
Na  ceòl  pìob  air  thùs  a'  bhannail; 
Bidh  a  tìirn  an  làmh  gach  te  dhiubh, 
'Sbidh  a  beul  a'  seinn  na  h-ealaidh." 

^H^  HA  ''N  t-Oranaiche  nis  air  a  cliasaibh  le  lànaclid  ciùil  'n  a 
Cy-  cliridhe  agus  le  iomadh  duanag  thaitneach  'n  a  bheul.  'S  e  a 
rìin  eòlas  a  chur  air  na  Gàidheil  anns  gach  àite  's  atn  bheil  iad  a' 
tuinneachadh  tuath  is  deas,  an  ear  agus  an  iar,  aig  an  tigh  agus  o  'n 
tigh.  Air  dha  bhi  d'an  bheachd  nach  cuir  a  ghnè,  a  ghiùlan,  no 
uirighioU  bruaillean  air  neach  'sam  bith  tha  e  'n  dòchas  gu  'n  seachainn 
e  gainntir  a'  BhàiUidh  agus  beum-bàis  a'  Mhinisteir.  Tha  e  meallta 
'n  a  bharail  mur  faigh  e  fàilte  agus  furan  o  gach  fìor  Ghàidheal. 

Riamh  o'n  thòisich  daoine  air  an  gluasad  le  anail  na  bàrdachd  air 
ròinn  a  chur  r'a  chèile,  gheibhear  'n  an  cainnt  bhlasda,  bhinn,  geireais 
agus  gliocas,  fìleantachd  agus  dràidhteachd.  'S  i  bàrdachd  cànain  an 
anma  air  a  bheò-ghluasad  troimh  dhoimhneachd  subhachais  no  dubh- 
achais — deòir  an  spioraid  bhriste,  agus  gàire  a'  chridhe  laiste — cainnt 
an  duine  'n  uair  a's  g^ire  inntinn,  a's  beothaile  a  chuimhne,  a's 
fosgailtiche  a  thuigse,  a's  làine  a  chridhe  agus  a's  blàithe  'aignidhean. 
Ann  an  goimh  no  ann  an  gean,  ann  an  gruaim  no  ann  an  gràdh, 
breithneachaidh  agus  dealbhaidh  an  t-anam  bàrdail,  beò-laiste, 
smuaintean  meamnach  agus  gnìomharan  mòralach.  Tha  e  cosmhail 
ris  an  iolair  rìoghail,  bhior-shuilich,  an  uair  a  dh'  ^ireas  i  suas  agus  a 
sgaoileas  i  a  sgiathan  mòra  air  tuilteach  gaoithe.  Chi  sàil  a'  bhàird 
solus  is  beatha,  gràdh  is  maise  anns  a'  chruthachadh  nàdurra,  mhodh- 
annail  agus  spiorìidail,  agus  bheir  i  fainear  nach'eil  anns  na  buadhaibh 

faicsinneacli  so  uile  ach  driUseannan  is  gathan  a  tha  'deàrrsadh  a  mach 
o  'n  Ti  sin  's  e  Gràdh  is  Maise.  'S  i  bàrdachd  leigh-spìosraidh  nan 
aosdana  a  chaidh  do  'n  eug — beul-seanachais  nan  seann  àbhachdais 
agus  nan  deas-ghnathan — carraig  ailbhinn  air  am  bheil  smuain  an 
cridhe  agus  gniomh  an  làimhe  sgrlobhte  le  peann  iarruinn  agus  le 
roinn  daoimein. 

Dh'  iarrainn  an  t-Oraxaiche  fhàgail  an  làmhaibh  nan  sgràdairean 
agus  nan  leughadairean  gu  bhi  f aotainn  a  mach  air  an  son  f e'in,  am 
buin  no  nach  buin,  cuid  do  na  cliàthaibh  a  dh'  ainmich  mi  dhasan. 
Tha  e'n  ceumno  dhà  dealaichte  o  na  co-chruinneachaidh  a  dh'òrain 
Ghàidhealach  a  chaidh  air  thoiseach  air.  Mar  so  choisinii  e  àite  dha 
fein  ann  an  eachdraidh  agus  ann  an  litreachas  na  Gàilig.  Gun 
teagamh  dh'fhàgadh  againn  mar  dhìleab  leis  an  duin'-uasal  chliù- 
thoillteanach  sin  Mr.  lain  Mac  Coinnich,  nach  maireann,  obair  eir- 
eachdail  agus  fhiachail  ann  an  '^ Slr  O'jo^ir  nim  BXrd  Gàidhealach." 
'S  an  dòigh  so  thog  e  dha  feih  carragh-cuimhneachain  maireannach. 
Is  iomadh  linn  ri  teachd,  cho  maith  ris  an  linn  so  againne,  a  chuireas 
clach  'na  chàrn.  Gabhaidh  obair  do  'n  t-seòrsa  so  viine,  saothair  agus 
costus.  Rinn  mise  na  b'  urrainn  domh  leis  a'  chungaidh  a  bh'  agam, 
agus  dh'  fhosgaileadli  nièin  a's  fhiach  a  rannsachadh  agus  a  h-oibreach- 
adh  gu  dìcLiollach,  agus  a  tha  mi  an  dìiil,  le  cuideichadh  chàird- 
ean,  a  phàidheas  dhoibh-san  agus  dhomh-sa.  Tlia  so  uile  'nan  làmhaibh- 
san;  oir  ma  raitheas  an  obair  so  gu  maith  agus  gu 'n  toir  "Clanna 
nan  Gàidheal  ri  guaillibh  a  cheile"  di-beatha  di,  misnichidh  agus 
neartaichidh  e  mi  gu  bhi  deanamh  an  Ohaxaiche  anns  a'  h-uile 
dòigh  agus  seadh  airidh  air  an  àite  a  fhuair  e  cheana,  agus  a  tha  mi  'n 
dòchas  a  gheibh  e  fathasd,  agus  a  dh'  flieuchas  mi  ri  'ghleidheadli  ann 
am  meas  agus  ann  am  measg  mo  luchd-dùthcha. 

Feudar  a  ràdh  aig  an  àm  so,  gu  'm  bheil  am  measg  nan  Gàidheal 
thall  agus  a  bhos  ann  an  Gàilig,  mòran  do  bhàrdachd  eile  a 
bu  chòir  a  bhi  air  a  cruinneachadh  agus  air  a  ciunail  air  chuimhne. 
Tha  mòran  do  na  h-òrain  agus  do  na  laoidhibh  Gàilig  tuiUidh  a's 
fada.  Mar  is  trice,  tha  òrain  ghoirid  cosmhuil  ri  òraidibh  goirid, 
saor  o  ath-aithris  dhìomhain.  JMur  bhiodh  cho  eudmhor  's  a  tha 
ùghdair  Ghàilig  air  son  gach  ni  a  dhealbhas  agus  a  sgrlobhas  iad 
fhaicinn  clò-bhuailte,  dheanadh  Deasaiche  tìirail,  sgileil,  fòghluimte, 
aig  am  bitheadh  eòlas  air  fìor  bh^rdachd  agus  comh-fhaireachdainn 
r' a  gne,  le  beagan  sgrloban  d'a  pheann,  iomadh  luinneag  agus  dàn 
ni  's  re'idhe  a^us  ni  's  taitniche.     Tha  mi  an  dùil  nach  cuir  faidead 

duanagan  an  Oraxaiche  aileag  air  an  neacli  a's  giorra  anail.  Gecl  nacli 
d'  tliug  mi  anns  a'  cheum  so  braigli-ghill  air  na  cliaidh  romham, 
thug  mi  an  oidheirp  air  stiùireadh  le  faicill  eadar  Rudha-nan-rabhad 
agus  Coire-nan-cuartag.  Cò  aca,  a  rinn  mi  ceart  no  ceàrr,  dh'fheuch 
mi  ris  a'  Ghàilig  a  litreachadh  mar  a  tha  i  air  a  fuaimneachadh 
ann  an  ceìriiaibh  air  le'h.  So  puing  a  tha  duilich  a  laimhseachadh 
gun  ceòlmhoireachd  agus  co-sheirm  cuid  do  na  h-òrain  a  mhiUeadh, 
oir  is  duail  dàthchais,  an  t-im  ùr  a  bhi  a  rèir  na  blàthaich.  Ged  nach 
'eil  mise  saor  o  mhearachdaibh  clò-bhualaidh,  fuaime  no  litreachaidh, 
strlth  mi  ri  ar  cànain  mhàthrail  a  chur  a'n  altaibh  a  che'ile  cho 
snas-bhriatlirach  agus  cho  nàdurra  's  a  b'  urrainn  mi ;  agus  ged 
nach  biodh  gach  ni  a  reir  meidhean-tomhais  nan  tiolpairean,  bu 
mhaith  leam  gu  'n  cuimhneachadh  iad  an  sean-fhacal — "Saoilidh  am 
fear  a  bhios  'n  a  thàmh  gur  e  fein  is  fe^rr  làmh  air  an  stiìiir." 

Dhioghluim  mi  ann  an  iomadh  achadh.  Thionail  mi  iomadh 
dias,  seagal,  ebrna,  coirce  is  cruithneachd  a  riarachadh  nan  uile  a  re'ir 
an  càil.  Shaor  mi  iomadh  gineil  bhàrdail  o  a  bhi  air  an  adhlacadh 
ann  an  uaigh  na  di-chuimhne.  Shàbhaileadh  cuid  eile  dhiubh  a  bha 
air  faontragh  ann  an  duilleachain  bheaga,  shuarach,  o  bhi  'n  am  biadh 
do  na  leomainn. 

Tha  mic  agus  nigheanna  a'  chiùil  lìonmhor  am  measg  nan  Gàidheal 
— 3Ìol  Oisein  agus  na  Fiinne — sliochd  nan  sonn.  Orra  so  she'id  a' 
Cheòlraidh,  agus  thug  anail  bhlàth  am  màthar  beo-aiseirigh  air  am 
buadhaibh.  Phògadh  iad  le  bilibh  nam  Fonn,  's  dhùisg  Teanga  nan 
Rann  iad  gu  seinn.  Dh'  òl  iad  uile  a  reir  an  ìota  à  tobar  fìor-uisge  na 
bàrdachd.  Theirgeadh  ùine  orm  ann  an  labhairt  umpa  fa  leth. 
Chithear  mar  itean  àrda  am  boineid  an  Oranaiche,  òrain  bhinne, 
bhàrdail,  agus  luinneagan  grinne,  geur-chuiseach  le  ioma  fìor  bhàrd. 
Còmhla  riii  so,  thionaileadh  grunnan  ro-mhLiirneach,  làn  ciìiil  agus 
aigheir,  cuid  mhòr  dhiubh  tha  mar  dhìlleachdain  gun  phàrantan,  ach 
a  shuain  sinn  gu  càirdeil,  teò-chridheach  ann  an  cearb  do  bhreacan  an 
Oranaiche. 

Tha  mi  a'  guidhe  gu  'm  bi  an  T-ORAisrAiCHE  cosmhuil  ri  sgoth-long 
eutrom,  thapaidh,  loma-làn  do  raogha  is  tagha  bathair — iùbhrach 
ghasda,  chòmhnard  a  sheòlas  troimh  gach  caol  is  camus — a  shiìibhlas 
air  gach  locha  is  linne — a  thathaicheas  air  gach  ìiig  is  òb — a  thagh- 
aileas  aig  gach  port  is  lamraig,  gus,  coimh-ionnan  ri  iadhadh  na  greine, 
an  cuir  i  cuairt  shunndach,  shoirbheachail,  air  an  t-saoghal  Ghàidhleach 

gu  leir.  Tlia  'n  cuan  fosgailte — tha  bhirlinn  beairtichte  a'  feitheamh 
beannachaidh  agus  brosnachaidh — tha  na  ràmhaichean  an  dèigh  a 
h-iomram  gu  ionad  seòlaidh.     Feudar  a  nis  a  ràdh; — 

"An  sin  thàr  iad  na  siùil  shìthe, 

Gu  f  ìor  ghasda, 
Shaor  iad  na  sea-ràimh-dheug', 

A  steach  tro'  bacaibh, 
Sgathadh  grad  iad  sìos  r'  a  shasaid, 

'Sheachnadh  bhac-bhrèid, 
Dh'  òrduich  Clann  Raonuill  d'  an  uaislean, 

Sàr-sgiobairean  cuain  a  bhi  aca, 
Xach  gabhadh  eagal  ro  f  huathas, 

No  gnè  thuairgneadh  a  thachradh, " 

Ann  an  aon  fhacal,  mu  dheireadh,  dhiarrainn  air  leughadairean  a 
chuimhneachadh  cho  duilich  's  a  bha  e  mòran  do  na  dàin  so  a  thionail, 
an  sgrìobhadh  agus  an  clò-bhualadh  gu  ceart, — gu  sònruichte  an 
àireamh  mhòr  dhiubh  nach  robh  riamh  roimhe  ann  an  clò,  agus  sin  le 
fear  a  rugadh  's  a  thogadh  am  baile  Ghlaschu.  Bha  e  mar  an  ceudna 
ro  dhuilich  breth  cheart  a  thoirt  eadar  na  dòighean  anns  am  bheil  an 
t-aon  òran  air  a  sheinn, — mòran  rann  eugsamhail  aig  an  fheor  so  nach 
fhaighteadh  aig  fear  eile  ;  agus  a  ris  cò  a  rinn  cuid  diubh.  Theireadh 
aon  fhear  's  e  Dòmhnull  Donn  a'  Ghlinne  rinn  e;  fear  eile  's  e  Ruairidh 
Bàn  nan  Cnoc  a  rinn  e.  '.N'  uair  bha  mi  làn  chinnteach  d,  ainmean 
nan  ùghdar  chuir  mi  ris  na  h-òrain  iad.  Thug  cuid  do  chàirdean 
còmhnadh  agus  teagasg  mu  na  nithibh  so,  agus  tha  mi  a'  toirt 
taing  dhoibh,  an^duil  aig  an  àm  cheudna  gu 'n  gabh  iad  mo  leth- 
sgeul  mur  do  sgrìobh  mi  mar  bu  chòir  dhomh  a  dh'  aideachadh  sin 
roimhe  so. 

Do  na  h-uile  caraid  ionmhuinn — agus  tha  iad  lìonmhor — a  thug 
còmhnadh  dhomh  le  òran  's  le  luinneig,  le  ùine  's  le  peann,  tha  mi 
ag  iarraidh  a  bhi  toirt  taing  dhùrachdaich  mo  chridhe. 

G.  M. 

COMHCHKUINNEACHADH 


DH-ORAIN    GHAIDHEALACH. 


BUATDH    LEIS    NA    SEOID. 

Le  Alasdaie  MacGriogaib,  Maighstir-Sgoil  an  Dul,  Apuinn 
a'  Mheinneaiaich. 

Faigheadh  cliù  o  gach  rann-fhear,  gu  ceòlmhor  's  gu  binn, 
An  Dubb-Fhreiceaclan  Gàiclhealach  a  clh'  àraicli  na  glinn— 
Cuimir,  fuasgailteach,  fìnealta,  slàinteil  's  a'  chom, 
Fearail,  ceannsgalach,  cruadalach,  treun,  agus  trom. 

'S  gu  robh  buaidh  leis  na  seòid  ghuineach,  gharg  agus  bheò, 
Chaidh  do  bhnillsgein  nam  Frangach,  mar  ghaoith  'dol 's  a'  cheo 
A's  nach  d'  fheuch  fathast  cìil  do  neach  riamh  imch  robh  ieò, 
Oir  cha  striochd  sliochd  nan  garbh-chrioch,  a's  annta  an  deò! 
'S  gu  robh  buaidh  leis  na  seòid. 

'S  math  thig  breacan-an-fhèilidh  gu  lèir  do  na  suinn — 
Osain  gheàrr  air  an  calpannaibh  dòmhail,  geai,  cruinn ; 
A's  iteagan  dorch'  air  slios  gorm-uidheam  cheann, 
Sud  1  èideacUi  nam  blàr,  's  clia  bi  'n  tè  fhada,  tlieann. 

'Sgu  robh  buaidi),  &c. 

'S  ceart  a  labhras  iacl  càuain  na  h-Alba  o  chian, 
Mar  a  bha  i  aig  Fionn  a's  aig  Oisian  gu  dian ; 
Cha  do  ghhiais  chum  na  tuasaid,  's  a  chaoidh  iad  cha  ghluais, 
Gun  am  bolg-fheadain  mheur-tliollach,  fhuaimiieach  'n  an  cluais. 

'S  gu  robh  buaidh,  &c. 


OlìAIN 


Cha  tearc  gàbhadh  a's  àit  às  an  d'  thàinig  le  buaidh 
Gaisgich  chalma  na  còmhraig,  's  nan  dlùth-blmiUean  criiaidh; 
E/OÌmh  gach  diomhanaSj  sògh,  aighear,  's  aoibhneas  a  thagh, 
A  bhi  'dionadh  an  saorsa,  an  duthcha,  's  an  lagh'! 

'S  gu  robh  buaidh,  &c. 

'S  iomadh  deuchainn  a  fhuair  na  fir  àrdanach,  bhras, 
Bho'n  nach  gèilleadh  dhiubh  làmh,  'so'n  nach  tionndadh  dhiubh  cas, 
Bho'n  nach  fheudadh  gu'n  caochaileadh  an  dualchas  n'  an  cleachd, 
Leis  an  d'  fhàgadh  gun  sàmhladh  an  sinnsir  's  a'  ghleachd. 

'S  gu  robh  buaidhj  &c. 

Mar  a  bhlàth-mhadainn  shàmhraidh,  iad  ciùin  ann  an  sìth, 
Ach  mar  gheamhradh  nam  beann  aca,  searbh  ann  an  strìth ; 
Sgaiteach,  gruamach,  a'  luaithreadh  nan  nàiuihdean  le  feirg, 
'G  an  cas-ruagadh  's  'g  an  sguabadh  a  àraicibh  dearg ! 

'S  gu  robh  buaidh,  &c. 

Cha  'n  'eil  tiine  ni  's  mò  a'  ruith  dhasan  nach  gèiU  ; 
Bidh,  mar  dhearbhadh,  corp  marbh,  gu'm  bu  ghann  e  de  chèiU; 
Seachnadh  'n  ti  leis  nach  feàrr  guin  an  èig,  na  bhi  slàn, 
Casadh  riusan  a  suas,  'tha  cho  millteach  a's  dàn  ! 

'S  gu  robh  buaidh,  kc. 

Mar  is  gairge  an  nàmh,  mar  is  cruaidhe  an  cath, 
'S  ann  is  airde  'n  sin  inntinn  luchd-thrusgan  nan  datli ; 
Tha  's  an  dòruinn  a'  fàs  anam  mòr  dhoibh  air  fad, 
Leis  an  reub,  leis  an  mill,  's  leis  an  claoidh  iad  gun  stad. 

'S  gu  roVjh  buaidh,  &c, 

'S  i  so'n  fhìrinn  gu  dearbh,  air  gach  seòl  agus  dòigh, 
'S  ga  co'  dhaingneach'  gu  dilinn,  bidh  là  Fontenoi; 
Sud  an  là  a  thug  ainm  dhoibh  air  tùs  anns  an  fheachd, 
Bha  an  arm  uile-dhUeas  do  'n  Righ  's  do  gach  reachd. 

'S  gu  robh  buaidh,  àc. 


GHAIDHEALACtL 


Och!  chaiclh  'u  sàruch'  's  an  leònadh ;  bha'n  ceucl  charraid  teth, 
Oir  aig  Ticonderoga,  gu'n  chaiU  iad  an  leth  ; 
Na  shoas,  bhiiadhnaich  le  còmhnadli  na  dh'aom  gu  ro  ghrinn; 
Rinn  a'  chomhstrith  ud  Rioghail  iad,  'nuas  feadh  gach  linn ! 

'S  gu  robh  buaidh,  àc. 

Rinneadh  gniomhara  leò  anns  gach  tìr  chum  an  deach', 
Bhios  'n  an  ioghna,  's  nam  miorbhuil',  gu  bràth  do  gach  neach ; 
Cha  leig  air  dearmad  an  saoghal,  an  treuntas  gu  sior, 
'M  feadh  bhios  spèis  agus  mòr-mheas  do  shaighdaireachd  fhìor  ! 

'Sgu  robh  buaidh,  &c. 

Ach  co  cheòlraidh  no  'n  teangair  is  òirdheirce  th'  ann, 
'S  urrainn  innseadh  mar  'bhuadhaich  's  an  Eiphit  a'  chlann  ! 
Luaidh  neo-ghann,  gathan-lann^  sleaghan-chrann,  chaidh  gu  luath 
'M  fir  do-cheannsach'  do  chàch,  o  na  h-àrmuinn  o  thuath  ! 

'S  gu  robh  buaidh,  &c. 

As  na  gàirdeanaibh  lùth-chleasach,  fèitheach,  ghrad  leum, 
Goimh  a's  bàs  a  chuir  miltean  o  chainnt  a's  o  fheum  ! 
Ghabh  na  laoghaich  's  an  àm  mireadh  'n-searbh-chnth  a's  conn, 
'Dol  troimh  dhìiintean  a's  àr-chlosach  nàimhdean  le  fonn  ! 

'Sgu  robh  buaidh,  àc. 

'S  glan  a  dh'  èirich  am  buaireas  air  còmhhin  an  àigh, 
Oir  le  lèir-sgrios  chaidh  Frangaich  a  bhualadh  gun  bhàigh  ! 
Thuit  gach  aon  air  an  làr  dbiubh,  'ii  a  shèimh-chadal  buan, 
'S  thug  na  Gàidh'l  leò  an  sròl  aca  nall  thar  a'  chuan  ! 

Mar  so  buaidh  leis  na  seòid  ghuineach,  gharg  agus  bheò, 
'Theid  do  bhuillsgein  nara  Frangach,  mar  ghaoith  'dol's  a'  cheò; 
'S  nior  fheuch  iad  an  cùlthaobh  do'n  dream  nach  bi  leò, 
0,  nior  strìochd  iad  gu  sìorruidh,  a's  annta  an  deò  ! 
'S  gu  robh  buaidh  leis  na  seòid 


OEAIX 


'SI  MO  LEANXAN  A^^  TE  UR. 

'lS  i  mo  Jeannau  an  tè  ùr, 
'S  guirme  sùil  's  is  caoile  mala, 
Tè  gu  math  gu  'n  tig  an  gùn, 
Dh'fhàg  i  m'  inntinn  tùrsaoh. 

'S  ged  nach  'eil  mi  paiJt'  cle  stòr, 
Dbeanainn  seòl,  a  ghaoil,  a,ir  d'  aran  : 
Mharbhainn  breac  air  linne  loin, 
'S  damh  na  cròic  's  a'  bhùiridh. 

'S  i  mo  leannan,  etc. 

Tha  mo  chridhe  tùrsach,  tròm, 
M'  inntinn  cha  tog  fonn  ri  ealain, 
Tha  lionn-dubh  orm  fo  thuinn, 
Mo  nighean  donn  an  t-sùgraidh. 

'S  i  mo  leannan,  etc. 

Tha  do  chneas  mar  shneachd  air  lon. 
Muineal  rò-gheal  mar  an  canach  ; 
Cas  is  deise  'thèid  am  bròisf, 
Nach  dean  feòirnein  'lùbadh. 

'S  i  mo  leannan,  etc. 

Tha  do  ghruaidhean  mar  an  ròs, 
Beul  is  bòidhche  shèideas  anail, 
]Mala  chaol  mar  ite  an  eòin, 
Ruisg  is  bòidhche  'dhùineas. 

'S  i  mo  leannan,  etc. 

Ged  a  bhithinn  feadh  nam  beaun 
Fad  na  h-oidhch'  gun  tigh'nu  gu  baile, 


GHATDHEALACH. 


'S  i  mo  choire  flièin  bbiodh  ami, 
'S  mi  gun  bhann,  giin  chùmhnant. 
'S  i  mo  leannan,  etc. 

Saoiliclh  mi  n'  iiair  tln'g  an  oidhch', 
Gu'm  bi  caoinihneas  dhomh  's  a'  chadal, 
Ach  'n  uair  dhùisgeas  mi  o  m'  shuain, 
Glacaidh  buaireas  ùr  mi. 

'S  i  mo  leannan,  etc. 

Ged  a  bhithinn-se  cho  òg, 
'S  gu  'm  b'e  'maireach  tùs  mo  latha, 
'S  mi  nach  trèigeadh  gaol  na  h  òigh, 
Air  son  diomb  luchd-diùrrais. 

'S  i  mo  leannan,  etc, 

Am  bruadar  chunnaic  mi  'n  raoir, 
Mi  bhi  sìnnt'  ri  taobh  mo  leannan  ; 
'S  tha  e  geur  a'  tigh'nn  am  chuimhn' — 
Chuir  i  'n  cèill  dhomh  diùrrais. 

'S  i  mo  leannan,  etc. 


NIGHEAN  BHAN  AN  ACHADH-LUACHRACH. 
AiR  FoNN  :— "  The  girl  1  left  behind  me." 

A  dh-aindeoin  taobh  ga  sèid  a'  ghaoth, 

'S  ro  chaomh  leam  fhèin  bho  thuath  i, 
Oir  's  ann  tha  tuineadh  reul  mo  ghaoil 

A  dh'fhàg  mo  shaoghal  truagh  dheth. 
Tha  m'inntinn  trom,  gun  fhonn,  fo  phràmh, 

'S  mo  chridhe  làn  de  bhruaillean, 
'Scha  cheil  mi  nach  i  ghoid  mo  thàmh, 

'N  tè  bhàn  tha'n  Achadh-Luachrach. 


ORAIN 


An  lonar-Ghàrraidh  air  Di-màirt, 

An  comunn  àrd  nan  uaislean, 
Gu'n  bheachdaich  mi  do  mhìog-shiiil  bhlàth, 

'S  an  deàrrsadh  bha  'n  ad  ghruaidhean, 
Gu'n  bhuail  mo  chridhe  uair  no  dhà, 

Le  meud  mo  ghràidh  do'n  uan-gheal, 
'S  bha  leam  fhèin  mar  reul  measg  chàich, 

'N  tè  bhàn  tha  'n  Achadh-Luachrach, 

'S  ann  aig  coinnimh  an  Tigh-Mhaoil, 

A  rinn  do  ghaol  mo  bhualadh, 
Le'd  mhiog-shuil  raheallach  sheallas  caoin, 

An  gniiis  gach  aoin  gun  smuairean  : 
'S  ged  bha  teagasg  brioghail,  slàn, 

Aig  Mr.  Laiider  uasal, 
Bu  gheur  mo  shùil  air  iirla  gràidh, 

N'  tè  bhàin  tha  'n  Achadh-Luachrach. 


Fhir  a  dh'imicheas  'san  àm, 

An  àird  do  'n  ghleann  air  chuairt  bhuam, 
Seinn  an  luinneag  so  gun  fheall, 

Ma  chi  thu  uio  gheall  an  uaigneas. 
Innis  di  nach  fhad  mo  là, 

Mur  faigh  mi  tràthail  fuasgladh, 
Bho  'n  tè  mheallach,  chlannach,  bhlàth, 

Tha  'n  tàmh  an  Achadh-Luachrach. 


Ged  a  tha  mo  stbras  gann, 

Gun  chrodh,  gim  chrann  air  chluaintibh, 
Gu'n  leughainn  dhuit-se  iomadh  cainnt, 

Gu'm  b'  eòl  dhomh  'm  peann  a  ghluasad  ; 
'S  gun  seinninn  luinneag  dhuit  'na  thrà, 

'S  cha  bhiodh  nio  ghràdh  fo  smuairein  ; 
'S  gu'm  fòg'radh  mulad  cian  gach  là^ 

'N  tè  bhàn  tha  'n  Achadh-Luachrach. 


QIIAIDHEALÀCH. 


Giir  e  a  mheudaich  dhomh  am  pràmh, 

'S  a  dh'  fhàg  mo  chadal  luaineach, 
Gur  goirid  gus  an  dean  mi  fhàgail, 

An  t-aite  am  Lheil  mo  luaidh-se. 
As  ged  a  shiubh'lainn-se  gun  dàil, 

Dh'  Aiistralia  air  ciiuaintibh, 
Cha  Jeig  mi  às  mo  chuimhn'  gu  bràth, 

'N  tè  bhàn  tha  'n  Achadh  Luachrach. 


MONADH   DHRUIM-IIACHDAIR. 

Ged  a  tliàinig  mi'n  tìr  so, 
Cha  'n  f had  's  miannach  leam  fantainn, 
'S  nach  faic  mi  uiu  'n  cuairt  dhomh 
Gaol  suairce  mo  leannain. 

'S  nach  faic  mi,  etc. 

'S  inighean  muilleir  so  fhuair  mi, 

'S,  a  rìgh,  bu  shuairc  an  taobh  leab'  i  ! 

'S  i  nighean  muilleir,  etc. 

Tha  mo  chàirdean  an  gruaim  rium, 
Chionn  nach  d'fhuair  mi  leat  beairteas. 

Tha  mo  chàirdean,  etc. 

Ged  nach  d'fliUMÌr  mi  leat  stòras, 
Fhuair  ujÌ  mòran  de  thlachd  leat. 

Ged  nach  d'fhuair,  etc. 

'S  ged  nach  d'fhuair  mi  leat  feudail. 
Fhuair  mi  cèile  mhath  chadail. 

'S  ged  nach  d'fhuair,  etc. 

A'  dìreadh  ^lonadh  Dhruim-uachdaii-, 
'S  tric  a  luathaich  mi  'n  t-astar. 

A'  direadh  Monadh,  otc. 


ORAIN 


'S  tric  a  leig  mi  mo  sgìos  dhiom, 

'S  tu,  ghaoil,  sìnnte  ann  am  bhreacan. 

'S  tric  a  leig  mi,  etc. 

An  àm  dol  fodha  na  grèine, 
Agus  èirigh  's  a'  rahadainn. 

An  àm  dol  fodha,  etc. 

'S  mi  gu'n  rachadh  leat  an  cimnart, 
Far  nach  cumaiunn  mo  chasan, 

'S  mi  gu'n  rachadh,  etc. 

'S  mi  gu'm  fuilingeadh  bhi'm  priosan, 
Tri  mìosan  rè  'n  earraich. 

Ged  a  thainig  mi'n  tir  so, 

Clia  'n  fhad  's  miannach  leam  fantainn. 


HO  RO,  OHA  BHI  MI  GA  D'  CHAOIDH. 

Ho  rò,  cha  bhi  mi  ga  d'  chaoidh  ni's  mò  ; 

Ma  thrèig  thu  mise  cha  lugh'd  orm  thu  ; 

Na'n  tigeadh  tu  fhathast,  bu  tu  m'aigbear  's  mo  rùn, 

'S  na'm  faighiun  do  litir  gu'n  ruiginn  thu  nunn. 

Thoir  an  t-soraidb,  ceud  soraidh,  thoir  an  t-soraidh  so  uam, 
A  nunn  tliun  nam  pcrta  thar  osnaich  a'  chuain, 
Far  an  d'fhàg  mi  mo  leannau,  caol-uìhala  gun  gìiruaim, 
'S  gur  cùbbraidh'  leam  d'  anail  na'n  caineal  'ga  bliuain, 

Ho  ro,  cha  bhi.  etc. 

'S  'n  uair  ràinig  mi  'n  cladach  bha  m'aigne  fo  phràmh 
A'  cumha  na  raaighdinn  is  caoimhneile  gràdh, 
'S  'n  uair  gbabh  rai  mo  chead  di  air  feasgar  Di-raàirt, 
Gu'n  deach'  rai  'n  tigh-òsda  a  dh-òl  a  deoch-slàint'. 

Ho  rò,  cha  bhi,  etc. 


QHAIDHEALAGH. 


'S  €  so  an  treas  turas  dhomh  f hèin  a  bhi  f albh, 
A  dh-ionnsaidh  na  luinge,  le  sgiobair  gun  chearb, 
Le  còmhlan  math  ghillean  nach  tilleadh  roimh  stoirm  ; 
'S  na'm  biodh  agam  botal  gu'n  cosdainn^sud  oirbh  ! 

Ho  rò,  cha  bhi,  etc. 

Ged  thèid  mi'n  bhàl-dannsaidh,  cha  bhi  sannt  agam.  dha, 
Cha  'n  fhaic  mi  tè  ann  a  ni  samhladh  do  m'  ghràdh ; 
'N  uair  dhìreas  mi'n  gleann,  bidh  mi  sealltainn  an  àird, 
Ri  diithaich  nan  beann,  's  a  bheil  m'annsachd  a'  tàmh. 

Ho  rò,  cha  bhi,  etc. 

Mar  dhealbha  na  peucaig,  tha'n  tè  tha  mi  sealg, 
'S  'n^uair  chi  mi  an  tè  sin  tha  m'èibhneas  air  falbh ; 
Mar  ròs  air  a'  mheangan,  tha  'n  ainnir  'n  a  dealbh, 
'Sged  sgàineadh  mo  chridlie,  cha'n  innis  mi  h-ainm. 

Ho  ro,  cha  bhi,  etc. 


O  R  A  N 

DO  BHAILLIDH  lAIN  CAIMBSUL,  NACH  MAIREANN,  A  BH'aNN  AN 
ARDFINEIG  AM  MUILE. 

Le  a  Mhnaoi. 
AiR  FoNN  : — "  Bainty  Davie.''' 

E/ùn  mo  chèile  air  a  cheami, 

Air  a  cheann  dubh,  air  a  cheann  dubh, 

Rùn  mo  chèile  air  a  cheann ; 

'S  b'fheàrr  gu'n  robh  thu'n  raoir  leinn. 

'S  ann  an  Ile  fhuair  thu  d'àrach, 
(Fuaim  na  tuinne  ris  an  Airde,) 
Air  do  chuartachadh  le  càirdean ; 
'S  cha  b'e'n  gràdh  a  sheargadh. 
Rùn  mo  chèile,  &c. 

'S  mocli  a  bliitheadli  tu  air  ghluasad 
Aig  an  t-seilg  air  feadh  nam  bruachan, 
Leis  a'  ghunna,  co  bhiodh  suas  riut  'ì 
Sùil  mo  luaidh  neo  mhearachdach  ! 
Kùn  mo  chèile,  &c. 


'S  iomadh  latha  thug  mi  spèis  dhuit, 
Mu  'n  d'  ghlac  mi  do  làimh  o'n  chlèire, 
'S  cha  b'e  càch  ri  'm  bithinn  rèidh  ; 

O,  b'  fheàrr  thu  fhèin  mar  cheanna-bheairt. 
Rùn  mo  chèile,  &c. 

'N  uair  a  thigeadh  tu  le  d"  bhràitJu'ean, 
'S  Uilleam  aoibheil  Bhaile-Mhàrtainn, 
B'e  mo  dhìirachd  suidhe  làmh  riut, 
'S  shruthadh  tàbh  o  d'  sheanachas. 
Bùn  mo  chèile,  &c. 

Tha  thu  iriosal  a's  uasal, 

'S  tha  thu  treubhach  mar  bu  dual  duit, 

Ann  ad  oighr'  air  iomadli  buaidh, 

'S  ann  tha  thu  'd  dhuais  gun  mheang  leam. 
Rùn  mo  chèile,  &o. 

Tha  thu  foghainteach  mar  Bhàillidh, 
Buidhinn  cliii  o  Earraghàidheal, 
Cà  bheil  aon  a  lionadh  d'àite, 

Le  d'  innleachd  pàirt  neo-chearbach  1 
Bùn  mo  cheile,  àc. 

Ann  ad  dhachaidh  tha  thu  còmhnard, 
Cridheil,  suairce,  's  e  do  dhòigh  e, 
'S  ioma  h-aon  a'  suidhe  gu  d'  bhord, 
Le'n  uile  dhebin  bheir  dearbhadh. 
Bùn  mo  chèile,  &c 


GIIAIDHEALÀCE.                                           U 

1 

'S  ann  an  raoir  a  blia  mi  brònach, 

Gu  'n  d'  fheucli  na  h-ìoghnagan  ceòl  rium, 

Bha  clo  bhàta  'diùltadh  seòlaidh, 

'S  thug  na  deòlr  mo  chainnt  uam. 

Rùn  mo  chèile,  &c. 

Seall  thu  Sìne  Chill-an-Aillean, 

'S  Mac  'llleathain  Bheinn  a'  Ghàidheil, 

lad  ga  d'  choimhead  mar  is  àbhaist, 

'S  cha  d'  rinn  càch  an  dearmad. 

Kùn  mo  chèile,  &c. 

'S  a  nis  0  'n  tha  thu  sàbhailt  còmhl'  rium. 

Biodh'maid  aoibhneach  mar  is  còire, 

'S  gu  ma  fada  bhios  tu  beò  dhuinn. 

'S  dò  gu  mair  sinn  taingeiL 

Rùn  mo  chèile,  &c. 

0  K  A  N     G  A  0  I  L  . 

A  riiin  's  a  ghaoil,  na'm  faighinu  thu, 

Gur  h-ann  ri  d'  thaobh  a  chaidilinn, 

A  rìiin  's  a  ghoil,  na'm  faighinn  thu. 

An  raoir  a  bhruadair  mi  troimh  m'  shuain, 

1                         Mo  luaidh  a  bhi  a'  labhairt  rium. 

A  ruin,  etc. 

Gu'n  d'thàinig  smal  air  beachd  mo  shìd, 

]Mu'n  d'fhuair  mi  ìiin'  air  labhairt  riut. 

A  rìiin,  etc. 

Llon  do  buadhan  mi  gu  kiath. 

An  uair  a  fhuair  mi  sealladh  dhiot. 

A  rìiin,  etc. 

1 

Do  mhiog-shiiil  dhonn,  a's  i  ro  loinneil, 
'S  mala  chaol  'cur  flath  oirre. 
A  rùin,  etc. 

Do  chalpa  bòidheach,  meanmach,  seòcail, 
Ainneamhag  chòir  's  na  fearainn  thu. 
A  rùin,  etc. 

Do  ghruaidh  mar  chaorann,  slios  mar  fhaoileann, 
Thig  o'  thaobh  nan  cladaichean. 
A  rìiin,  etc. 

Galar  cràidh  nach  tuig  fear  slàn  ; 
Tha  mise  làn  gach  latha  dheth 
A  rùin,  etc. 


A  MHAIGHDEAN  OG  NAM  ME ALL- SHUILEAN. 

A  Mhaighdean  òg  nam  meaU-shùilean, 
Gur  h-òg  thug  mi  mo  ghealladh  dhuit ; 
Na  'm  faighinn  thu  le  toil  na  clèir, 
Cha'n  iarrainn  sprèidli  no  earras  leat. 

Sgrìob  a  thug  mi  'n  bhaile  so, 
Cha  robh  an  sgrìob  ud  aithreach  leam  ; 
Air  a'  mhaighdinn  tha  mi  'n  tòir, 
'S  cha  chum  an  t-òr  mo  leannan  uam. 
A  mhaighdean,  etc. 

Do  ghruaidh  cho  dearg  's  an  caorann  leam, 
Do  chneas  cho  geal  's  an  fhaoilinn  leam, 
'S  iomadh  mais'  a  th'air  mo  leannan, 
'S  bòidheach,  banail,  aoibheil  i, 

A  mhaighdean,  etc. 

Chaid'linn  air  bheag  aodaich  leat, 
Ged'  b'ann  air  guall  an  aonaich  e, — 


GHA IDHEALA  CH.  1 3 


Sneachcl  a'  taomadh  oirnn  a  nuas, 
'S  o  thaobh  an  fhuaraiclh  thaobhainn  i. 
A  mhaighdean,  etc. 

'S  ma  tha  thii  'g  amharc  sìos  orm, 
'S  gu  bheil  mo  storas  ìosal  leat ; 
Chumainn  aran  riut  a's  bainne, 
'S  cha  bhiodh  gainne  sìthne  ort. 

A  mhaighdean,  etc. 

Innsidh  mi  mar  chuala  mi, 
Ma,r  tha  gaol  nan  gruagaichean, 
Mar  shruth  bras  a'  ruith  gu  cas, 
Gun  toir  e  greis  's  gu'm  f uaraich  e. 

A  mhaighdean,  etc. 

Their  cuid  de  dhaoine  còire  rium, 
ISTach  'eil  's  a'  ghaol  ach  gòraiche  ; 
Ach  's  iomaclh  fear  is  fheàrr  na  mis', 
A  tha  gun  fhios  fo  dhòruinn  leis. 

A  mhaighdean,  etc. 

'S  mur  a  bheil  e'n  òrdugh  dhuinn, 
Cha  chuir  an  saoghal  còmhla'  sinn  ; 
'S  ge  b'e  fear  a  gheibh  air  làimh  thu, 
Guidheam  slàint'  a's  sòlas  dha. 

A  mhaighdean,  etc. 


SEINN,  OOH  HO  RO,  SEINN. 

Seinn,  och  ho  ro,  seinn, 
Seinn,  och  ho  ro,  leannain, 
Seinn,  och  ho  ro,  seinn. 

'Sgur  muladach  tha  mì, 

'S  mi  air  àiridh  chruidh  bhainne. 
Seinn,  och  ho  ro,  (fec. 

'S  gur  mulaideacli  sgìth  mi, 
'S  mi  leam  fhin  an  tìr  aineoil. 

Seinn,  och  ho  ro,  àc. 

'Cha  b'ionnan's  mar  bha  mi, 
M  an  do  dh-fhàg  mi  Bràigh  Raineach, 
Seinn,  och  ho  ro,  &c. 

Le'm  phiuthair  's  le  m'  bhràthair, 
'S  cead  bhi  'manran  ri  'm  leannan. 
Seinii,  och  ho  ro,  &c. 

'S  tric  a  bha  mi  's  tu  'sìigradh, 
'S  cha  b'fhiù  leat  ach  ceanaL 

Seinn,  och  ho  ro,  <tc. 

Ann  am  bothan  an  t-sìigraidh, 
'S  e  bu  dhùnadh  dha  barrach, 

Seinn,  och  ho  ro,  &c. 

'S  e  bu  leaba  dhuinn  luachair, 
'S  e  bu  chluasag  dliuinn  canach. 
Seinn,  och  ho  ro,  ka. 

Seinn,  och  ho  ro,  Ruaraidh, 
Bidh  daoin-uaisl'  air  do  bhanais. 
Seinn,  och  ho  ro,  ctc, 

Seinn,  och  ho  ro,    Thormaid, 
Fhir  nan  o^orm  shùilean  meallach. 
Seinn,  och  ho  ro,  etc. 


GHAIDHEALACH. 

35 

Làmli  a  stiùraclh  am  bàta, 

'S  muir  a'  gàirich  mu  'darach 

Seinn,  och  ho  ro,  etc. 

'S  tu  gu'n  stiùradh  i  dìreach, 

Troimh  Chaol  Ile  'n  a  deannaibh. 

Seinn,  och  ho  ro,  etc. 

'S  tu  gu'n  stiùradh  i  tioram, 

i 

'S  muir  a'  mire  ri  'darach. 

Seinn,  och  ho  ro,  etc^ 

1 

'Sged  nach  bi  mi  ga  innseadh. 

'S  ann  an  Ile  tha  mo  leannan. 

Seinn  och  ho  ro,  etc. 

'S  ged  nach  bi  mi  ga  raidhtinn, 

Thug  mi  gràdh  dhuit  's  mi'm  leanabh. 

Seinn,  och  ho  ro,  etc. 

AN  NIGHEAN  DONK 

A  ho  ro,  mo  nighean  donn, 

!                             'S  ann  ort  fhèin  a  dh'  f hàs  an  loinn, 

i                             Dh'fhàg  e  acaid  ann  am  chom, 

An  gaol  cho  trom  's  ghabh  mi  ort. 

ì                         'S  i  mo  ghaol  an  rìbhinn  òg, 

Dh'  fhàg  mi  'n  Ile  gorm  an  f heòir, 

'S  ged  bu  rìgh  mi  's  an  Roinn-Eòrp', 

Cha  bhithinn  beò  mar  faighinn  i. 

A  ho  ro,  etc. 

16  ORAIN 


'S  na  'm  bithinn-se  mar  eala  bhàn, 
'S  gu  'm  bithinn  math  air  an  t-snàmh, 
Mu  'n  tigeaclh  moch-thràth  Di-màirt, 
Bhiodh  f  hiosam  c'  àit'  an  caidilinn. 
A  ho  ro,  &c. 

'N  uair  a  chruinnicheadh  an  sgoil-danns' 
B'  ait  leam  fhèin  na  chithinn  ann, 
Maighdean  donn  's  cir  chrom  'n  a  ceann, 
A'  cumail  thall  a  camagan. 
A  ho  ro,  (fec. 

'S  bòidheach,  sìobhalta  do  ghniiis, 
D'  aghaidh,  mhìn-gheal  mar  am  flùr, 
Leig  mi  dhiom  na  bh'  ann  am  dhùil, 

A's  thagh  mi  thu,  's  cha  b'aithreach  leam. 
A  ho  ro,  kc. 

Ged  a  shiùbhlainn  thar  an  tuinn, 
A's  fichead  bliadhna  thoirt  air  luing, 
Bidh  tu  tric  a'  tigh'nn  am  chuimhn', 
Le  meud  na  suim  a  ghabh  mi  dhiot. 
A  ho  ro,  &c. 


Dheanainn  sgriobhadh  dhuit  le  peann, 
Dheanainn  treobhadh  dhuit  le  crann, 
Dheanainn  sgiobair  dhuit  air  luing, 

A  chruinneag  dhonn  nam  meall-shuilean. 
A  ho  ro,  &c. 

Na  biodh  cùram  ort  mu  d'  lòn, 
Gheibh  mi  'm  sgiobair  air  luing  mhòir 
S  'n  'uair  a  thogar  a  cuid  seòl, 

Le  m'  dheòin  cha  bhi  thu  'd  bhanaraich  ! 
A  ho  ro,  <fec. 

Tlièid  mi  bheinn  nan  stùc  's  nan  sròn, 
'S  na  coireachan  's  am  bi  an  ceò, 
Le  m'  ghunna  caol  nach  diùlt  do'n  òrd, 
'S  a  leònadh  damh  nan  cabar  dhomh. 
A  ho  ro,  &c. 

'S  tric  a  dh'eirich  mi  giè  mhoch, 
Maduinn  chèitein,  cheòmhor,  fhliuch, 
A  dhol  a  shealg  a'  choilich  dhuibh 

A  chluinnt'  a  ghuth  's  a'  chamhanaich. 
A  ho  ro,  kc. 

Fhad  's  a  chì  mo  shuil-sa  ghrian, 
'S  i  ri  deàrrsadh  air  an  t-sliabh, 
Air  tè  ùr  cha  bhi  mo  mhiann, 

'S  gur  mùirneach,  miaghail  agam  thu  ! 
A  ho  ro,  &c. 


OEAN  GAOIL. 

EINNEADH  AN  T-OEAN  SO  DO  MHAIRI  NIC  'lLLEATHAINN,  ANNS  a'  MHOEAIRNE, 
AGUS  I  AIR  DOL  DO  DH'  AMERICA. 


Le  Ailein  Mac-an-Leigh. 
A  Mhàiri  mhiog-shìiil,  mheall-shiiileach, 
Cha  trèiginn  fhèin  air  cheannach  thu  ; 
'S  cha  'n  'eil  mi  sgith  ga  d'  leannanachd, 
Ged  's  fhada  fuireachd  bhuait  mi. 

Gur  fada  leam  an  ràidhe  so, 
Gun  neach  ni  prìs  a'  ghàire  rium, 
O  'n  dhealaich  luchd  a'  mhànrain  rium, 
'S  a  dh'  fhàg  iad  thar  a'  chuan  mi. 
A  Mhàiri  mhiog-shùil,  kc. 

Is  tu  inar  bhmdan  fior-uisge, 
'S  e  leum  air  uisge  riomharra, — 
Sin  agaibh  mar  a  chì  sibh  i, 

'S  i  measg  nam  mìltean  gruagach. 
A  Mhàiri  mhioo:-shù.i],  kc. 


Do  ghruaidhean  tana,  mìn-dearg 
Mar  ròs  air  chrannaibh  dìreach, 
Sùil  cLorrach  is  glan  lìonadh, 

Fo  mhala  ghrinn  gun  ghruaimean. 
A  Mhàiri  mhiog-shuil,  kc. 

Tha  thu  uasal,  iriosal, 
Cha  'n  f haicear  f raoch  no  frionas  ort  ; 
'S  do  ghaol  cha  'n  fhàg  mo  chridhe-sa 
Cred  's  tric  a'  dol  thar  chuan  mi. 

A  Mhàiri  mhiog-shìiil,  ctc. 

Do  chtil  donn,  bòidheach,  camagach, 
'N  uair  chh'eadh  tu  e  chasadh  e, 
A'  ehrian  as:  òradh  dhathan  air 

'S  a'  mhaduinn  's  e  mu  d'  ghuaillean. 
A  Mhàiri  mhiog-shùil,  &c. 

'S  gur  binne  bhi  ga  d'  èisdeachd 
Na  'n  fhiodhal  's  i  fo  'teudan, 
Na  ceòl  na  cuilc  a'  leughadh 

'S  tu  bleodhan  sprèidh  air  buaile. 

A  Mliàiri  mhiog-shùi],  kc. 

'S  gur  math  thig  sìoda  's  iàmhainean 
Do  rìbliinn  nam  bas  bàn-giiealia, 
Meur  glirinn  tliu  air  an  t-snàthaid, 
'S  tu  'n  seòmar-àrd  a'  fuaigheal. 

A  Mliàiri  mhiog-shùil,  kc. 

'S  thu  mar  eala  bhàn-ghil 
A  bhioclh  air  lochaii  fàsail ; 
Gur  fhada  ni  thu  deàrrsaclh, 

'S  do  chruth  'cur  àill  a's  snuaidh  ort. 
A  Mhàiri  mhiog-shùil,  (fec. 

'S  è  Rìgh-nan-gaor'^'"  a  thàlaidh  mi, 
'Sa  chuir  a  thaobhadh  Màiri  nii; 
'N  uair  shaoil  iad  bha  mi  gràineach  ort, 
Bha  m'  inntinn  làn  de  luaidh  ort. 

A  Mhàiri  mhiog-shùil,  &c. 


BANAIS  MOR  CHAMAROIN. 

Seisd  : — 'S  coma  leam  co  bhios  às  na  thèid  ann, 
Oo  bhios  às  na  co  thèicl  ann ; 
'S  coma  leam  co  bhios  às  no  thèid  ann, 
Thèid  mise  2;u  banais  Mòr  Chamaroin. 


O' 


'Nuair  thàinig  a'  chuideachd  's  a  shuidh  iad  mu'n  bhòrd, 
Chunnacas  duine  's  e  'tighinn  na'n  còir, 
Bha  poca  'n  a  achlais  a's  bata  'n  a  dhòrn, 
'S  e  daonnan  ag  òl  air  Mòr  Chamaroin. 

'S  coma  leam,  etc. 

Bha  thu  na  d'  hhlaster  aig  Mac-Ille-Mhaoil 
Mu'n  d'thàinig  thu  thairis  a  gearradh  nan  craobh ; 
Our  iomadach  caileag  a  luidh  thu  ri  taobh, 
Mu'n  robh  thu  air  thaod  aig  Mòr  Chamaroin. 
'S  coma  leam,  etc. 

''  Cupid. 

Mu  'n  crthainig  tliu  dh'fliuireach  a  choille  Kèill  Ruaidh, 
'Cha  bhuaineadli  tu  mòine  's  cha  cheann'cheadh  tu  gual, 
Gur  h-iomadach  cabar  a  leag  thu  le  tuagh, 
A  chumail  an  fhuachd  o  Mhòr  Chamaroin. 
'S  coma  leam,  etc. 

Bha  Lachann  a'  Choire  'na  shuidhe  mu'n  bhòrd, 
A'  glaodhaich  le  sogan  a's  botal  'na  dhòrn, 
"Deoch-slàinte  a'  ghaisgich  bu  mhath  leam  a  h-òl, 
Bho'n  rug  e  air  spbig  air  Mòr  Chamaroin  " 
'S  coma  leam,  etc. 

Nuas  dhuinn  am  botal  's  cuidich  am  bòrd, 
Cupaichean,  flataichean,  pailte  gu  leòr, 
Cuir  thusa  am  hot  air  a'  cheann  ud  de'n  bhòrd, 
'S  bidh  'n  fhebil  agam  fhèin  's  aig  Mòr  Chamaroin. 
'S  coma  leam,  etc. 

Na'm  faicinn  do  bhanais  's  gu"n  chiinniun  a'  phìob, 
Gu'n  rachaÌDn  ad  choinneamh  ga  ruig  Dal-a-chrì ; 
'S  ged  bhithinn  tighinn  dachaidh  gun  duin'  ach  mi  fh\n 
Gu'n  dannsainn  leat  ruidhle  mu'm  falbhainn. 
'S  coma  leam,  etc. 

Càirich  an  leaba  's  e  fada  's  an  oidhch'. 
Tha'n  t-àm  dol  a  luidhe  bho'n  ghabh  sinn  ar  boid, 
'S  bodachan  sgiobalta  seinn  os  ar  cionn 
"Bu  chinnteach  mis  a  Mòr  Chamaroin." 
'S  coma  leam,  etc. 

'S  cailin  thus'  a's  buachaiUe  mise, 

Chailin  òg,  nach  stiiiir  thu  mi] 

'S  caiìin  thus'  a's  buachaille  mise, 

Chailin  òg  i  hìiiribh  o, 

Chailin  òg  nach  stiùir  thu  mi? 

Chaidh  mi  'shuiridh  air  nighean  Righ  Eiri 

inn, 

Chailin, 

etc. 

Dh'iarr  a'  chailin  ni  nach  b'fheudar. 

Chailiu, 

etc. 

Caisteal  air  gach  cnocan  grèine, 

Chailin, 

etc. 

Muileann  air  gach  sruth  an  Eirinn, 

Chailin, 

etc. 

Cat  air  'm  bi  tri  fichead  earbull, 

Chailin, 

etc. 

Thug  i  mionnan,  bòid,  a's  briathran, 

Chailin^ 

etc. 

iSTach  sineadh  i  a  taobh  ri  m'  chliathaich, 

Chailin, 

etc. 

'Nuair  chuala  mi  na  briathran  gàbhaidh. 

Chailin, 

etc. 

Chaidh  mi  dhachaidh  mar  a  b'àbhaist. 

Chailin, 

etc. 

Thug  mi  'm  luidhe  bhliadhn'  ach  ràidhe, 

Chaib'n, 

etc. 

Thàinig  a'  chailin  donn  am  fliaicinn, 

Chailin, 

etc. 

Dh'fhiosraich  i  ciocl  c  mar  bha  mi. 

Chailin,  etc. 

"Cha'n'eil  mise  ach  tùrsach,  cràiteach. 

Chailin,  etc. 

Falt  mo  chinn  'n  a  dhiiala  làmh  rium." 

Chailin,  etc. 

Dh'èirich  mis  an  hVr-na-mhàireach. 

Chailin,  etc. 

Bho'n  b'e  ceann  na  bliadhna  ach  ràidhe ; 

Chailin,  etc. 

Chaidh  mi  mach  gu  cùi  na  sràide  ; 

Chailin,  etc. 

R-ug  mi  air  caman  's  chuir  mi  bàrr  leis. 

Chailin,  etc. 

E-ug  mi  rithist  's  chuir  mi  dhà  leis. 

Chailin,  etc. 

Thàinig  a'  chailin  donn  taobh  bha  mi. 

Chailin,  etc. 

Dh'fhiosraich  i  ciod  e  mar  bha  mi. 

Chailin,  etc. 

"Math  le  caraid,  olc  le  nàmhaid." 

Chailin,  etc. 

Chrom  i  ceann  a's  rinn  i  gàire. 

Chailin,  etc. 

Mur  bhitheadh  dhomh  gur  bean  mo  mhàthair, 

Chailin,  etc. 

A's  tè  eile  mo  phiuthar  ghràdhach. 

Chailin,  etc. 

Dh'innsinn  sgeul  do  dh'fhear  nam  mnàthan. 

Cliailin,  etc. 

1 

Pàirt  dliiubh  tha  gu  beulach,  breugach, 

Chailin,  etc. 

A's  cuicl  dhiubh  tha  gu  modhail,  beusach. 

Ohailin,  etc. 


O  R  A  N 

LE  GAIDHEAL  ANN  AN  Neiv  Zealcind. 

LuiNNEAG  : — IrÌD  àrin  a  ho  ro, 
Irin  àrin  a  ho  ro, 
Irin  àrin  a  ho  ro, 
Mo  ghaol  air  Marcus  Lathurna. 

Tha  e  àillidh,  flathail,  òg, 
Gun  mheud-mhòir,  gun  uaill,  gun  spòrs  ; 
B'fheàrr  leam  e  gun  bhonn  de'n  òr, 
Na  prionnsa  mòr  le  palaisean. 
Irin  àrin,  etc. 

Ged  a  gheibhinn  leth  an  t-saogh'l, 
'S  prionnsa  rìoghail  bhi  ri  m'  thaobh, 
B'fhearr  leam  tàmh  am  bothan  fraoich, 
Le  fear  mo  ghaoil  an  Lathurnach, 
Irin  àrin,  etc. 

Ciod  e  dhomhsa  palais  rìgh 
Mar  bi  ann  leam  rùn  mo  chrì? 
B'fheàrr  gu  mòr  na  bhi  'm  bhan-rìgh, 
Bhi  m'  bheanag  clirìon  an  Lathurna, 
Irin  àrin,  etc. 

Do  shliochd  Dhiarmaid  tha  mo  ghaol, 
Sliochd  rìo-hrean  bha'n  tìr  an  fhraoich. 

'S  tha  fuil  co  uasal  's  th'anns  an  t-saogh'l, 
A'  ruith  an  aoclann  Lathurna, 
Irin  àrin,  etc. 

Thàinig  fìos  a  nall  thar  chuan, 
Gu'n  robh  Rìgh  Phrussia  rium  an  gruaim, 
Airson  mi  iclir  bhi  'toirt  suas, 
E-i  Marcus  uasal  Lutharna. 
Irin  àrin,  etc. 

OhuireacTh  fìos  le  mòran  spìcl, 
Gu'n  robh  e  'n  aghaidh  lagh  na  rìo'chd, 
Mi  phòsadh  neach  ach  mac  o  rìgh, 
^S  mi  leigeil  dhiom  an  Lathurnaich. 
Irin  àirn,  etc. 

Dh'fhàg  am  fìos  ud  mi  fo  bhròn, 
Dh'fhàg  e  mo  chridhe  trom  fo  leòn, 
'S  thuirt  mi  riù  nach  mairinn  beò 
Mur  faighinn  òig'ear  Lathurna. 
Irin  àrin,  etc. 

'N  sin  thuirt  rium  mo  mhàthair  chòir, 
•'Louisa,  leig  dhiot  do  bhròn, 
'S  ni  Uilleam  Glachtone  's  mise  dòigh, 
Do  phòsAclh  ri  fear  Lathurna." 
Irin  àrin,  etc. 

Tha  mi  nis  gu  cridheil  suairc, 
An  clùil  bhi  pòsda  ri  mo'  luaidh, 
Thèid  mi  leis  gu  ruig  Dun-chuaich, 

A  ghabhail  cuairt  na  gealaich-mheal'."^ 
Irin  àrin,  etc. 

*Honev-moon. 

Seinnidh  mi  dlia  òrain  ghrinn, 
Orain  Ghàilig  bhlasda  bhinn  ; 
Bidh  mi  dìleas  da  ri  m'  linn, 

'S  cha  leÌ2-  mi  soios  no  smahm  air. 

o  o 

Irin  àrin,  etc. 

'S  ma  's  èiginn  dhomh  gu'n  toinn  mi  buarach, 
Thèid  mi  'bbleodhan  cruidh  do'n  bhuaile, 
'S  gheibh  sinn  bainne  blàth  a's  fuarag, 
'Bheir  dhuinn  snuadh  a's  fallaineachd. 
Irin  àrin,  etc. 

'Nuair  'chuireas  iad  a  mach  na  lìn, 
Gheibh  sinn  bradan  à  Loch-fin, 
Gheibh  sinn  sithionn  à  Gleann-Sìorra, 
'S  cha  bhi  dìth  no  aithis  oirnn. 
Irin  àrin,  etc. 


OBAN  GAOIL. 

Seisd: — Oich  ù  agus  h-iùraibh  èile, 
Oich  ù  agus  h-iùraibh  èile, 
H-iùraibh  ò,  agus  hò  ro  èile, 
'S  mo  chruinneag  dhonn,  gur  a  trom  ad  dhèigh  mi! 

C'àite  bheil  i  ann  am  Muile, 
Cruinneag  bhòidheach  is  gile  muineal, 
Ribliinn  àluinn  a'  bhioillich  shoilleir, 
■S  bu  deacair  dhomlisa  'cur  air  a  bonnaibh. 
Oich  ù,  etc, 

C'àite  bbeil  i  ann  an  Albainn, 
Cruinneag  bhòidh(.'ach  is  gille  calpa — 

Slios  mar  fhaoilinn  air  aodan  fairge, 
'S  gur  li-e  do  throm-gliaol  a  rinn  mo  mharbhadh. 
Oich  ù,  etc. 

Tha  an  oidhche  nochd  fiiuch,  fuaraidh, 
Laidh  an  sneachd  air  na  beanntaibh  shuas  ud  ; 
Oha  tèid  mise  a  dh-fhios  na  gruagaich, 
Ach-fjus  am  fàs  na  o-leanntan  uaine. 
Oich  ù,  etc. 

Cha  tèid  mise  do'n  mhonadh  tuille, 
Bho  nach  d'rinn  mi  bonn  feum  an  diugh  ann  ; 
Chaog  mi'n  tsùil  ann  's  cha  d'rinn  mi  tuilleadh  ; 
Ghlac  mi'n  crann  blio'n  's  e  rinn  mi  buill  dheth. 
Oich  ù,  etc. 

'N  uair  a  thèid  mi  thun  na  fèille, 
Bidh  mo  shùil  air  a'  cliruiiineig  ghlè-ghil, 
Is  binne  Gàilig  's  as  deise  Beurla, 
'S  bidh  sàiltean  àrd  air  a  brògan  eutrom. 
Oich  ù,  etc. 

Tha  do  shùilean  mar  na  suieuran, 

No  mar  dhearcao-an  donn  an  t-slèibhe — 

o 

Dubh  a's  donn  ann  am  measg  a  chèile, 
'S  gu  bheil  ceann  dubh  air  mo  chruinneig  ghlè-ghil. 
Oich  ù,  etc. 

Tha  do  shùil  ghorm,  dhathte,  bhòidheach, 
Fo  d'  mhala  chaol  ann  ad  aodann  mòdhail, 
Pearsa  dhìreach  de  dli-fliior  Chlann-Dòmhnuill  ; 
Gur  math  thig  gìin  duit  an  cìiirt  nan  og-bheau. 
Oich  ìi  etc. 

'N  uair  a  bha  sinn  air  a'  bhuaile, 

'S  e  luchd  mì-rìiin  thog  oirnn  an  tuaileas. 

Gu'n  robh  thn  sìnte  fo  m'  bhreacan-giiaille, 
Cha  robh  a  ghaoil — 0  b'fhada  bh'uam  thu  ! 
Oich  ù,  etc. 

'S  'n  uair  a  bha  sinn  anns  a'  mhonaclh, 
'S  e  bu  bhiaclh  dhuinn  na  cìribh  meala, 
Barr  an  fhraoich  's  e  'n  a  chaoran  meaìlach, 
'S  an  eunlaith  f  hiadhaich  a'  sgiallaich  tharuinn. 
Oich  ù  etc. 


ORAN  GAOIL. 

Le  lain  Mac-Phaideiìì. 

Seisd  : — Ni  mi  'n  duanag  so  le  aoibhneas, 

Le  dìirachd  mo  chridhe  'n  mhaighclinn, 
Do'm  bu  dual  bhi  uasal,  caoimhneil 
Thar  gach  baintighearn'  anns  an  tìi-. 

Sùil  is  guirme  's  ciùine  sealladh, 
Aig  Bell  bhàn  an  Gearr-a-bhailtein — 
Deud  geal  ìbhri  dìonach,  snaighte, 
Ann  a  bilean  meachair,  grinn. 

Ni  mi  'n  duanag,  etc, 

'S  mi  gu'n  òladh  a's  gu'm  pàigheadh, 
Dh'òlainn,  a  ghaoil,  do  dheoch-slàinte, 
A  dh-fhìon  no  'bhrandaidh  na  Spàinnte, 
Ged  a  clh-fhàgadh  e  mi  tinn. 

Ki  mi  'n  duanag,  etc. 

'S  na'n  cluinninn  thu  thigh'n  do'n  dùthaich, 
Dh'èireadh  mo  chrìdhe  gu  sunndach  ; 
B'fhada  chluinnte  fuaim  mo  chiùil, 
A'  seinn  do  chliù  air  feadh  na  tìr'. 

Ni  mi  'n  duanag,  etc. 

'S  beag  an  t-ioghnadh  thii  bhi  pròiseil, 
'S  gian  an  fhuil  'tha  'd  chuislean  bòidheach- 
Car  thu  Mhorair  Ohlann-DòmhnuiU, 
'S  ann  mu  'bhòrd  bhios  ceòl  na  piob. 
Ni  nii  'n  duanag,  etc. 

Tha  do  chàivdean  làidir,  reachdail, 
Cruad'lach,  buadhmhor  am  batailt ; 
Siosalaich  nan  geur-lann  sgaiteach, 
'Choisinn  meas  am  feachd  an  righ. 
Ni  mi  'n  duanag,  etc. 

'N  uair  a  thèid  thu  do  Dhun-èideann, 
Cha  'n'eil  Diùc  ann  nach  bi  'n  dèigh  ort ; 
Bidh  iad  a'  faoighneachd  d'a  chèile, 
"Co  i  peucag  an  fhuiit-dhuinn?' 

Ni  mi  'n  duanag,  etc. 

'S  binne  leam  do  ghuth  na'n  smeòrach, 
'S  millse  leam  na  mhil  do  phògan  : 
Tha  do  ghruag  'n  a  teudan  òir, 

'N  a  dualan  bòidheach  cùl  do  chinn. 
Ni  mi  'n  duanag,  etc. 

Tha  do  ghruaidh  mar  chaor  air  mheangan, 
D'anail  is  cùljhraidh  na'n  caineai, 
Muinneal  mìn-gheai  mar  an  canach, 
No  mar  eal'  air  bhàrr  na  tuinn. 

Ni  nii  'n  duanag,  etc. 

'N  uair  tliig  geamliradh  na  gaoith  reòdhta, 
Cha'n  fliàgar  thu'n  tir  an  eòrna ; 
Thèid  thu  Shlèibhte  nam  ban  bòidlieach, 
Do  'n  Tur  mhòr  's  an  òilteadh  fion. 
Ni  mi  'n  duanag,  etc. 

AN  RIBHINN  LURACH. 

Seisd  : — An  teid  thu  leam,  a  ribhimi  lurach  ì 
Am  falbh  thu  leam,  a  ribhinn  lurach  ] 
Tiugainn,  tiugainn  clo  bhràigh  Mhuile, 
'S  cha  bhi  cunnart  dhuit  no  fàillinn. 

Tiugainn  leam  do  'n  àite  lurach, 
Nach  'eil  a  leithid  anns  a'  chruinne, 
Taobh  a'  chaoil  's  ara  bi  na  luingeis, 
Speuran  a'  mhullaich  mar  sgathain. 

An  teid  thu  leam,  etc. 

Daoimean  anns  gach  àite  'dearrsadh, 

'M  bun  nan  cnoc  's  am  bàrr  nam  slèibhtean 

Thug  e  bàrr  air  tìr  na  h-Eiphit, 

'S  gu  lèir  air  talamh  Chanàin. 

An  teid  thu  leam,  etc. 

Tha  gach  meas  ann,  's  tha  gach  luibh  ann, 
Tha  gach  nì  ni  feum  do  dhuin'  ann — 
Mèinean  òir  am  bun  gach  struthain, 
A'   boillsgeadh  mar  riounaig  a'  deàrrsadh. 
An  teid  thu  leam,  etc. 

Biolair  ann  am  bun  gach  fuarain, 
Eilid  anns  a'  ghleann  taobh  shuas  dheth  : 
'S  tric  a  bha  mi  greis  'g  a  ruagadh, 
'S  bhiodh  i  buailt  in'an  cluinnt'  an  làmhach. 
An  teid  thu  leam,  etc. 

Mharbhainn  coileach-dubh  a's  ròn  dhuit, 
Tàrmachan  a's  damh  na  cròice, 
Ach  ma  thèid  thu  leam  do'n  Chrògan, 
A  chaoidh  ri  d'  bheò  cha'n  iarr  thu  'fhàgail. 
An  teid  thu  leam,  etc. 

Stiùrainn  bàta  ri  sruth  lionaidh, 

Ged  a  robli  a'  mhuir  'n  a  sìoban, 

'N  uair  bhiodh  luchd  nam  breacan  grìsionn, 

'S  iad  'n  an  sìneadh  air  an  fharradh. 

An  teid  thu  leam,  etc. 

Stiùrainn  bàta  ri  sruth  fuaraidh, 
Fhad's  a  dh'fhanadh  clàr  dhi  'n  uachdar, 
'S  gheibh  thu  dearbhadh  's  an  Leth-uachdraich, 
Nach  sgeul  tuaileis  'tha  mi  'g  ràdh  riut. 
An  teid  thu  leam,  etc. 

Tha  thu  ro-mhath  air  an  ùrlar, 
'Dol  tarsuing  anns  an  ruidhle  dhìibailt ; 
'S  gur  a  math  a  thig  an  gùn  duit, 
Ann  am  fasan  ùr  na  Ban-righ, 

An  teid  thu  leam,  etc, 

Tha  d'fhalt  dualacli,  's  tu  'g  a  chìreadh, 
Fiamh  an  òir  dheth  mu  na  cìrean  ; 
'S  leis  a'  ghaol  a  thug  mi  fhìn  dhuit, 
Leig  mi  air  di-chuimhn'  na  h-àithntean. 
An  teid  thu  leam,  etc. 

Moire  's  i  mo  ghaol  a'  mhaighdean, 
A  tha  'chòmhnuidh  ann  an  Caoimhnis  ! 
Cha  tèid  mise  dh'  Ath-an-tuim  leat, 
Mur  toir  thu  le  snaoim  do  làmh  dhomh. 
An  teid  thu  leam,  etc. 

Moire  's  i  mo  ghaol  an  ainnir, 
D'fhalt  dualach,  'n  a  mhìle  cauiag, 
Do  dhà  ghruaidh  mar  ròs  air  mheangan, 
Beul  cho  meachair  's  bho'n  tig  gàire. 

An  teid  thu  leam,  etc. 

Troigh  chuimir  am  bòtaìnn  thana, 
Nach  lub  am  feòirnein  air  faiche ; 
Oalpa  grinn  air  dhealbh  a'  bhradain, 
A  dh'èireas  ri  caisil  o'n  t-saile. 

An  teid  thu  leam,  etc. 

Cha'n  iarrainn  leat  crodh  no  caoraich, 
Or  no  earras — cha'n  e  dh'aom  mi — 
N'am  faighinn  le  còir  's  le  saors', 
Bho  Aonghas  Mac -an-t-saoir  air  làimh  thu. 
An  teid  thu  leam,  etc. 

Mur  am  biodh  mo  cheann  air  liathadh, 
'S  gun  mi  'chòir  bhi  fichead  bliadhna, 
Bu  tu  m'aighear  's  b'e  mo  mhiami  thu, 
De  na  thàinig  riamh  bho  Adhamh. 

An  teid  thu  leam,  etc, 


A  GHRUAGAICH  DHONN  A'  BHROILLICH  BHAIN. 

Seisd  : — A  ghruagach  dhonn  a'  bhroillich  bhàin, 
A  chum  a'  chòdhail  rium  Di-mairt, 
A  ghruagach  dhonn  a'  bhrolllich  bhàiii, 
Gu  'm  bu  slan  a  chì  mi  thu  ! 

A  ghrnagach  dhonn  gan  ghò,  gun  fhoill, 
A  chum  a'  choinneamh  rium  an  raoir, 
Bha  mi  còmhradh  riut  's  a'  choill, 
'Sinn  ann  an  caoimhneas  diomhaireacL. 
A  ghruagach  dhonn,  etc. 

Rinn  mi  coinneamh  riiit  glè  òg, 
Ann  an  coille  dhlùth  nan  cnò. 
Bu  bhinne  leam  do  guth  na'n  smeòracli, 
'S  tha  do  phòg  mar  fhigis  leam, 

A  ghruagach  dhonn,  etc. 

Fhuair  mi  sud  le  mìiirn  's  le  tlachd, 
Ann  am  bun  an  stùc-uillt  chais, 
Pòg  na  h-òighe  's  bòidh'che  dreach, 
'S  bu  mhòr  mo  mheas  'n  uair  sbhi  thu  i. 
A  ghruagach  dhonn,  etc. 

Cha  b'ann  le  èiginn  no  cùis  chruaidh, 
A  fhuair  mise  a'  phòg  ud  bhuait, 
Ach  le  caidreainli  sèamh  gun  ghruaim, 
Gu  soitheamh,  suairce,  sìobhalta. 

A  ghruagach  dhonn,  etc. 

'Mhaighdean,  na  Ijiodh  ortsa  gruaim, 
Ged  a  shèideas  a'  ghaoth  tuath, 
Tha  'cuid  thimber-s  làidir,  cruaidh, 
'S,  a  ghruagach,  na  biodh  mi-ghean  ort. 
A  gliruagach  dhonn,  etc. 

Tha  sgiobadh  gasd'  againn  air  bòrd, 
Math  gu  reefadÌL  's  pasgadli  sheòl, 
'S  mur  an  dean  iad  gloine  M, 
Cha'n'eil  an  còrr  r'a  iniis'  orra. 

A  ghruagacli  dhonn,  etc. 

'N  uair  thilleas  mi  as  an  Fliraing, 
Airgiod-poc'  cha  bhi  oirnn  gann — 
'Cunntas  ghineachan  am  làimh, 
'S  cha  blii  peighinn  ann  nach  sìnear  dhuit, 
A  oliruaii-ach  dhonn.  etc. 

Gu  'm  bu  fallain  's  gu  'm  bu  slàn, 
Dhi  'clmm  a'  chòdhail  rium  Di-màirt, 
larguin  m'aigne  's  m.'  airsneul  phràmh- 
'S  mo  chion-gràidh  da-rìreadh  thu  ! 

A  ghruagach  dhonn,  etc. 


lAlN  MAOPHAIL  AN  DROBHAIR. 

Gaol,  an  gille,  th'  aig  càch  ort  meas, 
'S  Gu'm  bun  a'  ghlinne  'n  còmhnuidh, 
'S  tu'n  t-òigeir  uasal,  's  suairce  beus, 
'S  gur  tric  air  fèill,  le  d'  dhròbh  thu. 

Bho'n  a  thàrlaich  dhomh  bhi  'm  thàmh, 
'S  gu'n  duin'  am  dhàil  'ni  còmhradh, 

Gu'n  tòisich  mi  's  gu'n  dean  mi  dàn, 
Do  dh-Iain  Mac-Phàil  an  Dròbhair, 
Gaol,  etc. 

'Nuair  a  thèid  thu  thun  na  fèille, 

Bidh  na  ceudan  còmhl'  ruit, 
Bidh  na  Sasunnaich  ad  dhèigh, 

A'  gabhail  sgeul  an  Dròbhair, 
Gaol,  etc. 

Tha  thu  measail  ann  ad  dhùthaich, 

lonnsaicht'  ann  am  fòghlum, 
C'uim'  nach  seinninn-sa  do  chliìi, 

'S  gu'n  d'  thug  thu  crìm  ri  'òl  dhomh, 
Gaol,  etc. 

Ged  nach  'eil  thu  mòr  bho'n  làr, 
Tha  d'  inntinn  àrd  a'  seòladh ; 

Gur  h-ìir  a'  choill  bho'n  d'rinn  thu  fàs, 
'S  do  chàirdeas  ri  Cloinn-Dòmhnuil], 
Gaol,  etc. 

Tha  ciall  a's  gliocas  ann  ad  cheann, 
A  bhuineadh  geall  air  mòran ; 

Gur  h-iomadh  fear  'bu  mhiosa  cainnt 
A  fhuair  commanda  Oòirneil. 
Gaol,  etc. 

Ach  na  'm  faighinn-se  gu  m'  dhùrachd, 

H-uile  ciiis  gu  m'  òrdugh, 
Bhiodh  tu  d'  Mhemher  anns  a'  chiiirt, 

'S  tu  d'  shuidhe  dlùth  ri  Deòrsa. 
Gaol,  etc. 

Ged  bu  leamsa  mart  air  chluais, 

Gu  'n  liubhrainn  bhuam  le  m'  dheòin  i, 

'S  do  rogha  cèile  bhi  ri  d'  ghuallainn, 
'Tighinn  le  buaidh  o  'n  phòsadh. 
Gaol,  etc. 

Diiinidh  mi  le  rann  no  dhà, 

Mu  'n  abair  càch  gur  bòsd  e, 
'S  mu  'n  stylear  mi  air  line  nam  bàrd, 

Thèid  Gàilig  dhuit  an  òrdugh. 
Gaol,  etc. 


BATA  PHOBT-BIGH. 

Seisd  \- — Ho  ro  hog  i  6,  hal  dal  6  halo  ì, 
Ho  ro  hog  i  6,  hal  dal  6  halo  ì, 
Ho  ro  hog  i  6,  hal  dal  6  halo  ì, 
Aig  meud  mo  mhulad,  cha  'n  urrainn  mi  'inns'. 

Dh'  f halbh  mi  thar  m'  eòlais  le  òrdugh  Trustees^ 
Le  Steam-hoat  mhòr  Leòghasach  a  sheòl  à  Port-Bìgh  ; 
'Dol  timchioll  na  Maoile  bha  ghaoth  ruinn  a'  strì, 
'S  bha  bàta  na  smùid  's  a  mhuir  dhii-ghorm  fo  'druim. 
Ho  ro  hog  i,  etc. 

A  nuas  seach  an  t-Oban  bha  caoir  air  a'  ghaoith, 
Bha  'n  fhairge  a  tòchdadh,  's  a'  bòchdadh  'n  a  glinn  ; 
'N  uair  thàinig  a'  mhadainn  's  a  bha  'n  cadal  am  dhìth 
Gu  'm  b'  fheàrr  leam  na  'm  farradh  'bhi  tamul  air  tìr. 
Ho  ro  hog  i,  etc. 

Dol  seachad  air  Arainn  bha  sgal  aig  a'  ghaoith, 
Bha  'n  fhairge  a'  stealladh  mar  bhainne  na  cìch  ; 
'Se  sruth  Choire-bhreacain  'dh'fhàg  mise  ro-sgìth, 
'S  irach  tàland  a  bh'  asfam  'n  an  luidhe  's  chuan  shìos. 


"O 


Ho  ro  hog  i,  etc. 


Gur  mis'  tha  fo  mhulad  's  mi  'siubhal  a'  chuain, 
'S  mi  falbh  do  na  h-Innsean  ri  sìd  an  droch  uair  ; 
Croinn  bhi  g'  an  rùsgadh,  a's  siùilfga  'n  toirt  bhuainn, 
'S  an  long  mhòr  air  a  leth-taobh  's  i  'gleachd  ris  a'  chuan. 
Ho  rò  hog  i,  etc. 

'Dol  seachad  air  Gouraig  bu  chorrach  a  com, 
Bha  càir  gheal  mu  toiseach  "s  i  sgoltadh  nan  tonn  ; 
A  suas  abhainn  Chluaidh  'n  uair  a  fhuair  i  'mhuir  lom, 
Dol  stigh  gu  Port-Glascho  gu  caladh  nan  long. 
Ho  ro  hog  i,  etc. 

'N  uair  ràinig  mi  Glascho  gu  fearann  nan  Gall, 
Thachair  orm  bodach  le  chànain  Ghalld', 
Mur  bithinns'  ro-fhòghluimte  air  'sheòrs'  anns  an  àm, 
Cha  tuiginns'  a  chànain — cha  b'i  Ghàih'g  a  bh'ann. 
Ho  ro  hog  i,  etc. 

'K  uair  chaidh  mi  'Dhun-èideann  gu  palais  nam  bìith, 
Bha  'n  t-each-iarruinn  'n  a  ghleus  a's  gu'm  b'  èibhinn  a  ghnùis 
'N  uair  shìneadh  e  rèis  air  an  rail  ghlan  bha  dlùth, 
Cha  l)'e  a'ille  le  srèin  'chumadh  ceum  ris  an  dlùths'. 


Ho  ro  hog  i,  etc. 


1~ 

'S  gur  mis'  tha  fo  mhì-gliean  's  an  tìr  so  an  dràsd, 
Bho'n  thug  mi  mo  chùlaobh  ri  diith'ch  nam  beann  àrd 
Tha  m'  inntinn  an  dràsda  ag  ràidhtinn  rium  f hìn, 
Gu  'n  till  mise  sàbhailt'  le  Bàta  Phort-E/igh. 


SUD  AGAIBH  AN  DEOCH  A  DH'OLAINN. 

Sud  agaibh  an  deoch  a  dh'  òlainn, 
Deoch-slàint'  a'  Chamaronaich  bhòidhich  ; 
Sud  agaibh  an  deoch  a  dh'  òlainn. 

Dh'  òlainn  deocli-slàinte  'n  fhir  ruaidh 
'Chaidh  thar  a'  ghuallain  Di-dòmhnaich. 
Sud  agaibli,  etc. 

Dh'òlainn  deoch-shiinte  'n  fbir  bhuidhe, 
'Dhìreadh  am  bruthach  gun  mhòr-chuis. 
Sud  agaibh,  etc. 

Dh'èireaclh  Griogaraich  a's  Granndaich, 
Ann  ad  champa  mar  bu  chòir  dhoibh, 
Sud  agaibh,  etc. 

Dh'èireadh  Stiìibhartaich  o'n  Apuinn — 
Thig  fo  d'  bhrataich  na  fìr  òga. 
Sud  agaibh,  etc. 

Dh'èireadh  mar  sin  leat  Loch-ial 

Nan  hmn  *s  nan  sgiath  'sheasamh  còrach. 
Sud  agaibh,  etc. 

Tha  do  chàirdeas  an  Lochabar, 
Bi  fear  an  Earracbd,  an  Còirnea]. 
Sud  agaibh,  etc. 

'S  math  thig  claidheamh  a's  crios  guaille, 
'S  fèile  cuaiche  air  an  òigear. 
Sud  agaibh,  etc. 

Bu  tu  sealgair  damh  nan  cabar 

Anns  an  lag  's  an  goir  an  smeòrach. 
Sud  agaibh,  etc. 

Nàmhaid  an  fhèidh  thu  's  an  fhireach, 
A's  boc  biorach  nan  ceum  spòrsail. 
Sud  agaibh,  etc. 

Liontadh  cupaichean  mu  'n  cuairt  ort, 
'S  gu'n  dean  fir  Shuaineart  an  òl  ort. 
Sud  agaibh,  etc. 


ORAN  GAOIL. 

Mo  ghaoil  a'  mhaighdean  'dh'fhàs  cridheil,  aoibhei], 
Air  an  do  bhruadair  mi'n  raoir  's  mi  'm  shuain  ; 
'S  an  àm  dhomh  dùsgadh,  b'e  fàth  mo  thùrsa, 
Thu  bhi'n  Ceann-Tnrra  cho  fada  bh'uam. 

'S  ann  air  an  eilein  a'  buain  nan  dearcag, 
A  ghabh  mi  ceist  ort  a's  mòran  gràidh  ; 
Do  chòmhradh  falaich  a  rinn  mo  mhealladh, 
'S  tha  mi  cheana  leis  air  mo  chradh. 

Do  bhilean  tana  cho  dearg  ri  sgàrlaid, 
Mar  ròsan  gàraidh  tha  do  dhà  ghruaidh  ; 
'S  do  chiil  donn,  sniomhain  mar  sheudan  fidhle, 
'S  e  ann  an  stiom  air  a  cheangal  suas. 

Tha  do  phògan  mar  na  h-ìibhlan ; 
D'  anail  chùbhraidh  mar  shugh-craobh  ; 
Do  chneas  mar  eala,  do  sblios  mar  chauach, 
Da  shuil  ghorm,  mhealach  fo  mhala  chaoil. 

An  uair  a  rainig  nai  Tigh-a'-bhealaich, 
Bha  thusa,  Anna,  a  nios  an  àth, 
'S  ann  thuirt  mo  chridhe  rium,  Tha  i  'tighinn, 
'S  i  so  an  nighean  do'n  d'thug  mi  gràdh. 

'S  truagh  nach  robh  mi  a's  mo  leannan 

An  gleannan  falaich,  's  sinn  fad'  o  dhaoin', 

No  'n  Gleann-a-Leòra  a's  badan  ceò  ann, 

'S  gu'n  deanainn  còmhradh  riut  anns  an  fhraoch. 

'S  truagh  nach  robh  mi  's  mo  rogha  cèile, 
Am  mullach  shlèibhte  nam  beanntaibh  mòr, 
'S  gun  bhi  ga'r  n-èisdeachd  ach  eòin  an  t-slèibhe, 
'S  gu'n  tugainn  fhèin  duit  na  ceudan  pòg. 

Ma  tha  fear  eile  am  bun  do  sgèithe, 
A  tha  ga  d'  theumadh  's  ga  d'  mhealladh  bhuam, 
'S  ma  thug  thu  gaol  da  gu  mise  thaoibh-sinn, 
Gur  h-e  am  faochadh  a  gheibh  mi  'n  uaigh. 


A  FHLEASGAICH  AN  FHUILT  CHRAOBHAICH. 

Seisd  : — A  fhleasgaich  an  fhuilt  chraobhaich  chais, 
Oigeir  a'  chiiil  dualaich, 
A  fhleasgaich  òig  an  òr-fhuiit  chais, 
Gur  h-ì  do  mhais'  a  bhuair  mi. 

Mheall  thu,  mheall  thu,  mheall  thu  mi, 

Do  bhòidhchead  a  bhuair  mi ; 
A's  gheall  thu  dhomhs'  air  iomadh  dòigh, 

Gu'm  biodh  do  stòras  buan  domh. 
A  fhleasgaich,  etc. 

'S  tmagh  nach  robh  mi  's  mo  ghaol, 

An  lagan  an  f  hraoich  uaine  ; 
'S  ged  laiclhinn  tinn  gu'n  èirinn  slàn, 

'S  mo  làmh  bhi  fo  cl'  chiil  dualach. 
A  fhleasgaich,  etc. 

'S  gur  a  mise  tha  gu  tinn, 

A's  falt  mo  chinn  air  fuasgladh, 
'S  gun  fhios-am  fhèin  ciod  e  'n  cion-fàth, 

Thug  dhuits',  a  ghràidh,  bhi  'n  gruaim  rium. 
A  fhleasgaich,  etc. 

N'am  biodh  agam  boineid  dhù-ghorm, 

'S  ite  mholach,  uaine, 
'S  mi  gu'n  rachadh  leat,  a  ghaoil, 

Do  sheòmar  nan  daoin'  uaisle. 

A  f hleasgaich,  etc. 

Biclh  tu  aig  banais  agus  hàl, 

A'  mànran  ris  gach  gruagach, 
'S  bidh  mis'  a'  sin  air  chùl  gach  mais, 

'S  do  chàirdean  ann  an  gruaim  rium. 
A  fhleasgaich,  etc. 

'S  b'òg  a  thug  mi  dhuit  mo  ghaol, 
Ged  nach  d'rinn  mi  'bhuannachd ; 

'S  an  t-snaoim  a  cheangail  sinn  gu  teann, 
I  air  gach  ceann  air  fuasgladh. 

A  fhleasgaich,  etc. 

Chunnaic  mis'  thu  air  an  f  hèill, 

'S  tè  eile  ri  d'  ghualhiinn ; 
'S  ged  a  bhiodh  mo  chridh'  an  àird, 

Gu'm  biodh  e  mhàin  an  uair  ud. 

A  fhleasgaich,  etc. 

1 

Thug  mi  bòid,  na'm  feumainn  ann, 
Nach  taghainn  seann  duin'  uasal, 

'S  nach  cromainn-se  mo  cheann  an  loch- 
Gu'n  òlainn  deoch  à  fuaran. 

A  fhleasgaich,  etc. 

• 

'S  'd  è  ma  chaidh  thu  dh'arm  an  rìgh, 
'S  nach  urrainn  mise  d'fhuasgladh, 

Mo  mhìle  beannachd  às  do  dhèigh, 
A's  tagh  do  rogha  gruagaich ! 

A  fhleasgaich,  etc. 


ORAN  GAOIL. 

Hò  i  u  ò  hill  ho  ro  ò, 

Hò  i  u  o  hì  rì  rì  ìi  o, 
Hò  i  u  ò  hill  ho  ro  ò. 

EsAN. — Tha  sgeul  ùr  air  tigh'n  do  'n  bhaile, 
Gu  'n  do  thrèig  mo  cheud  leannan. 
Hò  i  u,  etc. 

Gu  'n  do  thrèig,  etc. 
A's  ma  thrèig  cha  bu  mhaith  leam. 
Hò  i  u,  etc. 

A's  ma  thrèig,  etc. 
Sìne  bhàn  naiii  blàth-shùil  meala. 
Hò  i  u,  etc. 

Sìne  bhàn,  etc, 

Sud  agaibhse  dreach  mo  leannan — 
Hò  i  ìi  etc. 


Sud  agaibhse,  etc. 

Hò  i  u,  etc. 


A  dà  ghruaidh  m.ar  chaor  air  raheangan. 

A  dà  ghruaidli,  etc. 

A's  fàileadh  an  t-subh-chraoibh  d'a  h-anail. 
Hò  i  u,  etc, 

A's  fàileadh,  etc. 

A's  deanamh  na  sguilb  air  a  raalaidh — 
Hò  i  u,  etc. 

A's  deanadh,  etc. 
Dà  cheann  caol  a's  faobhar  tana. 
Hò  i  u,  etc. 

Dà  cheann,  etc. 

'S  òg  a  fhuair  mi  fhèin  do  ghealladh. 
Hò  i  u,  etc. 

'S  òg  a  fhuair,  etc. 
An  lagan  uaine  'buain  an  darraich. 
Hò  i  u,  etc. 

IsE.- — Chì  nii,  chì  mi,  chì  mi  thall  ud, 
Chì  mi  na  fèidh  air  a'  bhearradh. 
Hò  i  n,  etc. 

Chi  mi  na  fèidh,  etc. 
'S  mo  ghìomanach  fhèin  ga  'n  leanailt. 
Hò  i  u,  etc. 

'S  mo  ghìomanach,  etc. 
Fear-dìridh  nan  stìic  gu  fearaib 
Hò  i  u,  etc. 

Fear-dìridh,  etc. 

Le  ghunna  caol  's  le  bhreacan  baUaclL 
Ho  i  u,  etc. 

Le  ghunna,  etc. 

'S  dh'fhàgadh  e'n  damh  doini  gun  anail, 
Ho  i  u,  etc. 

'S  dh'fhàgadh,  etc. 
Air  aii  driùchd  's  e  call  na  fala. 
Ho  i  11,  etc. 


Air  an  driùchd,  etc. 
bial-cl 
Ho  i  u,  etc, 


S  bhiodh  a  mhial-choin  sgìth  ga'n  leanailt. 


'S  bhiodh,  etc. 

'S  bhiodh  a  ghillean  sgìth  ga'n  tarruing, 
Ho  i  u,  etc. 

'S  bhiodh,  etc. 

'S  togaidh  sinn  tigh  mòr  's  am  fan  sinn. 
Ho  i  u,  etc. 


SEINN  AN  DUAN  SO,  HUG  IRI  HIJ  O. 

Seisd: — Seinn  an  duan  so,  hug  ìri  hii  o, 

Do'm  chailin  dualaich,  hug  o  ro  ì, 

Is  deirge  gruaidhean  's  is  duinne  cuailein, 

'S  gur  lionmhor  buaidh  a  th'air  luaidh  mo  chridh' 

'S  ann  Di-Màirt  bho  cheadha  Loch-Alainn, 
A  dh'fhalbh  mo  ghràdh-sa  le  bàt'  na  smùid  j 
Bu  luath  a  ceum  'dol  gu  tìr  na  Beurla, 
'S  tha  mi  fo  eislean  air  bheagan  sunnd. 
Seinn,  etc. 

'S  gur  ann  le  bàta  nan  roithean  làidir, 
'S  nan  cuibhlean  pràis  's  iad  a  ghnàth  'cur  strìth ; 
Fear  ga'  stiùradh  gu  làidir,  liighmhor, 
'S  e  'deanamh  iùil  dhi  gu  Diùra  shios. 
Seinn,  etc. 

Gur  h-ioma  peucag  a  chi  thu'n  Glaschu, 
Le'n  èideadh  maiseach  's  le'm  fasan  ùr  ; 
'S  ann  bhios  tu,  eudail,  mar  reult  na  maidne 
'Cur  neul  le  airsneul  air  dreach  an  gmìis. 
Seinn,  etc. 

'S  truagh  nach  robh  mi  leat  thall  an  Eirinn, 
A's  m'aitribh  fhèin  an  taobh  thall  d'an  chuan— 
Dh'aithnichinn  m'eudail  am  measg  nan  ceudan, 
A's  i  mar  Bhènus  ag  eirigh  suas. 
Seinn,  etc. 

Tha  do  chòmhradh  gu  blasda,  binn  leam, 
Pòg  is  millse  na  mil  an  fhraoich, 
D'  anail  chùbliraidh  'tha  mar  na  h-iibhlan, 
Thig'n  rèidh,  gun  tìichan,  o  d'  mhuineal  caoin. 
Seinn,  etc. 

'S  tha  do  shùilean  mar  na  smeuran, 
Mar  ròs  an  gàradh  do  dhà  ghruaidh, 
Mar  choinnle  cèire,  's  iad  laist'  le  chèile — 
'S  gu'n  aithnichinn  m'eudail  am  measg  an  t-sluaigh ! 
Seinn,  etc. 

Tè  eile  fo'n  ghrèin  cha'n'eil  ri  fhaicinn, 
Is  bòidh'che  maise  na  bean  mo  ghaoil ; 
Dà  shùil  mhiogach,  mheallach,  lionta, 
Fo'n  rosg  shìobhalt,  dh'fhag  m'inntinn  faoin. 
^  Seinn,  etc. 

'S  tric  a  bha  mi  fo  sgail  nan  craobh  leat, 
A's  lagan  fraoich  air  gach  taobh  dhinn  fhìn, 
Bu  leam  do  chòmhradh  's  le  d'  dheòin  do  phògan^ 
'S  tha  rai  fo  leòn  bho'n  là  dh'fhàg  thu'n  tir  ! 
Seinn,  etc. 

AK  CLUINN  THU,  LEANNAIN,  AN  CLUINN  THU. 
Le  Dùghall  Mac-Pliàll. 
Seisd  : — An  cluinn  thu,  leannain,  an  cluinn  thu, 
An  chiinn  thu  iclir,  an  cluinn  thu, 
An  cluinn  thu,  leannain,  an  ckiinn  thu, 
Mar  tha  mi  cho  tinn  ga  d'  iunndraimi? 

Mo  chion  air  an  ainnir  ! — 'S  i  bean  a'  chùil  bhàin 


an  d'thug  mì  'n  gaol  falaich  na  fannaich  gu  bràth 


D' 

Bu  tu  mo  cheud  leannan  gun  aithne  do  chàch, 
'S  mi  nise  fo  phràmh  ga  d'  iunndrainn. 
An  cluinn  thu,  ctc. 

'S  i  d'  ìomhaigh  is  ceòl  dhomh  gach  Dòmhnach  a's  Luain, 
'S  tu  cuspair  mo  smaointeanan  faoine  gach  uair  ; 
'S  i  mliaise  'tha  'd  aodan  a  chaochail  mo  shniiadh, 
'S  a  dh'fhàg  mi  gun  luaidh  air  sùgradh. 
An  cluinn  thu,  kc. 

'S  truagh  nach  robh  mise  fo  shileadh  a'  cheò, 
Còmhla  ri  m'  leannan  an  gleannan  an  fheòir ; 
Clia  'n  iarrainn  a  dh-iocshlaint'  ach  brìodal  do  bheòil, 
Oir  's  millse  do  phòg  na  'n  siùcar. 
An  chùnn  thu,  &c. 

Le  d'  aghaidh  ghlan,  mheachair,  cho  banail  's  cho  caoin, 
Le  d'  sheirc  a's  le  d'  chaidreamh  flathail,  neo-chlaon  ; 
Cha  luidheadh  orm  fadal  's  tu  agam  ri  m'  thaobh, 
Le  d'  chonaltradh  gaoil,  's  le  d'  chùirteis. 
An  cluiiin  thu  ctc. 

Thàvmaich  leann-dubh  orm,  mulad  a's  cràdh  ; 
O,  'n  acain  so  'leòn  mi  'n  tùs  m'  òige  cho  tràth  ! 
An  deaghaidh  do  gheallaidh  mur  faigh  mi  do  himli, 
Bhoir  saighdean  do  ghràidh  do  'n  ùir  mi. 
An  cluinn  thu,  &c. 


GirAWREALACIL  4r> 

Ged  tlieir  mo  luchcl-tuaileis  nach  buan  duit  mo  ghràdh, 
Cha  chreideadh  tu  'n  còmhradh  na  'm  b'eòl  dhuit  a  mheud 
'S  a  tha  do  d'  chion-falaich  air  m'aigne  gach  ]à, 
'S  mo  spiorad  fo  phramh  'g  a  ghiùlan. 
An  cluinn  thu,  &c. 

Seall  air  a'  ghealaich  air  aghaidh  nan  sjDeur, 
Nach  caochail  a  cùrsa  'measg  dùmhlas  nan  reul ; 
Mar  sin  tha  sìor  iomairt  mo  chrìdh'_as  do  dhèigh, 
Bho  'n  thug  thu  fo  ghèiU  air  tìis  e. 
An  cluinn  thu,  ifcc. 

Tha  caoin  shlios  mo  leannain  mar  eal'  air  a'  chuan, 
Na  's  gile  na'n  f haoileann  air  aodann  nan  stuagh  ; 
Mar  shneachd  air  na  beannaibh,  mar  chanach  nam  bruach, 
'S  i  farasda,  suairc'  'n  a  giùlan. 

An  cluinn  thu,  kc. 


0  R  AN 

LE  DUGIIALL  MaC-PhAIL  CEUDNA,  AIR  DHA  BIII  AIR  AN  RATIIAD 

Do  Shasunn,  's  e  'n  DEIGH  A  BHEAN  agus  a  miiac 

(DOMHNULL  BEAg)  'fHAGAIL. 

Seisd: — A  Dhòrahuill  bhig,  o  hìi  o  ho, 
A  Dhòmhuill  bhig,  o  hù  o  hò, 
A  Dhòmhuill  bhig,  o  hù  o  hò, 

Tha  m'inntinn  trom  o'n  dhealaich  sinn. 

A  Dhòmhuill  bhig,  's  tu  m'ùigh  a's  m'annsachd, 
'S  i  do  bhlàth-shuil  grian  mo  shàmhraidh  ; 
Chlaon  gach  nì  gu  duibhre  'gheamhraidh, 
Bho'n  a  chaill  mi  sealladh  ort. 

A  Dhòmhuill  bhig,  etc. 

Dli'fhàg  mi  'n  nochd  thu  'meag  nan  dii-Ghall, 
Ghabh  mi  fàth  'n  nair  bha  do  chùl  rium  ; 
'S  cinnteach  leam  gu'n  dean  thu  m'iunndrainn, 
Mu'n  tig  dùiseal  cadail  ort. 

A  Dhòmhuill  bhig,  etc. 

Dh'fhàg  mi  'n  diugh  thu  fèin  's  do  mhàthair, 
As  mo  dhèigh  ro  chianail,  cràiteach  ; 
Oruadhs'  na  bliadhna,  's  cha  'n  e  'n  t-àilghios, 
'Chuir  an  dràst  do  Shasunn  mi. 

A  Dhòmhuill  bhig,  etc. 

'S  trom  mo  ghleus  's  mi  'nochd  ga  'r  n-iunndrainn, 
'S  mi  air  barr  nan  strachd-thonn  dùmhail, 
'Fàgail  Albainn  air  mo  chùl-thaobh, 
*Dol  a  null  thar  Berwich. 

A  Dhòmhuill  bhig,  etc. 

Chì  mi  mach  thar  guala  'n  fhuaraidh, 
Cladach  garbh  is  gailbhich  nuallan  ; 
'S  mòr  gu  'm  b'  fheàrr  'bhi  'fàgail  Chluaidh, 
'S  a'  stiiiradh  tuath  air  ^'Ealasaid." 

A  Dhòmhuill  bhig,  etc. 

'S  beag  tha  dh'  fhios  aig  fleasgaich  aosda, 
'Liuthad  anradh  a's  cruaidh-fhaochnadh 
'Th'  aig  fear-teaghlach  air  bheag  maoin, 
A'  strì  ri  saoghal  carraideach. 

A  Dhòmhuill  bhig,  etc. 

Ach  ged  tha  mi  bochd  'n  am  chrannchur, 
'S  beag  na  th'  agam  fhèin  de  fharmad 
Ris  na  fleasgaich  sheasga,  bharr-chruaidh, 
Ged  robh  sealbh  air  fearann  ac'. 

A  Dhòmhuill  bhig,  etc. 

Am  fad  's  a  gheibh  mi  biadh  a's  aodach, 
'S  comunn  blàth  mo  chèile  ghaoil 
Le  'fiìirain  òga  'fàs  ri  'baobh, 

Cha  chuir  an  saoghal  smalan  orm. 

A  Dhòmhuill  bhig,  etc. 

Ged  tha  mise  cian  air  fògar 
Bho  na  glinn  's  an  goir  an  smeòrach, 
'S  ioma  linn  o  n'  bha  mo  sheòrsa 
Eadar  Ròthaill  's  Brathadal. 

A  Dhòmhuill  bhig,  etc. 

'S  ioma  ceàrn  d'  an  d'  rinn  iad  sgaoileadh 
Deas  a's  tuath  air  feadh  an  t-saoghail ; 
'S  iad  na  Goill  's  na  caoirich-mhaola 
'Chuir  mo  dhaoin'  air  allaban. 

A  Dhòmhuill  bhig,  etc. 

'S  ioma  fàrdach  fhialaidh,  aoibheil 
'Bh'  anns  a'  ghleann  am  faight'  an  aoidheachd, 
'Tha  gun  cheann,  gun  chrùb,  gun  taobhan, 
Fo  na  caoirich  Shasiinnach. 

A  Dhòmhuill  bhig,  etc 

Gleann  mo  chridhe  !  gleann  mo  dhiithchais  ! 
Gleann  nan  raon  's  nam  fuaran  ciibhraidh  ! 
Na  'm  bu  leam  ach  trian  de  m'  dhìirachd, 
Sud  an  iiir  's  an  caidilinn. 

A  Dhòmhuill  bhig,  etc. 


A  MHAIRI  BHINN,  MHEA.LL  SHUILEACH. 

Seisd  :—  A  Mbàiri  bhinn,  mheall-shuileach, 

'S  toigh  leam  fhèin  cruinneag  a'  chruidh  ; 
'S  a  nighean  donn  nam  meall-shìiilean, 
'S,  a  Mhali,  thug  mi  spèis  dhuit. 


t 

m 

'S  mise  tha  gu  brònach 
Nach  d'fhaod  mi  fuireach  cònìhl'  riut, 
'S  mi  'tarruing  air  na  ròpain, 
'S  a'  chòrcach  air  mo  lèine. 

A  Mhàiri  bhinn^  etc. 

Air  a'  mheadhon  oidhche, 
Ged  b'  ann  am  bàrr  a'  chroinn  e, 
Bhi  'cuimhneachadh  do  chaoimhneis 
Gu  'n  d'  thug  e  roinn  de  m'  chèiU  uam. 
A  Mhàiri  bhinn,  àc. 

'N  uair  rachadh  i  do  'n  bhuaile, 
A  bhleodhan  a'  chruidh  ghuaillinn, 
'S  e  'n  ceòl  is  binne  chualas, 
A  duanagan  ga  'n  èisdeachd. 
A  Mhàiri  bhinn,  &c. 

Oha  b'e  meud  do  stòrais, 
A  chuir  mi  fhèin  an  tòir  ort, 
Ach  caileag  laghach,  bhòidheach, 
Bhi  còmhla  rium  ag  èirigh. 

A  Mhàiri  bhinn,  etc. 

'S  ann  'n  sin  a  thuirt  mo  mhàthair, 
'S  i  'bruidhinn  ann  an  Gàilig, 
"A  mhic,  na  toir  do  làmh  dhi, 
A's  iad  a'  tàir  gu  lèir  ort. 

A  Mhairi  bhinn,  etc. 

"  B'fheàrr  leam  na  mo  ghùn  e, 
An  latha  b'fheàrr  's  a  b'  ùir'  e, 
Gu'n  tugadli  tu  do  chìil  rith', 

'S  gu'n  liubhradh  tu  dhoibh  fhèin  i." 
A  Mhàiri  bhinn,  etc. 

"Cuistiblise,  a  nihàthair, 
Agus  fuirichibh  sàmhach, 
Gur  òg  a  thug  mi  gràdh  dhi, 
Mu  'n  càiroadh  i  mo  lèine. 

A  Mhàiri  bhinn,  etc. 

"B'fheàrr  leam  na  mo  chòta 
'S  mo  lèine  ged  bu  shròl  i, 
Gu'n  robh  mi  fhèin  's  i  pòsda, 

'S  gun  chòir  aig  neach  fo'n  ghrèin  oirr' 
A  Mhàiri  bhinn,  etc. 

'•Ma  tha  sinn  gann  de  stòras 
Clia  'n  eil  sinn  gann  de  'n  òige, 
'S  a  chaoidh  clia  dìobair  lòn  sinn, 
Ma  bhios  sinn  beò  le  chèile." 
A  Mhàiri  bhinn,  etc. 


D  TJ  A  N  A  G. 

AiR  FoNN  : — ^^An  GiUe  dubh  cha  treig  mi.''' 
Leis  an  Lighiche  Mac-Lachainn,  nach  maireann,  a  bha  's  a'  Mhoraihne. 
O,  seinnidh  mi  mo  dhuanag  ; 
Seinneam,  seinneam  suas  i ; 
Seinnidh  mi  do'n  ghruagaich 
G'  am  bheil  an  gluasad  farascla. 

'S  moch  a  rinn  mi  èirigh 

'S  a'  mhadainn  chùbhraidh,  chèitein  ; 

Gathan  ciiiin  na  grèine 

A'  lasadh  speur  's  a'  chamhanaich. 

A'  ghrian  clio  tlàth  's  cho  òirdhearc, 
A'  soillseadh  àird  nam  mòr-bheann  ; 
Smìiid  thar  dhealt  nan  lòintean, 
'S  an  druchd  'n  a  lòd  air  mheanganan. 

Sud  e  air  aa  stùclid  ud, 
An  coileacli  dubh  a'  dùrdail ; 
So  i/cliutbag  sbunndacb, 
'Sùrd  aic'  air  a  caismeacbd. 

Feucb  an  uiseag  bbòidbeacb 
Ag  èirigb  as  a'  mbòinticb, 
'S  ag  itealaicb  le  sòlas 
Os  cionn  a  còsaig  fbolaicbte. 

Tba  seillein  beag  na  Bealltuinn 
'Dol  seacbad  oirnn  a's  srann  aig', 
A  tbrusadb  a  mbil  shambraidb  ; 
'S  cha  cbuir  an  geambradb  ainnis  air. 

Bbo'n  tbuit  dbomb  bhi  's  a'  cbòisridb, 
Seinneam  leis  a'  cbeòlraidb — 
Seinneam  duan  do'n  òigb  gbil, 
Gu  sunndacb,  deònacb,  caitbreamach. 

'S  e  smuainteacbadb  mu'n  mbaighdinn 
Is  àbhaist  dbomh  gach  oidbcbe — 
A'  cuimbneacbadb  do  chaoinibneis, 
'S  e  cbum  an  raoir  am  cbaithris  mi. 

Tha  d'anail  leam  na's  ciibbraidb, 
'N  uair  labhras  tu  gu  ciùin  rium, 
N'am  barracb  òg  a'  brùcbdadb 
A'  macb  le  tùis  na  meala  dheth. 

Ach  cia  mar  ni  mi  luaidh 
Air  a'  h-uile  dreacb  a's  buaidb  ort? — 
Do  nàdur  geanmnaidb,  stuama, 
Gu  soitheamb,  suairce.  ceanalta, 

Cinnteach  tba  e  'n  dàn  domb, 
An  gaol  a  thug  mi  mhàin  dbuit, 
Nach  dealaicb  e  gu  bràth  rium 
Gus  am  fàg  an  anail  mi 


GHATDHEALACH.  51 


O,  sonas  agus  àgh  ort, 
Ri  fad  do  rè  's  do  làithean  ! 
'S  am  Freasdal,  anns  gach  àite, 
Le  'ghràsan,  a  bhi  maille  riut ! 


0  E  AN. 

AiR  FoNN  : — ^^Giim  hu  slàn  cjiin  rohli  ^mfiitran  ^chaidh  a 

null  uainn  tliar  sàile." 

Leis  an  Lighiche  Mxìc-Lachainn,  nach  maireann. 

Ni  mi  òran  le  dùrachd, 

0  hì  na  hì  ù  o, 

Do  rlbhinn  a'  chùil  duibh, 

'S  grinne  siigradli  a's  mànran. 

Slàn  iormadh  gu  d'  ionnsaidh  ; 
'S  tu  'chuireadh  gu  sunnd  mi, 
'N  uair  a  chithinn  do  shìiil  ghorm 
A'  tionndadh  gu  blàth  rium. 

Sìiil  ghòrm  a's  tlàth  sealladh, 
Lìonta,  ciìiin  fo  d'  chaol  mhalaidh  ; 
Gruaidh  mar  ròs  dearg  'n  a  earradh, 
Beul  tana,  's  fiamh-ghàir  air. 

Beul  tana,  glan,  fìnealt' — 
Deud  snaighte,  ro  clhìonach, 
'Bu  cheanalta  brìodal, 
'S  o'n  sìobhalta  fàilte. 

D'  fhàilte  's  d'  fhuran  a  b'  fhiù  leam, 
'Tighin  o'n  anail  is  cùbhraidh 
Na  barrach  a'  brìichdadh 
Air  ùr-dhos  a'  Mhàighe. 

Gu  bheil  suairceas  le  ceanal 
Ann  an  gluasad  na  h-ainnir, 
'Tha  o  'bonnaibh  gu  'ceannaidh 
Gun  ainneamh,  gun  fhàilinn. 

Leam  bu  taitneach  'bhi  'sùgradh, 
'S  ga  d'  theannadh  gu  dlùth  rium, 
'S  mo  làmh  'bhi  gu  cùirteil 
A  nunn  £o  d'  chùl  fàinneach. 

Leat  rao  dhùrachd  's  mo  bheannachd- 
Bidh  mo  rìin  ort  ri  m'  mhaireann  ; 
Chaoidh  cha  trèig  mi  mo  ghealladh 
Gus  an  dealaich  am  bàs  sinn. 


MOLADH  NA  LANDAIDH. 
Hò  ro  Eileinich  ho  gù, 
Hò  i  rithil  ho  i  thù, 
Hò  ro  Eileinich  ho  gù, 

Gn  bheil  mo  rùn  's  an  Landaidh. 

Chi  mi  thall  ud  an  Aird-mhòr, 
Aite  'choilich  dhuibh  's  a'  gheòidh  ; 
Ait'  mo  cliridhe  's  mo  ghaoil, 
'S  an  robh  mi  aotrom,  ainmeil. 
Ho  ro,  &c. 


'S  ged  tha  'n  Landaidh  creagach,  ciar, 
'S  moch  a  dh'  èireas  oirre  ghrian  ; 
Innis  nam  ba-laoigh  's  nam  fiadh, 

'S  gu  'm  b'e  mo  mhiann  bhi  thall  ann  ! 
Ho  rò,  &:g. 

'S  'n  uair  a  clh'  èirinn  moch  's  an  àird, 
Bheirinn  sgriob  do  cheann  an  t-sàil' — 
Bhiodh  na  lachan  air  an  t-snàmh, 
'S  cha  b'  fhad'  am  bàs  o  m'laimh-sa. 
Ho  rò,  &c. 

'S  tric  a  leag  mi  air  a'  bhriiaich 
Earba  ghlas  a'  mhuineil  ruaidh  ; 
Bhiodh  an  liath-chearc  leam  a  nuas, 
A's  coileach  ruadh  an  dranndain. 
Ho  rò,  &c. 

'S  tric  a  leag  mi  air  a  thaobh 
An  ròn  ballach  anns  a'  Chaol, — 
Eala  bhàn  a'  mhuineil  chaoil, 

A's  coileach  fraoich  nam  beanntan. 
Ho  rò,  kc. 

'S  'n  uair  a  shuiJheamaid  mu  'n  bhòrd 

Cha  b'  e'm  buideal  beag  ar  leòir, 

Ach  tosgaid  do  'n  fhìon  dhearg  ar  còir, 

A'  tigh'nn  à  stòr  na  Frainge. 
Ho  rò,  ctc. 

O,  mo  ghaol  air  Ile  an  fheòir, 
Far  an  d'  fhuair  mi  m'  àrach  òg  ; 
Far  am  bheil  na  h  uaislean  còir, 
Bu  toigh  leò  ceòl  a's  dannsadh  ! 

Hò  ro  Eileinich  ho  gii, 
Hò  i  rithil  ho  i  thù, 
Hò  ro  Eileinich  ho  gù, 

Gru  bheil  mo  rùn  's  an  Landaidli 

DUISGEADH  NA  GAIDHEILL. 

Oran  do  Rèisìineid  Ghàidhealach  Ghlaschu. 

Le  Niall  Mac-Neill. 

Eireadli  na  gaisgich  threun' — - 

Eeara  na  Gàilig — 
Deal  mar  bhoiUsgeadh  grèin', 

Meirghe  nan  Gàidheal  ! 
Cuimhneachadh  air  na  sàir 

Leantuinn  Chlann-Dòmhuill, 
Teàrnaidh  sibh  chum  a'  bhlàir, 

Buadhachadh  còmhla. 

Nochdar  leibh  gnàth  nam  Fiann  ; 

Sgapaidh  sibh  's  sgoiltidh 
Eeachdan  bhur  naimhdean  dian', 

DìoghaltacL,  fuiltidh  ! 
Teannach'  ri  guailì'  a  chèil', 

Beumaidh  sibh  sgairteil ; — 
Gàidheil  a  chaoidh  cha  ghèill, 

Beubadh  's  a'  chasgairt, 

'S  iomadh  a  chì  le  uaiU 

Uaibhrich  an  fhèile 
'Nuair  a  bheir  sibh  à  truaill 

Lainn  chruaidh  le  chèile. 
Gleidhear  leibh  nòs  nan  laoch 

'S  a'  ghaoirchath  tha  meamnail, 
'S  cliù  bheir  gu  tìr  an  fhraoich 

Mòr,  saor,  pànmeiL 

Smachdail  mar  bha  sibh  riamh 
Gluaisidh,  's  cha'n  fhàihiich  ; 

Togaidh  sibh  suas  gun  fhiamh, 
Bratach  na  Gàilig  ! 

Dàisgiclli  sibh  anns  na  Goill — • 
Naimhdean  ar  dùthcha — 

Gealtaireachd  annt'  mar  thoill, 
Dh'  fhàgas  gun  rìich  iad. 

Cuideachadh  gheibh  gach  tao1)h, 

O  Eilein  's  o  Mhòrthir  ; 
O  fhineachan  Mhuile  nan  craobh, 

Laochail  's  a'  chòmhraig  ; 
Sgiathanaich  righinn  nan  euchd 

'S  an  eug'bhoil  bìdh  dlù  duibh, 
Leòdhaisich  a's  Ilich  nach  gèill 

Teàrnadh  fo'r  cùlaobh. 

Ceanntirich — trèin  o  chian, — 

'S  iarmad  nan  Catmhach, 
Gallaich  nach  d'  fhannaich  riamh. 

Nisich  a's  Peairtich, 
Thig  leibh  a  dhìon  bhur  còir 

0  Ghoill  a's  o  f hòirneart, 
A  ghleidheadh  duinn  samhuil  giòir, 

Mòrachd  Chlann-Dòmhuill. 


HO  EO,  MO  NIGHEAN  DONISr,  BHOIDHEACH. 

Ho  rò,  mo  nigh'n  donn,  bhòidheach, 
Hi  rì,  mo  nigh  'n  donn,  bhòidheach, 
Mo  chaileag  laghach,  bhòidheach, 
Co  phòsainn  ach  thu'? 

A  Pheigi  dhonn  nam  blàth-shul, 
Gur  trom  a  thug  mi  gràdh  dhuit  : 
Tha  d'  iomhaigh  ghaoil  a's  d'  àilleachd, 
A  ghnàth  tigh  'n  f o  m'  ùidh. 
PIo  ro,  &c. 

Ciia  clieil  ini  air  an  t-saoghal, 
Gu  bheil  mo  mhiann  's  mo  ghaol  ort ; 
'S  ged  chaidh  mi  uait  air  faondradh, 
Cha  chaochail  mo  rùn. 
Ho  ro,  &c. 

'N  uair  bha  mi  ann  ad  làthair, 
Bu  shona  bha  mo  làithean — 
A'  sealbhachadh  do  mhànrain, 
A's  àiUe  do  ghnùis. 

Ho  ro,  àc. 

Gnùis  aoidheil,  bhanail,  mhàlda 
Na  h-òigh  is  caoimhe  nàdur  ; 
I  suairce,  ceanail,  bàighei], 
Lan  gràis  agus  nmirn. 

Ho  ro,  ttc. 

Ach  riamh  o  'n  dh'f hàg  mi  d'  f hianuis, 

Gu  bheil  mi  dubhach,  cianail ; 

Mo  chridhe  trom  ga  phianadh 

Le  iarguin  do  rìiin. 

Ho  ro,  &LQ. 

Ge  lurach  air  a'  chabhsair 
Na  mnathan  òga  Gallda, 
A  righ!  gur  beag  mo  gheall-s' 
Air  bhi  sealltainn  'n  an  gnùis. 
Ho  ro,  (fec. 

'S  ann  tha  mo  rùn  's  na  beaimtaibh, 
Far  bheil  mo  ribhinn  ghreannar, 
Mar  ròs  ara  fàsach  Shamhraidh, 
An  gleaun  fad'  o  shìiil. 

Ho  ro,  &c. 

Ach  'n  uair  a  tliig  an  Samhradh, 
Bheir  niise  sgriob  do  'n  ghleann  ud, 
'S  gu  'n  tog  mi  leam  do  'n  Ghalldachd, 
Gu  h-annsail,  am  flur. 

Ho  ro,  kc. 


ORAN  LE  GILLE  OG,  'S  h:  AN  DEIGH  SEANN 
TE  A  PHOSADH. 

O  hù  o  ro  hù  o  hì  hìi  o-rò  èile 
O  hù  o  ro  hù  o. 

Eigh,  gur  mis'  fch'air  mo  sgaradh, 
Bho  gheamhradh  na  gaillinn, 
'S  o  thoiseach  an  earraich  ; 

'S  cha  dean  aithreachas  feum  dhomh. 
O  hù  0  ro,  etc. 

Bigh,  gur  mis'  bh'air  mo  bhuaireadh, 
'Dhol  a  phòsadh  nigbean  tuath'naich, 
'S  ged  bha  crodh  air  a  buaile, 
Cha'n  fhuaigh  i  mo  lèine. 

O  hù  o  ro,  etc. 

'S  iomadh  cailleach  dhubh,  ghrànnda, 
Bhitheas  greis  aig  a  màthair, 
Bhitheas  a'  ceiltinn  a  fàilinn, 

'S  a  droch  nàdur  'n  a  dhèigh  sin. 
O  hù  0  ro,  etc. 

Ach  bheirinn  comhairle  air  òigear, 
Bhi  gu  foinnidh,  deas,  bòidheach, 
Gun  e  thrèigsinn  na  tè  òig, 
Air  son  stòr  na  tè  lèithe. 

0  hù  o  ro,  etc. 

'S  bheirimi  comhairle  air  caraid, 
Gun  e  'thrèigsinn  a  leannain, 
Ged  a  bhiodh  i  cho  falamh, 
'S  nach  gealladh  i  sprèidh  dha. 
O  hu  o  ro,  etc. 

'S  ged  tha  corr  a's  tri-fìchead, 
Aig  brònaig  's  a'  chiste, 
Ged  'fliuair  mise  sud  leath', 

'S  lag  a'  mhisneach  dhomh  fèin  e. 
O  hii  0  ro,  etc. 

'N  uair  a  thiginnse  dhachaidh, 
'S  mo  ghunna  am  achlais, 
Bhiodh  ise  'n  a  laidhe, 

'S  mo  thrath-maidne  gun  ghrèidheadh. 
O  hù  o  ro,  etc. 


Labhair  mise  gu  ciallach, 
"Righ,  beannaich  thu,  chiallain, 
Ma  ni  thu  mo  bhiadh  dhomh, 
Cha'n  iarr  mi  bonn  feum  dhiot." 
O  hù  o  ro,  etc. 

Ach  labhair  ise  gu  crosda, 
'S  i  'cur  oirre  droch  coslais, 
"Thug  mi  dhuit  mo  chuid  tocìiaii\ 
'S  cum  socair  'n  a  dhèigh  mi." 
O  hìi  o  ro,  etc. 

Ach  an  cluinn  thu  mi,  Shìne, 
Na  biodh  ortsa  bonn  mi-thlachd, 
Mu'n  tig  an  Fheill-Brighde, 
Bithidh  crioch  air  an  tè  so. 

O  hù  0  ro,  etc. 

['S  'n  uair  tliog  iad  au  seòltan, 
'S  a  chaidh  iad  an  òrdugh, 
Cho  cinnteach  's  is  beò  mi, 
Thainig  ceò  air  mo  leirsinn. 

O  hù  o  ro,  etc. 

Ach  tha'n  caolas  so  lionta, 
'S  a'  chas  ghoirid  g'a  sineadh, 
'S  na'm  bithinn-se  'n  Ile, 

'S  mi  dh'innseadh  mo  sgeul  dhuibh. 
O  hù  o  ro,  etc.] 


OEAN  GAOIL. 

'S  mòr  mo  chùram  's  mi  g'a  stiùireadh  ; 
'S  i  long  mhòr  nan  tri  chroinn  ùr  i  ; 
'S  ged  is  taitneach  leam  a  cùrsa, 

B'anns'  bhi  'sùgradh  ri  m'  cheud-ghaol. 

Moire,  's  mise  tha  fo  mhi-ghean, 
A's  mi  'n  so  's  a'  mhuileann  mhinich, 
Ceann  na  h-ùine  oirnn  air  crionadh 
A  sheòladh  do  thir  Van-Dièmen. 

'S  mòr  nio  chùram,  etc. 

Tha  mi  'n  diugh  a'  dol  ga  d'  fhàgail, 
'S,  air  m'fhacal,  's  cruaidh  leam  e,  Mhàiri, 
'S  mi  nach  earbadh  tu  ri  m'  bhràthair, 
Ged  's  e  mac  mo  mhàthar  fhèin  e. 

'S  mòr  mo  chùram,  etc. 

Tha  mi  'n  diugh  a'  dol  a  sheòladh, 
'S  beag  mo  shunnd  ri  gabhail  òrain, 
An  fhairge  domhain  's  a,  ghaoth  comhl'  ris, 
A  stròiceadh  nan  seòl  as  a  cheile. 

'S  mòr  mo  chùram,  etc. 

Moire,  's  mise  'tha  gu  brònach, 
Moch  's  a'  mhadainn  'deanamh  òran, 
Fuaim  nan  tonn  an  dèigh  mo  leònadh, 
'S  olc  an  cebl  a  bhi  ga'n  eisdeachd. 

'S  mòr  mo  chùram,  etc. 

'S  ann  Di-mairt  a  rinn  sinn  gluasad  ; 

Bha  gaoth  'n  earra-  dheas,  's  f rasan  f uar  ann  ; 

Ise  marcachd  nan  tonn  uaine, 

'S  iomadh  stuadh  a  rinn  i  'reubadh  ! 
'S  mòr  mo  chùram,  etc. 

Shil  a's  shèid  a's  dh'at  an  fhairge, 
Bha  i  falbh  cho  luath  ri  earba, 
Chaidh  an  centre-hit  'n  a  spealgan  ; 

'Stiùir  no  aibn  cba  deanadh  feum  oirr'. 
'S  mor  mo  chùrara,  etc. 

Ach  ma  mhaireas  dhomh  mo  shlàinte, 
'S  cùisean  a  dhol  mar  is  àill  leam, 
Tillidh  mi  fhathast  gu  Màiri, 

'S  glacaidh  mi  air  laimh  a'  pheucag. 
'S  mor  mo  chùram,  etc. 

'Kuair  ràinig  mi  Allt-na-lùghdaig 

'S'n  uair  a  sheall  mi  air  mo  chùl-tbaobh, 

Shil  na  deòir  a  nuas  ]e  m'  shiiilean, 

A  chaill  's  a  rùin,  gur  mi  bha  deurach  ! 
'S  mòr  mo  chiiram,  etc. 

Mu  's  e  neach  a  theid  do  dh-Ile  thu 
Ni  mi  litir  bhàn  a  sgriobhadh, 
Far  'bheil  màldag  nan  sùl  mìogach, 
'S  òg  a  thug  mi  fhèin  mor-spèis  dhi ! 
'S  mòr  mo  chùram,  etc. 

LILIDH. 

Le  N.  Mac-neill 
A  Lilidh  gbrìnn,  a  Lilidh  ghaoil, 

Bu  chaoine  leani  bha  d'  òran, 
Na  mìle  teud  gu  fonnmhor,  caomh 

An  raon  na  coille  dòmhail, 
'N  uair  dhùisgeadh  sèis  nan  allt  's  na  gaoith, 

Gu  fuaimneach,  gaoireach  còmhla  ; 
Thug  d'  fhàilte  ghaoil  le  tuigse  naoimh, 

Gràdh  Daonna  's  JSTèimh  gu  cordadh. 

A  Lilidh  bhinn,  a  Lilidh  chòrr, 

O,  mils'  do  phòig,  'n  uair  dh'fhàg  mi  ! 
Do  m'  chrì  aon  chaoimhneas  gaoil  cha  b'  eòl 

Ach  leòn  nach  searg  gu  bràthach  ; 
Bha  seirbhe  dhian  a'  claoidh  mo  threòir 

Le  deòir  à  inntinn  chràitich  ; 
'S  luidh  neulaibh  cian'  le  sileadh  bròin 

Air  m'  oig'  dh'fLàs  tiamhaidh  ànrach. 

A  Lilidh  chaoin,  a  Lilidh  bhàn, 

0  c'  ait  am  bheil  ar  bbidean ! 
Dh'  fhàs  mise  truagh  o  'n  bhacadh  gràs 

0  'n  Aird  a  m'  chumail  còmhnard ; 
0  m'  anam  cKioidht'  an  doimhneachd  cràidli 

Nach  tràigh  cho  fad  's  is  beò  mi  ! — 
'lSIa  pian  bidh  cuimhne  m'fhoill  gu  bràth 

'S  i  saor  0  bhàs  a'  m'  òran. 

O  Lilidh  ghaoil !  A  ghaoil !  Gabh  truas  I 
Oir  chuartaicheadh  o  Nèamh  mi 

Le  mallachd  thruim  a's  seargadh  cruaid]i 
Air  nach  tèid  luaidh  fo  'n  ghrèin  so  ! 

O !  maitheanas  cha  'n  iarr  mi  uait ; 

Cha  'n  fhuasgail  sud  o  'n  phèin  mi ; 
E/inn  mi  long-bhriseadh  searbh  ;  's  à  cuan 

Na  truaigh  cha  'n  iarr  mi  èirigh  ! 


DEOCH-SLAINT'  AN  OIGHEE. 
Olaidh  sinn  deoch-slàint'  an  oighre, 
'S  toigh  leam  fhèin  i,  'là  's  a  dh-oidhche  ; 
Sùgh  an  eòrna,  fear  mo  chaoimhneis  ! 
'S  cha  bhi  faoighneachd,  "Ciod  e  phrìs?' 

'S  mi  gu  'n  òladh  i,  's  gu  'm  pàigheadh, 
Do  'n  stuth  chruaidh  à  cuach  a'  Ghàidheil, 
Dh'  òlainn  deoch-slàinte  nan  àrmunn, 
A  sheasadh  an  làrach  leinn. 
Olaidh  sinn,  etc. 

Gur  deas  an  Gàidheal  an  t-oighre, 
Dòmhnullach  cho  àrd  's  a  styleaì\ 
'N  uair  gheibh  thu  gu  d'  làmh  an  oighreachd 
Thèid  na  Goill  a  chur  fo  chìs. 
Olaidh  sinn,  etc. 

Saoghal  fada,  maireann,  buan  dhuit, 
'Tbogail  do  chuid  màil  thar  tuatba ! 
'S  gur  a  bliadhna  leinn  gach  uair 

A  bhios  tu  bh'uainn  gun  tigh'n  do  'n  tìr. 
Olaidh  sinn,  etc. 

Saoghal  buan  duit  a's  bnaidh  làrach, 
'S  tu  sheasadh  air  cheann  nan  Gàidheal, 
Gu  'n  toirt  an  coinneimh  an  nàmhaid, 
'N  uair  a  chluinnte  gàir  na  pìob. 
Olaidh  sinn,  etc. 

'S  na  'n  èireaclli  diiuinn  càs  no  cruadal, 
Dh'  èireadh  Dòmhnullaich  's  Cloinn-Ghuaire, 
Deas  gu  sgoltadh  cheann  a's  chnuacan, 
'S  iad  gu  'm  buannaicheadh  an  strì  ! 
Olaidh  sinn,  etc. 

Dh'  èireadh  Stiùbhartaich  bho  'n  Apainn, 
Camaronaich  bho  Dhoch-an-fhasaidh 
Le'n  claidheamhnan  geura,  sgaiteach, 
Tigh'n  a  stigh  £o  bhrataich  leinn. 
Olaidh  sinn,  etc. 

Keach  nach  cumadh  leinn  an  t-òrdugh, 
Cuiridh  sinn  taobh  mach  na  còmh'l  e ; 
"A  bhean-an-tighe,  dùin  an  seòmar, 
Cha  bhi  h-aon  d'  a  sheòrsa  leinn  !" 
Olaidh  sinn,  etc. 

Far  'm  bi  'n  t-òl  bidh  cebl  a's  aighear, 
Greis  air  cloich  a's  ùird  ga  'n  cath  ann, 
Ruith  a's  leum  aig  gillean  sgairteil, 
A'  cur  air  luchd-casaid  gill. 

Olaidh  sinn,  etc. 

Scalgair  fèidh  am  beinn  nan  stùc  thu, 
Marbhaiche  bric  ri  madainn  dhriùchd  thu, 
Giomanach  gunna  nach  diùltadh, 
'S  bidh  tu  air  do  ghliin  's  an  fhrìth, 
Olaidh  sinn,  etc. 

Giomanach  gunn'  a'  bheòil  bhòidhich, 
Leagadh  tu  damh  donn  na  cròice, 
Sealgair  coilich-dhuibh  a's  geòidh  thu, 
A's  mhealladh  tu  na  roin  mu  tliìr. 
Olaidh  sinn,  etc. 

Moire,  's  e  mo  ghaol  s'  an  t  òigeir, 
Dòmhnullacli  a'  bhroillich  bhòidhich  ! 
'S  e  chuir  mi  cho  fad  an  tòir  ort, 
Thn  bhi  'giùlan  còb'  an  rìgh. 


Olaidh  sinn,  etc. 


BOICHEAD. 
Le  N.  Mac-Neill. 
Tha  ni'  intinn  sgìth  bhi  cuimhneach' 
Air  caoimhneasaibh  do  bheòil ; 
'S  nach  fhaic  mi  là  no  dh-oidhche 
Aon  bhoisg'  air  tè  do  neòil. 
0  nach  robh  mise  làmh  riut, 
A  ghràidh  mar  b'e  ar  nòs, 
Ag  òl  mar  mhil  do  inhànrain, 
Bhiodh  tairis,  blàth,  a's  fòil. 

Tlia  maise  thar  gach  gruagaich 
A'  cuartachadh  do  ghnùis  ; 
'S  mu  d'  phearsa  chuimir,  shuairce 
Tha  suaicheant'  do  gach  sùil ; 
Ach  bòichead  tha  ni  's  àirde  : 
Bhi  dìleas,  gràdhach,  ciùin, 
Bhi  sealbhachadh  deagh  bheus — 
'S  leat  fèin  sud  uile,  rìiin  ! 

Tha  mais'  ann  fath'st  is  miannaich' — 

Bhi  diadhaidh  ann  an  gnè  ; 

'S  e  so  am  Fuaran  fìor 

0  'n  dh'  iadh  gach  mais  fo  'n  ghrèin  ; 

'S  e  so  rinn  thusa  sgiamhach, 

A'  riarach  m'  aigne  fèin  ; 

'S  a  naisgeas  sinn  gu  sìor, 

Mu  rìgh  chath'r  Mais'  air  nèamh, 


i 

DOMHNULL  CIOMAINEACH. 

Horò,  Dòmhnull  Ciomaineach, 
Hinn  Alasdair  a'  bhrigis  dha, 
Agns  jacJcet  sgiobalta, 

'S  cha  ruigeadh  i  na  màsan. 

"Tha  i  cumLann,  tba  i  teami," 

Arsa  Dòmhnull  Oiomaineach  ; 
"Sin  agad  an  taodach  gann," 

Arsa  Alasdair  Tàilleir. 
Horo,  etc. 

"Tha  poca  mbr  air  a  cùl," 

Arsa  Dòmhnull  CioDiaineach ; 
"Sin  agad  am  fasan  ùr," 

Arsa  Alasdair  TàiUeir. 
Horo,  etc. 

"Bha  thu  aig  mo  bhanais  fhèin," 

Arsa  Dòmhnull  Ciomaineach  ; 
"Mu  bha  gur  beag  na  fhuair  mi  dh'  fhèisd," 

Arsa  Alasdair  Tàilleir. 
Horo,  etc. 

"Dh'  ith  thu  cearc  air  t-aghaidh  fhèin," 

Arsa  DòmhnuirCiomaineach, 
"Cha  d'  ith  mi  dhi  ach  bàrr  na  sgèith," 

Arsa  Alasdair  Tàilleir. 
Horo,  etc. 

"Hoinn  mi  air  na  h-igheanan  i, 

'S  beag  a  bha  de  shithinn  oirre, 
'S  ged  nach  fhaighinn  idir  i 

Cha  bhithinn  ach  mar  bha  mi." 
Horo,  etc. 

10 

"Dh'  itli  tliu  marag  an  reitli  glilais," 
Arsa  Dòmlinull  Ciomaineach ; 

"Ma  dh'  ith,  cha  bu  mhath  a  blas," 
Arsa  Alasdair  Tàilleir. 
Horo,  etc. 

"C'  arson  a  leag  thu  'n  gàradh-crich  T 
Arsa  Dòmhnull  Ciomaineach ; 

"An  crodh  a  leigeil  sios  's  a  nios," 
Arsa  Alasdair  Tailleir. 
Horo,  etc. 

"'D  è  th'agad  anns  a'  phoit?' 
Arsa  Dòmhnull  Ciomaineach  ; 

"Pàirt  de  mharagan  a'  mhoilt," 
Arsa  Akisdair  Tàilleir. 
Horo,  etc. 

"Bidh  iad  math  'n  uair  bhios  iad  bruich, 
Arsa  Dòmhnull  Ciomaineach ; 

*'Cha  tèid  gearradh  ann  ad  bhus," 
Arsa  Alasdair  Tàilleir. 
Horo,  etc. 

"Ach  ma  bha  thu  air  an  fhèill," 
Arsa  Dòmhnull  Ciomaineach, 

"Bidh  na  caileagan  am  dhèigh," 
Arsa  Alasdair  Tàilleir. 
Horo,  etc. 

"Ach  ma  cheannaich  thu  cir-chuil," 
Arsa  Dòmhnull  Ciomaineach ; 

^''S  cinnteach  gu'n  do  chosd  i  crùn," 
Arsa  Alasdair  Tàilleir. 
Horo,  etc. 


GIIAIDHEALACH. 


"'S  e  tortise  shell  a  bha  'n  a  cùl," 
Arsa  Dòmhnull  Ciomaineach  ; 

"Sin  agad  am  fasan  ùr," 
Arsa  Alasdair  Tàilleir. 
Horo,  etc. 

'•'S  ann  agad  a  tha'n  droch  bheul," 
Arsa  Dòmhnull  Ciomaineach  ; 

''Tha  thusa  'g  innseadh  naui  breug," 
Arsa  Alasdair  Tàilleir. 
Horo.  etc. 

"Tha  mise  toileach  gabhail  ort," 
Arsa  DòmhnuU  Ciomaineach  ; 

"'D  è  'n  riasan  th'  agad  dhomh  T 
Arsa  Alasdair  Tàilleir. 
Horo,  etc. 

B'i  sud  a'  chàraid  iongantach, 

'JSr  uair  thòisich  iad  air  ruigheachas, 

Chuir  Alasdair  's  a'  mhionaid  e, 
'S  an  innidh  air  a  mhàgan. 
Horo,  etc. 


'S  E  'N  T-EILEAN  IJAIN',  ILEACH. 
Le  N.  Mac-Neill. 
'S  e  'n  t-Eilean  uain',  Ileach  tìr  bhòidheach  mo  ghràidh  ; 
'S  e'  n  t-Eilean  uain',  Ileach  is  feàrr  leam  gu  bràth  ; 
A  dhoireachan  fasgach,  's  a  mhachraichean  rèidh 
Cha  dìoch'nich  nii  chaoidh  ge  b'e  àite  d'an  tèid. 
Ri  soillse  an  là  tha  mi  coimhead  a'  chuain, 
A.dh'  fhaicinn  na  tràghadh  is  tlachdmhoire  fuaim, 
ISTan  gleanntan  glas,  fàsmhor  tha  'g  àrach  an  fhèidh, 
'S  a  n  clainnear  's  a'  mhaduinn  ceòl  àghmhor  nan  eun. 

Ged  tha  mi  fad  às  tha  mo  ghaol  dhuit  gun  sgìos, 

'S  thèid  fathast  thar  mara  a  dh'  fhaicinn  do  thìr  ; 

A  dh'  fhaicinn  an  rèidhlein  a  dh'  ihàg  mi  's  mi  òg, 

A  ghlacadh  mo  chàirdean  gu  caidreach  le  pòig. 

'S  e  'n  t-Eilean  uain',  Ileach  tìr  bhòidheach  mo  ghràidh  ; 

'S  e  'n  t-Eilean  uain',  Ileach  is  feàrr  leara  gu  brath  ; 

A  dhoireachan  fasgach,  's  a  mhachraichean  rèidh 

Cha  dioch'nich  mi  chaoidh  ge  b'e  àite  d'an  teid. 


OEAN  DO  ESTER  NIC-NEILL. 
Le  Niall  Mac-a-Phi. 

A  mhaighdean  òg  nam  meall-shùilean, 
Dh'  fhàs  ceanalt'  ann  ad  ghluasad, 

Cha  'n  fhaod  mi  fhèin  gu  'n  ceilear  leam 
Gach  eireachdas  mu  'n  cuirt  duit. 

'S  o  'n  tha  mi  'n  so  am  ònar 

'S  mi  'm  shuidhe  'n  seòmar  uaigneach, 
Teannaidh  mi  ri  òran 

Do  'n  òg-mhnaoi  thiig  mi  luaidh  dhi. 
A  mhaighdean  òg,  &c. 

Mhaighdean  òg  de  Niallaich, 

Am  bliadhna  rinn  mo  bhuaireadh  ; 

Bho'n  chunnaic  mi  Di-ciadain  thu 
Tha  fiabhrus  air  mo  bhualadh. 
A  mhaighdean  òg,  &c. 

Cha  'n  fhiabhrus  e  tha  gabhaltach, 
Ach  's  gdlar  tha  ro-thruagh  e, 

Neach  air  bith  a  dh'  fhairich  e, 
Gu  'n  d'  chum  e  'chadal  luaineach, 
A  mhaighdean  òg,  &c. 


GHAIDHEALAGII. 


'S  aithne  dhomh  do  sheòrsa, 

Tha  mòran  dhiubh  'n  an  uaislean, — 
Bu  lionmhor  'n  arm  Rìgh  Deòrsa  iad  ; 

'S  gach  còmhrag  bheirteadh  buaidh  leò 
A  mhaighdean  òg,  &c 

Seang  chorp  fallain,  fìnealta, 
Fo  lic  is  mìn-dearg  gruaidhean, 

'S  ma  chreideas  sibh  an  fhìrinn  bhuam, 
Tha  mìltean  oirre  'bhuaidhean. 
A  mhaighdean  òg,  &c. 

Calpa  cruinn,  deas,  cumhachdail, 
Troigh  chuimir  am  bròig  uallaich ; 

Bho'n  thug  mi  fhèin  an  t-urram  dhuit, 
Co  'nis  a  chumas  bhuait  e  % 

A  mhaighdean  òg,  àc. 

Ged  bhoidh  tu  gann  de  stòras, 

Gun  chrodh  mu  d'  chrò  air  buailidh, 

Chumainn  ann  an  òrdugh  thu 

Le  sìod'  a's  sròi  mu  d'  ghuaillean. 
A  mhaighdean  òg,  &c. 

Na  'm  faighinn  toil  do  mhàthar, 

'S  do  chàirdean  gun  bhi  'n  gruaini  riuin, 

Gu  'n  rachainn  tliar  an  t-sàile  leat, 
Thar  bhàrr  nan  tonnan  uaine. 

A  mhaighdean  òg,  &c. 

E,achainn  'Thìr  an-eòrna  leat, 

No  'Stebrnabhadh  'n  taobh  tuath  leat, 
Dheanainn  àird  air  aran  duit, 

Le  fallas  air  mo  ghruaidhean. 


A  mhaighdean  òg,  &c. 

GEARAN  GAOIL. 

Le  K  Mac-Neill. 

A  ghathan  grèin'  a  las  tre  neoil 

An  òig'  na  maidne  ciìiine, 
Bidh  cuinihne  gheur  leara  fèin  ri  ni'  bheo 

Air  bòichead  na  bha  dlùth  duinn, 
'N  uair  luidh  bhur  leus  air  stùc  a's  lòn 

Toirt  deò  a's  càil  às  iir  duinn, 
A's  sinne  'n  giacaibh  gaoil  gun  ghò 

Air  bruachaig  fheòir  ghlais,  chùbhraidh. 

An  d'  thug  sibh  leibh  air  sgèith  bhur  soills' 

An  t-aoibhneas  bha  'n  ar  sùgradh 
Gu  tir  a'  Ghil  far  nach  'eil  doills' 

A  chaoidh  ri  faicinn  dhì  di  ì 
A  cheòlairean  a  b'fhonnmhoir'  dàin 

A'  snàmh  an  tlàs  coill  ìirail', 
An  cuimhne  leibh  a'  mhaduinn  ghràidh 

A  dh'  fhàs  a  nis  cho  ciùirteach  ì 

Bu  mhaiseach  àill'  nan  craobh  mu'n  cuairt 

'S  iad  uaine  fo  lì  grèine  ! 
Is  b'  ait  an  sealladh  amharc  suas 

Air  snuadh  na  doimhn'  's  na  speuraibh  ; 
xVch  dh'  fhalbh  gach  àgh,  a  Lilidh  bhàn  ; 

Tha  cràdh  an  àite  èibhnis  ; 
A's  slige  gln'àidh  air  lìonadh  làn 

De  leòn  nach  tràigh  's  uach  trèig  sinn. 


O  B  A  N. 

Leis  an  Lighiche  Mac-Lachainn,  nach  mairkann. 
Gur  moch  rinn  mi  dìisgadh,  's  an  iir  mhadainn  chèit', 
'S  a  dhìrich  mi  'm  bruthach  gun  duiii'  ach  mi  fèiii  ; 
Tha  ghrian  air  a  turas  a'  siubhal  troimh  'n  speur, 
Dealt  na  h-oidliche  a'  tuirlinn  thar  ùr  dhos  nan  geug. 

A'  dìreadh  aii  aonaicli  ri  aodann  a'  chùirn, 

'S  binn  torman  a'  chaochain  is  aoibheala  bùrn, 

Le  'ròis  air  gach  taobh  dheth  ag  aomadh  fo  'n  drùchd, 

'S  e  ri  dearrsadh  na  grèine  ag  èirigh  'n  a  smùid. 

'S  binn  na  h-ebin  feadh  nam  preasan  gu  leadarra  'seinn  ; 
Tha  'n  uiseag  làn  sòlais  ri  ceòl  os  mo  chionn  ; 
Na  ba-laoigh  anns  a'  glienmnaich  air  an  rèidhlein  ud  thall, 
'S  mac-talla  nan  creagan  'g  am  freagairt  air  balL 

'S  àluinn  trusgan  a'  ghlinne  suas  gu  binnein  nan  stùchd  ; 
'S  cìibhraidh  bòltrach  nan  luibhean  'n  am  chuinnein  mar  thìiis  ; 
Ged  's  bòidheach  gach  doire  anns  a'  choille  's  a'  bhrùchd, 
Ged  tha  'm  barrach  cho  iirail  cha  dùisg  e  mo  shunnd. 

An  so  air  faobhar  a'  mhullaich  gur  muladach  mi — 
Ceann-aobhair  mo  thuiridh,  leam  gur  duilich  r'  a  inns' ; 
Nach  dirich  mi  tuiJle  ri  munadh  's  an  tir — 
Nach  dean  mi  cùis-ghàire  'n  gleann  àillidh  mo  chrìdh'. 

Cha'n  'eil  gleannan  cho  aoibheil  ri  'fhaotainn  mu'n  cuairt, 

Le  d'  bheanntainean  àrda  'cur  sgàth  ort  o'n  tuath  ; 

Ann  an  dùdlachd  a'  gheamhraidh  gun  ghreann  ort,  gun  fhuachd- 

Mo  sgaradh  's  mo  chràdh-lot  a  bhi  d'fhàgail  cho  luath  ! 

Ged  is  iomadh  fear  fìnealt'  anns  na  h-Innsean  ud  thall, 
'Chaidh  a  dh-iarraidh  an  stòrais,  o'n  tha  'n  t-òr  oirnn  cho  gann  ; 
Am  fear  ainneamh  de  'n  àireamh  a  thig  sàbhailt'  a  nall, 
'JST  a  bhodach  gun  spèirid.  odhar,  èisleineach,  fann, 

Air  tilleadh  do  'n  diithaich,  's  e  'dhiiisgeas  am  bròn, 
'  Bhi  'f  aicinn  m'a  choinneirah  luchd-comuinn  na  h-òig', 
Cho  sunndach,  geal,  loinneil,  ged  tha  'ghoinne  'n  am  pòc — 
Gun  uireasbhuidh  slàinte,  ged  tha  iad  gun  stòr. 

'S  mairg  a  mholadh  na  h-Lmsean  's  gach  rìoghachd  o  dheas, 
'S  am  bi  cholann  's  an  inntinn  'g  an  strìochdadh  le  teas  ; 
Far  nach  urrainn  dhuit  gluasad  gun  fhuathas  a's  geilt, 
Agus  uamh-bheist  'g  a  chùbadh  fo  dhùiseal  nam  j^reas. 

'S  mi  'ghluaiseadh  gun  smalan  ann  an  gleannan  an  àigh — 
'S  raoch  a  shiiibhlainn  do  phreasan  gun  teagamh,  gun  sgàth  ; 
Anns  an  òg  mhadainnchùbhraidh,  'nuairbhiodhdrùchdairgachbàrr 
Nàile  dhìrinn  ri  d'  stùchd  bheinn  gun  chùram  roimh  nàmh  ! 

Ach  's  tiom  dhomh  bhi  'g  èirigh,  's  bhi  tèurnadh  o'n  àird  ; 

Cha  dean  luinneagan  feum  dhomh,  cha  dean  èigheach  dhomh  stàth, 

Feuch  am  bàta  £o  'còmhdach  aig  còmhnard  na  tràigh, 

Tha  gu  m'  ghiùlan  null  thairis  à  gleannan  an  àigh. 

Bheir  mi  sìiil  thar  a'  bhealaich  air  na  beanntan  mu'n  cuairt ; 
So  an  sealladh  mu  dheireadh  air  gach  gleannan  a's  bruach, 
A'  fàgail  leibh  beannachd,  'n  àm  dealachadh  uaibh, 
A'  tèurnadh  an  aonaich  's  iad  mo  smaointean  'tha  truagh. 

Ach  's  diomhain  mo  smaintean  ;  nach  faoin  dhomh  bhi  'caoidh  : 
Cha'n  'eil  neach  anns  an  t-saoghal  'g  a  fhaotainn  le  'dhiii ; 
Ge  blàth  an  fhuil  chraobhach  'tha  'taosgadh  o  m'  chrìdh, 
'S  ro  ghearr  gus  nach  plosg  i  fo  phlocan  's  a'  chilL 

'Thi  'chruthaich  an  saoghal,  's  a  chuir  na  daoine  so  ann, 

'S  a  thug  dhuinne  Fear-saoraidh  a  dh-aontachadh  leinn, 

Tha  thu  'g  èisdeachd  ri  m'  òran,  cho  brònach  'g  a  sheinn, 

Bìdh  mi  'striochdadh  do  d'  òrdugh,  bheir  thu  dhomhsa  mo  roinn. 


C  U  M  H  A. 

AiR  FoNN  : — "  0,  's  toigh  leam  mo  nionag" 
Leis  an  Lighiche  Mac-Lachainn,  nach  maireann. 
Thàinig  sgeula  mo  chruadail, 
Gu'n  do  chuir  iad  's  an  uaigh  thu  ; 
'S  goirt  mo  chridhe  bho  'n  chuala, 
Ged  nach  d'  fhuasgail  mo  dheòir. 

Tha  do  leaba  lom,  fuaraidh, 
'S  trom  do  chodal,  's  ro  bhuan  e  ; 
Chaoidh  cha'n  èisd  thu  ri  m'  iuaidh-sa, 
'S  cha  ghluais  thu  ri  m'  cheol. 

Bha  do  ghluasad  gun  eucoir, 
Gun  uireasbhuidh  cèille  ; 
Leam  bu  taitneach  'bhi  'g  èisdeachd 
Ri  sèisde  do  bheòil. 

Tha  do  bheul  a  nis  dùinte, 
Cha'n  'eil  lèirsinn  'n  ad  shìiilibh  ; 
'S  fuar  an  cridhe  'bha  mùirneach, 
Anns  an  ùir,  's  e  gun  deò. 

Mar  bhuannaich  am  bàs  tliu 
Seach  na  dillsean  'tha  làthair, 
Cinnidh  feanntag  's  a'  ghàradh, 
'N  uair  thig  fàilinn  's  an  ròs. 

Sud  an  ròs  a  bha  cìibhraidh, 

Air  geug  nan  dos  ùrail ; 

B'  òg  's  a'  mhadainn  e  'briichdadh — 

Sheachd  a's  shùigh  e  trà-nòin. 

Chuir  thu  mise  gu  smaointean, 
ISTach  innis  mi  'dhaoine  ; 
'S  mairg  'chuir  ùigh  anus  an  t-saoghal- 
'S  iomadh  caochladh  'teachd  pirnn  ! 

Ged  tha  càirdean  gu  deurach, 
'S  faoin  an  cumha  leam  fèin  e, 
'Theid  gu  cuirm  a's  cùirt  èibhneis, 
'Giùlan  èideadh  a'  bhròin, 

Ged  tha  m'  èideadh  gun  mhùthadh, 
'S  mi  gun  deur  air  mo  shùilibh, 
Gus  an  cuir  iad  's  an  ùir  mi, 
Bidh  mi  'd  iondrainn  ri  m'  bheò. 


II 

Chionn  bu  toigli  leam  an  nìonag- 
Bu  ro  thoigh  leam  an  nìonag ! 
Mo  sgeul  dubliach  ga'  innseadh, 
Thu  'bhi  'd  shìneadh  fo  'n  fhòid. 


DEALACHADH. 

Le  N.  Mac-Neill. 
Ged  a  rinn  sinn  dealach' 

Ann  an  toiseach  Mhàigh, 
'Tha  do  neul  is  banail' 

Mairean  leam  gach  tràth  ; 
Aogas  sona,  àghmhor, 

Sèamh  mar  fhàir  an  là, 
Boillsgeadh  air  mo  cheumaibh 

Mar  dhril  reul  nan  àrd. 

Sèis. — O  mo  rìbhinn  ghaolach, 

O  mo  chaomhag  shuairc  ; 
'S  e  bhi  dearc'  air  caoine 

D'  eudain  ghlain  gun  ghruaim 
Ni  mo  chridhe  ùrach' 

Mar  le  driùchd  o  shuas  ; 
'S  annsa  d'  anail  chiibhraidh 

Na  deò  ciìiin  nan  stuadh. 

Mar  dhreach  tlàth  nan  neula 

Air  na  speuraibh  lom, 
Tha  lì  d'  fhuilt  fo  d'  ìomhaigh, 

'S  air  do  chiabhaibh  donn  ; 
Deud  is  gil'  ri  fhaicinn, 

'N  uair  a's  tlachdmhoir'  d'  fhonn, 
ISTa  na  sligean  sneachd-gheal, 

Glan  o  chop  nan  tonn  ! 

'S  e  caomli  bliraon  do  ghràidh-sa 

Dh'  fhàg  mi  fionnor,  iir  ; 
'S  tha  mi  ghnàth  a'  sireadh 

Dìreadh  suas  nan  stùc  ; 
'N  uair  bhios  deuran  fallais 

'G  uisgeachadh  mo  chùrs', 
'S  tusa  fàth  mo  shòlais, 

M'  ainnir  òg,  's  mo  rùn. 

'N  uair  is  duirche  m'  oidhche, 

'S  mi  gun  soiUs'  gun  treòir, 
Tha  grad  aiteal  m'  inntinn 

A'  leum  siar  ad  chòir  ; 
'S  thèid  mi  troimh  gach  cruaidhchàs 

Chosnadh  buaidh  do  phòig, 
Dh'  fhaotainn  seilbh  gu  bràthach 

Air  do  làimh  fa-dheòidh  ! 


SOPIAIDH  LEIS  A'  MHAIGHDINN. 

Soraidh  leis  a'  mhaighdinn  a  tha  gun  ghruaim, 
'S  ann  a  tha  mo  ghaols'  ann  an  Gleanndaruail, 
Soraidh  leis  a'  mhaighdinn  a  tha  gun  ghruaim. 

Soraidh  uam  thar  tuinne,  far  am  bheil  a'  chruinneag, 
Mur  dean  saor  a'  ghiubhais  d'fhuaran  a  thoirt  bhuam. 
Soraidh,  etc. 

Soraidh  bhuamsa  thairis,  o  'n  Mhorairne  ghleannaich, 
Far  am  bheil  mo  leannan — caol  mhala  gun  ghruaim.- 
Soraidh,  etc. 

Cha  tèid  fois  no  tàmh  dhomh,  ma  ni  pàipeir  bàn  e, 

Gus  an  cluinn  mi  'n  d'  ràinig  an  tè  bhàn  gun  ghruaim. 
Soraidh,  etc. 

Sgrìobliaidh  mi  do  litir,  cuiricìh  mi  'n  a  drip  i, 
Falbhaidh  i  gun  fhiosda,  ruigidh  i  Di-luain. 
Soraidh,  etc, 

Ged  thigeadh  ga  d'  iarraidh,  Morair  agus  larla, 

Na  gabh  h-aon  diubh  'm  bliadlnia,  's  mise,  chiall,  bhi  bhuait. 
Soraidh,  etc. 

Ged  thigeadh  ad  fharraid  diuc  agus  fear-fearainn, 
Fan  thusa  mar  th'  agad — banail  mar  bu  dual. 
Soraidh,  etc. 

Ged  thigeadh  an  tàilleir  le  'shiosar  's  le  shnàthaid, 

Feuch  nach  gabh  thu  pàirt  ris — biodh  do  nàdur  buan. 
Soraidh,  etc. 

'N  uair  dhireas  mi  'n  t-aonach  a  shealltainn  air  na  caoraich, 
'S  tric  mo  shìiil  gach  taobh  dhiom,  'n  tig  a'  ghaoth  o'n  tuath. 
Soraidh,  etc. 

ISE — 'S  e  mo  ghaol  an  cìobair,  ni  'm  bruthach  a  dhìreadh, 
Oha  dean  mi  do  dhìobar  air  son  mi-run  sluaigh. 
Sovaidh,  etc. 


OGANAICH  AN  OR-FHUILT  BHUIDHE. 

RlNNEADH  AN  T-ORAN  SO  LE  MAIGHDINN  OIG,   DO  DHUINE  UASAL  A  BHA 
'n  A  LEANNAN  AICE. 

Seisd. — Oganaich  an  òr-fhuilt  bhuidhe, 

Leat  a  chinneadh  sealg  a's  siothionn  ; 
'S  ann  ad  ghruaidh  a  bhiodh  an  rudha. 
'N  uair  a  bhiodh  tu  'siubhal  bheann  ! 

'N  uair  a  dhÌLeadh  tu  na  stùcan 
Leis  a'  ghunna  chaol  nach  diiiltadh, 
'S  i  do  luaidh  ghorm  a's  d'fhùdar, 
Chuireadli  smùid  air  feadh  nan  gleann. 
Ofranaich.  &c. 

Domhsa  b'  aithne  cuicl  de  d'  àbhaist, 
Ged  nach  innis  mi  ach  pàirt  deth — 
Siothionn  à  beinn  a's  iasg  à  amhainn 
'N  Liair  a  thairngeadh  càch  an  t-srann. 
Oganaich,  à:c. 

Oganaich  an  òr-fhuilt  shnìomhain, 
D'  fhag  thu  saca  trom  air  m'  inntinn  ; 
'S  mur  a  till  thu  nall  do  'n  tìr  so, 
Mo  thoil-inntinn  l)idh  air  chall. 

Oganaich,  &c. 

Gur  lèir  a  bhlàth  air  mo  ghruaidhse, 
Gii'n  tng  mi  dhuit  gaol  nach  fuaraich ; 
Dh'  innis  iad  gu'n  d'  thug  thu  fuath  dhomh, 
Ach  cha  chreid  mi,  luaidh,  an  cainnt. 
Oganaich,  &c. 

Ach  nam  biodh  e  mar  bu  mhaith  leam, 
Bhiodh  tu  ^àfhactor  air  an  fhearann, 
Do  chòir  sgriobht'  o  laimh  Mhic-Oailein — 
Cha  bhiodh  m'  earrannsa  dheth  gann  ! 


Oganaich,  &lg. 

Ged  a  bhithinn  ann  an  iarainn, 
Fhad  's  bu  beò  mi  ga  m'  phianadh, 
Oha  ]eig  mi  do  ghaol  air  diochuimhn'- 
So  a'  bhliadbna  'liath  mo  cheann, 

Oganaich,  kc. 


THOGAINN  FONN  AIR  LORG  AN  FHEIDH. 
Bheir  mi  ho  air  raora  ho, 
Ithill  6  air  mora  hè ; 
Bheir  mi  ho  air  mora  ho,  , 


Thogainn  fonn  air  lorg  an  fhèidh. 

'S  miann  le  breac  a  bhi  'n  smth  cas, 
'S  miann  le  boc  bhi  'n  doire  clhlùth, 
'S  miann  le  eilid  bhi  'm  beinn  àrd, 
'S  miann  le  sealgair  falbh  le  'chù. 
Bheir  mi,  &c. 

Cha  mhiann  bodaich  mo  mhiann  fein — 
Cha  mhiann  leis  èirigh  ach  mall; 
Cha  lùb  gruagach  'n  a  sgèith  ; 
Tairngidh  e  leis  fèin  an  t-srann. 

Bheir  mi,  &c. 

Nithean  sin  do  'n  d'  thug  mi  spèis  , 
'S  bu  mhiannach  leam  iad  bhi  'm  chòir 
Mo  ghunna  giaic  air  deagh  ghieus, 
Direadh  ri  beinn,  a's  bean  òg. 

Blieir  mi,  &c. 

'S  nithean  sin  da  'n  tug  mi  fuath, 
Do  bhean  luath  's  do  chìi  Ijhiodh  mall, 
'S  do  shean  daoine  nach  biodh  glic; 
'S  do  bhean  bhig  nach  altrum  clann. 
Bheir,  kc. 

Bu  mhiann  leam  ri  latha  fuar, 
Dìreadh  suas  ri  aonach  cas, 
'N  uair  a  thilgiim  mac  an  fhèidh, 
Coin  air  èill,  's  ga'n  leigeil  as. 

Bheir  mi,  &c. 

Leam  bu  mhiann  bhi  'siubhal  bheann, 
Osan  teann  a  bhi  mu  m'  chos ; 
Brogan  iall  a's  gnnna  cruaidh, 
Eilid  ruadli  a's  cù  m'a  dos. 

Bheir  mi,  &c. 

'S  ged  fhaighinn  bean  a'  chinn  bhàin, 
Air  mo  laimh,  bu  bheag  mo  spèis ; 
'S  mor  gu  'm  b'  annsa  leam  bean  dhonn 
'Bheireadh  trom-ghaol  domh  le  cèill, 
Bheir  mi,  &c. 

Nighean  Uilleim  anns  a'  ghleann, 
Bean  a  b'  annsa  leam  fo  'n  ghrèin  ; 
'S  na  'm  biodh  Uilleam  ann  am  Blàr, 
Gheobhainnse  mo  ghràdh  dhomh  fèin, 
Bheir  mi,  &c. 

'S  mo  cheisfc  air  bean  a'  chinn  duibh, 
'S  docha  leam  i  'n  diugh  na  'n  dè  ; 
Mheud  's  a  chuala  mi  de  'cainnt, — 
Gur  i  b'  annsa  leam  fo  'n  ghrèin  ! 
Bheir  mi,  (fcc. 


ORAN     GAOIL. 

EsAN. — Thug  mi'n  oidhche  'n  raoir  sunndach, 
Beatadh  dlii  ris  a'  chaladh, 
Gus  an  d'ràinig  mi'n  t-àite, 
Far  an  d'fhàg  mi  mo  leannan, 
Fhuair  mis'  i  's  i  pòsda, 
E/i  fear  òg  aig  a'  bhaile, 
Le  snaim  dhaingeann  nach  fhuasgail, 
Dh'fhàgas  truagh  mi  ri  m'  mhaireann. 

'S  truagh  nach  robh  mi  's  mo  leannan, 
Ann  an  gleannan  a'  cheòbain, 
No'n  iomall  na  coille, 
Far  an  goireadh  an  smeòrach  ; 

Bhiodh  mo  làmh,  a  ghaoil,  tharad, 
'S  mo  cheart  air'  air  do  phògadh, 
'S  an  làmh  eil',  a  ghaoil,  sìnnte, 
Fo  d'  chìil  snìomhain  donn,  bòidheach. 

IsE. — Thug  mi  gean  agus  riin  dhuit, 
A  chiall  iìiil  agus  aithne  j 
'S  mi  gu'n  earbadh  mi  fhèin  riut, 
Naoi  mìle  o'n  bhaile. 
Còig  bliadhn'  agus  raithe, 
Bho'n  bha  mi'n  gealJ  ort,  a  leannain ; 
'S  beag  an  t-ioglmadh  mar  tha  mi, 
Bhi  cho  cràiteach  ga  d'  ghearan. 

EsAN. — Mo  mhallachd  air  gach  duine, 
Binn  ar  cumail  o'  chèile ; 
Tha  mi  'm  bliadhna  's  an  uiridh, 
Fo  mhulad  mu  d'  dhèighinn  ; 
An  toli  chaidh  am  chridhe, 
Oha  leighis  lighich  no  lèigh  e, 
Gus  an  tèid  mi  's  an  anart, 
A's  fo  sparradh  na  dèile. 

Mo  chiall  a'  mhnathan  an  t-saoghail, 
Cuim'  nach  fliaodadh  tu  falbh  leam '? 
Dean  deas  do  chuid  aodaich, 
'S  gu  'm  faodamaid  seòladh. 
Gheibh  sinn  bat'  ar  toirt  thairis, 
'S  gillean  grad  'chuireas  seòl  rith', 
'S  thèid  sinn  thairis  do  dh-Eirinn, 
Far  nach  eubh  iad  ri'm  beò  sinn. 

IsE. — 'S,  a  chiall  a  dh-fhearaibh  an  t-saoghail, 
Tog  de  d'chaoineaclh  's  de  d'  nihulad, 
Siubhail,  amharrc  mu'n  cuairt  ort, 
Bi  gu  cruadalach  duineil ; 

Sùil  amacli  anns  gach  aite, 
'S  gheibli  thu  màlclag  bhios  lurach, 
'S  leig  clhomhsa  mar  tha  mi, 
'Do]  bàs  leis  a'  mhulacl. 

EsAN. — Ach  ma  chaiclh  thu,  ghaoil,  thairis, 
'S  nach  leannan  thu  dhòmhsa, 
Gu'n  cluinn  mi  ga  aithris, 
Gur  neach  air  deagh  dhòigh  thu, 
Le  crodh  druimioDn  a's  guaillionn, 
Air  clo  bhuaile  mar  chomhla ; 
Tè  eile  ga'n  cualhichd, 
A's  thusa  fuigheal  ad  sheòmar. 

IsE. — Bheirinn  comhairl'  air  caileig, 
Gun  bhi  araaideach,  gòrach, 
'S  gun  i  thoirt  a  gaol-falaich, 
Do  bhalach  air  bhòi'chead ; 
Ged  bhios  e  beulach  a'  tighinn, 
Bidh  a  chridhe  fuar,  reòta, 
'S  bidh  a  shùil  a's  a  dheigheadh, 
Dh'fheuch  co  roghainn  is  bòidhche. 


CRUINNEAG  BHOIDHEACH  A'  CHTJIL  BHIJIDHE. 

Seisd, — Cruinneag  bhòidheach  a'  chùil  bhuidhe, 
Gruaidh  mar  ròs  's  a  pòg  mar  ubhal ; 
Cruinneag  bhòidheach  a'  chùil  bhuidhe, 
Tha  mi  fo  leann-dubh  ad  dhèigh. 

Moire,  's  mis'  a  tha  fo  mhulacl, 
Bho  'n  là  fhuair  mi  sgeul  na  clunach  ! 
Thug  iad  uam  thu  'luaidh  gun  fhuireach, 
'S  dh'fhaej  sud  mise  'sruthadh  dheur. 


Cruinneasf,  etc. 

Acli  ma  tlirèig  tliu  mi  gu  buileach, 
Le  breug  nan  clrocli  bhèisfcean  siubhail, 
Dh'fhàg  sud  mise  cìeurach,  dubhach, 

'S  ga  d'  chumha  's  e  is  dùth  dhomh  'n  t-eng. 
Cruinneag,  etc. 

'S  ged  nach  innis  mi  do  dhuin'  e, 
'S  ann  an  I  a  tha  i  f  uireach, 
Rìbhinn  shìobhalt  nan  ceum  lurach, 
'S  i  mar  uiseig  air  bhàrr  gèig. 
Cruinneag,  etc. 

Peucag  shuairce  'chuach-fhuilt  bhuidhe, 
'Choisinn  buaidh  am  measg  nan  cruinneag ; 
Oigh  na  h-uaisle,  hiaidh  gach  duin'  thu, 
Suairce,  furanach,  neo  bhreun  ! 
Cruinneag,  etc. 

Tha  do  shlios  mar  fhaoileann  tuinne, 
Cìochan  corrach  air  uchd  lurach, 
Do  mhac-samhuil  ann  an  cumadh, 
Cha  'n  'eil  's  a'  chruinne  gu  lòir. 
Cruinneag,  etc. 

Tha  do  ghruaiclh  cho  dearg  's  na  ròsan, 
Muineal  geal  mu  'n  iadh  an  t-òmbar, 
'Stu  mo  lili  'measg  nan  òighean — 
Ann  acl  bhòichead  cha  'eil  meang  ! 
Cruinneag,  etc. 

Gur  a  lionmhor  mais  a'  fàs  ort — 
Cha  'n  aithne  dhomh  trian  clhiubh  àireamh. 
Anns  gach  beus  cha  lèir  dhomh  d'  fhàilinn — 
Thug  thu  bàrr  air  càch  gu  lèir  ! 
Cruinneag,  etc. 

HI  HU,  0  HO,  NA'M  B'AILL  LEIBH  E. 

Hi  hìi,  o  ho,  na'm  b'àill  leibh  e, 
Dooch-slàint'  an  fhir  o'n  thill  sinn  ; 
Hi  hù,  o  ho,  na'ni  b'àill  leibh  e. 

'S  i  so  deoch-slàint'  a'  Chamaronaich, 
An  sàr  dhuin'-uasal  leanmhuineach, 
Lìon  i  nuas  d'  an  bharra-ghucaig, 
'S  thèid  m'  airgiodsa  g'a  dioladh. 
Hi  hù,  etc. 

'S  i  so  deoch-slàint'  an  Alasdair, 
Fear  ruadh  a  nuas  bho'n  Ghearasdan ; 
Gur  math  thig  gruag  an  ceangal  ort, 
'S  i  'n  teannachadh  le  sìoda. 
Hi  hù,  etc. 

H-uile  h-aon  mar  dh'òlas  i, 
An  aire  mhath  nach  dòirtear  i, 
'N  fhuil  uasal  's  i  gun  fhòtas  : 

'S  ann  bu  chòir  dhi  bhi  ^u  rìoshail. 


LIi  hù,  etc. 


'S  ged  nach  ann  de  d'  sheòrsa  mi, 

'S  ann  air  do  chnoc  bu  chòir  dhomh  bhi, 

Dh'  abaireadh  na  h-eòlaich, 

Gu'm  bu  chòir  dhuiiin  a  bhi  dìleas. 
Hi  hù,  etc. 


'S  cairdeach  do  na  daoine  thu, 
'S  tu  'theaghlach  Ghlinne-faochann, 
A's  gur  faillein  ùr  thu'n  chraobhaig 
'Tha'm  Bun-Aora,  taobh  Loch-fìne. 
Hi  hìi,  etc. 

Gur  matli  thig  còta  sgàrlaid  ort, 
'S  e  ìir  bho  laimh  nan  tàiUeirean, 
Boiiìeid  a's  coc-àrd  innte, 

'S  lann  Spainnteach  a'  chinn  Ilich. 
Hi  hù,  etc. 

Gur  math  thig  fèile  pleate  ort, 

'S  cha  mhios  thig  osain  bhreacain  ort, 

Gartain  dhearga,  dhaithte, 

'S  iad  air  lasadh  anns  an  t-sloda. 
Hi  hii,  etc. 

Gur  h-e  mo  rùn  's  mo  roghainn  e, 

'N  uair  thèid  na  h-airm  ri'n  taghadh  air — 

Gunna,  sgiath  a's  adharo  ort, 

'S  cha  chladhaire  bheir  dhiot  iad. 
Hi  hù,  etc. 

Thig  Stiìibhartaich  o'n  Apainn  leat ; 
Thig  Dòmhnunaich,  thig  Ailpeinich  ; 
Thig  feachd  de  Chloinn-a-Phearsoin  leat, 
Cho  niaith  ri  marcaich  Shìmi. 
Hi  hù,  etc. 

Bidh  Clann-an-t-saoir  bho  Chruachan  leat ; 
Bidh  Leathanaich  nan  ci'uaidh-hinnan, 
Griogaraich  bho'n  Tluadh-shruth  leat 
A  chur  na  ruaig  'n  a  sìor-ruith  ! 
Hi  hìi,  etc. 


ORAN  GAOIL. 

Seisd. — Mo  nigh'n  bhòidheach  nan  rosg-mall, 
D'an  d'  thug  mi  m.o  ghaol  nach  gann, 
Cruinneag  bhòidheach  nan  rosg-mall, 
'S  mo  nigh'n  chruinn,  donn,  nach  till  thu  rium  ì 

Mo  nigh'n  bhòidheach  nan  rosg  bàn, 
Nan  gorm-shiiilean  troma,  tlàth, 
Gruaidh  mar  chaorann  dearg  a'  fàs, 
'S  gu  'm  bu  slàn  a  chì  mi  thu. 
Mo  nigh'n,  etc. 

'S  e  'mheudaich  m'airtneulachd  's  mo  ghruaim, 
Thu  'bhi  seòladh  thar  a'  chuain, 
'S  ipma  tè  d'an  d'thug  mi  fuath, 
Thiig  i  fuafch  's  cha  till  i  rium. 
Mo  nigh'n,  etc. 

Na'm  bu  leam  de  dh-f  hearann  saor, 
Na  tha  thall  's  a  bhos  an  caol, 
'S  mi  gu'n  liubliraclh  iad  do  m'  ghaol, 
Ach  cead  do  thaobh  'bhi  sinnte  rium. 

Mo  iiigh'n,  etc. 

Cha'n  ioghnadh  thu  bhi  beachdail,  àrd, 
Mòr  thoil-inntinneach  thar  chàich, 
'Kuair  thug  Mac  Coiiinich  dhuit  a  lamh— 
Cha  bhi  mi  slàn  mur  innsear  e. 
Mo  nigii'n,  etc. 

'N  uair  rachadh  an  fhidheal  'n  a  gleus, 
Dhannsadh  tu  air  ùrlar  rèidh, 
Oalpa  cruinn  is  lùghor  ceum, 

'S  mo  chridh'  am  dhèigh'n  mur  innsiuii  e  ! 


Mo  nigh'n,  etc. 

Tha  thu  ro  mhath  anns  gach  àm, 
Air  gach  obair  ghrinn  a  th'  ann  ; 
'S  ioma  fear  a  th'  ort  an  geall, 

Nach  cuir  bann  gu  siorruidh  ort. 
Mo  niffh'n,  etc. 


ORAIN 


Mo  chomhairr  air  gach  fear  am  dhèigh, 
Gun  dheanamh  mar  rinn  mi  fhèin, 
Grun  ciil  a  chur  ri  'leannan  fhèin, 
Air  son  luchd  bhreug  a's  innseagan. 
Mo  nigh'n,  etc. 

Ged  thèid  mi  nunn  thar  a'  chuain, 
Cha  'n  fhaic  mi  aogas  mo  luaidh  ; 
'S  gian  an  rudha  tha  'n  a  gruaidh, 
'S  cha  bhi  mi  buan  mar  pill  i  rium. 
Mo  nigh'n,  etc. 


DU  AN  AG. 

Leis  an  Ligiiiche  Mac-Lachaii^n,  nach  maireann. 

Ni  mi  diian  do  'n  ghruagaich  bhanail, 
E/ìbhinn  chaoin  an  aogais  fhlathail ; 
Seinnidh  mi  mo  dhuan  do  'n  ainnir, 
'Dh'  fhàs  gu  banail,  banndaidh. 

Seinnidh  mi  mo  dhuan  do  'n  òigh, 
A  chum  a'  chodhail  's  an  tigh-òsd', 
Ged  a  tha  i  an  tra-sa  pòsd', 
Gu  'n  cuir  mi  'n  òrdugh  rann  di. 

Phòs  thu  'n  diugh  ri  fear  do  rogh'nn, 
'Leanas  riut  a  là  'sa  dh'  oidhch' ; 
Ach  chum  thu  'chòdhail  ud  an  raoir, 
Bu  chiìiin  a  rinn  thu  cainnt  rium. 

Bu  chiiiin  a  chuir  thu  sud  am  chluais, 
'S  a'  h-uile  h-aon  's  an  àird  'n  an  suain — 
"Feuch,  a  ghràidh,  nacli  gabh  thu  gruaim 
Ged  chaidh  mi  uait  gun  taiiig  dhomh  " 

Anns  a'  mhadainn  cliunnaic  mi 
Thu  ann  ad  sheasamh  air  leth  sgìos, 
'S  fear  an  teao-aiso-  a'  cur  sìos  duit — 

o  o 

Cha  bu  bhinn  a  chainnt  leam  I 

Ged  a  bhiodh  tu  'dol  fo  'n  fhòid, 
An  ciste  chumhainn,  chaoil  nam  bcrd, 
Cha  bhiodh  do  ghnùis  gun  tuar  na  's  mò 
'N  uair  chaidh  na  bòidean  teann  ort. 

'S  e  sud  a  chuni  mi  fein  fo  phràmh, 
'N  am  shuidhe  diìiididh  am  measg  chàich, 
Gu'n  d'  thug  thu  'n  t-sùil  ud  orm  cho  blàth, 
Ged  bha  thu  ad  bhean-bainnse. 

'S  tric  a  bhòidich  thu  ri  m'  thaobh 
Nach  tigeadh  mùthadh  air  do  ghaol ; 
Ach  b'  èiginn  sud  a  chur  fa  sgaoil, 
Bho'n  chinn  an  saoghal  gann  dhiiinn. 

Mur  biodh  a'  h-uile  cùis  mar  tha, 
'S  mi  anns  an  àm  so  gann  'am  làimh, 
Cba  leiginn  thu  le  fear  gu  bràth, 
Ged  dheanadh  càirdean  aimhreit. 

Gur  soitheamh,  sìobhalta  do  ghnìiis, 
Fo  d'  mhala  chaol  nach  claon  le  mìiio'  • 

O    J 

Bu  chiùin,  ro  aoidheil  leam  do  shiiil, 
Cho  caoin  ri  driichd  an  t~samhraidh. 

Eisdeachd  fòil  ri  d'  òrain  loinneil, 
'S  binne  còir  na  ceòl  a'  choilich, 
Moch  air  maduinn  cheo  a  ghoireas, 
Anns  an  doire  'canntail. 

ORAN". 

Leis  an  Lighiche  Mac-Lachainn,  nach  maireann. 

So  'n  am  sliìneadh  air  an  t  sliabh, 
'S  mi  ri  iarguin  na  bheil  bhuam, 
'S  tric  mo  shiiil  a'  sealltuinn  siar, 
Far  an  luiclh  a'  ghrian  's  a'  chuan. 

Chi  mi  thall  a  h-aiteal  caomh, 
'Dearrsadh  caoin  ri  taobh  na  tràigh  ; 
'S  truagh  nach  robh  mi  air  an  raon 
Far  an  deach'  i  claon  's  an  àillt. 

'S  truagh  nach  robh  mi  an  tràs' 
Air  an  tràigh  a's  àirde  stuadb, 
Ag  èisdeachd  ri  còmhradh  tlàth 
Aig  an  òigh  is  àillidh  snuadh. 

Aig  an  òigh  is  àillidh  dreach, 
'S  gile  cneas,  's  is  caoine  gruaidh  ; 
Mala  shìobhalt',  min-rosg  rèidh 
Air  nach  èireadh  brein'  no  gruaim. 

O  !  na  'n  innseadh  dhomh  'ghaoth  'n  iar, 
'N  uair  a  thriallas  i  thar  sàil', 
Ciod  an  dòigh  a  th'  air  mo  ghaol — 
'Bheil  i  'smaointinn  orms'  an  tràs"? 

'N  uair  a  shìn  mi  dhuit  mo  làmh 

Air  an  tràigh,  a'  fàgail  tìr, 

'S  ann  air  èiginn  rinn  mi  'ràdh,  , 

"  Soraidh  leat,  a  ghràidh  mo  chrìdh'." 

'N  uair  a  thug  mi  ruit  mo  chùl, 
Chunnaic  mi  thu  'brùchdadh  dheur  ; 
Ged  a  shuidh  mi  aig  an  stiùir, 
'S  ann  a  bha  mo  shùil  am  dhèidi. 

Oliaidh  a'  glirian  £o  stuaidh  's  an  iar 
Dh'  fhàg  i  fiamh  air  nial  a'  chuain ; 
'S  èiginn  domh  o  'n  àird  'bhi  'triall — 
Sguir  an  eunlaith  fèin  d'  an  duan. 

Mìle  beannachd  leat  an  nochd — 
Cadal  dhuit  gun  sporchd,  gun  ghruaim  ; 
Slàn,  gun  acaid  feadh  do  chlèibh, 
Anns  a'  mhaduinn,  'g  èirigh  suas. 


ORAN. 

Leis  an  Lighiche  Mac  Lachainn,  nach  maireann, 

AiR  FoNN  : — "  Hail  to  the  GhiefJ' 

'S  neo-shunndach  leam  m'  aigne  o'n  dhùisg  mi  's  a'  mhaduinnj 

'S  mo  shiiil  thar  an  aisig  gu  gias-bheinn  a'  cheò  ; 

Mo  dhùrachd  'bhi  thall  ud,  'bhi  dlùth  ris  an  ainnir, 

Le  sùgradh  tairis  'g  a  tarruing  am  chòir. 

Gur  muladach  m'  inntinn,  fo  airsneul  's  fo  mhìghean, 

Ag  ionndrainn  na  h-ìonaig,  a's  briodal  a  beòil ; 

Bho'n  chaidh  mo  ghaol  lurach  null  thairis  do  Mhuile 

Cha  dean  mi  car  tuille  acli  tuireadh  a's  bròn. 

Ge  sunndach,  's  ge  h -èibhinn  's  an  ìir  mhaduinn  chèiteiii, 
'Bhi  'dìreadh  nan  slèibhtean  's  ag  èisdeachd  nan  eòin — 
Ge  h-ùrail  an  sealladh  dealt  dliith  a's  drùchd  meaJa 
'Bhi  'lùbadh  gach  meangain,  's  a  sreamadh  gach  feòirn ; 
'S  ann  tha  aobhar  mo  chùraim  thar  caol  nan  tonn  dù-o^horm, 
'M  bi  luingeas  a'  brùchdadh  fo  thiichadh  nan  seòl ; 
Mo  dhùil  ri  dol  thairis  a  nuU  thar  an  aisig, 
'S  gu'n  diiisginn  an  ainnir  le  aithris  mo  bheòiL 

Mo  dhùil  ri  dol  thairis,  's  mo  shìiil  air  a'  chala, 
Tha  smiiid  thar  a'  bhaile  mar  bhadan  de  'n  cheò  ; 
Bu  luaineach  mo  chadal  le  bruadair  mu  'n  ainnir, 
Is  suairce  's  is  ceanalt'  's  is  banaile  nòs. 

Gach  dreacli  'tli'  air  an  nìonag,  O,  's  cleacair  dhomli  'n  innseadh ! 
'Tha  farasda,  fìnealta,  inntinneach,  òg  ; 
Mo  rùn  do  chaol  mhala,  do  mhiog-shuilean  meallach — 
Deud  geal  'n  ad  bheul  tairis,  gruaidh  thana  mar  ròs. 

Tha  soirbheas  air  èirigh  o  bhruaillein  nan  speuran, 
'Cur  luingeas  'n  an  èiginn,  's  a'  reubadh  nan  seòl  ; 
Cha'n  fhaodar  leam  aiseag,  o  'n  chaochail  an  latha — 
Tha  'n  caol  'n  a  chaoir  gheala,  's  muir  ghreannach  fo  chròic. 
Na'm  biodh  agamsa  sgiathan,  's  mi  'shracadh  an  iarmailt, 
Ged  a  bhacadh  gaoth'n  iar  mi,  agus  iarguil  nan  neòil, 
Gu'm  bithinn,  'cheart  ain-deoin',  ri  guallainn  mo  leannain, 
B'  e  m'  ulaidh,  a's  m'  aighear,  'bhi  'teannadh  'g  a  còir  ! 


DI-MOLADH  AN  UISGE-BHEATHA. 
Leis  an  Lighiche  Mac-Lachainn,  nach  maireann. 

AiR  Fonn  : — "  Crodh-laoigh  nam  hodach.^^ 

.   Cha'n  òl  mi  dv'^ur  tuille,  deur  tuille,  deur  tuille, — 
Cha'n  òl  mi  deur  tuille,  deur  tuille  de  'n  dram  ; 
Cha'n  òl  mi  deur  tuille,  cha  dean  mi  ris  fuireach, 
'S  mi  cinnteach  gu'n  cuireadh  e  'n  tubaisd  am  cheann. 

Gur  mis'  tha  gu  brònach,  am  luidhe  's  tigh-òsda, 
Mi  'teannadh  ri  òran  le  bòidean  gu  teann  ; 
Ag  èirigh  air  m'  uilinn,  's  ag  èigheach  gu  duineil — 
"Cha'n  òl  mi  deur  tuille,  deur  tuille  de  'n  dram." 


'S  trom,  èisleineach  m'  aigne  'n  àm  èirigh  's  a'  mhaduinn, 
Mo  bhriogais  mu  m'  chasan  'g  a  tarruing  a  nall ; 
Mo  bhriogais  'n  a  stròicean,  cha  dean  i  mo  chòmhdach — 
'S  e  èigheach  nan  stop  'chuir  am  pbca  cho  gann. 


GHA ID  HEA  LA  CH.  9 1 


Le  m'  chois  air  aii  ùrlar,  's  gauii  tlia  mi  air  dùsgadh, 
'S  gur  measa  na  bràid  mi  le  siìirdan  's  a'  cheann  ; 
Le  smal  air  mo  lèirsinn,  's  an  t-snigh'  air  mo  lèine, 
Mo  chridhe  làn  èislein  le  speura  de  'n  dram. 

Mo  lèirsinn  air  tuiteam,  cha  lèir  dhonih  mo  thrusgan, 
Cha'n  'eil  mi  ach  tuisleach,  a'  trusadh  gach  ball, 
Ann  an  sebmar  na  bochdainn,  ag  iarraidh  gach  oisinn — 
Ciamar  theid  mi  air  choiseacbd  's  na  h-osain  air  chall  1 

Tha  muinntir  an  tighe  ri  bùird,  agus  fanoid, 
0  'n  dh'  èirich  mi  falamh,  cha'n  fhaigh  mi  an  taing ; 
Bu  bhriathrach  an  raoir  iad,  'nàm  lasadh  nan  coinDlean, 
An  toiseach  na  h-oidhche  bu  chaoimhneil  an  cainnt. 

Bidh  iadsan  cho  fiadhaich  mur  pàigh  thu  na  fìaclian, 
Gach  latha  's  a'  bhliadhna  'g  an  iarraidh  gu  teann, 
'Our  cagarad  achlais,  le  briathran  a'  mhaslaidh — 
"Tha  agam  ort  tasdan,  a's  aisig  e  nalL" 

Bidh  esan  cho  spòrsail  's  a'  chhichan  Di-dòmhnaich, 
Bho  'n  cheannaich  e  còta  le  pòiteir  an  dram  ; 
Clann  ceathairne  cbir  ann,  gun  bhoineid,  gun  bhrbgan, 
'S  nighean  dubh  an  tigh-bsda  le  srol  air  a  ceann. 

Sguiridh  mi  'n  bhèisd  ud,  cha  bhi  mi  'g  a  èigheach, 
Gun  fhios  a  'm  fo  'n  ghrèin,  ciod  am  feum  a  tha  ann ; 
Their  na  fìr  làidir,  'n  uair  chi  iad  air  sràid  mi — 
"Tha  pbit'  an  tigh-thàirne  'g  a  fhàgail-san  fami." 

Cha'n  bl  mi  deur  tuille,  cha  dean  mi  ris  fuireach, 

Cha  tèid  mi  le  furan  an  cuideachd  mo  chall ; 

'N  uair  chluinneas  mi  'n  deoch  ud  'g  a  h-èigheach  le  frogan, 

Bidh  iallan  mo  sporain  g'  an  roladh  gu  teann. 

MAC  GRIOGAIR  O  RUADH-SHRUTH. 

Tha  mulad,  tha  mulad, 
Tha  mulad  ga  m'  lionadh, 

Tha  mulad,  bochd,  truagh  orm, 
Nach  dual  domh  chaoidh  dhireadh. 
Tha  mulad,  &c. 

Mu  Mhac  Griogair  o  Ruadh-shruth, 
D'  am  bu  dual  bhi  'n  Gleann-lìobhann 
Mu  Mhac-Griogair,  ttc. 

Mu  Mhac-Griogair  nam  bratach, 
D'  am  bu  tartarach  pioban. 
Mu  Mhac-Griogair,  ka. 

D'  am  bu  shuaicheantas  giubhas, 
E/i  bruthach  ga  'dhireadh. 
D'  am  bu,  tfec. 

Crann  caol  air  dheadh  lochdradh, 
'S  ite  dhosach  an  fhir-eoin. 
Crann  caol,  &c. 

Crann  caol  air  dheadh  shnaitheadh, 
Cuid  de  dh-aighear  mhic  righ  e. 
Crann  caol,  &c. 

Ann  an  laimh  dheadh  Mhic-Mhuirich, 
Ga  'chumail  reidh,  direach. 
Ann  an  laimh,  &c. 

Ged  a  bhuail  e  mi  'm  bealach, 
Ga  m'  ghearan  cha  bhi  mi. 
Ged  a,  &c. 
Ged  a  dhean  iad  orm  eucoir, 
A  thi  fein  co  'ni  dhioladh  ì 
Ged  a,  &c. 

'S  luchd  a  ghabliail  mo  leith-sgeil, 
Anns  a'  chaibeal  so  shios  uara, 
'S  luchd  a  ghabhail,  &c. 

Luchd  a  sheasamh  mo  chòrach, 
Is  e  mo  leòn  iad  bhi  dhi  orm. 
Luchd  a  sheasamh,  &c. 

Mo  chomh-dhaltan  gaolach, 
An  leabaidh  chaoil,  's  an  ceann  iosal. 
Mo  chomh-dhaltan,  &c. 

Ann  an  lèine  chaoil  anairt, 
Gun  bhannan,  gun  sìod  oirr'. 
Ann  an  leine,  &c. 

'S  nach  d'  iarr  sibh  ga  'fuaigheal, 
Mnaithean  uaisle  na  tire. 
'S  nach,  &c. 

Ort  a  bheirinnse  comhairr, 
Na 'n  gabhadh  tu  dhiom  i. 
Ort  a  bheirinn-se,  &c. 

'N  uair  a  theid  tha  'n  tigh-osda, 
Na  òl  ann  ach  aon  deoch. 
'N  uair  a,  &c. 

Gabh  do  dhrama  ad  sheasamh, 
A's  bi  freasd'lach  mu  d'  dhaoine. 
Gabh  do,  &c. 

ISTa  dean  diuthadh  mu  d'  shoitlu'ach, 
Gabh  an  ladar  no  'n  taoman. 
Na  dean,  &c. 

Dean  am  foghar  de  'n  gheamhradli, 
'S  dean  an  samhradh  de  'n  fhaoiltich. 
Dean  am,  &c. 

Dean  do  leaba  's  ria  creagaibh, 
A's  na  caidil  ach  aotrom 
Dean  do,  &c. 

Ge  h-aineamh  an  fheòrag, 
Gheabhar  seol  air  a  faotainn. 
Ge  h-aineamh,  &c. 


Ge  h-uasal  an  t-sheobhag, 
tric  a  ghabhar  le  foill  i. 
Ge  h  uasal,  tkc. 


BRUADAR  AN   DOxMHNUIOH. 

'N  raoir  chunnaic  mi  'm  bruadar 
Dh'  fhag  m'  aigne  cho  luaineach — 
Thus'  a's  mise,  a  luaidh,  a  bhi  comhladh. 

Thus'  a's  mi  mise,  etc. 

Sinn  bhi  falbh  ri  taobh  lochain, 

'S  bhuail  ìota  gu  deoch  mi, 

'S  gu'n  d'  smuainich  mi  sgobag  bheag  òl  deth. 

'S  gu'n  d'  smuainich,  etc. 

Ach  'n  uair  chuir  mi  ri  m'  bheul  e, 
Cha  d'  fhaod  mi  deur  fheuchainn, 
Le  rumaragaich  fèir  agus  mòintich. 

Le  rumaragaich,  etc. 
'S  chunnacas  lascaire  làmh  rium, 
'S  thuirt  mi  ris  e  bhi  càirdeil, 
'S  deoch  a  thogail  à  àite  glan  dhomh-sa. 

'S  deoch  a  thogail,  etc. 

Ach  labhair  esan  gu  fiadbaich, 
"  Oha  bhi  mi  aig  d'  iarrtas, 

'S  cba  mhò  fhreagras  mi  briathran  do  bheoi]  se." 
'S  cha  mò,  etc. 

Na'm  bioclh  agam  bean  bheachdail 
A  dh'  innseadh  gu  reachdail, 
Ciod  a'  bhrigh  bh'aig  aisling  an  Dòmhnuich. 
Ciod,  etc. 

'S  ann  thuirt  boan  a  bha  'm  eisdeachd, 

"  Tha  mise  so,  tè  dhiubh, 

'Ni  do  bhruadar  a  leughadh  an  òrdugh — 

Ni  do  bhruadair,  etc. 

"  'S  e  's  brigh  do  'n  bhùrn  shalach 
Mu  dheighinn  do  leannan, 
Gu  bheil  sior  dhuine  ga  d'  mhealladh  le  dòchas. 
Gu  bheil,  etc. 

''  Le  cridhe  na  foille, 
'S  le  còmhradh  na  doille  ; 
'S  gu'm  fàg  e  air  dheireadh  gun  stòr  thu. 
'S  gu'm  fag,  etc. 

"Ach  ma  thug  thu  do  chùl  ris, 
'S  nach  dean  thu  leas  lùbadh, 
Sin  an  cupan  a  ghiùlain  sibh  còmhladh." 
Sin  a  cupan,  etc. 

'S  chunnacas  cupan  am  laimh-sa, 

Chaidh  a  thogail  gun  chaimein, 

'S  thug  mi  stigh  e  gun  aon  deur  a  dhòrtadh. 


MO  ROGHAINN  'S  MO  EUISr. 

Mo  roghainn  's  mo  rùn  a  chunna  mi  'n  dè, 

Gu  'n  taghainn  dhomh  fhèin  gun  stòras  i, 
Mo  roghainn  's  mo  rùn  a  chunna  mi  'n  dè. 

Latha  dhomh  's  mi  falbh  nan  gleanntaibh, 
'S  trom  a  mheall  an  ceò  orm. 

Mo  roghainn,  etc. 

Latha  dhonih  's  mi  falbh  nam  fuarbheann, 
Thachair  a'  ghruagach  bhòidheach  orm. 
Mo  roghainn,  etc. 

Thug  mi  i  gu  cnochdan  grianach, 
'S  dh'  iarr  mi  'n  iasad  pòig  oirre. 

Mo  roghainn,  etc. 

Chrom  i  ceann  's  gu  'n  d'  ghabh  i  àrdan, 
Tàmailte  gu  leòir  oirre. 

Mo  roghainn,  etc. 

Labhair  i  's  i  gabhail  rium  mi-tlilachd, 
'^  'N"  ann  a  chur  sios  ri  m'  bheò  orm  ? 
Mo  roghainn,  etc. 

"  Ged  thigeadh  fear  fearainn,  cha  trèiginn  mo  leaunan, 
Na  'n  tugadh  e  geallaidliean  pòsaidh  dhomh. 
Mo  roghainn,  etc. 

"  Ged  thigeadh  a  triìiir,  cha  ghabhainn  h-aon  diùbh, 
'S  do  litir,  a  rùin,  am  phòc'  agam. 
Mo  roghainn,  etc. 

"  Thug  mise  mo  luaidh  do  dh-fhear  a'  chuil-ruaidh, 
'N  uair  chiuina  mi  suas  a'  mhòintich  e. 
Mo  roghainn,  etc. 

"  Thug  mise  mo  ghràdh  do  dh-fhear  a'  chuil-bhàin, 
Bidh  locar  a's  tàl,  a's  òrd  aige. 

Mo  roghainn,  etc, 

'^Ach  ma  's  fear  thu  tha  air  mo  thì-sa, 
Ruig  an  tìr  an  còir  dhomh  bhi. 

Mo  roghainn,  etc. 

"Faigh  toil  m'  athar  a's  mo  mhàthar, 
Cead  m.o  chàirdean,  's  còrdaidh  sinn." 
Mo  roghainn,  etc. 

"  Gur  guirme  do  shùil  na  mhil  air  an  driùchd — 
Thug  mise  mo  rùn,  's  cha  neònach  e. 
Mo  roghainn,  etc. 

"  Bu  deirge  do  ghruaidh,  na  subhag  nam  bruach- 
Thug  mise  mo  luaidli,  's  mi  gòrach,  dhuit. 
Mo  roghainn,  etc. 

"  Bu  dubh  a  ceann,  bu  dearg  a  gruaidh, 
Bu  lurach  a  snuadh,  's  bu  bhòidheach  i." 
Mo  roghainn,  etc. 


O  R  AN 

MU    BHATA    'CHAIDH    DO    DH-EIRINN    A   DH'    IARRAIDH    UISGE-BHEATHA  ;    AGUS    AIR 

Do  'n  sgiobair  dol  air  tir  air  son  uisge,  chunnacas  an  Ctitter 
a'  tighinn  agus  b'  eiginn  teicheadh  's  an  sgtobair  'fhagail. 

Mo  thruaigh  lèir  thu,  ille  bhuidhe, 
'S  aiin  an  diugh  tha  'n  dèigh  ort, 
Mo  thruaigh  lèir  thu,  ille  bhuidhe  ! 

Chuir  sinn  croinn  's  a  bhàta 

Dà  là  mu  'n  d'  fhàg  sinn  Eiiinn. 
Mo  thruaigh,  etc. 

Chuir  sinn  na  croinn  iir  innte, 

'S  gu  'n  d'  fhuair  sinn  smùid  na  dèigh  leinn. 
Mo  thruaigh,  etc. 

Cutteran  a's  gàidsearan, 
Ga  'r  sàraehadh  le  chèile. 

Mo  thruaigh,  etc. 

Fùdar  's  luaidhe  Shasunnach 
'Toirt  farum  air  a  dèile. 

Mo  thruaigh,  etc. 

14 


98  ORA IN 


Bha  sinn  's  a'  Chuan-iar  leatha, 
Mu  'n  d'  rinn  a'  ghrian  ach  èirigh. 
Mo  thruaigh,  etc. 

'N  uair  a  dh'  at  an  fhairge, 

'S  i  'n  "Earbag"  a  bha  treubhach. 
Mo  thruaigh,  etc. 

An  "Earbag"  's  i  cho  dionach 
Ki  botal  fìon  a's  cèir  air. 

Mo  thruaigh,  etc. 

Seachad  Maol  na  h-Oa, 

Gun  d'  òl  sinn  air  a  chèile. 

Mo  thruaigh,  etc. 

Dh'  òl  sinn  slàint'  an  sgiobair 

Nach  robh  idir  anns  an  èisdeachd. 
Mo  thruaigh,  etc. 

Dh'  òl  sinn  buaidli  do'n  bhàta 
Thug  sàbhailt'  sinn  à  Eirinn. 
Mo  thruaigh,  etc. 

Bha  uisge  's  clacha-meallainn  ann, 
A's  canvas  g'a  reubadh. 

Mo  thruaigh,  etc. 

Seachad  Caisteal  Duairt  leath', 
Gu  'n  robh  ar  turas  rèidh  leinn. 
Mo  thruaigh,  etc. 

Bha  sinn  an  Loch-Alainn 

Mu  'n  d'  rinn  ach  pàirt  dhiubh  èirigh, 
Mo  thruaigh,  etc. 

SOHAIDH  SLAN   DO'N  AILLEAGAN. 

Oran  do  Dhotair  Ailean  Mac'Illeathain  as  an  Ros  Mhuileach,  uair  a  hha  e 

'dol  air  chuairt  do  '?i  Eilean  Sgiathanach  agus  a  chaidh  cunnart  hàthaidh  air. 

Le  Domhnull  Mac  'Illeathain. 

Seisd. — -Soraidh  slàn  do  'n  àineagan, 

A  giiluais  an  tiis  an  raidhe  hhuaian  ; 
Mo  dhìiraclid  thu  thigh'nn  sàbhailte 
Gu  fàilteachais  do  dhuthcha. 

Tha  iondrainn  anns  an  àite  ort, 
'S  gur  fhada  leinn  bho  'n  dh'  fhàg  thu  sinn — 
'S  e  dotair  ruadh  nam  blàth  shuilean, 
Tha  fiamh  a's  àilleachd  diùc  air. 

Soraidh  slàn,  etc. 

Gur  bliadhna  leinn  gach  seachdain 
Bho  'n  ghluais  thu  uainn  do  Thalasgar 
Gun  d'  thàinig  fuachd  a's  gaillionn  oirnn, 
'S  gur  fada  leinn  an  ùine, 

Soraidh  slàn,  etc. 

Fhuair  sinn  sgeul  bha  duilich  leinn, 
An  àm  bhi  fàgail  Mhuile  dhuit, 
Gun  d'  fhuair  thu  deuchainn  chunnartach, 
'S  bu  mhuladach  sin  dhùinne. 

Soraidh  slàn,  etc. 

B'  e  sud  an  sgeul  bhiodh  cràiteach  leinn, 
ISTa  'n  cluinneamaid  gu'n  d'  bhàthadh  thu  ; 
Tha  m'  inntinns'  air  a  h-àrdachadh, 
Bho  'n  ràinig  thu  gun  chùram. 

Soraidh  slàn,  etc, 

Cha  bhiodh  greim  's  an  fliearann  so, 
Tinneas  clèibh  no  an-shocair, 
Nach  leighseadh  tu  le  d'  cheanalas, 

'N  uair  thigeaclh  d'  anail  dlùth  dhuinn. 


Soraidh  slàn,  etc. 

Bu  lighiche  bha  sàr-mhath  thu, 
'N  uair  dh'  fheuchadh  tu  le  d'  lamhan  sinn. 
Mar  fhiadh  a  bhiodh  air  f ànas  "^ 
Bhlomaid  slàn  a  dh-ionns'  ar  tùrna. 
Soraidh  slàn,  etc. 

Gar  meanglan  d'  an  fhuil  rìoghail  thu, 
Bu  dosrach  an  àm  cinntinn  i, 
'S  ged  tha  i  nis  air  crionadb, 

Ciod  an  ni  air  nach  tig  mùthadh  1 
Soraidh  slàn,  etc. 

Gur  math  thig  eideadh  Gàidh'lach  ort. 
'S  e  ùr  bho  laimh  nan  tàilleirean, 
Mar  ròsan  ann  an  gàradh 

'S  iad  a'  fàs  an  àm  na  dìidlachd. 

Soraidh,  sh\n,  etc. 

Do  chalpanan  deas,  finealta, 
Air  dhealbh  a'  bhradain  fhior-uisge, 
Troidh  chuimir  am  bròig  dhionaich, 
'S  e  an  sioda  bhios  ga  'dìmadh. 

Soraidh  slàn,  etc. 

Tha  sealladh  sèimh  mar  mhaighdinn  ort, 
'S  tha  deanamh  chruaidh  an  t-saighdear  ort, 
Do  chridhe  mar  an  daoimean, 

Deanamh  soillse  measg  gach  cùinnidh. 
Soraidh  slàn,  etc. 


Gur  curaidh  anns  an  tabaid  thu, 
Gur  math  thig  airm  an  ceangal  ort, 
'S  claidheamh  fo  d'  chrios  tarsuing, 
Agus  gunna  'n  giaic  nach  diìiltadh. 
Soraidh  slàn,  etc. 

'•  A  void  space. 

Na'm  faighinn  fbèin  mar  dh  òrclaichinn, 
Do  rogha  ceil'  bhi  pòsd'  agad, 
A's  oio'hreachd  fhearainn  mhòr  atyad, 
'S  ann  dhomh-sa  nach  biodh  cùram 
Soraidh  sh\n,  etc. 

Bu  chinnteach  mi  a  àite  dheth, 
ISTa  'm  b'  urrainn  mi  a  phàigheadh  duit, 
A's  ged  nach  biodh  am  màl  agam, 
Gu'm  faighinn  dàil  a's  ìiine. 

Soraidh  slàn,  etc. 


0  R  AN. 

Leis  an  Lighiche  Mac-Lachainn,  nach  maireann. 

Och  !  òch  !  mar  tha  mi  's  mi  so  'n  am  ònar, 
A'  dol  troimh  'n  choill  far  an  robh  mi  eòlach, 
Nach  fhaigh  mi  àit'  ann  am  fhearann  dìichais, 
Ged  phàighinn  crùn  air  son  leud  mo  bhròige. 

Neo-bhinn  an  fhuaim  leam  a  dhùisg  à  m'  shuain  mi, 
'S  e  'tighin  a  nuas  orm  o  chruaich  na  mòr-blieann, — 
An  cìobair  gallda,  's  cha  chòrd  a  chainnt  rium, 
E  'gdaodhaich  thall  ri  cùmall  an  dòlais. 

Moch  maduinn  chèitein  an  àm  dhomh  èirioh, 
Cha  cheòl  air  gheugan,  no  geum  air  mòinticì], 
Ach  sgreadail  bhèisdean  's  a'  chàuain  Bheurla, 
Le  coin  'g  an  èigheach  'cur  fèigh  air  fògar. 

'N  uair  a  chi  mi  na  beanntan  àrda, 

'S  an  fhearann  àigh  's  an  robh  Fionn  a  chònihiiuidh, 

Cha'n  fhaic  mi  ann  ach  na  caoraich  bhàna, 

'S  Goill  gun  àireamh  's  a'  h-uile  còdhail. 

Na  glinn  chiatach  's  am  faighteadh  fìadhach — 
'M  biodh  coin  air  iallan  aig  gillean  òga, 
Cha'n  fhaic  thu  'n  diiioh  ann  ach  cìobair  stiallach, 
'S  gur  duibhe  'mheuran  na  sgiath  na  ròcais. 

Chaidh  gach  àbhaist  a  chur  air  fuadach, 
Cha  chluinn  thu  gruagach  ri  duan  no  òran  ; 
Nach  bochd  an  ni  e  gu'n  d'  shearg  ar  n-uaislean, 
'S  na  balaich  shuarach  n'  an  àitean-cbmhnuidh  ! 

'N  uair  a  chi  mi  na  lagain  àluinn — 

A'  h-uile  h-àiridh  'dol  fàs  le  còinnich, 

Fo  bhadain  chaorach  le'n  uain  'g  an  àrach, 

Cha'n  fhaod  mi  ràdhtainn  nach  b'fhàidhe  Tòmas,"^ 


OHAN  A'  PHRIONNSA. 
Le  Alasdair  Mac  MhaiCxHSTir  Alasdair. 

Seisd. — Hug  òhòj  laill  oho, 

Hug  oho  ro  'n  aiU  leibh 
Hug  oho,  laiU  ohò, 
Seinn  oho  ro  'n  aiU  leibh  ! 

Moch  's  a'  mhadainn  's  mi  'dìisgadh, 
'S  mor  mo  shunnd  's  mo  cheol-gàire, 
Bho  'n  a  chuala  mi  'm  Prionnsa 
Thigh'nn  a  dhùthaich  Chlann  PànuiU. 
Hng  oho,  etc. 

Bho  'n  a  chuala,  etc, 
Gràinne-mullaich  gach  righ  thu  ! 

Slàn  gu'n  till  thusa,  Theàrlaich  ! 
Huo-  oho,  etc. 


*  Fà'sDeachd  Thòmais  : — • 

"  Guiridb  a'  chaora  aii  soc  as  an  talamh, 
Bidh  meall  òir  am  bun  gach  glinne — 
'S  Albainn  'n  a  criosan  geala." 

Qràinne-nmllaicli,  etc. 
'S  ann  tha  'n  fhior-fhuil  gun  truailleadh 
Anns  a'  ghruaidh  is  mor  nàire  ! 
Hug  oho,  etc. 

'S  ann  tha  'n  fliior-fliuil,  etc. 
Mar-ri  barrachd  na  h-uaisle, 
'G  èirigh  suas  le  deadh  nàdur. 
Hug  oho,  etc. 

Mar-ri  barrachd,  etc. 

'S  na'n  tigeadh  tu  rithisfc, 

Bhiodh  gach  tighearn  'n  a  àite. 
Hug  oho,  etc. 

'S  na  'n  tigeadh,  etc. 
'S  na  'n  càiricht'  an  crùn  ort, 
Bu  mhiiirneach  do  chàirdean. 
Hug  oho,  etc. 

'S  na  'n  càiricht',  etc. 
Bhiodh  Loch-iall  mar  bu  chòir  dha, 
'Cur  an  òrdugh  nan  Gàidheal. 
Hng  oho,  etc. 

Bhiodh  Loch-iall  etc. 

A's  Clann-Dònuill  a'  chruadail, 

'Choisinn  buaidh  anns  na  blàraibh. 
Hug  oho,  etc. 

A's  Clann-Dònuill,  etc, 
'S  iad  a  chumadh  a'  chòmh-strith 
E,i  luchd  chòtaichean  màduir  ! 
Hug  oho,  etc. 

'S  iad  a  chumadh,  etc. 
Sud  a'  chuideachd  bhiodh  foìrmeil, 
Le  boineid  ghorm  a's  coc-ard  innt'. 
Hug  oho,  etc. 

Sud  a'  chuideachd,  etc. 
'S  bhiodh  am  fèile  's  an  fhasan, 
Mar-ri  gartana  sgàrlaid. 

Hug  oho,  etc, 

'S  bhiodh  am  f  èile,  etc. 
Feile-cuaich  air  bhac-easgaid, 

Paidhir  phiostal,  's  lann  Spàinteach. 
Hug  oho,  etc. 

Feile-cuaich,  etc. 

'S  na  'm  faighinn  mo  dhiirachd, 

Bhiodh  an  Diuc  ^  air  dhroch  càramh ! 
Hug  oho^  etc. 

'S  na  'm  faighinn,  etc. 
Gu  'm  biodh  "bùidseir"  na  feòla, 
A's  a'  chòrcach  m'  a  bhràghad  ! 
Hug  oho,  etc. 

Gu  'm  biodh  "buidseir,"  etc. 
A's  gu  'n  gibhtinn  "a'  mhaighdeann," 
Mar  oighreachd  d'  a  bliràthair  ! 
Hug  oho,  etc. 

A's  gu  'n  gibhtinn,  etc, 
Ach  slàn  gu  'n  tig  thu  's  gu  'n  ruig  thu, 
Slàn  gu  'n  tig  thusa,  Thearlaich  ! 
Hug  oho,  etc. 

*  Cumberland. 


The  following  stanza,  wliicb  has  passed  into  a  proverb,  is  said  to  have  been 
originally  the  last  verse  of  the  song,  TJiogainn  fonn  air  lorg  an  fhtidh,  which 
will  be  found  at  page  77. 

Mar  fhadadh  teine  fo  ]och, 
Mar  thiormachadh  cloich  an  cuan, 
Comhairle  'thoirt  air  mnaoi  bhuirb — 
Mar  bhuiir  tiird  air  iarunn  fuar. 

BRATHAINN  NAN    STEUD. 
Oran  a  pjnneadh  do  MhaC'Coinnich  Bhrathainn  'n  uair  a 

\ 
CHUM  E  COGADH  RIS  AN  BlGH  RE  SHE  BLIADHNA. 

'S  tu  Bratliainn  nan  steud,  cathair  mo-  clieum  !  , 

M'  aighear  an  treud  chalp-bhioracli ! 
Suaicheantas  an  Fhèidh,  fuasgailt'  gu  feum, 
Mac-Coinnich  nan  sgèith  balla-bhreac  ! 
Slan  iomradh  dhuit  fhèin,  sìth  gu  do  cheum, 
Seaforth  an  dèigh  ainmeachadh, 
Bidh  ceatharn  le  sùnnd,  le  h-aighear  's  le  mùirn, 
'Caitheamh  do  chùirt  ana-bharraich. 

Gheibhteadh  gu  leòir,  pailteas  mu  d'  bhòrd, 

Deoch  de  gach  sebrsa  dh'  ainmichteadh — 

Rum,  portair  a's  bebir;  fìon,  branndaidh  ri  òl, 

A  chuireadh  fir  òg'  fo  mheamnachd. 

Gu'm  bu  mhiannach  le  diìic  tachairt  na  d'  chùirt ; 

Gheibhteadh  luchd-ciùil  eanchainneach. 

'Nàm  cromaidh  do'n  ghrèin,  teannachadh  theud  ; 

Bhiodh  farum  aig  beus  dearbhte  dhuit. 


Mìn,  socair  ri  sluagh;  gun  ditli  thoirt  do  dhaoin'-uaisl' ; 

Làidir,  macanta,  cruaidh,  feara-ghramail ; 

'Chumadh  taice  ri'n  taobh,  's  cha  bi  ghlagaireachd  chiil; 

'S  ann  leat  gu'm  bu  diù  cealgaireachd. 

Dh'  èireadh  sud  le  mo  rùn,  fìr  ChinntàiÌ'  air  do  chùl 

'S  tric  a  choisinn  sin  cliù  naimhdean  duit. 

Clann-an-Linnean  nam  buadh,  's  tric  a  dh'  iomain  iad  sluagh 

Sud  na  fìr  a  bha  cruaidh,  ceannsgalach. 

Sliochd  Mhurchaidh-nan-corc,  dh'  èireadh  iad  leat, 
'S  cha  chuireadh  a'  gheilt  amaladh  orr'; 
Fiùrana  gasd',  ùrail  an  neart ; 
'N  an  dùsgadh,  cha  chaisg  seanachas  iad. 

An  àm  tarruing  nam  pìc,  ealamli  's  an  strìtli, 
Ghearradli  iad  c'nn  a's  earhallan; 
Tlaclid  ri  do  tliaobh,  taic'  ri  do  chùl, 
Sliochd  Rnaridh  bho  Thùr  Farabairne. 

Cloinn-Ic-Rath  air  do  sgàth,  ghabhadh  do  phàirt, 

Nach  athadh  gu  bràth  a's  f  earg  orra ; 

Fiùghanta,  deas;  ciùin  nach  leig  leis, 

A  shiùbhladh  gn  teth,  ana-meinneach. 

'N  uair  shineadh  iad  crosd'  chiteadh  gun  toirt, 

Cinn  an  air  droch  charabhairachd; 

'S  bhiodh  naimhdean  fo'm  bonn,  gun  anam  na'n  com 

Le  mireadh  nan  sonn  fara-bhuilleach,- 

Clann-Dòmhnuill  an  fln-aoich  's  leòir  ri  do  thaobh  ; 

Leòdaich  maraon,  a's  fearg  orra ; 

'IST  Asaint  mu  thuath,  pailt'  de  dhaoine-uaisle, 

Cataich  cha  ghluais  cearbach  leat. 

Tòisich  nam  mac  òrdail  am  feachd — 

Sròl  agus  Cat  earballach. 

Clann-Chatan  na'm  pìc,  a  sgathadh  's  an  strìth, 

'S  a  bheireadh  fo  chìs  dearganaich, 

larla  Chromba  bho  Lebid,  's  f oirmeil  a  sheòid, 

Foirfe  's  an  tòir  thonna-bhuilleach  ; 

A'n  eireachdas  slòigh,  an  iomairt  a's  dòigh, 

Gu  ceannairceach  crbc,  loma-rinsgeach. 

An  àm  tarruing  duit  fhèin,  fuasgailt'  gu  feum, 

Fearail,  gun  lèig,  bhuaileadh  iacl ; 

'S  bhiodh  naimhdean  'n  an  rèis  dol  as  bhuapa  fèin — 

'N  an  dèigh  gu  rèidh,  luath-cheumnach  ! 


Clann-Illeathain  nam  buadh  !  gieidheir  leat  sluagh 
Sgatharra  le  tuar  a'  sealg  orra, 
Le'n  cuilbheirean  gleusd',  lom-lanna  geur, 
Ghearradh  gu  treun  fara-bhuillean  ; 

'S  chithteadh  na'n  dèigh,  cuirp  air  droch  ghrèi'dh, 
'Na'n  cupail  air  feur  gairisneach. 
'S  an  cunnart  cha  tèid  maill'  air  an  ceum — 
'S  gaisgich  fo  bhrèid  Albainn  iad, 

'S  mòr  d'  onair  's  do  chliù  an  Lunainn  's  a'  chùirt ; 

Tuigs'  ann  an  cùil  cha'n  fhalaicheadh  tu; 

Dana,  misneachail,  ciùin,  's  tu  a  thagradh  gach  cùis, 

'S  a  sheasadh  air  taobh  nan  Albannach. 

Bha  thu  gu  d'chinne  mar  chrùn,  ad  chul-taic'  's  ad  cheann-iùil 

'S  iomadh  meangan  deas,  ùr  a  champadh  leat ; 

Agus  gille  glan,  òg,  theid  gu  h-iomart  le  deòin, 

'N  uair  thogteadh  do  chròc  ri  geala-bhrata-ich. 

'S  tu  chum  an  tìr  gun  bhi  glact',  iomadh  bliadhna  le  d'  neart; 

Luchd  nan  casagan  daitht'  cha  deargadli  ort. 

Fudar  's  hiaidh'  gun  airc,  gunna  gleusda  's  lann  ghlas, 

Os  cionn  fèileadh  nam  pleat  neo-ainmigeach. 

Sàr  cheami  thu  air  feachd,  'chuir  do  naimhdoan  fo  smachd ; 

'S  do  ghaisge  's  do  neart  gu'n  dhearbhadh  leat ! — 

Thoirmo  shoraidh-sa  null  thar  Chonain  nan  steall, 

Gu  Brathainn  nam  pìos  airgiodach. 


AN  TE  STN  AIIl  A  BHEIL  MI  'N  GEALL, 

An  tè  sin  air  a  bheil  mi  'n  geall, 
Gruaidh  mar  chaorann  dearg  air  chrann; 
Cruinneag  bhòidheach  a'  chiiil  duinn, 
'S  gil'  thu  na  sneachda  nam  beann. 

Di-Iuain  a  ghluais  sinn  às  an  tìr, 

Leis  a'  cheilp  's  bu  mhòr  a  phrìs; 

Ach  mur  leig  sibh  dhacliaidh  mi, 

Bidh  an  tuath  gun  nì  no  ge?Jl. 

An  tè  sin,  etc. 

'N  uair  tliog  mi  ritlie  na  siùil  bhàn, 
'S  a  gìilac  mi  'n  ailm  ann  am  làimh, 
Thòisicli  i  ri  deanamh  bàir, 
'S  i  'toirt  làn-  às  bhos  a's  thall. 
An  tè  sin,  etc. 

'IsT  nair  thàinig  m'  iiair  aig  an  stiùir, 
Dearbh  cha  robh  an  fhairge  ciùin; 
'S  'n  iiair  a  thng  mi  riut  mo  chùl, 
Shil  mo  shùilean  mar  an  t-allt. 
An  tè  sin;  etc. 

'IsT  nair  a  shèid  e  gii  cruaidh, 
B'  èiginii  domhsa  dol  a  suas ; 
Cùram  mòr  nach  till  mi  nuas, 
-   'Smaointinn  air  mo  hiaidli  's  an  àm. 
An  tè  sin,  ete. 

'N  uaii"  bhios  mi  'Teefadh  an  t-siùil, 
Bidh  na  deòir  a'  ruith  o  m'  shùil, 
A's  eagal  orm  gu  'n  tig  fear  ùr, 
Air  mo  chùl  a  ni  mo  chall. 
An  tè  sin,  etc. 

Na  biodh  cùram  ort,  a  ghaoil, 
Ged  a  sheòlainn  roimh  na  caoil; 
Bidh  p^n  sgiobair  air  mo  thaobh — 
'S  e  Mac-Ille-Mhaoil  a  th'  ann. 
An  tè  sin,  etc. 

Na  biodh  cùram  ort  mu  d'  lòn, 
Ged  a  sheòlainn  air  kiing  mhbir, 
Thèid  i  'Ghrianaig  fo  'cuid  shebl, 
'S  thèid  am  bròn  a  null  's  a  nalh 
An  tè  sin,  &c, 

Fliuair  mi  clo  litir  Di-màirt, 
'S  ro  mhath  dh'  aithnich  mi  do  làmh, 
'S  mu  'ii  do  leugh  mi  dhi  ach  pàirt 
Dh'  òl  mi  do  dheoch  slàint'  'n  rum. 
An  tè  sin,  &c. 

Ach  na  'm  bithimi-sa  na  'm  shaor, 
Dheanainn  bàta  shnùmhadh  caoil, 
'Dhol  a  shealltainn  pir  mo  ghaol, 
Ged  robh  mhuir  'na  caoir  's  an  àm. 
An  tè  sin,  &c. 

Gur  h-ann  gle  mhoch  air  Di-luain 

A  fhuair  rni  'm  present  thar  a'  chuain — 

Prine-broillich  'bh'  aig  mo  luaidh, 

'S  dual  de  'n  ghruaÌ2:  a  bh'  air  a  ceann. 


& 


An  tè  sin,  &c. 


Meoir  is  grinne  'thairgneas  sgrìob, 
Leis  a'  pheann  ga  'chur  a  sìos  ; 
Do  litrichean  gii'm  faighinn  fhìn, 
Anns  na  h-Imisean  fada  thall. 
An  tè  sin,  &c. 

Feasgar  foghar  air  Cnoc-àrd 
Air  a'  bhuain  cha  robh  thu  ceari'j 
'K  uair  ghlacteadh  coran  leat  ad  làimh 
Dh'  fhaodadh  càch  bhi  deanamh  bhann. 
An  tè  sin,  àc. 


DOMHNULL  AN  DANNSAIK 

Dòmhnull  an  dannsair  's  srann  aige  tighinn, 
Bidh  lùb  air  a  chrann  'sgach  ball  an  ruigheadh; 
'N  uair  gheibh  thu  'n  tigh  Anguis  dram  no  dithis, 
Gu'n  gearradh  tufigure  air  cabhsair. 

Am  bàta  dubh,  daraich  a  th'  agad-sa  daonnan, 
Cosnadh  an  arain  ag  aiseag  nan  daoine; 
Cha  'n  f han  thu  aig  baile  latha  gaillinn  no  gaoithe, 
Gur  coidheas  leat  faoilteach  no  sàmhradh! 
Dòmhnull,  &c. 

iSgiobair  gu  stiùradh  's  a  shùil  air  an  iarmailt, 
'S  i  gearradh  muir  dhù-ghorm  gu  dùthaich  na  riaghailt; 
'S  e  baile  nam  bùtlian  tha  'n  iùrach  ag  iarraidh, 
Cho  luath  ris  an  f  hiadh  's  e  'n  a  dheann-ruith. 
Dòmhnull,  &c. 

E;i  brais'  an  t-sruth  lionaidh  gu  sinteagach  uallach, 
'N  uair  shèideadh  am  breeze  oirre  shìneadh  i  guala; 
Thèid  i  gu  dìreach  gu  tìr  nan  daoine  uaisle, 
Ged  shèideadh  e  cruaidh  ann  an  ceann  oirre. 
Dòmhnull,  &c. 

'N  uair  thog  thu  siùil  bhàna  ri  bàrr  a  croinn  chaola, 
Leumadh  a's  chrathadh  i,  'sghabhadh  i'n  aodainn, 
Sgrogadh  tu  bhoineid  da  chromadh  air  d'  aodan, 
'S  tu  'gearan  an  t-aodach  bhi  gann  oirr'. 
Dòmhnull,  &c. 

'S  e  Mac-Ille-Dhuibh  a  fhuair  un'am  a'  chruadail, 
Ssfoilteadh  e  'm  buinne  na  'mheallaibh  o  'cruachainn; 
Seall  sibh  na  luingeas  air  eagal  aui  fuadach, 
A'  fuireach  an  Cluaidh  fad  a'  gheamhraidh. 

Dòmhnull,  &c. 

Thu  tighinn  gu  seòlta  's  tu  eòhich  's  na  sgeirean, 
Tha  cliìi  ort,  a  Dhomhnuill,  feadh  chòrsaichean  eile; 
Do  chombaist  an  òrdugh  ga  'sebladh  's  an  deireadh, 
Ga  'd  chumail  bhar  Eilean-nan-gamhna. 
Dòmhnull,  &c. 

Do  gliillean  cho  lileant  gu  reefadh  a  h-aodaich, 
Ainmeanan  bbidheach  air  ròpanan  caola; 
'Sma  's  e  'sgu'n  tig  ceò  ort  ga  'seòladh  roimh'n  chaolas, 
Bidh  fear  air  gach  taobh  dhi  le  lanndair. 

Dòmhnnll,  etc. 

Tha  uaislean  a'  bhaile  so  'tighinn  gu  straiceil, 
Le  'm  brataichean  geala  's  am  bathar  gu  d'  bhàta, 
A'  phacaid  bheag  Liosach  's  i  'tighinn  gu  sàbhailt', 
Le  ìm  agus  cais'  gu  Mac-Labhrainn. 

Dòmhnull,  etc. 

'Se  'mfasan  a  bh'agad  'nuair  bha  thu  'ntus  d'òige, 
Air  tilleadh  do  Glaschu  dhachaidh  thar  vòge, 
Dh'  òladh  tu  uile  do  chuid  san  tìgh-bsda, 
'S  shuidheadh  tu  comhl'  ri  fear  Gallda. 
Dòmhnull,  etc. 

Tha  balaich  a'  bhaile  so  'tachairt  ort  daonnan, 
Eagal  nam  htachguardan  's  bail'  lonar-aora  ; 
Cha  b'  ioghnadh  leam  idir  ged  shèideadh  tu  caonnag, 
'N  uair  chi  iad  thu,  laochain,  's  an  dràm  ort. 
Dòmhnull,  etc. 


ORAN  DO  BHOCHDAIBH  NA  EIOGHACHD. 

Le  Calum  Caimbeul  Mac-Phail. 

Tha  bochdan  na  rìoghachd  fo  bhinn  a  tha  cruaidh, 

Aig  uachdarain  tìre,  's  fo  chìs  aig  an  t-sluagh  : 

An  deirc  cha  'n  fheud  iad  iarraidh  's  an  obair  tha  i  gann, 

'S  gun  nì  ach  tigh  nam  bochd,  's  b'  fhearr  bhi  crocht'  na  bhi  ann. 

Tha  Gàidhealtachd  na  h-Alba  gu  dearbh  na  'h-aobhar  bhròin, 

Far  an  robh  na  mìltean  do  ghrìnn  ghillean  òg, 

Sean  daoine  fiachail  agus  fial  mhnathan  cbir, 

A's  caileaoran  bu  chùbhraidh  na  'n  drùchd  air  an  lòn. 

C'àit  a  bheil  na  daoine  blia  taobli  nam  beann  àrd, 

Le  beagan  cruidli  a's  cliaorach  air  raon  mar  a  b'  àbh'st '] 

Nach  diùltadh  an  deirce  do  'n  fheumnach  na  'chàs, 

'S  a  bheireadh  cuid  na  h-oidhche  de  chaoimhneas  a's  blàths. 

Tha  riaghladairean  dùthcha  mar  stiùir  aig  an  nàmh, 
A'  cur  air  falbh  nan  laoch  's  a'  toirt  chaorach  na  'n  àit ; 
Gheibh  Sasunnach  na  Beurla  gach  ni  mar  is  àill, 
'S  thèid  na  Gàidheil  a  sgiùrsadh  gu  dùthchanan  fàs. 

'N"  uair  thoisicheas  an  streupaid  thig  f eum  air  a'  bhochd, 
Bidh  daoin'  uaisle  ga  'n  glaodhaich  bhar  aodann  nan  cnocj 
Freagraidh  mac-talla  iad,  "Cha'n  eagal  duibh  's  a'  chàs, 
A's  pailteas  chaoraich-maola  ri  aodann  a'  bhlàir!" 

Commandairean  ga'n  stiùradh  a  dhùthaich  nan  Gall, 

Le  casan  fada,  caola,  a's  corp  goirid,  fann; 

Sùil  nach  seasadh  cruadal,  a's  gàirdean  gun  fheum, 

'S  ma  chuir  sibh  cùl  ri  Gàidheil,  fhuair  sibh  caoraich  'n  an  dèigh. 

Bidh  tighean  mòr  'n  an  luaithre  a's  uaibhrich  gun  cheann, 
'S  an  teaghlaichean  ga'n  ruagadh  bharr  guaillibh  nam  beann; 
Oladh  iad  an  leòir  as  gach  tobar  a  ta  geur 
A  dh'  f  hosgail  iad  do  'n  bhochd — bheir  sinn  deoch  às  dhoibh  fèin. 

Bha  gàradh  an  Eden  's  bu  righ  e  thar  chàich, 
Gus  an  d'thainig  an  nathair  lùbach  le  cùmhnantan  bais; 
Thuit  an  sin  a  challaidean  's  bha  'mhìllsearachd  dhoibh  geur, 
'S  tha  an  nathair  sin  an  tràs  cur  nan  Gàidheil  a's  a  chèil. 


Ma  their  thu  gu  bheil  mi  cruaidh  air  daoin'  uaisle  an  tràs, 
Tilg  's  a'  mhèidh-thomhais  iad,  a's  mothaich  mar  a  tà ; 
Mur  'eil  eucoir  a'  snàmh  thar  ceartais  a's  ga  'bhàthadh 
Fuilingidh  mi  mo  sgiùrrsadh  a  dùthaich  nan  Gàidheal. 

NA  TEAMPULLAICH  GHAIDHEALACH. 

Oran  do  dh-Fhardaich  Fhinn  ann  an  Glaschu. 

Le  Eanraig  Macillebhain, 

AiR  FoNN : — Biodh  an  deoch  so  ^n  laimh  mo  rmn. 

Seisd. — H6  ro,  chairdean,  seinnibh  ceòl, 
'S  deanaibh  iolach  air  gach  seòl, 
H6  ro,  chàirdean,  seinnibh  ceòl. 

Togaibh  f onn  le  pìob  's  le  clàrsaich, 
'S  deanaibh  gàirdeachas  gu  mòr. 

Ho  ro,  chàirdean,  etc. 

Tha  ar  n-aobhar  'fàs  gu  làidir, 
Anns  gach  àite  'san  Roinn-Eòrp'. 

Ho  ro,  chàirdean,  etc. 

'S  i  a'  Ghaidhlig  cainnt  na  Fàrdaich, 
'S  tha  i  àluinn  anns  gach  dòigh. 

Ho  ro,  chàirdean,  etc. 

'S  i  a'  chànain  bh'againn  daonnan — 
Tha  i  aosda  mar  an  ceò. 

Ho  ro,  chàirdean,  etc. 

Tha  ar  n-àireamh  'fàs  gu  lìonmhor, 
Bh'  ain-deoin  mi-ruin  agus  gò. 

Ho  ro,  chàirdean,  etc. 

*S  tric  a  dh'  fheuchas  iad  ri'r  slaodadh 
Dh'fhaighinn  caochain  's  an  tigh-òsd'. 
Ho  ro,  chàirdean,  etc. 

Riabh  cha  robh  sinn  fann  no  dìblidh, 
A*s  cha  strìochd  sinn  dhaibh  ri'r  beò. 
Ho  ro,  chàirdean,  etc. 

Seasaidh.  sinn  gu  duineil,  làidir, 
'S  clia  blii  nàire  oirnn  ni's  mò. 

Ho  ro,  cliàirdean,  etc. 

Ghaoidli  clia  strioclid  sinn  do  luclid  mì-ruin 
Gled  a  nì  iad  fanoid  oirnn. 

Ho  ro,  cliàirdean,  etc. 

Blii  deanamli  dhaoine  stuama,  fiachail, 
'S  e  air  'n  iarrtas  a's  ar  deòin. 

Ho  ro,  chàii'dean,  etc. 

Feuchaidh  sinn  ri  daoine  'theàrnadh, 
Tha  na  'n  tràillean  aig  an  òl. 

Ho  ro,  chàirdean,  etc. 

'N  uair  a  gheibh  sinn  iad  d'ar  Fàrdaich 
Bidh  sinn  càirdeil  riù  gach  lò. 

Ho  ro,  chàirdean,  ect. 


OBAlSr     NAM     FASAN 

Le  Domhnull  Mac-Ruairidh. 

AiR  FoNN  : — Gumha  Chailein  Ghlinn-Iubhair. 

'S  tìom  dhomh  teannadh  ri  m'  òran 

A  chur  ann  an  òrdugh, 

A  dh'  ìnnseadh  cho  pròiseil, 

'S  a  tha  òigridh  na  tir'. 
'S  beag  an  t-ioghnadh  luchd-òrduigh 
A  bhi  'gearan  an  còmhnuidh 
Air  na  h-adaichean  cònlaich, 

Oir  tha  mòran  dhiubh  ìnnt'. 
Tha  luchd-teagaisg  an  àite, 
A'  toirt  ruith  air  an  càineadh, 
Aig  cho  beag  'sa  tha  nàir'  annta, 

'S  mar  a  chnàmh  iad  an  tir  ; 

Ged  bhioclh  airgiod  a'  chrùin  ac' 
Gu'n  ciiireadh  iad  ìimp'  e 
Ann  am  f asanan  ùra, 

'S  aobhar  thurs'  bhi  '<>•  a  ìnns'. 


& 


Ged  a  theannainn  ri  àireamh 
Na  h-uile  fasain'  tha'n  drasd'  ac, 
Bho  nach  d'  ionnsaich  mi  Grammar, 

Cha  dean  Gàidhlig  a'  chùis, 
Air  na  h-ainmeanan  neònach 
A  tha  'n  duigh  aig  an  òigridh 
Air  na  h-eididhean  bòidheach, 

Tha  ga'  n  còmhdach  as  ùr  : 
Bidh  parinn  air  an  guailibh, 
'Spelisse  mu  na  cruachain, 
'S  frills  eil'  ac'  air  f huaigheal 

A'  dol  mu'n  cuairt  aig  a'  ghlùin, 
Bidh  elastic  's  na  brògan, 
'S  cordovan  anns  a'  chòr  dhiubh ; 
Le'n  cuid  sgàileanan  bòidheach 

A'  còmhdach  an  sùl. 


Sud  na  fasanan  mealltach 
Thàinig  h-ugainn  bhar  Galldachd; 
Uiread  clèibh  air  a'  cheann  ac', 

'S  cnota  teann  uime  'shìod. 
Le'n  cuid  aodaichean  uachdair, 
'S  beag  a  chumas  de'n  fhuachd  diubh; 
Douhle  skirt  air  an  cruachain, 

Co  's  uallaich'  na  sibh  ! 
Mar  gu'm  faiceadh  tu  bàta 
Bhiodh  a'  tighinn  thar  sàile, 
Bhiodh  am  peak  air  a  theàrnadh 

A'  tigh'nn  a  mhàn  thun  a'  chroinn. 

Reef  's  an  ta/ik  ac'  gun  flmasgladli, 
'S  iad  a'  coiseacM  gu  li-uallac}i, 
Le'n  cuid  phutanan  suaicheant', 
Feucli  am  buair  iad  fear  clì. 


Sud  na  maighdeanan  guanaeh, 
Bhios  a'  casad  an  giiiaige, 
Agus  pad  air  a  shuaineadh 

An  lagan  cruaidh  chìil  an  cìnn. 
Le'n  cuid  adaichean  neònach 
Sios  a'  f  alaoh  an  sròine, 
An  dèis  an  cur  ann  an  òrdugh, 

Gu  bòidheach  le  sìod'. 
'S  iad  a  thionnd'as  gu  h-uallach 
Ma  bhios  fleasgach  ri  'n  guallainn, 
Feuch  an  dean  iad  a  bhuaireadh, 

O,  mo  thruigheagan  sibh  ! 
Ged  a  dheanadh  tu  'm  pòsadh, 
'S  doirbh  an  cumail  an  òrdugh, 
'S  nach  dean  iad  car  dòigheil 

Gus  an  òl  iad  an  tea. 


Sud  an  tea  riim  an  aimlisg 

Bho  'n  là  thàinig  i  dh'  Alba, 

'S  beaor  a  chunnaic  ar  seana-mhathair 

Dhi,  gu  dearbha,  r'a  lìnn. 
'S  leibh,  gu  cinnteach,  ro  shearbh  i, 
Tha  i  'goid  uainn  an  aii'gid. 
'S  mur-a  sguir  sibh  dhe  h-eanruich 

'S  ann  a  mharbhas  i  sibh. 
Ged  a  gheibheadh  sibh  pàiste, 
Cha  'n  urrainn  duibh  arach, 
Bithidh  ur  cridhe  ga  'fhàsgadh 

Leis  a'  chnàmh  a  tha  ìnnt'. 

Gheibh  sibh  botul  an  uair  sin, 
'S  pìob  a  à\i-Indian  suas  ann, 
'S  beag  an  t-iòghnadh  an  sluagh  sin 
A  bhi,  mo  thruaighe,  gun  chlì  ! 

* 

Ma  thig  cogadh  no  cruadal, 

'S  olc  an  urra  'n  càs  cruaigh  iad, 

Bidh  an  naimhdean  an  uachdar, 

Bho  'n  chaill  an  sluagh  ud  an  cll. 
Bho  nach  deachaidh  an  àrach 
Leis  a'  chìch  aig  am  màthair, 
Cha  bhi  tapadh  no  tàbhachd, 

Anns  an  àl  ud  'n  àm  strìth. 
'S  beag  an  t-ioghnadh  na  truaghain, 
A  bhi  gun  ghaisge  gun  chruadal, 
Bho  'na  chreachadh  an  tuath-cheathara, 

'S  a  thugadh  uatha  gach  nì. 
'S  nach  'eil  sìon  a  bhios  sùghmhor, 
K o  'chinneas  's  an  dùthaich, 
Nacli  toir  soitheach  na  smùide, 

An  ceann  gach  ùin'  as  an  tìr  ! 


NA  TULAICHEAK 

Seisd. — Bho  Thulaichean  gu  Bealaichean, 

'S  bho  Bhealaichean  gu  Tulaichean  ; 

'S  mur  f 'aigh  sinn  leann  's  na  Tulaichean, 

Gu'n  òl  sinn  uisge  Bhealaichean. 

Bu  Ghriogarach  da-rìreadh, 

A  Buadh-shruth  an  Gleann-lìobhann, 

A  rinn  an  cebl  tha  riomhach, 

Bis  'n  canar  leinn  "Na  Tulaichean." 

B'  ann  an  Tigh-na  sràide 

A  tliug  iad  ionnsaidh  bhàis  air, 

'S  mur  bitheadli  e  ro  làidir, 

Blia  ochdnar  nàmh  ro  mhurach  air. 

Ach  labhair  lain  Dubh  Gearr  riuth' — 
"  Bha  mi  anns  a'  cheàrdaich,** 
'S  cha  chrom  mi  sios  mo  cheann  duibh, 
Ged  thionndadh  sibh  uile  rium." 

'N  sin  bhuail  iad  uil'  air  còmhla, 
'S  ged  bha  lain  Dubh  'n  a  ònar, 
Cha  b'  ann  d'  am  buannachd  tòiseach — 
Bha  fuil  mu  shròin  a'  h-uile  fir  ! 

'S  'n  uair  thaisg  e  suas  a  gheur-lann, 
'S  a  dh'  ioc  e  mheud  's  a  dh'  èibh  e, 
Tbug  e  'n  sin  Srath-Spè  air, 

'S  bha  tè  ann  a  chuir  furan  air. 

Chuir  iad  cuideachd  làidir 

An  deigh  lain  Duibh  Mhic  Phàdraig, 

'S  'n  uair  shaoil  leò  e  bhi  'n  sàs  ac' 

'S  e  'm  bàs  a  bh'  air  a  chumadh  dhaibh. 

Oir  thàinig  fios  an  uaigneas 
Do  'n  t-sabhal,  's  e  'n  a  shuain  ann — 
"  Tog  ort,  lain  Duibh,  's  bi  'giuasad, 
'S  thoir  as  cho  luath  's  is  urrainn  duit !" 

'S  e  thuirt  a  leannan  ceutach — 
^'  A  ghaoil,  cuir  ort  !  bi  treunmhor, 
A's  dhuit  bidh  mise  feumail, 

Oir  èiridh  mi  ga  d'  chuideachadh. 

''  Thoir  uidheam  dhomh  gu  sùrdail, 
A's  lionaidh  mi  gu  dlùth  dhuit, 
'JST  sin  cumsa,  'ghraidh,  do  chùl  rium, 
'S  do  shùil  air  a'  h-uile  fear." 

*  Alludmg  to  his  being  armed. 

Sheall  e  cia  lioii  a  bh'  ann  diubh, 
M'  an  rachadh  e  g'  an  ionnsaidh — 
Bha  dà  fhear  dheug  a's  ceannard, 
Cho  teann  air  's  a  b'  urrainn  daibh. 

Chum  e  riù  a'  bhòtach, 
'S  bha  Iseabal  ga  'chòmhnadh. 
Cha  do  thar  iad  gus  an  eòlas, 
'S  ann  leòn  e  gu  h-ullamh  iad. 

Gheàrr  e  leum  gu  h-aotrom, 
G'  an  ionnsaidh  agua  fraoch  air ; 
Cha  d'  f  hàg  e  ceann  air  h-aon  diubh, 
'Thoirt  sgèil  air  an  turas  ud. 

Mo  bheannachd  air  an  t-sealgair  ! 
Annad  chuirinn  earbsa  ! 
'S  tu  rinn  an  gniomh  neo-chearbach  j 
'S  tu  dhearbh  a  bhi  iirramach  ! 

Thuirt  lain  Dubh,  's  e  'tionndadh — 
"  Bho  'n  rinn  mi  'n  gniomh  bha  shannt  orm, 
Ghaoil,  grad  thoir  deoch  d'an  leann  domh, 
'Sgu  'n  danns  mi  'JSTa  Tulaichean.'  " 

Their  breitheamhna  na  tìre, 
Ma  labhras  iad  an  fhìrinn — 
"De  n'  thig  de  cheol  à.  fìdhlean 

'Se  'srìgh  dhiubh  'Na  Tulaichean.'" 

Tha  "Tulach-gorm"  a's  '' Seann-triubh's" 
Ilo  ainmeil  's  an  àm  so  ; 
A's  ged  a  tha,  cha  samhl'  iad 

Do  m'  annsachd,  "  Na  Tulaichean." 

Ge  math  a'  "  Chutach-chaol-dubh," 
'Sgach  ceòl  a  ta  ri  fhaotainn, 
Cha  tig  iad  marfhad  glaoidhe 

Do  m'  ghaol  sa,  "Na  Tulaichean." 

B'  e  'n  t-aigliear  a's  an  t-èiblineas, 
'N  am  crainneacliadh  r'a  clièile, 
'N  uair  chluinneamaid  na  teudan 

Ga  'n  gleusadh  do  "Na  Tiilaichean." 

Air  fèillibh  no  aig  bainnsean, 
'N  uair  thèid  an  deoch  'n  an  ceann-san, 
Gu'n  èirich  fonn  air  seann  daoin' 
A  dhannsadh  "Nan  Tulaichean." 

ISTa  'm  bithinn  mar  bu  ghnàth  leam, 
'S  Mac-Ailpein  a  bhi  làmh  rium, 
Bu  bhinn  leam  bhi  ga  'chlàisteachd, 
'N  uair  thàradh  air  "Na  Talaichean." 

Ged  tha  mi  leth-chiad  bliadhna, 
'S  mo  chiabhagan  air  liathadh, 
Cha  tugainn  fèin  mo  bhriathran, 
Nach  iarrainn  "Na  Talaichean." 

Bho  Thulaichean  gu  Bealaichean, 
'S  bho  Bhealaichean  ga  Talaichean  ; 
'S  mur  faigh  sinn  leann  's  na  Tulaichean, 
Ga'n  òl  sinn  uisge  Bhealaichean. 


O  R  A  N 

Tha  ghaoth  'n  lar  cho  caithreamach, 
Gu'n  d'  chùm  i  'n  raoir  am  chaithris  mi, 
A'  smuaintean  air  na  fearaibh  sin — ■ 
'S  mo  mhìle  beannachd  leò  ! 

A'  smuaintean  air  na,  eto. 

Oeud  soiridh  leis  na  bràithribh  sin, 
An  cliù  's  an  nì  's  an  saoibhireachd; 
Air  mhile  bonn  cha  'n'  àich'ainn-sa, 
Nach  b'iad  mo  ghràdh  na  seoid. 
Air  mhile  bonn,  etc. 

Ceud  soiridh  leis  na  bràithribh  sin, 
A  dh'fhalbh  an  dè  mn'n  tràth  so  uainn. 
Bha  Ailein  a's  bha  E,à'ull  ann, 
'S  ur  faicinn  slàn  gu  leòh\ 

Bha  Ailein,  etc. 

Ceud  soiridh  do  'n  triall  chùramach, 
A  dh'  f halbh  leis  an  triall  Mhùideartach ; 
Ach  thusa,  Bigh,  bhi  'd  stiùramaich, 
Air  chùlaobh  nam  fear  òg  ! 

Ach  thusa,  Bigh,  etc. 

Bha  oighre  Chaisteil-tioraim  ann; 
Gu'm  b'fhoighneachdach  luchd-ionaid  ort ! 
'S  e  sùgh  na  feòla  mire 
Bha  ri  sileadh  ann  ad  phòir. 

'S  e  sùgh  na  feola,  etc. 

Thig  clèoc'  de'n  t-sìoda  Spàinneach  ort, 
'S  na  ginidhean  'g  am  pàigheadh  air, 
Mu  chom  's  gun  mheang  ri  àireamh  air, 
Ach  àilleachd  anns  gach  dòigh. 
Mu  chom,  etc. 

'S  tu  sealgair  fèidh  am  beanntanan, 
An  àrd  'san  iosal  ghleanntanan; 
Gur  uasal  brìgh  do  linnteanan ; 
'S  tu'n  crann  a  dh'  f hàs  gun  bhòsd. 
Gur  uasal,  etc. 

Nàmhaid  gebidh  a's  cathain  thu, 
Ròin  mhaol  ri  taobh  na  flathadh  thu  : 
Bidh  'n  dòran-donn  an  tathunn  leat, 
'S  bidh  abhag  air  a  lorg. 

Bidh  'n  dòran,  etc. 

'S  ann  dli'flioiglinicli  a'  bhean-sheinnse  dhiom, 
Gu  f uranach  's  gu  f oighneachdach, 
''Na  cò'n  duin'-uasal  loinneil  ud, 
'S  e  'cur  a  choimhneis  oirnn." 

No  -cò  'n  duin',  etc. 

Duine  smearail,  suairce  thu, 
Ged  thug  cach  lain-dubh-na-h-uamha  ort; 
Bu  tric  an  comunn  uaislean  thu, 
Gach  uair  'n  uair  bhiodh  tu  'g  òl, 

Bu  tric  an  comunn,  etc. 

'N  àm  suidh'  anns  an  tigh-sheinnse  dhuit, 
Cha  chuirm  gun  cheòl  a  phàigheadh  tu, 
Ach  cluich  a's  ceòl  a's  gàireachdaich, 
A's  geàrrachas  mu'n  bhòrd. 

Ach  cluich  a's,  etc. 

01  gu  sunndach,  suigeartach  , 

Gun  sproc,  gun  ghruaim,  gun  bhruigireachd'; 

Cha  stòp  a  ghlaodhainn  idir  dhuit. 

Ach  pige  mar-ri  còrn. 

Cha  stòp  a,  etc. 

'S  beag  ioghnadh  thu  bhi  àillgheasach — 
Gur  rioghail  am  mac  Gàidheil  thu  ; 
'S  iomadh  teaghlach  stàtail 
'M  bi  do  shlàinteachan  'g  an  òl. 

'S  iomadh  teaghlach,  etc. 

Thig  na  h-airm  gu  h-ionalta, 
Air  feileadh  geàrr  an  ioma-chuir, 
Lann  tana,  gorm,  geur,  guinideach, 
'S  iad  fulangach  gu  leòir. 

Lann  tana,  geur,  etc. 

Ma  chaidh  thu  null  thar  linnichean, 
Gu  'm  bu  slàn  a  chì  mi  thu  ! 
Fear  chuil-dualaich,  shnìomhanaich ; 
'S  ann  leat  bu  mhiann  bhi  mòr. 
Fear  chuil,  etc. 

Bu  mhiann  leat  eathar  snìomhanach, 
Druim  fada  's  guaillean  dìonach, 
Togail  suas  a's  dìobradh  ann, 
A  chiosnaicheadh  muir  mhòr. 
Togail  suas,  etc. 

Sgiobadh  làidir,  fhurachair, 
Nach  gabhadh  fiamh  san  ruinigil, 
A  chumadh  air  bhàrr  tuinne  i, 
Cheart  aindeoin  cur  a's  ceò. 

A  chumadh  air.  etc. 

Bu  chùmta  sios  ad  bhallaibh  thu  • 
Thig  triubhas  caol  an  teannadh  ort, 
Brog  mhìn,  dkubh  air  a  teannachadh, 
Mu'n  troidh  nach  gearain  leòn, 
Brog  mhìn,  etc. 

Fear  sugach,  saighdeach,  leannanach, 
Nach  d'  fhòghluim  a  bhi  aineolach ; 
Bu  chùirteir  am  measg  chaileag  thu, 
'S  bu  mhaith  leat  bhi  'n  an  còir. 
Bu  chùirteir,  etc. 

'S  beag  ioghnadh  sin  ged  thachair  e, 
'S  tu  geal-mhac  ùr  nam  macannan — 
Leoghann  treubhach,  tartarach ; 
Ceud  oighre  Lachainn  òig. 

Leoghann  treubhach,  etc. 

AILEIN  DUINN,  SHIUBHLAINN  LEAT, 
Oran  le  Nighean  Fir  Scalpaidh  anns  na  h-Earradh. 

Gur-a  mise  tli'  air  mo  sgaradh! 

Clia  'n  e  sùgradh  'nochd  th'  air  m'  aire. 

Seisd. — Ailein  duinn  ò-hì,  shiubhlainn  leat, 
I  ri-rì-ri-ibh-ò-hio-hùg-òirinn-ò. 
Ailein  duinn  ò-hì,  shiubhlainn  leat, 

Cha  'n  e  sùgradh  'nochd  th'air  m'aire, 
Ach  stoirm  nan  sianta  's  meud  na  gaillinn, 
Ailein  duinn,  etc. 

Ach  stoirm  nan  sianta,  etc, 
Dh'fhuadaicheadh  na  fìr  o'n  chala. 
Ailein  duinn,  etc. 

Dh'fhuadaicheadh,  etc, 
Ailein  duinn,  a  luaidh  nan  leannan. 
Ailein  duinn,  etc. 

Ailein  duinn,  etc, 
Chuala  mi  gu'n  deach'  thu  thairis. 
Ailein  duinn,  etc. 

Chuala  mi  gu'n,  etc, 
Air  a'  bhàta  chaol,  dhubh,  dharaich. 
Ailein  duinn,  etc 

Air  a'  bhàta,  etc, 

'S  gun  deach'  thu  air  tìr  am  Manainn. 
Ailein  duinn,  etc 

Gu'n  deach'  thu,  etc„ 
Cha  b'e  sud  mo  rogha  cala. 

Ailein  duinn,  ctc 

Cha  b'e  sud,  etc, 

Ach  caolas  Stiadair  anns  na  li-Earradh, 
Ailein  duinn,  etc. 

Ach  caolas  Stiadair,  etc, 
No  Loch  Mhiabhag  anns  na  beannaibh. 
Ailein  duinn,  etc. 

Ailein  duinn,  a  laoidh  mo  chèille, 
Gur-a  h-òg  a  thug  mi  spèis  dhuit. 
Ailein  duinn,  etc. 

Gur-a  h-òg,  etc, 

'S  ann  an  nochd  is  bochd  mo  sgeula. 
Ailein  duiun,  etc 

'S  ann  an  nochd,  etc, 
Cha  'n  e  bàs  a'  chruidh  's  an  fhèisidh. 
Ailein  duinn,  etc 

Cha'n  e  bàs,  etc, 
Ach  a  fhliuichead  's  tha  do  lèine. 
Ailein  duinn,  etc 

Ach  a  fhliuichead,  etc 
'S  muca-mara  'bhi  ga  d'  reubadh. 
Ailein  duinn,  etc 

'Smuca-mara,  etc 

Ged  bu  leamsa  buaile  sprèidhe. 

Ailein  duinn,  etc 

Ged  bu  leamsa,  etc, 
'S  ann  an  nochd  bu  bheag  mo  spèis  di. 
Ailein  duinn,  etc 

'Sann  an  nochd,  etc, 
'S  mi  nach  iarradh  caochladh  cèile, 
Ailein  duinn,  etc 

'Smi  nach  iarradli,  etc, 
B'  anns'  bhi  leat  air  mullach  slèibhe. 
Ailein  dhuin,  etc. 

Ailein  duinn,  a  chiU  's  a  nàire  ! 
Chuala  mi  gu'n  deach'  do  bhàthadh. 
Ailein  duinn,  etc. 


Chuala  mi  gu  'n  deach',  etc. 
ch  mi  bha  I 
Ailein  duinn,  etc. 


Gur-a  truagh  nach  mi  bha  làmh  riut. 


Gur-a  truagh,  etc. 
Ge  b'e  sgeir  no  bogh'  an  tràigh  thu. 
Ailein  duinn,  etc. 

Ge  b'e  sgeir,  etc, 

Ge  b'e  tiurr'  am  fàg  an  làn  thu. 

Ailein  duinn,  etc. 

Ge  b'e  tiurr'  am  fàg,  etc, 
Dh'  òlainn  deoch  ge  b'oil  le  m'  chàirdibh. 
Ailein  duinn,  etc 

Dh'  òlainn  deoch,  etc 
Cha  b*  ann  a  dh-fhìon  dearg  na  Spàinne. 
Ailein  duinn,  etc 

Cha  b'ann  a  dh-fhìon,  etc 
Ach  a  dh-f huil  do  chuim,  's  i  b'fhearr  leam. 
Aileùi  duinn,  etc 

O  gu'm  pàigheadh  Dia  do  d'  anam, 
Na  f  huair  mi  dhe  d'  chòmhradh  falaich. 
Ailein  duinn,  etc 

Na  fhuair  mi,  etc, 

Na  f huair  mi  dhe  d'  chuid  gun  cheannach. 
Ailein  duinn,  etc 

Na  fhuair  mi,  etc. 

Piosan  dhe  an  t-sìoda  bhallach, 

Ailein  duinn,  etc. 

Pìosan  dhe  an,  etc, 

Ged  nach  tèid  e'm  feum  ri  m'  mhaireann. 
Ailein  duinn,  etc. 

Ged  nach  tèid  e  'm  feum,  etc, 
M'  achanaich-sa,  E-igh  na  Cathrach. 
Ailein  duinn,  etc 

M' achanaich-sa,  etc 
Gun  mi  'dhol  an  ùir  no  'n  anart. 
Ailein  duinn,  etc 

Gun  mi  'dhol,  etc, 

'N  talamh-toll  no  'n  aite  f alaich. 

Ailein  duinn,  etc 

*N  talamh-toU,  etc, 
Ach  *s  a'  bhall  an  deach'  thu,  Ailein. 
Ailein  duinn,  etc 

Ach  's  a*  bhall,  etc, 

Gur-a  mise  th'  air  mo  sgaradh  I 

Ailein  duinn  ò-hì,  shiubhlainn  leat, 
I-ri-rì-ri-ibh-ò-hio-hùg  oirinn-ò, 
Ailein  duinn  ò-hì,  shiubhlainn  leat. 


MAIRI    OG. 

Le  Paraig  Caimbeul  (Paraig  Mor  Ard-seile),  sealgair-fhiadh 

A  b'  phearr  a  bh' ann  r'a  linn. 

E,  ho-ro  gur  tù  mo  rùn ; 
Thug  mi  gaol  's  cha  b'  aithreach  leam  ', 
Mo  cheist  nìonag  a'  chuil  duinn ; 
*S  toigh  leam  fhìn  mo  Mhàiri  òg.* 

*  His  f  avourite  gun. 

Gur-a  mise  tha  gu  tinn, 
'M  bothan  beag  a's  mi  leam  fhìn, 
Gun  mheigead  goibhre  no  meinn — 
'S  mòr  an  t-ioghnadh  mi  bhi  beò. 
E,  ho  ro,  etc. 

Gur-a  mise  tha  fo  mhulad, 
'M  bothan  beag  an  cois  na  tuinne  ; 
B'  f heàrr  a  bhi  mar  bha  mi  'n  uiridh, 
'S  a'  ghleami  mhullaich  am  bi  'n  ceò. 
E,  ho-ro,  etc. 

Gleann  na  sithne  !  gleann  an  fhèidh  ! 
Gleann  nan  uaislean  's  nam  fear  treun  ! 
'N  uair  a  rachadh  tu  air  ghleus, 
Gu'm  biodh  mac-na-h-èild'  fo  leòn. 
E,  ho  ro,  etc. 

Dh'  f halbh  do  mhathair  's  chaochail  d'  athair, 
'S  cha  'n  'eil  do  chairdean  ri  'm  faighinn ; 
'S  "ged  tha  mi  gun  chrodh,  gun  aighean," 
Mo  chion-falaich  Màiri  òg  ! 
E,  ho-ro,  etc. 

Cha  'n  'eil  duin'-uasal  a  th'  ann, 
Eadar  Nis  a's  Loch-nan-ceall, 
Nach  bi  'maoidheadh  air  mo  cheann, 
Chionn  bhi  'n  geall  air  Màiri  òig. 
E,  ho-ro,  etc. 

Cha  'n  'eil  uasal  no  f ear-f  earainn 
Eadar  Mùideart  's  ceann  Loch-Carthuinn 
Nach  'eil  an  dèigh  air  mo  leannan — 
Siùl  a'  mheallaidh  Màire  òg  ! 
E,  ho-ro,  etc. 

Ged  bu  leamsa  'n  nighean  ruadh — 
Nighean  Impire  'n  taoibh  tuath,*' 
'S  mòr  gu'm  b'anns'  bhi  sìnte  suas, 
Air  druim  a'  chuain  le  Màiri  òig. 
E,  ho-ro,  etc. 

Ged  bu  leamsa  'n  nighean  bhan, 
Le  buaile  chruidh,  a's  le  'cuid  àil, 
'S  mòr  gu'm  b'anns'  a  bhi  mar  thà, 
'S  a  bhi  'n  gràdh  le  Màiri  òig. 
E,  ho-ro,  etc. 

A  bhean-na-bainnse,  tog  do  ghruaim, 
'S  fhada  leam  a  tha  thu  'd  shuain ; 
Thoir  Gleann-a-màilibh  ort  a  suas, 

'S  bheir  thu  f uaim  air  damh  nan  cròc. 
E,  ho-ro,  etc. 

'N  uair  a  dhìreas  mi  's  a'  mhadainn, 

Gu  Gleann-a-cama-dhoire  bharraich, 

Bidh  mo  ghunna  caol  fo  m'  achlais, 

'S  damh  nan  cabar  bidh  fo  leòn. 

E,  ho-ro,  etc. 

'N  uair  a  theid  mi  'chur  nan  lìon, 
'S  coimhdheas  leatha  muir  a's  tìr ; 
Coma  leam  co  bhios  's  an  luib, 
Ach  an  rìbhinn  Màiri  òg. 
E,  ho-ro,  etc. 

Mur  bìodh  dhomh  bhaintighearna  bhàn, 
Nighean  oighre  fir  mo  ghràidh, 
Bheirinn  sgrìob  a  sìos  gun  dàil 
'Ghleann-a-màilibh  am  bi  'n  ceò. 
E,  ho-ro,  etc. 
*  A  Russian  gun. 

O  E  A  N 

DO  MHNAOI-UASAIL  OIG  GhAIDHEALAICH  AGUS  I  'tIGHINN  DACHAIDH 

A  Sasunn  A  PHOSADH. 

Le  lain  Caimheul,  anns  an  Leideig. 

Nàile,  's  i'mo  ghaol-sa  'n  rìbliinn 

'TMU  air  ais  gu  tìr  a  sìnnsear ; 

Bha  'nfhuil  Ghaidh'lach  'ruith  gu  dìomhair, 

'Gr  iarraidh  dh'  ionnsaidh  fraoch  nam  fior-bheann. 

'G  iarraidh  dh'  ionnsaidh  sneachd  nan  àrd-bheann, 

'S  creagan  corrach  tir  a'  chàirdeis. 

Ged  tha  cluaintean  Shasuinn  àillidh, 

'S  mòr  gu'm  b'fhearr  bhi  'measg  nan  Gàidheal. 

'S  iomadh  buaidh  tha,  luaidh,  riut  sìnte — 
Buaidhean  nach  gabh  dhomhsa  innseadh ; 
Buaidhean  pearsa,  buaidhean  inntinn  ; 
Buaidhean  nach  gabh  luaidh  no  sgriobhadh. 

Nàdur  fiachail,  fialaidh,  finealt, 

Ann  am  pearsa  chuimir,  dhirich ; 

Cridhe  blàth,  le  gràdh  air  lionadh, 

'S  caoimhneas  tlàth  do  dh-àrd  's  do  dh-ìosal. 

'S  iomadh  là  bho  'n  shuidh  do  shluagh-sa 
An  Airdmhucnais  chais  nan  stuadhan ; 
'S  Diarmaid  fèin  le  'shleagh  'sle  'armachd 
'Sealg  nan  torc  f eadh  chnoc  na  Garbhaird. 

'N  eala  bhàn  ri  guileag  bòidheach, 
Air  an  loch  'toirt  dhuit  a  còmhdhail ; 
'S  Meadarloch  's  Muc-càrna  còmhladh 
Deanamh  gàirdeachais  ri  d'  phòsadh  ! 

Taing  do'n  fhear  thug  nuas  air  làimh  thu, 
'S  ghoid  à  Sasunn  flùr  cho  àillidh  ; 
'S  mòr  am  beud  gun  thu  bhi  làmh  rium, 
'S  luchd  do  dhùthcha  'n  geall  gach  là  ort. 

Nis  gu'n  guidh  sinn  dhuitse  's  dhàsan, 
Làithean  fada  's  sonas  àghmhor — 
Sliochd  do  shliochd  a  bhi  's  an  àite, 
'S  oighreachd  d'  aithrichean  'bhi  fàs  leat ! 


O  E  A  N 
DO  Iain  Domhnullach,  Mac  Iain,  Mhic  Sheumais. 

Le  ^Mhuime,  Nic-Còiseam. 

A  mhic  lain,  mhic  Sheumais, 
Tha  do  sgeul  air  m'  aire. 

Air  fara-lai  leò,  air  fara-lai  leò. 

Là  blàr  a'  chèidhe, 

Bha  feum  air  mo  leanabh. 

Hì-ò  hìri-ibhò  hi-èileadh 
Hì-ò-hìri-ibhò  rò-o  hao-o 
Chall  èileadh-ò  hìri  òho-hì-oho. 

La  blàr  a'  chèidhe,  etc. 

Air  fara-lai-leò,  etc, 

La  blàr  na  feithe, 
Bha  do  lèine  ballach, 

Hì-ò-hiri-ibhò,  etc, 

Là  blàr  na  fèithe,  etc, 

Air  fara-lai-leò,  etc 

Bha  fuil  do  chuirp  uasail 
Air  uachdar  an  fhearainn. 

Hì-ò-hìri-ibhò,  etc 

Bha  fuil  do  chuirp  uasail,  etc. 
Air  fara-lai-leò,  etc 

Blia  f uil  do  chuirp  chùraidh 
A'  drùghadh  troimh  'n  anart. 
Hì-ò-hìri-ibhò,  etc. 

Bha  fuil  do  chuirp  chùraidh,  etc, 
Air  fara-lai-leò,  etc. 

Bha  mi  fèin  'g  a  sùghadh, 
Gus  'n  a  thùch  air  m'  anail, 

Hi-ò-hìri-ibhò,  etc. 

Bha  mi  fèin  'g  a  sùghadh,  etc, 
Air  fara-lai-leò,  etc 

Bha  'n  t-saighead  'n  a  spreol 
An  corp  seòlta  na  gloine. 

Hì-ò-hìri-ibhò,  etc 

Bha  'n  t-saighead  'n  a  spreol,  etc 
Air  fara-lai-leò,  etc 

'S  cha  do  ghabh  thu  'm  bristeadh 
Lamh  leigeadh  na  fala. 

Hì-o-hìri-ibho,  etc 

'S  cha  do  ghabh  thu  'm  bristeadh,  etc. 
Air  fara-lai-Ieò,  etc 

Bho'n  là  thug  thu  'n  cuan  ort, 

Bha  gruaim  air  na  beannaibh. 

Hì-b-hiri-ibhò,  etc 

Bho'n  là  thug.thu  'n  cuan  ort,  etc 
Air  fara-lai-leb,  etc 

Bha  snidh'  air  na  speuraibh, 
'S  bha  na  reulta  galach. 

Hì-ò-hìri-ibhò,  etc 

Bha  snidh'  air  na  speuraibh,  etc. 
Air  fara-lai-leò,  etc. 

Bha  'n  raineach  a'  ruadhadh, 
'S  bha  'n  luachair  gun  bharrach, 
Hi-ò-hìri-ibho,  etc. 

Bha  'nraineach  a'  ruadhadh,  etc. 
Air  fara-lai-leo,  etc. 

Mu  mhac  lain,  mhic  Sheumais, 
Duine  treubhach,  smearail. 

Hì-6-hìri-ibhò,  etc. 

Mu  mhac  lain,  mhic  Sheumais,  etc. 
Air  fara-lai-leò,  etc. 

Gruaidh  ruiteach  na  fèile 
Mar  èibhil  'g  a  garadh. 

Hì-ò-hìri-ibho,  etc. 

Gruaidh  ruiteach  na  fèile,  etc. 
Air  fara-lai-leò,  etc. 

Cha  'n  eagal  leam  dìth  dhuit, 
Ach  sìoban  ga  d'  dhalladh. 

Hì-ò-hiri-ibhò,  etc. 

Cha'n  eagal  leam  dìth  dhuit,  ctc. 
Air  fara-lai-leb,  etc. 

Anns  an  eilein  ìosal, 
Eadar  Niall  a's  Ailein. 

Hì-ò-hìri-ibhò,  etc. 

Anns  an  eilein  ìosal,  etc. 

Air  fara-lai-leò,  etc. 

Anns  an  eilein  fhuaraidh, 
Gun  luachair  gun  bharrach. 

Hì-ò-hìri-ibhò,  etc. 

Anns  an  eilein  fhuaraidh,  etc. 
Air  fara-lai-leò,  etc. 

Na'm  biodh  agam  curach, 
Gu'n  cuirinn  air  chuan  i. 

Hì-ò-hìri-ibhò,  etc. 

Na'm  biodh  agam  curach,  etc. 
Air  fara-lai-leò,  etc. 

A's  gille  math  turuis 
'Bhiodh  furachail  uaithe. 
Hì-ò-hìri-ibhò, 

A's  gille  math  turuis, 

Air  fara-lai-leò,  etc. 

Feuch  am  faighinn  naigheachd 
Air  mac  an  duin'  uasail. 

Hì-ò-hìri-ibhò,  etc. 

Feuch  am  faighinn  naigheachd,  etc, 
Air  fara-lai-leò,  etc. 

Na'm  faighinn  beachd  sgeul' 
Air  ògh'  Sheumais  a'  chruadail. 
Hì-ò-hìri-ibhò,  etc. 

Na'm  faighinn  beachd  sgeul',  etc. 
Air  fara-lai-leò,  etc. 

'S  càirdeach  a  Righ  Leoghais, 
Mo  leoghann  glan,  uasal. 

Hì-ò-hìri-ibhò,  etc. 

'S  càirdeach  a  Righ  Leoghais,  etc. 
Air  fara-lai-leo,  etc. 

Mac-Leoid  anns  na  h-Earradh, 
'G  e  caraid  e  's  fuar  e. 

Hi-ò-hìri-ibhò,  etc. 

MacLeoid  anns  na  h-Earradh, 
Air  fara-lai-leò,  etc. 

'S  càirdeach  tha  mo  leanabh, 
'Shìol  Ailein  Mhic-Ruairidh. 
Hì-ò-hìri-ìbho,  etc. 

'S  a  mhic  lain,  mhic  Sheumais, 
Tha  do  sgeul  air  m'  aire. 
Hì-ò-hìri-ibhò-hì-èileadh,  etc. 


ORAN    DO    NA    FASAIN, 

Le  Domhnull  Mac-Ruaieidh. 

AiR  FoNN  : — Moladh  Beinn-dorain. 

TJrlar. 

Tha  solns  aig  Miss  Laing^ 

Anns  na  seomraichibh, 
Maighdeanan  ro  ghrìnn 

Aice  'còmhnuidh  annt'; 
Cnap  an  cùl  a  cinn, 
Cnot  uime  de  'n  t-sìod' — 
Fasan  'thug  i  'n  tìr  so, 

'S  cha  bhòidheach  e. 
'S  mòr  gu  'm  b'  annsa  cìr, 
'S  car  uimpe  de  stìom, 
Currac  air  an  cinn, 

'S  e  bu  bhòidhche  leam. 
'S  ann  is  coltach  sibh, 
Ri  maighdeanan  Lìt' 
'H-uile  te  ri  strìth 

Co  is  leomaiche ; 
Seacaid  de  'n  t-sìoda 

Mar  chomhdach  orr* 

Ginidh  ann  am  pris, 
Mu'n  cairear  i  uimp', 
Creachaidh  iad  an  tìr  so 

Le'n  gòraiche. 
Comhairr  bheirinn  fhìn, 

Air  na  h-òganaich — 
Gun  iad  a  bhith  strìth, 

JRis  an  t-seòrs'  ud  dhiubh. 
'S  goirt  a  bhios  an  cinn, 
Mur  faigh  iad  an  tea', 
B'  fhearr  a  bhi  's  a'  chill 

Na  bhi  pòsda  riuth'. 

SlUBHAL. 

Na  maighdeanan  luideach, 

Le  'n  trusganaibh  neònach, 
'S  e  fasan  gun  tlachd 

A  tha  aca  ga  'n  comhdach'; 
Bidh  tunic  m'an  cruachainn, 
A's  bearnan  a  suas  as, 
'S  com  eil'  as  air  fhuaigheal 

'Tha  fuathasach  neònach. 
Le'n  cais'eart  elastic 
A'  sròiceadh  's  a'  sracadh, 
'S  ann  dh'  f  heumas  iad  carpet 

Bhi  aca  fo  'm  brògaibh. 
Ma  fhliuchar  an  casan, 

Bidh  cnatan  gu  leòr  orr'; 
Co  's  urrainn  an  cumail, 

'S  iad  uile  cho  pròisein 
Cha  'n  eil  stàth  dhomh  bhi  'g  inns', 
Mar  a  dh'  f hàg  iad  an  tìr  so  ; 
Le  fasain  ro  rìomhach 

Gu'n  mhill  iad  a  stòras — 
An  t-aodach  's  a'  chais'eart 

A  chleachd  sinn  o'r  n-òige. 

Tha  'n  inntinn  air  ghluasad, 
A  mach  thar  nan  cuantan, 
Gu  Galldachd  's  an  uair, 

Far  am  buannaich  iad  stòras. 
'S  ann  a  sheòladh  iad  thaiiis 
Far  robh  Fionn  o  chionn  tamuill, 
A  dh'  Eilean  na  meala, 

'S  e  fearann  na  h-òige. 
Far  an  cnuasaich  iad  barrachd 

'S  a  mhaireas  ri'm  beò  dhaibh. 
Gheobh  iad  uachdaran  fearainn, 
'Chumas  suas  iad  ri'm  maireann, 
'G  am  bi  sprèidh  agus  earras — 

Sud  barail  nan  leòmasf. 


"&• 


Urlar. 

Tha  maighdeanan  's  an  tìr  so 

Tha  mòrchuiseach, 
Tha  dessert  a  dhìth 

Air  gu  leòir  aca ; 
'S  rud  anns  am  bi  brìgh, 
'Bhios  aca  le  tea  ; 
Cha  'n-  èirich  iad  tràth, 
Cha  tig  e  ri  'n  càil, 
Fuireach  anns  a'  bhlàths, 

Sud  a  chòrdadh  riuth'. 
'S  mbr  an  t-aobhar  truais. 
Mar  tha  cuid  de  'n  t-sluagh, 
Nis  air  cinntinn  suas, 

Ann  an  stròdhalachd. 
Fasain  bha  's  an  Fhraing 
Air  tighinn  a  nall ; 
Bidh  Soiree  's  an  àm, 

Air  gach  còdhail  ac'. 
Cha  dean  brochan  mèig 

Feum  an  aite  tea ; 

'S  mòr  an  t-aobliar  spìd 

A  tliè  dh'  òlas  e. 

B'  f hèarr  dhaibh  'brochan  càil 

'Ghabhail  's  a'  mhìos  Mhàirt, 

'S  e  bheireadh  dhaibh  slàint' 

Fad  an  beò-laithibh — 

Dh'  fhàgadh  fallain,  fuasgailteach, 

Ogail  iad ; 

Fulangach  air  fuachd, 

Muigh  an  àm  na  buan'. 

Ged  bhiodh,  sneachda  suas 

Mu  na  dòrnaibh  ac'. 

1                                  Sin  agad  a'  bhuaidh 

\                                  A  bha  air  an  t-sluagh 

\                                  Bho'n  a  chinn  iad  suas — 

1                                       Cha  robh  pròis  annta. 

An  Crunluath. 

Cloinn-nighean  anns  an  fhearann  so, 

\                               'S  b'e  'n  t-amadan  gun  eolas 

j                        •  A  theannadh  riuth'  ri  leannanachd, 

'Eo  mhealladh  gin  de  'n  t-seoii'sa. 

Tha  'n  inntinnean  cho  aralach 

1                           'S  nach  urrainn  duibh  an  anagladh 

Bidh  f uachd  'n  an  druim  gun  charuchadh 

A'  gearain  air  an  còmhdach. 

Cha  'n  èirich  iad  ach  aindeonach. 

Mur  cuir  thu  tea  an  tàrraing  dhaibh, 

1                          A  thogas  fuachd  na  maidne  dhiubh 

ì                              Mu'n  ceangail  iad  an  còta.. 

Gu'n  cum  iad  cnàmhan-teallaich  riut, 

Ag  innseadh  mar  tha'n  aimbeartas, 

'S  a  mheud  's  a  th'  orra  dh'  anshocair, 

Le  ghainnead  's  a  tha  'n  stòras. 

Ged  leanainn  air  an  ealain  dhaibli, 
Fliad  's  'bliithinn  air  an  talamh  so, 
Cha  'n  innsinn  trian  de'n  aimbeartas 
Tha  'n  ceangal  ris  a'  phòr  ud. 


DO  ']Sr  CHIJTHAia 
Leis  an  Lighiche  Mac-Lachainn  nach  maireann. 
Eailt'  ort  fèin.  a  chiithag  ghorm, 
Le  d'  oran  ceolmhor,  milis; 
'S  e  seirm  do  bheoil  's  a'  chèitein  og 
A  thogadh  bron  o  m'  chridhe. 

'S  ro  bhinn  leam  d'  fhuaim  's  a'  mhadainn  chèit', 

'S  tu  air  bàrr  gèig  's  an  innis, 

No  'm  feasgar  ciùin  aig  bun  nan  stùc 

'N  uair  bhiodh  an  drìichd  a'  sileadh. 

0,  innis  c'  àit'  an  robh  do  thriall 

'N  uair  bha  na  siantan  fìomiar; 

N' an  robh  thu 'tosd  gun  chàil,  gun  toirt, 

An  còs  a'  chmiic  fo  dhubhar  1 

'S  mor  m'  fharmad  riut,  a  chuathag  chaomh, 

Cha  dean  thu  bron  'n  ad  shiubhal ; 

Chionn  tha  do  dhoire  daonnan  gorm, 

'S  do  chridhe  daonnan  subhach.  i 

G-ed  theicheas  tu  roimh  'n  fhuachd  air  àm,  \ 

Gu'm  faie  do  ghleann  thu  rithist ; 
Ach  'n  uair  bheir  mise  ris  mo  chiil, 

Cha  bhi  mo  dhìiil  ri  tiUeadh. 

'S  truagh  nach  b'  urrainn  domh  leat  triall 
Air  astar  sgiath'  'n  ar  dithis — 
Le  caismeachd  bhinn  'toirt  fìos  gach  àm 
'JST  uair  bhiodh  an  Samhradh  'tighinn. 

ORAN. 

AiR  FoNN  : — ^^Coille  Chragaidh!' 
Leis  an  Lighiche  Mac-Lachainn  nach  maireann. 

Nis  o  'n  cliaidh  an  sgoth  'n  a  h-uidheam, 
Snidheam  air  a  h-ùrlar  ; 
Cuiribh  oigear  seolta,  sgairteil, 
Do  Chloinn-Airt  g'  a  stiùradh  ; 
JSTall  am  botal,  lìon  an  copan, 
Olamaid  le  dùrachd 
Deoch-slàinte  gach  creutair  bochd 
'Tha  'n  diugh  £o  sprochd  's  an  dùthaich. 

Siùdaibh  illean,  càiribh  rithe, 
Bithibh  cridheil,  sunndach ; 
Thugaibh  làmh  gu  h-ealamh,  dàn' 
Air  cur  an  àird'  a  siùil  rithe ; 
Na  biodh  cùram  oirbh,  no  eagal, 
Seasàmaid  ar  cùrsa; 
Ruigidh  sinn  gu  cala  sàbhailt', 
Ged  is  dàn  an  ionnsaidh. 

Chaidh  sinn  seachad  air  a'  Ghràtair 
Ged  a  b'  àrd  a  bhùirich  ; 
Ged  a  bha  Bun-dubh  cho  gàbhaidh 
Eàinig  sinn  a  nunn  air ;     ' 
'Dol  seachad  Sòi,  Bìgh,  bu  mhòr 
An  crònan  bh'  aig  na  sùighean ; 
'S  e  mo  ghràdh  an  stiùradh  grinn, 
Nachjeigeadh  mill  g'  ar  n-ionnsaidh. 

ISTunn  do  Mhuile,  nunn  do  Mhuile, 
ISTunn  do  Mhuile  thèid  i ; 
Nunn  do  Mhuile  air  bàrr  tuinne 
Ged  robh  mhuir  a'  beucaich. 

'S  mi  tha  sunndacli  air  a  h-ùrlar, 
Air  bàrr  sùigh  ag  èirigh  ; 
Mo  ghràdh  an  iùbhrach  làidir,  dhùbailt', 
'S  na  fìr  lùthmhor,  ghleusda ! 


OEAN. 

AlR  FoNN  : — "0  nighean  clonn  nan  gahha/r" 

Leis  an  Lighiche  Mac-Lachainn  nach  maireann. 

Ged  a  tha  mi  'n  nochd  's  a'  chòisridh 
Maille  ri  fleasgaichean  bòsdail, 
'S  nìonagan  cho  rìomhach,  spòrsail, 
Le  sìoda  's  le  srol  a'  danns — 

Nìonagan  cho  riòmhach,  stràiceil, 
'S  beag  a  chuìr  mi  dh'  ùigh  'n  an  àbhachd; 
'S  mòr  gu'm  b'  annsa  leam  'bhi  'mànran 
Riut,  a  ghràidh,  air  sgàth  an  tùim. 

'S  mòr  gu'm  b'  annsa  leam  bhi  'sugradh 
Leis  an  nìonaig  chaoin-ghil,  chùil-duibh, 
Anns  an  doire  'n  goir  an  smùdan— 
Bun  an  stùic  air  ùrlar  glinn. 

Chi  mi  pailteas  deoch  'g  a  taomadh — 
Fion  a's  branndai  's  brìgh  a'  chaochain, 
B'  annsa  leamsa  uisg'  an  aonaich 
Bho  d'  làimh  chaoimh  aig  taobh  an  uillt. 

'S  ann  a  bhòdhras  iad  le  'n  ceòl  mi — - 
Pìob,  a's  fìdhlèireachd,  a's  bòilich  ; 
'S  mòr  bu  bhinne  leam  do  chòmhradh, 
'S  d'  òrana  'bu  mhòdhar  fuinn. 

'S  ann  leam  fhèin  bn  bhinne  cliòisridli 
Anns  a'  mhaduinn  cbèitin,  clieòthar — 
Uiseagan  os  cionn  nan  lòintean, 
Smeòraichean  air  mebir  's  a'  choill, 

Crodh  a'  nuallanaich  's  a'  geumnaich, 
Laoigh  a'  ruithteis,  a's  a'  leumnaich — 
Buachaillean  a'  ruaig  a  chèile, 
A'  cumail  an  treud  ud  cruinn. 

Sud  an  ceol  is  binne  chualas, 
Luinneag  foil  aig  bannal  ghruagach, 
Ag  iomain  a'  chruidh-laoigh  do  'n  bhuaile- 
Cuach  a's  buarach  air  an  druim. 

Mo  leannan  fhein  'n  an  teis-meadhoin, 
'Seinn  an  orain  cheol-mhoir,  mhilis, — 
Anail  chùbhraidh,  deud  is  gile, 
Anns  a'  bheul  is  grinne  ponc. 

Lasadh  mo  chridhe  le  gràdh  dhuit 
'N  uair  a  nochdadh  thu  air  fàireadh, 
'S  tu  cho  geal  ri  cobhar  sàile, 
'Tighinn  gu  tràigh  air  bhàrr  na  tuinn. 

Ged  a  thug  mi  rè  a'  Gheamhraidh 
Air  na  sràidean  anns  a'  Ghalldachd, 
Bidh  mi  'triall  an  tùs  an  t-Samhraidh 
'Shealltainn  m'  annsachd  anns  na  glinn. 

Thèid  mi  'shealltainn  air  an  ainnir 
'N  uair  a  thriallas  uainn  an  t-Earrach  ; 
Leam  bu  taitneach  suidhe  mar  riut, 
Mo  làmh  tharad,  's  mi  riut  teann. 

Leam  bu  taitneach  suidhe  làmh  riut 
Ann  am  bhreacan  air  an  àiridh, 
Ag  èisdeachd  ri  d'chòmhradh  màlda — 
Bhiodh  mo  làmh  fo  d'  leadan  donn. 

AM   MmiSTEIR   'SAM    BAILLIDH. 
Le  Donnachadh  Mac-Dhunlèibhe. 

Am  Ministeir  's  am  Bàillidh, 
Am  Bàillidh  's  am  Ministeir ; 
Ged  's  truagh  rinn  orm  am  Bàillidh, 
'S  e  shàraich  mi  am  Ministeir. 

Diciadain  rinn  sinn  giuasad, 
Bha  ghaoth  bho'n  tuath  mar  shireadhmaid; 
Thachair  Bean  Kob  Buaidh*  oirnn, 
'S  gu'n  d'  thug  i  'Chluaidh  a  thiota  sinn. 
Am  Ministeir,  etc. 

'Dol  seachad  sraid  lamaica, 
Cha  chhiinnt'  ach  Beurla  sin  aca  j 
•    Bha  buidealan  ga'n  teumadh, 
'S  chuir  sinn  r'a  cheile  sgillinnean. 
Am  Ministeir,  etc. 

'Dol  seachad  air  an  Trongate, 
'B'hsi/un  ac'  oirnn  nach  Tuithemid ; 
Gach  fear  a's  muc  air  ròp  aige, 
Gu'm  b'  olc  an  drohh  ri'n  iomain  iad. 
Am  Ministeir,  etc. 

'N  uair  thomhais  mi  Diluain  i, 
Cha  robh  mo  dhuais  ach  meadhonach  ; 
Cha  b'urrainn  i  bhi  buadhar, 
Cha  d'  fhuair  mi  ach  aon  ghini  oirre. 
Am  Ministeir,  etc. 

Illean,  bithibh  sunndach, 
'S  na  biodh  cùram  idir  oirbh ; 
Ge  d'  chaill  sinn  air  a'  hhùidseir, 
Tha  cùinneadh  's  na  h-igheanan. 
Am  Ministeir,  etc. 
*Steanier,  "Helen  M'Gregor." 

'N  uair  chaidli  sinn  do  'n  tigli-òsda, 
'S  a  thòisicli  òl  nan  siolachan, 
Bha  Eoghan  toileach  còrdadh 
'S  gun  phòsadh  a  bhi  idir  ann. 

Am  Ministeir,  etc. 

Thuirt  Donnachadh  "Bidh  sinn  clear  's  iad, 
'S  'n  an  lìonain  cha  riobar  sinn; 
Gu'm  b'  f hearr  leam  nighean  cìobair, 
Ged  cheannaichinn  fhìn  na  riobainean." 
Am  Ministeii%  etc. 

'Dol  seachad  Cill-a-chiaran, 
'S  e  h-aon  's  a'  chiad  a  ruitheadh  e  ; 
'S  ged'  gheibhinns'  a  bhi  'm  larla, 
Cha'n  iarrainn  dol  a  rithist  ann. 
Am  Ministeir,  etc. 

Ma  bheir  mi  pòg  do  nionaig, 
'S  gu'n  innsear  sud  do'n  Mhinisteir, 
Gu'm  fèum  mi  urras  làidir, 
Gu  bràth  nach  dean  mi  rithist  e. 
Am  Ministeir,  etc, 

'N  uair  chaidh  mi  stigh  do'n  t-searmoin, 
Chuir  iad  an  àird  air  spiris  mi, 
'S  gur  mise  fhuair  mo  lèireadh, 
Le  teanga  gheur  a'  Mhinisteir. 

Am  Ministeii',  etc. 

Tha'n  rìgh  a'  tighinn  do'n  dùthaich, 
'S  mo  dhùrachds'  gu'n  tigeadh  e, 
'S  an  ceann  a  thoirt  de'n  Bhàillidh, 
'S  am  bàs  a  thoirt  do'n  Mhinisteir. 
Am  Ministeir,  etc. 

AIR  A'  GHILLE  THA  MO  RUN. 

Srisd  : — Air  a'  ghille  tha  mo  rùn, 
Tha  mo  rùn  air  a'  ghiUe  ; 
Bho  'n  a  thug  thu  rium  do  chùl, 
B'e  mo  dhùrachd  thu  thilleadh. 

'S  ann  a  fhuair  thu  d'  àrach  òg, 
'N  Apainn  bòidheach  nan  gillean; 
'S  beag  an  t-ioghn'  thu  dh'  èirigh  suas, 
Ann  an  uaisle  's  an  grinneas. 
Air  a'  ghille,  etc. 

'S  meanglan  thu  d'an  chraobh  nach  lùb, 
Gur  tu  iiùran  do  chinnich ; 
Leathanaich  nach  lùb  's  an  streup, 
'S  cha  'n  'eil  beum  air  a'  ghille. 
Air  a'  ghille,  etc. 

Falt  do  chinn  tha  dualach,  dlùth, 
D'  anail  cubhraidh,  ro  mhilis  ; 
Dà  shùil  mheallach,  chorrach,  chiuin, 
'Stu  mo  rùn  de  na  gillean! 

Air  a'  ghille,  etc. 

'Sro-mhath  thig  sud  do  mo  rùn, 
Boineid  dhù-ghorm  a's  iteag ; 
Fèileadh  preasach  nam  ball  dlùth, 
Claidheamh-cùil  agus  biodag. 
Air  a'  ghille,  etc, 

Tha  thu  ro-mhath  aìr  an  t-sliabh, 
Thoirt  nan  eun  bharr  na  h-iteiff  : 

o  > 

Gunna  dubh  a  leagadh  fiadh, 
'S  earbag  riabhach  an  f hirich. 

Air  a'  ghille,  etc. 

'N  uair  a  rachadh  tu  'n  tigh-bsd', 
'S  tu  nach  sbradh  an  gini ; 
Bhiodh  na  botail  air  a'  bhòrd, 
Càch  ga  'n  òl,  's  thu  ga'n  sireadh. 
Air  a'  ghille,  etc. 

'S  ann  am  Muile  nam  beann  fuar, 
Tha  mo  luaidh  de  na  gillean ; 
Dh'  aithnichinn  thu  'measg  an  t-sluaigh, 
Leis  na  h-ùaislean  a'  tighinn. 

Air  a'  ghille,  etc. 

Feasgar  Nollaig  'dòl  gu  bàl, 
Loisg  a's  chràidh  sud  mo  chridhe ; 
Gach  fear  le  nionag  aig'  air  làimh, 
'S  fear  mo  ghràidh-sa  gun  tilleadh. 
Air  a'  ghille,  etc. 

'S  'd  è  ma  theid  thu  do'n  taobh  tuath, 
Gu'm  bu  luath  ni  thu  tilleadh ; 
Tha  na  nionagan  an  gruaim, 
Bho  nach  d'  fhuair  iad  an  gille. 


Air  a'  ghille,  etc. 


Gu  bheil  m'  inntinn-sa  cho  trom, 
Bi  hiing  mhoir  air  bheag  sgiobaidh 
Bho  'n  a  dh'  fhalbh  an  gille  donn, 
'Thogadh  fonn  air  mo  cbridhe. 
Air  a'  ghille,  etc. 

Their  mo  mhàthair  rium  gach  uair, 
"Eirich  suas  's  tog  do  mhisneach ; 
Ged  'tha  'n  gille  fada  uait, 
Cha  bhi  gruaim  air  'n  uair  thig  e." 
Aii'  a'  ghille,  etc. 

'S  tric  mo  sliùil  thar  a'  chuain, 
Feuch  'cl  è'n  taobh  ni  thu  tighinn  ; 
'S  gecl  a  chi  mi  gillean  òg, 
Clia  tog  bròn  bharr  mo  chridhe. 
Air  a'  ghille,  etc. 

'S  ann  am  Muile  nam  beann  àrd, 
Tlio  mo  ghràdh  de  na  giUean ; 
'S  ged  nacli  d'  thug  thu  dhomh  do  làmh, 
Do  dheoch-slàinte  cha.  tillinn. 

Air  a'  ghille,  etc. 


O  R  A  N. 

Le  TJilleam  Mac-a-Ghobha. 

Thug  mi  greis  ann  an  armailt  Dheòrsa, 

A  mach  air  m'  eòlas  am  measg  nan  Dù-Ghall ; 

Bheir  mi  nis  greis  eil'  air  gòraich', 

Air  siubhal  mòintich  a's  dìreadh  stùc-bheann. 

Och  mar  tha  mi  's  mi  'siubhal  fàsaich, 

A's  damh  na  cràice  air  cur  a  chùl  rium ; 

Nach  bochd  mo  chàramh  's  mi  nochd  gun  fhàrdaich, 

'S  ged  thèid  mi  'n  àiridh,  cha  'n  'eil  mo  rùn  ann  ! 

'S  moch  an  diugh  a  rinn  mi  èirigh, 
Ach  's  moiche  dh'  fheumainn  mur  bithinn  ciùrrta ; 
'S  e  mac  na  h-èilde,  le  'langan  èibhinn, 
Ag  iarraidh  cèile,  a  rìnn  mo  dhùsgadh. 
Och  mar  tha  mi,  etc. 

Tha  mo  chaileag  'dol  a  phosadh 
Fear  gun  eòlas,  le  mòran  cùinnidh  ; 
'S  e  dh'  fhàg  mi  deurach  i  bhi  'g  a  h-èigheach, 
Le  lagh  na  clèire,  'n  a  cèile  ùmaidh. 
Och  mar  tha  mi,  etc. 

Nach  cuimir,  bbidheach  a'  chruinneag  chòmlinard, 
'S  i  'dol  an  òrdugli  ga  stòl  a'  phùsaidh  ! 
'S  i  toil  a  càirdean  a  rinn  i  'n  dràsta — 
Na'n  robh  mi  làmh  rith'  cha  d'  rinn  i  'n  cùmhnant ! 
Och  mar  tha  mi,  etc. 

Ach  's  truagh  nach  robh  mi  's  mo  leannan  dualach, 
'S  a'  bhadan  uaine  's  an  goir  an  smùdan  ; 
'S  an  doire  luachrach  's  am  biodh  an  ruadh-bhoc, 
'S  am  fraoch  m'  an  cuairt  duinn  'n  a  dhualaibh  dùghorm. 
Och  mar  tha  mi,  etc. 


O  R  A  N 

Le  Domhnull  Orra,  an  Ile. 
AlR  FoNN : — Posda  ceangailte  trath. 

Thug  mi  mo  cheist  duit  mar  chèile, 

Cha'n  àicheadh'nn  mo  spèis  duit  gu  bràth ; 
Cha  ghabhain  an  saoghal  's  do  threigsinn, 

Na'n  tugadh  tu  fhèin  domh  do  làmh. 
Na'm  faighinn  le  h-òrdugh  na  clèir'  thu, 

Cha'n  fharraidinn  spreigh  leat  gu  bràth, 
Gu'm  b'fhèarr  leam  gun  pheighinn  domh  fhèin  thu, 

Na  mòran  le  tè  'bhiodh  gun  stath. 

Do  chalpa  deas,  cumachdail,  dùmhail, 

Troidh  chuimir  air  ùrlar  's  air  sràid; 
Ban-dannsair  tha  sgiobalta,  lùglimhor, 

'S  gu'n  cois'neadh  i  cliù  anns  gach  bàl ; 
Le  feobhas  do  bheus  a's  do  ghiùlain, 

Gu'n  d'rinn  thu  mo  lùbadh  gu  làr; 
'S  gur  iomadh  gill'  òg  anns  an  dùthaich, 

A  dh'  fhaodadh  a'  chùis  so  a  ràdh. 

'S  tu  ainnir  nan  ròs-ghruaidhean  daithte  ; 

'S  tu  òigh  an  fhuilt  bhachalaich,  thlàith, 
Gu  h-amlgach,  deanachdach  caiste, 

'S  gu'n  glèidh  e  an  dealt  air  a  bhàrr. 
Do  sheang  chorp  cumachdail,  banail; 

Gur  gil'  thu  na  canach  a'  chàrr, 
'S  cha'n  fhaodadh  an  rìgh  bhi  gun  leannan, 

'S  tu  bhi  an  àit'  aithnichte  dha. 

Dà  ghorm-shuil'  mheallaich  ad  aodann, 

Fo'n  mhala  chiùin,  aobhach  is  àill', 
Do  ghruaidh'n  cho  dearg  ris  na  caorainn, 

Do  bhilean  mar  mhaoth-ròs  fo  bhlàth  ; 
Gu'n  d'  thug  mi  de  cheist  a's  de  ghràdh  duit, 

Gu'n  cuirinn  an  saoghal  ad  phàirt, 
Gu'n  reicinn  mo  chridhe  cho  saor  riut, 

'S^a  gheibheadh  tu  maorach  's  an  tràigh. 

'S  i  ghruagach  a  thaghainn  mar  chèile, 

Tè  urramach,  bheusach,  gun  sgàth, 
A  dh'  fhuaigheadh,  a  sgriobhadh,  's  a  leughadh, 

'S  a  chumadh  mo  leintein  an  àirdj 
Tè  sheasadh  a  gealladh  gu  dìleas, 

'S  nach  trèigeadh  an  ni  bhiodh  i  'g  ràdh, 
'S  cha'n  iarrainn  a  leannain  bhi  lìonmhor, 

Air  eagal  a  lionadh  le  stràic. 

Cha'n  aithne  dhomh  cron  ort  r'a  innseadh ; 

Cha  ghabhadh  tu  dìteadh  le  bàrd; 
Cha  bhiodh  ann  ach  toibheum  dha  strìth  ris — 

Cur  fodha  na  fìrinn  le  tàir. 
'S  tu  's  boidhche  -bha  riabh  anns  an  rìogh'chd  so, 

'S  cha  tèid  thu  air  di-chuimhn'  gu  bràth, 
'S  gur  onair  am  f  easda  do  dh-Ile, 

Do  leithid  de  ribhinn  ann  dh'  f has  ! 

CHUIR  lAD  AK  T-SUIL  A  PILOT. 

Chnir  iad  an  t-sùil  à  Pilot  bàn, 
Chuir  iad  an  t-sùil  à  Pilot ; 
Chuir  iad  an  t-sùil  à  Pilot  bochd, 
'S  gun  fhios  ciod  an  lochd  a  rinn  e. 

Dìol  mo  chuid  mulan  aig  mucan  a'  chùbair, 
Chuir  iad  'nan  smùid  an  raoir  iad! 
'S  beag  a  bha  fhios  a'm  gu'n  robh  iad  's  an  dùthaich 
Fhad  's  a  bha  'n  t-sùil  am  Pilot. 

Ghleidheadh  e  dhomhsa  'n  gàradh-càil, 
Gu  là  bho'n  chromadh  an  duibhre ; 
Policeman  riabh  cha  robh  aig  na  Goill 
Cho  math  ris  air  faireadh  na  h-oidhche. 

Ged  thèid  mi  do  m'  leaba  cha'n  fhaigh  mi  lochd  cadail, 
Le  balaich  a'  bhaile  's  an  oidhche; 
Ach  dh'fhaodadh  na  suirichean  fuireach  aig  baile, 
Mur  dalladh  a'  chaile  mo  Philot. 

Saoil  sibh  fhèine  nach  bu  neo-bhanail, 
Am  buiir  thug  a'  chaile  le  foill  dha  ì 
Gur  mairg  gill'  òg  'g  an  leannan  a'  bhèisd, 
Bho'n  chuir  i  bho  fheum  mo  Philot. 

*S  ged  a  bhithinn-se  tamul  air  chuan, 
Gun  tighinn  gu  uair  na  h-oidhche, 
Kuigeadh  tu  'n  cladach  a's  gheobhadh  tu  mi, 
Ged  rachainn  air  tìr  an  Haighnis. 

Bha  mo  chuilein-se  ro-mhath  air  fuadach, 
Chuireadh  e  suas  ri  beinn  iad; 
Bho  chùl  an  tighe  gu'm  falbhadh  e  siùbhlach, 
'S  ruigeadh  e  Tùr-an-t-saighdeir. 

Ohuir  mi  petition  a  dh-ionnsaidh  *na  Ban-righ 
A  dh'innseadh  mar  thachair  do  Philot, 
'Sthnirt  i  gu'n  cuireadh  i  gini  am  dhòrn, 
A  chuireadh  sùil  òir  am  Pilot. 


OEA^NT       GAOIL. 

Seisd  : — Horionn  ò,  hì  rì, 
Hùg  èile,  ho  ro, 
Horionn  ò,  hì  rì. 

Tha  mo  chion  air  an  ogbhean 
'Thainig  oirnne  thar  linnean — 
E-eult  aillidh  nan  oighean, 
Ann  am  boidh'chead  's  an  grinneas  ! 
Horionn  o,  etc. 

Reult  aillidh  nan  oighean, 
Ann  am  boidh'chead  's  an  grinneas  ! 
Slios  mar  shneachd  air  an  t-sleibhe, 
Ri  là  greine  air  ghilead 

Horionn  o,  etc. 

Slios  mar  shneachd,  etc. 
Beul  is  deirge  na  'n  ròs  aic', 
Gruaidh  is  boidh'che  na  'n  t-siris. 
Horionn  o,  etc. 

Beul  is  deirge,  etc. 
Deud  geal  is  glan  'dluth — 
Tha  d'  anail  chubhraidh  ro  mhilis. 
Horionn  o,  etc. 

Deud  geal,  etc. 
'S  cha^mhise  'chiad  oigear 
'Kinn  thu  'leon  anns  a'  chridhe. 
Horionn  o,  etc. 

Cha  mhise,  etc. 

Le  d'  iomhaigh  's  le  d'  bheusan, 
'S  iomadh  ceud  thà  fo  thiomadh. 
Horionn  o,  etc, 

Le  d'  iomhaigh,  etc. 
'S  fearr  an  ceol  leam  do  chromhradh, 
Na  'n  smeorach  air  bhinneas. 
Horionn  o,  etc. 

'S  fearr  an  ceol,  etc. 
Troidh  chruinn  am  broig  chomhnaird, 
Nach  dean  feoirnein  a  mhilleadh, 
Horionn  o,  etc. 

Troidh  chruinn,  etc. 
Gur  luthor  i  's  t-seomar, 
'N  am  ceol  'thoirt  o  'n  fhidhill. 
Horionn  o,  etc. 

Gur  luthor,  etc. 

Tha  mais'  ann  ad  aodann 

Nach  faodar  a  thilleadh. 

Horionn  o,  etc- 

Tha  mais',  etc. 
Co  sheallas  f o  'n  ghrein  air, 
Nach  caill  a  leirsinn  car  mionaid  ! 
Horionn  o,  etc. 

Co  sheallas,  etc. 
Tha  mise  gun  storas 
Le  goraich  mo  chinnidh. 

Horionn  o,  etc. 

Tha  mise,  etc. 
Dh'  f  hag  sud  mi  ri  m'  bheo 
Fo  throm  leon  a's  fo  thiomadh — 
Horionn  o,  etc. 

Dh'  fhag  snd,  etc. 
Nach  faod  mi  bhi  lamh  riut, 
Le  d'  mhanran  's  le  d'  mhireadh. 
Horionn  o,  etc. 

Nach  faod  mi,  etc. 
Cha  'n  'eil  agams'  a  dhànachd 
An  drast  dol  ad  shireadh ; 
Horionn  o,  etc. 

Cha  'n  'eil  etc. 

Ach  na  'm  faighinn  coir  sgrìobhte 
Air  an  rìoghachd  gu  'h-iomall, 
Horionn  o,  etc. 

Ach  na  'm  fa*jhi:m,  e'.c. 

Gu'm  bu  bhan-righ  Catrìona, 

An  ribhinn  is  grinne  ! 

Horionn  ò  hì  rì, 
Hùg  èile,  ho  ro, 
Horionn  ò,  hì  rì. 


BHI  GA'r  CTJIMHNEACHADH  'S  GA'N  lONDEAINK 

Bhi  ga'n  cuimhneachadh  's  ga'n  iondrainn, 

Na  fir  ùr  a  dh'  f  halbh  thar  sàile  ; 

Bhi  ga'n  cuimhneachadh  's  ga'n  iondrainn. 

'S  ann  Di-luan  a  dh'  fhalbh  na  fleasgaich, 
'S  a  ghabh  iad  an  cead  d'an  càirdean; 
'S  gu'm  b'i  sud  a'  chuideachd  rìoghail ; 
B'onair  iad  do'n  tir  a  dh'  f  hàg  iad. 

Bhi  ga'n  cuimhneachadh,  etc. 

21 

S  gu'm  b'i  sud,  etc. 

Caiptin  Donnachadh,  mac  Mhic-Dliùgliail, 

Leis  an  d'  fhalbh  na  fiùran  àluinn, 

Bhi  ga'n  cuimhneachadh,  etc, 

Caiptin  Donnachadh,  etc. 

'S  na'm  bu  mhac  thu  mar  an  t-athair, 

Dheanadh  tu'n  toirt  dachaidli  sàbhailt. 

Bhi  ga'n  cuimhneachadh,  etc. 

'S  na'm  bu  mhac,  etc. 
'S  bhiodh  tu  glèidhteach  air  do  dhaoine, 
'S  cha  b'  chùis  fliaoin  an  toirt  bho  d'  lamhan. 
Bhi  ga'n  cuimhneachadh,  etc. 

'S  bhiodh  tu  glèidhteach,  etc. 

'S  o'n  's  e  Donnachadh  lamh  bu  chruaidhe, 

'S  tric  a  fhuair  e  buaidh  air  nàmhaid, 

Bhi  ga'n  cuimhneachadh,  etc. 

'S  o'n  's  e  Donnachadh,  etc. 

'S  tric  a  fhuair  e  buaidh  le  onair — 

'S  ann  tha  cothròm  aig  an  dràst  oirr', 

Bhi  ga'n  cuimhneachadh,  etc. 

'S  tric  a  fhuair  e  buaidh,  etc. 

Le  chuid  ghillean  sgairteil,  gleusda, 

Làidir,  reubhairteach,  neo-sgàthach. 

Bhi  ga'n  cuimhneachadh,  etc. 

Le  chuid  ghillean,  etc. 

Thèid  iad  uile  deas  'n  an  tarraing, 

Grad  mar  dhealanach  gu  làmhach. 

Bhi  ga'n  cuimhneachadh,  etc. 

Thèid  iad  uile,  etc. 

'S  geal  an  claidheamh  's  an  crios-guaille — 
Dh'èireadh  buaidh  le  sluagh  mo  ghràidh-sa! 
Bhi  ga'n  cuimhneachadh,  etc. 

'Sgeal  an  claidheamh,  etc. 

Aniis  a'  h-uile  càs  a's  cunnart, 

'S  mòr  an  t-urram  fhuair  na  Gàidheil. 

Bhi  ga'n  cuimhneachadh, 

etc. 

Anns  a'  h-uile  càs,  etc. 

Dh'  fhàgadh  iad  na  G(ùll  gu  h-ìosal, 

Cuid  'n  an  sìneadh  's  air  am  màgan. 

Bhi  ga'n  cuimhneachadh, 

etc. 

Dh'  fhàgadh  iad  na  Goill,  etc, 

Ogh'  lain  Chiar  a  bha  'n  Dun-olla, 

Eachadh  togarrach  's  na  blàraibh. 

Bhi  ga'n  cuimhneachadh, 

etc. 

Ogh'  lain  Chiar,  etc. 

'S  iomadh  fear  a  laidh  's  nach  d'  èirich, 

Dh'  innseadh  sgèil  a,n  dèigh  do  làimh-sa. 

Bhi  ga'n  cuimhneachadh, 

etc. 

'S  iomadh  fear  a  laidh,  etc. 

'S  b'  ann  diubh  'n  robair  ruadh  bha  'n  Eirinn;                     | 

Chuir  thu  ceann  na  bèisd  's  a  'mhàileid. 

Bhi  ga'n  cuimlmeachadh, 

etc. 

'S  b'  ann  diubh  'n  robair,  etc. 

'S  thug  do  ghill'  e  'thigh  larl  Antruim, 

'S  chroch  air  sreing  e  ris  a'  chlàraidh. 

Bhi  ga'n  cuimhneachadh, 

etc. 

'S  thug  do  ghiir  e,  etc. 

'S  ann  Di-luain  a  dh'  fhalbh  na  gillean. 

'S  leam  bu  mhilis  an  deoch-slàinte. 

Bhi  ga'n  cuimhneachadh, 

etc. 

OEAN  GAOIL. 

Seisd.— Gu  'm  bu  slàn  do  'n  mhaighdinn, 
Do  'n  d'  tliug  mi  luaidh  ; 
Taobh  Loch-Aic  a  dh'  fhàs  i, 
Geug  bhlàth  nam  buadh  ; 
Gu  'm  bu  slàn  do  'n  mhaighdinn, 
Do  'n  d'  thug  mi  luaidh. 

Ainnir  laghach,  bhòidheach, 
'S  math  thuirt  iad  Nic-Leòid  riut — 
Aobhar-ciùil  gach  òigeir, 
Chuireadh  seòl  air  duan.  . 

Gu  'm  bu  slàn,  etc. 

Muineal  mìn  na  h-ainnir, 
Mar  shneachd  ùr  na  beinne, 
Broilleach  blàth  mar  theine, 
'Còmhdach  muillein  buaidh. 
Gu  'm  bu  slàn, 

'S  air  do  bhroileach  àluinn, 
Sheallainn  sios  air  Ban-righ; 
'S  chumadh  fiamh  do  ghàire 
Mi  gTi  bràth  bho  'n  uaigh. 
Gu  'm  bu  slan,  etc. 

'S  ann  's  a'  chlachan  dùmhail, 
Ghabh  mi  beachd  an  tùs  ort ; 
'S  ged  bhiodh  càch  ag  ùrnuigh, 
Bhiodh  mo  shùil  ort  shuas. 
Gu  'm  bu  slàn,  etc. 

Ged  sheinneadh  an  còmhlan, 
Cha  bhiodh  m'  inntinn  còmhr  riu, 
'S  ged  a  labhradh  Pòl  rium, 
Bhiodh  Nic-Leòid  am  smuain. 
Gu  'm  bu  slàn,  etc. 

'S  truagh  nach  robh  mi,  eudail, 
A's  tu  ris  an  sprè^'gh  ann, 
Luidhinn  fhèin  's  an  f  hraoch  leat, 
'S  tu  ri  m'  thaobh  mar  uan. 
Gu  'm  bu  slàn,  etc. 


TUIREADH. 

Leis  an  Lighiche  Mac-Lachainn  nach  maireann. 

Tha  mulad  orm,  tha  mulad  orm, 
Tha  cudthrom  air  mo  chliabh  ; 
Am  shìneadh  air  an  tulaich  ghuirm, 
Air  m'  uilinn  anns  an  t-sliabh  ; 
A'  dearcadh  bharr  a'  mhuUaich  so 
Air  a'  ghleann  's  an  d'  rugadh  mi, 
'Cuimhneachadh  na  bhuineadh  dhomh, 
'S  gach  duine  dhiubh  air  triall. 

'S  iomadh  òigear  curanta 
A  chunnaic  mi'sa'  ghleann, 
Gu  lùthor,  làidir,  fulangach, 
Gun  uireasbhuidh,  gun  mheang  ; 
Bu  chaoimhneil,  càirdeil,  duineil  iad, 
Gu  bàigheil,  pàirteach,  furanach — 
An  sàr  dhuin'  uasal  urramach 
'N  a  churaidh  air  an  ceann. 

'N  uair  chruinnicheadh  an  còmhlan  ud 

An  dèigh  trà-noin  fo  bheus, 

Gu'm  b'  fhonnar,  binn  na  h-oigheanan 

A'  tèiseadh  ceol  nan  teud. 

Cha'n  ioghnadh  mi  bhi  'g  osnaich, 

'S  mo  chridhe  bhi  's  a'  phlosgartaich  ; 

Air  Nàile,  gur  a  coltach  mi, 

Ri  Oisean'n  dèigh  na  Fèinn'. 

Tha  miilad  orn],  tlia  mulad  orm, 

Gur  duine  mi  gun  toirt, 

A'  cuimhneachadli  air  m'  uireasbh'ean, 

Cha'n  urrainn  domh  'bhi  'tosdj 

Am  aonaran  's  an  t-saoghal  so, 

Gun  phruip,  gun  taic',  gun  daoin'  agam, 

'S  mi  air  an  udail  fhaontraighe, 

Mar  fhaoilinn  feadh  nam  port. 

Tha  dealt  na  h-oidhche  'drùghadh 
Air  na  dh'  f  huirich  orm  de  m'  chiabh ; 
Tha  'n  speur  a'  nochdadh  rionnagan 
Gu  tiugh  an  ear  's  an  iar ; 
Ag  èirigh  thar  na  tulaich  ghuirm, 
A  teurnadh  leis  na  mullaichean, 
Tha  mulad  orm,  tha  mulad  orm — 
Cha'n  urrainn  mi  'chur  dhiom. 


A^    T-EACH    ODHAR 

'S  e  mo  laochan  an  t-each  odhar, 
Thainig  à  Glaschu  fodham  ; 
'S  e  nach  gabhadh  cuir  air  theadhair, 
Air  Acha-nan-gamhna. 

'S  e  mo  laochan  an  t-each-iarrainn, 
Leis  an  d'  thàinig  mi  do  Chrianaig ; 
'S'nuair  a  thairngeadh  iad  an  t-srian, 
'S  e  fiadh  nach  rachadh  teann  air. 

'S  e  mo  laochan,  etc. 

Sud  an  t-each  aig  blieil  an  sgriob, 
Clia  toir  e  mionaid  ri  mile ; 
Thèid  e  air  leth-dusan  sìnteag, 
Seachad  sios  air  Renfrew! 

'S  e  mo  laochan,  etc. 

'N  uair  a  dh'  fhalbh  e  'n  sin  'n  a  throtan, 
A'  cheart  cho  luath  ri  MaU  Goach, 
Gu'n  do  chrom  mi  sios  fo'n  drochaid, 
Mu'n  sgrogadh  e  'n  ceann  diom. 

'S  e  mo  laochan,  etc. 

JRigh  !  gur  mise  ghabh  an  t-eagal, 

Cha  mhor  nach  deachaidh  mi  'm  bhreislich ; 

'IST  uair  a  thòisich  e  ri  breabail, 

Gu'n  do  theich  na  beanntan, 

'S  e  mo  laochan,  etc. 

'N  uair  a  chaidh  e  stigh  do'n  tunnel, 
'S  a  sheall  mi  mach  air  an  uinneig, 
Shaoil  mi  nach  faicinn  leus  tuille, 
'S  gu'm  bu  duine  dall  mi  ! 

'S  e  mo  laochan,  etc. 

Righ  !  gur  mise  ghabh  an  t-ioghnadh, 
'N  uair  a  ghabh'  e  an  t-sùrdag, 
Mach  troimh  phairceanan  tidrneip, 
Troimh  chùirn  agus  deanntaig. 

'S  e  mo  laochan,  etc. 

Chaidh  mi  suas  gu  fear  an  fhearainn, 
Feuch  am  f  aighinn  e  r'a  cheannach ; 
'S  chuirinn  dhachaidh  e  gu  Sellar, 
'Tharraing  feamainn  gheamhraidh. 
'S  e  mo  laochan,  etc. 

Chuirinn  e  dh'  ionnsaidh  a'  Mhàidseir, 
A  tharraing  nan  giomach  an  t-Sàilein  ; 
B'  fheàrr  e  na'n  t-each  ruadh  aig  Da'idh, 
No'n  làir  bhàn  aig  Sandy. 

'S  e  mo  laochan,  etc. 

Ach  na'm  faighinn-se  chur  dhachaidh 
Còmhl'  ri  pony  Acha-rainich, 
Bhiodh  Dughal,  mac  lain  'Ic-Lachainn 
'CumaiI  ceart  na  h-engine. 

'S  e  mo  laochan,  etc. 

'S  na'm  faighinns'  air  an  rail  e, 
H-ùile  car  gu  Bugh'-na-h-àirde 
Ghabhainn  troimh  mhonaidhean  Fhearnaig, 
'S  theàrnainn  air  Gleann-Sanda. 

'S  e  mo  laochan,  etc. 

Ach  na'm  faiceadh  cuid  de  dhaoine, 
Dìreadh  ri  Bealach-gaoith  e, 
'S  ann  a  thòisicheadh  iad  ri  glaodhaich 
Gu'm  b'  e  'n  saoghal  thall  e  ! 

'S  e  mo  laochan,  etc. 

Sud  an  t-each  's  a  bheil  an  cruadal, 
'S  a  fhuair  an  t-urram  air  luaithead ; 
'Se  nach  fheumadh  dol  a  bhualadh, 
Bgnab  dha  anns  a'  gheamhradh. 

'S  e  mo  laochan,  etc. 


'N  uair  a  chriochnaich  mi  mo  dhuanag, 
Chaidh  a  h-èisdeachd  le  duin'-uasal, 
'S  thuirt  e  rium  na'n  rachainn  suas, 
Gu'm  faighinn  cuach  de  bhranndaidh. 
'S  e  mo  laochan,  etc. 

DO  AILEAN  CAMAROK 

IonAr-Sgathadail,  le  Seumas  Shaw. 

So  deoch-slàinte  Ghaidheil  ghasta 
Choisinn  cliù  air  thùs  nan  gallan, 

Làmh  a  ni  na  crùin  a  sgapadh, 
'S  nach  bi  airsneulach  ga  'n  dìol. 

Dh'  innsinn  air  thoiseach  an  òrain 
Fineadh  an  fhiùrain  gun  fhòtus, — 

Camaronaich  o  bhun  na  Mòr-thir 
'S  o  Lochaidh  an  òlteadh  fìon, 

So  deoch,  etc. 

'S  ioma  meangan  a  tha  lùbadh, 

'S  a'  dìreadh  mu  ghuaillnibh  an  f hiùrain, 
Bidh  na  Camaronaich  air  thùs  ann, 

A's  Dòmhnullaich  nach  diùltadh  strith. 
So  deoch,  etc. 

'S  beag  an  t-ioghnadh  sud  a  thachairt, 
Ged  nach  tionndadh  tu  le  gealltachd, 

'S  fuil  nan  Stiùbhardach  o'n  Apuinn 
'Bualadh  bras  'cur  reachd  mu  d'  chrìdh'. 
So  deoch,  etc. 

Do  na  h-uaislean  tha  thu  càirdeach; 

Cha'n  ann  bho'n  iomall  a  dh'fhàs  thu; 
Eadar  Aird-ghobhar  a's  Cinn-gheàrr-loch 

Far  an  àird'  am  fàs  a'  choill. 

So  deoch,  etc. 

'S  beag  an  t-ioghnadh  i  bhi  èibhinn, 
Ge  b'  è  tè  a  gheobh  dhi  fhèin  thu — 

Cridhe  fialaidh'n  còm  na  cèille 
Nach  cuir  èislein  oirr'  a  chaoidh. 
So  deoch,  etc, 

Dannsair  tlm  air  ùrlar  clàraidh, 

Cho  matli  's  a  tlia  measg  nan  Gàidheal ; 

Cha  mhios  thu'd  sgiobair  bàta, 
Ga  'toirt  sàbhailte  gu  tìr. 

So  deoch,  etc. 

Dà  shùil  mheallaich  ann  ad  aodann, 

Aghaidh  mhaiseach,  thlachd'or,  aobhach, 

Slios  mar  eala  bhàn  nan  caoiltean. 
'Shnamhadh  aotrom  air  an  tuinn. 
So  deoch,  etc. 

'S  ioma  talla  a's  tigh-tàirne, 

Am  bi  iad  ag  òl  do  dheoch-slàinte. 
'S  sgoileir  thu  'sgriobhas  gu  sàr-mhath; 

Dròbhar  àrd  air  a'  chrodh-laoigh. 
So  deoch,  etc. 

'S  ioma  baintighearn'  le  'cuid  stòrais, 

A  bhiodh  toileach  air  do  phòsadh, 
Le  fàinneachan  air  am  meòraibh,  ^ 

Le  'n  gùnndaichean  sròil  a's  sìod. 
So  deoch,  etc. 

Dh'  èireadh  tu  moch  maduinn  chèitein, 

Bhiodh  damh  nan  cabar  fo  èislein ; 
Cha'n'eil  fìos  aig  neach  fo  'n  ghrèin  so, 

Ciod  an  ceud-fath  tha  ga  d'  dhìth. 
So  deoch,  etc. 

'S  beag  an  t-ioghnadli  thu  bhi  ainme:'!, 

'Sthu'n  fhuil  rioghail,  mhuirnich,  mheamnaicb, 

Tha  thu  d'an  fhinc  neo-chearbach — 
Gallain  ris  an  earbd'  an  Bigh. 

So  deoch,  etc. 

ORAN. 

'S  è  luath-bheul  na  h-ìgli'nne  duibh 
Chuir  gruaim  air  mo  leannan  rium, 

Tha  m'  fhuaths'  air  an  nighinn  duibh, 
Nach  urrainn  mi  ga  'àicheadh. 

Gun  d'  thug  mi  cion  do  'n  chìobair, 

Do  ghaol  a  thug  do'n  tìr  mi; 
Gur  mis'  a  tha  fo  mhi-ghean, 

Ma  dhìobair  thu  cho  tràth  mi. 

'S  e  luath-bheul,  etc. 

Do  ghruaidhean  mar  an  caòrann 
Do  shlios  cho  gheal  's  an  f  haoilinn, 

Dà  shùil  ghorm  ad  aodann; 
Do  mhala  chaol  a  chràidh  mi. 

'S  e  luath-bheul,  etc. 

Calp'  an  t-siubhail  bhòidhich, 

Troigh  shocair  am  bròig  chòmhnaird  ; 
Mur  am  faigh  mi  còir  ort, 

Cha  bheò  mi  gu  FeiU-Màrtainn. 

'S  e  luath-bheul,  etc- 

'S  e  mo  ghaol  an  t-bigear 

Is  deise  thèid  an  òrdugh; 
Gur  mise  th'  air  mo  leònadh, 

Bho  'n  shebl  thu  uainn  air  sàile. 

'S  e  luath-bheul,  etc. 

'S  ann  aig  taobh  na  dìge, 

A  shuidh  mi  leat  a  bhriodal; 
'S  bu  toilichte  bha  m'  inntinn, 

Na  sgriobhadh  air  na  h-àrdaibh. 

'S  e  luath-bheul,  etc. 

Dh'  fhalbh  mo  leannan  bbidheach, 
Am  bliadhn'  a  dh'-arm  Righ  Debrsa, 

'S  cinnteach  mi  thair  mhòran, 
Gu'n  còrd  thu  ris  a'  Mhàidseir. 

'S  e  luath-bheul,  etc. 

Gur  mise  tha  gu  brònach, 

'S  mi  m'  shuidh'  air  cnoc  am  ònar, 

'S  mi  'n  so  a'  deanamh  òrain, 
Do'n  òigear  tha  mi  'n  gràdh  air. 

'S  è  luath-bheul,  etc. 

Gur  e  mo  ghaol  an  t-uasal 

A  dhìreas  ris  a'  chruachan; 
Do  ghunna  air  do  ghuallainn, 

'S  an  eilid  ruadh  £o  phràmh  ann. 

'S  e  luath-bheul,  etc. 


ORAN    CHLOINN-GHRIOGAIR. 

AiR  roNisr : — Bothan-àiridh  ^m  Bràigh-Raineach . 

Mi  am  shuidhe  'n  so  'm  ònar 

Air  còmhnard  an  rathaid, 
Dh'  fheuch  am  faic  mi  f ear  fuadain 

'Tigh'nn  o  Chruachan  a'  cheathaich. 

Dh'  fheuch  an  faic,  etc. 
'Bheir  dhomli  sgeul  air  Clann-Ghriogair, 
Ko  fìos  c'ion  a  ghabh  iad. 

'Bheir  dhomh,  etc. 
'S  iad  bu  chuideachda  dhòmhsa 
Di-dòmhnuich  so  chaidh. 

'S  iad  bu,  etc. 

Cha  d'  fhuir  mi  d'  an  sgeula 

Ach  iad  bhi  'n  dè  air  na  sraithibh — 

Cha  d'  f huair,  etc. 
Thall  's  a  bhos  mu  Loch-f  ìne, 
Ma  's  a  fìor  mo  luchd-bratha ; 

Thall  's  a  bhos,  etc. 
Ann  an  Clachan-an-Diseart, 
'G  òl  fìon'  air  na  maithibh. 

Ann  an  Clachan,  etc. 
Bha  Griogair  mòr,  ruadh  ann — 
Làmh  chruaidh  air  chùl  claidhimh. 

Bha  Griogair,  etc. 
Agus  Griogair,  mòr,  meadhrach — 
Ceann-feadhn'  ar  luchd-tighe, 

Agus  Griogair,  etc. 
Mhic  an  fhir  à  Srath-Arduil, 
Bhiodh  na  bàird  ort  a'  tathaich, 

Mhic  an  fhii,  etc. 
'Bheireadh  greis  air  a'  chlàrsaich 
'S  air  an  tàileasg  gu  h-aighear, 

'Bheireadh  greis.  etc. 

'S  a  sheinneadh  an  fhidheal, 

'Chuireadh  fìughair  fo  mhnathan. 

'S  a  sheinneadh,  etc. 
'S  ann  a  rinn  sibh  'n  t-sithionn  anmoch 
Anns  a'  ghleann  am  bi  'n  ceathach. 

'S  ann  rinn  sibh,  etc. 
Dh'  fhàg  sibh  an  t-Eòin  bòidheach 
Air  a'  mhòintich  'na  laidhe; 

Dh'  fhàg  sibh,  etc. 

'IST  a  stairsnich  air  fèithe, 

'N  dèigh  a  reubadh  le  claidheamh. 

'N  a  stairsnich,  etc. 
'S  ann  a  thog  sibh  ghreigh  dhùghorm 
Bho  lùban  na  h-abhann. 

'S  ann  a  thog  sibh,  etc. 
Ann  am  bothan  na  dìge 

Ghabh  sibh  dìon  air  an  rathad; 

Ann  am  bothan.  etc. 
Far  an  d'  fhàg  sibh  mo  bhiodag. 
Agus  crios  mo  bhuilg-shaighead. 

Far  an  d'  fhàg,  etc. 
Gur  i  saighead  na  h-araich 
So  thàrmaich  am  leathar. 

Gur  i  saighead,  etc. 
Chaidh  saighead  am  shliasaid — 
Crann  fìar  air  dhroch  shnaitheadh. 

Chaidh  saighead,  etc. 
Gu  'n  seachnadh  Righ-nan-Dùl  sibh 
Bho  fhùdar  caol,  neimhe, 

Gu  'n  seachnadh,  etc. 
Bho  shradagan  teine, 

Bho  pheileir  's  bho  shaighead, 

Bho  shradagan,  etc. 

Bho  sgian  na  roinn'  caoile, 

'S  bho  f haobhar  caol  claidhimh ! 

Bho  sgian,  etc. 

'S  ann  bha  bhuidheann  gun  chòmhradh 
Di-dòmhnuich  'm  bràigh  bhaile  ; 

'S  ann  bha,  etc. 
'S  cha  dean  mi  gàir  èibhinn, 
'N  àm  eirigh  no  laidhe. 

'S  cha  dean,  etc. 

'S  beag  an  t-ioghnadh  dhomh  fèin  sud, 
'S  mi  an  dèigh  mo  luchd-tighe. 

'S  beag  an  t-ioghnadh,  etc. 
'S  mi  'm  shuidhe  'n  so  'm  ònar 
Air  còmhnard  an  rathaid. 


GED  THA  MI  GUN  CHRODH  GTJN  AIGHEAK 

Seisd — Ged  tha  mi  gun  chrodh  gun  aighean, 

Gun  chrodh-laoigh  gun  chaoraich  agam; 
Ged  tha  mi  gun  chrodh  gun  aighean, 
Gheobh  mi  fhathast  òigear  grinn. 

Fhir  a  dh'  imicheas  thar  chuantan, 
Giìilain  mìle  beannachd  uamsa, 
Dh'  ionnsaidh  òigear  a'  chuil  dualaich, 
Ged  nach  d'  f  huair  mi  e  dhomh  f hìn. 

Ged  tha  mi  gun  chrodh,  etc . 

Fhir  a  dh'  imicheas  am  bealach, 
Giùlain  uamsa  mile  beannachd; 
'Sfaod's  tu  innseadh  do  mo  leannan, 
Gu'm  beil  mi'm  laidhe  'so  leam  fhìn. 

Ged  tha  mi  gun  chrodh,  etc. 

Fhleasgaich  thàinig  nall  à  Suaineart, 
Bu  tu  f  hèin  an  sàr  dhuin'-uasal ; 
Gheobhainn  cadal  leat  gun  chluasaig, 
Air  cho  fuar  's  g'  am  biodh  an  oidhch'. 

Ged  tha  mi  gun  chrodh,  etc. 

Ged  nach  'eil  mo  sprèidh  air  lòintean 
Mo  chrodh  no  mo  chaoraich  bhòidheach, 
Bheirinn  tochar  dhuit  an  òrdugh, 
Cho  math  ri  te  òig  's  an  tir, 

Ged  tha  mi  gun  chrodh,  etc. 

Ged  tha  mi  gun  clirodh  gun  chaoraich, 
Cha'n  'eil  mi  gun  mhaise  'm  aodann ; 
Dh'  fhighinn  breacan  a  bhiodh  caol  dhuit, 
'S  dheanainn  aodach  a  bhiodh  grinn 

Ged  tha  mi  gun  chrodh,  etc, 

Naile !  's  mise  tha  f  o  mhulad, 
A's  mi  'tamh  's  an  t-seòmar  mhullaich ; 
An  leannan  bh'  agamsa  an  uiridh, 
'S  ann  tha  'n  diugh  rium  cùl  a  chinn. 

Ged  tha  mi  gun  chrodh,  etc. 

Naile!  's  mise  th'air  mo  leònadh, 
Mu  òigear  a'  chuil  bhachlaich,  bhòidhich; 
Gur  e  sud  an  sgeul  a  leòn  mi, 
Thu  bhi  'giùlan  còt'  an  Righ. 

Ged  tha  mi  gun  chrodh,  etc, 

Naile !  's  mis'  tha  dubhach,  deurach, 
'N  seomar  ard  a'  fuaigheal  leine ; 
Chaidh  mo  leannan  gu  Jamaica, 
'S  ciod  am  feum  dhomh  bhi  ga  'chaoidh  1 

Ged  tha  mi  gun  chi'odh,  etc. 


AN  GILLE  DUBH  CHA  TREIG  MI. 

An  gille  dubh  cha  trèig  mi, 

'S  le  fear  a'  chruidh  cha  tèid  mi : 

An  gille  dubh  cha  trèig  mi, 

Bho'n  thug  mi  fhèin  mo  ghealladh  dha. 

Tha  mo  chàirdean  deònach, 
'S  iad  toileach  mise  'phòsadh, 
Ki  fear  air  son  a  stòrais — 
Nach  gòrach  leibh  'n  am  barail  iad ! 
An  giUe  dubh,  etc. 

Is  e  mo  ghaol  an  t-uasal 
A  dh'  imich  thar  nan  cuantan ; 
Bu  shealgair  choileach-raadh  e, 
M'  an  sfluaiseadh  iad  's  a'  chamhanaich. 
An  gille  dubh,  etc. 


&■• 


'N  uair  dhireadh  tu  na  stucan 
Le  d'  ghunna  caol  nach  diùltadh, 
Bhiodh  coilich-dhubh  na  durdail 
Ga  'n  toirt  o  chùl  nan  toman  leat. 
An  gille  dubh,  etc. 

'N  uair  theid  thu  thun  na  feille 
Do  'n  chlachan  ri  là  greine, 
Cha  'n  fhaicear  measg  nan  ceudan 
Fear  eugais  a'  ghille  dhuibh! 
An  gille  dubh,  etc. 

Gur  e  mo  ghaol  an  t-oigear 
Aig  'bheil  a'  phearsa  bhoidheach — 
Troidh  chuimir  am  broig  chomhnaird 
Nach  toir  air  feoirnein  carachadh. 
An  gille  dubh,  etc. 

Gur  e  mo  ghaol  an  t-oigear 
Aig  bheil  a'  mheall-shuil  bhoidheach; 
Gu  'n  aithnichinn  do  cheum  còmhnard 
A  mach  air  lòin  a'  bhaile  so. 

An  gille  dubh,  etc. 

Gur  e  mo  ghaol  an  t-àrmunn 
A  chaidh  a  nunn  thar  sàile; 
Na  'm  faighinn  cead  do  chàirdean, 
Gun  dàil  gu  'n  deanainn  banais  dhuit. 
An  gille  dubh,  etc. 


28 

Cha  b'  ioghnadh  mi  bhi  'n  tòir  ort, 
'S  do  ghruaidhean  mar  na  ròsan; 
Do  chneas  mar  chanach  lòintean, 
'S  mar  ite  'n  ebin  do  mhalaidhean. 
An  giUe  dubh,  etc. 

'S  ann  an  raoir  a  rinn  mi  bruadar 
Am  chadal  air  a'  chluasaig — 
'S  a'  mhadainn,  'n  uair  a  ghluais  mi, 
Gu  'm  b'  fhada  bhuam  an  gille  dubh. 
An  gille  dubh,  etc. 

Gur  mise  th'  air  mo  lionadh, 
'Bhi  cuimhneach  air  do  bliriathran; 
Gu  'm  b'  fhearr  nach  fhacas  riabh  thu, 
Ma  thug  thu  'm  bliadhna  'n  car  asam. 
An  gille  dubh,  etc. 

Ma  rinn  thu  mise  'thrèigsinn 
Le  comhairle  luchd-brèige, 
Cha  'n  fhiosrach  mi  f o  'n  ghrèin 
Ciod  am  feum  a  th'  anns  an  leannanachd. 
An  gille  dubh,  etc. 

Ma  rinn  thu  mise  'thrèigsinn 
Le  comhairle  luchd-brèige, 
Mo  mhile  beannachd  fèin  leat 
Bho  'n  's  e  gu  'm.  b'  f  heudar  dealachadh. 
An  gille  dubh,  etc. 


O  R  A  N      G  A  0  I  L. 

NaA  gbrach  mi  gad'  chaoineadh,  'snach  caoineadh  tu  mi, 
'S  ro  ghbrach  thug  mi  gaol  dhuit.  's  gu'm  faod  thu  bhi  gam'  dhìth; 
Ma  's  e  lugh'd  mo  stòrais,  a  dh'  f hàg  do  dheòin  ga  m'  dhìth, 
O  's  fheudar  dhomh  bhi  beò,  ged  nach  pòsadh  tu  mì. 

Ciod  rinn  mi  brt  a  dh-eucoir,  'n  uair  thrèiginn  an  tìr  ì 
Cha  tugainnse  beum  ort,  ged  thrèigeadh  tu  mi; 
Cha  chreidinn  droch  sgeul  ort,  cha  bu  lèir  dhomh  as  i; 
'S  ged  chuireadh  iad  breug  ort,  cha'n  èisdinnse  rìth'. 

Ged  gheibhinns'  an  Eoinn-Eòrpa,  's  na  bheil  de  stòras  innt', 
Ged  gheibhinn  sud  air  m'  òrdugh,  a's  àite  còmhnuidh  innt', 
Ge'd  dh' èighteadh  am  dhiùc  mi,  'sged  chrùinnteadh  mi'm  rìgh, 
0  b'fheàrr  a  bhi  riut  pbsda,  mur  diùltadh  tu  mi, 

'S  i  mo  ghaols'  an  òg-bhean,  is  bòidhche  na  càch ; 

Do  chùl  daithte  'n  òrdugh,  mar  neòinein  a'  fàs; 

Mo  ghaolsa  mhaighdean  bhbidheach,  o'n  tig  an  còmhradh  blàth — 

Na'n  gealladh  tu  mo  phòsadh,  bu  bheò  mi  o'n  bhàs. 

'S  i  mo  ghaolsa  mhaighdean,  ^^fine  theid  'n  a  gùnn, 
'Si  mo  ghràdhsa  mhaighdean,  gu'm  faighnichdinn  thu — 
Gu'm  faighnichdinn  roimh  n-òr  thu  aig  bòidhchead  do  shùl, 
'S  e'n  gaol  a  thug  mi  òg  dhuit  thug  deòir  air  mo  shùil. 

Mo  chridhe  cha  dean  èirigh,  ged  dh'  èisdinn  ri  ceòl; 

M'  aigne  cha  'n  'eil  eutrom,  ge'd  's  fheudar  dhomh  bhi  beò; 

Tha  leann-dubh  air  m'  aodann,  's  mi  daonnan  fo  bhròn ; 

0  b'  fheàrr  mu'n  tug  mi  gaol  dhuit  bhi  'n  ciste  chaol  nam  bòrd. 

Gur  mise  tha  fo  ghruaimein,  's  nach  gluais  mi  leam  f hìn, 

Mu'n  ghaol  thug  mi  do'n  ghruagaich,  'sgun  duais  dhomh  da  chiixn; 

Ma  bheir  fear  eile  bhuam  thu,  nach  truagh  a  bhios  mi; 

0  b'  fhearr  a  bhi  's  an  uaigh  na  thu,  luaidh,  bhi  ga  m'  dhìth. 

Comhairl'  thoirt  air  òig-fhear — 's  cha  ghòraich  e  i — 
Gun  ghaol  thoirt  do  dh-òg-bhean,  cho  bòidheach  's  g'am  bi  i, 
Ma  labhras  i  gu  ciùin  ruit,  cum  dùinte  do  chrìdh', 
'S  feuch,  mu'n  toir  thu  rùn  di,  gii'n  lùb    thu  leat  i. 

CFMHA  AN  T-SEANN  GHAIDHEIL, 
AiR  'fhagail  leis  fein  's  a'  ghleann. 
Le  N.  Mac-Leoid. 

Tha  sgiatliaii  na  11-oidL.clie  ga  'ii  sgaoileadh.  a  iiall, 
'S  an  ceò  air  a  lùbadh  mn  stùcan  nam  beann ; 
Tlia  deòir  air  mo  shùil-sa  's  gun  m'aigne  ach  fann, 
Air  m'  f  hagail  am  aonar  a'  caoineadh  's  a'  ghleann. 

Tha  eunlaith  nan  geugan  a'  gleusadh  an  rann, 
'S  a'  leumnaich  le  sòlas,  's  ri  ceòl  f  eadh  nan  crann  ; 
Tha  'n  àlach  mu'n  cuairt  daibh  gu  h-uallach  a'  danns', 
Ach  àlach  mo  ghaoil-sa,  gach  aon  diubh  air  chall ! 

Tha  mo  chiabhagan  tana,  's  tha  claisean  am  ghruaidh, 
Oir  tha  cèile  mo  ghraidh-sa  'n  a  sìneadh  's  an  uaigh, 
Agus  triùir  dhe  mo  phàisdean  bu  bhlàthmhoire  greann, 
'N  an  sìneadh  fo  leacan  a'  chlachain  ud  thall. 

Ged  tha  eoin  bheag  a'  chèitein  a'  trèigsinn  nan  tom, 
'N  uair  a  chomhdaicheas  reòdhtachd  a's  dòruinn  am  fonn, 
Bheir  samhradh  mu'n  cuairt  iad  gu  bruachaibh  nan  allt — 
Ach  càirdean  mo  ghaoil-sa  cha  taobh  iad  an  gleann. 

Tha  na  fàrdaichean  blàth  a  bha  'g  àracli  iian  sonn, 
Bu  shuilbhire  gàire  's  bu  bhàigheile  com, 
Ear  am  b'  f  hàbharach  càirdeas  do'n  ànrachan  lom, 
'N  an  làraichean  fàsail  air  cnàmh  gus  am  bonn. 

Cha'n  fhaicear  am  buachaill'  a'  ruagail  mu'n  chrò, 
No  banarach  ghuanach,  le  buarach  'n  a  dòrn  ; 
Bu  bhinn  leam  a  duanagan  uallach,  gun  ghò, 
Le  cuailein  m'a  guaillibh  mar  dhualaibh  de'n  òr. 

Cha'n'eil  clàrsach  no  seannsair  ga'r  dùsgadh  le  ceòl, 
'S  tha  mactalla  'n  a  shùain  ann  an  uaimhibh  nam  fròg; 
'S  na  laoich  a  bha  lùghor  mu  stìican  a'  cheò, 
Binn  fòirneart  an  sgiùrsadh  bho  dhiithaich  an  òig'. 

Ach  sìth  do  na  dh'fhalbh  agus  biiaidh  leis  na  seòid  ! 
Tha  m'  fheasgar-s'  air  ciaradh  's  mo  ghrian  fo  na  neòil ; 
Cha  'n  fhad'  gus  an  crìonar  mo  chiabhan  fo'n  fhòid, 
Far  an  caisgear  gach  pian,  's  an  tèid  crìoch  air  gach  bròn. 


BIODH  AlSr  DEOCH  SO  'N  LAIMH  MO  EXJIK 

Seisd: — Biodh  an  deoch  so'n  laimh  mo  rùin, 
Siàinte  le  fear  an  Tùir ; 
Biodh  an  deoch  so  'n  laimh  mo  rùin. 

Oladh  no  na  òladh  càch  i, 
Biodh  i  làn  air  ceann  a'  bhùird. 

Biodh  an  deoch,  etc. 

Sùil  gu'n  d'  thug  mi  thar  mo  ghuallainn, 
'S  rinn  mi  cuairteach  air  a'  chuan. 
Biodh  an  deoch,  etc. 

Chunnacas  bàta  air  an  fhairge, 
'S  lamh  dhearg  air  an  stiùir. 

Biodh  an  deoch,  etc. 

Chunnaic  mi  'dol  seach  na  caoil  i, 
'S  badan  fraoich  's  an  t-slat-shiùil. 
Biodh  an  deoch,  etc. 

Fhir  a  chunnaic  air  an  t-sàil'  i, 
Beannaich  an  long  bhàn  's  a  crew. 
Biodh  an  deoch,  etc. 

Beannaich  a  croinn  àrd  's  a  h-acfhuinn, 
A  cuid  acraichean  's  a  siùil. 

Biodh  an  deoch,  ete. 

Ged  a  tha  mi  so  an  Cola, 
B'e  mo  thoil  e  dol  a  Bùm. 

Biodh  an  deoch,  etc. 

Agns  as  a  sin  do  dh-Uithist, 
Na  'n  d'  fliuair  mi  mo  ghuidhe  leam. 
Biodh  an  deoch,  etc. 

'S  mairg  a  shamhladh  Cola  creagach, 
E,i  Dùnbheagain  no  Dun-tùilm. 

Biodh  an  deoch,  etc. 

Mo  rùn  air  mnime  nam  macaibh, 
A  bhiodh  ga'n  altrum  aig  a'  ghlùin. 
Biodh  an  deoch,  etc. 

'S  gur-a  ladurn'  thuirt  am  balach, 
Bi  Mac-Cailein  an  Tùir. 

Biodh  an  deoch,  etc. 

Mur  a  b'e  gur  tu  mo  bhrathair, 
'S  mi  nach  àicheadh  idir  thu. 

Biodh  an  deoch,  etc. 

'S  e  am  mac  a  b'  fhearr  na  'n  t-athair, 
An  cliù,  an  aighear,  's  an  sùnnd. 

Biodh  an  deoch,  etc. 

'S  truagh  nach  f  haicinn  Caisteal  Dhubhaird 
'Dol  *n  a  sprudhan  anns  a'  ghrunnd. 
Biodh  an  deoch,  etc. 

Dh'  òlain  deoch  slàinte  Bigh  Seumas, 
'Bhi  ga  'èigheach  air  a'  chrùn. 

Biodh  an  deoch,  etc. 

Bidh  mi  'nis  a'  sgur  ga  m'  sheisreach, 
Bho'n  tha  'm  feasgar  'leagail  drùchd. 
Biodh  an  deoch,  etc. 

MAO   Oa  AN   lAELA   EUATDH. 

Seisd. — Hìllinn,  ìllinn,  iù  lio-rò, 
Hìllinn,  illinn,  iù  ho-ro, 
Hìllinn,  ìllinn,  iù  ho-ro, 
Hillinn  iu-6,  hug  6ro  ì. 

^'Cha  teid  mise  chaoidh  de  m'  dheòin 

Gu  mac  òg  an  larla  Kuaidh, 
Gus  an  cuir  a'  bheinn  ud  shios 

Culaobh  ris  a'  bheinn  ud  shuas. 

'^Cha  tèid  mise  chaoidh  de  m'  dheòin 

Gu  mac  òg  an  larla  Ruaidh. 
Gus  an  dean  an  eala  bhàn 

Nead  gu  h-ard  air  bharr  nan  stuadh. 

"Cha  teid  mise  chaoidh  de  m'  dhebin 
Gu  mac  òg  an  larla  Euaidh, 

Gus  an  cuir  am  bradan  breac 

Tri  chuir  mhear  an  crò  nan  uan.'* 

Thog  a  muime  thall  a  ceann— 

"  'S  gorach  leam  do  chainnt,  a  luaidh  ; 
Bheir  thu  gaol  roimh  FheiU-an-ròid 

Do  mhac  òg  an  larla  Kuaidh. 

"Cainnt  nan  og-bhean  tha  mar  dhruchd 
A  ni  grian  a  shughadh  suas ; 

M'an  tig  Samhain  bidh  tu  pòsd' 
Aig  mac  òg  an  larla  Kuaidh." 

A'  bheinn  ud  shuas  's  a'  bheinn  ud  shios, 
Cha  do  charaich  riabh  's  cha  ghluais, 

Ach  thug  Mairi  gaol  gun  ghò 
Do  mhac  òg  an  larla  Kuaidh. 

Tha  'n  eala  'gur  's  an  eilean  bhàn, 

'S  am  bradan  tàrr-gheal  feadh  a'  chnain, 

'S  tha  Mairi  nis  'n  a  cèile  phòsd' 
Aig  mac  òg  an  larla  Ruaidh. 
Hìllinn,  ìllinn,  etc. 


ORAN  DO  GHILLE  A  CHAIDH  A  BHATHADH. 

Seisd: — Air  fàillirinn,  ìllirinn, 
I  ho  ro  hù  o; 
Air  fàillirinn,  illirinn, 
Och  p  rinn  ù. 

'S  ann  aig  Port  an  Tigh-àiridh, 
'Thogadh  siùil  ris  a'  bhàta; 
'S  cha  b'  i  'n  stiùir  a  rinn  d'  fhàgail, 
Ach  gu  'n  d'  f  hàil'nich  na  bùird. 
Air  fàillirinn,  etc. 

'S  ann  shios  aig  Sgeir-chailleach, 
Tha  mo  ghaolsa  'n  a  laidhe, 
Fo  fhaoileig  na  mara, 
'S  fo  ghaillinn  nan  stùdh. 

Air  f àillirinn,  etc. 

'S  mòr  am  beud  do  chùl  clannach 
Bhi  g'a  reubadh  's  an  fheamainn, 
Gun  chiste,  gun  anart, 

Ach  gainneamh  a'  ghruinnd, 
Air  f  àillirinn,  etc, 

'S  na  'n  rachadh  do  bhàthadh, 
'N  uair  a  chaidh  mo  thriùir  bhràithrean, 
Gheibhinn  leth-sgeul,  a  ghràidh-ghil, 
Gu  bràth  bhi  ga  d'  chaoidh. 
Air  f  àillirinn,  etc. 


OHAIDHEALACH.  *  177 


'S  cha  truagli  leam  do  phiutliar, 
Ged  a  tha  i  dheth  dubhach  ; 
Thèid  is*  ann  an  cuideachd, 
'S  bidh  a  mulad  air  chùl. 

Air  f  àillirinn,  etc. 

Gur  truagh  leam  do  mhàthair 
A  shaothraich  air  d'àrach, 
'S  nach  d'  fhuàir  i  de  dh-f hàbhar 
Bhi  ga  d'  charamh  's  an  ùir. 
Air  fàillirinn,  etc. 

Fhir  nan  camagan  donna, 
Mhuineil  ghil  's  an  uchd  shoilleir, 
'S  mi  gu  'n  rachadh  ad  choinnimh, 
'S  cha  bu  choma  leam  thu  ! 
Air  fàillirinn,  etc. 

'S  mi  'dìreadh  a'  bhealaich, 
'S  trom  mo  cheum  's  mi  air  m'  aineolj 
'S  ma  bha  sùgradh  air  m'  aire, 
Chaidh  e  tamul  air  chùl. 

Air  f  àillirinn,  etc. 

'S  ann  air  feasgar  Di-màirt, 
Dh'  fhalbh  sgiobadh  bha  àluinn, 
Chaidh  a  dh-iarraidh  a'  bhàta, 
Rinn  d'  fhàgail  's  a'  ghrunnd. 
Air  fàiUirinn,  etc. 

'N  uair  thruiseas  na  gillean, 
'S  a  sheinneas  an  f  hidheal, 
Ciamar  thogas  mo  chridhe 
'S  gun  thu  'tighinn,  a  rùin ! 
Air  f  àillirinn,  etc. 

[The  following  staìizas  evidently  helong  to  another  song  having  a 
similar  re/rain.^ 

Tha  'n  Nollaig  a'  tigMnn, 
Kis  nacli  èirich  mo  chridhe, 
'S  cha  cheil  mi  ort  idir, 

Qu  bheil  snidh'  air  mo  shùil. 
Air  fàillirinn,  etc, 

'S  ann  am  bothan  na  buaile, 
'S  an  taice  na  h-uaisle, 
Rinn  do  ghaol-sa  mo  bhuaireadh, 
Gar  'n  d'  bhuannaich  mi  thu. 
Air  fàillirinn,  etc. 

Tha  mo  ghaol  air  an  fhleasgach — 
Chuir  mi  litir  g'  a  ghreasad, 
'S  ged  nach  dean  e  mo  fhreasdal, 
Tha  mo  chion  air  co-dhiubh. 
Air  fàillirinn,  etc. 

A'  dìreadh  's  a'  teàrnadh 
Nam  bruthaichean  àrda, 
Chi  mi  tighinn  am  bàta, 

'S  gun  mo  ghràdh  air  an  stiùir. 
Air  fàillirinn,  etc, 

'S  gur  mi  tha  f  o  mhulad, 
Air  an  fhraoch  's  mi  air  m'  uilinn; 
Chi  mi  'm  bàta  fo  'h-uidheam, 
'Tigh'nn  bho  Uithist  nan  stùc. 
Air  fàillirinn,  etc. 

ORAN 

LE  GILLE  ÒG  D*  A  LEANNAN  AGUS   I   AIR   PHAGAIL. 


An  nochd  is  tric  a'  faireach  mi 

Le  cabhaig  às  mo  shuain ; 
Mi  carachadh  's  a  tionndadh, 

'S  ag  iondrainn  na  bheil  bhuam; 
Gur  i  an  rìbhinn  bhanail  ud 

A  dh'  atharaich  mo  shnuadh, 
Bho  'n  ghabh  mi  cead  le  duilichinn 

Glè  mhoch-thràth  dhi  Di-luain. 

Cha  'n  'eil  uair  a  chi  mi  thu 

Nach  lion  thu  mi  le  bròn ; 
Mo  chridhe  trom  le  duilichinn, 

'S  e  mulaideach  gu  leòir, 
Mu  'n  tè  ud  a  bha  feitheamh  orm, 

XiQ  foighidinn  ro-mhòir, 
B'  f heàrr  mu  '11  d'  rinn  thu  m'  fhàgail 

Am  bàs  gu  m'  chuir  fo  'n  f hòid. 

Ochòin!  a's  ciod  a  dh'  fharraich  mi 

'N  uair  chaidil  mi  cho  mòr, 
'S  a  leig  mi  dhiom  le  di-misnich 

An  rìbhinn  aoibheil  òg ! 
B'  fheàrr  a  bhi  gun  aodach, 

An  ciste  chaoil  nam  bòrd, 
Na  bhi  faicran  d'  aodainn, 

'S  nach  fhaod  mi  dol  ad  chòir. 

Cha  'n  àiceadh  mi  ach  aidicheam, 
Gun  fhacal  ann  de  bhrèig, 

Nach  d'  fhuair  agus  nach  faighinn-se 
Na  b'  fheàrr  na  thu  fo  'n  ghrèin. 

Ma  bha  tliu  riamh  tràth  foilleil  dhomh, 

Bha  choire  agam  fèin; 
Mo  ghaol  a'  mhaighdean  ùrailteach, 

'S  ro  mhuladach  mi  *d  dhèigh. 

Do  dheiid  tha  mar  na  nebineinean, 

Do  phbgan  mar  a'  mhil ; 
Do  chùl  tha  bachlach,  òr-bhuidhe, 

'S  e  'n  òrdugh  air  do  shlios; 
'N  uair  theannadh  tu  ri  'shlìo2;adh 

Gur  fada  'chìt'  a  dhreach; 
'S  'n  uair  leagadh  tu  le  cìr  e 

Leat  mheallteadh  mìle  fear. 

Is  diombach  mi  do  'n  bhalach  ud, 

Thàinig  oirnn  à  machair  Ghalld' ; 
'S  a  rinn  le  stòras  buaireasach, 

Do  mhealladh  bhuam  's  an  àm ; 
Na  'n  tachrainn  anns  a'  bhealach  air, 

'Eo  anns  a'  ghleann  ud  thall, 
Gur  ann  mu  dhèigh  na  gruagaich, 

A  rachainn  'bhualadh  lann. 

Ach  bheirinn  mionnan  fìrinneach 

Co  cinnteach  ris  a  bhàs, 
Ged  a  leagteadh  'm  Bìobull, 

']Sr  a  shìneadh  air  mo  làmh, 
Naoh  cualas  dad  de  mhi-chliù  ort, 

Ach  sbghail,  caoimhneil,  blàth; 
Cha  b'  ioghnadh  thu  bhi  dìleas  dhomh, 

Bho  'n  thug  mi  fèin  dhuit  gràdh. 

Gu  'm  bu  slàn  do  m'  ghruagach; 

Is  mìlis  cainnt  a  beoil — 
Dh'  fhàg  thu  bho'n  Di-hiain  ud  mi, 

Fo  bhruilleadh  a's  fo  leon. 

Cha'n  fhaod  mi  fèin  a  ràidhtinn, 

Gu'n  d'  fhag  thu  mi  le  d'  dheòin ; 
Ach  bhiodh  do  chàirdean  dìombach, 
Mur  aontaicheadh  tu  leo. 


IS   TOIGH   LEAM   A'   GHAIDHEALTACHD. 

Le  Iain  Caimbeul,  anns  an  Leideig. 

AiR  FoNN: — ^^Cogadh  no  sìth" 

Is  toigh  leam  a'  Ghàidhealtachd,  's  toigh  leam  gach  gleann, 
Gach  eas  agus  coire  an  dùthaich  nam  beann; 
Is  toigh  leam  na  gillean  'n  an  èideadh  glan,  ùr, 
A's  boineid  Ghlinn-garaidh  mu  'n  camagan  dlùth. 

Is  toigh  leam  'n  an  deis'  iad,  o  'm  muUach  gu  'm  bonn, 
Am  breacan,  an  t-osan,  an  sporan,  's  an  lann; 
'S  bòidheach  iad  sgeadaicht'  an  èideadh  an  tìr — 
Ach  's  suarac^  an  deise,  seach  seasmhachd  an  cridh'. 

Sheas  iad  an  dùthaich  's  gach  cùis  agus  càs, 
Duais-bhrathaidh  cha  ghabhadh  ged  racht'  an  cur  bàs ; 
'S  ged  shàraicht'  an  spiorad  's  ged  leagteadh  an  ceann, 
Bha  'n  cridhe  cho  daingean  ri  carraig  nam  beann. 

Is  toigh  leò  na  h-igheanagan  's  b*  ainneamh  an  t-àm 
Nach  bithinn  'n  an  cuideachd  'n  uair  gheibhteadh  'bhi  ann ; 
'Sna'm  faighinn-se  tè  dhiubh  à  dùthaich  mo  chrìdh', 
Gu  'n  siùbhlainn-se  leatha  gu  iomal  gach  tìr. 

'S  toigh  leam  a  Ghàidhlig,  a  bàrdachd  's  a  ceòl, 
'S  tric  'thog  i  a  nìos  sinn  'n  uair  bhiodhmaid  fo  leòn; 
'S  i  dh'  ionnsaich  sinn  tràth  ann  an  làithean  ar  n-òig, 
'S  nach  f  àg  sinn  gu  bràth  gus  an  laidh  sinn  fo  'n  f  hòd. 

'S  toigh  leam  na  cleachdaidhnean  ceanalta  bh*  ann ; 
Na  biodh  iad  air  dhi-chnimhn'  a  nis  aig  a'  chloinn; 
An  coimhneas,  an  càirdeas,  am  bàigh  a's  an  t-end, 
Thug  clìù  dhoibh  's  gach  dùthaich  fo  chùirtean  nan  speiir. 

Nis  tha  dùthaich  ar  gaoil  'dol  £o  chaoraich  's  fo  f hèidh  ; 
Sinn  gu  'r  fuadach  thar  sàile  mar  bhàrrlaich  gun  fheum ; 
Ach  thigeadh  an  cruaidh-chàs,  's  co  sheasas  an  stoirm? 
O,  co  ach  na  balaich  le  'm  boineidean  gorm' ! 

Co  sheas  ris  na  Frangaich  ri  àm  Waterloo  ì 
'S  an  Russia,  chuir  Almob  gu  h-ìosal  's  an  ùir? 
Co,  anns  na  h-Innsean,  'thug  saorsa  do  'n  t-sluagh? 
O,  co  ach  na  Gàidheil  bho  dhùthaich  na  buadh ! 

Canar  an  gaisge  's  an  domhan  mu  'n  cuairt, 
Air  sgiathaibh  na  gaoithe  g'a  sgaoileadh  thar  chuan : 
Is  fhad  's  a  bhios  rìoghachd  'n  a  seasamh  air  fonn, 
Bidh  cuimhne  gu  dìlinn  air  euchdan  nan  sonn. 

'S  ma  rìiisgcar  an  claidheamh  a  rithist  gu  strìth, 
Ged  's  ainneamh  ur  cuideachd,  bidh  trusadh  'nar  tìr; 
Bidh  clanna  nan  Gàidheal  ri  aghaidh  gach  càs, 
'S  iad  guallainn  ri  guallainn,  gu  buaidh  no  gu  bàs. 


THUG  MI  GAOL  DO  'N  T-SEOLADAIR 

Air  feasgar  sàmhraidh  Sàbaid  dhomh 

'S  mi  gabhail  sràid  leam  fèin, 
Na  smeòraich  bha  gu  ceilearach, 

'S  iad  àrd  air  bhàrr  nan  gèug — 
Mi  cuimhneach'  air  an  àrmunn 

Is  àillidh  tha  fo  'n  ghrèin — 
Nach  truagh  nach  robh  mi  còmhla  riut 

A'  còmhradh  greis  leinn  fein  ! 

Blio  'n  thàinig  mi  do  'n  dùthaicli  so 

Gur  beag  mo  shunnd  ri  ceòl, 
Bho  'n  dh'  fhàg  mi  tìr  nan  àrd-bheann, 

Far  'n  d'  f  huair  mi  m'  àrach  òg ; 
Far  am  biodh  fèidh  's  na  firichean, 

A's  bric  air  linne  lòin, 
Far  'm  biodh  na  h-òighean  uaibhreach 

'Dol  do  'n  bhuaile  le  'n  laoigh  òg'. 

Tha  m'  athair  a's  mo  mhàthair, 

'Smo  chàirdean  rium  an  gruaim; 
'S  ann  tha  gach  h-aon  dhiubh  'g  ràidhtinn- 

"  Gu  bràth  an  tig  ort  buaidh  ì 
An  di-chuimhnich  thu  ghòraich 

Bho  d'  òige  'thog  thu  suas  V' 
'S  ann  thug  mi  gaol  do  'n  t-seòladair 

'Tha  seòladh  thar  a'  chuain  1 


Tha  'anail  leam  cho  cùbhraidh 

Bis  na  h-ùbhlan  's  mi  ga  'm  buain; 
A  dheud  cho  geal  's  an  ìbhri, 

A  chneas  mar  fhaoileann  cuain; 
A  ghruaidhean  mar  an  caorann, 

'S  a  chaol-mhala  gun  ghruaim — 
O,  thug  mi  gaol  nach  dìobair  dhuit 

Gus  'n  sìnear  mi  's  an  uaigh ! 

Gur  lionmhor  mais'  ri  àireamh 

Air  an  àrmunn  dh'  f hàs  gun  mheang, 
Gu  'n  aithnichinn  fèin  air  f àireadh  thu, 

'S  tu  àrd  air  bhàrr  nam  beann ; 
Bu  deas  a,ir  ùrlar  clàraìdh  thu, 

'N  uair  thàirneadh  tu  'n  tigh-dhanns' — 
Troigh  chuimir  am  bròig  chluaiseinich — 

'S  gach  gruagach  ort  an  geall ! 

Thar  leam  gur  mi  blia  gòrach 

'N  uair  a  thòisich  mi  ri  dàn ; 
Cha  bhàrd  a  dheanadh  òran  mi, 

'S  cha  chòir  dhomh  dol  'n  a  dhàil ; 
Tha  ni-eigin  air  m'  inntinnse 

'S  cha  'n  fhaod  mi  inns'  do  chàch, 
Gu  'n  tug  mi  gaol  do  'n  t-sebladair 

Air  long  nam  mòr  chrann  àrd. 

Ach  innsidh  mise  'n  fhìrinn  duibh — 

Mur  bheil  mo  bharail  faoin, 
Tha  gaol  nam  fear  cho  caochlaideach, 

'S  e  'seòladh  mar  a'  ghaoith, 
Mar  dhriùchd  air  madainn  chèiteiu, 

'S  mar  dhealt  air  bhàrr  an  fheòir ; 
Le  teas  na  grèine  èiridh  e 

'S  cha  lèir  dhuiim  e  's  na  neòil. 

'S  ma  s'  nì  e  nach  'eil  òrdaichte, 

Gu  'n  còmhlaich  sinn  gu  bràth, 
Mo  dhùrachd  thu  bhi  fallain, 

'S  mo  roghainn  ort  tharr  chàich ! 
Ma  bhrist  thu  'nis  na  cùmhnantan, 

'S  nach  cuimhne  leat  mar  bha 
Guidheam  rogha  cèile  dhuit 

A's  laidhe  's  èirigh  slàn ! 


MUILE  NAM  MOR-BHEANK 

Am  Muile  nan  craobh  tha  mhaighdean  bhanail, 
jy  an  d'thug  mi  mo  ghaol  's  mi  faoin  am  bharail ; 

'S  ma  chaidh  e  fo  sgaoil  's  nach  faod  mi'faighinn 
Gu'n  taobh  mi  caileagan  Chòmhail. 

Seisd. — Bho'  n  tlia  mi  gun  sunnd,  's  is  dùtli  dhomh  mulad, 
Cha  tog  mi  mo  shuil  ri  sugradh  tuille ; 
Cha  teid  mi  le  muirn  gu  cuirt  nan  cruinneag, 
'S  mo  run  am  Muile  nam  mor-bheann. 

Tha  maise  a's  uaisle,  suairceas  a's  ceanal, 

A'  direadh  a  suas  an  gruaidh  mo  leannain ; 
Ma  Ibheir  thu  dhomh  fuath,  's  nach  buan  do  ghealladh 

Ni  uaigh  a's  anart  mo  chòmhdach. 

Bho  'n  tha  mi  gun  sunnd,  &c. 

Tha  maise  no  dhà  ri  àireamh  f  hathast 

Air  bean  a'  chuil  bhàin  nam  blàth-shul  meallach ; 

Ma  blieir  thu  do  làmh,  gu'm  fàs  mi  fallain, 
'S  bu  shlàinte  mhaireann  do  phòg  dhomh. 
Bho  'n  tha  mi  gun  sunnd,  &c. 

Do  shlios  mar  an  fhaoileann,  taobh  na  mara, 

Do  ghruaidh  mar  an  caorann,  sgaoilt'  air  mheangan ; 

Sùil  ghorm  is  glan  aoidh,  fo  chaoin-rosg  thana — 
'S  tu  'n  òigh  a  mhealladh  gach  òigear. 

Bho  'n  tha  mi  gun  sunnd,  &c. 

Tha  smuaine  no  dhà  an  tràth-s'  air  m'  aire ; 

Cha  'n  innis  mi  'chàch  ceann-fàth  mo  ghalair ; 
Ged  laidheas  mi  tràth,  cha  tàmh  dhomh  cadal, 

'S  do  ghràdh  ga  m'  sgaradh  an  cbmhnuidh. 
Bho  'n  tha  mi  gun  sunnd,  &c. 

Gur  math  'thig  an  gùnn  o'n  bhùth  do'n  ainnir, 

'S  an  fhasan  is  ùire  'n  cùirt  nan  Gallaibh  ;* 
Troidh  ghloin  am  broig  ùir — 's  i  dùint'  le  barr-iall — ■ 

Nach  lùb  air  faiche  am  f eòirnein. 

Bho  'n  tha  mi  gun  sunnd,  &c. 

*  Lowlanders. 

Dò  cli"ul  mar  an  ]ion  'n  a  mhile  camag, 

Nach  greannacli  £o  cliir,  a's  siod'  ga  'cheangal ; 

Do  dheud  mar  na  dìsnean,  dìonach,  daingean ; 
Beul  binn  a  ghabhail  nan  òran. 

Bho  'n  tha  mi  gun  sunnd,  &c. 

'S  e  'sgar  mi  o  m'  chiall  ro  mhiad  do  cheanail, 

'S  o'n  chaidh  thu  do  'n  t-sliabh,  nach  b'  fhiach  leat  m'  fharaid ; 
'S  e  d'  aogas  a's  d'  fhiamh  'chuir  pian  am  charaibh, 

'S  cha  mhiann  a  bh'  agam  air  stòras. 

Bho  'n  tha  mi  gun  sunnd,  &c. 


A  HO  RO,  MO  MHAIRI  LXJRACH 

A  ho  ro,  mo  Mhàiri  lurach, 
Do  'n  d'  thug  mi  mo  ghaol  cho  buileach, 
'S  e  dh'  fhàg  mi  am  bliadhn'  fo  mhulad, 
Nach  fhaod  mi  fuireachd  ad  chòir. 


Moire  's  i  mo  ghaol  a'  ghrnagach, 
Seang  chorp  fallain — thug  mi  luaidh  dhuit ; 
'S  bho  nach  f  haod  mi  deanamh  suas  riut, 
Bidh  mi  fuasgaladh  nan  seòl. 
A  ho  ro,  etc. 

Bidh  mb  smuaintean  anns  gach  àm  ort, 
Ged  a  b'  ann  a'  dol  do  'n  chrann  mi  ; 
Chuir  thu  seacharan  am  cheann, 

'S  cha  'n  amais  mi  air  ceann  nan  rbp', 
A  ho  ro,  etc. 

Bidh  mi  smaointeach  ort  am  leaba, 
Bidh  mi  bruadar  ort  am  chadal, 
Cha  leig  mi  thu,  'ghaoil,  às  m'  aire, 
Fhads'  tha  mi  air  thalamh  beò. 
A  ho  ro,  etc. 

'S  tu  mo  cliadal,  's  tu  mo  dhùsgadh, 

'S  anns  a'  mhadainn  's  tu  's  cruit-cliiùil  dhomli, 

'S  ann  ort  a  leagainn  mo  chùrsa, 

'N"  uair  bhiodh  càch  an  dlùths'  a'  cheb. 
A  ho  ro,  etc. 

Moire,  's  i  mo  ghaol  an  ainnir — 
Do  dhà  ghruaidh  mar  chaor  air  mheangan, 
Fàileadh  an  t-subh-chraoibh  de  d'  anail, 
S'  gur  tu  m'  aighear  de  n'  tha  beò. 
A  ho  ro,  etc. 

Moire,  's  i  mo  ghaol  an  rìbhinn — 
Com  is  deise  leam  a  chi  mi ; 
Mala  chaol  mar  it'  an  fhìoi-eòin — 
'S  toigh  leam  fhìn  mo  Mhàiri  òg. 
A  ho  ro,  etc. 

An  robh  thu  'm  barail,  a  Mhàiri, 
Gur  h-ann  ga  d'  mhealladh  a  bha  mi  ? 
'S  dòcha  leam  thu  na  mo  mhàthair, 
Ged  is  i  rinn  m'  àrach  òg. 
A  ho  ro,  etc. 

An  robh  thu  'm  barail,  a  ghruagach, 
Gur  h-e  do  stbras  bha  mi  ruagadh, 
Tha  do  thochar  ann  ad  ghruaidhean — 
B'  fheàrr  leam  sud  na  buaile  bhò. 
A  ho  ro,  etc. 


Cha  ghabh  mise  sud  mar  thàmailt, 
Ged  chuir  thu  fear  ùr  am  àite ; 
Ach  bidh  mise  falbh  air  sàile — 
'S  gur  fhaisge  dhomh  bàs  na  beò. 


A  ho  ro,  etc. 

0  R  AN 

AIR  COMHDHAIL  BHLIADHNAIL  LUCHD  AITEACHAIDH  MHUILE    AGUS    I 
CHALUIM  CHILLE. 

LE    DUGHALL    MaCPHAIL. 

AiR  FoNN. — "DA'  olainn  slainte  Thearlaich.''^ 

LuiNNEAG — Deocli-slàinte  Cliòirneil  Gàrdyne, 
Dli'  òlamaid  fo  stràchd  i, 
Air  cliLimhnant  'fhaicinn  ann  an  Glaschu, 
Fo  bhratacli  nan  Gàidheal. 

Dh'  òlamaid  a  shlàinte, 

"Ged  leònadh  i  gu  bàs  sinn" — 

An  sàr  dhnin'-uasal  leis  nach  suarach 

Beus  a's  tuar  nan  Gàidheal. 

Deoch-slàinte,  etc. 

'S  taitneach  leam  an  sgeul  ud 
A  dh'  fhiosraich  mi  'n  Duneideann, 
E  'bhi  tigh'n  thar'  bhàrr  nan  tonn, 
Gu  coinneamh  chlann  na  fèille. 
Deoch-slàinte,  etc. 

Air  ghaol  an  nochd  bhi  làmh  ris, 
An  "  Seòmraichean  na  Banrigh," 
Sùd  mi  'n  diollaid  an  eich  iarrainn, 
'Dol  gu  h-iar  air  bàinnidh. 

Deoch-slàinte,  eto. 

B'i  sud  an  lùchairt  àluinn, 
Gun  choimeas  dhi  air  àirde, 
Air  leud  's  air  fad,  an  dealbh  's  an  dreach, 
Ach  Parthenon  na  h-Aithne. 
Deoch-slàinte,  etc. 

'N  uair  tliaom  a  stigh  do'n  lùcliairt, 
'N  an  sreathan  daingean,  dùmhail, 
ZsTa  fìùrain  dhìleas  nach  do  dhiobair, 
Cleachdadh  tìr  an  dùthchais — 
Deoch-slàinte,  etc. 

Air  ceann  gach  reang,  'n  nair  ghluais  iad, 
Bha  'phiob  is  rìoghail  nuallan — 
A  chliathlu  dhìonach,  chruaidh-ghlan,  bhinn, 
A  thogadh  dhinn  gach  smuairein. 
Deoch-slàinte,  etc. 

Na  maighdeanan  deas,  guamach, 
Le  11  nan  beann  'n  gruaidhean, 
Ki  taobh  nan  gallan  ùrail,  sgeanail, 
Sunndach,  smiorail,  uasal. 

Deoch-slàinte,  etc. 

An  òigridh  fhallain,  fhuasgailt', 
Gun  ghaoid,  gun  ghìomh,  gun  bhruailein, 
Grainne-mullaich  nam  flath  duineil, 
Bho  Mhuile  nan  fuar-bheann. 
Deoch-slàinte,  etc. 

Bha  'n  sealladh  ud  ni  b'  àillidh, 

Na  fèillean  luno  's  Bhàcuis; 

An  còmhlan  rùnach,  clann  mo  dhùthcha, 

'Danns'  air  ùrlar  clàraidh. 

Deoch-slàinte,  etc. 

Bha  Bosaich  ann  'n  an  ceudan, 
Bho'n  Liob  gu  iochdar  Chrèithich, 
'S  o  Eilein  I  nan  garbh-fhear  mòra, 
'S  nam  ban  bòidheach,  beusacL 
Deoch-slàinte,  etc. 

Mar  stoirm  a  marcachd  sìne, 
Bi  creagan  Bhuirg  a's  Ghrìbuinn, 
Bha  sliochd  nan  sonn  o  Loch-nan-ceall, 
Dà  thaobh  a's  ceann  Loch-scrìodain. 
Deoch-slàinte,  etc. 

A  Mòr-inis  nan  sàr-laoch, 
Cuinnish  a's  Leth'r  Arois, 
Sliochd  nan  dròbhair  à  Gleann-forsa, 
'S  cosgaraich  o'n  t-Sàilein. 

Deoch-slàinte,  etc. 

Gu  f ìnealt*  mar  bu  dual  dhoibh, 

Bha  òigridh  na  Leth-uachdraich, 

Bho  oighreachd  Dhubhaird  a's  Lochbuidhe- 

Ceann  uidhe  nan  uaislean, 

Deoch-slàinte,  etc. 


THA  MO  EXJN  AIR  A'  GHILLÈ. 

Tha  mo  rùn  air  a'  ghille, 
'S  e  mo  dhùrachd  gu  'n  tig  thu; 
'S  mi  gu  'n  siùbhladh  leat  am  fìreach 
Fo  shile  nam  fuar-bheann. 

Oidhche  shamhraidh  dhomh  's  mi  'm  ònar, 
Na  'm  b'  urrainn  domh  gu  'n  deanainn  òran, 
'S  truagh,  a  rìgh,  nach  robh  mi  pòsd' 
Air  bigear  a'  chùil  dualaich ! 

Tha  mo  rùn,  etc. 

O,  gur  e  mo  cheist  an  t-òigear, 
Fear  chùil  duinn  's  an  leadain  bhòidhich; 
'S  mi  gu  'n  siùbhladh  leat  thar  m*  eòlais, 
Ged  tha  'n  còta  ruadh  ort. 

Tha  mo  rùn,  etc. 

'S  mbr  a  tliug  mi  'ghaol  do'n  f  hiùran, 
Tha  mach  à  teaghlach  Chill-Iùnduinn ; 
Sealgair  f  hiadh  thu  'm  beinn  a'  bhùiridh, 
'S  eilid  lùth  nan  luath-chas. 

Tha  mo  rùn,  etc. 

Ged  tha  blàth  na  bric'  ad  aodann, 
Cha  do  lughdaich  sud  mo  ghaol  ort ; 
'S  mi  gu'n  siubhladh  leat  an  saoghal, 
Na  'n  saoilinn  do  bhuannachd. 

Tha  mo  rùn,  etc. 

Phosainn  thu  dh'aindebin  mo  chairdean, 
Gun  toil  m'  athar,  no  mo  mhathar ; 
lain  saor  a  tha  mi  'g  àireamh, 
Bho  'n  's  e  chnàmh  a'  ghruag  dhiom. 
Tha  mo  rùn,  etc. 

Tha'n  Nollaig  a'  tigh'n  as  ùr  oim, 
Ged  a  tha,  gur  beag  mo  shùrd  rith' ; 
'M  fear  nach  fagadh  anns  a'  chùil  mi, 
Air  chul  na'n  tonn  uaine! 

Tha  mo  rùn,  etc. 

'S  beag  a  shaoilinn  fein  an  uridh, 
Gu'n  treigeadh  tu  mi  cho  bùileach ; 
Mar  gu'n  tilgeadh  craobh  a  duilleach, 
Dh'fhas  thu  umam  suarach. 

Tha  mo  rùn,  etc. 


ORAN    G  AOIL. 

'S  i  so  a'  bhliadhna  chuir  às  domh 
'S  a  sgiol  am  falt  bharr  mo  chinn. 

'S  a'  chuid  a  dh'  f  han  deth  air  glasadh, 
'S  a'  falbh  'n  a  mholl  leis  a'  ghaoith. 

Cha  dean  lighich  bonn  feum  dhomh, 

Nì  £o  'n  ghrèin  ach  aon  nì, 
Bho  'n  nach  fhaicinn  mo  cheud-ghràdh, 

'S  mi  call  mo  chèille  g'a  caoidh. 

Tha  mo  shùilean  air  sileadh, 

Ceart  cho  mhìn  ris  an  allt, 
Tha  mo  bheul  air  fàs  tioram, 

'S  tha  mo  chridh'  air  fàs  fann. 

Chaidh  mo  choiseachd  am  moiUead, 
Chaidh  mo  chadal  air  chall; 

Bho  'n  là  dhealaich  mo  leannan 
Bium  's  a'  chlachan  ud  thall. 

Gur  i  'n  òigh  a  th'  air  m'  aire, 
Bean  nan  gorm-shùilean  blàth'; 

Bean  nan  calpannan  cruinne, 
Nach  'eil  tuisleach  air  blàr. 

Cha  lèir  dhomh  cron  cuim  ort 
Bho  d'  mhullach  gu  d'  shàil, 

Ach  nach  d'  aontaich  thu  lùbadh, 
A  chiall  's  a  rùin,  rium  le  blàths'. 

'S  ged  a  thèid  mi  do  'n  leabaidh, 
Cha  'n  fhaigh  mi  cadal  no  tàmh, 

Ach  a'  smaointinn  mu  m'  leannan 
Bean  is  banaile  dh'  fhàs. 

Sùil  ghorm  is  glan  sealladh — 
Fhuair  thu  barrachd  air  càch; 

Leam  is  gil'  thu  fo  d'  anart, 
]S  a  'n  eal'  air  an  t-snàmh. 

Thug  mi  gaol  dhuit  da-rlreadh 

Seach  aon  tè  fo  'n  ghrèin, 
Ni  mi  'chomhdach  le  firinn, 

Agus  'innseadh  gun  bhrèig. 


GHAIDHEALAGH.  193 


Ged  bu  leam  na  trì  rìogli'chdan, 
'S  còir  sgriobhte  dhomh  fhèin, 

Bheirinn  iad  le  toil-inntinn, 

'S  d'  fhaotainn  singilt'  o'n  chlèir, 

Na  'm  falbhadh  am  faoileach 

'S  an  uair  chaochlaideach,  fhuar, 

Bheirinn  sgrìob  thar  a'  mhonaidh 
Dh'  fhios  na  cailinn  ud  shuas. 

Tha  do  ghruaidh  mar  na  ròsan, 
'N  uair  is  bòidhche  gu  'm  bi, 

Blas  na  meal'  air  do  phòige, 
'N  uair  a  dheònaichinn  i. 

Tha  do  ghruaidh  mar  an  caorann, 

No  mar  aogasg  an  ròis, 
Beul  briotanach  caoin  thu, 

Mala  chaol  mar  it'  eòin. 

Troidh  chruinn  am  bròig  aotruim — 
Thug  mi  gaol  dhuit  ro-mhòr, 

Fhad  's  is  maireann  mo  shaoghal 
Cha  chaochail  mi  seòL 

Tha  mo  cheann  air  a  lionadh 

Le  flabhrus  ro  àrd, 
Le  breisleach  do  chiall-sa, 

'S  le  iarguin  do  ghràidh. 

Chuirinn  fios  ort  na  'm  b'  f  hiach  leat 
Tighinn,  a  chiall,  air  mo  sgàth, 

'S  na  'n  tigeadh  tu  'm  f  hianuis 
Bhithinn  ciad  uair  ni  b'  f heàrr. 

Tha  mulad,  tha  mulad, 

Tha  leann-dubh  orm  f  hèin, 
Chionn  gu  'n  d'  leig  mi  mo  chruinneag, 

Le  aon  duin'  tha  fo  'n  ghrèin. 

'S  ma  rinn  iad  thn  mhealladh 
Ann  an  gradaig  bhuam  fhèin, 

Leigidh  mi  mo  chiad  beannachd 
Gach  aon  là  às  do  dhèigh. 


NIGHEAN  DONN  NAM  MEALL-SHUIL. 

Hùgaibh  air  nigh'n  donn  nam  meall-shuil, 
'S  trom  mo  cheum  an  dèigh  mo  leannain; 
Hùgaibh  air  nigh'n  donn  nam  meall-shuil ! 

Mo  nighean  donn  nam  mala  caola, 
'S  misde  mi  na  thug  mi  'ghaol  dhuit ; 
Cha  d'  f huair  mi  dhuit  cron  no  aobhar, 
Ach  cho  aomach  's  bha  do  ghealladh. 
Hùgaibh,  etc. 

'S  mo  nighean  donn  nam  meall-shùil^blàtha, 
'Smisde  mi  na  thug  mi  'ghràdh  dhuit; 
Leam  nach  b'  aithreach  suidhe  làmh  riut; 
Thug  thu  dhomh  do  làmh  's  do  ghealladh. 
Hùgaibh,  etc. 

Gur  a  lionmhor  mais  a'  f  às  ort, 
Bho  mhullach  do  chinn  gu  d'  shàiltean; 
Leis  gach  beus  cha  lèir  dhomh  d'  fhàillinn; 
Thug  thu  bàrr  air  càch  Je^ceanail. 
Hùgaibh,  etc. 

Do  phears'  aotrom,  aoidheil,  sunndach, 
Fonnmhor,  gun  bhi  trom  air^ùrlar, 
Seang-chorp  fallan,  gun  bhi  dùmhail, 

Cho  math  'sgu'n  tig  gùnn  bho''n  cheannach. 
Hùgaibh,  etc; 

'S  iomadli  sruthan  mea,r  mu  d'  ghuaillean, 
Lachannaich,  dà  thaobh  Choir-uanain, 
Griogaraich  nan  lann  bho  'n  Euadh-shruth, 
D'  am  bu  dual  aii  ruaig  a  leanailt. 
Hùgaibh,  etc. 


'^fci'- 


Meur  is  f  òghlumt'  air  cur  grèis  thu, 
Beul  is  binne,  's  grinne  leughas, 
'S  tu  mar  smeòrach  anns  a'  chèitein 
'Gabhail  bheus  air  gheugan  barraich. 
Hùgaibh,  etc. 

Moire  's  i  mo  ghaol  an  rìbhinn  ! 
Cas  is  deise  'thèid  roimh'n  ruidhle. 
Mala  chaol  mar  it'  an  fhior-eoin, 
Deud  geal  ibhri,  dionach,  daingean. 
Hùgaibh,  etc. 

So  mo  litir  's  giiilan  bhuam  i 
Chum  na  rìbhinn  thug  mi  luaigh  dhi, 
'S  innis  dhi  nach  toir  mi  fuath  dhi, 
Gus  an  dean  an  uaigh  mo  sgarradh. 
Hugaibh,  etc. 

'S  iomadh  latha  chaidh  mi  'n  cheàrdaich, 
'S  mi  'n  dùil  gu  'n  deanainn  do  thàladh, 
'S  bho  'n  thug  d'  athair  aghaidh-nàir'  dhomh, 
Bidh  mi  'f  àgail  agad  beannachd. 
Hùgaibh,  etc. 


MOLADH  NAN  LAOCH  GAIDHEALACR 

Le  Cailein  Caimbeul. 
Seisd  : — Ho  gur  coma  leam  a'  bhrigis, 
Gur-a  liobasda  fo  m'  shàil  i; 
'S  mòr  a  b'  anns'  an  t-èile  cuaiche 

Dhol  a  shealg  feadh  chruach  a's  àrd-bheann. 


196  ORAIN 


Tha  mi  'cuimlineacliadh  gach.  sòlais, 

Far  an  robh  mi  òg  air  m'  àrach; 
Gheobhteadh  isg  a's  eunlaith  fhiadhaich 

'S  a  bhi  sealg  nam  fìadh  feadh  àrd-bheann, 
Ho  gur  coma,  etc. 

Sud  an  t-àite  's  an  robh  'n  t-èibhneas — 
Tha  gach  luibh  ni  feum  a'  f às  ann : 

Biolair  uaine  'n  uisg'  an  fhuarain 

'Bheireadh  do  gach  sluagh  an  slàinte. 
Ho  gur  coma,  etc. 

Ceòl  bu  bhinne  leam  bhi  'g  èisdeachd, 

'N  àm  èirigh  grèin  air  sgèith  nan  àrd-bheann ; 

Bhiodh  an  coileach-dubh  a'  dùrdail, 
Cubhag  a's  "  gu-gùg  "  's  gach  àit'  aic'. 
Ho  gur  coma,  &c. 

Chluinnteadh  langanaich  an  f  hèidh  ann, 
'S  chiteadh  treud  diubh  anns  gach  fàsaich ; 

'S  bhiodh  an  crodh  a'  ruith  gu  buaile, 
'S  dol  air  uairean  thun  na  h-àiridh. 
Ho  gur  coma,  &c. 

Far  an  lìonmhor  giUean  òga, 

Ged  chaidh  mbran  diubh  thar  sàile  : 

'S  bu  chùis  eagail  do  gach  riogh'chd  iad, 
H-uile  linn  diubh  mar  a  dh'f  hàs  iad. 
Ho  gur  coma,  &c. 

Bha  iad  uile  làn  de  chruadal, 

Mar  chuala  sibh  mu  Dhonachadh  'n  Aighe  ; 
A's  lan  Buadh  (gu'n  robh  gach  buaidh  leis!) 

Bha  'n  a  cheannard  sluaigh  do'n  bhan-righ. 
Ho  gur  coma,  &c. 

Acli  na'm  faigliinn-se  an  t-òran 
Chur  an  brdugh  ann  an  Gàidhlig, 

Dheanainn  moladh  air  na  h-uaislean, 
Bha  cho  suairce  ris  na  Gàidheil. 
Ho  gur  coma,  &c. 

Bho  nach  d'  f  huair  mi  orra  eòlas, 

Cha  'n  urrainn  mi  gu  leòir  a  ràdhtuinn, 

Air  neo  dh'innsinn  dhuibh  am  buadhan, 
'S  an  stoc  uasal  às  an  d'  fhàs  iad. 
Ho  gur  coma,  &c. 

Mo  mhile  beannachd-sa  gach  uair  dhaibh, 
'S  guidheam  gur-a  buan  dhoibh  slàinte; 

Bidh  sinn  uile  an  deagh  rùn  daibh — 
'Sona  'n  dùthaich  anns  an  d'  f  hàs  iad. 
Ho  gur  coma,  &c. 

Tha  gach  duine  làn  de  shòlas, 

Mu  chruinneachadh  mòr  na  Gàidheal ; 

Tilgeil  cloiche,  's  car  de  chabar, 

'S  òrd  'n  a  dheannaibh  le  neart  gàirdein. 
Ho  gur  coma,  &c. 

'S  'n  uair  chluinneadh  iadsan  sgal  na  pìoba, 
Bhiodh  iad  ìnntinneach  mar  b'àbhaist; 

Gu'm  bu  mhath  a  ruith  na  rèis  iad, 

'S  leumadh  iad  mar  f  hèidh  nan  àrd-bheann. 
Ho  gur  coma,  &c. 

Sad  na  gillean  a  bha  treubhach — 

'S  mòr  an  èifeachd  anns  na  blàraibh, 

'N  aghaidh  na  lasrach  a's  na  luaidhe, 
Gu  ro  chruaidh  gu  bualadh  stàilinn. 
Ho  gur  coma,  &c. 

Sir  Cailean  fèin,  an  ceannard  uasal — 

'S  e  Morair  Chluaidh  a  cliaint'  an  dràst  ris — 

'S  mòr  an  t-urram  e  do  'n  rìoghachd, 
'S  is  toilinntinn  e  d'a  chàirdean. 
Ho  gur  coma,  &c. 

'S  ann  le  misnich  a's  deadh-sheòltachd, 
A  thàirneadh  ann  an  òrdugh  blàir  iad  ; 

'S  mur  gabh  an  nàmhaid  an  ratreuda, 

Gu'n  laidh  gach  creubhag  dhiubh  's  an  àraich. 
Ho  gur  coma,  &c. 

Cha  robh  'n  leithid  riamh  's  an  rioghachd; 

Bheireadh  iad  gu  slth  gach  ceàrna  : 
Aig  an  Alma,  's  a'  Chrimèa, 

Gun  di-chuimhn'  'bhi  air  Balaclàbha. 
Ho  gur  coma,  &c. 

'N  uair  bha  tàirneanach  nan  canan 

'Cur  mactalla  às  gach  àite, 
Bha  Sir  Cailean,  agus  buaidh  leis, 

'Brosnachadh  a  suas  nan  Gàidheal. 
Ho  gur  coma,  &c. 

Nis  nam  biodh  iad  uile  dìleas 

Anns  gach  ni  mar  bha  na  Gàidheil, 

Bhiodh  Sebastopol  air  striochdadh, 

'S  Bussia  £o  chìs  do'n  bhan-righ. 

Ho  gur  coma,  &c. 

Fhuair  iad  urram  anns  na  h-Innsean 
Nach  bi  air  di-chuimhn'  do  na  Gàidheil : 

'S  e  Bigh  nan  dùl  a  ghabh  dhiubh  cùram — 
Gach  moladh  a's  gach  cliù  bhi  dhasan ! 
Ho  gur  coma,  <fec. 

A  NIGHEAN  DONN  AN  T-SUGRAIDH. 


Seisd  : — A  nighean  donn  an  t-sùgraidh, 

'S  mo  chaileag  laghach,  shunndach- 
A  nighean  donn  an  t-sùgraidh, 

Gxi  'n  siùbhlainse  air  m'  aineol  leat. 

Gur  ann  oidhch'  Fheill-Brighde 

A  bhruadair  mi  os  iosal ; 
'S  'n  uair  thionndaidh  gu  briodal, 

Cha  d'  f  huair  mi  f  hìn  ach  faileas  diot. 
A  nighean  donn,  &c. 

A'  chiad  Di-luain  d'  an  ràidhe, 
Ghabh  mi  mòran  gràidh  ort ; 

Gu  'm  fagainnse  mo  chàirdean, 
'S  air  sàile  rachainn  thairis  leat. 
A  nighean  donn,  &c. 

Tha  d'  fhalt  a  sios  mu  d'  ghuaillibh, 
Air  dhath  an  òir,  'n  a  dhualaibh  ; 

Is  math  'thig  sioda  luachmhor, 
Mu  ghuaillibh  grinn  na  h-ainnire. 
A  nighear  donn,  &c. 

Do  ghruaidhean  mar  na  rbsan, 
Do  bràghad  mar  an  neòinean ; 

Thug  mi  gaol  's  mi  òg  dhuit, 

'S  cha  bhi  mi  beò  mur  faigh  mi  thu. 
A  nighean  donn,  &c. 

Do  phòg  air  bhlas  nam  figis, 
Do  dheud  cho  geal  's  an  ibhri ; 

Is  lionmhor  fear  tha  'n  tì  ort, 

'S  gu  dìlinn  nach  f  haigh  iad  thu. 
A  nighean  donn,  &c. 

Cha  'n  e  metid  do  stòrais 

A  chuir  mi  fhìii  an  tòir  ort; 

Thug  mi  gaol  's  mi  òg  dhuit, 

'N  uair  bha  mi  gòrach,  amaideach. 
A  nighean  donn,  &c. 

Ged  bu  leam  de  stòras, 

Na  bheil  's  an  Fhraing  's  an  Olaind, 
Gu'm  b'  f  hearr  leam  bhi  riut  pòsda 

Na  òr  an  E-igh  ged  f  haighinn  e. 
A  nighean  donn,  &c. 

Is  mise  tha  fo  èislein, 

Gach  latha  's  mi  ag  èirigh, 
A'  cuimhneachadh  air  m'  eucag, 

A's  Mac-a-gheill  a'  laidhe  leath'. 
A  nighean  donn,  &c. 


MAOL-RUATNIDH    GHLINNEACHAIN. 

Hà,  ho-ro,  Maol-Ruainidh  Ghlinneachain, 

Hà,  ho-ro,  Maol-Ruainidh  I 
Dh'  f  halbh  do  mhàthair  's  thug  i  'm  fireach  oirr', 

Hà,  ho-ro.  Maol-Ruainidh  ! 
Dh'  f  halbh  do  mhàthair  's  thug  i  'm  flreach  oirr', 

Ha,  ho-ro,  Maol-Kuainidh  I 
Dh'  f  hàg  i  'n  gleann  's  na  fèidh  a'  fuireach  ann. 

Hà,  ho-rò,  Maol-Ruainidh  1 
Dh'  f  hàg  i  'n  gleann,  &c. — Hà,  ho-rò,  àc. 
Cìochan  geal'  a's  bainne  'sileadh  leo, 

Hà,  ho-ro,  Maol-Ruainidh  ! 
Cìochan  geal',  &c. — Hà,  ho-ro,  &c. 
'S  na  ma  tig  an  t-aon  là  thilleas  i, 

Hà,  ho-ro,  Maol-Huainidh  ! 

'S  na  ma  tig,  &c. — Hà,  ho-ro,  &c. 

Thug  i  'm  balg  's  an  robh  do  chuid  mine  leath', 

Hà,  ho-ro,  Maol-Ruainidh ! 
Thug  i  'm  balg,  &c. — Hà,  ho-ro,  &c. 
Thug  i  chuach  's  an  robh  do  chuid  ime  leath*. 

Hà,  ho-ro,  Maol-Ruainidh  ! 
Thug  i  chuach,  &c. — Hà,  ho-ro,  &c. 
Thug  i  chearc  a  bh'  air  an  iris  leath', 

Hà,  ho-ro.  Maol-Ruainidh  ! 
Thug  i  'chearc,  &c. — Hà,  ho-ro,  &c. 
'S  ciod  e,  ghaoil,  a  bhiodh  tu  'sireadh  orm — 

Hà,  ho-ro,  Maol-Ruainidh  ! 
Ciod  e,  ghaoil,  &c. — Hà,  ho-ro,  &c. 
'S  nach  'eil  ìm,  no  ciath,  no  min  agam  ? 

Hà,  ho-ro,  Maol-Ruainidh  ! 
'S  nach  'eil  im,  &c. — Hà,  ho-ro,  &c. 
Gheobh  thu  bainne  na  bà  druimf  hinn  bhuam, 

Hà,  ho-ro,  Maol-Ruainidh  ! 
Gheobh  thu  bainne,  &c. — Hà,  ho-ro,  &c. 
Gheobh  thu  ciath,  a's  iasg,  a's  sithionn  bhuam ; 

Hà,  ho-ro,  Maol-Ruainidh  ! 
Gheobh  thu  ciath,  &c. — Hà,  ho-ro,  &c. 
Gheobh  thu  glùn,  a's  mùirn,  a's  mire  bhuam, 

Hà,  ho-ro,  Maol-Ruainidh ! 
Gheobh  thu  glùn,  &c. — Hà,  ho-ro,  &c. 
'S  tiugainn  leam  do'n  t-Sìthein  urad  ud, 

Hà,  ho-ro,  Maol-E.uainidh ! 
'S  tiugainn  leam,  &c. — Hà,  ho-ro,  <fec. 
Hà,  ho-ro,  Maol-Ruainidh  Ghlinneachain, 

Hà,  ho-ro,  Maol-Ruainidh  ! 


FAILTE  DHUIT  A'S  SLAINTE  LEAT. 

Seisd — Fàilte  dhuit,  a's  slàinte  leat! 

'S  i  'n  fhàilte  chuirinn  às  do  dhèigh — 
Fàilte  dhuit  a's  slàinte  leat. 

27 

Fhleasgaioh  òig  a  dh'  f  hàg  an  dùthaich, 
'S  e  mo  dhùrachd  dhuit  gu  dian, 

Turus  taitneach  's  ruigheachd  sàbhailt, 
Dh'  ionnsaidh  'n  àit'  an  d'  rinn  thu  triall. 
Fàilte  dhuit,  etc. 

Bho  'n  a  dh'  fhàg  thu  càirdean  gaolach, 
Tha  gach  aon  fo  àuihghar  geur; 

Tha  gach  sean  a's  òg  fo  mhì-ghean, 
A's  gach  nìonag  'sileadh  dheur. 
Eàilte  dhuit,  etc. 

Cha  'n  fhaicear  nis  do  choin  ri  mireadh, 
Chaoidh  cha  mheasg  iad  anns  an  ruaig. 

lad  a'  donnalaich  gu  tùrsach, 

'S  fàth  an  iondrainn  air  a*  chuan. 
Fàilte  dhuit,  etc. 

'N  uair  a  ghlacadh  tu  do  ghunna, 
'Slodhainn  fhuilteach  às  do  dhèigh, 

B'fhearail,  iollagach  do  shìnteag, 
'Dol  na  frlth  air  sealg  an  fhèidh. 
Fàilte  dhuit,  etc. 

'S  tric  's  a'  mhadainn  leis  a'  pheileir,    * 

Leag  thu  'n  eilid  air  an  tom; 
'N  coileach  dubh  air  slios  na  mòintich, 

Agus  ròn  air  bhàrr  nan  tonn. 
Fàilte  dhuit.  etc. 

'S  tu  bha  aoidheil  'measg  nan  gaisgeach, 

Oigear  gasda  nam  f  ear  fìal ; 
Cridhe  mòr  an  com  an  uasail — 

Ort  bu  shuarach  a  bhi  crion. 
Fàilte  dhuit,  etc. 

'S  iomadh  tè  a  tha  glè  mhòdhar, 

A's  an  t-br  aice  'n  a  rahill, 
Leis  am  b'  fheàrr  aic'  thu  r'  a  guallainn, 

Na  aon  uachdran  anns  an  tìr. 
Fàilte  dhuit,  etc. 

Ged  bhithinn-sa  am  athair  òighe, 

'S  pailteas  stbrais  agam  dhi, 
B'  f heàrr  leam  falamh  thu  mar  chliamhuinn 

Na  fear  spiocach  ged  bu  rìgh. 
Fàilte  dhuit,  etc. 

'S  beag  an  t-ioghnadh  thu  bhi  uaibhreach, 

Agus  uasal  anns  gach  àit', 
Stiùbhardach  de  dh-fhuil  nan  rìghrean, 

'Lean  na  mìltean  anns  gach  càs. 
Fàilte  dhuit,  etc. 

'S  gur  Mac-Rath  thu  à  Ceann-t-sàile, 

'S  tu  o  d'  mhàthair  math  's  gach  linn, 
E,i  Mac-Coinnich  'chum  an  oighreachd, 

Dh'  aindeoia  saighdearan  an  righ. 
Eàilte  dhuit,  etc. 

'S  glan  a  fhreagras  sud  dp  d'  phearsa, 

Fèileadh  preasach  's  e  gun  chearb, 
Paidhir  phiostal  's  taghadh  biodaig, 

Air  bhac-easguid  nach  'eil  meanbh. 
Fàilte  dhuit,  etc. 

Aodann  aoidheil  làn  do  chàirdeas, 

Beul  a*  mhànrain  gun  bhi  fiar; 
A's  làmh  dheas  air  cùl  a'  bhotuil, 

'Lionadh  copan  bras  'n  a  triall. 
Fàillte  dhuit,  etc. 

Nàile  ghuidhinn  dhuit  gun  bhrosgul, 

Slàinte,  sonas,  agus  miadh, 
'S  cuibhl'  an  fhortainn  bhi  'dol  timchioll, 

Ceart  mar  fhreagreas  i  dod'  mhiann. 
Fàilte  dhuit,  etc. 

A's  thu  phiUeadh  do  ar  'n  ionnsaidh, 
Làn  a  dh-iunntais  £o  do  chòir; 

Saoghal  fada  gus  a  mhealtuinn, 

'S  fois  nam  beannachd  dhuit  f a-dheòidh 
Fàilte  dhuit,  etc, 


LUINNEAG, 

LE  Mairi  NicEalair, 

AIR  DHI  DEOCH  DE  DHROCH  UISGE  'fHAOTAINN. 

Seisd. — O  hi-rì,  ho  raill  6, 
Kaill  6,  ho  raill  6; 
O  hi-ri,  ho  raiU  6, 
Mo  chridhe  trom,  's  cha  neònach ! 

'S  e  'chuir  mis'  a  dheanamh  duain, 
'Mheud  's  a  chuireadh  orm  de  ghruaim, 
Leis  an  deoch  de  dh-uisge  ruadh 
A  fhuair  mi  an  Hanòbhar. 

O  hi-rì,  &c. 

'S  ainneamh  'chaochail  sruth  os  cionn 
A'  chlabair  a  bha  ann  an  grunnd 
Na  h-aibhne  a  bha  ruith  gun  sunnd, 
Le  bùrn  nach  tugadh  solas. 

O  hi-rì,  &c. 

Coma  leam  an  t-uisge  gias, 

Coma  leam  a  dhreach  's  a  bhlas; 

'S  mòr  gu  'm  b'  f hearr  na  feadain  bhras 

A  thig  bho  chas  nam  mor-bheann ! 

O  hi-rì,  &c. 

Cha  robh  fionnarachd  ann  riabh 
Mar  bha  'n  sruthanan  nan  sliabh, 
'Chuireadh  fallaineachd  an  cliabh 
Gach  iotmhor  a  ni  ol  asd'. 

O  hi-rì,  &c. 

'S  i  mo  run-sa  tir  nam  beann — 
Abhainn  fhior-uisg,  anns  gach  gleann ; 
Torman  binn  aig  mile  allt, 
'S  iad  mar  bhean-bainns'  an  ordugh ! 
0  hi-rì,  &c. 

Comhdach  min-fheoir  air  gach  bruaich, 
Laist'  le  ròsan  's  bòidhche  snuadh  ; 
'S  gur  h-ioc-shlainteach  a  sruthain  fhuar, 
ISTach  cruadhaich  a'  ghaoth-reoite. 

O  hi-ri,  &c. 

A  thir  an  fhior-uisg',  thir  mo  chrìdh, 
'S  beag  an  t-ioghnadh  ged  a  bhiodh 
An  ròs  's  an  lili  a'  cur  strith 
An  gruaidhean  mine  d'  òigridh  ! 

0  hi-rì,  &c. 

'S  neartmhor  d'  osag  leam,  's  is  ùr, 
Ag  eirigh  luchdaichte  le  tùis, 
'N  uair  tha  ghrian  ag  ol  an  drùchd 
Bho  d'  thrusgan  flùrach,  bòidheach. 
O  hi-rì,  &c. 

Cha  b'  ioglinadli  Deorsa  'bhi  an  diomb 
Kis  an  òg  d'  an  d'  thug  thu  rùn ; 
Bu  tu  'n  neamhnaid  ann  a  chrùn, 
A's  cha  b'  i  dùthaich  'òige. 

0  hi-rì,  &c. 

'S  ged  tha  mis'  an  so  air  chuairt, 
Tha'n  Gleann-Comhann  eutrom  luath; 
'S  'n  uair  a  theid  a  siùil  a  suas, 
'S  ann  tuath  a  ni  seoladh. 

O  hi-ri,  &c. 

'S  'n  uair  ruigeas  mise  tir  an  àigh, 
Tir  mo  dhàimh,  a's  luchd  mo  gràidh, 
ISTàile,  theid  mi  fhein  gun  dàil, 
A  dh-ol  mo  shàth  à  Lòchaidh  ! 

O  hi-rì,  &c. 


AN  T-SOBHEACH  MHUILEACH. 

LE    DUGHALL    MacPhAIL. 

Fàilte  an  Ughdair  do  Shòbhraichean  a  fhuair  e  d,  Eilean  MhuUe,  air 
dha  am  planntachadh  ri  taobh  HHdhean,  'n  a  ghàradh  ann  am  Baile 
Dhunèideann,  anns  a'  mhios  Mhairt,  1870. 

AiR  FoNN  : — "  Birlinn  hhan  a'    Chùhair." 

Seisd — A  lilidh,  reul  nam  flùran, 
Ged  fhuair  thu  urram, 
'S  taitniche  gu  mòr  leam 
An  t-sbbhrach  Mhuileach. 

A  lilidh  chaoin-glieal,  uasal, 
Na  biodh  eud  no  gruaim  ort ; 
Ged  nach  tu  mo  luaidh 
Cha  'n  'eil  mi  suarach  umad. 
A  lilidh,  etc. 

Tha  thu  ùigheil,  hiach'or, 
Aig  islean  a's  aig  uaislean  ; 
Bidh  na  bàird  ri  luaidh  ort 
Anns  gach  duan  a's  luinneag. 
A  lilidh,  etc. 

Tlachd  a's  miann  mo  shùl  thu, 
'Measg  nam  blàth  's  nam  flùran  ; 
'S  coma  leam  gach  ùmpaidh 
Nach  biodh  mùirneach  umad. 
A  lilidh,  etc. 

Achfhuair  mi  deideag  làmh  riut, 
Anns  gach  buaidh  bheir  bàrr  ort— 
Sòbhrach  bhanail,  mhàld' 
'Chaidh  àrach  's  an  Leth'r-Mhuilich. 
A  lilidh,  etc. 

Mo  shobhrach  gheal-bhuidh',  thlàth, 
D'  an  dùthchas  a'  choill'  f  hàsail ; 
Bha  do  bhreth  a's  d'  fhàs 
Am  bràighe  Creag-an-Iubhair. 
A  lilidh,  etc. 

Cha  b'  e  blàths  a'  ghuail 
A  thug  dhuit  càil  a's  tuar, 
Ach  feartan  grian  nam  buadh, 
A's  anail  fhuar  Chaol-Muile. 
A  lilidh,  etc. 

Feadli  nan  raointean  lom  ud, 
Far  nach  cinn  na  foth'nain, 
Gheobhteadh  dlòthaibh  trom  dhiubh 
Air  gach  tom  a's  tulaich. 
A  lilidh,  etc. 

'S  coidheas  deas  no  tuath  leat; 
'Measg  nan  càrn  's  nam  bruachag, 
Cinnidh  tu  gu  guamach, 
Fallain,  snuaghor,  lurach. 
A  lilidh,  etc. 

Ged  a  thig  ort  dùiseal 
Ann  an  àm  na  dubhlachd, 
Cha  tig  bàs  fo  'n  ùir  ort, 
Ged  robh  'n  fhionntainn  guineach. 
A  lilidh,  etc. 

Dh'  aindeoin  cruas  a'  gheamhraidh, 
'S  fuachd  an  fhaoiltich  chrainntidh, 
Bidh  do  thrusgan  bainns'  ort 
M'  an  tig  àm  na  cuthaig. 

A  lilidh,  etc. 

An  tìr  na  toit'  's  nan  dù-Ghall, 
Fad  o  thlr  do  dhùthchais, 
Tog  do  cheann  gu  sunndach 
'S  cuir  air  chùl  am  mulad. 
A  lilidh,  etc. 

OEAN-MOLAIDH  DO  NIGHINN  UASAIL  ARAID. 
LE  GiLLEASBuia  Caimbeul,  an  Ceann-loch-eireann. 

Feasgar  Luain  's  mi  muigli  air  chuairt, 
'S  a'  gìileannan  uaine,  neòineanach, 
'S  mi  bhi  'm  shìneadh  air  an  luachair, 
Bhruadair  mi  's  bu  neònach  leam, 
An  rìbhinn  uasal,  is  mò  buaidhean, 
A  bhi  cluaneis  còmhladh  rium, 
'S  'n  uair  a  mhosgail  mi  o'n  tùirneal 
Bha  mi  tùirseach,  brònach  dheth. 

O  cha  robh  ann  ach  faileas  faoin, 
Cha  robh  mo  ghaol-sa  còmhladh  rium; 
'N  uair  shaoil  mi  i  bhi  dlùth  do  làimh, 
O  b'  fhad'  a  thàmh  o  m'  chòmhradh  i — 
An  ribhinn  ùr,  do  'n  d'  thùg  mi  'n  ùidh, 
Dh'  fhàg  brùite,  tinn,  fo  m'  chòta  mi; 
'S  mur  faigh  mi  còir  oirre  le  cinnt, 
'S  i  chìll  is  àite-còmhnuidh  dhomh. 

Gu  cinnteach  càirear  mi  's  an  uaigh, 
Bi  luaths  mur  dean  thu  tròcair  orm; 
'S  mi'n  ceangal  aig  do  ghràdh  cho  buan, 
'S  nach  dualach  dhomh  bhi  sòlasach; 
Oir  ged  a  shiubhlainn  deas  a's  tuath, 
Mu  'n  cuairt  air  an  Roinn-Eòrpa  so, 
Cha'n  'eil  bean  eugais  ann  do  m'  luaidh, 
Am  beus,  an  uaisl',  's  an  spòrsalachd. 

Cha'n  'eil  bean  eugais  ann  do  m'  ghràdh, 
No  te  bheir  bàrr  am  boidhchead  ort; 
Bho  chrùn  do  chinn  gu  sàil  do  bhuinn, 
Ilo  chumte,  grinn,  gun  lòdalachd; 

Cha'n  'eil  cron  cumaidli  ort  r'  a  luaidh, 
'S  gu  bheil  do  bhuaidhean  còrdadh  rium; 
'S  bidh  sàr  dhaoin'-uaisl'  ag  òl  à  cuachaibh, 
Slàinte  bhuan  an  cbmhnuidh  dhuit. 

Bidh  sàr  dhaoin'-uaisle,  treubhach,  tapaidh, 

Spèiseil,  gasda,  mòr-chuiseach, 

Bi  luaidh  gun  bheud  air  beul  nam  beus, 

'S  a'  cur  an  cèill  a  dòigheanan; 

'S  iomad  òigear  fearail,  f ìnealt', 

'S  pailteas  nì  a's  stòrais  dhaibh, 

A  chunntadh  suarach  iad  gu  lèir, 

Air  ghaol  bhi  rèidh  am  pòsadh  riut. 

O  's  ann  air  ceann  nan  iomadh  dual, 

A  dh'  fhàs  a'  ghruag  is  dòmhaile; 

Gu  pleatach,  cuachach,  dreachar,  snuadh-dhubh, 

Lùbach,  dualach,  feòirleineach; 

'S  an  sìod'  thig  o  na  h-Innsean  Shuas, 

Air  uachdar,  cumail  còmhdaich  air; 

A's  pàirt  dheth  crochadh  sios  gu  d'  ghuailnean, 

'S  òr  do  chluas  ga  chòmhlachadh. 

O  's  lìonar  buaidh,  a  tha  riut  fuaighte, 

Nach  gabh  luaidh  no  fòghlum  dhomh; 

'S  tu  'n  fhìor  fhuil  uasail  nach  robh  suarach — 

Dhuit  bu  dual  o  d'  sheòrsa  sin; 

Ka  sruthain  mheara,  ghlana,  uaibhreach, 

Dìreadh  suas  ad  phòraibh-sa; 

O  's  glan  an  ìr'  o'n  deach  do  bhuaineadh, 

Cha  robh  snuadh  an  fhòlaich  oirr'. 


Dà  mhala  chaoil,  mar  it'  an  eòin, 
Air  gnùis,  is  bòidhche  fàilteachadh; 
Dà  shùil  mar  dhearcagan  an  fhraoich 
Ad  aodann,  a's  fiamh-ghàir  orra; 

Tha  deud  geal,  snaidhte,  mar  a'  chailc, 
Am  beul  na  mais  a'  tàmhachadh; 
Do  bhilean  tana,  dearg'  mar  ròs, 
'S  do  phòg  mar  ùbhlan  gàraidh  leam. 

Cha'n  ann  mar  chraoibh  an  coill  gun  sgoinn, 

A  dh'  fhàs  an  loinn  bhean  àluinn  so; 

Ilso  mar  lus  am  fàsach  faoin, 

A  bhiodh  feadh  fraoich  nan  àrd-bheannan; 

Ach  slat  de'n  abhal  a  bha  daor, 

Ki  'n  d'  fhuairear  saoth'r  a'  ghàradair; 

'S  i  ùrar,  direach,  dosrach,  caomh, 

'S  a  h-ùbhlan   maoth  a'  fàs  oirre. 

Do  sheang  chorp  sàr-gheal,  fallain,  nuadh, 

Mar  eala  'chuain  an  spòrsalachd; 

No  mar  f  haoilinn  thig  o'n  tràigh, 

Gu'n  toir  thu  bàrr  am  boidhchead  orr'; 

IsTo  mar  èideig  ghil  nan  càrn, 

'N  uair  tharladh  tu  air  mòintich  orr'; 

No  mar  chanach  an  cois  càir; 

No  sneachda  bàn  air  mòr-bheannan. 

Do  chalpa  geal-ghlan,  cuimte,  garbh', 

Air  dealbh  a'  bhradain  shàile; 

'S  an  troidh,  gun  chearb,  is  foirmeil'  falbh, 

Nach  dochunn  calg  nan  àileanan, 

Am  brbig  phiollaich,  dhuibh,  o'n  bhùth, 

Thèid  ginidh  's  crùn  a  phàigheadh  oirr'; 

An  àm  do  dh-fhidhill  chur  air  sunnd, 

Bu  ghrinn  air  ùrlar-clàraidli  thu. 

'S  ge  h-èibhinn  leibh  a  dheàlras  grian, 
Air  sliabh  ri  madainn  chebbhanaich, 
Cha  ghabh  i  samhlachadh  ri  m'  chiall-s', 
Cha'n'eil  i  trian  am  bòidhchead  dhi; 

'S  tu  reult-iùil  os  cionn  nan  nial, 
Tha  miagliail  aig  gacli  seòladair, 
A'deàlradh  anns  an  àird-an-iar, 
'S  iad  'g  earbsa  trian  de'n  eòlas  riut. 

A's  ged  a  chuir  mi  cuibhrionn  sìos, 
A  rèir  mo  mhiann,  an  òrdugb  dhuit, 
Cha  chuirinn  crìoch,  a  chaoidh,  le  rian, 
Ach  gann,  air  trian  de  d'  dhòigheanan; 
Ach  fhir  a  dh'  imicheas  mu  'n  cuairt, 
I^a  ceil  mo  dhuan,  ach  fòghlum  e, 
Do'n  mhaighdinn  chunnaic  mi  Dì-luain, 
Anns  a'  ghleann  uaine,  nebineanach. 


AN   T-OIGEAR    UALLACH. 

LE  Seumas  Munro. 

AiR  Fonn: — ^' An  GiUe  guanach." 

Seisd. — 'S  e  'n  t-bigear  uallach  a  sheòl  thar  chuan  uainn 
Kinn  m'  f  hàgail  truagh  dheth,  's  a  luaisg  mo  chrìdh'. 

A  fhleasgaich  uasail  an  leadain  dualaich, 
Tha  mi  fo  ghruaim  o'n  a  dh'  fhàg  thu  'n  tìr. 

Ged  thig  an  Samhradh  le  'thrusgan  greannar 

A'  sgeadach  ghleann  agus  bheann  le  'lìth, 
Cha  tog  e  fonn  air  mo  chridhe  trom-sa; 

Tha  'n  saoghal  lom  leam  's  mo  shonn  am  dhìth. 

'S  e  'n  t-òigear  uallach,  &c. 

Cha  b'ionann  m'  àbhaist  an  uair  bu  ghnàth  leam 
Bhi 'n  glaic  mo  ghràdhaich  air  sgàth  na  frìth;    ' 

An  duilleach  uaine  'n  a  sgàil  mu'n  cuairt  duinn, 
'S  a  thrusgan  snuaghar  mu  bhruaich  a'  ghlìnn. 

'S  e  'n  t-òigear  uallach,  &c. 

An  coireai  ceblar  air  feadli  nan  cròc-mlieiir, 


'S  an  t-eas,  gu  bòidheacli,  a'  dòrtadh  stìllj 
~  An  crodh  air  àilean,  's  an  teas  ga'n  sàrach, 
'S  na  laoigh  le  h-àilleas  ri  h-àbhachd  dhuinn. 

'S  e  'n  t-òigear  uallach,  &c. 

An  t-òigear  dualach,  's  a  cheann  an  cluain  rium. 

A'  gabhail  dhuanag  à  'chuanal  bìnn; 
Treis  eil'  air  brìodal,  gu  milis,  mìogach, 

'S  mo  chneas  dluth-fìllte  'n  a  mhìn-ghlaic  ghrìnn. 
'S  e  'n  t-òigear  uallach,  &c. 

An  sin  b'  e  m'  àiUeas  a'  choiU'  's  na  blàithean, 
'S  bhi  tathaich  fàsaich  a's  sgàil  na  frìth, 

Le  m'  òigear  àluinn,  do  'n  d'  thug  mi  'n  gràdh  sin 
A  dhùisg  dhomh  cràdh  o'n  a  dh'  fhàg  e'n  tìr. 

'S  e  'n  t-òigear  uallach,  &c. 

An  t-òigear  àillidh  a  sheòl  air  sàile 

Gu  fonn  Astràili  an  àraich  mhìn  j 
Gu'n  leag  e  sàrach  air  m'  uchd-sa  'n  dràsta, 

A  chuir  an  càs  mi  o'n  dh'fhàg  e'n  tìr. 

'S  e  'n  t-òigear  uallach,  &c. 


M  AEBH-EANN 

DO   THEARLACH   STIUBHARD,    FEAR  BhAILE-ChAOLAIS,  A  CHAOCHAIL 

'sa'  bhliadhna,  1855. 

Le  Donnachadh  Mac-Aonghais. 

AiR  FoNN — ^^Mort  Ghlinne  Gomhann." 

'S  gur  mise  tha  tùrsach, 
Tha  mo  chridhe  fo  leann-dubh  's  fo  bhròn, 

Bho  'n  a  thàinig  as  ùr  oirnn 
Sgeula  cràidh  dh'  fhàg  fo  chùram  na  slòigh; 

Deadh  fhear  Bhaile-Cliaolais, 
Kis  an  deanamaid  faoilte  gu  leoir, 

A  bhi  aii  cadal  nach  dùisg  e, 
Am  baile  Pheairt  ann  an  dùthchas  a  sheors'. 

'S  e  do  bhàs  bhi  ga  èisdeachd 
Aig  do  mhiiinntir  mar  sgeiila  le  bròn, 

A  thromaich  mo  chreuchdan, 
'S  a  rinn  mo  chridhe-sa  reubadh  am  fheòil; 

Bho  'n  a  dhealaich  thu  fèin  ruinn, 
Fhir  a  b'  urrainn  ar  rèiteach  's  gach  dòigh, 

'S  a  dheanadh  ar  riaghladh, 
'S  nach  biodh  trom  oirnn  le  fiachan  ad  dheoin. 

Cha  leur  dhuinn  gainneamh  an  tobair 
Gus  an  tràigh  e  mu  choinnimh  ar  sùl, 

No  fasgadh  na  coille, 
Gus  an  tèid  sinn  air  aghaidh  an  luim, 

No  taic'  an  fhir  uasail, 
A  sheasadh  's  an  fhuaradh  ri'r  cùl, 

Gus  'n  do  chuir  sinn  's  an  uaigh  thu — 
Och  mo  chreach !  mo  sgeul  cruadail  an  tùrn ! 

'S  iomadh  bantrach  dheurach 
Anns  an  dùthaich  fo  èislean  gu  leòir, 

Mu  chul-taice  nam  feumach 
A  bhi  na  'laidhe  gun  èirigh  fo  'n  fhòd; 

Bu  tu  clach-oisinn  na  stèidhe 
Nach  fhaiceadh  an  eucoir  's  a'  mhòd, 

'S  iomadh  dìlleachdan  trèigte 
A  rinn  thu  àrach  gu  ceutach  mu  d'  bhbrd. 


'S  bu  cheann-iuil  thu  do'n  òigridh, 
'G  an  tarruing  o  ghòraich  gu  stèidh; 

'S  cha  robh  thu  trom  air  am  pòca 
Le  ùnlagh  an  tòir  am  mi-chèill; 

'N  uair  a  dh'innseadli  tu  'n  càsan, 
'S  a  leughadh  tu'm  failinn  gu  lèir, 

B'i  do  cliomhairle  làidir, 
Gun  tighinn  tuile  ad  lathair  's  a'  cheum. 

Bu  leat  urram  nan  uaislean 
Anns  gach  ceàrna  mu'n  cuairt  duinn  gu  lèir; 

Bu  leat  ùrnaigh  nan  truaghan, 
'S  tu  nach  druideadh  do  chluas  riu  na'm  feum, 

Le  d'  aigne  ghloin,  shuairce, 
'S  an  robh  iochd  agus  truas  a'  comh-streup, 

Nach  fhaiceadh  acras  no  fuachd  orr' — 
'S  tric  a  ghiulain  thu'n  uallach  leat  fèin. 

Bu  mhòr  do  bhàigh  ri  d'  luchd-dùthcha 
Ann  an  comunn  na  cùirt  aig  a'  mhòd, 

'S  tric  a  choisinn  e  diumb'  dhuit, 
A'  tagradh  làidir  an  cùisean  le  còir; 

Chi  iad  nise  le  'n  sùilean 
Gu  'n  d'  atharraich  an  cùrsa  gu  mòr, 

Nach  bi  sochair  nan  dù-ghall 
Ach  seirc  sheachrain  gun  dùrachd  na  'tòir. 

Do  chliu  tha  dhomhsa  do-innseadh 
Am  measg  mhaithean  na  tìre  gu  lèir; 

Bha  thu  'd  cheann  anns  gach  sìth  dhaibh, 
'G  an  stiùradh  le  fìrinn  's  gach  cèum: 

A'  deanamh  soilleir  d'an  inntinn 
Gach  cuis  a  bhiodh  diomhair  dhoibh  fein — 

Gu  faicinn  arain  aig  dìobaraich 
A  bhiodh  air  udal,  's  d'an  dìleab  an  dèirc'. 

Thruis  do  mhuinntir  ri  'chèile 
Dheanadh  coinnimh  riut  fèin  mach  o'n  ghleann; 

Ged  bu  ghoirt  leo  an  reusan 
Thu  bhi  fo  chìs  aig  an  eug  anns  an  àm, 

A!  tigliinn  air  cliarbacl  eacli  cruidheach, 
Le  brat  dnbli'chais  a's  cnmh'  air  gach  sreing, 

Gii  Cill-Iain  mo  rùin-sa 
Far  an  d'  fhàg  sinn  's  an  ùir  thu  gu  'r  call. 

Far  an  d'  f hàg  sinn  do  luaithre 
Aig  Eaglais  Easbuigeach  bhuadhar  nan  ceud, 

Da  'n  d'  thug  na  h-Abstoil  làn  ùghdaras, 
Na  riaghailt,  's  na  h-ùrnaighean  mar  stèidh; 

Mar  ri  sochairean  slàinte 
'S  an  do  chreid  thu  gu  làidir  gu  lèir, 

'S  a  bheil  sinn  an  dòchas  le  tròcair 
Gu  bheil  d'  anams'  aig  sòlas  na  'dhèigh. 

'S  goirt  leam  càramh  do  chèile, 
'S  bean  na  h-aonar  ad  dhèigh  i  gach  là, 

Bho  'n  chaill  i  iuchair  a'  ghliocais 
A  dh'  fhosgladh  sùilean  an  tuigse  do  chàch — 

A  chuireadh  ceart  iad  le  reusan 
Anns  gach  gnothach  a  b'  èiginnich  càs' 

Nis  o'n  chuir  sinn  do'n  chiU  thu 
C'àit'  am  faigh  sinn  's  an  linn  so  ni  d'  àitl 

Ach  tha  mo  dhòchas  's  an  Ard-righ, 
'S  e  mo  dhùrachd  gach  là  e  's  gach  uair, 

Gu'n  seas  Dùghall  ad  àite, 
Ann  an  dùthchas  's  am  blàths  mar  bu  dual; 

A'  toirt  toil-inntinn  d'  a  chàirdean, 
Le  urram,  deagh  nàdur,  a's  buaidh; 

'S  gum  b'  e  an  Tì  sin  is  àirde 
A  bheir  dha  saoghal  a's  slàinte  bhios  buan  I 

CHLUINN  MI  NA  H-EOIN". 

\The  author  ofthis  Song  was  the  late  John  Camphell,  Farmer,  Torosay, 
Isle  of  Mull.  Gaptain  Gampbell  of  A  chnacroish,  the  subject  of  it,  was 
the  last  of  an  ancient  family,  ^Hhe  Gampbells  of  Braeglenj"  the  occasion 
loas  his  return  with  the  Scots  Oreys  from  Ireland;  Gampbell  composed 
a  number  of  excellent  Songs,  none  of  lohich  were  hitherto  published  with 
the  exception  of  "A  Mhorag  mur  dean  thu  tighinn."] 

Cliluinn  mi  ha  h-eòin,  's  binn  leam  na  h-eòin, 
Na  h-eòÌD,  na  h-eòin  bhòidheach,  bhinne. 
Chluinn  mi  na  h-eòin^  's  binn  leam  na  h-eòin. 

'S  binn  leam  fhèin  na  bha  mi  'g  èisdeachd, 
Madainn  chèitein  's  sprèidh  a'  sileadh. 
Chluinn  mi,  &c. 

'S  binn  leam  smeòrach  air  bharr  gèige, 
'S  uiseagan  's  an  speur  ri  iomairt. 
Chluinn  mi,  &c. 

'S  binn  leam  coileach-dubh  ri  dùrdail, 
'S  cearc  an  tùchain  dlùth  ga  shireadh. 
Chluinn  mi,  &c. 

'S  binn  leam  gog  nan  coileach-ruadha 
'S  moiche  ghluaiseas  's  a'  bhruaich  fhirich. 
Chluinn  mi,  &c. 

'S  binn  leam  cuthag  le  'gùg-ghgf 
'S  a'  mhadainn  chiùin  air  stùc  a'  ghlinne. 
Chluinn  mi,  &c. 

'S  binn  leam  guth  na  h-eala  buadhaich — 
Luinneag  is  glan  fuaim  air  linne. 
Chluinn  mi,  &c. 

'S  binne^na'iad  sud  gu  lèir 
An  naidheachd  èibhinn  a  fhuair  sinne — 
Chluinn  mi,  &c. 

Na  Scots  Greys  air  tigh'nn  à  Eirinn, 
Sàbhailte  gun  bheud,  gun  mhilleadh. 
Chluinn  mi,  &c. 

An  Cwptain  Caimbeul  le  'chomannda, 
De  na  bh'  ann  's  e  b'  annsa  leinne. 
Chluinn  mi,  &c. 

O  na'n  greasadh  Kigh  na  grèin'  thu 
Gu  d'  thir  fèin  gu  'm  b'  èibhinn  leinn'  e ! 
Chluinn  mi,  &c, 

Gu  tigh  mòr  nan  tuireid  àrda, 
'S  e  'dol  fàs  gun  àird'  air  inneal. 
Chluinn  mi,  &c. 

An  tigh  a  thog  dhuit  Fl'ath  na  fèiUe; 
'S  ioma  sùil  'bha  deurach  uime. 
Chluinn  mi,  &c. 

Sliochd  lain  bhig  'ic-Iain-'ic-DhòmhuiU, 
G'  an  robh  còirichean  Bhràigh-Ghlinne. 
Chluinn  mi,  &c. 


FAILTE  DO  'Jsr  EILEAN  SGIATHANACH. 

Le  Niall  Mac-Leoid. 

O,  failt  air  do  stùcan, 
Do  choireachan  ùdlaidh, 
Do  bheanntainnean  sùghor 

Far  an  siubhladh  am  meann ! 
Tha  'n  geamhradh  le  'dhùbhlachd 
Mu  na  meallaibh  a'  dùnadh, 
'S  gach  doire  le  'bhùirean, 

Air  a  rusgadh  gu  bonn. 

Chi  mi  Cuchuilinn 

Mar  leogliann  gun  tioma, 

Le  'fhiasag  d'  an  t-sneachd 

Air  a  pasgadh  m'  a  cheann; 
'S  a  ghruaidhean  a'  srùladh 
Le  easanan  smùideach 
'Tha  'tuiteam  na  'n  lùban 

Gu  urlar  nan  gleann. 

Do  chreagan  gu  h-uaibhreach, 
Mar  challaid  m'  an  cuairt  dhuit, 
'S  na  neòil  òir  an  iomairt, 

A'  fìlleadh  mu  'm  bàrr ; 
'S  am  bonn  air  a  sguabadh 
Le  srùlaichean  gruamach, 
Bho  bharcadh  a'  chuain 

A'  toirt  nuallain  air  traigh. 

O,  c'  àit  'eil  na  gaisgich 
A  dh'  àraich  do  ghlacan, 
'Bu  shuilbheara  macnus 

Mu  stacan  a'  cheo — 
Le  fùdar  'g  a  sgailceadh 
Bho  'n  cuilbheirean  glana, 
'S  am  miòlchoin  'n  an  deannaibh, 

Nach  fannaich  's  an  tòir; 

Na  laoich  nach  robh  meata 
Ri  aodann  na  batailt, 
Nach  aomadh  gu  taise 

Bi  caismeachd  an  nàmh"? 
Cha  'n  'eil  raon  agus  machair 
Air  na  sgaoil  iad  am  bratach, 
Nach  d'  f  hàg  iad  an  eachdraidh 

Gun  mhasladh  do  'n  àl. 

Acli  tha  'm  fàrdaichean  sguabte, 
'S  an  seomraichean  uaine — 
lad  fein  a's  an  gaisgeadh 

'JS"  an  cadal  fo  'n  fhòid; 
'S  tha  osag  nam  fuar-bheann, 
Le  'h-osnaidhean  gruamach, 
Ga  'n  caoidh  mu  na  cruachan, 

'S  a'  luaidh  air  an  glòir. 

O,  c'  àit  'eil  gach  sòlas 
'Bha  agam  am  òige — 
'Toirt  mear  as  na  ròsan 

Mu  d'  chòsagan  tlàth*? 
Tha  companaich  m'  eòlais 
Air  am  fuadach  o  'n  còmhnuidh, 
Tha  mhil  air  a  deothal 

'S  tha  'n  ròsan  gun  bhlàth. 

Ach  's  caomh  leam  do  ghleanntan, 
Do  shrathan  's  do  bheanntan, 
'S  an  ceò  tha  na  chadal 

Air  baideal  nan  àrd', 
Na  ciabhagan  torach, 
Na  srònagan  corrach, 
'S  na  sruthain  ri  coireal 

Do  'n  eilid  's  d'  a  h-àl! 

Gu  ma  buan  a  bhios  d'  eachdraidh, 
Agus  cliu  aig  do  mhacaibh, 
Gus  an  crìonar  an  talamh, 

'S  am  paisgear  na  neoil ! 
Fhad  's  'bhios  sioban  na  mara 
A'  bualadh  air  caraig, 
Bidh  mo  dhurachd  gun  deireas 

Do  dh-Eilean  a'  Cheo  ! 

CUMHA  lONAR-GHAIRIDH. 

LE  Seumas  Munro. 

AiR  Fonn: — "Muile  nam  mòr-hheann" 

Mi  'g  amliarc  mii'n  cuairt  air  bruacliaibh  Ghairidh, 
Tha  m'  aigne  £o  ghruaim  gun  luaidh  air  aighear, 
A's  Tùr  nan  clach  uaine  fuar  gun  chaithreim, 
Ge  b'aobhach  fathrumach,  uair,  e  ! 

Air  Tùr  nan  clach  uaine,  uair,  cha  b'aineolach 
Gliongar  nan  cuach  aig  cuanal  barraicht' 
De  rogha  nan  uaislean,  cuairt  fo  cheanal 
An  stuaigh  a'  Ghleannaich  bu  shuairce. 

Bhiodh  inneal  nan  nual  a  b'  fhuaim-mhor  callan 
A'  taomadh  na  cuairte  dual  's  an  talla; 
A's  filidh  nan  duan  'cur  suas  na  h-ealaidh 
A'  luaidh  air  sean-nos  nan   cruaidh-bheum. 

Bhiodh  mnathan  nan  dualag  cuachach,  mar-ris 
A'  cheannard  a  b'  uaisle  tuar  a's  canachd  : 
De  'n  bha  's  an  Taobh-tuath  b'  e  luaidh  nam  pannal, 
Air  suairceas,  Alasdair  Uaibhreach. 

Ach,  's  cadal  gun  suain  (mo  nuar  1)  do  cheannard 
A  choisinn  a'  bhuaidh  *'air  chuan  's  air  thalamhj"*— 
'S  o'n  chaidh  e  's  an  uaigh  mheath  snuagh  a  thighe, 
'S  tha  gruaim  'g  a  thathaich  gu  duaichnidh! 

Tha  coille  nan  geug  bu  cheutaich'  meangan 
Gu  dubhach,  fo  speur  nan  neul  nach  geanailj 
A's  Casain  nan  steud  gun  ghleus,  gun  teanal, 
Aig  f eur  fo  cheannas  's  aig  luachair ! 

*  "  Per  Mare  per  Tbrras." 

Air  gàradh  nan  ròs  's  nan  òigliean  geala 
Tha  aogasg  a'  bhròin  gu  mòr  air  laidhe, 
Bho  'n  ghluaiseadh  na  ròis  bu  bhòi'che  sealladh, 
Sliochd  òg  an  tighe,  o'n  dualchas. 

Tha  Cianalas  trom  gun  f honn  's  an  talla ; 
Tha  Sàmhchair  mu'n  Tomf  a  b'  fhonnar  ath-ghuth 
'N  uair  shiùbhladh  an  Sonn  le  dhonn-eich  mheara 
'N  a  charbad  dealain  air  chuairt  uainn. 

Tha  filidh  nan  duan  gun  luaidh  air  gaisgè 
Bho'n  chuireadh  's  an  tuam  ceann-sluaigh  nan  caisteal- 
Chaidh  ceòl  nan  dòs  dualach  suas  a  thasgaidh, 
'S  an  sròl  a  phasgadh  fo  ghruaman. 

*S  6  mheudaich  mo  bhròn — an  t-òigear  allail, 
An  Sàr,  Aonghas  Og,  an  Cnòideart  thall-ud, 
Bhi  'g  imeachd  o  shlògh,  's  o  nòs,  car  tamuiU, 
'S  o  chòir  a  Sheanar,  thar  chuaùitean. 


AN  GAIDHEAL  AN  TIR  CHEIN  A'  MOLADH  TIR 
A  DHUTHCHAIS. 

Lè  Iain  Caimbeul,  's  an  LEiDEia. 
AiR  Fonn: — "  Guidheam  slainte  do'n  ribhinn  mhalda.^^ 

Is  tric  mi  cuimhneach  air  tìr  mo  dhùthchais, 
Air  tìr  nam  bèanntan  's  nan  gleanntan  ùrar; 
Air  tìr  nan  sgàrnaiche§in  àrda,  ruisgte, 
Nan  creagan  corrach,  's  'nan  lochan  dùghorm. 

t  Tom  lain  'ic  Dhùghaill. 

Air  sruthain  chaisleach  nan  caran  lùbach, 
Ri  mire  's  gleadhraich  feadh  bhac  a's  stùchdan; 
No  'ruith  gu  sàmhach  's  a'  ghleannan  chiùin  ud, 
'S  an  doire  challtuinn  gu  teann  'g  an  dùnadh. 

An  eidheann  dhualach  mar  sgàil-bhrat  uaine, 
'S  a'  gheamhradh  's  fuaii'e  fo  shnuadh  a'  fàs, 

'S  i  'dion  le  'sgiathan  nan  àrd-chreag  liath  ud, 
Mar  gu  'm  b'e  h-iarrtas  an  cumail  blàth. 

An  tonn  ri  crònan  air  cladach  còmhnard, 
Le  morbhan  bòidheach  'toirt  ceòl  gu  rèidh; 

No  'g  èirigh  suas  dhuinn  le  toirm  an  uamhais, 
'S  an  cath  na  chuartaig  'g  a  sguab'  do'n  speur. 

Sud  tìr  a'  chàirdeis  's  an  d'  f huair  mi  m'  àrach, 
'S  a  bheil  a'  Ghàidhlig  is  àillidh  fonn, 

'S  i  thogadh  m'  inntinn  'n  uair  bhithinn  tursach, 
'S  a  dh'  fhàgadh  sunndach  mo  chridhe  trom, 

Is  tric  a  thionndaidh  mi  air  mo  chùlaobh, 
'N  uair  chluinnin  dlùth  i  air  sràid  nan  Gall; 

Mo  chridhe  dh'  èireadh  mar  aiteal  grèine, 
'Thoirt  sùil  am  dhèigh  a  dh'  fheuch  cò  bhiodh  ann, 

Is  ged  a  shealladh  na  Goill  a'  sios  oirnn. 

'N  uair  bhiodhmaid  dìreach  o  thir  nam  beann; 
Fuidh  'n  chairt  is  suaraiche  's  tric  a  f  huaras, 

Am  flodh  is  luachmhoir'  am  measg  nan  crann. 

'S  i  sud  an  dùthaich  a  thog  na  fìùrain, 

Bha  gaisgeil,  cliùiteach,  bha  iùlmhor,  treun, 

A  sheasadh  làidir  a  dhìon  gach  càs  leinn, 

'S  gu  bràth  nach  d'  fhàilnich  an  là  an  fheum. 

Tha  'n  gaisgeadh  ainmeil  is  tric  a  dhearbht'  e, 
Air  tìr  's  air  fairge,  an  cath  's  an  strith; 

B'  iad  luchd  an  fhèilidh  gu  bràth  nach  gèiUeadh. 
Fhad  's  ruitheadh  deur  de  fhuil  rèidh  na  'n  crìdh' 

'S  i  'n  fhior  fhuil  uasal  o  thìr  nan  fuar-bheann 
A  bhiodh  's  a'  ghruagaich  d'  an  tugainn  spèisj 

Tè  bhruidhneadh  blàth  rium  's  a'  chànain  àluinn 
Bu  ro  mhath  thàthadh  ar  gràdh  r'  a  chèil'. 

'S  a  chaoidh  cha  chaochail  an  tlus  tha  'm  thaobhsa 
Do  m'  thìr  's  do  m'  dhaoine  a  b'  aobhach  leam; 

'S  cha  leig  air  dìchnimhn'  gach  comhairl'  phrìseil, 
Thug  teachdair  dìleas  na  fìrinn  dhuinn. 

A's  ged  a  ruiginn-sa  cùl  nan  Innsean, 

'S  gach  eilean  rìomhach  's  na  tìrean  thall: 

Is  ann  am  dhùthaich  a  ghuidhinn  m'  ùir  bhi 
'N  uair  bhiodh  mo  shùilean  ga  'n  dùnadh  teann. 

'S  mo  chead  's  an  uair  so  do  thìr  nam  buagh  ud, 
'S  mo  bheannachd  buan  leis  an  t-sluagh  tha  ann, 

'S  an  cliù  a  fhuair  sinn  o  linn  ar  sinnsir, 
Gu  ceann  ar  crìche  nach  dealaich  ruinn. 


0  R  A  K 

Le  Dòmhnull  MacMhathain,  do  bhean 

MINISTEIR,  A  BHA  ANN  CEANN  MU  DHEAS  ChINNTIRE,  DO  'm 

b'ainm  Mairian  Nic-Mharcuis. 

Do  bheatha  nuas  o'n  tìr-so  shuas, 

A  bhean  is  stuama  còmhradh, 

Ma's  fìor  an  fhuaim  a  tha  am  chluasaibh, 

'S  iomadh  buaidh  ort  còmhla'; 

Tha  cùl  do  ghruaige  baclilach,  dualacli, 
Air  a  chur  suas  an  ordugh, 
Gu  bachlach,  rèidh,  air  fìamh  nan  teud, 
Gu  maiseach  ceutach,  òrbhuidh', 

D'aghaidh  dhàicheil  ann  an  sgàthan 
A  ni  an  sgàile  bhòidheach; 
Do  rosg  gun  smùr  fo  d'mhala  chiùin, 
A'  còmhdach  do  shùil  mhòdhair ; 
Gu  gorm,  dreachail,  mar  na  dearcan, 
Mar  dhrùchd  faich'  air  feòirneinj 
'S  ge  b'e  dh'innseadh  uile  d'  àilleachd, 
Cha  b'e  am  bàrd  gun  fhòghlum. 

An  uair  a  shuidheas  na  mnài  uaisle, 

'S  iad  ri  fuaigheal  còmhladh, 

'S  ann  air  do  ghnìomh  nach  biòdh  an  spìd, 

A'  cur  an  t-sìod'  an  òrdugh; 

Do  ghreim  rìomhach,  daingean,  dìonach, 

Cothrom,  cinnteach,  còmhnard, 

Gu  h-ùiseil,  glan,  gun  smùr,  gun  smal, 

Aig  flùr  nam  ban  an  òrdugh. 

Meòir  is  grinn'  thu  air  an  sgrìobhadh, 

A  chur  sios  na  còrach, 

'S  a  thairngeadh  sgrìob,  le  innleachd  cinn, 

Ann  's  nach  do  chinn  a'  ghòraich; 

A  bheir  sgeul  fìor  dhuinn  as  a  Bhìobull, 

Anns  am  bheil  brìgh  gach  còmhraidh; 

'S  cha  bhiodh  mo  chluasan  sgith  do'n  fhuaim, 

Bho  mhoch  Di-luain  gu  Dòmhnach. 

Tha  do  ghruaidhean  mar  an  caorann 
An  gàradh  craobh  nan  ròsan; 
Fàileadh  nan  sùbh-craobh  de  d'anail, 
Blas  meala  aii-  do  phògan; 

Chiteadh  dealradh  an  fhion  Spàintich 
Sios  roimh  d'  bhràghad  rò-gheal; 
Tha  do  bhian  mar  shneachd  's  an  t-sliabh, 
Ga  chur  gu  dian,  air  mòintich. 

Tha  do  shlios  mar  eala  chaoil, 
No  mar  fhaoileam  mòr-chuain, 
Do  sheang-chorp  fallain,  gnètheil,  banail, 
Cneas  mar  chanach  mbintich; 
Muineal  geal  d'an  tig  an  rìomhadh, 
M'an  iadh  an  sìod'  's  an  t-òmar; 
Do  bhrìodal  ciùin  's  do  smèideadh  sùl 
A  mhealladh  rùn  gach  òigfhir. 

Do  dheud  shnaighte  mar  na  dìsean, 

Cothrom,  cinnteach,  cbmhnard; 

Am  beul  gun  bheud,  nach  tugadh  beum, 

'S  nach  labhradh  breug  no  gòraich. 

Ma's  a  fior  mo  bharail  fein  ort, 

Le  ro  bheagan  eòlais, 

'S  tom  gach  tulach  do  dh-aon  duin'  thu 

Fhuair  uait  cuireadh  pòsaidh. 

'N  uair  a  thèid  thu  air  an  ùrlar, 

An  cunntas  nam  ban  òga, 

Do  chas  lùthar,  's  do  cheum  siùbhlach, 

Troidh  nach  lùb  am  feòirnein, 

Modhail,  mùinte,  mar  bu  dùchas, 

Ciall,  a's  cliù,  a's  fòghlum; 

Aig  iomairt  chas  le  mais'  a  pearsa, 

'S  iomadh  fear  bha  'n  tòir  ort. 

Is  cinneadh  do  mhàthar  uile 
Curaidhean  do  chlann  Dònuill; 
Laidir,  duineil,  creuchdach,  fuilteach, 
'S  furachail  mar  leòghainn: 

Airidh-mhuilinn,  ceann  na  ciiideachd, 
'S  b'  urramach  an  cònspull, 
A  sheasadh  dìleas,  gus  a'  chrioch, 
Air  cùl  an  rìgh  's  na  còrach. 

'S  mi  tha  toilicht'  dheth  an  tràs, 

Thu  bhi  'n  Cnoc-Bàn  a'chòmhnuidh; 

Baile  prìseil,  nan  seud  rìomhach, 

'S  gach  toilintinn  fheòlmhor; 

Posd'  air  Ministeìr  na  sgìreachd, 

Aig  am  bheil  brigh  gach  còmhraidh, 

Tha  fuaim  a  chainnt  mar  chloich  le  gleann, 

A'  teagasg  ceann  gach  sgeòil  duinn. 

Ach  a  nis,  mo  bheannachd  buan  dhuit 
Bho'n  is  bean  uasal  òg  thu; 
Cuimhnich  d'  uaisle  's  bi  gu  stuama, 
Mar  bu  dual  do  d'  shèorsa: 
Tha  thu  a  shiol  na  'n  sruthan  uasal, 
'S  b'i  sin  smuais  Chlann-Dònuill 
Saoghal  rèidh  dhuit  fèin,  's  do  d'  chèile, 
'S  rinn  mi  fèin  dhuit  òran. 


OBAN. 

LE  DONNACHADH  MaC-NA-CEARDADH. 

AiR  Fonn: — "i/bri  Ghìinne-Comlmnny 

Bìgh  gur  mis'  tha  £o  chràdh  dheth ! 

Leam  is  bliadhna  gach  là  bho  Dhiluain, 
Sgeul  mo  shùgraidh  's  mo  mhànrain, 

Lion  mulad  gun  àireamh  mi  's  gruaim; 

'S  mi  mar  uan  gun  a  mhàthair, 

'lSr  clèigli  sionnacli  nan  càrn  'bhi  ga  ruag' — 
'S  clia  'n  fhaod  mi  ìnnseadh  mar  tha  mi, 

Eagal  nàmhaid  f  o  sgàil  bhi  ga  luaidh. 

Bha  mi  'n  dè  aig  an  làraich, 

'S  mi  siubhal  na  fàsaich  leam  fein, 
'S  mi  faicinn  an  àite 

Far  am  b'  àbhaist  do  m'  ghràdh  bhi  ri  sprèidh; 
ISTa  'm  biodh  Beinn-Làbhair  aig  làraich, 

'S  Loch  Tagha  an  àrdan  nan  stùc; 
Gheibhinn  sealladh  fo'n  bhràighe 

Do  'n  ionad  's  an  d'  fhàg  mi  mo  rùn. 

Ged  a  dheanteadh  am  Dhiùc  mi 

Na  idir  ged  chrùinte  mi  'm  rìgh, 
'S  ged  gheibhinn  còir  air  gach  cùmhnant 

Bha  dligheach  bho  thùs  iad  a  bhi; 
Bhi  às  d'  aonais,  a'  ghaoiJ, 

B'e  sud  smùirnean  am  shiiil-se  a'  chaoidh, 
'S  mur  dean  thu  'n  ath-ghearr  a  lùbadh, 

Chi  thu  fèin  gur  sgeul  ùr  e  bhios  fior. 

Ach  's  lionmhor  trioblaid  a  thàinig 

Bi  linn  a  pheacaidh  thug  Adhamh  oirnn  o  thùs, 
Biamh  fhathast  'o  'n  tràth  sin, 

Cha  'n  'eil  latha  gun  ànradh  às  ùr; 
A  bhean  a  fhuair  iad  's  a  ghàradh, 

Dh'  fhag  i  'gineal  na'n  tràillean  's  gach  cùis. 
'S  thug  i  cumhachd  a'  bhàis  orra — 

O !  creideadh  do  Shàtan  nach  b'  f hiù ! 


*S  mairg  a  dheanadh  bonn-tàir 


Air  aon  neach  de  shìol  Adhamh  ann  an  ni, 
gun  annainn  uile  ach  bràthairean, 
Ged  bha  uabhreachd  nàdurra  leinn; 

Oha  robh  ach  buachaile  'n  Daibhidh, 

'S  fhuair  i  nighean  do  Shaul  bha  na  rìgh, 

'S  gabhaibh  eiseimpleir  bho  làcob, 
A  rinn  seirbhis  do  Làban  car  tìm. 

Do  bheulan  tana  is  àilidh 

Na  ròs  riamh  a  rinn  fàs  ann  an  lios; 
'S  tha  d'  anail  ni's  cùbhraidh 

Na  mhil  a's  e  drùgh'dh  o  na  sgip. 
'S  e  do  shlios  a  bhi  dlùth  rium, 

'S  a  bhi  faodainn  do  dhiùrrais  gun  fhios, 
A  dh'  fhàgadh  m'  aigne-se  sunndach 

'S  cha  bhiodh  m'  osnaidh  ga  'n  cunntas  cho  tric. 

'S  e  chuir  do  chàirdean  an  gruaim  rium, 

lad  bhi  smaointeach  gu'n  d'  f  huair  mi  do  spèis, 
'S  mi  na  'n  sùilean  cho  suarach, 

Bho  nach  cunntadh  air  buaile  mo  sprèidh; 
Ach  do  ghaol-sa  tha  fuaighte, 

Gu  daingeann  an  uachdar  mo  chlèibh, 
'S  a  chaoidh  nach  dean  fhuasgladh, 

Gus  an  latha,  no'n  uair  thig  an  t-eug. 

'S  ann  tha  mise  's  an  uair  so, 

Mar  shionnach  nam  fuar-bheann  fo  phràmh, 
'S  mo  smuainnteann  gu  truagh  dhomh, 

Ciamar  ghlacas  mi  'n  t-uan  air  a'  chàrn; 
Ma  tha  'm  fortan  cho  cruaidh  dhomh, 

'S  gun  cuir  a'  chuibhil  mu'n  cuairt  an  car  ceàrr, 
Bidh  gach  sealgair  dhomh  buailteach, 

Gus  an  cuir  iad  air  ruaig  mi  do'n  chàrn. 

Ach  cinnidh  iasg  air  gach  aonach, 

'S  bidh  na  caoileanan  uile  air  tràgh'dh, 

'S  biodh  sneachd  dubh  anns  gach  caol-ghleann, 
'S  bidh  na  fithich  mar  fhaoileagan  bàn ; 

Air  na  leacan  bidh  maorach, 

'S  coille  no  fraoch  cha  bhi  fàs, — 

Mu  'n  tig  crioch  air  mo  ghaol  clhuit — 
Chuir  sud  saighead  am  thaobh-sa  an  sàs. 

Bidh  mi  nis  a  co-dhùnadh, 

Ann  an  dòchas  gun  ùraich  mo  cheum, 
Ged  bha  mi  tamull  ro  chrùbach 

'N  dùil  gu  'm  buidhinninn-se  ùine  's  an  rèis; 
Do  ghaol  annad-sa  'mhùth 

'S  do  ghealladh  às  ùr  dhomh  gu  'm  bìth, 
'S  gus  an  cuir  iad  's  an  ùr  mi, 

Cha  tagh  mi  te  ùr  às  do  dhèigh. 


MO  NIGHEAN  DUBH. 

Seisd. — Mo  nighean  dubh,  tha  bòidheach  dubh, 
Mo  nighean  dubh,  na  trèig  mi: 
Ged  theireadh  cach  gu  bheil  thu  dubh, 
Cho  geal's  an  gruth  leam  f hein  thu ! 

Moch  là  Coinnle  anns  a'  mhadainn, 

'M  leaba  's  mi  gun  èirigh, 
Gu  'm  facas  òigh  an  taice  rium, 

'S  a  gnùis  ro  dhreachmhor,  ceutach. 
Mo  nighean  dubh,  &c. 

Tòisichidh  mi  aig  do  chasan, 

Chum  do  mhaise  'leughadh; — 
Didòmnuich  a'  dol  an  chlachan, 

Bean  do  dhreach  cha  lèir  dhomh. 

Mo  nighean  dubh,  &c. 

Thig  stocaidh  gheal  aìr  rogha  dealbha 

Air  do  chalpa  gle-gheal; 
Brògan  barra-chumh'nn,  's  bucaill  airgid — 

Oigh  air  dhealbh  na  grèin'  thu ! 

Mo  nighean  dubh,  &c. 

Seang  chorp  fallain,  mar  shneachd  meallain, 

No  mar  chanach  slèibhte; 
Mar  fhaoileag  chladaich,  ri  là  gaillin, 

Air  chuan  mara  'g  èirigh. 

Mo  nighean  dubh,  (fec. 

'S  math  thig  gùn  's  an  fhasan  duit, 
Cho  math  's  a  tha  'n  Duneideann, 

Mu  d'  mheadhon  caol  'g  a  theannachadh, 
'S  a'  chamhanaich  's  tu  'g  èirigh. 

Mo  nighean  dubh,  &c. 

Do  shùilean  mar  na  dearcagan, 
Do  ghruaidh  air  dhath  na  cèire, 

Cùl  do  chinn  air  dhreach  an  fhithich, 
'S  gradh  mo  chridhe  fhèin  ort. 

Mo  nighean  dubh,  &c. 

Sùil  chorrach  ghorm  fo  d'  chaol  mhala 

Bho  'n  tig  an  sealladh  èibhinn, 
Mar  dhealt  camhanaich  's  an  Earrach, 

'S  mar  dhruchd  meala  Chèitein. 

Mo  nighean  dubh,  &c. 

Tha  falt  dubh,  dualach,  trom,  neo-hiaidhte, 
'N  ceangal  sguaib  air  m'  euchdaig; 

Gur  bòidheach  e  mu  d'  chhiasaibh, 
'S  cha  mheas'  an  cuailein  brèid  e. 

Mo  nighean  dubh,  &c. 

Cha  dean  mi  tuilleadli  molaidh  ort — 

O,  's  tu  mo  rogha  cèile ! 
'S  aiin  ort  a  tha  'n  cùl  fàinneagach, 

Mar  sud  's  am  bràighe  glè-gheal. 

Mo  nigheau  dubh,  &c. 

'S  olc  a  rinn  do  chàirdean  orm 

'S  gu'n  d'  rinn  iad  pàlrt  ort  fèin  d'  e, 

'N  uair  chuir  iad  às  an  dùthaich  mi, 
'S  mi  'n  dùil  gu  'n  deanainn  feum  duit. 
Mo  nighean  dubh,  &c. 

'S  ged  nach  deanainn  fidhleireachd, 

Gu  'n  deanainn  sgrìobhadh  's  leughadh, 

'S  a  nàile !  dheanainn  searmoin  duit 

Nach  talaicheadh  neach  £o  'n  ghrèin  oirr', 
Mo  nighean  dnbh,  &c. 


OEAN  DO'N^  OLLA  lAIN  MACLACHUINN, 
NACH  MAIHEANN, 

Le  Donnachadh  Mac  a'  Phersain. 

AiE,  Fonn: — "Mort  Ghlinne-Comhunn." 

Fhuair  mi  naigheachd  do  bhàis; 

'S  ioma  h-aon  a  bhios  cràiteach  g'a  luaidh; 

Sàr  cheann-feadhna  nan  Gàidheal 

'N  diugh  bhi  g'a  chàradh  's  an  uaigh. 

Bu  tu  lighich  na  slàinte, 

'Dheanadh  cobhair  air  càch  a  bhiodh  truagh ; 

Och  mo  sgaradh,  's  mo  chràdh-lot, 

Gun  d'rinn  thu  ar  fàgail  cho  hmth. 

'N  uair  a  tliàinig  a'  chrìocli  ort 

'S  ioma  h-aon  a  bha  cianail  gu  leòir, 

'S  mòr  mulad  do  chàirdean, 

Ged  is  beag  tha  's  an  àite  dhiubh  beò. 

Bha  na  mnathan  ri  saothair, 

'S  iad  gun  fhurtachd  no  faochadh  g'an  leòn, 

Bualadh  bhasan,  's  a'  caoineadh, 

'S  chuir  an  tuireadh  ud  gaoir  ann  am  fheòil. 

'S  ann  air  Ceadh'  Thobar-mhoire 

A  bha  'm  bròn  aig  luchd  comunn  do  ghaoil; 

Bha  na  bochdan  gu  h-àraid, 

Ag  osnaich  's  an  làimh  air  an  taoibh. 

Chruinnich  maithibh  an  àite 

Le  onair  'cur  àird'  air  an  aog, 

'S  ghlèidh  iad  sùil  air  a'  bhàta, 

Gus  an  deachaidh  i  sàbhailt  troimh'n  chaol. 

'S  ann  's  a'  Chnochd  chaidh  do  chàradh, 
Anns  an  ùir  a  bha  nàdur  do  sheòrs', 
Taobh  a'  chaoil  's  am  bi  'chàllach, 
'S  na  luingis  fo  làn  an  cuid  seòl. 
Tha  thu  'd  chliù  'dh'  Earraghàidheal, 
'S  do  'n  dùthaich  a  dh'  àraich  thu  òg, 
'S  fad  's  a  bhruidhneas  sinn  Gàidhlig, 
Cumar  cuimhn'  air  do  bhàrdachd,  le  ceòl. 

'S  ann  's  a'  Mhorairne  Ghleannaich, 

Fhuair  thu  d'  àrach  a  d'  leanabh  's  tu  òg, 

'S  ioma  latha  glè  uallach 

Thug  thu  chòmhnuidh  'n  Bath-thuaithe  nam  bò, 

Bha  thu  eòlach  mu  'n  Fhamhair; 

'S  tric  a  chaidh  thu  g'  a  choimhead  do  'n  Tòr, 

'S  fearail  'shnàmhadh  tu  'n  caolas 

Ged  bhiodh  gaillionn  an  fhaoilltich  ri  d'  shròin. 

'S  ioma  tè  a  thug  gaol  dhuit, 

'S  cha  b'  ann  mìodalach,  faoin  a  Ibha  'n  gràdh, 

E/inn  thu  'n  cridheachan  aomadh, 

'S  iad  air  mhire  gu  d'  fhaotainn  air  làimh, 

Sgaoil  na  lasraichean  gaoil  ud, 

Mar  fhaluisg  ri  fraoch  nam  beann  àrd. 

O'n  's  ann  dìomhain  bha  'n  saothair. 

Chunnt  iad  aighear  an  t-saoghail  na  chràdh. 

'K  àm  suidhe  's  tigh-thàirne, 

'i^  uair  'chruinnicheadh  na  Gàidheil  mu  'n  bhòrd, 

'Cur  mu  'n  cuairt  na  deoch-slàinte, 

'S  tu  dheanadh  a  pàigheadh,  's  a  h-òlj 

'Sunndach  sheinneadh  tu  'n  duanag, . 

Le  botal  a's  cuach  ann  ad  dhòrn, 

'N  uair  bhiodh  bodaich  do  dhùthcha, 

'S  an  cridhe  g'a  mhùthchadh  le  bròn. 

'S  na  'n  robh  gèire  gu  m'  dhùrachd, 

'S  gu  'm  bu  lèir  dhomh  gach  cùis  mar  bu  chòir, 

'S  mis'  a  mholadh  gu  d'  chùl  thu, 

On  a  b'  aithne  dhomh  thu  anns  gach  dòigh — 

Crùn  lurach  nam  flùran, 

Tha  cliù  ort  a'  d'  dhùthaich  bho  d'  òig, 

Gnùis  àillidh  an  fhiùrain, 

'S  ioma  tè  leis  'm  bu  chliùteach  do  phòg. 

Ged  is  dàna  dhomh  labhairt, 

Mu  dhèighinn  mòrachd  a's  flaitheas  an  Rìgh, 

Tha  mi  'n  dòchas,  le  aighear, 

Nach  robh  amhuinn  lòrdan  dhuit  clì, 

Gu'n  do  threòraich  na  fàidhean 

Gu  geata  nan  gràs  thu  air  tìr, 

Le  deich  mìl'  ann  an  àireamh, 

'S  iad  a'  seinn  air  a'  ghràdh  tha  gun  chrìoch. 

Seisd.— Fàill  ill  6  ro,  fàill  ill  6, 
Fàill  ill  ò  ro  èile, 
Hi  rithill  uithill  agus  ò, 
'S  na  thugaibh  ho  ro  èile. 

Gur  mise  tha  trom,  airtneulach, 
'S  a'  mhadainn  a's  mi  'g  èirigh; 

Tha  ghaoth  an  ear  a'  gobachadh 
'S  cha  'n  i  mo  thogairt  fhèin  i. 
Fàill  ill,  etc. 

Tha  ghaoth  an  ear  a'  gobachadh, 
'S  cha'n  i  mo  thogairt  fhèin  i  j 

'S  i  ghaoth  an  iar,  a  b'  aite  leinn, 
A's  lasan  oirre  'g  èirigh. 

FàiU  iU,  etc. 

'S  i  ghaoth,  etc. 

Gu'n  tigeadh  oirnn  am  bàta 

D'am  b'  àbhaist  a  bhi  treubhach. 
Fàill  ill,  etc. 

Gu'n  tigeadh,  etc. 
Uachdaran  na  tìr  oirre — 

Mo  dhìth  ma  dh'  èireas  beud  da  ! 
Fàill  ill,  etc. 

Uachdaran  na  tir',  etc. 
Uachdaran  na  dùthch'  innte — 
Gu  bheil  mo  dhùrachd  fèin  leis. 
Fàill  ill,  etc. 

Uachdaran  na  dùthch',  etc. 
Hi  rì  gu  'm  b'  ait  leam  fallain  thu, 
Ad  chaisteal  ann  an  Slèibhte  ! 
FàHl  iU,  etc. 

Hi  rì  gu'm  b'  ait,  etc. 
Far  am  bi  na  fìdhleirean, 

'S  na  pioban  ann  ga'n  glensadh. 
Fàill  iU,  etc. 

Far  am  bi  na,  etc. 

A's  far  am  bi  na  gillean  òg 

Is  bòidhche  thèid  fo  ^n  èideadh. 
Fàill  ill,  etc. 

A-'s  far  am  bi,  etc. 

Far  am  bi  na  h-ighneagan, 

(Bu  bhinn  leam  bhi  ga*n  èisdeachd.) 
Fàill  ill,  etc. 

Far  am  bi,  etc. 
Is  bòidhche  thèid  air  ùrlar 
An  àm  a'  chiùil  a  ghleusadh. 

FàiU  ill,  etc. 

Is  bòidhche,  etc. 
Is  iomadh  òigear  furanach, 
Cruaidh,  fulangach  le  fèile. 

FàiU  ni,  etc. 

Is  iomadh  òigear,  etc. 
A  dh'  èireadh  leat,  a  DhònuiU, 
Na  'n  d'  rachadh  tòir  air  Seumas. 
FàUl  Ul,  etc. 

A  dh'  èireadh,  etc. 
Dh'  èireadh,  Mac-Mhic-Alasdair 
'S  Gleann-garaidh  leat  le  chèile. 
FàUl  Ul,  etc. 

Dh'  èireadh,  etc. 

A's  dh'  fhàgainn-sa  mo  dhùthaich 
Air  chumhnant  a  bhi  rèidh  riut. 
FàUl  Ul,  etc. 

A's  dh'  fhagainn,  etc. 

Bhoirinn  sgriob  a  Lunnainn  leat 

Na'm  biodh  mo  thuras  rèidh  dhomh. 
Fàill  ill,  etc. 

Bheirinn  sgriob,  etc. 
Ach  's  mise  tha  gu  muladach, 
Air  m'  uilinn,  a's  mi  'g  èirigh. 
Fàill  ill,  etc. 


0  R  A  N. 
Le  Iain  Caimbeul,  's  an  Leideig. 

[7%e  subjoined  verses  were  composed  on  a  young  Highland  officer  who 
served  in  the  Peninsular  War.  He  loas  one  night  seized  with  a  pre- 
sentiment  that  he  was  to  he  hiUed  in  the  hattle  that  was  pending  on  the 
morrow.  His  òrother  officers  tried  to  laugh  him  out  of  it,  òut  in  vain. 
He  wrote  home  to  his  friends,  hidding  them  farewell,  left  his  affairs  in 
order,  and  "  foì'emost  fighting  fell.'^  The  verses  are  ivritten  as  if  hyhis 
■J 


Togaibh  a'  bhratach,  a  chlanna  mo  shluaigh-se, 
Togaibh  le  caithream  i,  togaibh  le  buaidh  i ; 

Bi  dìleab  bhur  sinnsear  an  fhìor  fhuil  gun  truilleadh, 
A  chumadh  an  àird  sinn  's  gach  càs  agus  cruadal. 

Sud  an  fhuil  Ghàidhealach  bha  ceannsgalach  buadhor, 
Luchd  caithidh  an  fhèile  a's  breacana  guaile ; 

Cha  teicheadh  roimh  'nàmhaid  's  cha'n  fhaichte  's  an  ruaig  iad, 
'S  bu  làidire  dh'  fhàsadh  mar  b'  àirde  an  cruaidh-chas. 
Togaibh  a'  bhratach,  etc. 

'N  uair  chìteadh  air  faich'  iad  le  'n  deiseachan  uaine, 
A'  siubhal  an  rathaid  's  a'  phiob  a'  toirt  fuaim  doibh— 

E-i  aodann  a'  chatha  a's  rughadh  na'n  gruaidhean — 
O  c'  àit'  bheil  an  cridhe  nach  tiomadh  san  uair  ud  ? 
Togaibh  a'  bhratach,  etc. 


238  ORAIN 


'S  ged  seasmhacli  an  spiorad  nacli  pilleadh  roimh'n  fhuathas, 
Sùil  chorrach  na'n  aodann  nach  faodteadh  a  ghluasad — 

Co  shaoileadh  's  an  tràth  ud  an  spàirn  ghoirt  a  fhuaradh, 
A  dealach'  ra'n  leannain  an  gleannan  an  uaigneis? 
Togaibh  a'  bhratach,  etc. 

Faic  iad  a  nis  fior  luchd-fine  n?^ni  fuar-bheann, 
Dìreadh  le  braise  gun  athadh  roimh  'n  uamhas; 

Gach  gunna  ri  làmhach  an  nàmh  tighinn  a  nuas  orr', 
Ach  rinn  sinn  an  ciosnach'  ged  mhiU  iad  mo  luaidh-se. 
Togaibh  a'  bhratach,  etc. 

Co  'm  f  ear  ud  a  chi  mi  'na  shineadh  gun  ghluasad  1 

'N  fhuil  chraobhach  a  diobradh  's  gun  aon  a  ni  fuasgladh; 

Fhalt  camagach  bòidheach  na  dhubh-lùban  cuachach, 

A  snàmh  anns  a  ghaoith  's  gun  aon-ghaoil  ann  bheir  dual  as. 
Togaibh  a'  bhratach,  etc. 

Tha  'n  claidheamh  's  e  sìnnte  a  nios  ri  d'  chrios-guaille, 
'S  e  fhathast  a  d'  ghlaic  tha  air  glasadh  's  air  fuaradh ; 

'S  ma  rinn  thu  daibh  striochdadh  's  ann  dìleas  a  fhuaradh, 
'S  triùir  naimhdean  na'n  sìneadh  'n  uair  spion  thu  a  d'  thruaill  e. 
Togaibh  a'  bhratach,  etc. 

Tha  'm  breacan  bha  deas  ort  air  preasadh  le  ruaidhe, 

A's  sruthan  na  fola  toirt  dath  às  an  uaine; 
Tha  d'intinn  a  sìoladh  's  an  rìbhinn  ad'  smuaintean, 

A's  manran  a  beòil  a'  toirt  ciùil  ann  ad  chluasan. 
Togaibh  a'  bhratach,  etc. 

'S  an  oidbche  mu'n  d'fhàg  thu  bu  chràiteach  an  sniuain  ud, 
Guth  an  rabhaidh  ag  ràdh  nach  robh  dàil  anns  an  uair  dhuit; 

Cha  b'ioghna,  a  ghràidh,  ged  bha  thu  ga  d'  chàradh, 

A's  tannasg  a'  bhàis,  'geurach'  fhàl  ga  d'  thoirt  bhuam-sa. 
Togaibh  a'  bhratach,  etc. 

O  's  truagh  mi  da-rìreadh  bho'n  dh'innseadh  an  tuairsgeul, 
Mo  chrì  tha  air  lionadh  's  mo  bhas  ga'n  sior  bhualadhj 

Tha  esan  gle  ìosal  mu'n  tric  rinn  mi  bruadar, 

'S  cha  chlaidheamh  a  mhill  e,  ach  innleachd  na  luaidhe. 
Togaibh  a'  bhratach,  etc. 

A's  cach  'nuair  thig  dhachaidh  le  caithream  's  le  luathghair', 
Bidh  mise  gle  fhalamh  gun  charaid  's  an  uair  udj 

A's  ghuidhinn  am  bàs  gun  mo  làithean  thoirt  buan  dhomh, 
Na'm  faighinn  gu  bràth  bhi  ga  m'  chàradh  's  an  uaigh  leat. 
Togaibh  a'  bhratach,  etc. 


DUANAG  A'  CHIOBAIR 

Le  Domhnull  Phail,  ann  an  Ceann-a-ghiusaich. 

Gu'm  bheil  mulad  air  m'  inntinn 

Bho  'n  a  thàinig  mi  'n  tìr  so, 

'S  nach  fhaic  mi  mo  nighneag  dho;nn,  òg. 

'S  nach  fhaic  mi  mo  nighneag  &c. 

Bho  nach  faic  mi  mo  chaileag 

Do'n  d'thug  mi  'n  gaol-falaich — 

'S  ann  a  dh'fhàg  mi  i  'n  Baineach  nam  bò, 

'S  ann  a  dh'fhàg  mi  i  'n  Baineach,  &c. 

'S  ann  a  dh'  fhàg  mise  'ghruagach 

An  fhuilt  cham-lubaich,  chuachaich, 

An  taobh  thall  do  Dhruim-Uachdair  an  fheòir. 

An  taobh  thall  do  Dhruim-Uachdair,  &c. 

Tha  deud  shnaighte  mar  dhìsinn, 
'Am  beul  meachair  na  rìbhinn, 
'S  gur  milse  na  fìoguis  a  pòg. 

'S  gur  milse  na  fioguis,  &c. 

Ciochan  corrach,  's  iad  glè-gheal, 
Ann  am  broilleach  a  lèine, 
Mar  aiteal  na  grèin'  ri  là  ceò. 

Mar  aiteal  na  grèin',  &c. 

Slios  mar  eala  nan  cuantan 

No  mar  shneachda  nam  fuar-bheann, 

Calpa  cuimir,  's  troidh  uallach  am  bròig. 

Calpa  cuimir  's  troidh  uallach,  àc. 

'S  cha  'n  'eil  samhla  do  m'  luaidh-sa 
'Measg  na  chi  mi  mu'n  cuairt  domh 
Ged  chruinn'cheadh  na  tha  shluagh  anns  an  t-Sròin. 
Ged  a  chruinn'cheadh,  &c. 

Ged  a  chruinn'cheadh  an  dùthaich 
Gu  fèill  Chinn-a'-ghiùsaich, 
Cha  bhiodh  tè  ann  do  'n  dùraiginn  pòg. 
Cha  bhiodh  tè  ann,  &c. 

Cha  'n  e  sid  rinn  mo  chiùrradh 
Bho  'n  a  thàinig  mi  'n  dùthaich-s' 
Ach  nach  fhaad  mi  'dhol  null  air  do  thòir. 
Ach  nach  fhaod,  &c. 

Mur  biodh  ach  asdar  aon  oidhche, 

Eadar  mise  's  a'  mhaighdean, 

'S  tric  rachainn  'g  a  foighneachd  le  deòin. 

'S  tric  rachainn  'g  a  foighneachd,  &c. 

Ach  tha  'n  t-as.dar  cho  f  ada, 

'S  nach  faod  mi  dol  dachaidh 

Eagal  càch  'bhi  'g  am  fhaicinn  'san  ròd. 

Eagal  cach  'bhi  'g  am  fhaicinn,  &c. 

'S  an  stoc  air  mo  chùram, 
Bidh  mo  mhaighstir  'g  am  ionndrainn, 
'S  mi  'g  an  cumail  air  cùl  Bail'-a'-chrò. 
'S  mi  'g  an  cumail,  &c. 

'S  mòr  gu'm  b'  fheàrr  'bhi  ga  'm  buach'leachd 
E-i  mullach  na  guaille 
Far  nach  iarraclh  iad  buachaill'  ri  'n  sròin. 
Far  nach  iarradh,  kc. 

Far  nach  biodh  orm  bonn  cùraini 
'ISTuair  a'  chuirinn  mo  chù  riùth' 
Ged  a  bhitheadh  iad  dùinte  le  ceò. 
Ged  a  bhitheadh,  &c. 

'S  mi  gach  latha  'g  an  cuallach 
'S  iad  cho  duilich  a  bhuach'leachd, 
'S  mi'g  an  cumail  mu'n  cuairt  do  'n  Chreig-mhòii'. 
'S  mi  'g  an  cumail  mu'n  cuairt,  &c. 

JSì'i  mi  'n  litir  so  dhùnadh, 

'S  a  chur  'n  a  drip  ann  a'  d'  ionnsaidh, 

'S  bi'dh  tu  fiosrach  nach  mùth  mi  mo  dhòip'h. 

o 

'S  bi'dh  tu  fiosrach  nach  mùth,  ka. 

'S  ged  a  bheir  mi  seachd  bliadhna, 

A'  siubhal  nan  crioch  so, 

Te  eile  cha  'n  iarr  mi  's  tu  beò. 


0  R  A  N 

Le  Calum  Caimbeul  MacPhail. 

AiR  Fonn: — An  tè  siii  air  am  hheil  mi  'n  geall 

A  gruaidh  mar  chaorann  dearg  air  chrann. 

Thàinig  sgeul  o  thir  nan  Gall, 
A  thog  aoibhneas  feadh  nan  gleann; 
Sheinn  na  h-eòin  air  bhàrr  nan  geug, 
'S  bha  mire-leum  aig  fèidh  na  'm  beann. 

Mar  aiteal  grèin'  o  àird 
Thàinig  an  "sgeul-clhealan"  le  spèid, 
Ag  ràdh  gu  'n  d'rugadh  oighre  òg; 
lai-mad  Chailein  nihòir  a  bh'  ann. 


Thàinig  sgeul,  &c. 


Fàillean  òg  ri  craobh  nam  buadh, 
A'  chraobh  a  sheas  gach  teas  a's  fuachd ; 
A's  mar  a  b'  aosda  'bha  i  'fàs, 
Bu  mhò  a  blàth  gu  àird  nan  crann. 
Thàinig  sgeul,  &c. 

B'  i  sud  a'  chraobh  a  thrus  na  meòir, 
Thar  gach  craoibh  anns  an  Boinn-Eòrp'; 
Tha  'h-urram  àrd  an  cùirt  nan  Bigh, 
'S  fhuair  i  'brigh  an  tir  nam  beann. 
Thàinig  sgeul,  &c. 


Tha  'n  t-oighre  òg  de  shliochd  nan  Leògh'nn, 
A  sheas  Albainn  riamh  's  gach  còir; 
Siol  Dhiarmaid  a's  Bigh  Baibeart  cruaidh. 
'Thug  iomadh  buaidh  le  cruadh's  an  lann. 
Thàinig  sgeul,  &c. 


'IST  uair  a  chuala  sinn  an  sgeul, 
Las  an  f  huil  's  a'  h-uile  f  èith, 
Shuidh  na  saor-thoilich  '^  gu  fèisd 
A's  'n  a  dhèigh   bha  ceòl  a's  danns'. 
Thàinig  sgeul,  &c. 

Dh'  òlainn  slàint'  a'  cheannaird  chòii', 
Slàint'  a  mhic  's  a  chèile-phòsd'; 
'S  ghuidhinn  sonas,  sòlas  buan, 
Agus  buaidh  leò  anns  gach  àm. 
Thàinig  sgeul,  &c. 

*  Volunteers. 

0  E  A  N 

Do   Sheumas   2Ictc~Gille-SJieathanaich,    Bàrd   LocJt-nuìi-Eala, 
'  ann  an  èirig  an  orain   a  rinn   e    do  'n    treas   rèiseamaid 
EarragJiaidJiealacJi. 

Le    DoNNACHADH    MyVC-IONMHUINN,    AN    TlRITHE, 

AiR  FoNN. — ^'OcJtoin  a  rigJi,  gur  e  mi   tJia  midadacJi. 

Giir  bòidheacli  cleàrr,sacli  an  pàrti  Leadlianaicli 
'N  uair  tlièid  iad  còmhla  's  an  Oban  Lathurnacli, 
'N  uair  bheir  an  CòirigLeal  iad  ann  aii  òrdugh 
Cha'n'eil  fo  Dheòrsa  n'  as  bòidhche  'dh' amhairceas. 

Mo  rùn  na  fiùrain  'tha  lìighor,  ealanta, 

Bu  mheasail,  cliùteach  's  gach  cùis  na  fearaibh  sibh, 

Le  'r  crios,  le  'r  pùidse,  le  'r  musg,  le  'r  f  ùdar, 

'S  gach  ball  cho  sgùirte  's  nach  fhaighte  mearrachd  dliiubh. 

B'  iad  sin  na  saiglidearan !  's  aoibheil  'n  sealladh  th'  orr', 
'S  iad  tilgeadh  soillse  mar  bhoillsgeadh  dealanaich, 
An  àm  dol  cruinn  duibh  's  a'  phàirce  ghrinn  ud 
Bhiodh  piob  a'  seinn  duibh  g'  ur  toirt  o  'n  bhaile  mach. 

'N  àm  dol  gu  geàrrd  gu  'n  toir  càcli  an  aire  dhuibh, 

Le  'r  brògan  àrda  gu  h-àluinn  lainnireach, 

G-ur  tric  bha  òganach  duibh  le  òrdugh 

An  taic  a'  Chòirneil  's  bu  mhath  an  airidh  e. 

Gur  fada  'm  thàmh  mi  gun  dàn  a  labhairt  air 

A '  chreutair  ghrànnda  so  chuir  oirnn  aineadas, 

Binn  e  ar  càineadh  gun  aobhar  dhasan, 

Na  'm  biodh  tu  làmh  rium  gu  'n  geàrrte  'n  teang'  asad. 

Tha  thu,  a  shiocliair',  niar  mhial-chu  acarach 
Air  feadh  na  tìreach  a  dh'  fheuch  de  thachras  riut, 
Gu'n  d' innseadh  dhomhsa  do  ghnàths'  bho  t-òige; 
Cha  bhiodh  an  còt'  ach  'n  a  shròicean  lachduinn  ort. 

Ge  maith  clo  mhaighstir  gur  nàir'  r'a  aithris  air 
'Bhi  gieidheadh  cìi  air  a  dhùii  cho  sgaiteach  riut, 
Gu  criomadh  chiiàmhan  's  gu  gearradh  shàiltean :— 
B'e  sin  do  ghnàths'  anns  gach  àit'  an  tachradh  tu. 

Gu  'n  gièidh  e  thu,  's  b'e  do  cheaird  o  'n  's  tapaidh  thu 

'Bhi  gianadh  thrìnnseirean,  ni  bu  taitneach  leat; 

Do  shròn  th'  air  sgliapadh  ag  imleach  mhiasan; 

Tha  crèis  mu  d'  bhial  dhiubh,  's  rinn  t-£hiasag  malcadh  leath'. 

Gur  tric  a  bha  thu  la  d'  bhalgan  craicinn  ort, 

Ili  trusadh  eòrna  agus  cleòcan  tarsuing  ort, 

Cha  'n  fhaicte  brògan  a'  dion  do  spògan, 

B'e  gnàtlis  do  sheòrsa  bhi  'n  còmhnuidh  cas-ruisgte. 

A  nis  o  'n  'splàigh  thu  's  nach  bàrd  ach  aithlis  thu, 

Gu'n  sguir  mi'g  inns'  ort,  's  cha  b'  fhiach  dhomh  teannadh  riut, 

'K  ad  mhasladh  tha  thu  do  mhuinntir  t'  àite, 

A  bhèisd  o'un  nàire  le  d'  chàineadh  ascaoineach. 


O  B  AN 

Le  Iain  Mac  Dhomhnuill,  ann  an  Eilein  Mhuile. 

AiR  FoNN:— "0,  nacJi  rohh  sinn  mar  hlia'' 

O,  cha  'n  urrainn  mi  ann, 

Gu  de  mar  is  uri-ainn  mi  ann'? 

Cha  'n  urrainn  mi  dìreadh  a'  mhuUaicli 

Bho  'n  dh'  fhàs  siini  uile  cho  fann. 

Ma  thig  na.  Bussianaich  thairis, 

Mar  tha  iad  a'  bagairt  's  an  àm, 
Co  a  thilleas  iad  dhachaidh? 

'S  na  gaisgich  againn'  air  chall. 

'S  iad  gu  'ii  .seasacUi  an  làracli, 

'S  iiacli  bitlieadli  guii  àracli  an  call, 

'S  mur  strìoclidadli  na  naimlidean  dlioibli  toileacli, 
Gu  'm  bitlieadli  an  collan  gun  clieann, 
O,  cha  'n  urrainn,  etc. 

Na  Gàidheil  fliuranacli,  ghleusda, 

'S  an  gunn'  air  dheadh  ghleusadh  'nan  h\ind), 
'Bheireadh  an  coileach  bhar  gheugan, 

'Sa  leagadh  mac  èikle  'na  dheann; 
Mar  sud  a's  luchd-breacan  an  fhèilidh, 

Chìte  air  slèibhte  nam  beann; 
Ach  ciobairean  glasa  nan  aomul, 

'S  beag  orr'  na  daoin'  a  bhios  ann. 
O,  cha  'n  urrainn,  etc. 

A'  mhuinntir  a  bhiodhmid  a'  tathaich, 

Air  lionmhor  fathach  nan  gleann, 
Tha  iad  a  nis  air  dol  thairis 

Do  rìoghachdan  fada  bh'  uainn  thall ; 
'S  ann  oirnn  a  thàinig  an  latha, 

'Bhi  'g  èisdeachd  giamartaich  Ghall, 
'Stiùireadh  a'  choin  air  gach  taobh  dhiom— 

Sgoiltidh  an  glaodhaich  mo  cheann. 
0,  cha  'n  urrainn,  etc. 

Caoraich  mhaohx  a  Sasunn 

A'  tighinn  bho  mhachair  nan  Gall, 
An  àite  crodhdaoigh  agus  eàghean, 

Bhiodh  againn  air  sraithean  nan  gieann, 
Gruagaichean  òg  a'  toirt  d'air'  oirre 


'M  bothan  na  barraich  's  an  àm, 
A'  leigeil  nan  gobhar  's  ga  'n  cuallach 
Tiomchioll  air  bruachan  nan  allt. 
0,  cha  'n  urrainn,  etc. 

Na  tigliean  s  am  faighte  an  aoidlieaclid 

Air  àireaclian  caoine  nan  gieann, 
Tlia  iad  a  nise  gun  daoine. 

Na  'n  totaichean  maola  gun  clieann; 
'S  leac-an-teinntein  dh' fhuaraich  i, 

Còinteach  a's  luachair  mu  'ceann; 
Sud  far  am  faighte  na  gillean 

Bhiodh  math  ann  an  iomairt  nan  lann. 
0,  cha  'n  urrainn,  etc. 


O  E  A  N 

Le  Aonghas  Mac  Mhuirich,  a  Muile, 
AiR  Fonn: — ^'Ower  the  luater  tae  CJioHie.''' 

Sei8D. — 'S  e  fàth  mo  mhulaid  gu  'n  d'  fhàs  mi  duilich, 
Bho  'n  dh'  f  hàg  mi  buileach  an  t-àite, 
'S  ann  fada  mo  thuath  a'n  iomall  a'  chuain 
Tha  'n  t-eilein  's  an  d'  fhuair  mi  m'  àrach. 

'S  e  mheudaich  mo  mhulad  bhi  'm  bliadhna  's  an  uraidh 

Gu  cian  bho  m'  chuideachd  air  ànradh, 
'S.  ge  taitneach  le  cuid  a  bhi  'n  Grhischu  fuireach, 

'S  e  b'  anns'  a  bhi  'm  Muile  nan  àrd  bheann. 
'S  e  fàth  mo  mhuhiid,  etc. 

Fliir  a  thèid  thairis  do  Mhuile  nam  beannaibh, 
Thoir  soraidh  bhuam  dhachaidh  gu  m'  chàirdean, 

A's  innis  gur  maith  leam  bhi  cluinntinn  gur  maireann 
Gach  duine  'n  Loch  Leamhainn  mar  dh'  fhàg  mi. 
'S  e  fàth  mo  mhulaid,  etc. 

Ma  gheibli  mi  mar  's  maith  leam  thu  dùil  'am  dol  fhathasd 

A  chumail  iia  calhiimi  mar  b'  àbhai.st ; 
'S  ged  bhios  mi  air  m'  aineol  cha  leig  mi  às  m'  aire 

Gach  fasan  bh'  aig  clanna  nan  Gàidheah 
'S  e  fàth  mo  mhulaid^  etc. 

Ged  tha  mi  's  an  àm  so  'n  còmhnuidh  measg  Ghall 
Tha  m'  inntinn  an  geall  air  bhi  làmh  riubh, 

Bu  taitneach  mar  chèaird  leam  bhi  fìadhach  feadh  bheanii, 
Seach  giùlan  na  lanndair*  ghrànnda. 

'S  e  fàth  mo  mhulaid,  etc. 

'N  uair  bhios  mi  leam  fhèin  a  mach  air  an  oidhche 

'G  imeachd  air  lom  nan  sràidean, 
Gur  tric  bhios  mi  caoidh  bhi  'n  dùthaicli  nan  Gall, 

Le  comunn  gun  suim  do  m'  chànain. 

'S  e  fàth  mo  mhulaid,  etc. 

'N  am  faighinn  mo  dhùrachd,  phillinn  do  m'  dhùthaich, 

'S  cha  bhiodh  mo  dhùil  ri  fhàgail, 
'S  cha  tug  mi  cho  fad'  ann  am  baile  nan  dù-Ghall 

Mur  bitheadh  's  an  ùir  mo  chàirdean. 

'S  e  fàth  mo  mhulaid,  etc. 

Marbhphasg  air  na  daoine  'chuidich  an  sgaoileadli, 

'Mheudaich  's  a  dhaor  na  màil  oirnn, 
Ach  guidheam  do  phàirt  dhiubh  mu  'm  fàg  iad  an  saoghal, 

Gu  'm  faigh  iad  na  'n  saothair  pàigheadh. 
'S  e  fàth  mo  mhulaid,  etc. 

Rinn  pearceall  chaorach,  fearann  a  dhaoradh, 
'S  dh'  innis  dhuinn  daoine  'n  fhàistneachd — • 

Gu  'n  cuireadh  iad  gaisgich  nan  gleannaibh  air  faointraidh, 
'S  dìithaich  nan  laoch  'n  a  f  àsach. 

'S  e  fàth  mo  mhuhiid,  etc. 

*  PoHceman's.Lantern. 

Clia  'n  ioghnadh  mi  idir  blii  sileadh  nan  deur, 
'N  àm  cuimhneachadh  gniomh  gach  bàillidh, 

Mur  chuir  iad  fo  chaoraich  gach  aonach  a's  sliabh, 
'S  na  daoine  chuir  cian  thar  sàile. 

'S  e  fàth  mo  mhuLaid,  etc. 

Na  'n  èireadh  dhuinn  cogadh  a  thigh'ii  air  an  tìr, 
Co  'sheasadh  an  rioghachd  bho  'n  nàmhaid  ì 

Ach  creididh  na  Sasunnaich  fhathasd  gur  fior, 
Gur  mòr  ga  'n  dith  na  Gàidheil. 

'S  e  fàth  mo  mhulaid,  etc. 

Gur  h-iomadh  fear  treun  bha  ro-mhath  's  an  streup 

'S  a  chuireadh  retreut  air  nàmhaid, 
Tha  'n  diugh  an  America  leagadh  nan  geug, 

A's  caoraich  a's  fèidh  na  àite. 

'S  e  fàth  mo  mhulaid,  etc. 

Tha  fearann  ar  gaoil  fo  fhroinneach  'sfo  fhraoch, 

'S  gach  machair  a's  raon  gun  àiteach, 
S  cha  'n  fhad'  a  'bhios  duin'  ann  am  "Muile  nan  craobh, 

Ach  Goill  agus  caoraich  bhàna. 

'S  e  fàth  mo  mhuhiid,  etc. 

Tha  crioch  air  mo  dhuan  mu  'n  gabh  sibh  rium  gruaim, 
Bho  'n  's  eallainn  gun  bhuaidh  a  bhàrdachd ; 

Ach  fhad'  s'  bhios  mi  maireann  cha  toir  mi  dhi  fuath, 
Oir  cumaidh  i  snas  a  Ghàidhlig. 

*S  e  f  àth  mo  mhulaid,  etc. 

ORAN  MULAID, 
Le  Eanraig  Macillebhain. 

\Tlie  chorus  here  given  helongs  to  an  old  song  the  remainder  of  which 
cannot  now  he  recovered.  The  following  verses,  composed  in  keeping  with 
the  spirit  of  the  chorus,  have  heen  written  chiefly  with  a  view  to  perpetuat- 
ing  and  popularizing  the  simple,  hut  heautiful  melody  to  ivhich  the  chorus 
is  wedded.'] 

Seisd. — Hù  o,  tha  mi  tinn, 

Tha  mi  caoidh  mo  leannain, 
'S  mor  a  thug  mi  'ghaol 
Do  'n  tè  's  caoile  maladh, 
Hù  o,  tha  mi  tinn ! 

Thar  gach  tè  fo  'n  ghrèin, 

Thug  mi  spèis  do  m'  chailin, 
Nis'  o  'n  f  huair  i  bàs, — 

'Chaoidh  cha  'n  fhàs  mi  fallain. 
Hù  o,  tha  mi  tinn ! 

Bha  thu  màlda,  còir, 

Suairceil,  òrdail,  banail; 
Nàdur  fialaidh  ciùin,  ' 

Oiteag  chùbhraidh  d'anail, 
Hù  o,  tha  mi  tinn ! 

Ort-sa  bha  gach  buaidh, 

Bha  thu  uasal,  dreachar; 
B'  àluinn  thigeadh  ceòl 

A'  d'  bheul  bòidheach,  meachair. 
Hù  0,  tha  mi  tinn ! 

Anns  a'  chòisir  bhinn, 

'Nàm 'bhi  seinn  nan  luinneag; 
Thug  thu  bàrr  gu  lèir, 

Air  na  ceudaibh  cruinneag. 
Hù  o,  tha  mi  tinn ! 

'Stric  bha  mi  'smo  ghràdh, 

Ann  an  sgàil  na  coille, 
Thogadh  ise  ceòl, — 

'S  dh-èisdeadh  eòin  na  doire. 
Hù  o,  tha  mi  tinn ! 

Chuir  iad  thu  's  an  ùir, 

Socair,  ciùin,  a'd'  laidhe; 
'S  mis'  cha  'n  fhaic  mo  rùn, 

Gus  an  dùisg  mi  'm  flaitheas. 
Hù  o,  tha  mi  tinn ! 

Bhithinn-se  le  m'  luaidh, 

Taobh  nam  bruach  's  nan  gleannan; 
Tha  i  nis  's  an  uaigh, — 

O,  cha  ghluais  mo  leannan ! 
Hù  o,  tha  mi  tinn! 

Dhòmh-sa  bha  mo  rùn 

Mar  reult-iùil  mo  bheatha, 

Thug  mi  dhi  mo  ghràdh, 

'S  dh'  fhalbh  mo  shlàinte  leatha. 
Hù  o,  tha  mi  tinn ! 

'S  goirid  bhios  mi  beò, 

'S  mi  ri  bròn  a's  mulad  ; 
Rinn  do  bhàs  mo  leòn, 

'S  f  oghnaidh  dhòmh-s'  am  buill'  ud ! 
Hù  o,  tha  mi  tinn! 

D'àite-sa  'n  am  chrìdh', 

Nì  cha  lìon  air  thalamh; 
Ann  an  tìr  an  àigh, 

Dhòmh-s'  cum  àite  falamh. 
Hù  o,  tha  mi  tinn. 

Dh'  fhalbh  mo  leannan  fèin, 
'S  tha  mi  deurach,  dubhach, 

Tha  mi  'triall  na  'ceum, 

Ciod  am  feum  'bhi  'fuireach'? 
Hù  o,  tha  mi  tinn ! 

O  GUE  BRONACH  M'  ANAM  FO  SPROCHD. 

Le  Seumas  Munro. 
FoNN— "  Dheanainn  sùgradh  ris  an  nigh'n  dnihh. 

Seisd  : — 0  gur  brònach  m'  anam  £o  sprochcl, 

Bho'n  a  clh'fhògTadh  uam  mo  leannan  ! 
O  gur  brònach  m'  aigne  gun  chlos ! 

Tha  mo  chridhe  trom,  fo  èislean, 
'S  cian  an  t-èibhneas  orm  air  aineol, 
O  gur  brònach,  etc. 

Bho'n  a  chaidh  mo  rùn  uam  fhuadach, 
Chaidh  mo  shuaimhneas  orm  am  mearachd. 
O  gur  brònach,  etc. 

'N  uair  a  dh'èireas  mi  gur  cràiteach 
Mi  fo  phràmh  a'  caoidh  mo  leannain. 
O  gur  brònach,  etc. 

'N  uair  a  ghabhas  mi  gu  tàmh 
Cha  chlos  is  gnàth  leam  ach  a'  chairis. 
O  gur  brònach,  etc. 

Bìgh,  cha  b'  ionann  m'  f  honn  'n  uair  b'  àbhaist 
Dhomh  bhi  mànran  ris  an  ainnir. 
O  gur  brònach,  etc. 

'S  i  an  cluain  gu  daingean  dlùth  rium 
Air  fraoch  ùr  nan  cùirnean  meala. 
O  gur  brònach,  etc. 

Ach  tha  gruaim  a'  bhròin  air  sgaoileadh 
Bho'n  a  thrèig  mo  ghaol  am  fearann. 
O  gur  brònach,  etc. 

Och  's  e  'm  bròn  is  cèile  dhòmh-sa 
Bho'n  a  chaill  mi  'n  òg-bhean  cheanail. 
O  gur  brònach,  etc. 

MAIRI  BHAN  DHAIL-AN-EAS. 


'S  mithich  dhòmhsa  tòiseachadh, 

'Us  m'  òran  'chur  an  cèill; 
Gur  fhada  bho  'n  bu  chòir  dha 

'Bhi  ann  an  òrdugh  rèidh : 
Tha  m'  inntinn-sa  cho  luaineach 

Ili  gaoith  tuath  air  bhàrr  nan  geug, 
Ma  's  è  's  gu'm  pòs  a'  ghruagach 

'Tha  shuas  ann  an  Gleann-Eit'. 

Gur  bòidheach  leam  a  dh'fhàs  thu 

Bho  d'  bhàrr  gu  sàil  do  bhuinn; 
Cha'n  'eil  cron  ri  àireamh  ort, 

'S  tu  bean  an  nàduir  ghrinn, 
Nar  mhealamsa  mo  shlàinte 

Mur  b'  fheàrr  leam  na  bhi  'm  rìgh, 
Cead  bhi  'laidhe  làimh  riut, 

'S  mo  làmh  fo  d'  mhuineal  mìn. 

Gur  lìonmhor  mais  ri  'h-aithris 

Air  an  ainnir  a's  math  snuagh; 
Do  shlios  geal  mar  an  caineal,    . 

No  mar  eala  nan  tonn  uain'; 
Shiubhail  mi  bho  'n  Apuinn, 

A  mach  gu  Uisge  Chluaidh, 
'S  bean  d'  aogais  anns  an  astar  sin, 

Cha'n  fhaca  mis',  a  luaidh. 

Tha  falt  bachlach,  bòidheach  ort, 
Air  dhath  an  òir  na  'dhuail, 

Gur  fìamhach,  sgiamhach,  òrbhuidh'  e 
'An  òrdugh  ann  an  cuaich. 

Blia  m'  inntinn-sa  làn  sòlais, 

'N  uair  bha  mi  'chòmhnuidh  shuas, 
'S  a  nise  bho'n  a  dh'fhàg  mi  e 

Cha'n  'eil  mo  thàmh  ach  truagh. 

Their  iad  gu'm  bu  ghòrach  mi, 

Mo  ghaol  cho  mòr  thoirt  dhuit, 
Gu'n  robh  mi  'cìnntinn  gòrach, 

'Nuair  'bu  chòir  dhomh  a  bhi  glic; 
Ach  'èisdidh  mi  ri  'm  bòilich 

'S  a  chaoidh  ri  m'  bheò  cha  chreid 
Gu'm  f aigh  f ear  eile  còir  ort, 

No  gu'm  pòs  thu  gun  mo  chead. 

Tha  nìonagan  an  àite  so, 

Ki  tàir  orm  gu  mòr, 
Gu'n  d'thuirt  iad  rium  am  hachelor 

Gu'm  beil  mi  sean  gu  leòir, 
Ach  cha  b'  i  'n  aois  a  liath 

Mo  chiabhagan  cho  mòr, 
Ach  sìoban  nan  tonn  dùbh-ghorm, 

A'  tigh'nn  bho  chùl  nan  seòl. 

B'e  sid  an  obair  ànradhach, 

Dh'  an  d'thug  mi  gràdh  's  mi  òg, 
Fad  na  h-oidhche  Geamhraidh, 

A'  riofadh  teann  nan  seòl; 
Bheirinn  greis  ga  'stiùireadh, 

'S  an  sneachd  air  cùl  mo  dhòrn 
'Toirt  giiocais  as  a'  chombaist 

Gu'm  b'  e  sid  pong  an  t-seòid. 

Gur  lìonmhor  anns  an  àite  so, 

Mo  naimhdean  bho  chionn  greis, 
A  chionn  gu'n  d'  thug  mi  gràdh 

Dò  'n  nìgh'n  bhàin  'tha  'n  Dail-an-eas. 

Tlia  fleasgaicli  anns  an  àite  so, 

'S  gii'm  b'  fheàrr  leo  gu'n  robli  mis' 

'An  iomall  domhain  fad  air  falbh, 
Gun  earbsa  ri  tigh'nn  as. 

Ged  a  bhithinn  fad  air  falbh, 

Bhiodh  m'  earbsa  ri  tigh'nn  as, 
A  shealltainn  air  mo  ghràdh, 

An  nigh'n  bhàn  a's  àillidh  dreachj 
Cha  'n  'eil  e  anns  an  àl  so, 

No  's  an  àl  a  thig  am  dhèigh, 
Bean  do  mhais',  a  Mhàiri, 

'S  tu  's  àille  tha  fo  'n  ghrèin. 

'S  ìseal  a  thuit  m'  inntimi-sa, 

'S  cha  dìrich  i  ri  m'  bheò; 
A  chaoidh  cha  dean  mi  ìnnseadh 

An  nì  sin  'tha  gam'  leòn; 
'Sgus  an  tèid  mo  thìodhlaiceadh, 

'An  cistidh  dhionaich  bhòrd, 
Cha  trèig  mi  gaol  na  h-ìghneige, 

Dh'  f hàg  m'  inntinn  trom  fo  leòn. 


OBAN     D'A    NIGHINN, 

Le  Domhnull  Mac-Ruaieaidh, 
AiR  a'  cheathramh  latha  deug  de  'n  Mhairt,  1871. 

Gur  e  mise  tha  fo  mhì-ghean 

'S  mi  leamfhèin  air  a'  chnoc, 
Cha  'n  'eil  m'  aigne  rium  siobhalt' — 

Gu  'm  bheil  m'  inntinn  fo  sprochd, 
Gun  mo  chuideachadh  làmh  rium, 

Sgeula  'chràidh  mi  gu  goirt: 
Ach  ma  rinn  thu  nis  m'  fhàgail, 

'S  mòr  an  gràdh  'bh'agam  ort. 

Bha  mi  'n  raoir  aig  an  teine 

Na  mo  cliaitliris  'n  dèigh  chàich, 
Gus  an  robh  mi  a'  smaointean 

Gu'n  'ghabh  daoine  mu  thàmh, 
An  dùil  gu'n  chiinnin  do  bhruidhinn, 

A'  tighinn  mar  b'  àill; 
'S  nuair  a  ghabh  mi  'n  sin  fadachd, 

Chaidh  mi  'n  leabaidh  fo  pràmh. 

0  cha  d'  f huair  mi  'n  raoir  cadal, 

Cha  robh  m'  aigne  na  'tàmh, 
'S  mi  ri  ionndrainn  na  gruagaich 

Dh'  fhalbh  Diluain  gu  math  tràth; 
Gu  'm  bi  snidh  air  mo  chluasaig 

lomadh  uair  air  do  sgàth; 
'S  bochd  an  naigheachd  gu  'n  ghluais  thu 

Do  'n  Cheann  TJachdrach  a  thàmh. 

'S  iomadh  crois  'th'  anns  an  t-saoghal 

'S  mise  a  dh'  fhaodadh  a  ràdh, 
Fhuair  mi  buillean  bha  ciùrrta, 

'S  tric  mo  sgiùrsadh  le  bàs; 
'N  uair  a  thug  thu  do  chùl  rium 

Shil  mo  shùilean  gu  làr, 
Cha  'n  'eil  stàth  dhomh  bhi  'g  innseadh 

Gu  'm  bheil  m'  inntinn  fo  phràmh. 

0  cha  sheinn  mi  'chaoidh  òran, 

Thuit  mo  shòlas  gu  làr, 
Dh'  fhalbh  mo  shùgradh  's  mo  dhòchas, 

'S  thàinig  bròn  nis  na'n  àit; 
Tha  mo  chridhe  gu  sgaoileadh, 

Tha  mi  'smaointean,  le  cràdh; 
'S  tha  mo  chadal  ro  luaineach, 

Ort  a'  smuaintean  gach  tràth. 


256  OJiAIN 


'S  ann  ort  fhèin  tha  'n  cùl  dualach 

Mar  bii  dual  dhuit  a'  fàs; 
'S  goirt  an  naigheachd  r'a  luaidh  leam 

Gur  e  ghluais  thu  am  bàs; 
Dh'  fhàg  sid  snidhe  air  mo  ghruaidhibh 

Na  h-uil'  uair  gheibh  mi  fàth; 
'S  mar  a  caochail  mo  smuaintean 

Gur  i  'n  uaigh  mo  lag-tàimh. 

O'n  a  dh'  fhàgadh  thu  'd  aonar 

Thug  mi  gaol  dhuit  thar  chàich, 
Och  a  rìgh  !  's  beag  a  shaoil  mi 

Gu'n  tigeadh  caochladh  cho  tràth; 
Ach  mo  bheannachd  gu  buan  leat 

A  dh-ionnsuidh  uarach  do  bhàis; 
Agus  Ard-Righ  nam  buadhan 

A  bhi  mu  'n  cuairt  ort  mar  gheàrd. 

Ged  tha  d'  athair  car  dripeil 

Mar  a  bhrist  air  le  bàs, 
Cha  'n  e  idir   a  ghluais  thu, 

Och,  mo  thruaighe  1  cho  tràth, 
Ach  do  mhuime  bhi  'n  gruaim  riut, 

Mar  a  chualas  aig  càch; 
Gu  'm  bheil  sid  riutha  fuaighte 

Nuas  o  dhualchas  a'  fàs. 

Bha  do  mhuime  ro  ghòrach 

'Dol  ga  d'  fhògairt  cho  tràth, 
Le  cuid  smuaintibh  ro  neònach, 

Mar  tha  'n  stoiri  ag  ràdh, 
Tha  do  pheathraichean  òg  leam 

Gus  mo  chòmhnadh  na  'thràth; 
So  an  t-Earrach  a  ghual  mi; 

Och,  mo  thruaighe  mar  tha  ! 

So  an  t-earrach  a  chiùr  mi 

Dh'  fhàg  nii  tùirseach  a  ghnàth, 
'N  uair  a  thug  thu  do  chùl  rium 

Thuig  mi  'ruin,  mar  a  bha, 
O  cha  'n  fhaic  mi  'n  Fhèill-Pheaclair 

'S  an  t-seadh  so  gu  bràth: 
Bi  nis  Ard-Righ  nan  dùlan 

'Ga  mo  stiùradh  le  d'  ghràs. 

Tha  mo  chlais'neachd  air  trèigsinn, 

'S  gu'n  mo  lèirsinn  ach  mall, 
Tha  sud  a'  teagasg  le  reusan, 

Gu  bheil  mo  rèis  aig  a  ceann; 
A  Thi  a  dh'  fhuiling  'n  am  àite 

'S  a  bha  dhomh  gràsmhor  's  gach  àm, 
Biodh  do  Spiorad  'g  am  stiùiradh 

Rè  mo  chùrsa  troimh  'n  ghleann. 

'Nuair  a  pheacaich  ar  sìnnsear 

Dh'  fhàg  iad  dìleab  aig  càch, 
Ged  bha  'fhreumhaichean  ìosal, 

Binn  iad  dìreadh  an  àird 
'S  tric  a  mheall  iad  na  fìrean' 

Bu  dìlse  na  càch; 
Tha  na  boirionnaich  cinnteach, 

lomadh  fillte  ro  cheàrr. 

Ged  a  dh'  ìnnsinn-sa  'n  tiotal 

Mar  a  misde  cha  'n  fheàird; 
Tha  air  aithris  's  an  "  fhìrinn  " 

Le  cinnte  mar  tha; 
'S  iomadh  earrann  's  a'  Bhiobal 

A  ni  'n  diteadh  gu  bràth; 
'S  anns  na  litrichibh  prìseil 

Chaidh  a  sgriobhadh  le  Paul. 


34 

Ann  an  Gnath-fliocail  Sholaimli 
Fhuair  mi  coimeas  no  dhà; 

Gru  'm  bheil  teine  'nam  broilleach, 
Bhios  'n  a  clholaidh  do  chàch, 

0  cha  ruig  mi  leas  fìanuis 

A  bhi  'g  a  h-iarraidh  's  a'  chàs; 

An  neach  bu  ghlice  's  an  t-saoghal 

Chuir  e  aont'  ris  mar  tha. 

• 

O  Thighearna  phrìseil, 

Do'n  lèir  gach  nì  a  bhios  ceàrr, 
Dean  do  lagh  nis  a  sgrìobhadh 

Air  a  h-inntinn  gun  dàil, 
Thoir  dhi  gliocas  na  "  firinn" 

Nach  dìobair  gu  bràth 
'S  dean  a  treòrachadh  dìreach 

Dh'  ionnsuidh  rìoghachd  nan  gràs. 

Ach  a  nis  's  a'  cho  dhùnadh 

'S  e  mo  dhùrachd  gu  bràth 
Gu  'm  biodh  Ard-Righ  nan  dùlan 

'G  ad  stiùiradh  's  gach  àit, 
O,  bi  tric  ris  ag  ùrnuigh, 

'S  cum  do  shùil  air  a  ghnàth 
'S  bheir  e  dhachaidh  a  null  thu 

Dh'  ionnsuidh  dùthaich  Chanàin. 


FANAIDH  MO  MHAIEI  BUILEACH  O  'N    TI. 

Le  Eòbhan  Mac  Colla. 

FoNN. — ^^The  Laird  d  Cockpen." 

'lllean,  nach  mise  'bha  'm  bhurraidh  bochd,  truagh'? 
'K  uair  bha  mi  gun  phòsadh  chreid  mi  na  chual', 
A's  thuirt  mi,  le  Màiri  's  math  dheth  bhios  mì, 
Oir  fanaidh  mo  Mhàiri  buileach  o  'n  tì. 

Fanaidh  mo  Mhàiri  buileach  o'ii  òl, — 
A'n  àite  a  bèil  thèicl  an  gloine  r'a  sròin; 
Cha  n-ionann  's  na  banagan  shluigeas  a  trì — 
A's  fanaidh  mo  Mhàiri  buileach  o  'n  tì, 

'S  hirach  mo  Mhàiri  'bleodhann  na  sprèidh! 
Tha  i  gu  cinnteach  taghte  air  grèis; 
'S  eòlach  aii'  cuibhioll  i,  clobhaidh  i  'n  lìon, 
A's  fanaidh  mo  Mhàiri  buileach  o  'n  tì. 

Ach  thachair  am  pòsadh,  dh'  ath'raich  an  duan, — 
Faic  sinn  nis  còmhla  'm  bothan  na  truaigh; 
Thàinig  na  pàisdean,  Ochain,  a  rìgh! 
A's,  dh'  amais  mo  Mhàiri  dol  air  an  ti. 

A's,  ged  a  tha  'n  olainn  gun  ghainne  mu  'n  spàrr, 
Seallaibh  am  burraidh  's  na  ragan  m'  a  chlàr! 
An  gioin'  air  a  bilibh  ga  'n  amais  gun  strìth 
A's,  Ochain,  mo  leòn!  cha-n  fhan  i  bho  'n  tì. 

'S  ged  tha  i  air  dheireadh  car  beag  air  an  fhu'al, 
'S  leath'  'n  t-urram  air  clohhadh,  's  tha  'bhlàth  air  mo  chnuaic! 
Le  olcas  a  bleodhainn  chaidh  ^Ghean-fhionn  'an  dìosg' 
'S  gu  'n  cumadh  i  obair  ri  tobar  le  tì. 

Mo  thruaigh  air  fear  falamh  a  'gheibh  tè  le  stràic, 
Mo  thruaigh  co  'sam  bith  e  'gheibh  aon  nigh'n  a  màth'r, 
Mo  thruaigh  thar  a  h-uile  nì  fear  mar  tha  mi 
A  thuiteas  air  banaig  do  'n  iodhal  an  tì. 


ORAN 

Le  Deorsa  Caimbeul,  Lighiche,   Cionabus,  do  Chateiona 
Tailleir,  Ceann-traigh,  a'n  Ile. 

Seisd  : — Fuirich  a  ribhinn  phrìseal,  phrìseal, 
Fuirich  a  rìbhinn  's  dìlse  na  càch, 
A  mhaighdean  is  luraiche,  fuirich  a'n  Ile, 
Og-bhan  is  dìlse  chì  mi  gu  bràth. 

Cha  dìrich  mi  bruthach,  's  cha  shiubhail  mi  còmhnard, 
Tuillidh  ri  m'  bheò  's  mo  smeòrach  'n  a  tàmh, 

Acli  èisdidh  mi  gliàir  thig  o  bhàrr  nan  tonn  mòra, 

'S  dh'  fhuilling  mi  bròn  gu  leòir  air  do  sgàth. 

Fuirich,  etc. 

Chunnaic  mi  'n  t-eithir  a'  feitheamh  na  h-uaire, 
Mhealladh  i  bh'  uamsa  gruagach  mo  ghràidh ; 

Ma  sgaradh  o  chèile  sinn,  b'  èibhinn  an  uaigh 

Seach  an-shocair  bhuan  's  gun  bhuaidh  aig  a'  bhàs. 
Fuirich,  etc. 

A  mhaighdean  is  bòidhche  na  smeòrach  's  a  chèitein, 
'Soilleir  an  sgeul  tha  r'a  leughadh  an  dràsd,^ 

Ged  's  bòidheach  an  conasg,  gur  stobain  gu  lèir  e, 
'S  faicilleach  thèid  gach  creutair  'n  a  dhàil. 
Fuirich,  etc. 

Le  soirbheas  's  le  sruithean  mar  ghuidhinn  a'  d'  dhèigh, 
Gach  calladh  an  tèid  thu,  'gheug  an  fhuilt  thlàth, 

Bidh  mise  trom  dubhach  air  tulaich  leam  fhèin, 
'S  mi  sruthadh  nan  deur  gu  geur  air  do  sgàth. 
Fuirich,  etc. 

Pòg  'o  d'  bheul  milis  na  faighinn  gun  ghruaim  e, 

Dheanadh  e  m'  f huasgladh,  ged  's  cruaidh  e  'o  'n  bhàs ; 

A  ghaoil  thigeadh  rughadh  a's  lasadh  a'  m'  ghruaidhean, 
Air  eagal  a  luaidh  do  bhuaireadh  le  càch. 
Fuirich,  etc. 

'S  e  m'  acainn  'n  uair  shìnear  mi  ìosal  's  an  ùir 
Nach  lìonadh  an  driùchd  do  shùil  ghorm  bhlàth, 

Ma  mheallas  mi  sìth  ann  an  rìoghachd  nan  dùl, 
Far  am  binne  luchd-ciùil,  bi  nunn  air  mo  sgàth. 
Fuirich,  etc. 

Ma  tha  thu  gun  f hortan  cha  'n  'eil  tochar  a  dhì  orm, 
Airgiod  no  nì  ged  nach  'eil  ann  ad  làmh, 

Bheir  mi  mo  mhionnan  nach  fhaic  thu  mo  mhì-thlachd, 
'S  gheibh  thu  bhuam  sì-chainnt,  seirc  agus  gràdh. 
Fuirich,  etc. 

Ma  's  ami  a'  tàr  air  mo  nì,  na  cuir  sìos  air  mo  dliaoine, 
Dhiùlt  iacl  thu  'ghaoil,  bha  iad  faoin  ann  an  càs, 

An  Tì  a  chuir  mise  gu  piantan  an  t-saoghail, 

Cha  d'  fhàg  e  gun  daoine  mi,  dh'  fhaoidt'  thoirt  a  làth'r. 
Fuirich,  etc. 

Tha  airgiod  a's  òr  ann  am  phòca  gu  h-uallach, 
Agus  crodh  guaillionn  air  buail'  air  mo  sgàth — 

'S  e  rinn  an  eucoir  a'  bhèisd  a  thug  uam  thu, 
'S  tha  mi  fo  ghruaim  o  mhaduinn  Dimàirt. 
Fuirich,  etc. 

Fhuair  mise  litir  's  mi  fàgail  na  tìr  so, 

Bho  fhear  a  bha  dìleas  dhomh  ann  an  daimh, 

Cha  'n  urrainn  mi  'freagairt,  's  mo  chridh'  ann  an  Ile 
G-laist'  aig  an  rìbhinn  's  ise  'n  Ceanntràigh. 
Fuirich,  etc. 

Mo  shoraidh  do  'n  Oa  gu  bean  òg  a'  chùil  shnìomhain, 
'S  deimhin  leam  fèin  gu  'n  tug  mi  dhuit  gràdh, 

Ach  ma  bhios  mi  maireann,  thèid  mi  fhathast  do  dh'  Ile 
'Sdhuit-sa  gu  cinnteach  bheir  mi  mo  làmh. 
Fuirich,  etc. 

IsE  g'  a  fhreagairt. 
Mo  shoraidh  o  'n  Oa,  gu  fear  òg  a'  chùil  shnìomhain, 

'S  deimhin  leam  fèin  gu  'n  tug  mi  dhuit  gràdh, 
Tha  mo  ghaol  dhuit  cho  buan  ris  an  fhuachd  tha  san  fhìor-uisg 

Caimbc:;!;ich  rìoghail,  foinnidh,  deas,  àrd. 


NA  BEOGAN  DANNSAIDH. 
Le  Iain  Mac  Dhughail. 
FoNN — ^^Braes  of  Tullymetr 
Seisd. — Cha  dean  na  brògan  dannsaidh,- 
An  gnothuch  idir,  idir,  idir; 
B'  olc  na  brògan  dannsaidh, 
ISTach  maireadh  idir  dhòmh-sa. 

Na  brògan  'fhnair  mi  'aii  Dunfris — 
Ged  a  bha  iad  bòidheach,  pioUach; 
Thug  mi  'n  charraig  iad  g'a  milleadh, 
'S  gun  d'  rinn  sud  an  stròichdeadh. 

Cha  dean,  &c. 

Gun  robh  'n  gutta  'percha  daor  dhomh, 
'S  shaoil  mi  e  'bhi  saor  ra  cheannach, — 
Thug  e  na  builg  air  mo  bhuinn, 
'S  bi'dh  cuimhn'  agam  ri  'm  bheò  air. 
Cha  dean,  &c. 

Dh'  èirich  an  t-uachdar  o'n  bhonn, 
'S  bha  m'  òrdag  mhòr  air  lom  na  dallach: 
Sgaoil  na  deireannan  o'n  sàiltean, 
'S  rinn  iad  m'  fhàgail  còmhla. 

Cha  dean,  &c. 

Cha  bhi  mi  cos'lach  ri  càcha, 

Ged'  theid  mi  gu  bàil  na  banais, 

B'  fheàrr  dhomh  'n  dihhersom  a  chall — 

Na  dannsadh  le  droch  bhrògan. 

Cha  dean,  &c. 

Bha  iad  olc  gu  leum  na  fèitheadh, 
'S  cha  robh  feum  annt'  anns  a'  charraid, 
'S  dh'fheumainn  fuireach  fad  o'n  ghrìosaich 
Ged  bhiodh  m'  fheusag  reòta. 

Cha  dean,  &c. 

'M  fear  a  thàth  ra  chèile  'n'  tùs  iad — 
Cha  toir  mise  tùrn  dha  tuilleadh : 
On  a  mheall  e  mi  le  foill — 
Gur  h-ann  a  thoiU  e  'chòrcach. 

Cha  dean,  &c. 

Miir  a  dealaich  e  ri  dhòighean, 
Cha  toir  duine  beò  dha  cuirein : 
Faodaidh  e  'n  dorus  a  dhùnadh. 
'S  luidhe  'n  cùil  na  mòna. 

Cha  dean,  &c. 


'N  t-airgiod  a  chruinnich  mi  fhein, 
A  reic  nam  bìobull  anns  gach  baile — 
'S  mòr  am  milleadh  air  mo  chliù — 

)igean. 

Cha  dean,  &c. 


A  thoirt  do  dhiù  nan  gròigean 


MO  RUN  GEAL,  DILEAS. 

\The  chorus  of  this  soncj  evidently  helongs  to  a  much  older  composition, 
and  seems  to  have  no  particular  connection  ivith  the  succeeding  verses. 
The  second  verse  occurs  in  the  "  Oran  GaoiV'  given  on  pcuje  37,  and  it  is 
difficidt  to  decide  ivhich  song  has  the  hetter  claim  to  it.] 

Seisd. — Mo  rùn  geal,  dìleas,  dìleas,  dìleas, 

Mo  rùn  geal,  dìleas,  nach  till  thu  nalH 
Cha  till  mi  fhèin  riut,  a  ghaoil,  cha  'n  fhaod  mi, 
Oir  tha  mo  ghaol-sa  'n  a  laidhe  tinn. 

Is  truagh  nach  robh  mi  an  riochd  na  faoilinn 
A  shnàmhadh  aotrom  air  bhàrr  nan  tonn; 

A's  bheirinn  sgrìobag  do  'n  eilean  Ileach, 

Far  bheil  an  rìbhinn  dh'  fhàg  m'  inntinn  trom. 
Mo  rùn  geal,  etc. 

Is  truagh  nach  robh  mi  's  mo  rogha  cèile, 
Air  mullach  shlèibhte  nam  beanntan  mòr, 

'S  gun  bhi  ga  'r  n-èisdeachd  ach  eòin  an  t-slèibhe, 
'S  gu'n  tugainn  fhèin  di  na  ceudan  pòg! 
Mo  rùn  geal,  etc. 

Thug  mi  còrr  agus  naoi  mìosan, 

Anns  na  li-Innsean  a  b'  fhaicle  thall; 
'S  bean  bòidh'cliead  d'  aodainn  cha  robh  ri  fhaotainn- 

'S  ged  gheobhainn  saor  iad  cha'n  fhanainn  ann. 
Mo  rùn  geal,  etc. 

Tha  d'  anail  chùbhraidh  mar  fhàile  ùbhlan, 

A's  tha  do  shùilean  gu  meallach,  gorm; 
Is  tu  bean-uasal  is  grinne  dh'  fhuaigheas; 


'S  ann  ris  a  fhuair  thu  do  thogail  òg. 
Mo  rùn  gealj  etc. 


Thug  mi  mìos  ann  am  fiabhrus  claoidhte, 
Gun  dùil  rium  oidhche  gu'm  bithinn  beòj 

B'e  fàth  mo  smaointean  a  là  's  a  dh-oidhche, 
Gu  'm  faighinn  faochadh  a's  tu  bhi  'm  chòir. 
Mo  rùn  geal,  etc. 

Cha  bhi  mi  'strìth  ris  a'  chraoibh  nach  lùb  leam, 
Ged  chinneadh  ùbhlan  air  biiàrr  gach  gèig; 

Mo  shoraidh  slàn  leat  ma  rinn  thu  m'  f  hàgail, 
Oha  d'  thàinig  tràigh  gun  mhuir-làn  'n  a  dèigh. 
Mo  rùn  geal,  etc. 


Mo  mhionnan  bheir  mi  air  ch\r  a'  Bhìobuill 
Gur  h-i  an  fhìrinn  a  th'  ann  am  bheul — 

Nach  tèid  mi  sìos  ann  an  leabhar  sgireachd, 
Le  tè  gu  sìorruidh  ach  thu  fèin. 
Mo  rùn  geal,  etc. 

Is  coma  leam  ged  a  shil  an  latha; 

Is  coma  leam  ged  a  laidh  a'  ghrian; 
'S  ceart  coma  leam  ged  a  robh  mo  leaba 

Gu  fada,  fada  's  an  àirde  'n  iar! 
Mo  rùn  geal,  etc. 

TALADH  lAIN  MHUIDEARTAICH. 

Le  Iain  Mac  Codrum,  ris  an  abradh  iad  gu  coitchionn 

Iain  Mac  Fhearchair. 

[Rinueadh  an  t-òran  so  mar  a  leanas: — Air  là  àraidli  air  do  lain  Mac  Codrum, 
am  bàrd,  tighiun  d  Uibhist-mu-thuath  do  Bhaile-nan-Cailleach,  mhothaich 
Mac-'ic-Ailein  dha  a  nuas  an  cladh,  's  dh'  fhalbh  e  'n  a  choinneamh,  agus 
lain  Mùideartach,  's  e  'n  a  phàisde  beag,  aig'  air  làimh.  Suas  thun  a'  Bhail'- 
àird  chuir  e  bonn  òir  an  làimh  a'  phàisde  's  dh'  iarr  e  air  ruith  an  coinneimh 
a'  bhàird  's  a  thoirt  da.  Rinn  am  pàisde  so.  Dh'  fhaighnichd  am  bàrd  deth 
an  robh  aige  dh'  airgiod  ach  sid,  agus  fhreagair  e  nach  robh.  "Mata,"  ars' 
am  bàrd,  "cha  'n  'eil  aon  oighre  fearainn  's  an  t-saoghal  a  bheireadh  dhomhsa 
a  chuid  gu  h-iomlan  ach  thu  fhèin."  An  sin  thug  e  'm  pàisde  'n  a  uchd  's 
choisich  e  sìos  thun  an  tighe,  's  cha  ghabhte  uaith  e  gus  an  deanadh  e  òran 
dha.  Dh'  iarr  am  bàrd  mar  fhàbhar  a  dh'  tiine  thoirt  da  fhad  's  a  bhiodh  e 
dol  tiomchioll  a'  ghàraidh-chàil.  Fhuair  e  sid ;  agus  'n  uair  a  thàinig  e  air 
ais  sheinn  e  'n  t-òran  so.  Tha  nis  dlùth  air  ceud-gu-leth  bliadhna  bho  'n 
rinneadh  e.] 

Mhoire  's  e  mo  rùn  mo  leanabli, 

'S  tu  mac  oighre  Mhic  'ic'Aileinj 

Ogha  's  iar-ogh'  nam  f ear  fearail, 

CKaidh  'ur  n-alla  fada  'ga  cur. 

B'  fheàrr  leam  fèin  gu'n  cinneadh  sid  dhuit, 
Aois,  'us  fàs,  'us  àilleachd  an  cruth, 
Maise,  's  fèile,  's  gèire  le  guth. 

Taing  do  'n  Ard-righ  thu  bhi  firionn, 
Chum  's  gu  'm  meudaicheadh  tu  'n  fhinne, 
'S  gu  'm  biodh  tu  a'  d'  spailp  air  do  Chinneadh, 
'S  an  deadh  ionad  's  'a  bheil  thu  'n  diusfh. 
Bhi  gu  sìobhalt'  bhuineadh  sid  dhuit, 
Garg  'us  mìn  mar  chàirte  ri  d'  uchd, 
Pailt,  's  rìoghail,  's  aoidheil  niu  d'  chuid. 

B'  fheàrr  leam  fhèin  gu'n  cluinneadh  càch  e 
'N  uair  nach  bithinn  fhèin  a  làthair, 
-     lain  Muideartach  bhi  'na  àrmunn, 
Air  an  làrach  am  bheil  e  'n  diugh: 

'N  a  cheann  tàmha  ri  tàrmumi  puirt, 

Anns-an  àros  'n  seinnear  a'  chruit; 

'S  bhiodh  do  chàirdean  mànranach  riut. 

Thaobh  do  sheanar  'us  do  shean-mhath  'r, 
Craobh  a  b*  aithne  dhòmhsa  'leanmhuinn, 
Comunn  mo  rùin  a  dh'  fhàs  ainmeil, 
As  an  ana-meinn  cha  d'  rinn  iad  bun. 
Cha  robh  mì-run  fillte  ri  'n  cruthj 
lochdmhor,  fìachail,  's  fìalaidh  mu  'n  cuid, 
Cliù,  'us  ciatamh,  's  rianadh  le  guth. 

*S  iomadh  rioghachd  agus  nàisean, 
'S  an  do  mheudaich  sibh  'ur  càirdean, 
Mar  'rinn  sibh  ri  Prionnsa  Teàrlach, 
'N  uair  bha  'ghràisg  a'  bagairt  a  mhort. 
Lean  an  dùthchas  clùiteach  ud  riut — 
Dol  an  cunnart  d'  anma  's  do  chuirp; 
Thaobh  an  cùil  cha  tionndadh  iad  stuth. 

Fir  Chnoideart  's  ann  leibh  gu'n  druideadh, 

'Rachadh  mar  sheabhag  's  na  druidibh, 

B'e  beachd  'ur  naimhdean  bu  ghlice, 

Thaobh  'ur  misnich  gu  'm  b'  fheàrr  dhoibh  sgur. 
Luchd  'ur  eucoir  ghèilleadh  iad  tur. 
Meud  'ur  beuma,  's  gèiread  'ur  luinn, 
'N  dèigh  an  lèireadh  b'  èigin  dhoibh  sgur. 

An  fhìnne  mhòr  's  am  pbr  dh'  fhàs  ainmeil, 
DomhnuUaich,  's  E-aonullaich  chaima, 
Bha  gu  fuilteach,  stròiceach,  feargha, 
'N  uair  a  chàirte  'n  arguin  ri  'n  uchd. 

'S  e  Clann  Raonuill  bhoillsgeadh  mar  thuil, 
'N  àm  na  caornaig  chraosgladh  iad  fuil; 
Fearg  'nan  aodann  's  b'  aognuidh  an  cruth. 

C'àite  an  robh  iad  riamh  ri  'n  àireamh, 
'S  iad  'nan  seasamh  ri  h-uchd  nàmhaid, 
H-aon  a  bhuadhaich  air  Clann  Bà'uill; 
'S  iomadh  àrach  's  an  d'  rinn  iad  bruth? 

Le  'n  gaoir-chatha-farum  an  uilc; 

Cinn  'g  an  sgathadh,  snaidheadh  air  cuirp; 

Luaidhe  treabhadh  domhain  troimh  'm  fuil. 

C'  àit'  an  cualas  riamh  ri  'n  àireamh, 
'S  iad  'nan  seasamh  air  cùl  Spàintich, 
H-aon  a  bhuadhaich  air  Clann  Rà'uill, 
Grnùis  gun  fhàiUin,  stàilin  mar  stuth; 

Dream  gun  eagal,  'sheasadh  roimh  'n  trup; 

Cruaidh,  gu  fearail,  tarruing  air  stuic; 

Stialladh  ghearran  's  fhear  air  am  muin. 

Bha  Clann  Rà'uill  treun  aig  'Arla; 

'Nuair  'bhrosnuich  Lachlann  am  bàrd  iad, 

Sheas  iad  dìleas  mar  an  stàilinn 

Gus  an  robh  'n  nàmh  toileach  air  sgur. 
Na  fìr  àluinn  àireamh  dhiu  thuit, 
'S  cha  bu  nàr  dhoibh  tràghadh  air  fuil; 
'S  b'  iomadh  àrmunn  'bhàsaich  le  guin. 

An  cuimhne  leibh  là  blàir  Lèine? 

Bha  na  Frisealaich  'nan  èiginn, 

Cha  d*  shàbhail  f  ear  as  a  cheud  diu, 

*S  ghlèidh  siÌ3h  fèin  bhur  cuid  gus  an  diugh. 
Na  fìr  thaobhgheal'  b'  fhaobharach  guin, 
Luaidheadh  aodach  caol  agus  tiugh; 
Cloithean  màdair  's  càrnaid  'nan  ciir. 

Ri  linn  Alasdair  's  Mhontròis, 
Bha  sibh  'nar  caithream  an  Lòchaidh; 
Bu  ghleusda,  baranta,  Dòmhnull 
Leomhann  crò  's  an  tòrachd  a  muigh. 

Bha  'ur  naimhdean  diolta  dhe  'ur  cluich; 
Thug  iad  maoim  a  mach  air  a'  mhuir, 
Broinn  air  bhroinn  a  ruith  leis  an  t-struth. 

B'  iomadh  fear-clebc'  agus  Aibid, 
Bha  cliòta  cho  fliuch  r'a  chais'eart, 
Fòghlum  an  t-snàmh'  nach  robh  aige; 
Air  an  aigeal  luidh  iad  air  ghur. 

Cha  robh  daol  a'  faochnadh  an  cuirp; 

Oir  bha  'n  aodach  caol  ag*us  tiugh; 

Ni  nach  b'  ioghnadh,  'aognuidh  's  e  fliuch. 

Là  eil'  ann  an  CoiUe-chnagaidh, 

Dh'  fhalbh  Mac-Aoidh  's  g-u'n  d'  fhàg  e  ^hhaggage, 

B'  fheumail  an  gniomh  rinn  an  t-each  dha, 

Air  na  bh'  aige  chuir  e  droch  bhuil. 

B'  iomadh  sonn  a  b'  fhonn'oire  guth, 
Bh'air  Baon-Ruairidh  's  fuaran  o'n  cuirp, 
Cinn  'us  gruagan  luidht'  ann  am  fuil. 

Là  eil'  ann  an  Sliabh  an  t-Siorraim, 

Cùis  an  àir  a  dh'àraich  tioma, 

Thuit  Ailean  an  neart  an  teine; 

Leomhann  smearail  's  b'fhearail  a  chruth. 
'S  truagh  an  tòrachd  'thàinig  thar  muir, 
Dh'  fhàg  sid  leòinte  'stigh  sinn  's  a  muigh; 
Nis,  sinn  stòlda  's  còir  dhuinn  bhi  sgur. 


AN  GLEANN  'SAN  ROBH  MI  OG. 
Le  N.  Mac-leoid. 

AiR  Fo^N. — ''  When  the  Jcye  come  homey 

'N  uair  philleas  ruinn  an  samhradh, 
Bi'dh  gach  doire  's  crann  fo  chròic, 
Na  h-eòin  air  bhàrr  nam  meanglan, 
Deanamh  caithream  bhinn  le'n  ceòl, 

A'  chlann  bheag  a'  ruith  le  fonn, 
Mu  gach  tom  a'  buain  nan  ròs; 
B'e  mo  mhiann  a  bhi  'san  àm  sin, 
Anns  a'  ghleann  'san  robh  mi  òg. 

Anns  a'  ghleann  'san  robh  mi  òg, 
Anns  a'  ghleann  'san  robh  mi  òg, 
B'e  mo  mhiann  a  bhi  'san  àm  sin, 
Anns  a'  ghleann  'san  robh  mi  òg. 

'Sa  mhaduinn  'n  àm  dhuinn  dùsgadh, 
Bhiodh  an  driùchd  air  bharr  an  fheòir 
A'  chuthag  a's  gu-gùg  aic', 
Ann  an  doire  dlùth  nan  cnò, 
Na  laoigh  òg'  a'  leum  le  sunnd, 
'S  a  cur  smùid  air  feadh  nan  lòn, 
Ach  cha'n  fhaiceir  sin  'san  àm  so, 
Anns  a'  ghleann  'san  robh  mi  òg. 
Anns  a'  ghleann  'san  robh,  &c. 

'N  àm  an  tional  do  na  bhuailidh, 
B'e  mo  luaidh  a  bhi  na'n  cbir; 
Bhiodh  a  duanag  aig  gach  guanaig, 
Agus  cuach  aice  na  dòm, 
Bhiodh  Mactalla  freagairt  shuas, 
E  ri  aithris  fuaim  a  beòil, 
Ach  cha  chluinnear  sin  'san  àm  so, 
Anns  a'  ghleann  'san  robh  mi  òg. 
Anns  a'  ghleann  'san  robh,  &c. 

Ann  an  dùbhlachd  gharbh  a'  gheamlìraidh, 
Cha  b'e  àm  bu  ghainn*  ar  spòrs, 
Greis  air  sùgradh,  greis  air  dannsadh 
Greis  air  canntaireachd  a's  ceòl ; 
Bhiodh  gach  seanair  aosmhor,  liath, 
G'  innseadh  sgialachdan  gun  ghò, 

Air  gach  gaisgeacli  fearail,  greannmlior 
Bha  's  a'  ghleann  'n  uair  bha  iad  og. 
Bha  's  a'  ghleann  'n  uair  bha,  &c. 

Bha  de  shòlas  dhe  gach  seòrs'  ann, 
'Chumadh  òigridh  ann  am  fonn, 
Cha  robh  uisge,  muir,  no  mòinteach, 
Air  an  còmhdach  bho  ar  bonn; 
Ach  an  diugh  tha  maor  a's  lann, 
Air  gach  alltan  agus  òb; 
Cha'n  'eil  saorsa  sruth  nam  beanntan, 
Anns  a'  ghleann  *san  robh  mi  òg. 
Anns  a'  ghleann  'san  robh,  &c. 

Tha  na  fàrdaichean  'n  am  fàsaich, 
Far  an  d'  àraicheadh  na  sebid, 
Far  'm  bu  chàirdeil  fuaim  an  gàire, 
Far  'm  bu  chàirdeil  iad  mu'n  bhòrd; 
Far  am  faigheadh  coigreach  bàigh, 
Agus  ànrach  bochd  a  lòn, 
Ach  cha'n  fhaigh  iad  sin  'san  àm  so, 
Anns  a'  ghleann  'san  robh  iad  òg. 
Anns  a'  ghleann  'san  robh,  &c. 

Chaochail  maduinn  ait  ar  'n  òige, 
Mar  an  ceò  air  bhàrr  nam  beann, 
Tha  ar  càirdean  a's  luchd-eòlais, 
Air  am  fògradh  bhos  a's  thall; 
Tha  cuid  eile  dhiu  nach  gluais, 
Tha  na'n  cadal  buan  fo'n  fhòid, 
Bha  gun  uaill,  gun  fhuath,  gun  ann-tlachd, 
Anns  a'  ghleann  'san  robh  iad  òg. 
Anns  a'  ghleann  'san  robh,  &c. 

Mo  shoraidh  leis  gach  cuairteig, 
Leis  gach  bruachaig  agus  còs. 

Mu'n  fcric  an  robh  mi  cluaineis, 
'N  àm  bhi  buachailleaclid  nam  bb; 
'N  uair  a  thig  mo  rèis  gu  ceann, 
Agus  feasgar  fann  mo  lò, 
B'e  mo  mhiann  a  bhi  'san  àm  sin 
Anns  a'  ghleann  'san  robh  mi  òg. 
Anns  a'  ghleann  'san  robh,  &c. 


MOET  GHLINNE-COMHANN. 

Le  Domhnull  MacCallum,  ann  an  Creignis. 

Soraidh  leat  O  Ghleann  mo  ghràidh ! 
Tha  ridht'  an  diugh  a'  d'  leine  bhàis; 
A.S  do  dhèigh  gu  bràth,  gu  bràth, 

Cha  bhi  'm  bàrd  ach  deurach,  brònach. 
Tha  do  ghaisgich  uaibhreach,  stàiteil, 
Measg  na  mhortadh  air  an  àireamh; 
'S  tha  do  thighean  'nis  'nan  làraich 

Far  an  d'  àràicheadh  'n  ar  n-òig'  sinn. 

Anns  an  fheasgar  bha  sinn  aobhach, 

Gabhail  òrain,  shunntach,  aotram; 

Och !  mo  dhiùbhail !  's  beag  a  shaoil  sinn 

Bhi  cho  sgaoilteach  fo  àm  èiridh: 
Guiri  biodh  cuid  'nar  leabaidh  leòinte; 
Cuid  's  na  cuidhean  sneachda  reòidhte; 
'S  anns  a'  choill  gu  'm  biodh  an  còrr  dhinn 

Caoidh  le  deòir  an  dream  a  dh'  eug  dhinn. 

Dhùisg  an  raoir  an  gearan  geur  mi; 
Las  mi  'n  lòchran  air  dhomh  èiridh, 
'S  chunnaic  mi  mo  mhac  'na  shlèitrich, 
Fhuil  ga  thrèigsinn  's  e  gun  deò  ann. 

Och!  nach  mis'  a  thuit  a  cheud  fhear, 
Chum  's  nach  fhaicear  leam-sa  m'  eudail, 
Anns  an  leabaidh  leòinte,  reubte 

Leis  na  bèisdean  bha  sfun  tròcair. 


&' 


'Nuar  a  dh'  èirich  lasradh  gruamach, 
Soilleir,  dealrach,  dian  m  'n  cuairt  dinn, 
Sinne  fhuair  an  sealladh  fuath'sach, 

Cha  chuir  duan  do  bhàrd  an  cèill  e. 
Gillean  òg'  gun  anail  chìtear, 
Leanaban  maoth'  o  'm  màth'ir  gan  spìonadh, 
'S  balachain  bheag  gun  stàdh  ri  crìosgail, 

"Co  bheir  dìon  duinn,  c'  àit  an  tèid  sinn'?" 

Gu  bhi  sàbhailt  cha  robh  dòigh  air, 

Oir  b'  i  'n  oidhch'  bha  fiadhaich  dòbhaidh 

Anns  am  facar  fuil  Chlann-Dònuill 

Air  a  dòrtadh  's  iad  gun  èiridh. 
Ach  mur  biodh  ar  n-ò:gridh  suaineach 
'Nuair  a  bhuailt'  an  stailinn  chruaidh  orr', 
Cha  robh  'n  fhuil  air  làr  gun  truailleadh, 

'S  cha  robh  buaidh  aig  luchd  na  h-èucoir. 

Ach  'bhi  moirte  's  mòr  gu  'm  b'  fheàrr  leam 
Na  gu  'n  dòirtinn  fèin  le  m'  làmhaibh 
Fuil  an  dream  bhiodh  ruim  cho  bàigheil, 

'S  iad  gun  sgàth  gu  suaineach,  sàmhach. 
Riamh  cha  'n  f  hacas  dream  cho  seblta, 
Dream  cho  fuilteach  air  bheag  tròcair 
His  na  daoin'  a  shuidh  aig  bòrd  leinn 

'S  a  2'habh  còmhnuidh  leinn  mar  chàirdean. 


'S  iomadh  nighneag  fhoinnidh,  bhòidheach 
Dh'  fhàgar  leò  gun  àite  còmhnuidh, 
Anns  an  fhàsaich  fhuair  gun  sòlas, 

Gun  neach  beò  ann  'ghabhas  truas  dhiu. 

'S  iomadh  màth'ir  tha  'n  diiigh  fo  lèireadh, 
Caoidh  gim  fhois  a  mic  's  a  cèile; 
'S  iadsan  reòidhte  'm  fuil  a  chèile, 

Sneachd  ag  èiridh  àrd  mu  'n  cuaii't  orr'. 

'S  bochd  da-rìreadh  mar  a  dh'  èirich; 
Do  chuid  ghaisgeach  air  an  reubadh; 
Aig  do  naimhdean  do  chuid  sprèidhe; 

'S  iad  'nan  slèitrich  do  chuid  chòmhnuidh. 
Soraidh  leat  0  Gleann  mo  ghràidh! 
Tha  ridht'  an  diugh  a'  d'  lèine  bhàis; 
As  do  dhèigh  gu  bràth,  gu  bràth, 

Cha  bhi  'm  bàrd  ach  deurach,  brònach. 


AM  BRUADAR  SO,  AM  FAOIN-SGEUL  E1 

Le  Eòbhan  MacColla. 
Fonn: — **Màiri  hhàn  Dhail-cm-eas" 

Am  bruadar  so,  am  f aoin-sgeul  e  ? 

No  'm  faod  e  a  bhi  fior, 
Do  gheallaidhnean  gu  'n  dì-ch'nicheadh 

Tu  air  son  òir  no  ni'? 
Cha  tig,  cha  tig  ath-sgeul  domh  air — 

Nan  tigeadhb'  èibhneach  mi; 
Ach  o'n  chaidh  'n  t-snaim  do-sgaoilidh  ort, 

Dhe  'n  t-saogh'l  so  tha  mi  sgìth. 

O  's  mairg  'ni  earbs'  à  boirionnach ! 

Gur  h-ainneamh  gheibhear  tè 
'Bhios  dìreach  anns  an  leannanachd 

No  leanailteach  's  a'  ghaol ; 

Mar  's  bòidliche  's  ann  a's  caraich*  iad, 

Tha  'n  aigne  mar  a'  ghaoth; 
Bu  daor  a  fhuair  mi  aithn'  air  sud 

Bho  ainnir  an  fhuilt  chaoin. 

Bu  daor,  bu  daor  a  cheannaich  mi 

An  sonas  nach  robh  buan; 
'N  uair  shaoil  mi  'bhi  aig  cala 

Chaidh  mo  philleadh  thun  a'  chuain ; — 
Mo  thruaigh  nii !  ciod  so  dh'fhairich  mi 

Kach  d'  aithnich  thu  ni  's  luaith'? 
'S  ann  'n  uair  rinn  càch  do  spùinneadh  bhuam 

A  dhùiss:  nii  às  mo  shuain. 


-"& 


0!  c'  uime,  'ghaoil,  a  dh'fhàg  thu  mi'? 

Bha  là  's  bu  leam  do  phòg, — 
Bu  leam  do  bhrìodal  mànranach, 

'Bha  aon  uair  blàth  gu  leòir; 
Bu  leam  bhi  'd'  chneas,  's  b'  e  'm  Pàrras  e ! 

'N  uair  bhitheadh  càch  'nan  clò ; — 
Bha  uair  's  bu  leam,  mar  meallta  mi, 

Do  chridhe  fallsa  fòs. 

'S  e  thu  'bhi  'n  cneas  an  aineolaich 

A  nis  a'  gabhail  suain 
A  rinn  mo  chàileachd  fhannachadh, 

'S  a  thanaich  clis  mo  ghruaidh, 
An  saogh'l  cha  'n  fhada  mheallas  mi, 

0!  's  falamh  è  's  tu  bhuam, — 
A  ghaoil,  bi  aoibhinn,  toilichte 

Thèid  mi  gu  h-ealamh  'n  uaigh ! 

'N  uair  chuireas  iad  fo  thalamh  mi 

'S  a  chinneas  tharam  feur, 
An  tig,  an  tig  thu  'ghal  air  m'  uaigh*? 

No  'n  sil  thu  aona  dheurl 

Cha  sil  1  cha  sil !  cha  teann  thu  rÌR, 
B'  e  'n  t-iongantas  eai  tè 

A  rinn  mo  bheatha  ghiorrach.aclh 
'Bhi  duilich  as  mo  dhèigh  ! 

A  fhleasgaich  òig,  bi  furachail, — 

Aon  earail  gabh  uam  fèin, 
Na  taobh  ri  tè  'bhios  eireachdail 

Mar  aithne  dhuit  a  beus; 
Ged  gheibh  thu  'n  coslas  aingil  i, 

Ma  's  caileag  i  gun  stèidh, 
Gu  'n  dean  i'n  tùs  dhìot  amadan, 

A's  aithreachan  'na  dhèisfh. 


EILIDH  BHAN  CHOIRE-CHNAIMH. 

LE  EOBHAN  MAC  COLLA. 

AlK  FoNN: — "Hitain  nci  rainich." 

Seisd. — Eilidh  bhàn  Choire-chnàimh 

Maighdean  bhanail  nam  beus  ceanail, 
Eilidh  bhàn  Choire-chnàimh, 
Cò  nach  tufijadh  o-aol  dhi? 

Mi  'n  so  'm  aonar  's  manadh  pòig  orm 
O  'n  mhnaoi  òig  's  rùn  clèibh  dhomh, 

'S  beag  an  t-ioghnadh  cainnt  mo  chrì'  bhi 
"Greas  a  nìos  ort,  'eudail!" 
Eilidh  bhàn,  etc. 

Gaol  gach  gille,  cliù  gach  filidh 

Tuath  no  deas  gun  tèid  mi — 
Na'm  b'  fhear-dàn  mi  mar  a  b'  àiU  leam 

Gu  là  bhràth  bhiodh  sgeul  ort. 
Eilidh  bhàn,  etc. 

Gun  dad  fasgaidh  ach  mo  bhreacan, 
'S  mo  làmh  dheas  mu  d'  chaol-chrios, 

Sud  mar  fhuair  mi  'n  oidhche  's  buaine 
Tric  ro-luath  'g  ar  sgaoileadh. 
Eilidh  bhàn,  etc. 

Ged  tha  Fear  a*  Bhraighe,  thall  ud, 

'S  ciadan  eile  'n  dèigh  ort, 
'S  leam-sa,  neothar-thaing  dhoibh  uile, 

Gaol  a's  furan  m'  eudail! 

Eilidh  bhàn,  etc. 

'S  truagh  nach  b'  ann  an  nochd,  a  leannain, 

Dh'  òlar  deoch  na  rèite, 
'N  sin  le'r  gairm  gu  Cill-a'-mhunna 

Cha  bu  ruith  ach  leum  domh! 
Eilidh  bhàn,  etc. 


ORAN  GAOIL, 

Le  Alastair  Mac  Dhughaill  anns  an  Sguil. 

Seisd. — O,  cha  cheil  mi,  ù,  cha  cheil  mi, 

O,  cha  cheil  mi  nach  tu  's  f  eàrr  leam ! 
*S  mì  nach  ceil  air  sluagh  an  t-saoghail, 
Nach  tug  mì  mo  ghaol  thar  chàich  dhuit. 

'S  cha  bhi  iongantas  air  daoine, 

Ged  thug  mi  mo  ghaol  thar  chàich  dhuit; 

'N  uair  a  dhlnnseas  mi  do  bhuaidhean, 
'S  bheir  mi  suas  dhuibh  ann  an  dàn  iad. 
O,  cha  cheil  mi,  etc. 

Tha  do  ghruaidhean  mar  na  ròsan, 

'N  uair  is  bòidhch'  iad  anns  a'  ghàradh ; 

Do  dheud  shnaighte  mar  an  ìbhridh, 
Dà  shùil  mhìogach  's  iad  ro-nàrach. 
O,  cha  cheil  mi,  etc. 

Meur  is  grinne  th'  air  an  sgrìobhadh, 

'S  cha  'n  'eil  nì  nach  d'  f huair  thu  làmh  air ; 

Bu  tu  banarach  na  buaile, 

'S  cò  bheir  buaidh  ort  leis  an  t-snàthaidl 
O,  cha  cheil  mi,  etc. 

Bròg  chuimir,  ghrinn,  nach  dochainn  feòirnein, 
'S  tha  thu  còir  a'  f albh  na  sràide ; 

Pearsa  chumachdail,  deas,  dìreach, 

'S  cha  'n  'eil  mìr  dhiot  's  am  bheil  fàìlinn. 
O,  cha  cheil  mi,  etc. 

'S  cha  'n  'eil  maighdean  òg  's  an  tìr  so, 
'Thig  a  nìos  riut  ann  an  àilleachd ; 

'S  e  do  ghaol  a  chuir  fo  chìs  mi, 

'S  ged  bu  rìgh  mi  's  tu  bu  bhànrighinn. 
O,  cha  cheil  mi,  etc. 


Tha  thu  sìobhalt',  tha  thu  suairce, 
'S  tha  thu  uasal  a  thaobh  nàduir; 

Ma  tha  neach  's  am  bith  nach  cual  e, 
An  Sgamadail  a  fhuair  thu  d-àrach. 
O,  cha  cheil  mi,  etc. 


'S  lìonar  bnaidh  a  tha  air  m'  fheudal, 

Cha  'n  urrainn  dhomh  gu  lèir  an  àireamh; 

'Suaibhreach  fear  a  gheibh  dha  fèin  thu, 

'S  truagh  a'  d'  dhèigh  gach  fear  'tbng  gràdh  dhuit 
O,  cha  cheil  mi,  etc. 

0,  gur  trom  a  thug  mi  spèis  dhuit, 
'S  cha  'n  'eil  feum  dhomh  'bhi  ga  àicheadh; 

Mar  a  faigh  mi  thu  ri  m'  ghuallainn 
Gur  e  'n  uaigh  is  àite  tàmh  dhomh. 
O,  cha  cheil  mi,  etc. 

'S  ma  bhios  daoine  nis  a  feòraich, 
Co  chuir  òrdugh  air  an  dàn  so; 

Innsear  dhoibh  gur  e  Mac-Dhùghaill 
'S  anns  an  Sgùil  a  fhuair  e  àrach. 
O,  cha  cheil  mi,  etc. 


LUINNEAG. 

Le  Dòmhnull  MacEacharn. 

AiR  FoNN. — "The  Flowers  of  the  Forest" 

Chunna  mi  na  gruagaichean, 
Le'n  cumain  'us  le'm  buaraichean, 
A'  bleodhan  a'  chruidh  ghuailfhinn, 

Air  uabhar  an  t-slèibh. 
Le'n  luinneagan  's  le'n  òrain, 
A'  tional  a'  chruidh  còmhla, 
Bu  bhinne  leam  a  chòisir, 

Na  smeòrach  air  ghèig. 
Ach  'nis  cha  'n  fhaic  mi  gruagach ; 
A'  bleodhan  cruidh  air  buaile, 
No  idir  na  buachaillean, 

A'  cuallach  an  treud. 
Cha'n  fhaicear  crodh  air  àiridh, 
Cha'n  fhaicear  sprèidh  le'n  àl  ann, 
'S  ann  tha  na  glinn  a  b'  àille, 

Nam  fàsaich  fo  fhèidli. 

Na  srathan  a  bu  bhòidhche, 
'S  an  robh  na  daoine  'chòmhnuidh, 
'Us  anns'  am  faight'  an  òigridh, 
Bu  mhòdhaire  beus. 

An  diugli  gu  fuaraidh,  fàsail, 
Gun  aon  chuid  buar  no  bàrr  annt/ 
'Us  dachaidh  nam  fear  àbalt, 

'N  an  làraichean  rèidh. 
Cha'n  fhaicear  tigh  fo'  smùid  ann, 
Cha  chluinnear  ceòl  no  mùirn  ann, 
'Us  far  am  biodh  na  diùnlaich, 

D'an  dùchas  bhi  treun. 
Tha'm  fìadh  a'  dol  'sa'  bhùireadh, 
Tha'n  coileach  dubh  'san  dùrdail, 
'Us  comunn  caoin  mo  rùin-sa, 

An  dùthchanna  cèin. 

'Us  ged  nach  fhaic  an  t-àl  so 

Na  h-uile  nì  mar  bhà  e, 

Cho  cinnt'  'sa  tha  mi  'g  ràdh,  chì 

An  t-àl  thig  'nar  dèigh. 
Oilean  agus  fòghlum 
A'  togail  suas  na  h-òigridh, 
'Us  Gàidheil  mar  bu  chòir  dhoibh, 

'Nan  còirichean  fhèin. 
Na  gleanntan  bi'dh  fo  àiteachj 
Na  beanntan  bi'dh  fo  àlach, 
'Us  pailteas  anns  gach  fàrdaich, 

Mar  b'  àbhaist  o  chèin. 
'S  an  àite  bròh  'us  tùirse, 
Bi'dh  aighear  agus  sùgradh, 
Ma  gheibh  am  Blackie  cùirteil 

Na  cùisean  g'a  rèir. 

THA  MI  TEOM  'S  DUILICH  LEAM. 

Seisd. — Tlia  mi  trom  's  cluilicli  leam, 
'S  muladach  mar  tha  mi, 
O'n  chuir  mo  leannan  cùl  rium, 
Cha  tèid  fear  ùr  'na  àite. 

'Nuair  chaidh  mi  thun  a  chladaich  leat, 
'S  a  dh'  amhairc  mi  a'  d'  bhàta; 

Gu'n  robh  mo  chridhe  'caoineadh 
Ged  'rinn  mi  faoin  an  gàire ! 
Tha  mi  trom,  &c. 

Bha  uair  a  bha  mi  cuireadach, 

Mar  uiseagan  an  fhàsaichj 
'N  uair  chuimhnaichinn  do  shùgradh 

A  fhleasgaich  ùir  nam  blàth-shùil. 
Tha  mi  trom,  &c. 

Ach  o'n  a  rinn  thu  caochladh 

Air  faoin-tràgh  rinn  thu  m'  fhàgail, 

O'n  mheall  thu  le'  do  ghaol  mi; 
Clia  'n  fhaod  mi  bhi  mar  bhà  mi. 
Tha  mi  trom,  &c. 

Chunna'  mi'n  raoir  bruadar, 
A  dh'  fhuasgail  às  gach  càs  mi; 

Gu  'n  robh  thìi  rium  ri  suairceas, 
Cho  uasal  's  a  bu  ghnàth  leat. 
Tha  mi  trom,  &c. 

'N  uair  dh'  fhosgail  mi  mo  shùilean, 
'N  àm  dùsgadh  as  a  phràmh  sin; 

Bu  mhuladach  mo  smaointinn, 
Gur  aisling  faoin  a  dh'  fhàg  mi. 
Tha  mi  trom,  &c. 

Ach  soraidh  le  do  leannanachd, 

Ondh'  aithnich  mi  do  nàdur; 
'N  uair  si  'n  tè  lùisbach  rìabhach ; 

A  mhìannaich  thu  na  m'àite. 
Tha  mi  trom,  &c. 

Cha  bhi  mi  fèin  an  diùmba  ruit. 

A  rùin  ma's  ise  's  feàrr  leat ; 
'S  gur  h-ì  do  rogha  cèile, 

Ni  èiridh  leat  am  màireach. 
Tha  mi  trom,  &c. 


ORAN  DO  DH'EILTHIREACH. 

LE  BAINTIGHEARNA  d'  OYLY. 

Seisd. — Tha  mo  chridhe  trom,  trom, 
Cha  'n  èirich  leam  fonn, 

Bho'n  dh'  fhalbh  an  long  bho  thìr; 
Tha  i  nis  fo  sheòl, 
'S  gaol  mo  chridhe  air  bòrd, 

Gun  dùil  gu  'n  till  e  chaoidh. 

Tha  e  nis  air  falbh  uam, 
Còig  mìos'  air  a'  chuan, 

Gu  'n  dùthaich  ùr,  uaine,  fada  thall, 
Far  bheil  pailteas  sprèidh  air  aonach, 
'S  na  ceudaibh  mìle  caorach, 

A's  obair  ri  fhaotainn  ann. 
Tha  mo  chridhe,  etc. 

Thug  mo  rùn  gealladh  dhòmh-sa, 
Gu  'n  deanadh  e  mo  phòsadh, 

'N"  uair  bhitheadh  aige  stòras  a's  nì, 

'S  nach  deanadh  e  mo  dhi-chuimhne, 
'S  gu  'n  cuireadh  e  gu  m'  iarraidh, 
An  ceann  dà  bhliadhna  do  thìm, 
Tha  mo  chridhe,  etc. 

O,  's  trom  leam  bhi  fàgail 

Na  tìr  an  d'  rinneadh  m'  àrach, 

Mo  fhineadh  's  mo  chàirdean  gu  lèir, 
Ach  's  mòr  a  tha  mi  'n  dùil, 
Kach  fad  gus  'n  cuir  iad  cùl  rith', 

'S  gu  'm  bi  iad  uile  falbh  na  m'  dhèigh. 
Tha  mo  chridhe,  etc. 

Leam  's  cianail  tìr  m'  eòìais, 
Gun  aighear,  gun  sòlas, 

Gun  mhire,  gun  cheòl,  gun  danns', 
Tha  na  h-uachd'rain  air  'fàgail, 
Cha  'n  urrainn  sinn  bhi  tàmh  innt', 

'S  e  a  nis  air  a  reic  do  'n  Ghall, 
Tha  mo  chridhe,  etc. 

Tha  Ghàidhealtachd,  's  Eirinn 
Fo  dhòruinn  's  fo  èigin, 

'S  an  Gall  bho  thìr  gu  tìr, 
Na  mìltean  a'  cur  sùrd  orr', 
'S  a'  toirt  na  dùthch'  ùir  orr', 
Mu  'n  tèid  iad  uile  dhìth. 
Tha  mo  chridhe,  etc. 

O,  Ghàidhealtachd  ghaolach! 
Nan  cladach  's  nam  faoileann, 

Nan  innis  's  nan  aonach  uaine, 
Nam  beannaibh  mòra,  àrda, 
Nan  luingeas  a's  nam  bàta, 

Tigh'n  fo  sheòl  bho  àird  a'  chuain. 
Tha  mo  chridhe,  etc. 

O,  GliàidhealtacM  àluinn! 
Nan  eilein  's  nan  àrdacli, 

Nan  caisteal  air  bhàrr  gach  bruach, 
Nam  fleasgach  ùr  meamnach, 
Bu  deise  bha  'n  Alba — 

Mo  chreach  mar  a  dh'  fhalbh  iad  uainn! 
Tha  mo  chridhe,  etc. 

O,  Ghàidhealtachd  dhealbhach! 
Nan  coille  a's  nan  garbhlach, 

Nan  coire  gu  sealg  an  fhèidh, 
Tìr  iolair  nan  creag  mòr  i, 
'S  gach  eun  's  binne  còmhradh, 

Gu  smeòrach  air  bhàrr  nan  geug. 
Tha  mo  chridhe,  etc. 

0,  Ghàidhealtachd  chàirdeil! 
Nan  ceud  mìle  fàilte, 

Mo  bheannachd  's  mo  ghràdh  ort  a  chaoidh, 
Tir  nan  saighdeirean  ainmeil, 
Thug  barrachd  air  gach  armailt 

An  cogadh  an  arm  an  rìgh. 
Tha  mo  chridhe,  etc. 


FHLEASGAICH  UIR,  LEANAINN  THXJ. 

Seisd. — Fheasgaich  ùir,  leanainn  thù, 
Fhir  a'  chùil  bhòidhich ; 
Fhleasgaich  ùir,  leanainn  thù. 

'S  mi  gu'n  rachadh  ad  choinnimh, 
Air  mo  bhonnaibh  gun  bhrògan. 

Fhleasgaich  ùir,  &c. 

Air  bonnadh  mo  chasan, 
aan  ga'n 
Fhleasgaicli  ùir,  &c. 


Ged  bhiodh  clachan  ga'n  stròiceadh. 


Ged  bhiodh  reothadh  ro  chruaidh  ann, 
'S  sneachd  fuar  air  a'  mhòintich. 
Fhleasgaich  ùir,  &c. 

Fhir  nan  camagan  donna, 
Rinn  mi  coinneamh  glè  òg  ruit. 

Fhleasgaich  ùir,  &c. 

Fhir  nan  calpa  geal,  gasda, 
Tharruinn  d'  astair  troimh  'n  mhòintich. 
Fhleasgaich  ùir,  &c. 

Fuil  a'  bhruic  air  do  lèine, 
'S  fuil  an  fhèidh  air  do  chòta. 

Fhleasgaich  ùir,  &c. 

Fuil  an  laoigh  bhric,  bhallaich, 
Mar  bhannaibh  mu  d'  dhòrnaibh. 

Fhleasgaich  ùir,  &c. 

'S  mi  gu'n  siùbhladh  Gleann  Rao'iU  leat, 
Agus  dà  thaobh  Loch  Lòchaidh.  ♦ 

Fhleasgaich  ùir,  &c. 

Dh'  fhalbhainn  air  muir  no  air  tìr  leat, 
Gu  ruig  crìoch  na  Rionn-Ebrpa. 

Fhleasgaich  ùir,  &c. 

Ged  nach  mò  leat  mi  'm  bliadhna, 
'S  tric  a  dh'  iarr,  thu  mo  phòg  orm. 
Fhleasgaich  ùir,  &c. 

Cha  bhi  mi  ga  d'  chàineadh 
Gar  an  dàn  dhomh  do  phòsadh. 

Fhleasgaich  ùir,  &c. 

Ach  guidheam  gu  slàn  thu 
Gach  là  fhad  's  is  beò  mi. 

Fhleasgaich  ùir,  &c. 


AN  NIGHEAN  DTJBH. 

'Nighean  dubh  nan  gruaidhean  craobhach, 
Bha  mi  uair  's  bu  bheag  a  shaoilinn, 
Gu  'n  caidilinn  an  oidhch'  as  t-aogais; 
Chaidh  sud  aog  a's  chaochail  e  cruth. 
Tha  thu  suarach  umam  an  diugh, 
Ged  bha  uair  'bu  toigh  leat  mo  ghuth; 
Tha  thu  suarach  umam  an  diugh. 

'N  uair  a  bha  sinn  anns  na  gleanntaibh, 
'Cuallach  a'  chruidh-laoigh  mu'n  mhainnir; 
Shaoil  mi  fhèin  nach  robh  air  thalamh 
Fear  a  mhealladh  bean  a'  chinn  duibh. 
Tha  thu  suarach,  etc, 

A  thè  sin  a  tha  aig  na  gamhna, 
Bha  mi  uair  's  bu  mhor  mo  gheall  ort; 
'S  gil'  thu  na  sneachd  air  na  beanntaibh, 
Anns  an  àm  's  am  bitheadh  'g  a  chur. 
Tha  thu  suarach,  etc. 

Tha  mi  lag,  ged  bha  mi  làidii', 
Tha  mi  sgìth  gu  siubhal  fhàsach; 
'S  gur  e  thug  mo  chridhe  mhàn, 
Ro  mheud  a'  ghràidh  a  bharaig  mi  dhuit. 
Tha  thu  suarach,  etc. 

Tha  do  chneas  cho  geal  's  an  f  haoileann 
Do  dhà  ghruaidh  cho  dearg  's  an  caorann; 
Suilean  meallach,  gorm  ad  aodann, 
Mala  chaol  mar  ite  'n  loin-duibh. 

Tha  thu  suarach,  etc. 

Tha  thu  boidheach,  tha  thu  lionneil, 
'S  duilich  leam  gu  'm  bheil  thu  foilleil; 
'S  binn'  thu  na  guth  'choilich-choiUe, 
Anns  an  doire  'n  goireadh  e  moch. 
Tha  thu  suarach,  etc. 

Is  tric  a  bha  saiU  air  seann  each, 
Agus  puinsean  ann  an  glainne, 
Amhuil  sin  a's  gaol  mo  leannain, 
Mar  chop  geal  air  bharraibh  nan  sruth. 
Tha  mi  suarach  umad  an  diugh, 
Ged  bha  uair  'bu  toigh  leam  do  ghuth; 
Tha  mi  suarach  umad  an  diugh ! 


SLAN  LE  GLEAl^NDAEUAIL. 

Le  lain  Mac-na-Ceardadh  a  hha  'na  mhaighstir-sgoil  ann  anSrontian 
agus  a  tha  nis  ann  am  Prince  Edward^s  Island.  Bha  'n  t-òran  air  a 
sgriohhadh  's  a'  hhliadhna  1837,  air  son  òganach  a  mhuinntir  a'  Ghlinne 
a  hha  'dol  do  dh-Australia. 

AiR  FoNN. — ^^Ciimha  Airdmeàrnaig." 

Slan  le  beanntan  an  fhraoich 
Dhosach,  ghucagach,  chaoin, — 
Badan  suaicheantais  dheadh  Chloinn-Bòmh'uill, — 
Le  shugh  meala  a's  cèir, 
A's  'g  an  sàsach'  dheth  fein  le  sògh; 
'S  a'  toirt  fasgaidh  ri  fuachd 
Do  chaoraich  's  do  dh-uain, 
'S  do  na  cearcagan  ruadh,  an  lòn. 

'S  a'  toirt  fasgaidh,  etc. 


GHAIDHEALACH.  287 

'S  le  Gleanndaruail  mo  chrìdh', 
E/ìgh  gach  gleann  tha  's  an  tìr ! 
Far  an  d'  àraicheadh  mi  bho  m'  òig — 
Gleann  nan  coiltean  's  nan  raon, 
Gleann  nan  glacag  's  nan  craobh, 
Gleann  nan  aighean,  nan  laoigh,  's  nam  bò; 
Gleann  nam  bradan,  's  nan  grìs, 
Gleann  nan  cam-lùba  mìn, 
Gleann  is  pailte  's  an  cinn  gach  pòr ! 

Gleann  nan  bradan,  etc. 

Far  am  binne  na  h-eòin, 
Far  an  grinne  na  h-òigh'n, 
'S  iad  gu  ceileireach,  ceòlmhor,  còir ; 
Modhail,  beusach,  gun  ghruaim, 
Teisteil,  cùirteil,  grinn,  suairc', 
Tuigseach,  foghluimte,  stuaim',  gun  phròis; 
Dreachail,  meachair,  gun  mheang, 
Ann  am  pearsa  's  an  cainnt, 
'S  iad  deas,  ròsail,  gun  sgraing,  gun  sgleò. 

Dreachail,  meachair,  etc.  ^ 

A's  na  fleasgaich  is  àiU', 
Foinnidh,  fearail,  làn  bàigh, 
Uasal,  smiorail,  air  sràid  's  aig  mòd; 
'S  iad  ard-inntinneach,  dian; 
'S  anns  an  tìr  am  mor  miadh— 
'S  iad  a  sheasadh  gun  fhiamh  a'  chòir ! 
'Reachadh  foirmeil  gu  strìth, 
'Bheireadh  nàimhdean  fo  chìs, 
A's  nach  gèilleadh  gu  sìorruidh  beò. 
'Rachadh  foirmeil,  etc. 

M'  an  cuir  gleanntan  m'an  cuairt 
Dhiubh  cranndachd  an  fhuachd, 
Bidh  Gleanndaruail  nam  buadh  'n  aghlòir; 

Bidh  chraobh-ublial  fo  bhlàth, 

Bidh  an  duilleach  aig  'fhàs, 

'S  ceileir  cuthaig  an  sgàth  nam  fròg; 

'S  Mac-'Illeathain  le  'phìob, 

'N  àm  na  grèin  bhi  'dol  sìos, 

A'  toirt  fuaim  as  an  tìr  le  'cheòl. 

'S  Mac-'Illeathain,  etc. 

Achaidh-teangain  an  àigh, 
Soraidh  slan  leat  gu  bràth! 
S  leis  gach  neach  a  tha  'tàmh  air  d'  f hòid ; — 
Slàn  le  cuideachd  mo  ghràidh, 
Slàn  le  m'  athair  's  le  m'  mhàth'ii', 
Slàn  le  m'  pheathraichean  bàigheil,  òg; 
Slàn  le  m'  bhràithrean  gu  lèir, 
Slàn  le  m'  chàirdean  's  luchd-spèis, 
Slàn  le  uiseag  nan  speur  's  a  ceòl ! 

Slàn  le  m'  bhraithrean,  etc. 

'S  eiginn  dòmh-sa  nis  triall, 
'Dh-fhàgail  dùthaich  nan  triath, 
Nam  filidh  nan  cliar  's  nan  seòid ; 
Na  h-earba,  's  an  fhèidh, 
Agus  iolair  nan  speur, 
Na  h-eala,  nam  peuc,  a's  nan  còrr; 
Nan  sithean,  's  nan  cruach, 
A's  nan  dùn,  a's  nam  bruach, 
Nan  doire,  nan  cluan,  a's  nan  còs. 
Nan  sithean,  etc. 

Ged  tha  'n  dùth'ch  so  lan  bhuadh, 
'S  iomadh  diomb  'tha  rith'  fuaight', — 
Cha  chum  ceileir  na  cuaich  rium  lòn, — 
Tha  na  f earainn  ro  dhaor, 
A's  na  tLiarasdail  saor, 
S  cha  'n  'eil  farraid  air  saothair  dhaoin'  òg; 


QHAIDHEALACH. 


Acli  tha  siùil  ris  aii  long 
'Tha  gu  m'  aiseag  tliar  thonn, 
Gu  Australia,  fonn  an  fheòir. 

Ach  tha  siùil,  etc. 


ORAN    GAOIL. 

Seisd. — Faill  ill  o,  agus  horo  èile, 
Hao  ill  o,  agus  horo  èile, 
Faill  ill  o,  agus  horo  èile, 
A  fhleasgaich  dhuinn  nach  ann  duinn  a  dh'  èirich. 

O,  nan  tachradh  tu  's  an  fhraoch  orm, 
A  fhleasgaich  dhuinn  an  leadain  chraobhaich, 
Luidhinn  fhèin  leat  air  bheagan  aodaich, 
Ged  'bhiodh  an  sneachda  g'a  chur  's  an  aonach. 
Air  faiU  ill  o,  etc. 

'S  thug  mi  gaol  dhuit  's  cha  'n  fhaod  mi  àicheadh, 
Nach  tug  piuthar  riamh  d'a  bràthair, 
'S  nach  tug  bean  d'  a  leanamh  ràidhe, 
'S  nach  tug  bò  riamh  d'a  laogh  air  àiridh. 
Air  faill  ill  o,  etc. 

'S  thug  mi  gaol  dhuit,  's  cha  tug  mi  fuath  dhuit, 
'S  tha  mo  chàirdean  uile  'n  gruaim  rium, 
'S  mairg  a  dh'  iarr  e  riamh  nach  d'  fhuair  e — 
TJisge  blàth  'thoirt  bho  leachdan  fuarai 
Air  faill  ill  o,  etc. 

'S  trom  an  cudtrom  air  built  mo  bhròffan 

o 

'Dol  do  'n  chlachan  air  Di-dòmhnaich, 
Dh'  fheuch  am  faic  mi  ann  an  t-òigear, 
An  giullan  donn  sin  a  gheall  mo  phòsadh. 


Air  faill  ill  o,  etc. 


38 

Tliuirt  mo  mliàtliair  gu  càirdeil,  ciùin  rium, 
A  chaileag  nàracli  na  cuir  diù  ann, 
'S  cia  mar  's  urrainn  mi  ri  ghiùlan, 
'S  ga  'm  bheil  do  phòg  leam  air  bhlas  nan  ùbhlan'? 
Air  faill  ill  o,  etc. 

Thairg  m'  athair  mìle  'n  òr  dhomh, 
'S  gheall  mo  mhàthair  buaile  bhò  dhomh, 
Ged  gheibhinn  sud  a's  an  saoghal  còmhr  ris, 
'S  mòr  gu  'm  b'  annsa  leam  fèin  an  t-òigear. 
Air  faill  ill  o,  etc. 

'S  a  phiuthar  ghaolach,  dean  gu  rèidh  rium, 
Isra  cum  an  crodh  a's  na  laoigh  o  chèile, 
'S  ged  a  bhithinn-se  air  an  dèirce, 
Na  cumaibh  uam-sa  rùn  mo  chèile. 
Air  faill  ill  o,  etc. 


CHA  MHOR  KACH  COMA  LEAM  COGADH  NO  SITH. 

Le  Iàin  Mac  Dhomhnuill,  Ceann  Loch-Leamhain,  am  Muile. 

Seisd. — Fal  o,  hal  dal  o  hog  i  o  ho  ro  ì, 
Fal  o,  hal  dal  o  hog  i  o  ho  ro  ì, 
Hithill  ù,  hillinn  o,  agus  ho,  ho  ro  hì, 
Cha  mhòr  nach  coma  leam  cogadh  no  sìth. 
Tha  mi  'n  so  bho  chionn  tamuil,  's  mi  'n  Lathurna  fuar, 
'S  cha  choimiich  mi  caraid  'ni  labhairt  rium  suairc', 
'S  tha  mo  dhùil  ri  dol  thairis  gach  là  agus  uair 
Do  Mhuile  nam  beannan,  's  nan  gleannanaibh  uain'. 
Fal  o,  etc. 

Thoir  mo  shoraidh  le  dùrachd  gu  dùthaich  mo  ghaoil, 
Far  am  bitheadh  a  tathaich  na  h-aighean  's  na  laoigh ; 
Gach  lusan  a's  flùr  ann  fo  dhriùchd  air  an  raon, 
'S  bi'dh  cnothan  a's  ùbhlan  a'  lùbadh  nan  craobh. 
Fal  o,  etc. 

'S  tha  daimli  a'  chinn-chabraich  ann  fhathast  gu  leòir, 
'S  tha  'm  boc  anns  an  doire,  'ni  taoghal  's  an  t-sròin, 
'S  na  coireachan  riahhach  mu  'n  iadhadh  an  ceò, 
Ga  'n  ruagadh  's  a  mhaduinn,  's  coin  sheang  air  an  tòir. 
Fal  o,  etc. 

'S  thig  an  t-uisge  glan,  rìoghail,  bho  chìochan  nam  beann, 
Gu  mireagach,  cuarteagach,  luath  leis  gach  gleann; 
'S  b'e  sud  an  deoch  uasal  nach  bruailleineach  leinn, 
'S  ged  dh'  òlamaid  fuaran  cha  tuain'laich  'ur  cinn. 
Fal  o,  etc. 

Tha  gobhair  's  na  creagan,  's  minn  bheaga  gu  leòir, 
Bidh  searaich  a'  cleasachd,  's  ri  beadradh  air  lòin, 
'S  an  t-iasg  air  gach  amhainn,  a  ghlacte  le  seòl, 
Le  cuileag  g'a  bhiadhadh,  's  g'a  shrianadh  le  snòid. 
Fal  o,  etc. 

'S  coilich-dhubha  ri  dùrdail  air  stùchdan  an  t-slèibh, 
Na  cearcan  ri  tùchan  gu  dlùth  aig  a  sgèith, 
Eòin  bheaga  ri  òrain,  's  ri  crònan  mu  'n  ghèig, 
An  uiseag  's  an  smeòrach,  nach  ceòlmhor  iad  fhèin. 
Fal  o,  etc. 

'S  e  gog  nan  eòin  ruadha  ga  'n  gluasad  's  an  fhraoch, 
Gur  binn  leam  an  ceòl  th'  aig  a  chòisir  ri  m'  thaobh, 
A's  geumnaich  nam  bò  'dol  gu  crò  beag  nan  laogh, 
A's  luinneag  nan  gruagach  air  buaile  chruidh  chaoin. 
Fal  o,  etc. 

'S  moch  maduinn  chiùin,  chèitein,  nach  spèiseal  na  th'  ann, 
A*  chuthag  'sgug-gùg  aic,  gu  sunndach  air  crann, 
'S  gach  eun  'bha  'n  a  chrùban  's  an  dùbhlach  's  e  fann, 
Air  dùsgadh  's  an  t-sàmhradh  's  gun  cheann  dhiubh  air  chall. 
Fal  o,  etc. 

'S  iomadh  àit'  bheil  na  daoine  bu  chòir  a  bhi  ann, 
'S  tha  fearann  nach  saoil  sibh  fo  chaoraich  nan  Gall : 

'S  na  'n  tilleadh  iad  fhathast,  fior  ghaisgich  nan  lann. 
Gu  'n  rachadh  fìr  Shasuinn  'chur  dhachaidh  na  'n  deann. 
Fal  o,  etc. 

'S  chaidh  aui  fèileadh  beag,  cuachach,  deas,  uallach,  air  chùl, 
'S  gach  gìomanach  gunna,  bha  siubhal  nan  stùc, 
'S  bho  'n  chuir  sibh  thar  sàile  na  Gàidheil  a  null, 
Co  a  ghleidheas  a  h-àite  do  'n  Bhan-righ  's  d'  a  crùn. 
Fal  o,  etc. 

*Nuair  dh'  èireadh  Cloinn  Dòmhnuill,  'si  'n  dòigh  bh'aca  riamh' 
'Bhi  seasamh  na  còrach,  luchd  leònadh  nam  fiadh, 
'Dol  an  toiseach  a  chatha,  le  claidheamh  a's  sgiath, 
'S  gu  'n  deanadh  iad  pronnadh  mu  'n  cromadh  a'  ghrian. 
Fal  o,  etc. 

'S  iad  bhitheas  a'  ruagadh  cho  luath  ris  na  fèidh, 
Clann  'llleathain  bho  'n  Dreòlain,  fir  cheannsallach,  threun, 
'S  Clann  Dùghail  bho  'n  Mhòrair;  na  Leòdaich  iad  fhèin, 
'SClann-an-t-Saoir  bho  thaobh  Chruachan,  a  nuas  bho  GhleannEid. 
Fal  o,  etc. 


Tha  saighdeirean  sgairteal  fo  bhrataich  Loch-Ial, 
Cloinn  Cham'roin  bho  Lòchaidh,  mar  leòghainn  gun  fhiamh, 
Bha  maith  anns  a'  chònnspaid  's  nach  sòradh  dol  sìos, 
'S  e  fèin  air  an  toiseach  gu  'm  brosnach,  gu  gniomh. 
Fal  0,  etc. 

'N  uair  dh'  èireadh  na  Granntaich  a  nall  bho  Strath-spè, 
Clann  Choinnich  Chinn-tàile,  fir  làidir  nach  gèill, 
Chuireadh  cùl  air  an  nàmhaid  's  e  b'  àbhaist  doibh  fhèin, 
'S  a  dh'  fhàgas  's  an  àraich  fuil  bhlàth  air  an  fheur. 
Fal  o,  etc. 

'N  uair  dh'  èireadh  fo  'r  brataich,  na  gaisgich  tha  cruaidh, 
Bho  Shlèibhte  nam  bradan  's  bho  Ghàrraidh  mu  thuath, 
'Sa  chuireas  le  carraid  an  latha  le  buaidh, 
'S  a  sheasas  an  làrach  'n  uair  air  càch  bhiodh  an  ruaig. 
Fal  o,  etc. 

'TOIRT  M'  AGHAIDH  EI  DITJRA. 

Seisd. — 0  hùiribh,  ì  hùiribh, 

0  hùiribh  o  gheallaidh, 
Bheir  mi  ho  na  ho  èille, 

'S  e  bhi  rèidh  riut  bu  mhaith  leam, 

'Toirt  m'  aghaidh  ri  Diùra, 

'S  mo  chùl  ri  Port-Ascaig, 
Shil  gu  frasach  mo  shùilean, 

'S  gun  mo  dhùil  ri  tigh'n  dachaidh. 
0  hùiribh,  etc, 

'N  uair  a  chuir  iad  air  bòrd  thu 
Air  long  mhòr  nan  trì-chrannaibh, 

'S  iomadh  tè  bha  gu  tùrsach, 
'S  deòir  a'  sruthadh  gu  talamh. 
O  hùiribh,  etc. 

Cha  chreidinn  o  chàch  e, 

Gu  'n  robh  thu  'f  àgail  a'  bhaile, 
Gus  an  robh  na  siùil  bhàna 

Ga  'n  càradh  ri  crannaibh. 
0  hùiribh,  etc. 

Latha  Nollaig  am  màireach, 

'Cur  nam  bàir  leis  na  camain, 
Cia  mar  sheasas  mi  chòmhail 

'S  gun  an  t-òigeir  aig  baile? 
O  hùiribh,  etc. 

Bu  tu  leannan  nan  gruagach. 

'S  tu  uasal  a's  maiseach, 
Gruaidhean  meachair  mar  mhaighdean, 

Sùil  an  t-saighdear  fo  d'  mhalaidh. 
0  hùiribh,  etc. 

Tha  thù  foghainteach,  làidir, 

'S  tha  thu  tàbhachdach,  smearail, 

'Dol  an  èideadh  a'  Ghaidheil, 
Air  an  tràigh  bu  tu  'm  meangan. 
O  hùiribh,  etc. 

Tha  thu  'chinneadh  mo  mhàthair, 
Fhir  nam  blàth-shùilean  meallach, 

Clann  'llleathain  o'n  Dreblain, 
Dream  òg  an  àm  tarruing. 
O  hùiribh,  etc. 

Gaol  peathar,  gaol  bràthar, 

Gaol  màthar  a's  athar, 
An  gaol  a  thug  mi  cha  trèig  mi, 

Gus  an  tèid  mi  's  an  anart. 
O  hùiribh,  etc. 


CUMHA    MHIC-LEOID. 

LE  BAINTIGHEARNA  d'oYLY. 

Tha  dùthaich  MhicLeòid  fo  bhròn  's  £o  mhulad, 
Bho  Chuilinn  gu  Stròm  cha  chluinnt'  ach  tuireadh, 

Sliochd  Huari  Mhòir  nam  bratach  's  nan  sròl, 
Mo  chreach  's  mo  leòn  nach  tiU  iad  tuillidh. 

Cha  till,  cha  tiU,  cha  till  iad  tuillidh, 
Cha  till,  cha  till,  cha  till  iad  tuillidh, 

Cha  till,  cha  till,  cha  till  Mac  Leòid, 
Mo  chreach  's  mo  leòn  nach  till  iad  tuillidh. 

Tha  cumha  's  caoidh  air  tìr  's  air  linne, 
Cha  chluinnear  cebl  no  spòrs  nan  gillean, 

O,  b'  fheàrr  bhi  's  an  Dùn  an  dùthaich  do  rùin, 
Na  d'  chùl  ris  'n  Dùn  gun  dùil  ri  tilleadh. 
Cha  till,  etc. 

0,  Thormaid  Mliic  Leòid  tlia  'm  bròn  ga  m'  mhilleadh 
Cha  tog  mi  chaoidh  fonn  air  rann  no  iorram, 

Tha  do  bhuaile  gun  bhò  gun  do  sprèidh  air  an  lòn, 
Gun  bhradan  na  d'  chrò  no  do  sheòl  air  linne. 
Cha  tiU,  etc. 

Tha  do  chaisteal  gun  cheò,  gun  cheòl,  gun  uidheam, 
Gun  sunnd  air  bòrd,  no  òl  na  dibhe, 

Gun  sòlas  tha  'n  Dùn  gun  bhratach  tha  'n  Tùr, 
'S  bean  òg  do  rùn  's  a  sùil  ri  sileadh. 
Cha  till,  etc. 

Clann  altruim  mo  ghràidh,  luchd  a'  ghàire  *s  a'  mhire, 
Do  'm  b'  eutrom  leum  'ur  ceum  air  glinne, 

Leam  a  b'àluinn  an  cinn,  's  an  casan  beag,  grinn, 
'S  am  billibh  bha  binn  nach  cluinn  mi  tuillidh 
Cha  till,  etc. 

Tha  do  mhàthair  £o  èislein,  deurach,  duilich, 
Do  chinneadh  gu  lèir  fo  èigin  buileach, 

'S  piuthair  do  luaidh  gun  chadal  gun  suain, 
'S  an  fhuaim  'n  a  cluais  nach  till  thu  tuillidh. 
Cha  till,  etc. 

Thug  iad  "Tormaid  gun  dad"  ort,  'n  uair  bhaist  iad  's  àn 

Dùn  thu, 
Gu'n  leanadh  an  t-ainm  riut,  0,  's  beag  bha  mi'n  dùil  ris, 
B'e  sin  manadh  na  truaighe  chuir  seachad  gach  buaidh 
ort, 
'S  a  ghrcas  ort  an  uair  nach  till  thu  tuillidh. 
Cha  till,  etc. 

Mo  thruaighe  air  sìol  Leòid!  tha  'm  bròn  orr'  uile, 
Cha  chluinnt'  "seid  suas",  air  bruaich  no  tullaich, 

Sìol  Thorcuill  na  grèine,  's  an  ceannard  ga  'n  trèigsinn, 
Sìol  Thormaid  an  dèigh  sin,  's  nach  till  iad  tuillidh. 
Cha  till,  etc. 

ORAN-MOLAIDH  DO  CHOMUNN  GAIDHEALACH 
BHAILE     THORONTO. 

Le  Eòbhan  Mac-Colla. 

Ciad  f  àilt'  air  a  Chomiinn  an  dè  a  rinn  coinneamh 

Gu  dùthchas  a's  duinealas  'chumail  a  suas — 
Seann-dhùthchas  nan  Gàidheal,  an  cliù  a's  an  cànain — 

A  chainnt  sin  a  thàinig  bho  Adh'mh  dhuinn  a  nuasj 
Mar  sud  anns  an  èideadh,  air  sràid  no  air  slèibhte. 

Tha  uallach,  deas,  eatrom — grinn,  greadhnach  an  snuadh. 
Sar-chomunn  mo  chridhe !  Cha'n  ioghnadh  ged  bhithinn 

An  so,  mar  is  dligheach,  a'  guidhe  dhuibh  buaidh. 

B'e  'm  beud  e,  da  rireadh,  na'n  deanamh  sibh  dìchuimhn' 

Air  Ceòlraidh  'ur  dùthcha — fìor  dhùthaich  nam  Bàrd 
Bho  mhac  rìgh  na  Eèinne  gu  Donnacha  Bàn  geur-bhinn, 

Co'n  tir  sin  fo'n  ghrèin  air  a  h-aosdain  bheir  bàrr? 
Co'n  neach  leis  nach  sòlas  bhi'n  cuideachd  luchdòrain^ 

Deagh  iomradh  'nan  còmhradh  mo  stòr  agus  m'  àghj 
Bibh  sibh-se  nis  dìleas  do  chleachduinn  co  rìoghail, 

'S  a  chaoidh  cha  tèid  dìth  air  cainnt  ghrinn  nam  beann  àrd. 

Cha  'n  ebl  domh  toil-inntinn  is  mò  na  bhi  'cluinntinn 

Pìob  mhòr  nan  dos  cnaimh-gheal  is  fonnmhoire  fuaim; 
'Nuair  thèid  i  gu  còmhradh  air  faiche  no'n  seòmar, 

B'e  'n  ceòl  thar  gach  ceòl  leam  a  torman  'nam  chluais. 
'N  àm  lannan  a  rùsgadh,  's  na  h-àrmuin  do  'n  rùn  i 

Air  nàimhdean  a'  brùchdadh  le  gnùisean  gun  ghruaim, 
Suas  "Gillean  an  Ehèile"  air  pìoban  deagh-ghleusach, 

'S  cha  duilich  a'  leughadh  cò  'n  taobh  a'  gheibh  buaidh! 

'S  iad  cleachduinn  nach  measa  gu  neartachadh  chriosa, 
Bhi  'tilgeadh  a'  Chabair  's  a'  cur  na  Cloich-neirt  j 

'Se  sid  a  rinn  làidir  ar  n-athraichean  tà'chdach, — 

Mo  thruaigh  iad  thig  ceàrr  orr'  a's  stàilinn  nan  glaic ! 

Am  fear  leis  an  suaracli  bhi  'g  altrum  no  luaidh  air 

Gach  lùth-chleas  grinn,  uasal  ta  'n  uair  so  'n  ur  beachd, 

Cha  deanainn  a  chàineadh,  ged  's  cinnteach  a  ta  mi 
Gur  siochaire  grànnd'  e  de  dh-àl  air  bheag  tlachd. 

Ged  's  mithich  nis  dhomh-sa  'bhi  criochnachadh  m'  òran, 

Tha  tuille  gu  leòir  a  bu  mhiann  leam  a  ràdh 
Mu  dhèighinn  na  tìr  sin  tha  daonnan  air  m'  inntinn — 

Seann-Albainn  do-chìosnaicht',  do  'n  fhìrinn  thug  gràdh. 
Oiad  soraidh  thar  chuan  bhuam  g'a  h-ionnsuidh !  Mo  chruadal, 

Bhi  'n  so,  mar  eun-fuadain,  fad'  uaip, — ach  ged  tha, 
Mu  'n  tèid  às  mo  smuainte  tìr  àluinn  nan  cruach-bheann 

Bithidh  'n  cridhe  so  fuar  anns  an  luaithre  a'  cnàmh ! 


AN    GILLE    DONN 

Seisd. — 'S  mise  tha  fo  mhì-ghean, 
Mu  'n  ghille  dhonn, 

Oigear  nan  rosg  miogach, 
Dh'  fhàg  m'  inntinn  trom, 

'S  mise  tha  fo  mhi-ghean 
Mu  'n  ghille  dhonn. 

'S  mise  th'  air  mo  sgaradh, 
Bho  thoiseach  an  earraich, 

Dhealaich  uam  mo  leannan 
Maraiche  nan  tonn. 
'S  mise,  etc. 

Thug  mi  gaol  a  chràidh  mi 

Do  sgiobair  a'  bhàta, 
Gheibhinn  cadal  sàmhach 

Leat  air  bhàrr  nan  tonn. 
'S  mise,  etc. 

'S  e'n  gaol  a  thug  mi  òg  dlmit, 
An  diugli  a  tha  ga  m'  leònadh, 

A  cliaoidli  cha  dìobair  m'  f  heòil  thu, 
Fhad  's  is  beò  mo  chom. 
'S  mise,  etc. 

Oir  tha  mòran  bhuaidhean 
Air  mo  rùn  's  ma  luaidh-se 

Bu  tu  làmh  a'  chruadail, 
Mòran  uails'  a'  d'  chom, 
'S  mise,  etc. 

'S  e  bhi  ort  a'  bruidhinn, 

An  nochd  a  tha  gu  m'  ruigheachd, 
Oigear,  a  Chloinn  lain, 

'Dh'  fhàg  mo  chridhe  trom. 
'S  mise,  etc. 

'S  maraich'  thu  gu  seòladh, 
Cho  mhath  's  a  ghlac  ròpa, 

Sealgair  thu  air  mbintich, 
'S  leònadh  tu  'n  damh-donn. 
'Smise,  etc. 

'lsr  uair  thigeadh  tu  dhachaidh, 
'S  do  ghunn'  ann  a  d'  achlais, 

Sealgair  geòidh  a's  eal'  thu, 
'S  a'  chearc  riabh'ch  air  fonn. 
*S  mise,  etc. 

'Dol  'stigh  an  Caol  Cannach 

Shèid  e  oirbh  gu  frasach, 
Thàinig  fairge  tharsuinn, 

'S  bhuail  e  thu  gu  trom. 
'S  mise,  etc. 

Thàinig  air  do  chùl-thaobli, 
Na  chuir  anns  a'  ghrunnd  thu, 

'S  e  dh'  fhàg  mise  tùrsach, 
Mo  rùn  bhi  'tàmh  fo  'n  tonn. 
'S  mise,  etc. 


onAisr. 

Leis  an  Lighiche  Mac  Lachainn,  nach  maireann. 
AiR  Fonn: — "  J^  nochd  gurfaoin  mo  chadal  domh." 

'S  uain'  an  fhòid  fo'n  d'  adhlaic  iad 

An  ainnir  chaomh  's  an  ùir, 
Le  sòbhraichean,  's  le  neòineinean, 

Am  measg  nam  feòirnein  dlùth; 
Ach  spiolam  nuas  an  fheanntag  so, 

Cho  coimheach,  feanntaidh,  gnù, — 
Cha  shamhladh  air  an  ainnir  thu, 

'G  an  robh  an  aigne  chiùin. 

Cha  shamhladh  air  an  ainnir  thu 

'G  an  robh  an  aigne  chiùin, — 
Nach  deanadh  lochd,  's  nach  tugadh  beum, 

Nach  nochdadh  eud  no  tnù; 
Bha  seirc,  a's  gràdh,  a's  bàighealachd 

Gu  h-àillidh  ann  a'  d'  ghnùis. 
Cò  'chunnaic  thu  gun  ghaol  'thoirt  duitl 

Cò  'bhruidhneadh  ort  gun  chliù.'? 

'S  trom  an  diugh  mo  smaointinean, 

A'  cuimhneachadh  aig  d'  uaigh, 
Am  feasgar  ciùin  a  dhealaich  sinn 

Le  beannachdan  'g  an  luaidh; 

Cha  robh  loclid  'n  ar  conaltradh, 
No  brosgal,  cleith,  no  cluain; 

Ach  seirc,  a's  gràdh,  le  ceanalas, 
A's  carantachd  le  stuaim. 

Bu  gheàrr  an  ùin'  'n  a  dhèigh  sin 

'N  uair  thàinig  sgeul  a'  bhròin, 
Nach  fhaiceamaid  ri'r  maireann  thu 

Air  thalamh  anns  an  f heòil ; 
Tha  do  chrè  's  an  duslach, — 

Tha  mis'  an  so  gun  treòir, 
'Am  dhuine  tuisleach,  euslainteach, 

'Am  sheasamh  crom  aig  d'  fhòid. 

'Am  sheasamh  crom  a'  dearcadh 

Air  na  leachdan  'tha  mu'n  cuairt, 
Le  m'  chiabhan  liath  air  tanachadh, 

'S  a'  ghaillionn  air  mo  shnuadh; 
Tha  'n  Aois  a'  teachd  am  fagus  dhomh, 

A'  bagradh  orm  gu  truagh, 
Le  mìle  gaoid  a's  anshocair, 

'G  am  theannadh  ris  an  uaigh. 


Chi  mi  thar  a'  mhonaidh  ud 

Air  coimhead  os  mo  chionn, 
An  duibhre  air  na  mullaichean, 

'S  an  rionnag  a'  tighinn  dlùthj 
Tha  dealt  na  h-oidhch'  a'  tearnadh  orm, — 

Cha  lèir  dhomh  nis,  fo  m'  shùil, 
tio  uain'  's  tha  'n  fhòd  fo  'n  d 

An  ainnir  chaomh  's  an  ùir. 

CASAa    AN    EISG. 

Le    Donnachadh    nam    blar. 

Seisd. — Ho  rì  ill  ho  ro  bha, 
Ho  rì  ill  ho  rè, 
Ho  rì  iU,  hao  rì  ill, 
O  hi  rì  ill  ho  rè. 

Ach  a  Mhurchaidh  òig  thàiUeir, 
Gu  ma  slàn  bhios  tu  fhèin, 

Rinn  thu  m'  aodach  a  chàradh 
'S  gheibh  thu  pàigheadh  da  rèir. 
Ho  rì  iU,  etc. 

Ilinn  thu  m'  aodach  a  chàradh 
'S  gheibh  thu  pàigheadh  da  rèir, 

Chuir  thu  pòca  fo  'n  achlais, 
Air  casag  an  èisg. 

Ho  rì  iU,  etc. 

Chuir  thu  pòca,  etc, 
'S  math  i  'dhìreadh  a'  mhunaidh, 
'S  mo  ghunna  fo  m'  sgèith. 
Ho  rì  iU,  etc. 

'S  math  i  'dhìreadh,  etc. , 
Ged  a  shileadh  an  t-uisge, 
Cha  fhUuchadh  e  'n  gleus. 
Ho  rì  iU,  etc. 

Ged  a  shileadh,  etc, 
Cha  bu  mhios'  i  air  astar, 
Gu  faiche  nan  ceud. 

Ho  rì  iU,  etc. 

Cha  bu  mhios'  i,  etc, 

An  Dunèideann  's  an  Glaschu, 

Righ  gu  'm  b'  f  haicheil'  mo  cheum. 
Ho  rì  iU,  etc 

An  Dunèideann,  etc, 
Bha  na  h-uaislean  a  b'  àirde, 
'S  bu  stàiteile  beus. 

Ho  rì  iU,  etc. 

Bha  na  h-uaislean,  etc, 
Tigh'nn  a  thogail  a  phàtrein, 
Air  an  t-sràid  as  mo  dhèigh. 
Ho  rì  ill,  etc 

Tigh'nn  a  thogail,  etc, 
'S  iad  a'  feòraich  co  'n  tàilleir, 
ISTach  robh  fàillinn  'n  a  bheum. 
Ho  rì  ill  etc 

'S  iad  a'  feòraich,  etc, 
'S  iad  a'  feòraich  co  'n  t-àite 
As  an  d'  thàinig  mi  fèin. 
Ho  rì  ill,  etc 

'S  iad  a'  f eòraich,  etc , 
Thàinig  mise  às  an  eilein 
Far  an  leagte  na  fèidh. 
Ho  rì  ill,  etc. 

Thàinig  mise,  etc, 
Thàinig  mise  air  thurus, 
Mach  à  Muile  nan  geug. 
Ho  rì  ill,  etc. 

Thàinig  mise  air  thurus 
Mach  à  Muile  nan  geug, 

Bho  theaghlach  Loch-buidhe, 
'S  thug  sud  urram  dhomh  fèin. 
Ho  rì  ill,  etc. 


aHAIDHEALACH.  303 


CXJMHA    BRATHAR 

Seisd. — E  horin  ò  ho  e  ho, 


Hao  ri  ill  ag  o, 
Hugan  ò  ho  la  ill  o, 
Agus  hao  ri  ri  o. 

Ach  a  Mhurchaidh  'ic  Leòid, 
An  Rìgh  mòr  ga  d'  bheannachadh, 
Leam  is  aithghearr  an  sgeul, 
'Thug  thu  'n  dè  do  'n  bhaile  so. 
E  horin,  etc. 

Leam  is  aithghearr  an  sgeul 
'Thug  thu  'n  dè  do  'n  bhaile  so, 
Tha  mo  bhràthair  deas  ùr. 
Air  do  chùl  gun  charachadh. 
E  horin,  etc. 

Tha  mo  bhràthair  deas  ùr, 
Air  do  chùl  gun  charachadh, 
Ann  an  ciste  nam  bòrd 
Fo  shròin  nan  geannairean. 
E  horin,  etc. 

Ann  an  ciste  nam  bòrd 
Fo  shròin  nan  geannairean, 
Ann  an  ciste  'chinn  chaoil, 
'S  na  saoir  g'  a  teannachadh. 
E  horin,  etc. 

Ann  an  ciste  'chinn  chaoil, 
'S  na  saoir  g'  a  teannachadh, 
Ann  an  lèine  chaoil,  fhuair, 
'S  i  gun  fhuaigheal  bhannan  oirr', 
E  hoiin,  etc. 

Ann  an  lèine  chaoil  fhuair 
'S  i  gun  f  huaigheal  bhannan  oirr' ! 
'S  claor  a  cheannaich  mi  'chàisg, 
Loisg  a's  chràidh  an  t-earrach  mi. 
E  horin,  etc. 

'S  daor  a  cheannaich  mi  chàisg, 
Loisg  a's  chràidh  an  t-earrach  mi 
Chaill  mi  snàmhaiche  'chaoil, 
Nach  glaodhadh  na  h-aiseigean. 
E  horin,  etc. 

Chaill  mi  snàmhaiche  chaoil, 
Nach  glaodhadh  na  h-aiseigean, 
Agus  marbhaiche  'n  èisg, 
'S  an  fhèidh  air  na  bealaichean. 
E  horin,  etc. 

Agus  marbhaiche  'n  èisg, 

'S  an  fhèidh  air  na  bealaichean, 

'Choilich  dhuibh  air  a  ghèig, 

'Bu  bhinn  gleus  's  a'  chamhanaich. 
E  horin,  etc. 

'Choillich  dhuibh  air  a  ghèig, 
'Bu  bhinn  gleus  's  a'  chamhanaich, 
'S  air  lach  a'  chinn  ghuirm, 
Cha  bhiodh  t-urchair  mearachdach. 
E  horin,  etc. 


GU  'N  TOGAINN  FONN  GU  H-AIGHEARACH. 

Le  Ailein  Dughlach. 

Seisd. — Irinn  àrinn  u  horo, 
Irinn  àrinn  u  horo, 
Irinn  àrinn  u  horo, 

Gu  'n  togainn  fonn  gu  h-aighearach. 

Turus  dhòmh-sa  mach  air  chuairt, 
Thachair  mi  air  Gleann-a-cuaich, 
An  làmh  a  dhìoladh  dhomh  duais, 

'S  bho  'n  d'  fhuair  mi  rud  an  latha  sin, 
Irinn  àrinn,  etc. 

Gur  tu  ceann-uidhe  nam  bàrd, 
JSTam  fìlidhean  's  nan  luchd-dàn, 
'S  'n  uair  a  shìneadh  tu  do  làmh, 

Cha  b'  fhàillineach  dhoibh  crathadh  dhi. 
Irinn  àrinn,  etc. 

Ceist  nam  ban  bho  thh'  nam  bò, 
Bho  Shrath-chluainidh  gorm  an  fheòir, 
Far  an  d'fhuair  thu  t-àrach  òg, 
'S  chunnta  mòran  aighean  dhuit. 
Irinn  àrinn,  etc. 

'S  lionmhor  maighdean  bhanail,  chiùin, 
'S  caoile  maladh,  's  guirme  sùil, 
'S  deirge  gruaidh,  's  a's  gile  gnùis, 
Nach  diùltadh  dol  a'  d'  rathad-sa. 
Irinn  àrinn,  etc. 

Gìomanach  air  chùl  an  fhèidh, 
'S  tric  a  leag  tìm  iad  's  a'  bheinn, 
Le  d'  ghunna  glaichd  air  dheagh-ghleus, 
A  tholladh  bèin  gun  amharus. 
Irinn  àrinn,  etc. 

'S  tric  a  leag  thu  màthair  laoigh, 
'S  a'  choire  ghorm  air  a  taobh, 
A's  eilid-bhinneach  nan  cas  caol, 
'S  coileach-fraoich  's  a  chamhanaich. 
Irinn  àrinn,  etc. 

Leat  bu  mliiann  blii  'm  beinn  a  cheò, 
'G  iarraidh  fàth  air  fear  na  cròic, 
Air  do  shùil  cha  laidheadh  sgleò, 
'S  tu  seòlta  'dol  a  dh'  amharc  ris. 
Irinn  àrinn,  etc. 

Moch  's  a'  mhadainn  air  an  tòir, 
B'e  do  roghainn  thar  gach  ceòl, 
'Bhi  'g  èisdeachd  nan  làn-damh  mòr, 
Aig  Fillein-ròid  's  an  langanaich. 
Irinn  àrinn,  etc. 

Nàmhaid  na  h-eala  's  a  gheòidh, 
'S  na  lacha  'liudheas  air  an  lòn, 
Le  gunna  caol  nach  diùlt  ri  h-òrd, 
'S  a  leònadh  anns  an  athar  iad. 
Irinn  àrinn,  etc. 

Greas  an  t-shearag  sin  a  nuas, 

'S  cuir  gu  h-ealamh  i  mu  'n  cuairt, 

Deoch-slàint'  fir  Ghlinne-cuaich, 

'S  gun  èireadh  buaidh  's  gach  latha  leis. 
Irinn  àrinn,  etc. 

Am  fear  nach  òl  i  gun  cheilg, 
Gabhaidh  sinn  ris  uile  fearg, 
Togaidh  sinn  an  t-sabaid  gharg, 
Le  bata  garbh  a  gabhail  air. 
Irinn  àrinn,  etc. 

Gluaiseadh  e  bho  cheann  a'  bhùird, 
Fuadaichear  e  às  ar  cùirt, 
Cha  dòcha  leinn  e  na  'n  cù, 

'S  e  bhrùid  am  fear  nach  gabhadh  i. 
Irinn  àrinn,  etc. 

FIOS    THUN    A^    BHAIRD, 

na  oran  bean  dhonnachaidh."^ 

Le  Uilleam  Mac  Dhunleibhe,  am  Bard  Ileach. 

AiR  FoNN. — "  When  the  kye  comes  hame." 

[It  may  he  interesting  to  the  readers  of  the  '^ Oranaiche^'  to  hnoiv  the 
occasion  of  this  Song,  the  origin  of  the  chortis  "  Fios  thun  aJ 
Bhàird,"  and  the  name  "  Oran  Bean  Dhonnachaidh"  It  ivas  cts 
follows. — The  Bard  expressed  a  great  desire  to  have  a  piece  of 
home-made  " Islay  Cloth"  to  make  a  hilt  or  jachet  of;  Mr.  R. 
Blair,  now  minister  of  St.  Columba  Church,Glasgow,  sent  the  Bard 
a  web  of  grey  home-made  cloth,  got  from  his  mother  for  this  pur- 
pose,  ivith  the  following  address  upon  it,  "  Fios  thun  a'  Bhàird 
Ilich,  0  Bliean  Dhoìinachaidh. "  In  return  for  this  William 
Livingstone  sent  the  folloiving  song,  hence  the  nam,e  and  chorus.'] 

Tha  'mliacliiinn  soilleir  grianach, 

'S  a'  gliaoth  'n  iar  a'  ruith  gu  rèidh, 

Tha'n  linne  sleamhuinn  sìochail, 

O  na  chiùinich  strì  nan  speur. 

Tha'n  long  na  h-èideadh  sgìamhach, 

'S  cha  chuir  sgìos  i  dh'  iarraidh  tàmh, 

Mar  a  fhuair  's  a  chunnaic  mise, 

A'  toirt  an  fhios  so  thun  a'  Bhàird. 
Thoir  am  fios  so  thun  a'  Bhàird, 
Thoir  am  fios  so  thun  a'  Bhàird, 

Mar  a  fhuair  's  a  chunnaic  mise, 

Thoir  am  fios  so  thun  a'  Bhàird. 

'   So  crùnadh  mais'  a  mhìos', 
'S  an  tèid  do'n  dìthreadh  f  treudan  bhb, 
Do  ghlinn  nan  lagan  uaigneach, 
Anns  nach  cuir  's  nach  buainear  pòr, 

*  The  worthy  woman  here  represented  is  Mrs.  Blair,  lately  in  the  farm 
of  Lonbàn,  near  Bowmore,  Islay. 

t  Aite  fàsail. 

Leab-innse  buar  nan  genm, 
Clia  robh  mo  roinn  diubh'n  dè  le  càch.* 
Mar  a  f  huair  's  a  chunnaic  mise, 
Thoir  am  fios  so  thun  a'  Bhàird. 

Tha  mìltean  sprèidh  air  faichean, 
'S  caoirich  gheal  air  creachain  fhraoich, 
'S  na  fèidh  air  stùcan  fàsail, 
Far  nach  truaillear  làr  na  gaoith, 
An  sìolach  fiadhaich  neartmhor, 
Fliuch  le  dealt  na  h-oiteig  thlàth, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Tha'n  còmhnard  's  coirean  garbhlaich, 
Còrs'  na  fairg'  's  gach  gràinnseach  rèidh, 
Le  buaidhean  blàthas  na  h-iarmailt, 
Mar  a  dh'  iarramaid  gu  lèir, 
Tha'n  t-seamair  fhiadhain  's  neòinein, 
Air  na  lòintean  feòir  fo'm  blàth, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Na  caochain  fhìor-uisg'  luath, 
A'  tighinn  a  nuas  o  chùl  nam  màm, 
Bho  lochain  ghlan  gun  ruadhan, 
Air  na  cruachan  fad'  o'n  tràigh, 
Far  an  òl  am  fiadh  a  phailteas, 
'S  bòidheach  ealtan  lach  'g'an  snàmh, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Tha  Bogha-mòr  an  t-sàile, 

Mar  a  bha  le  reachd  bith-bhuan, 

A'  mòrachd  maise  nàduir, 

'S  a'  cheann-àrd  ri  tuinn  a'  chuain, 


Mr.  Blair  resìgned  his  farm  at  Martimas,- 1863. 

A  riombal  geal  seaclid  mìle, 
Gainmliean  sìobt'  o  bbeul  an  làin, 
Mar  a  fhuair  's  a  chnnnaic  mise, 
Thoir  am  fìos  so  thun  a'  Bhàird. 

ISTa  dùilean"^  stèidh  na  cruitheachd, 
Blàth's  'us  sruithean  's  anail  neul, 
Ag  altrom  lusan  ùrail, 
Air  an  luidh  an  driùchd  gu  sèimh, 
'Nuair  a  thuiteas  sgàil  na  h-oidhche, 
Mar  gu'm  b'ann  a'  caoidh  na  bha, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Ged  a  roinneas  gathan  grèine, 
Tlus  nan  speur  ri  blàth  nan  lòn, 
'S  ged  a  chithear  sprèidh  air  àiridh, 
A's  buailtean  làn  de  dh-àlach  bhò, 
Tha  Ile  'n  diugh  gun  daoine, 
Chuir  a  chaor'  a  bailtean  fàs, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Ged  'thig  ànrach  aineoil, 
Gus  a'  chala,  's  e  's  a'  cheò, 
Cha'n  fhaic  e  soills'  o  'n  chagailt, 
Air  a'  chladach  so  ni  's  mò, 
Chuir  gamhlas  Ghall  aii'  fuadach, 
Na  tha  bhuainn  's  nach  till  gu  bràth, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Ged  a  thogar  feachd  na  h-Alb', 
Is  cliùiteach  ainm  air  faich'  an  àir, 
Bithidh  brathach  fhraoich  nan  Ileach, 
Gun  dol  sios  'ga  dìon  le  càch. 


Elements. 

Sgap  mì-run  iad  tliar  fairge, 
'S  gun  ach  ainmh'ean  balbh  'na  'n  àit, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 

Tha  tighean  seilbh  na  dh'fhàg  sinn, 
Feadh  an  f huinn  ''na'n  càrnan  fuar, 
Dh'fhalbh  's  cha  till  na  Gàidheil, 
Stad  an  t-àiteach,  cur  a's  buain, 
Tha  stèidh  nan  làrach  tìamhaidh, 
A'  toirt  fìanais  air  's  ag  ràdh, 
Mar  a  fhuair  's  a  chunnaic  mise, 
Leig  am  fìos  so  thun  a*  Bhàird. 

Cha  chluinnear  hiinneag  òighean, 
Seisd  nan  òran  air  a'  chlèith, 
'S  cha'n  fhaicear  sebid  mar  a  b'  àbhaist, 
A'  cuir  bàir  air  faiche  rèidh, 
Thug  ainneart  fògraidh  uainn  iad, 
'S  leis  na  coimhich  buaidh  mar  's  àill, 
Leis  na  fhuair  's  na  chunnaic  mise, 
Biodh  am  fìos  so  aig  a'  Bhàrd. 

Cha'n  fhaigh  an  dèirceach  fasgadh, 
Na'm  fear  astair  fois  'o  sgìos, 
Na  soisgeulach  luchd  èisdeachd, 
Bhuadhich  eucoir,  Goill  a's  cìs, 
Tha  'n  nathair  bhreac  'na  lùban 
Air  na  h-ùrlair  far  an  d'fhàs, 
Na  fìr  mhor  a  chunnaic  mise, 
Thoir  am  fios  so  thun  a'  Bhàird. 

Lomadh  ceàrn  na  h-Oa, 

An  Landaidh  bhòidheach  's  Boinn  Mhic  Aoidh, 

Tha'n  Learga  ghlacach  ghrianach, 

'S  fuigheal  cianail  air  a  taobh, 

Tlia'n  gieann  'na  fkiathair  uaine, 
Aig  luchd  fuath  gun  tuath,  gun  bhàrr, 
Mar  a  fhuair  's  a  chunnaic  mise, 
Thoir  am  fios  so  thun  a'  Bhàird. 


MO  NIGHEAN  MHALDA. 

Seisd. — Mo  nigh'n  mhàlda  o  hao, 

Bean  nam  blàth  shùl  is  bòi'ch', 
Thug  mi  gràdh  dhuit  o  hao, 
'S  leat-sa  lùb  mi  gu  mòr. 

Thug  mi  gean  duit  agus  rùn, 

'S  chuir  mi  ùigh  ann  a'  d'  dhòigh, 

'S  mar  am  buanaichd  mi  thu 
Thèid  mo  shùgradh  gu  bròn. 
Mo  nigh'n,  etc. 

'S  mòr  a  thug  mi  dhuit  do  spèis, 

Thagh  mi  fhèin  thu  giè  òg, 
'S  ma  gheibh  fear  eil'  thu  am  dhèigh, 

Cha  'n  'eil  feum  dhomh  bhi  beò. 
Mo  nigh'n,  etc. 

'S  ann  ort  fèin  tha  'n  cùl  àigh, 

Air  a  chàradh  air  dòigh, 
'S  e  gu  clannach,  lùbach,  tlàth, 

'S  gur  tu  'mhàldag  dh'  fhàs  còir. 
Mo  nigh'n,  etc. 

Meangian  ùr  thu  do  'n  chaoill, 

Geug  le  loinn  o  'n  phreas  òg; 
Cridhe  fìrinneach,  caoimhneil, 
'  Gun  f hoiU  do  neach  beò. 
Mo  nigh'n,  etc. 

Slat  cliaol,  dhìreacli,  tliu  nach  lùb 
Ann  an  dùblilaclid  an  reòit, 

Meanglan  fallain  is  gian  rùsg, 
'S  tu  mo  flilùr  a'  measg  ròs. 
Mo  nigb'n,  etc. 

Dà  sliùil  chorracli  fo  d'  rosg  cliaoin, 
Malladh  cliaol,  air  bheag  spòrs, 

'S  miUse  leam  na  subh-craobh 
D'  anail  chaoin  tigh'n  am  chòir. 
Mo  nigh'n,  etc. 

Cas  is  deis'  a  thèid  roimh  ruidhl', 
Aghaidh  shìobhalt'  gun  phròis, 

Malladh  chaoil  's  i  gun  ghruaim, 
'S  cha  'n  'eil  fuaighte  riut  spòrs. 
Mo  nigh'n,  etc. 

Cas  is  deise  sheas  air  grunnd, 
Nach  cuir  cùb  air  do  bhròig, 

Le  d'  phears'  èibhinn,  deas,  ùr, 
'S  gur  tu  flùr  nam  bean  òg. 
Mo  nigh'n,  etc. 

'N  uair  a  thèid  thu  'n  tigh-dhanns' 
Gur  tu  m'  annsachd  le  d'  shròl, 

E.ibinn  grinn,  currachd  àrd, 
Agus  fàinn'  air  do  mheòir. 
Mo  nigh'n,  etc. 

'S  ged  a  chluinneas  mi  cruit-chùil, 

O,  cha  dùisg  mi  ri  ceòl, 
'S  guth  mo  ghaoil  mar  uiseag  ghrinn 
.  'Seinn  gu  binn  anns  na  neòil. 
Mo  nigh'n,  etc. 

A    CHOILLE    GHRUAMACH; 

Oran  do  dh'  America. 

Leis  a'  Bhard  Mac  Gilleathain. 

[Cha  rohh  am  Bàrd  ach  air  ùr  dhol  do  'ìi  dùthaich  'n  uair  a  rinn  e  ^n 
t-òran  so.     Tha  e  soilleir  nach  rohh  e  gle  thoilichte  'nct  inntiìin.'] 

AiR  FoNN. — "Coire  Cheathaich." 

Gu  bheil  mi  'm  onrachd  's  a'  clioille  ghruamaich, 

Mo  smaointinn  luaineach,  cha  tog  mi  fonn; 
Fhuair  mi  'n  t-àite  so  'n  aghaidh  nàduir, 

Gu 'n  thrèig  gach  tàlanta  'bha  'nam  cheann; 
Cha  dean  mi  òran  a  cKur  air  dòigh  ann,  -  "^ 

'N  uair  'ni  mi  tòiseachadh  bidh  mi  trom ; 
Chaill  mi  'Ghàidhlig  seach  mar  a  b'  àbhaist  dhomh 

'K  uair  a  bha  mi  's  an  dùthaich  thall. 

Cha  'n  fhaigh  mi  m'  inntinn  leam  ann  an  òrdugh 

Ged  bha  mi  eòlach-  aìr  deanadh  rann : 
'S  e  'mheudaich  bròn  dhomh  's  a  lughdaich  sòlas 

Gun  duine  còmhl'  rium  a  ni  rium  cainnt. 
Gach  latha  's  oidhche  's  gach  car  a  ni  mi 

Gu  'm  bi  mi  cuimhneachadh  anns  gach  àm 
An  tìr  a  dh'  fhàg  mi  'bba'n  taic  an  t-sàile, 

Ged  tha  mi  'n  dràsd  ann  am  bràighe  ghleann. 

Cha  'n  ioghnadh  dhomh-sa  ged  tha  mi  brònach, 

'S  ann  tha  mo  chòmhnuidh  air  cùl  nam  beann, 
Am  meadhon  fàsaich  air  abhainn  Bhàrnaibh 

Gun  dad  is  feàrr  na  buntàta  lom. 
Mu  'n  dean  mi  àiteach  's  mu  'n  tog  mi  bàrr  ann 

'S  a  choille  ghàbhaidh  'chur  às  a  bonn 
Le  neart  mo  ghàirdein,  gu  'm  bi  mi  sàraicht' 

A's  treis  air  fàilinn  mu  'm  fàs  a  chlann. 

'S  i  so  an  dùthaich  's  a  bheil  an  cruadal 

Gun  fhios  do  'n  t-sluagh  a  tha  tigh'nn  a  nall : 
Gur  h-olc  a  fhuaras  oirnn  luchd  a  bhuairidh 

A  rinn  le  'n  tuairisgeul  ar  toirt  ann. 
Ma  ni  iad  buannachd  cha  mhair  i  buan  dhaibh, 

Cha  dean  i  suas  iad,  's  cha  'n  ioghnadh  leam, 
'S  gach  mallachd  truaghan  a  bhios  g'  an  i'uagadh 

Bho  'n  chaidh  am  fuadach  a  chur  fo  'n  ceanii. 

Bidh  gealladh  làidir  g'a  thoirt  an  tràth  sin, 

Bidh  cliù  an  àite  g'a  chur  am  meud, 
Bidh  iad  ag  ràtuinn  gu  bheil  'ur  càirdean 

Gu  sona,  saibhir  guii  dad  de  dh'  èis ; 
Gach  naigheachd  mheallta  g'a  toirt  gu  'r  n-ioinisuidh, 

Feuch  an  sanntaich  sibh  dol  'n  an  dèigh: 
Ma  thig  sibh  sàbhailt'  'n  uair  chi  sibh  iadsan, 

Cha  'n  f heàrr  na  stàtachan  na  sibh  fhèin. 

'K  uair  'thèid  na  dròbhairean  sin  g'  ar  n-iarraidh 

'S  an  leis  na  briagan  a  ni  iad  feum ; 
Gun  fhacal  f ìrinn  a  bhi  g  'a  innseadh 

'San  cridhe  dìteadh  na  their  am  beul; 
Bi  cur  am  fìachaibh  gu  bheil  's  an  tìr  so 

Gach  ni  is  prìseile  'tha  fo  'n  ghrèin; 
'N  uair  thig  sibh  innte  gur  beag  a  chì  sibh 

Ach  coille  dhìreach  'toirt  dhibh  an  speur, 

'N  uair  thig  an  geamhradh  a's  àm  na  dùbhlachd, 

Bidh  sneachda  'dlùthadh  ri  cùl  nan  geug; 
'S  gu  domhain  dùmhail  'dol  thar  na  glùine, 

Ge  maith  an  triùbhsair  cha  dean  i  feum 
Gun  stocaidh  dhùbailt'  's  a  mhocais  chlùdaicli 

Bhios  air  a  dùnadh  gu  dlùth  le  èill; 
B'  e'm  fasan  ùr  dliuinn  a  cosd  le  'fionntach 

Mar  chaidh  a  rùsgadh  de  'n  bhrùid  an  dè, 

Mur  bi  mi  eòlach  air  son  mo  cliòmlidach 

Gu  'm  faigh  mi  reòta  mo  shròn  's  mo  bheul ; 
Le  gaoth  à  tuath  a  bhios  neamhail  fuaraidh 

'S  gu  'm  bi  mo  chluasan  an  cunnart  geur. 
Tha  'n  reothadh  fuath'sach,  cha  seas  an  tuagh  ris 

Gu'm  mill  e  chruaidh  ged  a  bha  i  geur: 
Mur  toir  mi  blàths  di  gu  'm  brist  an  stàilinn, 

'S  gun  dol  do  'n  cheàrdaich  cha  gheàrr  i  beum. 

'N  uair  'thig  an  samhradh  's  a'  miosa  cèitean 

Bidh  teas  na  grèine  gu  'm  fhàgail  fann; 
Gu  'n  cuir  i  spèirid  's  a'  h-uile  creutair 

A  bhios  fo  èislean  air  feadh  nan  toll; 
Na  maithein  bhèisdeil  gu  'n  dean  iad  èiridh 

'Dhol  feadh  an  treud  's  gur-a  mòr  an  call  j 
'S  bidh  'chuileag  ìnneach  gii  socach,  puinseant', 

Ga  m'  lot  gu  lionmhor  le  roinn  a  lann. 

Gu  'n  dean  i  m'  aodann  gu  h-olc  a  chaobadh, 

Cha  'n  fhaic  mi  'n  saoghal  's  ann  bhios  mi  dall ; 
Gu  'n  at  mo  shùilean  le  neart  a  cungaidh, 

Ro-ghuineach  drùidhteach  tha  sùgh  a  teang'. 
Cha  'n  fhaigh  mi  àireamh  dhuibh  ann  an  dànachd 

Gach  beathach  gràineil  a  thogas  ceann, 
'S  cho  liugha  plàigh  againn  's  bh'  air  righ  Phàraoh 

A  ir  son  nan  tràillean  'n  uair  'bhàth  e  'n  camp'. 


Gur  h-iomadh  caochladh  'tigh'nn  air  an  t-saoghal 

'S  ro-bheag  a  shaoil  mi  'n  uair  bha  mi  thall; 
Bu  bheachd  dhomh  'n  uair  sin  mu  'n  d'  rinn  mi  gluasad 

Gu  ^m  fàsainn  uasal  'n  uair  thiginn  'nall. 
An  car  a  f huair  mi  clia  b'  ann  gu  m'  bhuannachd 

Tigh'nn  thar  a'  chuaiii  air  a  chuairt  'bha  meallt' 
Gu  tìr  nan  craobh  anns  nach  'eil  an  t-saorsainn, 

Gun  mhart,  gun  chaora,  's  mi  dh'  aodach  gann. 

Gur  h-iomadh  ceum  anns  am  bi  mi  'n  dèis-laimh 

Mu  'n  dean  mi  saibhir  mo  theachd  an  tìr; 
Bidh  m'  obair  èig'neach  mu  'n  toir  mi  f  eum  aisd' 

'S  mu  'n  dean  mi  rèiteach  air  son  a'  chroinn. 
'Cur  sguinn  an  teinntein  air  muin  a  chèile 

Gu  'n  d*  lasaich  f èithean  a  bha  na  'm  dhruim, 
'S  a  h-uile  ball  dhiom  dubh,  salach,  sealltainn, 

Bidh  mi  ga  m'  shamhlachadh  ris  an  t-sùith. 

Ge  mòr  an  seanachas  a  bh'  aca  'n  Albainn 
^l^  Tha  'chùis  a  dearbhadh  nach  robh  e  fior  j 

Na  dollair  ghorma  cha  'n  fhaic  mi  'falbh  iad 

Ged  'bha  iad  ainmeil  a  bhi  's  an  tìr. 
Ma  nitear  bargain  cha  'n  f haighear  airgiod, 

Ach  's  èiginn  ainmeachadh  anns  a'  phrls ; 
Ma  gheibhear  cùnnradh  air  feadh  nam  bùithean 

Gu  'm  pàighear  'null  e  le  flùr  no  im. 

Cha  'n  fhaic  mi  margadh  no  latha  fèille 

No  iomainn  feudalach  ann  an  drobh 
No  nì  'ni  f eum  dhuinn  am  measg  a  chèile  ] 

Tha  'n  sluagh  'n  an  èiginn  's  a'  h-uile  dòigh. 
Cha  chullaidh  fharmaid  iad  leis  an  ainbheach, 

A  reic  na  shealbhaicheas  iad  an  còir. 
Bidh  fear  na  fiachan  a's  cromadh  cinn  air 

G'a  chur  do  'n  phrìosan  mur  dìol  e  'n  stòr. 

Mu  'n  tig  na  cùisean  à  tigh  na  cùrtach 

Gu  'n  tèid  an  dùblachadh  aig  a'  mhòd ; 
Tha  'n  lagh  a'  giùlan  o  laimh  na  jury 

Gu  'n  tèid  an  spùinneadh  's  nach  fìù  an  còrr, 
Bidh  earraid  *  siùbhlach  air  feadh  na  dùthcha 

G'  an  ruith,  le  cùnntasaibh  air  an  tòir; 
Gur  mòr  mo  chùram  gu  'n  tig  e  'm  ionnsaidh, 

Cha  ghabh  e  diùltadh  's  bidh  diùbhail  òirnn'. 

*  Earraid,  a  Constable. 

Cha  'n  fhaigh  mi  innse  dhuibh  anns  an  dàn  so, 

Cha  dean  mo  nàdur  a  chur  air  dòigh 
Gach  fìos  a  b'  àill  leam  'thoirt  do  na  càirdean 

'S  an  tìr  a  dh'  f  hàg  mi,  'rinn  m'  àrach  òg. 
Gach  aon  a  leughas  e  tuigibh  reusan, 

'S  na  tugaibh  èisdeachd  do  luchd  a'  bhòsd ; 
Na  fàidhean  brèige  a  bhios  g'  ur  teumadh, 

Gun  aca  'spèis  dhibh  ach  dèigh  'ur  n-òir. 

Ged  bhithinn  dìchiollach  ann  an  sgrìobhadh 

Gu  'n  gabhainn  mìosa  ris  agus  còrr 
Mu  'n  cuirinn  crìoch  air  na  bheil  air  m'  inntinn 

'S  mu  'n  tugainn  dhuibh  e  le  cainnt  mo  bheòil. 
Tha  mulad  dìomhair  an  dèigh  mo  jìonadh 

Bho  'n  's  èiginn  strìochdadh  an  so  ri  m'  bheò, 
Air  bheag  thoilinntinn  's  a  choille  chruinn  so 

Gun  duine  faighneachd  an  seinn  mi  ceòl. 

Cha  b'  e  sin  m'  àbhaist  an  tùs  mo  làithean, 

'S  ann  bhithinn  ràbhartach  aig  gach  bòrd; 
Gu  cridheil,  sunndach,  an  comunn  cùirteil 

A'  ruith  ar  n-ùine  gun  chùram  oirnn. 
'N  uair  thug  mi  cùl  ruibh  bha  mi  g'  ar  n-ionndrainn, 

Gu  'n  shil  mo  shùilean  gu  dlùth  le  deòir, 
Air  moch  diar-daoin  a'  dol  seach  an  caolas, 

'S  an  long  fo  'h-aodach  's  a  ghaoth  o  'n  chòrs'. 


MO  NIGHEAN  DONK 

Seisd.— Their  mi  ho,  robha  h6, 

'S  mithich  dhuinn  èirigh, 
Mo  nigh'n  donn. 

'S  mitliicli  dhòmli-sa  dol  dachaidh, 
Tha  mi  fad'  air  mo  chèilidh, 

Mo  nigh'n  donn. 

Their  mi  ho,  &c. 

Bheir  nii  m'  aghaidh  air  Muile, 
Ged  is  duilich  dhomh  fhèin  e, 

Mo  nigh'n  donn. 

Their  mi  ho,  &c. 

'S  mòr  gruaman  na  h-iarmailt, 

'S  gaoth  an  iar  a'  cruaidh  shèideadh; 

Mo  nigh'n  donn. 

Their  mi  h6,  &c. 

Tha  na  tonnan  's  a'  ghàraich, 
'Tigh'nn  gu  tràigh  le  greann  èitidh, 

Mo  nigh'n  donn. 

Their  mi  ho,  &c. 

Tha  na  cithean  trom  sneachda 
'Dall-ghleachd  anns  na  speuraibh, 

Mo  nigh'n  donn. 

Their  mi  hò,  &c. 

Tha  na  h-uillt  le  dearg-rànaich 
'Sguabadh  sgàrnaich  nan  slèibhtean, 

Mo  nigh'n  donn. 

Their  mi  h6,  &c. 

Tha  na  craobhan  mòr,  miarach, 
As  am  friamhaich  'g  an  reubadh, 

Mo  nigh'n  donn. 

Their  mi  h6,  &c. 

Tha  eòin  bhùchain  nan  chiaintean, 
Leis  an  uamhas  'g  an  lèireadh, 

Mo  nigh'n  donn. 

Their  mi  h6,  &c. 

'S  eòin  bkeaga  na  coille, 
Gob,  's  an  doire,  fo  'n  sgèithe, 

Mo  nigb'n  donn. 

Tlieir  mi  ho,  &c. 

'S  bochd  nuallan  nan  aighean 
Air  na  straithean  lom,  glè-gheal, 

Mo  nigh'n  donn. 

Their  mi  ho,  &c. 

'S  truagh  mise  'n  tir  Oisein, 

'S  mi  gun  soistinn  mu  m'  eudail, 

Mo  nigh'n  donn. 

Their  mi  ho,  &c. 

'S  nach  comas  dol  thairis 

Dh'  fhios  a'  bhaile  'm  bheil  m'  èibhneas, 

Mo  nigh'n  donn. 

Their  mi  ho,  &c. 

Far  an  d'  fhàg  mi  mo  leannan, 
Maighdean  chanach  na  fèille  ! 

Mo  nigh'n  donn. 

Their  mi  ho,  &c. 


AN   GAIDHEAL   AIR   LEABA-BAIS. 
Le  Eanraig  Macillebhain,  Glaschu. 

Fad'  air  falbh  bho  thìr  nan  àrd-bheann, 

Tha  mi  'm  fhògrach  an  tìr  chèin; 
Am  measg  choigreach  's  fad'  o  m'  chàirdean, 

Tha  mi  'm  laidhe  so  leam  fèin. 
Tha  mo  chridhe  briste,  brùite, 

Saighead  bàis  a  nis  am  chom, 
An  ùine  ghearr  mo  shùil  bidh  dùiiite, 

'S  aÌ2f  a'  bhàs  mi  'm  chadal  trom. 

'S  tric  ag  èirigh  suas  am  chuimhne, 

Albaimi  àillidh,  tìr  nam  beann ; 
Chi  mi  sud  an  lèanag  uaine, — 

A's  am  bothan  anns  a'  ghleann. 
Tha  gach  nì  fo  bhlàth  gu  h-ùraidh, 

Aig  an  allt'  tha  crònan  fann, 
Air  a'  ghaoith  tha  fàile  cùbhraidh 

'Tighinn  bho  fhlùrain  nach  'eil  gann. 

'S  ann  a  sud  a  f huair  mi  m'  àrach  j 

'S  mi  neo-lochdach  mar  na  h-uain; 
Ach  's  lom  a  dh'fhàgadh  nis  an  làrach 

Bho  'n  a  sheòl  mi  thar  a'  chuain. 
Thar  leam  gun  cluinn  mi  guth  nan  smebrach, 

'Seinn  gu  ceblar  feadh  nan  crann; 
'S  òran  binn  nan  niseag'  bòidheach, 

Ard  's  na  speuran  os  mo  cheann. 

Chi  mi  chill  aig  bun  a'  bhruthaich, 

Taobh  an  uillt  tha  ruith  gu  lùgh'r, 
'S  tric  a  bha  mi  sud  gu  dubhach, 

Caoidh  nan  càirdean  tha  fo  'n  ùir. 
Mo  mhàthair  's  m'  athair  tha  'n  an  sìneadh, 

'N  cadal  sìorruidh  anns  an  uaigh; 
'S  chaidh  mo  chopan  searbh  a  lìonadh 

'N  uair  a  d'  fhàg  mi  'n  sin  mo  luaidh. 

Nis  cha  lèir  dhomh  tìr  nam  àrd-bheann, 

Air  mo  shùil  tha  ceò  air  fàs; 
Am  measg  choigreach  's  fad'  o  m'chàirdean, 

Tha  mi  feitheamh  air  a'  bhàs. 
Thu-sa  spioraid  bhochd,  tha'n  daorsa, 

Ach  cha  'n  fhada  bhios  tu  ann; 
Thig,  a  Bhàis,  a's  thoir  dhomh  saorsa, 

Beannaphd  leat,  a  thìr  nam  beann. 

COMHRADH  EADAR 
DUN-BHRUSGRAIG  AaUS  FEAE-TURAIS. 

Le  Iain  òg  Mac-Corcadail. 
AiR  FoNN  : — ^^Gur  h-in  Galuit  a  hhJaig  Rumair.^^ 

FEAR  TURAIS. 

A  Dhùn-Bhrusgraig  nan  cas-chreag, 
Ged  bha  mi  tacan  ar  falbh  uait, 
Thàinig  smaointinn  fo  m'  aigne 
Gu  tigh'nn  a  dh'fhaicinn  do  ghorm-bhrat; 
'S  gu'n  gabhainn  sealladh  o  d'  chùirnean 
Air  gleannan  cùbhraidh  nan  tolman, 
Far  an  d'fhuair  thu  do  leaba, 
A's  Leac-an-daraich  mar  cholbh  dhith, 
'S  cha'n  'eil  i  lag. 

'S  iomadh  linn  'chuir  thu  tharad, 
A's  garbh  char  chuir  an  gnìomh  ort, — 
Cha'n  e  sin  tha  air  m'aire 
Ach  pàirt  do  dh'  eachdraidh  na  linn  so : 
Innis  dhomh  mu  m'  luchd-dùthcha, 
Ciod  an  cùrsa  'n  do  thriall  iad? 
Cha'n  'eil  aon  dhiubh  ri  'fhaicinn 
Ris  an  leiginn  mo  bhriathran 

Ged  bhithinn  lag. 

Tha  mi  'faicinn  nam  bailtean, 
'S  an  tric  'robh  aighear  's  toilinntinn, 
'N  an  làraichean  farsuing, 
Gun  fhasgadh  no  dion  annt'; 
'N  àite  gleadhraich  nan  eachraidh, 
Nan  cairtean  's  nan  cliathan, 
Anns  an  earrach  cha'n  fhaic  mi 
Ach  cìobair  's  madadh  r'a  chliathaich 
'S  na  h-uile  srath. 

Tlia  iia  li-iiinisean  maiseacli 

'S  an  tric  a  thaiglieil  mi  'm  òige — 

Na  lagain  'tlia  fasgach 

Le  fuarain  's  biolaii*  'n  am  pbran ; 

Gach  gleann,  cnoc,  agas  cas-shrath, 

Gach  srath  agns  mòinteach — 

Tha  iad  uile  mar  bha  iad, 

Ach  cà'  bheil  càirdean  a's  eòlaich 

A  chaidh  'chur  àsl 

AN  DUN  a'  FREAGAIRT. 

Ma  's  e  Gall  a  tha  'labhairt 
Gabh  mo  chomhairle  tràthail, 
Cuir  car  ann  a'  d'  chasaig, 
'S  thoir  ort  sìos  thun  na  tràthadh : 
Ged  tha  sibh  làidir  'san  tìr  so 
'S  air  ur  lìonadh  le  àrdan, 
Cha  dean  sibh  amadan  diomsa 
Le  cur  a  sios  air  na  Gàidheil 

Nach  d'  rinn  dhuibh  cron. 

FEAR-TURAIS. 

A  Dhùn  aosda  nan  glas-chreag, 

'S  ann  a  th'annam  fior  Ghàidheal, 

A  dh'  fhàg  an  tìr  bho  cheann  tamuill 

'S  tha  'measg  nan  Gallaibh  a  chòmhnuidh  ; 

A's  thug  mi  'n  sgriob  so  a  t'  amharc, 

Gun  fhanaid  no  mòr-chuis, 

Dh'  fheuch  am  faighinn  uait  sgeula 

Mu'n  eucòir  's  mu'n  dòghhim 

Th'  air  Ile  bhochd. 

AN  DUN. 

'S  iomad  aon  thig  am  amharc 
A  bhios  ri  f anaid  's  ri  mòr-chuis ; 
Ach  's  iad  na  Gaill  tha  mi  'g  ràtuinn, 
Oir  tha  iad  làidir  's  an  dòigh  so, 

Le'n  ada  spàirte  mu'ii  cluasan 
'S  dreacli  ari  fhuachd  air  an  sròntan — 
Clia'n  fhiach  's  cha'n  £hiù  leò  a'  Ghaidhealtachd 
Ged  's  i  chuir  loinn  air  na  sgròbain 
'Fhuair  innte  blas. 

Ach  tha  mi  tuigsinn  o  d'  chainnt-se 

Gur  h-ann  's  a'  Ghleann  'chaith  thu  t-òige ; 

'S  ged  tha  thu  'giulan  na  h-aida 

'S  i  bhoineid  chochdte  bu  chòir  dhuit, 

Bha  do  chàirdean  gu  socair 

Anns  a'  ghleannan  so  chòmhnuidh ; 

Ach  trid  nan  triocan  aig  Wehstei' 

A  Port-asgaig  gu'n  d'  sheòl  iad 

A  nunn  do'n  Eos. 

Tha  mòran  thuath'nach  's  an  àm  so 
Anns  a'  Ghleann  'cur  an  òrdugh, 
'Dhol  thar  na  h.-Atlantic 
Chum  's  gu'n  seachainn  iad  fòirneart ; 
Chionn  tha  Brown  agus  Wehster^ 
Mar  mhadaidh-allaidh  gun  tròcair, 
A'  skigadh  nan  truaghan, 
'S  a'  toÌT't  uatha  gach  fòirlinn 

A.  gheibh  iad  ac'. 

'S  ann  leam  is  duilich  r'a  aithrÌR 
Gu  bheil  na  nàisinich  dhìleaw 
Air  an  cur  as  an  fhearann, 
Le  ainneart  's  le  mì-rùn ; 
Na  Gaill  a'  faotainn  an  uachdar 
'G  an  ruagadh  's  'g  an  dìobairt — 
Anns  gach  baile  cha  chhiinn  mi 
Ach  falbh  thar  tuinn  gus  an  tìr  sin 
A  tha  ro  mhaith. 

Tha  cuid  dmbh  'fàgail  na  dùthcha, 
'S  cuid  a'  sgrùdadh  nam  màltan — 
Cuid  gun  fhios  ciod  a  ni  iad 
A'  trusadh  bìdh  do  na  pàisdean  ; 
Na  maoir  a'  faotairin  làn  chosnadh — 
Gach  Boc  agus  Càrach — 
Mar  choin  air  èil  's  iad  ri  sodan 
Gu  bhi  'm  broiUeach  gach  Gàidheal 
O'n  tha  iad  bochd. 

Bho  'n  dh'  fhàilnich  uachdran  an  eilein 
Tha  Ile  'sgeith  as  nan  nàisneach  ; 
'S  cha'n  'eil  aogasg  an  gradaig 
Gu'n  tèid  stad  air  an  àr  so  ; 
Ach  gabh  mo  leth-sgeul  car  tamuill, 
Bho'n  tha  mi'n  cabhaig  an  tràsa, 
'N  uair  thig  thu  rithisd  am  amharc 
Bidh  agam  naigheachd  is  feàrr  dhuit, 

'S  mo  bheannachd  leat. 


T  U  I  R  E  A  D  H . 

Leis  an  Lighiche  Mac  Lachainn,  nach  maireann. 

'S  trom  mo  ghleus  air  an  stùchd 

Anns  an  fheasgar  chùbhraidh,  chèit', 

Dealt  nan  speur  a'  teurnadh  dlùth, 
Inneal  ciùil  am  bàrr  gach  geug, 

Chrom  a'  ghrian,  tha  'n  iarmailt  ruadh, 
Air  cuan  mòr  nan  stuadhan  àrd; 

Feuch  an  long  ag  èiridh  suas, — 
Mar  thannasg  fuar  i  seach  a'  snàg. 

Tha  'n  oidhche  'teachd  le  'trusgan  ciar, — 
Tha  'n  àirde  'n  iar  air  dol  'n  a  smàlj 

Thrèig  an  t-sèisd  'bha  'm  beul  gach  ian, 
Gidheadh  cha-n  'eil  mi  'triall  o  'n  àird. 


Tha  gach  dùil,  's  gach  cuileag  fhaoin 
Air  gach  taobh  a'  gabhail  tàimh; 

Ach  mise  'am  shìneadh  anns  an  fhraoch, 
Fo  iomairt  smaointean  baoth  gun  stàth, 

O'n  a  thàinig  mi  do  'n  t-saoghal 
'S  beag  a  rinn  mi  'smaointean  glic; 

Mar  bhlàth  cluarain  air  an  raon, 
'Ghluaiseas  leis  gach  gaoith  a  thig. 

Gidheadh  tha  smaointean  tiamhaidh,  bochd, 
'Nochd  a'  mosgladh  ann  am  chrìdh', 

Tha  mar  fhàsach  falamh,  fuar, 
'S  e  gun  luaidh  air  neach,  no  nì. 

Cha  'n  'eil  agam  leannan  gaoil, 

No  caraid  caomh  agam  fo  'n  ghrèin, — 

Cha'n'eil  agam  bean  no  clann, 

No  neach  a  b'  annsa  leam  na  'chèil', 

Amhuil  mar  bhrùid  air  a  mhagh, 

Gun  eagal  Dhè,  gun  ghràdh,  gun  dùil; 

Cha  'n  'eil  cùram  air  mo  chrìdh', 
'S  mi  gun  nì  's  an  cuii'  mi  ùigh. 

Ard-E-ìgh  nam  feart  tionndam  riut, 
A's  air  mo  ghlùinean  guidheam  ort, — 

Deònaich  dhomh-sa  cridhe  nuadh, — 
Eisd  ri  m'  ùrnuigh  thruaigh  an  nochd. 

Doirt  a  niias  do  Spiorad  caomh, — 

Ris  an  t-saoghal  bheiream  cùl; 
Dhnit  a  mhàin,  O !  thugam  gaol, 

A'  d'  Aon  Mhac  f èin,  O !  ciiiream  dùil. 

Eisd,  a  Shlànuighear  nam  buadh, 

Ki  ùrnuigh  thruaigh  a'  teachd  o  m'  chrìdh', 
Tha  mo  cheum  air  slighe  'bhàis, 

'Thriath  nan  gràsan  sàbhail  mi. 


BAS     MHAIRI. 

CAILEAG  A  BHA  ANABARRACH  GAOLACH  's  A  CHAOCHAIL  'n  A 

leanabachd. 
Le  Eòbhan  Mac-Colla. 

Chaochail  i — mar  neulta  ruiteach 

'Bhios  'san  Ear  mu  bhriste  fàire, 
B'  fharmad  leis  a  Ghrèin  a'  bòi'chead, 

Dh'  èirich  i  'na  glòir  chur  sgàil  orr'. 

Chaochail  i — mar  phlatha  grèine. 

'S  am  faileas  'na  rèis  an  tòir  air; 
Chaochail  i — mar  Bhogh'  nan  speura, 

Shil  an  fhras  a's  thrèig  a  ghlòir  e. 

Chaohail  i — mar  shneachd  a  luidheas 

Air  an  tràigh  ri  cois  na  f airge ; 
Dh'aom  an  làn  gun  iochd  air  aghaidh — 

'Ghile  O  cha  b'  fhada  shealbhaich! 

Chaochail  i — mar  ghuth  na  Clàrsaich 

'N  uair  as  drùitiche  's  is  mìls'  e; 
Chaochail  i — mar  sgeulachd  àluinn, 

Mu'n  gann  thòisichear  r'  a  h-ìnnseadh. 

Cliaochail  i — mar  bhoillsge  gealaich, 
'S  am  maraiche  fo  gheilt  's  an  clorcha; 

Chaochail  i — mar  bhruaclar  milis, 

'S  an  cad'laiche  duilich  gu'n  d'fhalbh  e. 

Chaochail  i — 'an  tùs  a  h-àille, 

Cha  seachnadh  iad  à  Pàrras  fèin  i; 

Chaochail  i — O !  chaochail  Màiri 
Mar  gu'm  bàthte  ghrian  ag  èiridh ! 


OR  AN 

Do  Seonaid  Acha-triachadain, 

Seisd. — Failu  o  ro  ho, 
O  ho  i  o  ho  ro, 
Failu  o  ro  hè. 

'N  uair  thainig  mi  Ghleann  a  Comhann, 
Bha  gach  gnothach  romham  rèidh. 

Fhuair  mi  sealladh  air  an  rìbhinn, 
'S  gloine  lìth  's  a's  sìobhailt  beus. 

Com  a's  cruinne,  bian  a's  gile, 
Meur  a's  grinne  ri  cuir  grèis. 

Cùl  mar  dhìthean,  deud  mar  dhìsne, 
Beul  a's  mìlse  o'n  tig  sgeul. 

Gnùis  na  tlachda,  mùinte,  macant', 
Sùil  mar  dhearcaig  air  a'  ghèig. 

Stòlda,  ciallach,  làn  do  riaghailt, 
Mòdhail,  dianadach  gu  feum. 

Uasal,  seòclidail,  mar  bii  cliòir  dhi, 
'S  i  gun  phròis,  gun  lebm,  gun  leud. 

lochdmhor,  bàighail,  caoimhnail,  càirdeil, 
Gun  ghnè  dh'àrdan  chuir  an  cèill. 

Corp  seang  fallain,  mar  an  canach. 
Cridhe  geal,  's  e  glan  o  bheud. 

'S  tearc  ri  fhaicinn  samhla  'pearsa, 
Fiamh  na  maise  air  a  crè. 

Aodan  ùrghlan,  anail  chiibhraidh, 
Inntinn  shunndach,  nach  trom  gleus. 

Troigh  a's  cuimir'  am  bròig  chumhain, 
'S  a's  bòidhiche  siubhal  thèid  air  feur. 

Calpa  bàn,  nach  b'àbhaist  fhaicinn, 
'S  e  gu  lionta,  reachd-mhor,  rèidh. 

Righ  gu'm  faic  mi  thu  aig  òig-fhear, 
Dha'm  bi  stòras,  agus  sprèidh. 

Dha'm  bi  fearann,  agus  daoine, 
Cridhe  faoilidh,  's  tagha  gnè, 

Laoch  meamnach,  làidir,  calma, 
Ghleidheas  buaidh  le  armaibh  geur. 

Sliochd,  a's  aiteas,  's  mòran  beartais, 
A  bhi  agaibh,  's  beannachd  Dhè. 

Gràdh  nan  daoine  'bhi  oirbh  daonnan, 
Fad  ar  saoghail  gus  an  eug. 

DUIL  RI   BAILE-CHAOLAIS   FHAICINN, 

AiR  a'  cheud  la  do'n  Fhogharadh,  1856. 
Le  Iain  Camaron, 

Air: — ^^Johnny  stays  long  at  the  Fairy 

L  U  I  N  N  E  AG. 

O  Clii,  chi  mi  na  mor-blieannaibli ; 
O  Chi,  chi  mi  na  cor-blieannaibli; 
0  Chi,  chi  mi  na  coireachan — 
Chi  mi  na  sgoraibh  £o  cheò. 

Chi  mi  gun  dàil  an  t-àit'  's  d'  rugadh  mi, 
Cuirear  orm  fàilt'  'sa'  chainnt  a  thuigeas  mi; 
Gheibh  mi  ann  aoidh  a's  gràdh  'n  uair  ruigeam 
JSTach  reicinn  air  tunnachan  òir. 

Chi  mi  a'  ghrian  an  liath  nam  flaitheanas, 
Chi  mi  's  an  iar  a  ciar  'n  uair  luidheas  i; 
Cha  'n  ionnan  's  mar  tha  i  ghnàth  's  a'  bhaile  so 
'N  deatach  a'  falach  a  glòir. 

Gheibh  mi  ann  ceòl  bho  eòin  na  Duthaige, 
Ged  a  tha  'n  t-àm  thar  àm  na  cuthaige, 
Tha  smeòraichean  ann  is  annsa  guth  leam 
Na  pìob,  no  fiodhal  mar  cheòl. 

Gheibh  mi  le  lìontan  iasgach  sgadain  ann, 
Gheibh  mi  le  iarraidh  bric  a's  bradain  ann; 
Na'm  faighinn  mo  mhiann  's  ann  ann  a  stadainn. 
'S  ann  ann  is  fhaid'  bhithinn  beò. 

Chi  mi  ann  coilltean,  chi  mi  ann  doireachan, 
Chi  mi  ann  màghan  bàn'  is  torraiche, 
Chi  mi  na  fèidh  air  làr  nan  coireachan, 


Falaicht'  an  trusgan  do  cheò. 

Beanntaicliean  àrd'  is  àillidh  leaclidainnean, 
Sluagh  ann  an  cbmhnuidh.  's  còire  cleachdainnean, 
'S  aotram  mo  cheum  a'  leum  g'am  faicinn, 
A's  fanaidh  mi  tachdan  le  deòin. 

Fàgaidh  mi  ùpraid,  sùrd,  a's  glagaraich, 
Dh'fhaicinn  na  tìr  an  cluinnt'  a'  chagaraich, 
Eàgaidh  mi  cùirtean  dùinte,  salach, 
A  dh'amharc  air  gleannaibh  nam  bò. 

Pàilt'  air  na  gorm-mheallaibh,  tholmach,  thulachanach, 
Fàilt'  air  na  cbrr-bheanna  mòra,  mullanach, 
Fàilt'  air  na  coilltean,  fàilt'  air  na  h-uile, 
O !  's  sona  bhi  'fuireach  'n  an  còir. 


MO  ETJN  AIE  MO  LEANNA^. 

Le  Baintighearna  D'oyly. 

Seisd. — Mo  rùn  air  mo  leannan, 

'S  tu  dhùraichdinn  leanntuinn, 

Gur  cùbhraidh  leam  t-anail  na  ròsan, 
Mo  rùn  air  mo  leannan, 
'S  tu  dhùraichdinn  leanntuinn — 

'S  beag  ioghnadh  gach  caileag  bhi  'n  tòir  ort. 

'S  math  thig  air  mo  ghràdh-sa 

Còta  grinn  air  dhath  sgàrlaid, 
'S  ann  aig  tha  'n  cùl  fàinneach  is  bòidhche, 

Sùil  mheamnach,  chiùin,  mheallach, 

Nach  feargach  a  sealladh, 
'S  bu  dearbh  thu  ri  d'  ghealladh  an  còmhnuidh, 
Mo  rùn.  etc. 

'N  iiair  chìte  air  làr  thu, 

Ged  b'  eireaclidail  càcb, 
'S  e  do  cheum  bheireadh  bàrr  air  ni's  leòir  dhuibh; 

'S  air  sràidean  Dhun-èidinn 

'S  i  shealladh  gu  h-eutrom, 
'S  bhiodh  miann  air  gach  tè  air  do  phòsadh. 
Mo  rùn,  etc. 

Ged  bha  fleasgaich  na  dùthcha 

Ga  m'  shireadh  le  sùgradh, 
A's  iomadh  fear  cùirteil  an  tòir  orm, 

Bha  uaisle  a'd'  ghiùlan 

A  choisinn  mo  rùn-sa, 
Ach  's  e  mealladh  do  shùilean  a  leòn  mi. 
Mo  rùn,  etc. 


ORAN  DO  PHEIONNS'  TEARLACH. 
Le  Baintighearna  D'oyly. 

Ceud  soraidh  a's  slàint'  uam  null  thar  an  t-sàil', 

Do'n  òg  ris  an  canadh  iad  "Mòrag," 
Ach  moire  thàr  leam-sa  gu  'm  be  sin  am  Prionnsa, 

Do  'm  bu  chòir  a  bhi  cantail  air  mòrachd. 

O,  Theàrlaich  òig  Stiùbhard  'n  uair  chuartaich  thu  Bù-ad 
'S  a  thàinig  thu  Mhùideart  's  a'  Mhòr-thìr, 

Gur  beag  bha  mi  'n  dùil  mar  shilleadh  mo  shùil, 
'N  uair  ghabhadh  tu  aiseag  bho  Chnòideart. 
Ceud  soraidh,  etc. 

'N  uair  leum  thu  air  tìr,  deadh  choltas  mhic  rìgh, 

'Toirt  leum  air  gach  cridhe  le  sòlas, 
Bha  deàrrsadh  do  shùl  mar  iolair  nan  stùchd, 

Mar  smeòrach  do  ghuth  air  a  bhòidhchead. 
Ceud  soraidh,  etc. 

*N  uair  chnalas  an  sgeul  feadh  nan  Gàidheal  gu  lèir, 
Bu  ghrad  a  bha  cruinneachadh  mòr  dhiubh; 

Thug  iad  mionnan  air  ball  nach  leagadh  iad  lann, 
Gu'n  cuireadh  iad  'n  ceann  de  Kìgh  Seòras. 
Ceud  soraidh,  etc. 

'N  uair  chìt'  air  a'  bhlàr  thu,  deadh  mharcaich  air  àrd  each, 
Do  chlaidheamh  na  d'  làimh  mar  bu  chòir  dhuit, 

Le  d'  itean  geal  rìoghail,  'n  a'  d'  bhoineid  ghuirm,  rìomhaich, 
Deadh  cheannard  air  mìltean  's  a'  chòmh-strìth. 
Ceud  soraidh,  etc. 

Cha'n  fhaicte's  an  rloghachd,  fear  do  dhreach  agus  d'ìomhaigh, 

'N  uair  chruinnichte  na  fineachan  mòra, 
O,  thasgaidh  's  a  rùin,  's  math  thigeadh  an  crùn, 

Air  do  chuailean  cas,  dlù-chlannach,  òr-bhuidhe. 
Ceud  soraidh,  etc. 


ORAN  FIIl  AIIIIDH-MHUILINN, 

Athair  Fhionnaghal  Dhomhnullaich  a  dh'  fhalbh 

LEIS  a'  PhRIONNSA. 

Slàn  iomradh  do  'n  m.haraich' 

A  chunnaic  mi  seachad  an  dè 
Mac  ud  Aonghais  Oig  bheachdaidh, 

Cha  b'e  'n  t-iomrall  leam  tachairt  riut  fèin, 
Fear  gun  iomluaisg  'na  'aigne, 

Bha  gu  sìobhalta,  staideil  an  cèill; 
Aig  a  mheud  's  a  bha  thlàchd  ort, 

Cha  d'fhuaradh  dhuit  masladh  no  beum, 

Slàn  o  chunnart  sud  dhasan, 

Cha  tèid  duine  'g  a  àicheadh  nach  fìor. 

O'n  's  i  'n  fhìrinn  a  b'fheàrr  leat, 

'S  o'n  's  i  'n  acfhuinn  a  ghnàthaich  thu  riamh. 

Mheud  's  a  fliuair  mi  dhe  d'  chòiread 
Ann  an  comain  an  eòlais  nacli  b'  fhiach, 

Ni  mi  'n  uiread  s'  a'  d'  chòmhnadh 

Fhad  's  is  urrainn  do  m'  chòta'ga  dhìol. 

Gheibhte  sud  am  beul  feasgair, 

Ann  a'  d'  fhàrdaich-sa,  beadradh  a's  mùirn, 
Bùird  mhòra  'gan  leagadh, 

A's  an  àirneis  bu  deis  às  an  cionn 
Bhiodh  na^  deochanna  brasa 

'G  am  brosnuchadh  seachad  air  thùs, 
Anns  na  cupanna  breaca ; 

Is  fir  òga  'g  an  aiseag  gu  dlùth. 

Gheibhte  sud  ann  a'  d'  fhàrdaich 

Ceòl  fìdhl'  agus  dàna  'cur  leis; 
Tigh  nan  uinneagan  clàraidh, 

Far  am  faigheadh  na  h-àraidhean  meas 
Dhomh-sa  b'  f  hui'asda  ràdhainn 

Gu  'm  b'e  sud  mo  cheòl-gàire  car  greis, 
Cha  bhiodh  cuideachd  mar  dhaimh  ort, 

Bhiodh  tu  fhèin  'n  a'  d'  cheol-gàire  'n  a  measg. 

'S  mòr  do  bhiuthas  aig  Gallaibh 

'N  uair  a  bhiodh  iad  air  allaban  cian, 
Meud  do  mhùirn  na  do  bhaile 

'S  cha  bu  chùirt  leat  'bhi  'malairt  am  bìdh, 
'S  tric  a  thug  thu  'uat  deannal 

Fhir  nach  sgrùbail  a  shealladh  am  prìb, 
'S  mò  do  dhùil  ann  an  onair 

Na  bonn  dheth  bhi  'd  sporan  'ga  dhìol. 

'S  iomadh  sruthan  de  'n  fhìor-fhuil 
Tha  ruith  ann  an  sìoladh  do  bhall, 

Sliochd  ud  Eao'uiU  mhòir,  phrìseii, 

Nach  d'fhòghlum  bhi  mìodhoir  no  gann 

Agus  deadh  Mhac  Illeatliaiii 

'S  gun  a  theaghlach  ri  f  haigheil  an  dràsd 
'Cur  le  chèil'  ann  an  cruadal 

'S  tric  a  bhuidhinn  iad  buaidh  anns  na  blàir. 

Dà  chraoibh  anns  a'  ghàradh 

Cha  'n'  ionnan  cur  f  àis  daibh  nan  dith's, 
Craobh  a  shìoluich  's  a  dh'fhàsas, 

Craobh  a  thuiteas  le  fràmh  is  le  aois, 
'S  ionnan  sud  's  mar  a  ta  sinn, 

Nis  o'n  phàigh  sinn  na  màil  ud  cho  daor, 
Tha  ar  n-urra  cho  làidir 

'S  gu  'n  cuir  e  'na  àite  gun  chlaoidh. 


HO  RO,  CHA'N  'EIL  CADAL  ORM. 

Ise. — Ho  ro,  cha'n  'eil  cadal  orm, 
Cha'n  'eil  m'  air'  air  sòlas, 
Mo  chul-thaobh  ri  ceòl  gàire 
Bho'n  là  chaidh  mo  phòsadh 

Ho  ro,  cha  'n  'eil  cadal  orm. 

Bha  m'  athair  is  mo  mhàthair 
'S  nio  bhràithrean  uile  deònach 

Mo  phòsadh  ris  an  t-seann  fhear 
O'n  bha  mi  gann  do  stòras, 

Ho  ro,  cha  'n  'eil  cadal  orm. 

'S  e  'n  t-òr  thug  an  car  asam, 

'S  e  'n  seann  fhear  rinn  mo  bhuaireadh, 
'S  e  'm  pòsadh  rinn  mo  shàruch', 

'S  tha  bhJàth  sud  air  mo  ghruaidh-se, 
Ho  ro,  cha  'n  'eil  cadal  orm. 

'Nuair  bhitheas  càcL.  's  na  bàiltean 
'A  cratliadli  an  cuid  ghùntaibli ; 

Bith'dh  mise  leis  an  t-seann  fhear 
A's  srann  aig  air  mo  chùl-thaobh, 
Ho  ro,  cha  'n  'eil  cadal  orm. 


Comhairl'  oirbhs'  a  chaileagan, 
An  earail  so  na  diùltaibh 

Gun  tàir  a  dhean'  air  òig-£hear 
Ged  bhith's  a  sporan  sùmhail, 

Ho  ro,  cha  'n  'eil  cadal  orm. 

Esan. — Ged  nach  'eil  an  òig  agam 

Dheanainn  òr  a  chùinneadh, 
A's  ghleidhinn  thu  'd  bhean  uasal 
Co  math  ri  f  ear  a'  d'  dhùthaich, 

Ho  ro,  cha  'n  'eil  cadal  orm. 

Nuair  dh'  èidear  le  calico 

Guanagan  na  tìre, 
Bith'dh  tusa  leis  an  t-seann  fhear 

A's  srann  aig  do  ghùn  sìoda, 

Ho  ro,  cha  'n  'eil  cadal  orm. 

Nuair  bhith's  mnath'n  a'  bhaile  so 
Bi  carachd  a's  ri  guaineasj 

Bith'dh  thusa  le  d'  bhanaraich 
A  cuir  a  chruidh  do  'n  bhuailidh, 
Ho  ro,  cha  'n  'eil  cadal  orm. 

Tha  naoi  bliadhna  'n  taice  so 
O'n  a  chaidh  sinn  còmhladh, 

Tha'n  oighreachd  an  diugh  sàbhailt' 
A's  pàisd'  aic'  air  a  glùinean, 

Ho  ro,  cha  'n  'eil  cadal  orm. 

O  tliàlaidli  mi  chadal  i, 

'S  dh'  amaisinii  air  a  dùsgadh, 
'S  tha  m'  inntinn  taingeil  toilichto 

'S  mo  sporan  air  a  giùlan, 

Ho  ro,  cha  'n  'eil  cadal  orm. 


OEAIS^    GAOIL. 
Le  Baintigheakna  D'oyly. 

Nam  bithinn  ejòlach  air  gabhail  òrain, 

Gu  'n  togainn  fonn  air  na  dh'  fhalbh  air  sàil', 
Tha  'm  bàta  seòladh,  's  mo  rùn  air  bbrd  oirr', 

'S  bidh  mi  gun  sblas  mur  tiU  e  tràth; 
Ged  chite  mìltean  do  fhleasgaich  fhìnealt', 

Cha  'n  'eil  's  an  tìr  so  na  bheir  ort  bàrr, 
Mo  rùn  is  m'  'eudail,  mo  roghainn  cèil'  thu, 

Ma  phòsas  tè  eil'  thu  cha  bhi  mi  slàn. 

Tha  beul  an  òigear  mar  bhilibh  ròsan, 

'S  a  ghuth  mar  smeòrach,  no  ceòl  nan  teud, 
Dà  bhlàth  shiiil  mhìogach  'n  a  aghaidh  mhìn-gheal, 

Mar  it'  an  fhìreun  a  mhala  rèidh, 
Fear  foinnidh  dealbhach  a  shiubhal  garbhlaich 

Am  beul  an  anamoich  ri  sealg  an  f  hèidh, 
'S  e  caoidh  do  chòmhraidh  a  dh'  fhàg  fo  bhròn  mi, 

'S  mi  bhi  gun  chòir  ort,  dh'  fhàg  trom  mo  cheum. 

Tha  sùil  mo  rùn-sa  gu  meallach  cùine, 

'S  mar  dhearcag  dhù-ghorm  fo  dhriùchd  a'  fàs, 
Mar  ghrian  ag  èirigh  moch  maduinn  chèitein 

Tha  sealladh  m'  'eudail  gu  h-èibhinn  tlàth; 
Do  dheud  geal  dìreach  fo  d'  bhilibh  mìn-dhearg, 

A'm  beul  na  fìrinn  bho  'm  mìllse  fàilt', 
Cha  'n  iarrainn  sùgradh  ach  pòg  bho  d'  chùr-bheul. 

Co  raimh  thug  sùil  ort,  's  a  dhiùlt  dhuit  gràdhl 

NIGHEANAG  A'  CHUIL  DUINK 

Le  Seumas  Munro. 

Seisd. — Nigheanag  a'  cliuil  duinn,  nach  fhan  thu'? 
Fhios  a's  tìr  gur  mi  do  leannan. 
Nigkeanag  a'  chuil  duinn,  nach  fhan  thu? 

Nigheanag  a'  chuil  bharr'inn  bhòidhich, 
Tha  mi  'n  tòir  ort  o  chionn  tamuil. 

Nigheanag  a'  chuil  duinn, 

etc, 

'S  ann  o  'n  bha  mi  beag  am  phàisde 
Thug  mi  'n  gràdh  dhuit  a  bhios  maireann. 
Nigheanag  a'  chuil  duinn. 

etc. 

'N  uair  a  bha  sinn  ris  a'  chuallach, 
Thug  mi  Inaidh  do  d'  chuailein  barr'ionn. 
Nigheanag  a'  chuil  duinn. 

etc. 

'S  leis  na  dh'  fhàs  de  dhreach  's  de  dh'  aoibh  ort, 
Thàlaidh  thu  mo  ghaol,  gu  daingean. 

Nigheanag  a'  chuil  duinn,  etc. 

Gorm-shùil  mheallach  aig  mo  ghaol-sa, 
Mala  chaol  is  caoine  sealladh ; 

Nigheanag  a'  chuil  duinn, 

etc. 

Gruaidh  is  deirge  na  an  caorunn, 

'S  e  fo  bhraon  am  bàrr  nam  meangan ; 

Nigheanag  a'  chuil  duinn, 

etc. 

Beul  0  'm  binne  ceòl  a's  gàire, 
Deudach  àluinn  mar  a'  ghaillionn; 

Nigheanag  a'  chuil  duinn. 

etc. 

Muineal  geal  mar  chanach  slèibhe. 
BroiUeach  ceutach  mar  an  eala; 

Nigheanag  ;;  chui'  dninn, 

etc. 

Seang-chruth  cuannda,  cuimir,  eutrom, 
'S  e  gan  èislein  no  gun  ainneamh. 

Nigheanag  a'  chuil  duinn,  etc. 

'S  tric  a  fhuair  mi  treis  de  d'  mhànran, 
Air  an  àiridh,  anns  na  gleannaibh. 

ì^'igheanag  a'  chuil  duinn,  etc. 

'S  minic  bha  mi  riut  a'  sùgradh 
Fo  na  geugan  cùbhraidh  barraich. 

Nigheanag  a'  chuil  duinn,  etc. 

'S  ann  's  a'  mhadainn  latha  Càsga, 
Thug  thu  dhomh  do  làmh  's  do  ghealladh. 

Nigheanag  a'  cbuil  duinn,  etc. 

Ach  ma  dh'  fhàgas  tu  an  dùthaich, 
'S  trom  mi  'giùlan  do  chion-falaich. 

Nigheanag  a'  chuil  duinn,  etc. 

C'  uime  rachadh  tu  gu  Galldachd 

Dh'  fhòghlum  fealltachd  o  na  Gallaibh'? 

Nigheanag  a'  chuil  duinn,  etc. 

Fan,  a  ghaoil,  an  tlr  nan  Gàidheal, 
Far  am  bheil  an  àbhaist  cheanail. 

Nigheanag  a'  chuil  duinn,  etc. 


SLAN  GU  'N  TILL  NA  GAIDHEIL  GHASDA. 

Oran  do  'n  Bhata-thoite,  da  'n  goirear  an 

Ceann-fine. 

Le   Ailein'Dughlach. 

Seisd. — Slàn  gu  'n  till  na  gàidheil  ghasda, 

Dh'  fhalbh  Di-màirt  air  sàil'  do  Ghlaschu, 
Leis  a'  bhàta  dhionach,  sgairteil, 
Làidir,  acfhuinneach  gU  sti-ìth. 

'S  e  'h-ainm  am  Beurla  's  aii  Gàidhlig, 
An  Ceann-fine  'measg  nan  Gàiclheal ; 
'S  thig  i  'dhùthaich  nam  beann  àrda, 
'S  gheibh  i  càirdean  anns  gach  tìr. 
Slàn  gu  'n  till,  etc. 

'N  uair  a  dh'  fhalbhas  i  gu  h-aotrom, 
'S  luaithe  'h-astar  na  'n  gath-gaoithe, 
Cha  till  fairg'  i  no  sruth  caolais, 

Ge  b'  e  taobh  do  'n  tig  an  t-shian, 
Slàn  gu  'n  tiU,  etc. 

'S  ged  a  dh'  èireadh  muir  gu  buaireas, 
Snàmhaidh  i  air  bhàrr  na  stuaghaibh, 
Mar  steud-cruidheach  'spuir  ga  bhualadh, 
'Dhol  'k  an  rèis  a  bhuannachd  cìs. 
'         Slàn  gu  'n  till,  ete. 

Le  cuibhleacliaibh  air  gach  taobh  dhi, 
'S  i  masgadh  fairge  le  saothair; 
loo'hnadh  's  momha  th'  air  an  t-saoorhal, 
A  dhealbh  clann-daoine  ri  'm  linn. 
Slàn  gu  'n  till,  etc. 

Gu  dol  an  aghaidh  na  gaoithe, 
Le  teine  gu  'ii  aon  snàthaine  aodaich, 
Gun  raimh,  ach  a'  stiùir  ga  saoradh., 
Air  muir  a'  taosgadh  na  giinn. 
Slàn  gu  'n  till,  etc. 

Sgioba  fearail  ri  àm  cruadail, 

'S  Captain  Mac-an-Aba  an  t-uasal, 

Calum  Dòmhnullach  a's  Ruairidh 

'S  Mac-Coinnich  a  tha  suairce,  grinn. 
Slàn  gu  'n  till,  etc. 

Captain  Mac-an-Aba  'n  t-àrmunn, 
A.  shìol  nam  fear  a  sheasadh  làrach, 
A  leagadh  aighean  agus  làn-daimh, 
Anns  an  fhàsach  bràighe  ghlinn. 
Slàn  gu  'n  till,  etc. 

Mu  TJrchaidh  nan  buinnean  gailfhiach, 
Aig  Eas-chaiteleig  nan  garbh-sLruth, 
'S  tric  rinn  do  morbha  marbhadh, 
Air  bradan  tàr-gheal  fo  'n  still. 
Slàn  gu  'n  till,  etc. 


DH'  FHALBH  MO  LEANNAN  FEIN. 

Le  nighean  fhir  Ionair-Sgathadail. 

Seisd. — Dh'  fhalbh  mo  leannan  fèin, 

Dh'  fhalbh  mo  chèile  lurach; 
Misneach  mhath  na  dhèigh, 
Dhòmh-sa  b'  èiginn  fuireach, 

Dh'  fhalbh  mo  leannan  fèin! 

Chunnaic  mis'  thu  'n  dè 

Tèarnadh  leis  a'  bhruthach; 
Bha  mo  shùil  a'd'  dhèigh, 

Ged  a  b'  fheudar  fuireach. 

Dh  fhalbh  mo  leannan  fèin! 

M'  èudail  am  fear  donn 

'Thogadh  fonn  le  furan, 
Deas  a  falbh  nan  stùc, 

'Chuireadh  smùid  à  gunna. 

Dh'  fhalbh  mo  leannan  fèin! 


GHAIDHEALACH.  341 


'S  e  iQO  cheist  an  t-òigear, 

Fear  a'  chòta  bhreacain ; 
'S  truagh  nach  robh  sinn  còmhla, 

'S  againn  còir  air  fearann. 

Dh'  fhalbh  mo  leannan  fèin! 

Dh'  fhalbh  mi  leat  an  dè. 

Ceum  a  sìos  am  Muilionn, 
Thug  mi  dhnit  mo  phòg 

'S  shil  mo  dheòir  le  mulad. 

Dh'  fhalbh  mo  leannan  fèin! 

'S  mise  'th'  air  mo  leònadh, 

O'n  a  sheòl  thu  thairis  ; 
'N  uair  a  gheobh  thu  thall 

Sgriobh  a  nall  do  bheannachd. 

Dh'  fhalbh  mo  leannan  fèin! 

Na  'n  tigeadh  tu  a  rùin, 

Chum  do  dhùthaich  a  rithist; 

Eachainn  leat  a  nùll, 

Ged  bhiodh  triùir  ga  m'  thilleadh; 

Dh'  fhalbh  mo  leannan  fèin! 

O'n  a  rinn  thu  seòladh, 

Air  long  mhòr  nan  crannaibh; 

Tha  mo  chridhe  brònach, 
'S  cha  'n  'eil  ceòl  air  m'  aire. 

Dh'  fhalbh  mo  leannan  fèin! 

'S  mise  tha  gu  cràiteach. 

On  là  dh'fhàg  thu  m'  baile, 
*S  mi  mar  uan  gun  mhàthair, 

Ged  is  nàir'  dhomh  aithris. 

Dh'  fhalbh  mo  leannanfèin! 


342  OEAIN 


'S  mise  tba  gu  tùrsach, 

'S  tric  mo  shùil  a  sileadh ; 
O  nach  faic  mi  thu 

'S  a'  bhliadhn'  ùr  a'  tighinn. 

Dh*  fhalbh  mo  leannan  fèin! 

[The  following  verses  were  added  to  the  chorus  of  the  preceeding 
soTirg  hy  Mr.  H.  Whyte^  Glasgow,  previous  to  the  collection 
of  the  foregoing  version.l 

Dh'  fhalbh  mo  leannan  fèin, 

Dh'  fhalbh  mo  chèile  lurj.ch; 
Misneach  mhath  na  dhèigh 

Dhòmh-sa  b'  èiginn  fuireach. 

Dh'  fhàlbh  mo  leannan  fèin) 

'N  uair  a  thog  thu  siùil, 

Bha  mo  shùil  a'  sileadh ; 
Dhuit-se  ghuidh  gach  beul — 

*'  Slàn  gu'n  dean  thu  tilleadh." 

Dh'  fhalbh  mo  leannan  fèinj 

Tha  mi  ghnàth  ga  d*  chaoidh, 

'S  mi  ga  m'  chlaoidh  le  fadal; 
Bho  'n  a  sheòl  thu,  rùin, 

Tha  mo  shùil  gun  chadal. 

Dh*  fhalbh  mo  leannan  fèin! 

Thainig  sgeul  gu  tìr 

'Leòn  mo  chiìdh'  mar  shaighead, 
Gu'n  robh  thusa  'hiaidh, 

'N  grunnd  a'  chuain  a'd'  laidhe. 

Dh'  fhalbh  mo  leannan  fèinl 

'S  cianail  leam  an  sgeul — 

Ciod  am  feum  bhi  fuireach? 
Bidh  mi  leat  gun  dàil 

'S  gheibh  mi  fàilte  's  furan. 

Dh'  fhalbh  mo  leannan  fèin! 

FAILTE  BHRAID-ALBAINK 

Mocli  's  a'  mhaduinn  's  mi  dùsgadh, 

'S  trom  m'  aigne  's  mi  tùrsach  gu  leòir, 
A'  sior  chuimhneach  na  dùthcha, 

Far  'n  do  chleachd  mi  bhi  'm  bhuachaille  bhò, 
Gheobhte  sithionn  a's  iasg  ann, 

Agus  ealachan  lionmhor  air  snàmh, 
Coileach-dubh  agus  liath-chearc, 

'S  ciod  tuillidh  a  dh'  iarradh  tu  ann? 

O !  fàilt  air  Braid-Albann ! 

Gheobhte  fèidh  ann,  a's  earban,  a's  minn, 
'S  iad  'n  an  luidhe  gu  cuanmhor, 

Ann  am  feadanaibh  luachrach  a's  clb'; 
Na  daimh  's  na  h-èildean  mu  'n  cuairt  doibh, 

'S  iad  na  'n  luidhe  air  guallainn  an  tuim, 
'S  iad  gu  bior-shùileach,  cluasach, 

'Feitheamh  ciod  thig  mu  'n  cuairt  anns  an  oidhch'. 

Tha  iad  earbsach  à  'n  casan, 

A  chuir  seachad  na  falaisg,  's  an  fhraoich, 
Le  'n  gasganan  geala, 

'S  iad  a'  dìreadh  ri  barraibh  nam  maol; 
An  earbag  le  'minnein, 

'S  i  glè  phrìseil  'g  a  fholach  measg  fhraoch, 
Air  eagal  an  fhorsair, 

'Nuair  thig  e  's  a  choin  leis  air  thaod. 

Cha'n'  eil  sruthan  gun  iasg  ann, 

'S  cha'n'  eil  gleannan  gun  fhiadh  ann  na  chòir, 
Le  minneinibh  riabhach, 

'S  iad  'nan  laidhe  gu  lìon'ar  measg  feòir; 

Damh  cabrach  's  sròn  fhiat  aig', 

Gabhail  gaoith'  ann  an  siantaibh  nan  nebil, 
Bu  shunntach  leam  bhi  'g  an  iarraidh, 

Ann  am  maduinn  chiùin,  ghrianach,  gun  cheb. 

Mu  thoiseach  an  t-samhraidh, 

'N  àm  cur  cruidh  air  na  gleanntaibh  gu  feur, 
Bhiodh  eòin  na  coille  gu  rannar, 

'Gabhail  ceileir  binn  greannar  doibh  fèin, 
Bithidh  an  uiseag  's  an  smeòrach, 

'S  iad  gu  ceòlmhor  air  barraibh  nan  geug, 
Is  binn  an  luinneag  's  an  òran, 

Ann  an  coiUe  nan  cnò  leofcha  fèin. 

Loch-a-tatha  nam  bradan, 

Tha  'tighinn  o'n  fhairge  bu  drabasta  tonn, 
'S  iad  gu  dearg-bhallach,  tarra-gheal, 

Iteach,  meanbh-bhreac,  ^orm-bhallach,  lom; 
'S  iad  a'  leum  ris  gu  colgarr', 

Glacadh  chuileag  air  bharraibh  nan  tonn 
Tha  iad  lìon'ar  's  gach  linne, 

'S  iad  a'  cladh  air  a'  ghrinneal  'san  fhonn. 

'S  iomadh  nigh'nag  dhonn,  chanach, 

Tha  dà  thaobh  Loch-a-tatha  mo  rùin, 
Ni's  gile  fo'n  anart, 

No  an  eala  air  bharra'bh  nan  tonn ; 
Càil  bhinn  air  son  ciùil  ac', 

Beul  a's  mìlse  na'n  siùcar  r* a  phòg; 
'S  tha'n  anail  cho  cùbhraidh, 

Bis  a'  bheatha  na'm  flùr  ann  a'd'  dhòrn. 

Aig  Eaglais  Chill-fhinn, 

Bu  chiatach  an  ni  leam  bhi  ann, 
'G  èisdeachd  shearmoinean  prìseil, 

Anns  am  biodh  an  fhìrinn  gun  mheang; 


OHAIDHEALACH.  345 


A  'toirt  dhuinn  sgeul  as  a'  Bhìobull, 
A's  ag  innseadh  gach  ni  mar  tha  ann 

Sgìreachd  eil'  anns  am  bi  thu, 

Cha'n  fhaigh  thu  gach  ni  mar  tha  ann. 

'S  lion'ar  aighear  a's  ceòl  ann, 

Fiodhall  theudach  'g  a  sgròb'  anns  gach  ait', 
Pìob  'g  a  sgaladh,  's  b'e  'n  ceòl  e, 

Thogadh  inntinn  nan  òganach  àrd; 
Bhiodh  gach  nìgh'nag  dhonn,  sheòlta, 

Fleasgach  caoimhneil  's  i  aige  air  làimh, 
A'  leum  mar  earbaig  air  mòintich, 

Ann  an  Seòmar  a'  Mhòid  ris  an  danns'. 

'Nuair  a  thèid  thu  thun  fèill  ann, 

'S  iomadh  fleasgach  deas  treun  a  bhios  ann, 
D'an  tig  breacan  aii  fhèilidh, 

'S  osan  geàrr  air  calp'  glè  gheal  nach  cam, 
Claidheamh  leathan  fo'n  sgèith  ac', 

Laoich  neo-chearbach  nach  gèill  ri  àm  teann 
'S  iad  nach  gèill  ri  àm  cruadail, 

'S  nach  bu  tais  ri  àm  bualadh  nan  lann. 

Ach  nan  tàrlamaid  còmhla, 

Gach  duine  bu  chòir  a  bhi  ann, 
Bhiodh  ann  Neacal  an  iasgaich, 

A's  Mac  Dhùghail  nam  fiadh  às  a'  ghleann; 
Agus  lain  Mac  Dhiarmaid, 

Duin'  iùlmhor  a  lionadh  dhuinn  dram, 
'S  cha  bhiodh  cuis  ann  mi-chiatach, 

'S  an  triùir  sin  gu  fianuis  thoirt  ann. 

'S  nam  biodh  cùis  ann  mi-chiatach, 

Gheibhte  mòd  agus  cùirt  ann  ni  's  leòir, 

Daoine  foghainteach  cliùiteach, 

A  chumadh  gach  cùis  mar  bu  chòir ; 

Fear  Aclialadair  rùnaich, 

Nacli  faiceadh  fear  diùid  air  a  lebn, 
'S  fear  Gi-lilinn-Iubhair,  gu  tùrail, 

'Toirt  breith  air  gach  cùis  aig  a'  mhòd. 

C  àite  'bheil  ann  an  Albainn, 

Ait'  a's  feàrr  na  Braid-Albann  mo  rùinj 
Tìr  nan  gaisgeach  'bha  dìleas 

A'  sheasdh  na  fìrin  's  a'  chrùin; 
Gheobht'  ann  crninneagan  bòidheach 

A  sheinnibh  dhuinn  òrain  bha  binn, 
Tir  nam  filidh  bha  àluinn, 

'S  lionnar  Bard  a  chaidh  àrach  na  d'  ghlinn. 


A  MHAIRI  GHAOIL. 

Le  Iain  Caimbeul  anns  an  Leideig. 

AiE  FoNN. — ^^Soraidh  slan  le  Fionn-Airidh" 

Seisd. — A  Mhàiri  ghaoil,  a  mheall  mo  chrìdh', 
A  Mhàiri  ghaoil,  tha  thu  am  dhìth : 
Gur  trom  tha  mi  's  na  deòir  le  strìth 

Ga  'n  cumail  shìos  bho  'n  dhealaich  sinn. 

Aig  àm  a  bhristeas  iad  a'  bhruach, 
Mar  ribe  fhaoin  roimh  thonn  a'  chuain, 
'S  a  dh'  fhàgas  iad  mo  chridhe  truagh 
A  smaoineachd  air  na  h-amaibh  ud, 

'San  robh  thu  'ghaoil,  gu  eutrom,  luath, 
Gu  sùnndach,  cridheil,  air  bheag  uaill; 
Is  beag  a  shaoil  mi  sin  a  luaidh, 

Co  luath  gu'm  feumta  dealachadh. 

Mar  ròs  a  bristeadh  macli  fo  bhlàtli, 
Measg  dhuilleig  uain',  air  glieug  a'  fàs; 
B'e  sud  do  clioimeas  air  an  là 

'N  do  gheàrr  am  bàs  ri  leatbad  thu. 

Ach  chaidh  thu  nis  do'n  leabaidh  rèidh, 
Fo  bhrata  tubhaidh  glas  do  fheur, 
'S  an  neònein  geal  a'  sileadh  dheur 

Fo  dhriùchd  a'  chèitein  thairis  ort. 

Tha  thu  sìnte  'n  Ach-nam-bà, 
A'd'  luidhe  iosal  shios  fo  'n  làr ; 
Is  goirt  mo  chridhe-sa  gach  là, 

Thèid  mi  gu  bràth  do'n  chaibeal  ud. 

'S  gus  an  luidh  mi  sìos  ri  d'  thaobh, 
Anns  a'  chisde  chumhann,  chaol, 
Traoghadh  cha  tig  air  a'  ghaol 

Thug  mi  co  daor  's  co  daingeann  duit. 


THA  ^N  DIL'  AIH  AN  ATHAR. 

^EISD. — Horin  o  irinn  ho  gù! 
Horin  o  hi  rì  u ! 

Tha'n  dil'  air  an  athar — 
Uisge  reamhar,  trom,  dlùth. 
Horin  0,  etc. 

Tha   ghaoth  air  an  uinneig, 
Leam  's  duilich  ati  tùrn. 
Horin  o,  etc. 

Tha'n  soirbheas  air  caochladh 
Ann  an  aodan  mo  rùin. 
Horin  o,  etc. 

Ged  a  bhiodh  i  na  b'àirde 

Bhiodh  mo  ghràdh  air  an  stiùir. 

Horin  0,  etc. 

*S  tu  b'urrainn  a  teàrnadh 

Air  sàil'  no  air  bùrn, 

Horin  0,  etc. 

Ged  a  bhitheadh  an  linnidh 

Air  mhire  'na  smùid; 

Horin  0,  etc. 

'S  ged  a  bitheadh  mo  chinneadh 

Ga  pilleadh  a  nùnn. 

Horin  0,  etc. 

Fhir  bhig  nan  sùl  donna, 

Cha  choma  leam  thu. 

Horin  o,  etc. 

Aghaidh  shoilleir  an  sgàthan, 

'S  tu  m'  àilleagan  sùl. 

Horin  0,  etc. 

Bh'  athnichinn  thu  tighinn 

Air  dhithis  no  thriùir; 

Horin  0,  etc. 

Air  choignear  no  sheisear — 

Air  dheichnear  's  e  's  mò. 

Horin  0,  etc. 

Gu'n  càirinn  do  leaba 

'S  gu'n  gleidhinn  duit  rùm. 

Horin  0,  etc. 

Gu'm  fosgiainn  an  dorus, 

'S  gu'n  caisginn  an  cù. 

Horin  0,  etc. 

Ach  fhir  nan  sùl  daithte, 
'S  tu  mo  thasgaidh  's  mo  rùn. 
Horin  o,  etc. 


GOBHA  MO  CHEIDHE. 
Le  Iain  Ma c-G riogair  am  Bard. 

'S  e  gobha  mo  chridh-sa, 

Gobha  nam  buadh; 
'S  e  Calum  Mac-Griogair, 

A  ruiginn  gu  luath, 
'S  gu  'm  faigh  mi  mo  ghnothach, 

'S  cha  ghabh  e  bheag  'uam, 
Ge  d'  bhiodh  na  ceudan, 

Aig  èigheach  'na  chluais. 

Gu  'm  bheil  e  co  uUamh, 

'S  co  duineil  's  bu  dual; 
'S  e  nach  biodh  fada, 

A'  fadadh  a  ghuail ; 
Gu  'm  faicear  a  shradan, 

Co  fhada  ri  Tuair  j 
'S  gu  'n  cluinnear  a  bhuillean, 

Air  Drumin,  le  'n  cruas. 


Thug  mise  dha  'n  t-urram, 

'S  cò  's  urra  thoirt  uaith, 
Air  goibhnean  na  cruinne, 

Thaobh  grinneas  is  luaths'. 
A'  m  faodhairt  's  an  cumadh, 

Cha  toir  duine  air  buaidh, 
'S  na  'm  f  haighte  's  tigh  òsd'  e, 

'S  e  dh'  òladh  a'  chuach. 

'S  'n'iiair  tlièid  e  do  'n  cheardaicli, 

Gur  àillidh  a  shnuadh; 
Ach  bi'dh  e  mar  bha  e, 

'Cuir  blàth's  air  a  ghruaidh; 
'S  e  gu  furanach.  fàilteach, 

'S  ro  ghràdhach  ri  tuath, 
Ach  bu  mhath  leis  teath-linneadh, 

Bhi  na  mheanach-sa  uap'. 

Ge  d'  b'  ainmeil  Feràra, 

Air  claidheamh  nan  ruag, 
'S  e  so  fear  is  fheàrr  leinn, 

O'  n  a  tha  esan  uainn; 
'N  àm  faodhairt  na  stàilinn, 

Cha  bhlàthich  e  'n  gual, 
Gu  'm  buail  e  cho  làidir, 

'S  gur  fheàrr  leis  e  fuar. 


GUR  MIS'  THA  FO  MHULAD. 
AiR  FoNN. —  ^^Ho  ro  cha  hhi  mi  ga  ^d  chaoidh  ni^s  moy 

Gur  mis'  tha  fo  mhulad 

Air  'n  tulaich  so  shuas, 
Nach  faicear  am  chòir  thu 

La  Dònaich  no  Luain; 
Ged  thèid  mi  do  'm  leabaidh; 

Cha  chaidil  mi  uair, 
A'  smaointean  mo  leannain 

'S  e  fad  air  dol  bhuam. 

Fear  ciabhaige  glaise 

Cha  d'  thug  mi  dha  spèis, 
'S  e  mo  rùn  an  t-òg  gasda, 

Chaidh  seachad  an  dè. 

Mo  chridh'  air  a  bhristeadh — 

'S  e  bruidhinn  gach  tè  j 
Tha  mo  dhòchas  'n  uair  thig  thu, 

Gu'm  bi  mi  *s  tu  rèidh. 

Gu'm  faca  mi  'n  dè  thu, 
'S  bu  luaineach  do  cheum, 

Chaidh  thu  orm  seachad, 
'S  cha  d'  fharraid  mo  sgeul ; 

Ach,  marbhaisg  air  an  t-saoghal, 

'  Gur  caochlaideach  e; 

Mu'n  taice  so  'n  uairidh, 

Gheobhainn  d'  fhuran  roimh  cheud. 

ESAN  A'  FREAGAIRT. 

A  chuachag  an  fhàsaich, 

Gur  h-àiir  thu  na'n  driùchd. 
'S  e  miann  gach  gill  òig 

A  bhi  'n  còmhnaidh  riut  dlùth, 
Tha  mis'  ann  an  dòchas 

Gur  h-òigh  thu  gun  smùr, 
Mo  bhriathran  'smo  bhòidean 

Nach  pòs  mi  ach  thu. 

Tha  thu  bòidheach  gun  mheang, 

Tha  thu  bandidh  gun  ghruaim, 
Tha  thu  sibhealta  'd  chainnt, 

Neothar-thaing,  tha  thu  suairc: 
Cha'n  'eil  cron  ort  ri  àireamh 

An  làthair  an  t-sluaigh, — 
Ged  'tha  thu  gun  stòras 

Tha  'n  còrr  annad  dh'  uaisl'. 

Am  meadhon  na  mara, 

'N  uair  bhios  mi  fo  ghruaim 

Bidh  do  ghaol-se  ga  m'  mhealladh, 
'S  'g  am  bheothachadh  suas; 

Cha  tèid  mi  air  àiclieadh 
An  làthair  an  t-sluaigh, 

Nach  tu  'n  t-aon  is  fheàrr  leam 
A  dh'  fhàs  oirre  gruag. 


THEID  MI  GA  D'  AMHARC. 

Le  Iain  Caimbeul  anns  an  Leideig. 

AiR  FoNN. — ^^An  t~apran  goirid,  's  an  t-apran  ùr! 

Seisd. — 0  thèid  mi  ga  d'  amharc, 

O  thèid,  O  thèid  ! 
Èho'n  fhuair  mi  'uait  gealladh 

An  dè,  an  dè; 
Cha  bhi  mi  ni's  fhaide 

Leam  fèin,  leam  fèin, 
'S  gu'n  dean  sinn  e  daingeann, 

Le  clèir,  le  clèir. 

Tha'n  latha  'dol  seachad, 

Gun  fheum,  gun  fheum ; 
A's  mise  's  mi  fhathast, 

Gun  tè,  gun  tè; 
'S  e  dh'  fhàg  mi  co  falamh 

Gu  lèir,  gu  lèir, 
Bhi  fada  's  an  tarruing 

'S  mi  ceum  air  cheum. 

Is  iomadh  seann  fhleasgach, 

Mo  chreach,  mo  chreach, 
Na  'n  ìnnseadh  e  'n  fhìrinn 

Le  dreach,  le  dreach, 
Gu  'm  b'fheàrr  leis  'bhi  sìnte 

Gle  ìosal  a  chaoidh, 
Na  'n  saoghal  a  shiubhal, 

A  rithist  gun  mhnaoi. 

A'  direadh  a'  bhruthaich 

Le  sgairt,  le  sgairt; 
Cba  shaoil  e  gu  bràth 

Gu  'm  feum  e  taic; 
'N  uair  ruigeas  e  'm  mullach 

A  call  a  chas, 
'Nuas  leis  an  leathad 

'S  e  car  air  a'  char. 

Na  bitheam  's  an  àireimii 

A'  ghaoil,  a'  ghaoil, 
Thoir  thusa  do  làmh  dhomh 

Gu  saor,  gu  saor; 
No  gabhaidh  tu  'n  t-aithreachas 

Latha  nach  saoil, 
'S  bidh  mise  gu  math  dheth, 

'S  te  eile  ri  m'  thaobh. 

'Sin  a  nis  agad 

Mo  bheachd,  mo  bheachd, 
'S  do  chridhe  ma  th'  agam, 

N"a  fuirich  air  d'  ais; 
Ma's  toigh  leat  an  coisich' 

Na  feith  ris  an  each, 
Tha  'n  òige  'dol  seachad, 

'S  tha  'n  aois  a'  teachd. 


ORAN    DEALACHAIDH. 

Le  Domhnull  MacEacharn. 

Seisd. — Eirich  agus  tiugainn  o! 
Eirich  agus  tiugainn  o ! 
Eirich  agus  tiugainn  o ! 

'S  e  crìoch  gach  comunn  dealachadh. 

An  cuimhne  leats'  an  gleannan  uain' 
Far  an  robh  sinn  òg  a's  luath, 
A'  buain  nan  sòbhrach  feadh  nam  bruach, 
'S  gun  luaidh  againn  air  dealachadh. 

A's  far  an  robh  sinn  ait  le  chèil', 
A'  ruith  a'  bhradain  leis  an  leus, 
'S  a'  sealg  a'  choilich  air  a'  ghèig, 

Mu'n  d'  thog  sinn  ceum  an  allabain. 

Ach  's  cian  bho'n  sgaoil  sinn  deas  a's  tuath, 
Chaidh  cuid  thar  bheann  a's  cuid  thar  chuan, 
Cha  chluinn  mi  'n  diugh  an  coileach  ruadh, 
Ged  bheirinn  duais  nach  canainn  air. 

Ach  fàr  do  làmh  mo  charaid  ciùin, 
A's  cuir  an  ìsmalan  so  air  chùl, 
Oir  chi  sinn  fhathast  tìr  nan  stùc, 

A's  bidh  sinn  sunndach  aighearrach. 

O,  eiribh  'illean,  lionaibh  suas, 
A's  cuiribh  farumach  mu'n  cuairt ; 
Do  thìr  nam  beann,  nan  gleann,  's  nan  cruach 
Gun  òl  sinn  cuach  's  an  dealachadhl 


MOCH  'S  A'  MHADAINN  RINN  MI  GLUASAD. 

Seisd. — 111  ù  iU  o,  ho  ro  èile, 

111  ù  iU  o,  ho  ro  bha  ho, 
111  ù  ill  o,  ho  ro  èile. 

Moch  's  a'  mhadainn  rinn  mi  gluasad, 
Dhìr  mi  a  mach  ri  Beinn  Cruachan. 

Dhìr  mi  a  mach,  etc, 

'S  theirinn  mi  lag  an  fhraoich  uaine. 

Theirinn  mi  lag,  etc, 

'S  shuidh  mi  aig  tobar  an  fhuarain. 

Shuidh  mi  aig  tobar,  etc. 

Chìr  mi  m.o  cheann  's  dh'fhàg  mi  ghruag  ann. 

Chìr  mi  mo  cheann,  etc, 

Dh'  fhàg  a's  falt  mo  chinn  'n  a  dhualan. 

Dh'  fhàg  a's  falt,  etc, 

Suil  g'an  d'  thug  mi  thar  mo  ghuallainn. 

Suil  g'an  d'  thug,  etc, 

Chunna  mi  'tighinn  na  h-uaislean. 

Chunna  mi  'tighinn,  etc, 

D  è,  ma  bhà  cha  robh  mo  luaidh-s'  ann. 

D  è  ma  bhà,  etc, 

Fear  a'  chinn  duibh  's  a'  chot'  uaine. 

Fear  a'  chinn  duibh,  etc, 

Cha  robh,  a  ghaoil,  gu  'm  b'fhada  uam  thu. 

Cha  robh,  a  ghaoil,  etc, 

Bha  tè  eil'  aig  baile  g'ad  bhuaireadh. 

Bha  tè  eil'  aig  baile,  etc, 

'S  chaidil  thu  'n  raoir  air  a  cluasaig. 

Chaidil  thu  'n  raoir,  etc, 

Ach  's  aithne  dhomh-sa  d  è  chum  uam  thu. 

'S  aithne  dhomh-sa,  etc, 

Tainead  mo  chrodh-laoigh  air  buaile. 

Tainead  mo  chrodh-loaigh,  etc., 
Lughad  's  a  bha  dubh  no  ruadh  dhiùbh, 

Lughad  's  a  bha  dubh,  etc 

Lughad  's  a  bha  caisionn,  guaillionn. 

Lughad  's  a  bha  caisionn,  etc, 
Ach  d  è  ma  's  ise  's  truime  buaile. 

D  è  ma  's  ise  's  truime,  etc, 

'S  mise  's  càirdich'  do  na  h-uaislean. 

'S  mise  's  càirdich,  etc, 

A  dhìreadh  's  a  thearnadh  ri  Cruachan. 

A  dhìreadh  's  a  thearnadh,  etc. 

Le  ^m  flasgaichean  air  an  cruachainn. 

Ijq 'mflasgaicheanj  etc, 

Le  'n  gunnaichean  air  an  guaillnean. 

Le  'n  gunnaichean,  etc, 

A  dhol  a  shealg  na  h-èilde  ruaidhe. 

A  dhol  a  shealg,  etc, 

Mar  sin  a's  lach  a'  chinn  uaine. 

Mar  sin  a's  lach,  etc 

'S  a'  bhric  air  linne  nan  cuairteag.    . 

'S  a'  bhric  air  linne,  etc, 

'S  mithich  tearnadh  le  Beinn  Cruachan. 


OR  AN. 

Le  iain  ruadh  drobhair  a  bha  'n  raineach. 

FoNN. — Duine  bochd  air  bheagan  mhart 

Cha  'n  f haigh  e  meas  bho  nàbaidh : 
Duine  falamh  's  e  gun  nì 
Gur  fada  shìos  thèid  fhàgail. 

Bha  mise  uair  do  m'  shaoghal, 
'S  bha  maoin  agam  a's  càirdean : 

Bu  chompanach  dhaoin'-uaisle  mi, 
'Nam  shuidhe  shuas  's  tigh-thàirne. 

A-ch  nis  bho  'n  tlia  mi  aosmlior, 
'S  gu  'm  beil  mo  mhaoin  air  m'  fhàgail, 

Cha  'n  aithnich  f  ear  de  'n  chiad  mi, 
Ged  chi  iad  sìos  an  t-sràid  mi. 

Ged  bhiodh  gliocas  Shol'  aig  fear, 
A  's  sgoilearachd  Righ  Dàibhidh; 

'N  iiair  their'geas  a  chuid  stbrais, 
Cha  'n  fhiach  a  chòmhradh  fàirdean. 

Cha  'n  iarrar  ann  an  comhairl'  e, 
Cha  dean  e  gnothach  stàthor : 

Measar  e  mar  ùmpaidh, 

Cha  'n  fhiù  a  ghuth  no  ghàire. 

'S  fuathach  e  le  'choimhearsnaich, 

'S  doimheil  e  le  'chàirdean; 
'S  ann  is  aobhar  spuirt  e 

Do  luchd  an  uilc  's  an  àillis. 

Ma  dh'  iarras  iad  gu  drama  e, 
Bidh  faire  air  gach  tràth  ann; 

Gu'm  feum  e  bhi  cho  sìbhealta 
Ri  luch  aig  stid'  fo  smàgan. 

Ach  am  balach  slaodach, 

Gun  fhòghlum  ach  droch-nàdur 

'S  e  sin  an  sàr  dhuin'-uasal : 
Tha  'n  sporan  uaine  làn  da. 

Tha  'n  sluagh  air  fàs  cho  uaibhreach, 
'S  'n  an  èideadh  suas  co  àrda, 

'S  nach  aithn'ear  an  duin'-uasal 
Seach  buachaille  an  fhàsaich. 

Tha  'n  Sgriobtur  dhuinn  ag  ìnnse, 
Le  fìrinn  nach  gabh  àicheadh, 

An  uair  is  àirde  'n  inntinn, 
Gu'n  leagar  sìos  gu  làr  i. 

Ach  marbliaisg  air  an  t-saoghal, 
Gur  caoclilaideach  a  thà  e  j 

Ni  'n  t-airgiod  a'  h-uile  ni, 
Ach  anam  duine  'theàrnadh. 

Gur  h-iongantach  a  chlaon  e, 

Tha  'n  daoibh  a'  sior-dhol  'n  àirdead ; 
Tha  'n  t-ùmpaidh  pailt  de  stòras, 

'S  an  duine  còir  'g  a  shàrach'. 

Ach  'n  t-ùmpaidh  'g  am  bheil  stòras, 
Airgiod  's  òr  gun  bhàigh  leis, 

Cha  'n  fhasa  dol  do  ghlòir  dha, 
ISTa  dol  tromh  chrò  na  snàthaide. 

Ma  gheobh  mi  lòn  a's  aodach, 

Cha  'n  iarr  mi  chaoidh  na  's  àirde, 

'S  gu'm  bi  mi  leis  cho  toilichte 
Ri  Bonipart  'n  a  phàillinn. 


SEANN  OEAN  SEILGE. 

Seisd. — Seinn  iuro  bhinn  ò  ho 
Chall  eille  ho  rò  ho, 
Seinn  iuro  bhinn  ò  ha 
Eille  o  ho  ro  hi 

Ach  a  Thomais  'ic  Uilleam 
Bu  tu  'n  companach  munaidh, 
Anns  na  coilltichean  urrad 

Fhuair  thu  urram  na  seilg. 
Seinn  iuro,  etc. 

Gur  a  buidheach  mi  'm  chèile 
Thug  an  gunn'  à  Dun-èidean, 
Dhomh-sa  b'  aithne  do  bheusan, 

'S  cha  bu  lèir  dhomh  do  ghiamh. 
Seinn  iuro,  etc. 

'S  toigh  leam  àiridh  nam  badan 
Far  am  b'  èibhinm  leam  cadal. 
'S  am  biodh  fasgadh  ri  gaillionn 
Aig  aighean  's  aig  laoigh. 
Seinn  iuro,  etc. 

Agus  frith  nan  damh  dònna 
'S  nan  ceannardan  troma, 
Leam  bu  mhiann  dol  'n  an  coinneamh, 
'N  uair  a  chromadh  a'  ghrian. 
Seinn  iuro,  etc. 

Le  'm  chuilbheir  caol  cùbhraidh 
Ann  am  achlais  'ga  giùlan 
Luaidh  ghlas  air  a  h-ùrlar 

Bheir  tuill  ùr  air  am  bian. 
Seinn  iuro,  etc. 

Spor  thana  gheur  dhù-ghorm 
'N  dèigh  a  glasadh  's  a  dlùthadh, 
'Chuireadh  sradag  ri  fùdar 

'N  uair  a  lùbainn  mo  mhiar. 
Seinn  iuro,  etc. 

Mharbhainn  dràchd  agus  lacha 
Agus  tàrmachan  creachainn, 
'S  earbag  riabhach  nam  badan 

'Theid  roi  'n  mhaduinn  'na  fiamh. 
Seinn  iuro,  etc. 

CUMHA  DO  CHAIPTEIN  lAIN  CAIMBEUL 

AlRD-SHLIGNISH,  A  CHAOCHAIL  'n  A  LUING  FEIN  ANN  AN  CaoL 
Ile,  AIR  A  THURUS  DHACHAIDH  O  DHUTHCHAIBH  cein. 

Le  A.LASDAIR  Mac  Calum,  Gleann-eite. 

Seisd. — Cha'n  'eil  feum  anns  a'  mhulad; 
Cha  'n  'eil  treun  ris  nach  cuirear, 
Cha  'n  'eil  feum  anns  a'  mhulad. 

Thàinig  Eala  oirnn'  as  na  speuran, 
Do  Loch-Eite;  dh'  èisd  mi  'guileag. 

Cha  'n  'eil  feum,  etc. 

'S  bòidheach  i  snàmh  ri  là  greine, 
'S  binne  na  guth  theud  a  luinneag. 
Cha  'n  eil  feum,  etc. 

'G  innseadh  gu  'n  robh  'n  Caiptein  Caimbeul, 
'S  a'  cheart  àm  air  cabhsair  Lunnainn. 
Cha  'n  'eil  f  eum,  etc. 

Suaicheanta^s  an  Kigh  'na  ghuallainn, — 
Mar  bu  dual  dha,  fhuair  e  urram. 

Cha'n  'eilfeu  m,  etc. 

Chunncas  long  is  i  fo  'seòl 
A  tigh'nn  thar  c^uan  le  eòlas  duinne 
Cha  'n  'eil  feum,  etc. 


Oifigeach  mo  ghaoil  ga  'stiùradh- 
1  crew  na  luinge 
Cha  'n  'eil  feum,  etc. 


'B  annsa  leam  na  crew  na  luinge. 


'Tigh'nn  a  mach  o  bheul  Chaol  Ile 
'S  ann  a  leig  i  sios  a  culars.'^ 

Cha  'n  'eil  feum,  etc. 

*  Colours. 

Thug  am  bàs  gu  grad  fo  ghèiU 
Am  fiùran  ùr  'dh'  fhag  ceudan  dubhach. 
Cha  'n  'eil  feum,  etc. 

Na  'm  biodh  agam  sgioba  's  bàta 
Sheolainn  gu  trath  roimh  Chaol-Mhuile. 
Cha  'n  'eil  feum,  etc. 

Dheanainn  taghal  ann  an  Aros. 
'S'gheibhinn  làmh  le  fàilt'  a's  furan. 
Cha  'n  'eil  feum,  etc. 

'S  as  a  sin  do  Chille-chiarain 

Far'  am  bheil  mo  chiall  a'  fuireach. 

Cha  'n  'eil  feum,  etc. 

Far  'bheil  Oifigeach  mo  ghaoil 
An  eiste  chaoil  's  na  saoir  'ga  cumadh. 
Cha  'n  'eil  feum. 


OHAN  SUIRIDH. 

Le  Domhnull  MacEacharn. 

Seisd. — Cha  tèid  mise  tuillidh  a  shealltainn  na  cruinneig 
Cha  tèid  mise  tuillidh  air  shuiridh  an  ghleann; 
Cha  tèid  mise  tuillidh  a  shealltann  na  cruinneia', 
Cha  dìrich  mi  'm  bruthach  cha  'n  urrainn  mi  ann. 

'N  uair  rinn  mi  mo  bhrògan  gu  snasmhor  a  ghròbadh 
'Sa  ghluais  mi  cho  ceòlmhor  ri  smeòrach  air  chrann, 
A  shealltainn  na  h-òighe  'tha  thall  ud  a  chòmhnaidh, 
Cha  chreidinn  am  dheòin  gur  e  ghòraich  a  bh'  ann. 
Cha  tèid,  etc. 


47 

Bha  m'  inntinn  làn  suigeart  'nuair  ràinig  mi  'n  uinneag, 
'S  mi  cinnteach  gu'n  cumadh  a'  chruinneag  rium  cainnt, 
'N  uair  dh'fhosgail  i  'n  duiUeag  's  a  theann  mi  ri  furan, 
'S  an  thaom  ise  an  truille  an  cuman  ma'm  cheann. 
Cha  tèid,  etc. 

'S  mar  tuiginn  an  sanas  sin,  stuig  i  na  madraidh, 
Bha  'mathair  's  a  h-athair  a  labhairt  le  sgraing; 
Thuit  ceò  air  mo  lèirsinn,  a's  m'  anail  ga  m'  thriègsinn, 
An  rathad  cha  b'  lèir  dhomh  'us  leum  mi  's  an  staing. 
Cha  tèid,  etc. 

Mi  fodha  gu  m'  shùilean  an  eabar  an  dùnain, 
Mo  bhrigis  mu  m'  ghlùinean  's  an  cù  oirr'  an  geall, 
Bu  mhiosa  na  'n  cbrr  leam  bhi  faicinn  na  h-òinsich, 
Àig  uinneig  a  seòmair  ri  spòrs  air  mo  chall. 
Cha  tèid,  etc. 

Marbh'aisg  air  an  uUaid  's  i  dh'f hàg  mi  am  bhurraidh, 
Mo  chaiseart  's  an  rumaich  's  mo  thriubhas  's  a'  ghleann ; 
'S  mi  'n  so  às  mo  lèine  ag  altrom  mo  chreuchdan, 
'S  an  ionad  nach  lèir  dhomh  am  brèid  a  chur  teann. 
Cha  tèid,  etc. 

Toirt  bòidean  do  Mhuire  's  a  'g  èigheach  gu  duineil, 
Ged  gheibhinn  an  cruine  's  a  h-uile  nì  th'  ann ! 
Nach  tèid  mise  tuiUidh  air  chèilidh  no  shuiridh, 
'S  nach  fhaicear  mo  luideagan  tuillidh  's  a'  ghleann. 
Cha  tèid,  etc. 

SORAIDH 

CHUIR  lAIN  MAC  MHURACHAIDH  A  CINNTAILE  GU 
MUINNTIR  SHRATH-GHLAIS. 

Fhir  a  thèid  thar  a'  mhonaidh, 
Bheir  mise  dhuit  dollar 
Agus  liubhair  mo  shoraidh 
Gu  sàbhailt. 

Fhir  a  theid,  etc. 

Air  faidead  na  slighe, 
Na  leig  i  air  mhi-thort, 
Gus  an  ruig  thu  'n  tigh-dibh' 
Anns  a'  Bhràighe. 

Air  faidead,  etc. 

Bheir  Seònaid  an  Toiseach, 
Gun  mhòran  a  chosd  dhuit 
Na  dh'  fhoghnas  a  nochd  dhuit 
Gu  sàbhailt. 

Bheir,  etc. 

Theirig  sios  feadh  na  tuatha 
Bis  an  can  iad  na  h-uaislean, 
'S  cha  'n  fhaigh  thu  fear  gruamach 
Mu  'n  fhàrdaich. 

Theirig,  etc. 

Tha  'n  dùthaich  ud  uile, 
Air  a  lìonadh  le  furan, 
Bho  iochdar  a  buin, 
Gus  a  bràighe. 

Thaj  etc. 

Le  mnài  ceanalta,  cbire 
Is  grinn  air  am  meòirean, 
'S  is  binn  ghabhas  crònan 
Dha'  m  phàisdean. 

Le  mnài,  etc. 

Le  maighdeanan  maiseach, 
Nach  d'  ionnsaich  droch  fhasan, 
Ach  ullamh  gu 

Taisbeanadh  càirdeis. 

Le  maighdeanan,  etc. 

Na  teirig  sìos  thar  a'  bhaile 
E.ÌS  an  can  iad  Bun-Chanaich, 
Thoir  a  mach  ort 

An  gleannan  a's  àirde. 
Na  teirig,  etc. 

Tha  trì  bailtean  urad, 
Gus  am  fiach  dhuit  do  thuras, 
Gheobh  thu  fiadhach  a'  ghunna 
Bho  phàirt  diubh. 

Tha  trì,  etc. 


OKAlSr     DO'N     NOLLUia 
Le  Eobhan  MacLachainn. 

Fonn: — Di  haal-lum,  di-haal-lum, 

Di-i  'il  i  'il,  hanndan, 
Di-dir-ir-i  hal-i'il-lum 

Di-dir-ir-i  hal-haoir-um, 
Di-hi  'il,  i  'il  hal-dir  iri, 

Hari,  haal,  haoir-um, 
Di-i  'il-haal,  dil-il-i  'il, 

Dor-ri,  ho  'ol,  hanndan. 

A  nigheanan,  biodh  criodhalas 

Ga  fhriothaladh  's  an  àm  leibh; 
Cha  dlighe  dhuinn  bhi  suidheagan 

'S  ar  cridheachan  fo  champar ; 
Bheir  mise  'n  ceol  gu  fileanta 

Le  frith-leimnich  nan  rann  duibh, 
'S  grad-èireadh  ceathrar  inich  'theid 

Gu  h-ingealta  roimh  'n  dannsa. 
Di-haal-lum,  etc. 

'S  i  Nolluig  i !  b'e  'sonas  duinn ! 

C'  arson  a  bhiodh  oiri^n  anntlachd? 
'S  e  's  docha  leinn  'bhi  soganach, 

Na  biodh  am  botul  gann  oirnn; 
Biodh  sgop  an  t-sruthain  fhortanaich 

Air  bharr  nan  copan  seannsail; 
'S  gu  sgobar  as  gu  socrach — 

Cha'n  fhiùgh  gun  dèoch  an  dannsa. 
Di-haal-lum,  etc. 

'S  i  NoUuig  àm  is  toiliche 

Le  molamas  an-^nlainn, 
Gu  h-imeach,  càiseach,  botulach, 

A  dh'  fhuadach  gort  a'  ghanntuir: 
Na  bonnuich  chruinn-thiugh,  chorca,  tigh'n 

Air  brod-mhiosaidh  a  nall  duinn, 
Gu  ròslach,  feòl-bhruaich,  brotagach; 

'S  gu'n  deantar  cosd  gun  taing  leinn, 
Di-haal-lum,  etc. 

Am  fasan  'bh'aig  ar  n'  aithrichean, 
Coimh-leanamid  's  gach  àm  ris ; 

Na  cleachdainnean  a  bh'  acasan 
Na  leigear  dad  air  chall  diu : 

Gur  cliùiteach,  mùirneach,  aigliearach 
An  tigheadas  da  cheann  duibh, 

B'e'm  beus  'bhi  tlachdmhor,  fialuidh,  ceart, 
'S  am  pailteas  fo  'n  comannda. 
Di-haal-lum,  etc. 

Gach  mùgaire  trom  air  teallaich 

Tha  snaidheadh  as  le  ganntas, 
Cha'n  iarr  sinn  iad  an  taice  ruinn, 

'S  neo-chridheil  gart  an  dranndain: 
'S  i  'bhuidheann  èibhneach,  aigeannach, 

Bu  tlachdmhoire  'bhi  'cainnt  riu, 
Bho  n'  tig  an  ealaidh  bhlasadach 

Is  taitneach  siubhal  ranntachd. 
Di-haal-lum,  etc. 

'S  i  nochd  an  oidhch'  is  urramaiche, 

'Chunnaic  sinn  le'r  sealltuinn; 
Gur  furanach  a  bhuineadh  dhuinn 

A  cumail  mar  a  gheall  sinn; 
Biodh  sulas  air  a'  mhuirichinn 

Bu  tlachdmhoire  'bhi  'cainnt  riu, 
'S  bheir  mise  'n  ealaidh  chuireideach 

Is  iuUagaiche  srann  duibh. 
Di-haal-lum,  etc. 


NIGHEAN  BHAN  GHRULAINN,  'AN  EIGE. 

AiR  FoNN : — "ifo  nigKn  mhaldaJ^ 

Seisd. — Thug  mi  rùn,  's  chuir  mi  ùigh 
'S  an  te  ùir  a  dh'fhàs  tlà; 
Maighdean  chiùin  dh'  an  tig  gùn, 
Oha  b'e  'n  t-ìoghnadh  leam  d'  fhàilt'. 

'S  ann  an  Grùlainn  fo  'n  Sgùrr 
Tha  mo  rùn  'gabhail  tàimh; 

Maighdean  ùr  a  tha  ciùin, 
'S  i  mo  rùn-sa  thar  chàich. 
Thug  mì  rùn,  etc. 

Gu'n  do  bhruadair  mi'n  raoir 
A  bhi  'd  chaoimhneas  a  ghràidh, 

'S  'n  uair  a  dhùisg  mi  à  m'  shuain 
B'fhada  bhuam  thu  air  sàil'. 
Thug  mi  rùn,  etc. 

Tha  do  shlios  mar  chanach  lòin 
No  mar  eala  òig  air  tràigh ; 

Gruaidh  a's  deirge  na'n  ròs, 
Beul  a's  bòi'che  'ni  gàir'. 

Thug  mi  rùn,  etc. 

Pearsa  dhìreach  gun  chearb, 

Aghaidh  mheanbh-dhearg  a  ghràidh; 
Mar  ghath  grèine  's  an  fhairg' 

Tha  do  dhealbh  a  measg  chàich. 
Thug  mi  rùn,  etc. 

Dosan  lìobharra  rèidh 

'S  e  gu  h-èibhinn  a'  fàs  j 
Tha  e  sìos  ort  na  'chlèit 

'S  air  gach  tè  bheir  thu  bàrr. 
Thug  mi  rùn,  etc. 

'N  uair  a  rachainn-sa  gu  fèìU 

Bu  leat  f hèin  seud  no  dhà ; 
*S  bhiodh  tu  cinnteach  à  gùn 

As  na  bùithean  a  b'fhèarr. 
Thug  mi  rùn,  etc. 

Ged  bu  leamsa  le  cbir 

Na  tha  dh'òr  anns  a'  Spàinnt, 
Liubhrainn  bhuam  e  le  deòin 

Air  son  pòig  bho'n  tè  bhàin. 
Thug  mi  rùn,  etc. 

Dh'aindeoin  tuaileas  luchd-bhreug 
Tha  gach  cèiU  riut  a'  £às, 

Tha  thu  firinneach  rèidh 

Bho'n  là  cheum  thu  air  làr.    . 
Thug  mi  rùn,  etc. 


EILIDH     CHAMARON. 

Le  Eobhan  Mac-Lachainn. 

Bha  am  Bard,  aig  an  àm  a  rinn  e  an  t-òran  ciatach  so,  a' 
fuireach  ann  an  tigh  a'  Bhàilidh  Ghamaroin  ann  anCoir^-uanain. 
Air  madainn  latha  caillne^  1795,  chuir  a  h-athair  a  stigh 
JEilidh,  agus  in^  a  caileig  òig,  do  sheòmar  a!  Bhàird,  le  botul  ^n 
a  laimh,  a  thoirt  da  a  Ghallainne.  An  uair  a  dh'  èirich  am 
^'Jllidh  harraichte"  agus  a  thàinig  e  stigh  thun  a'  bhuird  còmh' 
ladh  ri  muinntir  an  tighe,  thog  e  Bilidh  bheag,  bhoidheach,  air 
a  ghlun  à's  sheinn  e  an  t-oran  so  an  làthair  na  cuideachd. 

FoNN. — Air  fàill  ill  o  na  hùg  oirionn  o, 
Air  fàiU  iU  o  na  hùg  oirionn  o, 
Air  fàUl  iU  èile  na  hiùrabh  ho-ro, 
Gaol  nan  cailin,  's  gur  a  tù  i. 

Maighdean  ùr  nan  dlùth-chiabh  fàinneach, 
EiUdh  Chamaron,  nighean  a'  BhàiUidh ; 
Binn  mar  thèud  na  f  ìdhl'  a  gàire — 
Chiad  là  'n  bhUadhna  dìolam  dàn  d'  i. 

Tha  mo  ghaol  air  do  chùl  dualach, 
'S  do  bheul  meachair  dh'  f hàs  gun  ghruaiman ; 
Na  'n  ruigeadh  do  cheann  mo  ghuallainn, 
Dheanainn  strith  m'  an  an  leiginn  bh'uam  thu. 

Bu  tu  'n  t  -sòbhrach  gheal-bhuidhe,  ghreannar, 
Dh'  fhàs  a  suas  mu  bhruaich  nan  alltan, 
Neòinein  ùr  nan  lòintean  gleannor, 
Reul  air  dhreach  na  maidne  sàmhraidh. 

'Seang-chorp  sùnndach,  aotrom,  fallain; 
Craicionn  sneachd  mar  chneas  na  h-eala; 
Miann  gach  stàid'  is  àird'  air  thalamh, 
Bhi  'n  caoimhneas-gràidh  do  dhà  shùil  mheallach. 

Deud  geal  ìhhridh,  dìonach,  snaidhte, 
'S  bòidhche  fiamh  na  sgiamh  na  cailce; 
Bialan  siùcair — òigh  na  maise  ! 
'S  binne  'ceòl  na  smeòrach  mhaidne. 

Mar  pheucaig  chiataich  fiamh  do  mhala; 
Dà  shuil  ghorm  fo  chaol-rosg  tana  ; 
Làn  do  shùl  mar  dhriùchda  meala — 
Dheanadh  do  rùn  an  diùc  a  mhealladh. 

Eilidh  Chamaron,  's  tu  tha  bòidheach, 

'S  do  dhà  ghruaidh  cho  dearg  's  na  i'òsan : 

Pòg  mar  shiùcar — rùn  gach  òigeir; 

'S  gile  do  chneas  na  sneachd  nam  mòrbheann. 

Sud  mo  dhùrachd  dhuit  gu  toileil, 
Am  meas,  's  am  mùirn,  an  cliù,  's  an  onair; 
Buaidh  do  d'  shliochd,  's  mo  shliochd-s'  an  con-àgh, 
Mar  choill  ùir  a'  brùchdadh  toraidh ! 

'S  lionmhor  buaidh  a  fhuair  an  ainnir 
Bho  'n  chiad  là  ghluais  i  'n  tùs  air  thalamh ; 
Am  mìle  trian  cha  deanainn  'aithris, 
Ged  bu  leam  na  ciada  teanga ! 

ORAN 

A  RINN  OlGH  d'A  LeANNAN  's  E  DOL  A  SHUIRlCH 

AiR  Mnaoi  eile  air  comhairl'  Athar. 

O  's  tric  mo  shùil  air  an  linne 
A's  air  an  fhireach  is  àirdej 

'S  tric  mo  shùil  air  mo  dhèighinn, 
Is  e  mo  roghainn  na  dh'fhàg  mi. 

Thoir  mo  shoruidh  do'n  fhleasgach 

A  dh'fhalbh  mu  fheasgar  le  hharc  uainn; 

Chuir  mo  leannan  a  chùl  rium, 
'S  chuir  e  chùram  air  bàta; 

Ged  a  dhiùlt  thu  dhomh  'n  t-aiseag, 
A  righ  gu  faicinn-se  slàn  thu ! 

Ged  a  dh'èitich  thu  rùm  dhomh, 
Cha  bu  dùmhail  mi  d'  bhàta. 

'S  tric  a  bha  mi  's  tu  sùgradh, 
Ann  am  bùthan  na  ràimhe. 

Ann  an  coille  nam  badan 

Is  tric  a  ghlac  thu  air  làimh  mi. 

'S  cha  b'e  t'  fhuath  thug  dhomh  t'eiteach, 
Ach  mi  bhi  teisteil  mu  m'  nàire. 

Ach  ma  chaidh  thu  nunn  thairis 

A  dh'fhios  na  cail'  tha  'n  Dun-seàthaich ; 

'S  truagh  a  righ,  nach  tu  gheibheadh; 
Fuar  fodha  i  'n  dèigh  a  bàthaidh ; 

'S  gacli  bean  a  chaidli  luaidh  riut 
A  bhi  's  an  uaigh  o  cheann  ràithe; 

Ach  mise  bhi  fallain, 

A's  thusa  maireann  'na  d'  shlàinte; 

Thus'  a's  mise,  'laoigh  ghaolaich, 
A  bhi  'na'r  n-aonar  am  fàsach ; 

Sinn  bhi  'n  eilein  'nar  dithis; 

O  's  e  mo  chridhe  tha  'n  geall  air! 

Sìor  thoiseach  an  dùbhlaich 

Dh'fhalbh  mo  stiùir  's  mo  chroinn-bhràgad, 

Ach  a  righ  mhòir  a'  chruinne, 
Cum  'na  thuradh  'sna  thàmh  e; 

Gus  am  buanaich  iad  Muile 
Luchd  a'  chunnairt  's  a'  ghàbhaidh; 

Luchd  a  dhìreadh  nan  stuadhan 
Air  muir  ruaidh  nan  tonn  àrda. 

Tha  gaoth  mhòr  air  an  latha, 
'S  uisge  reamhar,  trom,  tlà  ann. 

Tha  do  bhreacan  fliuch  fionn-fhuar, 
Gu  b'e  ionad  ann  do  thàmh  thu, 

'S   truagh  gun  m'eudach,  a  ghaoil,  agad 
Gu  moch  maduinn  am  màii'each; 

'S  e  bhi  rithis  gun  fhios  uait, 
Seal  mu  'm  fiosraicheadh  càch  e. 

'S  e  do  bhreacan  ùr  uasal 

A  chum  am  fuachd  'uam  is  mi  m'  phàisdtin; 

'S  tric  a  chum  thu  mi  tioram 
Fo  shileadh  nan  àrd  bheann. 

ILLE    DHUIJSTN. 

Seisd. — Ille  dhuinn,  cliaidh  thu  'm  dhìth ! 

Slàn  gu  'n  till  thu  's  gu  'n  ruig  thu ! 
11]  e  dhuinn,  chaidh  thu  'm  dhìth! 

IUe  dhuinn  a  dh'  fhalbh  à  Brògaig, 
Bidh  mi  brònach  gu  'n  tig  fìos  ort. 
Ille  dhuinn,  etc. 

Ille  dhuinn  an  leadain  àluinn, 
'S  ann  Di-màirt  a  dh'  fhàg  thu  mise, 
Ille  dhuinn,  etc. 

Dh'  fhag  thu  mi  air  cnoc  am  aonar; 
'S  leir  do  'n  t-saoghal  mar  tha  mise. 
Ille  dhuinn,  etc. 

Ille  dhuiuD  an  leadain  dualaich, 
'S  ann  Di-luain  a  fhuair  mi  fios  uait. 
lUe  dhuinn,  etc. 

Ghabh  iad  thusa  'n  arm  Bigh  Deòrsa; 
Och  mo  leòn !  cha  ghabh  iad  mis  ann. 
Ille  dhuinn,  etc. 

'S  a'  mhilisi  an  Dunèideann, 
Dh'  fhalbh  mo  cheud-ghaol  fo  na  h-itean. 
Ille  dhuinn,  etc. 

Dh'  fhàg  thu  mo  shùilean  gun  lèirsinn; 
Ann  a'  d'  dhèigh  cha  lèir  dhomh  litir. 
Ille  dhuinn,  etc. 

Ach  na  'n  gealladh  tu  mo  phòsadh, 
Chunn^.ainn  òr  dhuit  mar  na  sligean. 
Ille  dhuinn,  etc. 


\ 

Mìle  marbli'aisg  air  na  breugan, 
'S  iomadh  deuchainn  gus  an  tig  iad ! 
Ille  dhuinn,  etc. 

Thog  iad  orm  gu  'n  robh  mi  aosmhor, 
'S  ann  thuirt  daoin'  gun  robh  mi  leth-cheud 
lUe  dhuinn,  etc. 

Ach  na  'm  pàigheadh  iad  mo  shaothair, 
Dh'  innsinn  m'  aois  dhaibh  ann  an  tiotan. 
lUe  dhuinn,  ètc. 

BUadhn'  'ar  fhichead,  mios,  a's  ràithe, 
'N  aois  a  tha  mi,  's  gu  bheil  fìos  air. 
lUe  dhuinn,  etc. 

Mìle  marbh'aisg  air  luchd  an  tuaileas, 
'S  beag  air  an  gluais  iad  droch  mheas  dhuinn. 
lUe  dhuinn,  etc. 

Ni  iad  naigheachd  do  na  breugan, 
'S  bheir  iad  anns  gach  beul  e  chUsgeadh. 
lUe  dhuinn,  etc. 

lUe  dhuinn  an  leadain  dualaich, 
'S  òg,  a  luaidh,  a  bhuair  thu  mise. 
lUe  dhuinn,  etc. 

lUe  dhuinn  an  leadain  chraobhaich, 
Thug  mi  gaol  araon  gun  fhios  dhuit. 
lUe  dhuinn,  etc. 


lUe  dhuinn  an  leadain  bhòidhich, 
n  a  d'  fhàg  thu  i 
lUe  dhuinn,  etc. 


'S  ann  fo  bhròn  a  d'  fhàg  thu  mise. 


lUe  dhuinn  ma  dh'  fhàg  thu  'n  dùthaich, 
'S  mòr  mo  chùram  nis  nach  tig  thu. 
lUe  dhuinn,  etc. 

MAHBHRANN 
DO  GHILLEASBUIG  MAC-NA-CE  A.BD ADH, 

A  BHA  'na  chlo-bhuailtear  Gaidhlig,  ann  an  Ghlaschu. 

Le  Donnachadh  Mac  Dhughaill, 

AiR  EoNN  : — '^Mort  Ghlinne-Comhunn'^ 

Cha  'n  'eil  latha  d'  ar  saoghal, 

Nach  'eil  caochladh  gach  taobh  a'  teachd  oirnn; 

Càirdean  caidireach  gaolach, 

A'  dol  dachaidh  d'  an  caol-thigh  fo  'n  fhòid; 

Mùirn  a's  macantachd  aoibhinn, 

Dol  air  theicheadh  o  'n  chloinn  a  ta  beò, 

'S  cridhe  cràiteach  'g  an  claoidheadh, 

'S  àmhghar  teinntidh  neo-chaoimhneil  'gan  leòn. 

'S  mòr  am  beud  leam  am  buile, 

'Dh'  fhàg  gu  deurach  's  gu  dubhach  do  chlann, 

A  thigh'nn  ortsa  le  tuiteam, 

O  nach  d'  èirich  aon  duin'  ach  an  Ceann, 

'Bùnaich  thusa  'na  mhaitheas, 

A  thoirt  dachaidh  gu  maireanneachd  bhuan, 

'S  a  bhi  mar  ghrian  anns  na  flaitheas: 

Cùis  'ni  bìdh"^  sinn,  ged  'sgaradh  thu  uainn. 

B'e  do  mhiann  cuing  na  daorsa, 

Bhi  bhàrr  muineil  nan  daor-òglach  truagh; 

'Slabhraidh  ainneirt  bhi  sgaoilte, 

Deth  gach  neach  a  tha  caoineadh  fo  'n  chuail; 

'S  mòr  de  cheàrnaibh  an  t-shaoghail, 

Air  an  d'  ràinig  do  shaothair  le  d'  pheann; 

'N  aghaidh  sàrachadh  dhaobhach, 

'Beic  's  a  cheannaich  dubh-dhaoine  's  an  clann. 

*Humble. 

Thàrmaich  annad-sa  geur-chuis, 

'S  rogha  fradhairc  gu  lèirsinn  le  tùr; 

Gun  chal  air  inntinn  no  reusan, 

Daonnan  feart-bheachdail,  rèimeil  a'd*  rùn; 

Dìreach,  diongmhalta,  stèidheil, 

'S  meidh  an  teampuill  'na  reul-sholuis  iùil, 

Dhuit  gu  iomsgaradh  euceart, 

O  na  h-èiteinnean  spèiseil  a  b'  fhiù. 

Bha  do  leasraidh-sa  crioslaicht', 

Mar  dheadh  ghaisgeach  'bha  tric  anns  na  blàir; 

Le  uchd-èididh  nach  bristeadh, 

Creideimh  fìor-ghlan  roimh  'n  clisgeadh  gach  nàmh; 

Clogaid  slàint'  o'n  Chrùn  sgithich 

'Liubhradh  dhuit-sa  le  Lighich'  nan  gràs, 

Air  do  cheann  'toirt  dhuit  misneich ; 

'S  claidheamh  sìorruidh  an  Spioraid  a'd'  làimh, 

Soisgeul  sìth  dhuit  bu  bhrògan, 

Leis  gach  armachd  a  dh'  òrdaich  Mac  Dhè, 

'Chuir  thu  'd'  sheasamh  gu  stòlda, 

Air  a'  charraig  nach  f òirnear  a  stèidh ; 

Cha  bu  mhosgain  no  f  òlach, 

A  thog  thus'  oirr'  ach  beò-chlachan  nèimh  : 

B'e  'n  Crann-ceusaidh  do  bhòsd-sa, 

'S  fuil  na  h-ìobairt  do  lòn  fad  do  rè. 


Bha  thu  suilbhir  a's  aoidheil, 

'San  cùis  dùrachd  cha  b'  aotrom  do  rùn, 

Cha  robh  stà  dol  ri  d'  aodann ; 

Bheirt'  an  stèidh  leat  o  fhaoin-bheachdan  tnùth. 

Ceart  mar  fheallsanach  teòma, 

'Thoimhseadh  gairbhead  a's  caoilead  gach  sùigh, 

'Sa  dheanamh  soilleir  do  chaoiche, 

Nach  robh  'na  bheachdan  ach  caochagan  smùir. 

Thug  thu  mòr-ghean  do  d'  dhùthaich ; 

B'  iomadh  sgaineil,  droch-bhiùthas,  a's  breug 

'PhiU  thu  'losgadh  nan  ùghdar, 

'Bha  neo-chneasda,  gun  bhùnnlum,  gun  stèidh. 

Naimhdean  as-caoineach,  cliùchdach, 

Ro  neo-chinneadail,  brùideil  'nam  beus, 

Uailleil,  atmhor  'nan  rùnaibh, 

Gu  'bhi  fògradh  o  'n  dùthaich  gach  treubh. 

Chuir  thu  Goill  fo  na  casan, 

A  rinn  iolach  's  gach  baile  d'  ar  tìr, 

Os-cionn  breugan  a's  masgul, 

Air  nach  cualas  a'  shamhail  de  spìd ; 

Ach  'n  uair  'fhuair  thus'  an  glacadh, 

'S  dubhain  fhrith-bhacach,  thaiceil  'n  an  giall, 

Phill  thu  iad,  mar  'ni  madraidh, 

Chum  an  sgeith  fèin  a  ghabhail  'na  bhiadh. 

Dh'  fhalbh  cùl-taice  do  'n  Ghàidhlig 

An  là  leagadh  thu  sàmhach  fo  'n  fhòid ; 

'S  tearc  do  leithid  a   dh'  fhàg  thu 

Ann  an  eòlas  na  cànain ;  's  cha  bhòsd. 

Chuir  thu  arral  fo  shàradh, 

'S  cha  robh  uaill  no  baoth-àilghios  a'  d'  chòir ; 

'S  lìonmhor  sgoileir  ro-làsdail, 

D'  an  tug  thu  leasan  a  b'  fheàird  e  r'  a  bheò. 

'S  mòr  na  ghabhadh  e  'd'  ghluasad, 

No  na  chuireadh  ort  gruaman  no  fearg ; 

Ni  chuireadh  cuid  fo  dhroch-bhruaillein, 

Bhiodh  e  leatsa  cho  suail  ri  rud  marbh. 

Na  'm  bu  phuing  i  bhiodh  fuaighte, 

Bi  d'  chogais,  no  ri  suaimhneas  do  shìth, 

Cha  chual'  thusa  do  chluain-chainnt, 

Na  dhùisgeadh  faileas  a'  bhuairidh  a'  d'  chrìdh*. 

'S  niòr  na  chaill  do  luchd-dùthclia ; 

Bha  thu  dìleas  le  dùrachd  dhoibh  riamh; 

A'  d'  cheann-uighe  's  a'  d'  chùl-taic', 

Mar  dheadh  athair  'g  an  stiùradh  le  rian. 

Bha  do  chaomh-bhean  cho  fialaidh, 

'S  a  tharruing  anail  à  cliabh  anns  an  fheòil; 

Cha  bhiodh  dìobarach  iarraidh 

Bis  nach  roinneadh  i  biadh  deas  a  bebil. 

'S  fhada  beò  bhios  bhur  cuimhne, 

Aig  mòran  's  aig  muinntir  bhur  gràidh ; 

'S  lionmhor  beannachd  r'a  chluinntinn, 

Tha  g'  ar  leantuinn  a  dh'  ionnsuidh  bhur  tàimh. 

Gu  robh  deòir-dhealt  gach  feòirnein, 

Moch  a's  anmoch  a'  dòrtadh  le  bàigh, 

O  am  bàrr  air  bhur  còmhdach, 

'S  a'  dearcadh  crom-cheannach  brònach  d'  'ur  n'àit*, 

Suain  ro-sheasgar  d'  'ur  cnàmhan 

Gus  an  dùisg  sibh  là  bhràth  às  an  uaigh; 

Le  bhur  culaidh  neo-bhàsmhor, 

A  thoirt  còmhail  a's  fàilte  do  'n  Uan. 

Cuirear  pailm  ann  bhur  làmhan, 

Mar  nach  biodh  sibh  am  fàsaich  na  truaigh', 

'S  bi'dh  grian  shìorruidh  na  slàinte 

Dhuibh  'na  beatha  's  'na  h-àgh  gu  bith-bhuan. 

A  MHAIRI   BHOIDHEACH. 

Seisd. — A  Mhàiri  bhòidheacli,  's  a  Mhàiri  ghaolach, 
A  Mhàiri  bhòidheach,  gur  mòr  mo  ghaol  ort, 
A  Mhàiri  bhòidheach,  gur  tu  a  chlaoidh  mi, 
'S  a  dh'fhàg  mi  brònach,  gun  dòigh  air  t-fhaotainn. 

A  Mhàiri  bhòidheach  gur  mor  mo  ghaol  ort, 
Gur  tric  mi  cuimhneachadh  ort  's  mi  m'aonar, 
Ge  do  shiùbhlainn  gach  ceum  do'n  t-saoghal; 
Bi'dh  t'iomhaigh  bhòidheach  tigh'n  beò  gach  taobh  dhiom. 
A  Mhàiri  bhòidheach,  etc. 

'S  truagh  nach  robh  mi  's  mo  Mhàiri  bhòidheach, 
Ann  an  gleannan  faoin  a's  ceò  air — 
'S  ged  bu  rìgh  mi  's  an  Boinn-Eòrpa, 
Oha'n  iarrainn  pòg  ach  o  Mhàiri  bhòidheach. 
A  Mhàiri  bhòidheach,  etc. 

Ach  chithear  fèidh  air  sgèith  's  na'  speuran, 
'S  chithear  iasg  air  àird  nan  slèibhtean; 
Ohithear  sneachda  dubh  air  gheugan, 
Mu'm  faicear  caochladh  tigh'n  air  mo  spèis  dhuit. 
A  Mhàiri  bhòidheach,  etc. 

O  Mhairi !  lughdaich  thu  mo  chiall  domh, 
Tha  mo  chrìdh'  le  do  ghaol  air  lionadh; 
Tha  gach  là  dhomh  cho  fad  ri  bliadhna, 
Mur  faic  'mi  t'aodan  a  ta  mar  ghrian  domh. 
A  Mhàiri  bhòidheach,  etc. 

Do  shùilean  meallach  fo  d'  mhala  bhòidheach, 
Do  bhilean  tana  air  dhath  nan  ròsan; 
Slios  mar  chanach  an  gleannan  mòintich. 
'S  do  ghruaidh  mar  chaorunn  fo  sgèith  nam  mòrbheann. 
A  Mhàiri  bhòidheach,  etc. 

Co  chi  Màiri  's  a's  urrainn  àiclieadh, 
Gu  bheil  a  chridhe  laist'  le  gràdh  dhi, 
Thug  i  barrachd  ann  an  àilleachd, 
Thar  gach  maise  tha  fàs  san  àl  so. 
A  Mhàiri  bhòidheach,  etc. 

C'àit'  am  faicear  san  t-saogh'l  bean  t'aogais, 
Cha'n  'eil  i  idir  ann  ri  fhaotuinn, 
Am  maise  'n  tuigse  'san  deagh  bheusan, 
Tha  thu  ro  àrda  os  cionn  gach  aon  diubh. 
A  Mhàiri  bhòidheach,  etc. 

Fhir  a  shiubhlas  thar  tonnan  uaibhreach, 
A  dh'ionnsuidh  Innsean  cian  nan  cuaintean: 
Thoir  gach  sìod'  agus  ni  tha  luachmhor, 
A  dh'ionnsuidh  Mhàiri  a  rinn  mo  bhuaireadh. 
A  Mhàiri  bhòidheach,  etc. 

Eòin  a's  moiche  a  thèid  air  sgiathan, 
'S  a  dhìreas  suas  ann  an  àird  na  h-iarmailt, 
Na  bitheadh  là  a  thig  fad  na  bliadhna, 
'S  nach  seinn  thu  ceòl  do  mo  Mhàiri  chiataich. 
A  Mhàiri  bhòidheach,  etc. 

Ach  cha  dean  eala  air  slios  nam  mòr-thonn, 
Cha  dean  smeòrach  am  badan  bòidheach; 
Char  dean  gach  inneal  ciùil  ach  crònan, 
'Nuair  a  sheinneas  mo  Mhàiri  bhòidheach. 
A  Mhàiri  bhòidheach,  etc. 

Ge  do  bhiodh  mi  gu  tùrsach  cianail, 
'S  mi  le  cùram  air  mo  lionadh, 
Ni  do  ghnùis-sa  tha  mar  ghrian  domh, 
Mo  chridhe  sunntach  'n  uair  thig  thu  m'fhianiiis. 
A  Mhàiri  bhòidheach,  etc. 

Gu  ma  slàn  do  mo  Mhàiri  bhòidheacli, 
Ge  b'e  àite  's  am  bi  i  chòmhnuidh, 
'S  e  mo  dhùrachd-sa  'm  £ad  's  a's  beò  mi, 
Gu'm  bi  gach  sòlas  aig  Mhàiri  bhòidheach. 
A  Mhàiri  bhòidheach,  etc. 


CADAL   CHA'N   FHAIGH  MI. 

Seisd. — Cadal  cha'n  fhaigh  mì, 

Cadal  cha'n  fhaigh  mise; 
Cadal  cha'n  fhaigh  mì 

'Cuimhneachadh  air  d'fhuran. 

Tàmh  cha  d'  fhuair  mi  'n  raoir, 
Cha'n  fhaigh  mi  nochd  na  h-urad; 

'Cuimhneachadh  mar  bhà 

Sinn  'an  tigh  bàn  nan  uinneag. 

Bha  mi  air  an  fhèiU, 

Bha  na  ceudan  mar  rium; 

Bha  mo  leannan  ann, 

'S  gann  gu'n  d'  rinn  e  m'fharraid. 

Thuirt  an  duine  'n  dè: 

^'Na'n  trèigeadh  tu  do  ghealladh, 
Ghleidhinn  dhuit  f  ear-maoin 

Le  chrodh-laoigh  air  ghleannaibh." 

Ged  gheabhainn-se  fear-maoin, 
Le  'chrodh-laoigh  air  ghleannaibh, 

B'  annsa  leam  an  t-òigeir 
As  a  chòta-cheannaich. 

Clia  bu  ghreusaich'  bhròg 
E;inn  mo  leòn  cho  buileach; 

Ach  òganach  deas  ùr 

Chuireadh  smùid  à  gunna. 

Cadal  cha'n  fhaigh  mì, 

Ciamar  'gheabhainn  cadal; 

Ghoid  thu  bhuam  mo  chiall, 
'Ghìomanaich  a'  ghunna. 


.MOEUNAIEAlsrOiaH. 

Le  Iain  Mac-a'-Chleieich. 

Fonn: — "-ÈTo  ro,  cha  hhi  mi  ga  d'  chaoidh  nis  mo." 

Seisd. — Mo  rùn  air  an  òigh  tha  chòmhnuidh  'n  Cilliain, 

Bho'n  fhuair  mi  ort  eòlas  's  tu  òg-bhean  ga  m'  mhiann, 
Mur  fhaigh  mi  nis  còir  ort  le  pòsadh,  a  chiall, 
Bithidh  mise  na  m'  fhògarach  brònach  a'  triall. 

Their  cuid  rium  gu  spòrsail  gur  gòrach  mo  smaoin, 
A's  geill  thoirt  do  dh'  òg-bhean  gur  dòigh  e  ro  fhaoin; 
Nam  meallainn-se  sòlas  mar  's  còir  do  gàch  aon, 
Mi  sheachnadh  na  h-òigh  ud  a  còmhradh  's  a  gaol. 

Ach  co  bheir  air  grian  gun  dol  siar  anns  an  là, 
No  'r  fairge  nan  liath-shruth  gun  iarraidh  gu  tràigh, 
Ri  bruthach  co  stiùras  abhainn  Dù'  lais  gu  bràth  j 
A's  co  e  le  dùrachd  a  mhùchas  an  gràdh  ! 

Ach  O,  'san  tha  'n  gaol  do  gach  aon  tha  fo  nèamh 
Mar  shnothach  do'n  chraoibhe  's  e  sgaoileadh  gu  sèamh ; 
Ma  bhacas  tu  'dhireadh  no  spionas  tu  'fhreumh; 
Cha  'n  fhàg  thu  da  rìreadh  ach  crìonach  gu'n  sgèimh. 

Clia  'n  e  gorm  sliùilean  àillidh  no  bàn  mhuineal  mìn, 

No  beul  o  'm  binn  gàire  a  thàlaidh  riut  mi; 

Ach  maitheas  'bha  ghnàth  leat  a's  àrdan  neo-chlì, 

An  caoimhneas  bha  'd  nàdur,  'sam  blàths  a  bha  'd'  chrìdh. 


THUG  MI  GAOL  DO'N  FHEAE,  BHAN. 

Seisd. — ^Thug  mi  gaol,  thug  mi  gaol, 

Thug  mi  gaol  do'n  fhear  bhàn; 
Agus  gealladh  dhuit-se  'luaidh 
O,  cha  dual  dhomh  bhi  slàn  ! 
Thug  mi  gaol,  etc. 

Chaidh  am  bàta  troimh  na  chaoil, 

Leìs  na  daoine  Di-màirt; 
'S  mise  phàigh  am  faradh  daor, 

Bha  mo  ghaol  air  a  clàr. 
Thug  mi  gaol,  etc. 

Chunn'cas  long  air  a'  chuan, 

'S  i  cur  suas  nah  seòl  àrd, 
'N  uair  i  dhiùlt  i  dol  mu'n  cuairt — 

Bha  mo  luaidh-s'  air  an  t-snàmh. 
Thug  mi  gaol,  etc. 

Tacain  mu  'n  do  luidh  a'  ghrian, 
Bha  mi  'n  fianuis  mo  ghràidh, 

Tha  e  nis  an  grunnd  a'  chuain, 
O,  gur  f uar  àite  tàimh ! 

Thug  mi  gaol,  etc. 

Bha  mi  'bruadar  an  raoir, 

A  bhi  'n  caoimhneas  ri  m'  ghràdh; 

'S  'n  uair  a  thug  e  rium  a  chùl 
Shil  mo  shùilean  gu  làr. 
Thug  mi  goal,  etc. 

Bha  mi  deas  a's  blia  mi  tuath, 
Bha  mi  'n  Cluaidh  uair  do  dha; 

Dheth  na  chunna  mi  fo'n  ghrèin, 
Thug  mi  spèis  do  'n  fhear  bhàn. 
Thug  mi  gaol,  etc. 

Cha  tèid  mise  'thigh  a'  chiùil, 
Thuit  mo  shùgradh  gu  làr, 

Bho'n  a  chualas  thusa  rùin 

'Bhi  's  a'  ghrùnnd  far  nach  tràigh. 
Thug  mi  gaol,  etc. 


OBAN  DO  LACHLANN  OG  MAC  lONMHUINK 

Leis  an  Aigeannuich  Nighean  Dhonuill  Ghuirm. 

Gu'n  tug  mi  'n  ionnsuidh  bhearraideach, 
Mur  do  mheal  thu  m'  aithne  mi, 
Cha  b'  e  d'  fhuath  thug  thairis  mi  ' 

Ach  d'  aithris  air  bhith  f albh : 

Cha  b'  e  d'  fhuath,  etc. 

Ma  chaidh  thu  nunn  thar  linntichean, 
O  gu  ma  slàn  a  chi  mi  thu 
Fhir  chùil  dualaich  shniomhainich, 
'S  ann  leat  bu  mhiann  bhi  mòr; 
Fhir  chùil,  etc. 

Bu  mhiann  leat  bàta  dionach  's  i 
Gu  cumtadh,  fuaighte,  fìnealta 
A  rachadh  suas  's  nach  dibreadh  i 
'S  a  chiosnaicheadh  muir  mhòr. 
A  rachadh,  etc. 

Le  d'  sgioba  treubhacli  furachail 
Bu  ro  mhaith  fèum  's  na  ruinigil, 
A  ghleidheadh  air  bhàrr  tuinne  i 
Cheart  ain-deoin  cur  is  ceò. 

A  ghleidheadh,  etc. 

Gu  'n  innsinn  cuid  do  d'  àbhaistean, 
'N  àm  dol  air  tìr  am  bàghan  duit 
Bhiodh  fion  a's  branndaidh  làidir  ag 
Ouir  blàth's  air  gillean  òg. 

Bhiodh  f ìon,  etc. 

Gu  *m  f aighte  cuirm  gun  easbhuidh 
'S  an  tigh  mhòr  nach  foghnadh  beagan  doibh 
Bhiodh  òl  is  ceòl  nam  feadan  ag 
Co-fhreagaradh  mu  d'  bhòrd. 
Bhiodh  òl,  etc. 

Bu  dual  duit  sud  o  d'  shinnsireachd, 
'N  àm  suidhe  gu  do  dhinneir  dhuit 
Bhiodh  clàirseirean,  bhiodh  pìobairean, 
'S  bhiodh  fìleirean,  ri  ceòl. 

Bhiodh  clàirseirin,  etc. 

Gur  maith  thig  leine  'n  anart  dhuit 
Thig  triubhas  caol  ro  ainneamh  dhuit, 
Bròg  bhileach,  dhubh  ga  teannachadh 
Mu  'n  troigh  nach  gearain  leòn. 
Bròg  bhileach,  etc. 

Thig  còta  'n  eudach  Spaineach  dhuit 
Thèid  gini  's  crùn  a  phàidheadh  air, 
O  cha  'n  'eil  cron  r*a  àireamh  ort 
Ach  àillealachd  do  neòil. 

O  cha  'n  'eil,  ctc. 

Gu  'n  tig  na  h-airm  gu  h-innealta 
A.ir  eile  an  crios  iomachair; 

Lann  thana,  gheur,  ghorm,  ghuineach, 
A's  i  fulangach  ni  's  lebr. 

Lann  thana,  etc, 

'N  lann  ris  an  caint  an  tri-chlaiseach, 
I  ùr  a's  sàr  cheann  Ileach  innt', 
Fuidh  'n  ghualladh  thiugh  nach  dìbreadh  i 
'S  i  dìleas  sios  gu  d'  dhòrn. 

Fuidh  'n  ghualladh,  etc. 

Airm  eile  gu  'm  bu  mhiannach  leat, 
Bhiodh  daga  air  ghleus  sniomhain  ort, 
Sgian  chaol  d'  an  t-seòrsa  liomharra 
Fìor  innleachdach  o'n  òrd. 

Sgian  chaol,  etc. 

Gur  maith  thig  adharc  mheanbh-bhreac  dhuit, 
Streang  shiod'  is  stapuil  airgid  innt', 
Gunna  caol  air  ghleus  neo-chearbach 
Leis  an  deant'  an  earb  a  leòn. 
Gunna  caol,  ete. 

Ge  b'  e  chasadh  eucoir  ort 
'S  tu  anns  an  airm  's  an  èideadh  ud 
Gur  barail  leam  gu  'm  feumadh  e 
Bhi  tigh'n  a'  d'  rèir  d'a  dheòin. 
Gur  barail,  etc. 

Bi'dh  chlann  sin  mhic  mhic  Alastair, 
O  Chnòideart  's  o  Ghleami-garaidh  leat, 
An  aon  Triath  neart  gach  caraid  leis 
Am  maith  sibh  a  bhi  beò. 
An  aon,  eLc. 

Bi'dh  mac  mhic  Ailein  Armailtich 
A's  uachdaran  Chlann  Chamroin  leat 
A'  sior  dhol  suas  an  ainmealachd 
Le  'n  aignidh  meamanach  mbr. 
A'  sior  dhol,  etc. 

50 

COMHAIRLE    MATHAR    D'A    MAC. 
Le  Flòraidh  Nic-a-phi,  Ban-Ileach. 

Chuala  mi  Di-dòmlinuicli 
Gu'n  robli  tliu  dol  a  pliòsadhj 
Ach  tha  mi  'n  dùil  's  an  dòchas 

Nach  taobh  thu  'n  Oa  ghrannda. 

Na  taobh  an'Lagan  ìosal; 
Cha  'n  'eil  ann  ach  crìonach, 
Mar  chraobhan  a  ghabh  spìonadh 
'S  a  chinn  an  dìg  a'  ghàraidh. 

Na  toir  craobh  o'n  amhuinn  leatj 
O  bhàrr  an  dùin  tha  meangan  di; 
Coma  leat  an  rabaid 

Chaidh  phronnadh  chois  na  tràghadh. 

'So  'n  a  thug  mi  'n  choille  thu 
Feuch  gu'n  dean  thu  taghadh  oirr'; 
'S  coma  leat  an  seilleach 

Gus  an  teirig  fìodh  is  f eàrr  ort. 

Na  taobh  a'  choille  chròcach; 

Coma  leat  an  seòrsa; 

Ach  an  iùbhrach  a  tha  bòidheach 

An  Gleann  na  smeòraich  làimh  riut. 

OEAN  A'  MHARAICHE. 

Seisd. — Ocliòin,  cha  taobh  tuillidh 

Cha  taobh,  cha  taobh  tuillidh, 
Ochòin,  cha  taobh  tuillidh, 
Na  cruinneagan  mi. 

Na  tagh  tè  le  stòras, 
Gheobh  thu  tric  air  do  bhòrd  e, 
Tagh  tè  nach  bi  spòrsail 
'S  thèid  sibh  còmhla  le  sìth. 
Ochòin,  etc. 

Ged  'tha  mise  gun  stòras, 
Gun  chrodh  air  mo  lòintean, 
Naile !  chumainn-sa  lòn  riut, 
Ged  is  seòladair  mi. 
Ochòin,  etc. 

Ged  'tha  mise  gun  earras, 
Gun  sprèidh  a's  gun  fhearann, 
Naile !  chumainn  riut  aran, 
Ged  is  maraiche  mi. 
Ochòin,  etc. 

Na  'm  bithinn-s'  aig  baile, 
Kàithe  Geamhraidh  no  Earraich, 
'S  mi  nach  leigeadh  mo  leannan 
Le  balach  gun  strìth. 
Ochòin,  etc. 

'S  gur  e  mise  tha  tùrsach 
'S  mi  aig  cuibheal  na  stiùrach 
Tha  mo  leannan  'toirt  cùl  rium, 
'S  fear  ùr  air  a  tì. 

Ochòin,  etc. 

Tha  mo  cliion  air  an  ainnir, 

Oigh  ùr  a'  chùil  chlannaich 

Tha  do  shlios  mar  an  eala, 

'S  tu  's  maisiche  's  tìr. 

Ochòin,  etc. 

'lir  òig  tha  ga  'm  èisdeachd, 
Mn'n  deanar  do  'theumadh, 
Thoir  an  aire  mn'n  leum  thu, 
Nach  tèid  thu  'san  dìg. 
Ochòin,  etc. 

'S  ioma  oidhche  le  aighear 
Thug  mi'n  cuideachd  nan  cailean, 
'S  bho'n  a  tha  mi  nis  falamh, 
Cha'n  fharraid  iad  mi. 
Ochbin,  etc. 

Cha  tèid  mise  ri  'm  mhaireann, 
Do  dh'  Ile  no  dh'  Arainn 
Grheibh  mi  tè  aig  a'  bhaile, 
Ged  bu  bhanarach  i. 
Ochòin,  etc. 

Cha  tèid  mise  gu  banais 
Gu  f èill  no  gu  faighir, 
'S  ann  a  bhios  mi  aig  baile, 
Bho  nach  fharraid  iad  mi. 
Ochòin,  etc. 


CATH    ALMA. 

Le  Dughall  Macphail. 

AiR  FoNN. — ^^An  am  dol  sios  hhi  dednach." 

A  cheòlraidh  uasal,  's  tric  a  ghluais 
Mo  bhuadhan  an  tùs  m'  òige, 
Gu  dealbh  nan  rann  fo  sgàil  nam  beann; 
O!  thig  san  àm  gu  m'  chòmhnadh, 

Gu  bhi  ri  iomradh  ann  am  dhàn 
Air  cliù  nan  sàr-laoch  cròdha 
Nach  d'fhàilnich  riamh  air  muir  no  tìr, 
A  dhion  na  Rìogh'chd  's  na  còrach. 


'&* 


A  shliochd  nan  sonn,  bho  thìr  nam  beann, 

Nan  raon,  nan  gleann  's  nan  rèidhlein; 

A  chlann  nan  Gàidheal,  s  e  'ur  stàilinn 

Dheanadh  àr  a's  reubadh; 

Tha  eachdruidh  làn  d'ur  'n  euchdan  àrd, 

.Do  chruas  'ur  làmh  's  d'ur  trèine, 

Ri  uchd  gach  nàmhuid  be  'ur  n-àbhaist 

Buaidh  no  bàs,  mu'n  gèilleadh. 

'Nuair  thug  an  Russach  ionnsuidh  fhuilteach 

Air  an  Tuirc  le  fòirneart 

Gu  toirt  fo  chìs;  'sa  luaisg  e  sìth 

Gach  rioghachd  'san  E-oinn-Eòrpa : 

'N  sin  dh'èirich  Breatunn  a's  an  Fhraing 

Le'n  cumhachd  toinnte  còmhla, 

Am  banntaibh  dlùth  le  Omar  Pasha : — 

'S  iad  mar  lànain  phòsda. 

Mu'n  gann  a  fhuair  iad  dol  gu  tìr. 

Air  ìsleach  Bhaileclabha, 

Bha  feachd  nan  Bussaineach  fo'n  gleus, 

Air  àird'  an  t'  slèibh  aig  Alma, 

Mar  choilich  dhùnain  a'  toirt  dùlain 

Do  na  diùnnlaich  àluinn, 

Nach  faigheadh  dlùth  dhoibh  taobh  an  sùil, 

Ach  ann  an  sùil  na  làmhaich. 

Ach  beò  no  marbh,  cha'n  fheudta  stad 
Ach  suas  gu  grad  nan  còmhdhail ; 
Cha  robh  dol  às  bho'n  teine  chiùrrail 
Ach  tigh'n  dlùth  ri  'n  sgòrnain ; 

'S  ioma  fìùran  ùr  neo  chlaon, 
Gun  ghìomh,  gun  ghaoid,  gun  fhòtus 
A  thuit  gu  làr  an  suain  a'  bhàis, 
Mu'n  d'fhuair  sibh  àird  a'  chòmhnaird. 

Tharruing  E-aglan  a's  Canrobert — 

Na  fir  chogaidh  uasal — 

Am  feachd  shluagh  taghta  air  an  adhart — 

Dhol  ri  aghaidh  bualidh  ; 

Ach  ged  bha  Sassunaich  us  Frangaich 

Clis  neo-mhall  'san  tuasaid, 

'S  iad  na  Gàidheil  'rinn  a  bheàrn 

A  chuir  an  là  gu  buadhach. 

Bha  Batri  mhùrtail  aig  an  Russaineach 
Air  uchd  an  aonaich 

A'  dòirteadh  sios  nan  garbh-fhras  siontach 
Mar  chruaidh-ghliob  's  an  fhaoilteach, 
Bha'n  teine  trom  ud  ri  mòr-dhiobhail, 
'Sgathadh  sios  nan  laoch  geal — 
A's  cha  be  'n  sùgradh  tarruing  dlùth 
Ili  beul  na  fùrneis  chraosaich. 

Ach  si'n  JReiseamaid  dhubh,  ghaisgeil 
Fo'  Shir  Cailein  Caimbeul — 
Curaidh  treun  nan  ioma  blàr — 
Bha'  chliu  ro  àrd  mar  cheannard — 
A  tharruing  suas  gu  dìleas  dlùth 
Gun  gheilt  air  cùl  a  shàlach, 
'S  a  chuir  na  gunnairean  'san  tuimhnich 
Le  geur  rionn  na  stàilinn. 

'N  uair  a  chunncas  air  a'  bhearradh 
Na  fir  gheala  lùthor, 
Buidhean  ghlan  nam  breacan  uallach 
D'an  robh  'bhuaidh  mar  dhùthchas 

Mu'n  gann  a  fhuair  iad  buille  'tharruing, 

Leis  na  lannan  geura 

Ghabh  na  Russainich  an  ruaig 

A's  bhuail  iad  an  Ratreuta. 

Bha  sian  an  àigh  mu  chom  a'  churaidh, 

Urranta,  ghlan,  mheamnach 

A  bh'air  'ur  ceann  gun  sgàth  gun  eagal 

Ris  an  teine  mharbhtach — 

Ach  air  mo  laimh,  's  e  fèin  a  dh'fhaodadh, 

As  a  dhaoin'  bhi  earbsach — 

Be'n  iolach-chatha — "Buaidh  no  bàs" — 

'S  an  àbhaist  anns  gach  aimsir. 

'S  iomad  làrach  ri  uchd  fear-ghniomh, 

'S  an  do  dhearbh  sibh  cruadal, 

Na  fola  prìseil  uasal  rìoghail 

'Bu  ghlan  li  'nur  gruaidhean — 

A's  gus  an  deachaidh  crioch  le  onoir, 

Air  a'  chogadh  bhuan  ud 

Dhion  sìbh  cliù  na  tìr  a*  dh'fhàg  sibh, 

Anns  gach  spàirn  a's  cruaidh-chas. 


NIGHEAN  DONN  NAN  BEIDH-SHUIL. 
AiR  FoNN : — *'  Gur  trom,  trom  a  ta  mi." 

'S  tu  nighean  donn  nan  rèidh-shùil, 

D'  an  tug  mi  spèis  's  cha  b'  aireach  leam, 

Cha'n  f  haic  mi  'measg  nan  ceudan, 
Bean  aogais  rèidh  mo  leannain-sa. 

Do  bhilean  mar  na  ròsan, 

Cneas  bòidheacli  mar  an  canacli  leam; 
'S  gur  òg  cliaidh  mise  'bliuaireadh, 

Le  rugha  gruaidh  mo  chailein-sa. 

Do  dhà  shùil  ghorm  tha  bòidheach, 

'S  W  n  òg-bhean  donn  bu  chuideachd  leam, 

'S  'on  thug  mi  fèin  mo  spèis  dhuit, 
C'ar  son  a  thrèig  thu  buileach  mi? 

Ged  rinn  thu  mise  fhàgail, 

'Sa  thug  thu  gràdh  do  'n  fhleasgach  ud, 
Dh'  fhaoid'  mu'n  tig  Feill-Pàruig, 

Gu  'n  tig  am  bàs  g'a  leasachadh. 

'S  gu  'n  glais  e  teann  fo'n  fhòid  mi 
'S  nach  faic  mi  pòsd'  aig  balach  thu, 

'S  bith  'n  cridhe  rinn  thu  'sgàineadh, 
Na  laidhe  mhàin  's  cha  charaich  e. 

Na  laidhe  anns  an  smuirean 

'S  cha  chluinn  e  dè  thèid  aithris  air, 

A.ch  dh'  fhaoid'  gu  'n  tig  thu  uair-eigin 
A  chum  na  h-uaigh  's  an  cadail  mi, 

'S  gu  'n  can  thu,  "Och  mo  thruaighe 
Bha  'm  fear  so  uair  's  bu  toil  leis  mi;" 

Bidh  mi  gu  bràth  gun  chòir  ort, 
'S  e  gainne  m'  òir  is  coireach  dha. 

Cha  tarruing  mi  ri  sùgradh 

'Tha  mi  gun  lùth  's  gun  fhaireachdinn 
'S  e  'n  gaol  a  rinn  mo  leònadh, 

'S  a  chaoidh  ri  m'  bheò  cha  charaich  mi. 

ORAN    DO    GHLASCHU. 

Le  D.  Mac-A-Phearsain. 

AiR  FoNN. — ^^Mort  Ghlinne-Comhunn.*^ 

'S  mi  so  an  Glilaschu  nam  bùitliean, 

Far  bheil  fasain  a's  ioghnaidh  gu  leòir, 
Leis  na  chunnaic  mo  shùilean, 

Tha  mo  chridhe  air  dùsgadh  gu  ceòl, 
Sluagh  mar  sheangain  gun  àireamh 

Kuith  gach  rathad  's  na  sràidean  nan  deann, 
Am  measg  toit  a's  droch  fhàile 

'S  pailteas  fearainn  dol  fàs  feadh  nan  gleann. 

Ged  tha  GJilaschu  cliùiteach 

Anns  na  fasain  a's  ùire  fo'n  ghrèin, 
'S  iomadh  trioblaid  a's  neòghloin 

Tha  luchd  misg  toirt  dh'an  deòin  orra  fhèin; 
Cha  'n  'eil  bainne  ann  ri  fhaotainn, 

An  deoch  is  feàrr  air  an  t-saoghal  gu  lèir, 
Ach  beirm  làidir  a'  chaochain, 

A'  cur  mhnathan  is  dhaoin'  as  an  cèill. 

Dol  troimh  Mhargadh  an  t-shalainn, 

Far  an  lionmhor  luchd  malairt  an  èisg; 
'S  iomadh  bodachan  peallach, 

Bhios  a'  seinn  air  gach  ealaidh  fo'n  ghrèin, 
Cailleach  mhòr,  bhuidhe,  ghris-fhionn, 

'Figheadh  stocaidh  a's  pìob  ann  na  beul, 
Ag  èigheach,  ''Sgadan  Lochfìne," 

'S  i  air  tùchadh  le  innseadh  nam  breug. 

Ged  as  àillidh  an  sealladh, 

Mnathan  uaisle  a'  bhaile  gu  lèir; 
Ag  imeachd  feasgar  'na  Sàbaid, 

Air  sràid  Earraghàidheal  nan  seud, 

Sìoda  cbmhdach  gu'n  sàiltean 

'S  iad  a'  sguabadh  na  sràid  as  an  dèigh, 
Le  gnùis-bhrat  's  cochuill  làmh  orra, 

'S  gun  na  fìaclan  slàn  ann  nan  deud. 

Chi  mi  caile  chinn  ghuanaich, 

Le  falt  ceannaich  a  fhuair  i  an  dè, 
'S  a'  bhoineid  thall  cùl  a  cluasan; 

Mar  tha  air  adharcan  luachrach  an  t-shlèibh ; 
Ged  is  stuireanach,  caol-chasach, 

Astarach,  eutrom,  a  ceum ; 
Cha  bhiodh  a  pbgan  ach  searbh  leam, 

'S  fiaclan  tilgte  dhaoine  marbh  ann  na  beul. 

'S  bochd  an  sealladh  tha  againn, 

Air  oidhche  Di-sathuirne  fhèin; 
Fir  a's  mnathan  a'  caonnag 

'S  an  clann  leth-ruisgte  caoineadh  nan  dèigh, 
Fuil  ga'n  dalladh  's  na  sùilean 

'S  iad  le  anacainnt  toirt  dùlan  d'  a'  chèil, 
'S  nan  deanadh  Gàidheil  an  tùrn  nd 

Bhiodh  iad  ainmeil  nan  dùthaich  na  dhèigh. 


IS  FADA  MI  'M  ONAEAK 

Seisd. — Is  fada  mi  'm  ònaran 

'S  fada  mi,  's  mi  leam  fhein, 
'S  cian  o  thìr  m'  eòlais  mi, 
'S  fada  mi  m'  ònaran. 

Is  fad'  tha  mi  o  chaol-Muile, 
Am  bi  na  luinngeis  a'  seòladh  air, 

Is  fada  mi,  &c. 

'S  mi  'm  shuidh'  air  an  tulaich, 
Lion  mulad  ro  bhrònach  mi. 

Is  fada  mi,  &c. 

B'  fheàrr  tàmh  aig  a'  bhaile, 
Ka  'mhachair,  ge  còmhnard  i. 

Is  fada  mi,  &c. 

Tha  an  sluagh  gu  neo-charthant ; 
'S  cha'n  aithnich  a  h-òighean  mi. 

Is  fada  mi,  &c. 

'S  mi  gun  fhiodhall,  gun  chlàrsach, 
'G  èisdeachd  bàirich  nam  bòanan. 

Is  fada  mi,  &c. 

Mi  gun  bhoineid,  gun  suaineach; 
'S  am  fuachd  air  toirt  leòn'  orm. 

Is  fada  mì,  &c. 

Ann  am  bothan  beag  barraich; 
Cha  tig  caraid  'g  am  fheòraich  ann. 
Is  fada  mi,  &c. 

Ach  nam  bithinns'  's  an  Apuinn, 
Gheibhinn  caraid  's  fear  eòlais  ann. 
Is  fada  mi,  àc. 

Far  am  bi  na.  mna'n  brèid-gheal 
Là-feille,  's  gur  bòidheach  iad. 

Is  fada  mi,  &c. 

A  bheinn  ghorm  ud,  m'  am  choinneamh, 
Leam  is  soiUeir  do  nebineinean. 

Is  fada  mi,  &c. 

'S  tu  cur  am  chuimhne,  le  t-àilleachd 
Far  am  b'  àbhaist  mo  chòmhnuidh  bhi. 
Is  fada  mi,  &c. 

'S  mi  air  àiridh  a'  glilinne, 
'G  èiscleaclid  binneas  nan  smeòraichean. 
Is  fada  mi,  &c. 


ORAN. 

Leis  an  Lighiche  Mac  Lachainn  nach  maireann. 

Am  FoNN. — ^^Thoir  a  nall  dhuinn  am  Botal" 

'S  trom  tiamhaidh  mo  chridhe  aig  imeachd  troimh'n  ghleann, 
Gun  chòmhail,  gun  choinneamh,  ged  'si'n  NoUaig  a  th'ann, 
Le  m'  shùil  air  an  fhàsach,  's  na  làraichean  lom, 
Ear  am  faca  mi  'n  Gàidheal  ri  àbhachd  le  sunnd. 

Cha'n  fhaic  mi  ann  duine,  ach  cluinnidh  mi  'n  Gall 
A*  sgriachail  r'a  chuilein  air  a'  mhullach  ud  thall ; 
*S  chi  mi  na  caoirich,  's  muilt  mhaola  nach  gann, 
'An  àite  nan  curaidh,  's  nan  cruinneagan  donn. 

Cha  chluinn  mi  's  cha-n  fhaic  mi  na  b'  aithne  dhomh  uair, 
Ach  na  cnocan  's  na  h-easan,  's  na  creagan  ud  shuas; 
Bu  chaomh  ]eam  an  sealladh  aon  choileach  air  dùn, — 
Ged  a  b'  èigin  domh  'bhreabadh,  cha  bu  bheag  orm  an  cù. 

Ag  ionndrainn  nam  feara,  a'  cheathairne  chòir, 
A  bheireadh  dhomh  cuireadh  le  furan  gun  ghò; 
Cha  chluinn  mi  's  cha'n  fhaic  mi  na  fleasgaichean  òg, 
'Dol  cruinn  air  an  achadh  le  'n  camain  'n  an  dòrn. 

'S  iad  a  chuireadh  an  iomain  's  a  leanadh  i  teann; 
Cho  luath  ri  buic  earba  f eadh  garbhlach  nam  beann, — 
A  bhuaileadh  na  buillean  gu  curanta,  cruaidh, 
A'  comh-strìth  ri  'chèile  gun  bhrèine,  gun  ghruaim. 

'S  a  shuidheadh  gach  buidheann  gu  subhach  mu  'n  bhòrd, 
Bhiodh  seanfhear  an  tighe,  na  mnathan,  's  a'  chiann, 
Ag  òl  air  a  chèile  gun  èislean,  gun  ghreann. 

Am  sònruicht'  de  'n  oidhche  'n  uair  rachadh  iad  cruinn, 
Bu  shunndach  's  bu  chridheil  an  fhidheal  a'  seinn; 
Na  gruagaichean  teisteil,  's  na  fleasgaichean  treun, 
A'  dannsadh  gu  h-innealt,  's  ri  mireag  gun  bheud. 

Greis  roimh  dheireadh  na  h-oidhche  'n  uair  a  sguireadh  a' 

chuirm, 
'S  a  shuidheadh  an  còmhlan  gu  stòld'  air  na  fuirm, 
Gu'm  b'  èibhinn  'bhi  'g  èisdeachd  nan  èideagan  grinn, 
'Togail  nan  luinneag  cho  milis  's  cho  binn. 

Tha  mise  'd  so  'm  ònrachd  ag  imeachd  troimh  'n  ghleann, 
Mo  shùil  air  an  fhàsach  le  làraichean  lom, 
B'e  'n  t-ioghnadh  na'n  cinneadh  mo  chridhe  cho  fuar, 
'S  nach  tigeadh  a'  mhuinntir  'am  chuimhne  's  an  uair. 


'S  TEOM  MO  CHEUM  'S  MI  LEAM  FHEIK 

Seisd. — 'S  trom  mo  cheum  's  mi  leam  fhèin, 
As  do  dhèigh  cha  bhi  mi  fallain; 
'S  trom  mo  cheum  's  mi  leam  fhèin. 

Cha  dean  mi  'm  bruthach  so  dhìreadh, 
'S  fhada  bh'  uam  a  chì  mi  sealladh. 

'S  trom  mo  cheum,  etc. 

'S  fhada  bh'  uam  a  chi  mi  Diùra, 
Agus  Siùna  ghuirm  a'  bharraich. 

'S  trom  mo  cheum,  etc. 

Chi  mi  Mùile  nam  beann-mòra, 

'S  a'  Mhorairne  bhòidheach  ghleannach. 

'S  trom  mo  cheiim,  etc. 

Chi  mi  Muile  nan  beann  fuara, 
Far  am  bheil  mo  luaidh  a  fanachd. 

'S  trom  mo  cheum,  etc. 

'S  e  chuir  mi  cho  fad'  an  tòir  ort, 
Mheud  's  a  fhuair  mi  'd'  chòmhradh  fallaich. 
'S  trom  mo  cheumj  etc. 

Dh'fhàg  thu  mi  mar  uan  gun  mhàthair, 
'S  cha  'n  'eil  fàth  dhomh  bhi  g'a  ghearan. 
'S  trom  mo  cheum,  etc. 

Ach  fhir  a  dh'imicheas  thar  na  gualla, 
Giùlain  uam-sa  mile  beannachd. 

'S  trom  mo  cheum,  etc. 

Thoir  mo  shoiridh  thar  an  t-sàile, 
'S  dean  a  fàgail  anns  na  Ceallaibh. 

'S  trom  mo  cheum,  etc. 

'S  innis  do  Mhac-Ille-Mhaoil, 

Gu  bheil  e  caochlaideach  'na  ghealladh. 

'S  trom  mo  cheum,  etc. 

Mo  ghaol  fear  an  leadain  shniomhain, 
Chaidh  thar  Kudh'-an-Fhiarain  thairis. 

'S  trom  mo  cheum,  etc. 

Gruaidh  is  deirge  na  an  caoran, 
Thàlaidh  thu  mo  ghaol  gu  daingean. 

'S  trom  mo  cheum,  etc. 

Meur  is  grinne  th'air  an  sgrìobhadh, 
Cha  'n  ioghnadh  mise  bhi  ga  d'  leanailt. 

'S  trom  mo  cheum,  etc. 

Beul  is  binne  'gabhail  òrain, 

'S  e  do  cheòl  a  rinn  mo  mhealladh. 

'S  trom  mo  cheum,  etc. 

'S  ged  nach  biodh  rium  ach  do  chùlthaobh, 
Fàileadh  ùbhlan  tha  do  'd  anail. 

'S  trom  mo  cheum,  etc. 


ROSAN  AN  LETH-BHAILE. 

Le  Eòbhan  Mac  Colla. 

O  cha  'n  e  fuaim  na  gaoithe  an  raoir  chum  an  cadal  uam; 
Droch  phrìs  air  crobh  na  caoirich,  no  idir  beud  bho  ghadichean; 
'S  e  mhill  mo  thàmh,  's  bu  leòir  sud,  mo  rùn  geal-òg  bhi  fada  nis 
Bho'n  ghleann'san  tric  gun  èireadh  ar  gràdh  d'a  chèile  dh'aidich  sinn. 

Seinn  cliù  na  h-ainnir  bhòidheich  ud,  Bòsan  an  Leth-bhaile, 
A  chaileag  laghach  mhòdhar  ud,  Bòsan  an  Leth-bhaile; 
'S  math  bhuineadh  dha  bhi  sòlasach,  òranach,  ceileireach 
Fear  gheibheadh  gealla-pòsaidh  bho  Bòsan  an  Leth-bhaile. 

'S  math  dh-fheudas  muinntir  Chòmhaill  bhi  mòr-chuiseach  ma  m' 

leannan-sa, 
'S  gach  fìlidh  a  ni  òran  bhi  seinn  m'  a  dòighean  banalta; 
'N  uair  bha  i  bhos  an  taobh  so,  's  gann  fhuair  mi  fèin  aon  sealladh 

dhi; 
'N  uair  thainig  orm  a  gaol  ceart  mar  thig  air  craobh  an  dealanach. 

Seinn  cliù,  etc. 

Gu'm  molainn  do  gach  òigfhear  ^j^gheibh  bhi  chòir  na  fìnne  ud 
Bhi  seachnach  air  a  mìog-shuil  mar  math  leis  crì'-leon  tinneasach, 
Mur  sud  's  an  t-òr-fhalt  deàrsach  is  tric  a'  snàmh  m'a  slinneinibh 
Mur  bhoillsgeadh  gealaich  làn  oidhche  shamhach  air  linne  mach. 

Seinn  cliù,  etc. 

Oha-n  iongantach  mo  luaidh-sa  bhi  suairce,  deas  cinneadail, 
Cha-n  ann  an  coill'  a'  chrìonaich  tha  'm  freumh  o'n  do  ghineadh  i, 
Tha  ghèig  de  stoc  is  àirde,  's  tha  bhlàth  sud  air  mar  chinnich  i, 
'S  ged  tha  i  fathast  uaine  tha  'buain  air  aire  iomadh  fear. 

Seinn  cliù,  etc. 

B'è  fèin,  's  mo  rùn  air  làimh  aige,  'm  fear  gun  ghràs  gun  duinealas 
Nach  àideachadh  gu'm  b'  fhaoin  leis  'na  h-àite  maoin  na  cruinne  so; 
Ged  b'  ann  an  bothan-àiridh  bu  leam-sa  gràdh  na  cruinnaig  ud 
Cha  mhinic  talla  rioghail  's  am  faighte  'n  aoidh  a  bhuineadh  dhomh. 

Seinn  cliù,  etc. 

'S  truagh  gun  bhi  'n  duigh  le  m'  annsachd  's  an  t-sean-doigh  ghasda 

bhòidheach  ud 
'Cur  seachad  tim  an  t-Samhraidh  'an  Còmh'l  nan  gleannta  seòbh- 

ragach ! 
Measg  pailteas  gruth  a's  uachdair,  ceòl  chuach  a's  caidreamh  neò- 

chiontach 
Gu'n  caitheamaid  ar  'nùine  cho  sunntach  ris  na  smeòraichean! 

Seinn  cliù,  etc. 

Seinn  cliù  na  h-ainnir  bhòidheich  ud,  Kòsan  an  Leth-bhaile, 
A  chaileag  laghach  mhbdhar  ud,  Ròsan  an  Leth-bhaile; 
B'e  latha  'n  t-sonuis  dhomh-sa  an  là  sin  a  bheireadh  dhuinn, 
Air  ais  gu  tìr  a  h-bige  Ròs  bbidheach  an  Leth-bhaile. 

Seinn  cliù,  etc. 


OBAN  MOLAIDH  AIR  CLIABH 

A  THUG  Calum  Mac-Ionmhuinn,  do'n  XJghdar. 

Le  Iain  Mac-a'-Bhruithainn. 

An  cliabh  a  gheall  dhomh-sa  Calum, 

'S  ioma'  latha  'bha  e  'fàs, 
Thug  e  bliadhna  'buain  nan  aisnean, 

A's  seachduinn  ga  'n  cur  an  sàs ; 

Thug  e  'n  t-slat  cliuir  à  New-Zealand, 

'S  an  iris  à  Beinn-nan-cnàmh, 
'S  an  t-slat  bheòil  à  rìoghaclid  na  h-Eiphit, 

'S  à  Eirinn  slatan  a'  mhàis. 

Cha  'n  ioghnadh  an  cliabh  a  bhi  riomhach, 

'S  ioma'  tìr  san  d'  rinn  e  fàs; 
Bha  na  slatan  bbidheach,  direach, 

Air  an  sgrìobadh  gus  am  bàrr: 
Theannaich  Calum  e  cho  dionach, 

'S  nach  rachadh  prìn'  ann  'an  sàs, 
'S  ghiùlaineadh  e  'làn  do  'n  fhior-uisg' 

Eadar  Cillionan  's  am  Bàrr. 

Cha  'n  fhaca  aon  riamh  a  leithid, 

Eadar  an  Eilid  's  Beinn-bhàin; 
E  sleamhain  mar  bhòrd  o'n  lochdair, 

Shuidheadh  e  socair  air  blàr ; 
Cha  robh  e  cubach,  no  sgeubach, 

'S  an  aon  leud  gu  ruig'  a  mhàs; 
'S  ged  a  chuirte  bolla  buntàt'  ann, 

Cha  bhitheadh  ach  pàirt  de  làn. 

'S  ioma'  aon  a  bha  g'a  amharc, 

Eadar  Sannaig  's  an  Aird-mhòr — 
Fear  de  na  thàinig  g'a  amharc, 

Thairg  e  gamhainn  air  a's  bò; 
Ach  ged  a  thairgeadh  Miss  Burdetty 

A  h-uile  peighinn  th'  aic  a  dh-òr, 
'N  uair  a  thigeadh  i  a  shireadh, 

Cha  'n  fhaigheadh  i  'n  iris  na  dòrn. 

Tha  mis'  a'  d'  chomain  a  Chalum, 

'H-uile  latha  'bhios  mi  beò; 
'S  ma  thig  do  ghnothach  a'm'  rathad, 

Ni  mi  amas  mar  is  cbir — 

Olaidh.  mi  dram  air  do  blianais, 
'An  aon  bhaile  'm  bi  i  'm  chòir; 

'S  ged  nach  dean  mi  'bheag  de  'n  dannsa, 
Creimidh  mi  'n  cnaimh  'bhios  a'm'  dhòrn. 


AN    T-EILEIN    COLASACH.    . 

Le  Donnachaidh  MacLugais. 

Seisd. — Nach  bòidheach  a  sheallas  an  sneachd  air  Beinn-mhòr, 
Nach  bòidheach  a  sheallas  an  sneachd  air  Beinn-mhòr, 
Nach  bòidheach  a  sheallas  an  sneachd  air  Beinn-mhòr, 
Mar  an  eala  's  i  cadal  'na  laidhe  air  lòn. 

Ma'n  do  dh'  fhag  mi  an  t'  ait'  's  an  deachaidh  m'  àrach  a'm'  òig, 
Far  a  faighte  gach  tràth,  baine-blàth  air  son  òl, 
Bha  mi  aighearach,  inntinneach;  cinnteach  gu  lebir, 
'S  mi  gun  chùram  gun  chostas  am  Port-an-tigh-mhòir, 
Nach  bòidheach  a  sheallas,  etc. 

Aig  gach  aon  air  an  fhearann  a  b'aithne  dhomh  fèin, 
Bha'm  pailteas  gach  latha  agus  barrachd  's  am  feum; 
'S  bha  coirc'  agus  pòinir  a's  eòrna  fodh  dhèis, 
A'  fàs  ann  gach  bliadhn'  air  son  biadhadh  an  treud. 
Nach  bòidheach  a  sheallas,  etc. 

'S  an  bg-mhaduinn  cheitein  'n  uair  dh'èireadh  a'  ghrian, 
Thar  Baile-na-h-àirde  le  blàth's  fodh  a  sgiath; 
Bhiodh  na  h-ebin  anns  na  geugan,  an  sprèidh  air  an  t'sliabh, 
'S  am  buachil'  nan  dèidh  mar  a  dh'fheumadh  e  riamh. 
Nach  bbidheach  a  sheallas,  etc. 

A  Cliill-òrain  na'm  pàircean  'sam  b'àbhaisd  na  treuin 
A  bhi  falbli  do  ghach  ceàrna  's  an  deanamh  iad  fenm, 
'S  ged  is  tric  anns  na  blàir  bhiodh  na  gàbhaidhean  geur, 
Chuireadh  gaisge  nan  Gàidheal  air  an  nàmhaid  an  rèis. 
Nach  bòidheach  a  sheallas,  etc. 

'S  e  mo  bheachd  nach  robh  fathasd  's  na  h-eileinean  'n  iar, 
Daoin'  uaisle  cho  barraicht'  le  foighdinn  's  ciall, 
Mar  uain  aig  a'  bhaile,  's  a  chath  a'  bhiodh  dian, 
Cloinn  Nèill  nan  làmh-dhearg,  bha  iad  ainmail  o  chian. 
Nach  bòidheach  a  sheallas,  etc. 

Cha  tèid  agam  air  innseadh  na  sgrìobhadh  le  peann, 
Na  chuir  sios  ann  an  òran  gach  sblas  a  th'  ann, 
'S  on  a  bha  mi  na'm  phàisd'  mi  gun  tàmh  cuir  air  ainm 
Agus  bithidh  gu  bràth  fad  's  a's  Gàidhlig  mo  chainnt. 
IsTach  bòidheach  a  sheallas,  etc. 

Bu  mhaith  bhi  ann  daonnan  seach  taobh  Loch-nan-Geall, 
Fo  dhubhar  nan  sliabh  gus  'n  do  liath  e  mo  cheann, 
'S  nach  fhaic  mi  ach  caoirich,  na  daoin'  cha'n  'eil  ann, 
'O  na  sgaoileadh  a'  chuideachd  bha  'm  Muile  nam  beann. 
Nach  bòidheach  a  sheallas,  etc. 

S  e  chuir  mis'  ann  am  Muile  fo  mhulad  's  fo  bhròn, 
Xach  fhaic  mi  mo  chruinneag  's  nach  toir  i  dhomh  pòg, 
'S  e  nach  fhaod  mi  bhi  làmh  riut  a  chràidh  mi  cho  mòr, 
'S  ged  tha  Nollaig  aig  càch,  air  bheag  stàth  tha  i  dhomhs'. 
Nach  bòidheach  a  sheallas,  etc. 

Ach  's  e  dh'fheumas  mi  strlochdadh  's  bhi  'sìor  chuir  air  dbigh, 
Tha  mi  cinnteach  nach  pàigh  e  bhi  fàsgadh  nan  dòrn, 
'S  on  a  tha  mi  gun  bhàta  bhiodh  sàbhailt  le  sebl, 
Thèid  mi  null  's  an  "Dunàra"  mar  fàilnich  mo  phbchd'. 
Nach  bbidheach  a  sheallas  etc.  • 

'DIREADH  A  MACH  RI  BEINN-SHIANTA. 

Leis  an  Lighiche  Mac  Lachainn,  nach  maireann. 
AiR  FoNN. — ^'^O!  ho  na  daoine  truagha." 

'Dìreadh  a  macli  ri  Beinn-Shianta, 
Gur  cianail  tha  mo  smuaintean. 

A'  faicinn  na  beinne  'n  a  fàsach, 
'S  i  run  àiteach  air  a'  h-uachdar. 

'Sealltuinn  a  sìos  thar  a'  bhealaich 

'S  ann  agam-sa  tha  'n  sealladh  fuaraidh. 

'S  lionmhor  bothan  bochd  gun  àird  air, 
Air  gach  taobh  'n  an  làraich  uaine. 

Agus  fàrdach  'tha  gun  mhullach, 
A's  na  thulaich  aig  an  fhuaran. 

Far  an  robh  'n  teine  's  na  pàisdean, 
'S  ann  is  àirde  dh'  fhàs  an  luachair. 

Far  an  cruinnicheadh  na  h-àrmuinn 
Feuch  a'  chaora  bhàn  le  'h-uan  ann. 

Ach,  'fhir  shanntaich  'rinn  an  droch-bheairt, 
Liuthad  teaghlach  bochd  a  ghluais  thu ! 

'S  iomadh  dìlleachdan  'tha  'n  ganntar, 
Agus  banntrach  a  tha  trua.gh  leat. 

An  dall,  an  seann  duine,  's  an  oinid, 
'Toirt  am  mallachd  air  do  bhuaireas. 

Smuaintich  fèin  'n  uair  thèid  thu  null  bh'  uainn 
Mar  bheir  Rìgh-nan-dùl  do  bhuaireas. 

B'  fheàrr  gu'n  cuimlmiclieadh  tu  tràth  air 
Mu'n  tugadh  am  bàs  do  'n  uaigh  thu. 

An  ceannaich  thu  le  beairteas  tròcair'? 
Cha  dean  òr  gu  bràth  a  bhuannachd. 

'Bheil  thu  'n  dùil  gu'm  faigh  thu  saorsainn 
Leis  na  caoirich  's  do  chuid  bhuailtean. 

B'  fheàrr  dhuit  beannachdan  an  fheumnaich 
D'  an  tugadh  tu  'n  dèirc'  'aii  uaigneas. 

B'  fheàrr  a  bheannachdan  le  dùrachd, 
Cridhe  brùite  'g  an  cuir  suas  dhuit. 

Ge  b'e  àit'  am  faigh  iad  fearann 
Mìle  beannachd  leis  na  ghluais  thu. 

Dhùmhlaich  an  ceo  air  Beinn-Shianta, 
Thug  a'  ghrian  a  sìos  an  cuan  oirr'. 

Thàinig  duibhre  air  an  iarmailt, 

'^S  cuiridh  mise  crioch  ri  m'  dhuanaig. 


'S   MI   FAGAIL    MO    DHUTHCHA. 
Le  Dughall  MacLachainn. 

AiR  FoNN. — ^^GuT  tu  mo  hhemi  chomuinn. 

S  mi  fàgail  mo  dhùthcha  tha  mo  shùil  as  mo  dhèigh 
'Nuair  a  dhìrich  mi  m'  bruthach  thug  mi  sùil  air  an  treud, 
Bha'n  gleannan  shios  fodham  làn  do  chrodh  mar  an  fhèill, 
'S  na  laoigh  bheaga  cho  uallach  ruith  cho  luath  ris  na  fèidh. 

Shuidh  mi  sìos  air  an  toman  bu  neo-thog'rach  mo  ghleus, 
Dol  a  dheanadh  dhuit  òran  a  ghlinn  bhòidheich  na  sprèidh, 
'S  do  bheanntanain  àrda  is  àille  fò'n  ghrèin, 
G'am  fhalach  bho  m'  chàirdean  a's  m'  fhàrdach  nam  dhèigh. 

'S  mithich  dhomh-sa  bhi  'g  èiridh  bhon  tha'n  t-astar  cho  mòr 
Tha  na  luingeas  aig  acair  ach  tha  'm  acaid-sa  mòr; 
Tha  gach  ni  a  cuir  às  dhomh,  chaill  mo  chasan  an  treòir, 
'S  mo  chridhe  cho  brùite  's  mo  shùilean  làn  dheòir. 

Aon  sealladh  dhomh  fhathast  air  na  srathaibh  gu  lèir 
Aon  scalladh  dhomh  fhathast  air  a  bhaidein  tha  'm  dhèigh 
Mìle  beannachd  le  Lachann,  ainm  m'  athar  na  trèig, 
Lean  thusa  a  dhòighean  air  chòir  anns  gach  ceum. 

Tha  m'  inntinn  fo  luasgan  bhi  giuasad  nan  saòl, 
An  acair  ri  guallainn  's  an  trom  chuan  fo  sròin; 
Tha  mise  mar  chrentair  'san  t-eug  air  mo  thòir, 
B'  fheàrr  nach  dh'  fhàg  mi  mo  chèile,  b'e  'n  eubhachd  bhi  d'  chòir. 

Air  bhàrr  nan  tonn  dù-ghorm  rinn  sin  stiùireadh  gu  fòil, 
Bha  'n  oidhche  air  dùnadh  's  gun  do  bhrùchd  oirnn  an  ceò; 
Ach  ar  sgiobair  bha  tùrail,  cha  tug  sùil  far  nan  seòl, 
Fo  stiùireadh  na  combaist,  's  an  trombaid  na  dhòrn. 

A.ig  bristeadh  na  maidne  bha  'n  cladach  ga  'r  cbir, 
Gu'n  do  thilg  sinn  an  acair  ach  bha  m'  acaid-sa  mòr, 
Na'm  shìneadh  air  dèile  cha  robh  lèigh  ann  air  bbrd, 
A  bheireadh  dhomh  cobhair  ged  a  gheibheadh  e  òr. 

Trì  fìchead  mìle  dhomh  fathast  tha  'n  t-astar  sin  buan, 

Ma'n  ruig  mi  thu  Anna  's  bithidh  mi  fallain  gu  luath; 

Ma  lean  thu  ri  d'  àbhaist  bu  mhòr  do  gràdh  dhomh  's  gach  uair 

Bho  'n  a  bha  mi  na  'm  phàisde  gus  an  dh'fhàs  mi  a  suas. 

A  GHLINN  UD  SHIOS. 

Leis  an  Lighiche  Mac  Lachainn  nach  Maireann. 
AiR  FoNN: — "Jf^/  ^^^^  ^*^  ^^^^  <*  ^6^>  ^6<^  rose." 
A  ghlinn  ud  sliìos,  a  ghlinn  ud  shìos, 

Gur  trom  an  diugh  mo  shùil, 
A*  dearcadh  air  do  lagain  àigh 
Mar  b'  àbhaist  doibh  'o  thùs. 

Tha  do  choilltean  fathasd  dosrach,  àrd, 

'S  gach  sìthein  àillidh,  uain'j 
A's  fuaim  an  lùb-uillt  nuas  o  d'  fhrìth' 

'N  a  shuain-chebl  sìth  'am  chluais. 

Tha  'n  sprèidh  ag  ionaltradh  air  do  mhàgh, — 

Na  caoraich  air  an  raon; 
Tha  'churra  'g  iasgach  air  do  thràigh, 

'S  an  fhaoileann  air  a'  chaol. 

Tha  guth  na  cuthaig  air  do  stùchd, 

An  smùdan  air  do  ghèig, — 
Os  ceann  do  lòn  tha  'n  uiseag  ghrinn 

Ili  ceileir  binn  's  an  speur. 

Thà  suaimhneas  anns  gach  luibh  fo  bhlàth, — 

Bàigh  air  gach  creig  a's  cluain, 
'A  toirt  'am  chuimhne  mar  a  bha 

Na  làithean  'thàrladh  uainn. 

Fuaim  do  chaochain,  fead  na  gaoith', 

A's  luasgan  àrd  nan  geug, 
'G  ath-nuadhachadh  le  còmhradh  tlàth 

Nan  làithean  àigh  a  thrèig. 

Ach  chi  mi  d'fhàrdaich  air  dol  sìos, 

'N  an  làraich',  fhalamh,  fhuar; 
Cha'n  fhaic  fear-siubhail  far  an  stùichd 


Na  smùidean  'g  èiridh  suas. 

Do  ghàradh  fiadhaich  'fàs  gnn  dreach, 

Gun  neach  g'  a  chur  air  seòl, 
Le  fliogh  a's  foghnain  ann  a'  fàs. 

'S  an  fheanntag  'n  àite  'n  ròis. 

O!  c'àit'  am  bheil  gach  caraid  gaoil 

'Bu  chaomh  leam  air  do  learg? 
A  chuireadh  fàilte  orm  a'  teachd, 

A's  beannachd  leam  a'  falbh. 

Tha  'chuid  a's  mò  dhiubh  anns  an  ùir, 

'S  an  t-iarmad,  fada  bh'  uainn, 
Dh'  fhàg  mis'  am  aonaran  an  so, 

'JST  am  choigreach  nochdta,  truagh. 

'N  am  choigreach  nochdta,  truagh,  gun  taic', 

'S  an  acaid  ann  am  chliabh, — 
'N  acaid  chlaoidhteach  sin  nach  caisg 

'G  am  shlaid  a  chum  mo  chrìch'. 

'G  am  shlaid  a  chum  mo  chrich  le  bròn, 

Ach  thugam  glòir  do  'n  Tì, 
Cha  tug  e  dhomh-sa  ach  mo  chòir — 

E.Ì  'òrdugh  bitheam  strìochdt'. 

Tha  lòchran  deah^ach,  dait'  nan  speur 

Air  teurnadh  sìos  do  'n  chuan, 
A's  torinan  uain'  na  h-àirde  'n  iar 

Ag  iadhadh  air  mu'n  cuairt. 

Sgaoil  an  oidhch'  a  cleòc'  mu'n  cuairt, — 
Cha  chluinn  mi  fuaim  's  a'  ghleann; 

Ach  an  cèardabhan,  le  siubhal  fiar, 
Ri  cebl  a's  tiamhaidh  srann. 

A  ghlinn  ud  shìos,  a  ghlinn  ud  shìos, — 

A  ghlinn  a's  ciataich'  dreach, 
A'  tionndadh  uait  'dhol  thar  do  shliabh 

Mo  bheannachd  sìorruidh  leat! 

'S  DUBH  'CHOISICH  MI  'N  OIDHCHE. 

'S  dubh  'clioisich  mi  'n  oidhche, 
Chum  na  maighdinn  bu  bhòidhche, 

Chaidh  mi  còr  a's  naoi  mìle, 
Anns  an  tìr  's  gnn  mi  eòlach. 

Chaidh  mi  cbr  a's  naoi  mìle,  etc. 
'S  'n  uair  ràinig  mi  'm  baile 

Cha  robh  dad  mar  bu  chòir  dha. 


S  'n  uair  ràinig  mi  'm  baile,  etc. 


Cha  robh  air'  air  luchd-gaoil  ann, 
'S  cha  robh  miadh  air  luchd-òil  ann. 

Cha  robh  air'  air,  etc. 
Bha  na  mnathaibh  ri  fuaghal, 
'S  bha  na  gruagaichean  brònach. 

Bha  na  mnathaibh,  etc. 
'S  bha  mo  ghràdh-sa  bu  dìlse, 
]N  a  sìneadh  's  an  t-seòmar. 

'S  bha  mo  ghràdh-sa,  etc. 
Na  laidhe  £o  ^n  uinneig, 

Far  nach  cluinn  i  mo  chòmhradh. 

Na  laidhe  fo'n  uinneig,  etc. 
Na  shieadh  air  dèile, 
Na  lèine  fhuar,  reòite. 

Na  sìneadh,  etc. 
Dhomh-sa  b'  aithne  do  bheusan 

'Bhi  gun  leumraich  gun  mhòr-chuis. 

Dhomh-sa  b'  aithne,  etc. 

Ghlac  thu  ciall  agus  gliocas 

Mòran  tuigs'  agus  eòlas. 

Glilàò  thu  ciall,  ètc. 
Bha  d*  fhàlt  mar  an  clìthein, 
'Bhios  a'  cinntinn  's  an  eòrna. 

Bha  d*  fhalt  mar  an,  etc. 
'N  uair  a  chuireadh  tu  cìr  ann, 
'S  ann  a'  chìteadh  fìamh  'n  òir  air. 

'N  uair  a  chuireadh,  etc. 
Bha  thu  maiseach  a's  beusach, 
Bha  thu  spèiceal,  neo-spòrsail. 

Bha  thu  maiseach,  etc. 
Fhir  a  ehruthaich  an  saoghal, 
Cum  mi  gun  fhàs  gòrach. 

Fhir  a  chruthaich,  etc. 
Cum  mo  chiall  rium  's  mo  ghliocas, 
Gus  an  tig  thu  ga  m'  fheòraich. 

Cum  mo  chiall  rum,  etc. 
'S  dubh  choisich  mi  'n  oidhche, 
Chum  na  maighdinn  bu  bhòidhche. 

*S  dubh  choisich,  etc. 
Chaidh  mi  cbr  a's  naoi  mile, 
Anns  an  tir  's  gun  mi  eblach. 


OCHOIN  A  RIGH,  GTJR  E  MI  THA  MULADACH. 

Le  Dòmhnull  Dròbhair,  Loch-Aillse. 

Seisd. — Ochòin  a  Bìgh,  gur  e  mi  tha  muladachj 

Nach  robh  mi  thall  an  Loch-Aills'  a'  fuireachd  leat, 
Far  'm  bi  na  h-bigearan  'g  òl  nam  buidealan, 
A'  gabhail  òrain,  's  an  stòp  an  urr'  aca. 

'N  uair  cliaidh  sinn  sìos  bha  gaoth  'n  iar-eas  againne, 
B'  e  sud  ar  miann,  's  a  bhi  triall  niar  chaitheadh  i; 
Bhi  togail  cùrsa  o's  cionn  nam  bancaichean, 
A  dh'ionnsaidh  'n  Laoigh  's  bu  neo-chinnteach  cadal  dhuinn. 
Ochòin  a  Kigh,  etc. 

Annsan  oidhche  bu  chruinn  am  baideal  sinn, 
'S  gu  'm  b'  fhad  o  chèile  gach  tè  's  a'  mhaduinn  diubh, 
Bha  croinn  ga  'n  rùsgadh  a's  siùil  g'  an  sracadh  ann, 
'S  gur  iomadh  tè  'chaill  a  cèile  leapach  ann. 
Ochòin  a  High,  etc. 

Mu  'n  dà  uair  dheug  's  ann  a  shèid  e  buileach  cirnn, 
'S  i  'tighinn  a  nall  thar  na  beanntan  Neurig, 
I  'falbh  gu  h-aotrom  ri  taobh  nan  rudhachan, 
'S  'n  uair  dh'  at  an  f  hairge  bha  'cainb  glè  fhulangach. 
Ochòin  a  Righ,  etc. 

'N  uair  dhubh  an  speur  a's  a  shèid  an  fhras  oirnn 
Sinn  labhair  ^'Sebnaid,"  a  chionn  bu  tapaidh  i, 
*'Na  gabhaibh  cùram,  tha  smùir  na  maidne  air, 
'S  fhad'  's  mhaireas  m'  aodach  cha  chluinn  sibh  m'  acain-se." 
Ochòin  a  Bigh,  etc. 

Bha  Dòmhnull  Buadh  ann  's  bu  chruaidh  an  curaidh  e, 
'S  ann  da  bu  dual  bhi  gu  fuasgailt,  furanach, 
A'n  àm  a'  ghnìomh  cha  bu  strìth  leis  cuideachadh, 
'S  e  'rachadh  suas  ged  bhiodh  fuaim  m'a  h-uUagan. 
Ochòin  a  Righ,  etc. 

Fhir  a  shiùbhlas  a  null  thar  bhealaichean, 
Thoir  soiridh  bhuam-sa  a  dh-ionnsaidh  Ealasaid, 
Gur  e  'n  aon  rud  'tha  cumail  maiUe  orm, 
A  ghaoth  'bhi  tuath,  an  t-sid  fuar,  's  clach  mheallain  ann. 
Ochòin  a  Righ,  etc. 

A's  cha  'n  'eil  àite  nach  bi  mi  bruidhinn  ort, 
'S  am  measg  nan  ceud  thug  mi  spèis  mo  chridhe  dhuit, 
Na  h-uile  uair  gur  a  truagh  a  bhitheas  mi, 
Mo  chridhe  brùite  's  mo  shùii  a's  snidh'  oirre. 
Ochòin  a  Eigh  etc. 

[The  following  verses,  to  the  same  air,  evidently  belong  to  a  different  song.'\ 

Tha  mi  fo  bhròn  o'n  là  'sheòl  an  Victory, 
JSTach  robh  mi  pbsd'  air  an  i?ose  bu  mhate  oirre, 
Bu  luaineach  m'  fhebil  'n  uair  bu  bhòidhche  bheatadh  \, 
Bu  ghlan  a  cùrsa  's  a  siùil  ma  seach  oirre. 
Ochbin  a  Bigh,  etc. 

Tha  mi  fo  èislein  às  dèigh  an  fhleasgaich  ud 
A  dh'  fhalbh  an  dè  bh'uainn  am  beul  an  eadaraidh, 
Air  m'  fhacal  fhèin  gu  bheil  m'  inntinn  leth-tromach, 
Air  fear  'chùil  dualaich  's  na  gruaige  leadanaich. 
Ochòin  a  iligh,  etc. 

Bidh  ebin  an  t-slèibh  a's  gach  creutair  neo-chiontach, 
A'  gabhail  tàimh  ann  an  sgàth  nam  machraichean, 
Tha  mise  'm  bnar  's  an  sebmar  glaist'  orm, 
'S  mo  ghaol  a'  sebladh  mar  cheb  na  maduinne. 


GU'M  BU  SLAN  DO  NA  GILLEAN. 

Seisd. — Hao  rìthill  à  ho, 

Na  hì  rìthill  èile, 
'S  na  hì  rìthill  à  h6. 

Gu  'm  bu  slàn  do  na  gillean, 
Thug  an  linne  mu  thuath  orra. 
Hao  rìthill  à  ho,  etc. 

Anns  a'  bhàta  dhuibh,  dharaich, 

'S  ro-mhath  ghearradh  i  'm  fuaradh. 
Hao  rìthill,  à  ho,  etc. 

Ge  b'  e  rachadh  ga'n  tilleadh, 

Bhiodh  an  iomairt  glè  chruaidh  orra. 
Hao  rìthill,  à  ho,  etc.    ' 

Bhiodh  leus  air  am  basan, 
A's  lasan  'nan  gruaidhean. 

Hao  rithill,  à  ho,  etc. 

Bha  Ebghan  a's  Ailein, 
A's  Alasdair  Buadh  ann. 

Hao  rithiU,  à  ho,  etc. 

Bha  Eòghan  MacPhàraig — 
Cùl  fàinneach  nan  dual,  ann. 

Hao  rìthill,  à  ho,  etc. 

Dè  ma  chaidh  do  bhàthadh, 

B'  ro-mhath  'n  snàmhaiche  cuain  thu. 
Hao  rìthill,  à  ho,  etc. 

'S  math  a  shnàmhadh  tu  'n  linne, 
Eadar  Muile  a's  Suaineart. 

Hao  rìthiU,  à  h6,  etc. 

Och  nan  och,  mar  a  thà  mi, 

'S  mi  air  àiridh  'n  Gleann-cuaiche! 
Hao  rìthill,  à  hò,  etc. 

Mi  leigeil  nan  gobhar 

'S  a'  bleodhan  cruidh  guaiU-fhionn. 
Hao  rìthiU,  à  ho,  etc. 

Cia-mar  gheobh  mi  nochcl  caclal 
iba  gun  chluasaig' 
Hao  rìthill,  à  ho,  etc. 


'S  mi  air  leaba  gun  chluasaig? 


'N  dèigh  na  fhuair  mi  dhroch  cleachdainn 
'N  àm  leantainn  nan  uaislean. 

Hao  rìthill,  à  ho,  etc. 

'N  uair  bhiodh  neapaicean  sìoda 
Cumail  dìon  air  mo  ghuaillean. 

Hao  rìthill,  à  ho,  etc. 

Tha  mise  ga  m'  leònadh 

'S  gun  mi  chòir  mo  chuid  sluaigh-se. 
Hao  rìthill,  à  ho,  etc. 


AILEIN  DUINN,  A  NI  'S  A  NAIRE. 

Ailein  duinn,  a  nì,  's  a  nàire, 

Seisd, — I  na  hug  oruinn  oho, 
I  na  hirì,  rihiù. 

'S  goirt,  's  gu  'n  daor  a  pbàigh  mi  màl  duit, 
I  na  hug  oruinn  oho,  etc. 

Cha  chrodh-laoigh,  no  caoraich  bhàna, 
I  na  hug  oruinn  oho,  etc. 

Cha  bhola,  cha  pheic,  's  cha  mhàm  e, 

I  na  hug  oruinn  oho,  etc 

Cha  'nì,  cha  'n  innseiridh,  's  cha  'n  eàirneis, 
I  na  hug  oruinn  oho,  etc. 

Ach  àn  lùtìlict  à  tliaota  am  ì^àta, 

I  nà  hitg  oi*uinn  òho,  etc. 

Bha  m'  athair  oirte,  's  mo  thriùir  bhràithrean, 
I  nà  hug  oruinn  oho,  etc. 

'S  laogh  mo  chuim  a  rinn  mi  àrach, 

I  na  hug  oruinn  ohò,  etc. 

Oha  'n  e  sin  a  lèir  's  a  chràidh  mi, 

I  na  hug  oruinn  oho,  etc. 

Ach  am  fear  a  ghlac  air  làimh  mi 

I  na  hug  oruinn  oho,  eto. 

Leathanach  a*  bhroillich  bhàn-ghil, 

I  na  hug  oruinn  oho,  etc. 

A  thug  o'n  Chlàchàn  Di-màirt  mi, 

I  na  hug  oruinn  oho,  etc. 

Ailean  donn,  b'e  beul  a'  mhànrain, 

I  na  hug  oruinn  oho,  etc, 

A  E,ìgh  nam  fear!  bu  mhòr  do  ghràdh  dhomh, 
I  na  hug  oruinn  oho,  etc. 

Dh'  aithnichinn  a'n  toiseàch  bàt'  e, 

I  na  hug  oruinn  oho,  etc, 

Fhir  chbta  ghuirm  's  na  lèine  bàine, 

I  na  hug  oruinn  oho,  etc. 

Fhaoleag  bheag  thu,  fhaoleag  mhar'  thu, 
I  na  hug  oruinn  oho,  eto. 

Fhaoleag  a  shnàmhas  gach  calladh, 

I  na  hug  oruinn  oho,  etc. 

Thig  a  nall  a's  innis  naigheachd, 

I  na  hug  oruinn  oho,  etc. 

C'àit  'an  d'  fhàg  thu  na  fir  gheala, 

I  na  hug  oruinn  oho, 

etc. 

"Dh'  fhàg  mi  iad  's  an  eilein  mhara 

> 

I  na  hug  oruinn  oho, 

etc. 

Cùl  ri  cùl,  a's  iad  gun  anail, 

I  na  hug  oruinn  oho, 

etc. 

Beul  ri  beul  a'  sileadh  fala," 

I  na  hug  oruinn  oho. 

etc. 

0,  gur  mise  th'  air  mo  sgaradh, 

I  na  hug  oruinn  oho. 

etc. 

Gu  bheil  do  leaba  anns  an  fheamainn,                                  | 

I  na  hug  oruinn  oho. 

etc. 

Gur  h-iad  na  ròin  do  luchd-tighe. 

I  na  hug  oruinn  oho. 

etc. 

Do  choinnlean  àrd  na  reultan  geala. 

I  na  hug  oruinn  oho, 

etc. 

'S  do  cheòl-fìdhle  gaoir  na  mara. 

I  na  hug  oruinn  oho. 

I  na  hirì  rihiù. 

GHAIDHEALACH,  417 


EILEAN   AN    EHRAOICH, 

Le  Murachadh  MacLeòid. 

Tha  Leòghas  bheag  riabhach, — bha  i  riamh  's  an  Taobh  Tuath, — 
Muir  tràghaidh  a's  lìonaidh  'g  a  h-iadhadh  mu  'n  cuairt; 
'N  uair  a  dheàrrsas  a'  ghrian  oirr'  le  riaghladh  o  shuas 
Bheir  i  £às  air  gach  sìol  air  son  biadh  dha'  'n  t-sluagh. 

FoNN. — A  chiall  nach  mise  'bha  'n  Eilean  an  Fhraoich  ! 

Nam  fìadh,  nam  bradan,  nam  feadag,  's  nan  naosg! 
Nan  lochan,  nan  òban,  nan  òsan  's  nan  caol — 
Eilean  innis  nam  bb,  's  àite-còmhnuidh  nan  laoch ! 

An  t-Eilean  ro  mhaiseach,  gur  pailt  ann  am  biadh; 
'S  e  Eilean  a's  àillt'  air  'n  do  dheàlraich  a'  ghrian; 
'S  e  Eilean  mo  ghràidh-s'  e,  bha  'Ghàidhlig  ann  riamh ; 
'S  cha  'n  fhalbh  i  gu  bràth  gus  an  tràigh  an  Cuan  Siar! 

'N  àm  èiridh  na  grèine  air  a  shlèibhtibh  bidh  ceò, 
Bidh  'bhanarach  ghnanach  's  a'  bhuarach  'n  a  dòrn, 
Ei  gabhail  a  duanaig  's  i  'g  uallach  nam  bò, 
'S  mac-talla  nan  creag  ri  toirt  freagairt  d'  a  ceòl. 

Air  f easgar  an  t-samhraidh  bidh  sunnd  air  gach  sprèidh  ; 
Bidh  'chuthag  a's  fonn  oirr'  ri  òran  di  fèin; 
Bidh  uiseag  air  lòn  agus  smeòrach  air  gèig, 
'S  air  cnuic  ghlas  a's  leòidean  uain  òga  ri  leum, 

Gach  duine  'bha  riamh  ann  bha  ciatamh  ac'  dha, 
Gach  ainmhidh  air  sliabh  ann,  cha  'n  iarr  às  gu  bràth  ; 
Gach  eun  'thèid  air  sgiath  ann  bu  mhiann  leis  ann  tàmh  ; 
'S  bu  mhiann  le  gach  iasg  a  bhi  'cliathadh  ri  'thràigh. 

ISra'm  faighinn  mo  dhùrachd  's  e  'lùiginn  bhi  òg, 
'S  gun  ghnothach  aig  aois  rium  fhad  's  a  dh'  fhaodainn  bhi  beò; 
Bhi  'n  am  bhuachàill'  air  àiridh  fo  shàil  nam  beann  mòr* 
Far  am  faighinn  an  càis'  's  bainne  blàth  air  son  òil. 

Cha  'n  fhacas  air  talamh  leam  sealladh  is  bbidhch' 

Na  'ghrian  a'  dol  sìos  air  taobh  siar  Eilean  Leòghais ; 

'N  crodh-laoidh  anns  an  luachair,  's  am  buachaiH'  'n  an  tbir, 

'G  an  tional  gu  àiridh  le  àl  de  laoidh  òg'. 

Air  feasgar  a'  gheamhraidh  thèid  tionndadh  gu  gnìomh 
Ri  toirt  eòlais  do  chloinn  bidh  gach  seann  duine  liath ; 
Gach  iasgair  le  'shnàthaid  ri  càradh  a  lìon, 
Gach  nighean  ri  càrdadh  's  a  màthair  ri  snìomh. 

B'e  mo  mhiann  bhi  's  na  badan  's  'na  chleachd  mi  bhi  òg, 
E,i  dìreadh  nan  creag  anns  an  neadaich  na  h-eòin ; 
O'n  thàinig  mi  'Ghlaschu  tha  m'  aigneadh  fo  bhròn, 
'S  mi  'call  mo  chuid  claistneachd  le  glagrich  nan  òrd. 


AN     COMUNN. 

An  raor  chunnaic  mi  'm  bruadar, 

E,ìbhinn  shuairce  'bhi  'm  chòir; 
Beul  meachar,  gun  ghruaman, 

O'n  suairce  'thig  glòir : 
'Nuair  'dh'èirich  mi  m'  shuidhe 

Los  ruigsinn  air  pòig, 
Cha  b'  fhasa  dhomh  faotainn 

Na  reult  as  na  neòil. 

Seisd. — Chaidh  an  comunn,  an  comunn, 

Chaidh  an  comunn  air  chùl; 
Dhealaich  comunn  ri  'chèile, 

'S  deanaibh  fèin  d'e  sgeul  ur; 
O  nach  robh  mi  cho  gleusta 

'S  gun  tugainn  beum  air  do  chùl, 
Sgaoil  an  comunn  o  chèile, 

'S  thug  e  deur  air  mo  shùil. 

'Nigh'n  òg  a  chuil  dualaich, 

Bha  mi  uair  a's  tu  rèidhj 
'Nis',  o  'n  thionndaidh  thu  d'  fhuath  oriii, 

Tha  mi  suarrach  mu  d'  dhèibh'n: 
Chuir  thu  d'  air'  air  duin'  uasal; 

Deang  an  cruas,  's  dean  de  feum: 
Dh'  fhàg  thu  mise  mu  'n  cuairt  duit 

Mar  chaora  fhuadain  air  sprèidh. 

Dh'ìnnsinn  aogas  mo  leannain — 

Cùl  clannach,  cas,  dlùth; 
Kiut  a  dhealaicheas  gach  sgainneal, 

E/iut  a  leanas  gach  cliù:   ' 
'S  àluinn  sìneadh  do  mhala, 

'S  glan  sealladh  do  shùl', 
\  Aghaidh  shoilleir  an  sgàthan — 
\     'S  glan  deàrrsadh  do  ghnùis'. 

A  cheithir  bliadhna  na  taic'  so, 

Ghabh  mi  thichd  dhiot  an  tòs; 
Le  sùgradh  's  le  macnus, 

Mar  a's  cleachd  le  cloinn  òigj 
Bha  car  fo  d'  laimh-se  gun  fhios  domh 

Nach  do  dh'fhiosraich  mi  'nòs; — 
Dh'fhàg  thu  mise  mar  thalcais, — 

Beannachd  leat,  ma  's  i  'chòir. 


GLEANN    CHILL-A'-MHARTAIN. 

Le  Eobhan  Mac  Gill'  Iosa. 
AiR  FoNN. — "J/b  rùn  geal  dileas.'^  no  "Cdire-cheathaich.^' 

Gleann  Chill-a'-mhàrtain  f ar  an  d'fhuair  mi  m'  àrach, 
'S  e  'n  gleann  is  àillidh  leam  tha  fo'n  ghrèin, 

Le  thulaich  neòinein  s'  le  shliosaibh  bòidheach, 
'S  a  shraithean  chòmhnard  tha  math  gu  feum. 

Grur  grinn  an  smebrach.  a'  seinn  's  an  òg-choill, 
Blio  mliocli  gu  glòmainn  le  li-òran  rèidh, 

Gur  binn'  i  mòran  na  ficlh'l  an  seòmar, 
An  uair  a  b'  òrdail  a  bhiodh  i  'n  teud. 

'S  e  bheir  dhomh  sblas  's  a'  mhaduinn  bhòidheich, 
'Nuair  thogas  òigridh  orra  'n  bheinn, 

A'  dol  do'n  bhuaile  a's  luinneig  uallaich, 

Am  beul  gach  gruagaich,  's  e  thogas  m'  f  honn. 

Le'm  falt  donn,  dualach,  a'  sios  mu'n  guailean, 
'S  e  cas-bhuidhe,  sguabagach,  dualach,  donn, 

Air  sniomh  cho  sniomhain  s'  nach  dochain  cìr  e, 
'S  e  thogadh  m'  inntinn  s'  cha  bhidh  i  trom. 

'Nuair  thig  bhliadhn'-ùr  oirnn  bidh  buidhean  lùghor 

A'  cluich  na  dùlain  air  aodan  lom, 
Le^darach  làidir  an  làimh  gach  àrmunn, 

A'  cur  na  bàrach  gu  làidir  teum.  ( 

Le  fallus  braonach  a  tigh'n  bho'n  aodan, 
Bho  aoidh  gach  laoich  le  faobhar  nach  fann, 

•'S  am  fear  bu  lùghora  's  a  gheibheadh  dlùth  orr;ì, 
'S  e  bhuidhneadh  cliù  dhi  le  lùghs  nan  lann. 

Ach  bho'n  thàinig  caochladh  air  an  taobh  so, 
Dh'  fhalbh  na  daoine,  cha'n  'eil  iad  ann, 

'S  bho'n  thàinig  caoraich  cho  pailt  air  raointean, 
'S  e  dh'fhàg  mi  faondrach  anns  an  àm. 

'S  e  fàth  mo  smuairean  bhi  dol  air  ghluasad, 
A  null  thar  chuantan  do  thìr  nan  crann, 

A  chluich  na  tuaighe  ri  gaoith  s'  ri  fuachd, 
'S  e  thog  am  buaireadh  so  ann  am  cheann. 

'S  mi  dol  troimhe  'n  dùthaich  moch  maduinn  chiùin, 
Bu  tearc  na  smùidean  a  chithinn  ann, 

'S  e  thog  dhomh  tùrsa  a's  cridhe  brùite, 
'S  ann  shil  mo  shùilean  is  dh'fhàs  mi  fann. 

An  gleann  a  b'àillidh  'san  robh  na  Gàidheil, 
'S  an  robh  mo  chàirdean-sa  bhos  a's  thall, 

'Se  thog  mi  n'  àrdan's  mo  chridhe  làn  deth, 
E  'n  diugh  ga  àiteach  aig  clann  nan  Gall. 

Mii'n  dean  mi  fhàgail  's  ann  ni  mi  n'  dàn  so, 

A  dh'inns'  do  m'  chàirdean  mi'  bhi  's  a'  ghleann, 

'S  gn'n  d'fhuair  mi  m'  àrach  a  bhos  mun  bhràighe, 
A  measg  nan  àrmuinn  a  b'fheàrr  a  bh'ann. 

Ach  bho  'n  's  e  's  dàn  domh  bhi  dol  thar  sàile, 
'S  e  dh*£hàg  mi  cràiteach  's  mo  chridhe  trom, 

Ma  ni  mi  d'fhàgail  a  bhean  nam  blàth-shùil 
Cha'n  fhaighear  slàinte  gu  bràth  am  chom. 


A'    CHUAIET-SHAMHRAIDH 

Le  Seumas  Munro. 

sFoNN. — "  'Sisud  an  deoch  mhilis^'  6cc. 

Seisd. — Hug  oro,  mo  leannan, 

Thig  mar-rium  air  chuairt 

Do  dh'ùr-choiir  a'  bharraich 
'S  an  tathaich  a'  chuach ; 

Hug  òro,  mo  leannan, 

Thig  mar-rium  air  chuairt. 

Tha  gruaman  a'  Gheamhraidh 
Air  fàgail  nam  beannta, 
'S  e  'sruth  anns  gach  alltan 
'Na  dheann  ruith  a  nuas. 
Hug,  &c. 

Tha  aodann  nan  slèibhtean 
A'  deàrrsadh  gu  ceutach; 
'S  na  lusana  peucach 

Ag  èirigh  le  buaidh. 

Hug,  &c. 

Tha  Samhradh  an  òr-chuil 
A'  riaghladh  le  mòr-chuis, 
'S  an  saoghal  ri  sòlas 

Gu'n  d'  fhògair  e  'm  fuachd. 
Hug,  &c. 

Na  h-eòin  's  iad  ri  coireal 
Feadh  ghrianan  na  coille, 
'S  na  sòbhraichean  soilleir 

'Cur  loinn'  air  gach  bruaich. 
Hug,  &c. 

Tha  'ghrian  feadh  nan  glacagan 
Gormanach,  fasgach, 
'S  gu'm  b'aoibhinn  bhi  leat-sa, 
A'  dearc'  air  an  snuadh ! 
Hug,  &c. 

'S  do  shnuadh  fèin  cho  greannmhor 
Ki  gàire  an  t-  Samhraidh 
Feadh  fhlùran  a'  dannsadh 

'S  na  gleannta  mu  'n  cuairt ! 
Hug,  &c. 

O !  tiugainn,  a  leannain, 
Do  choille  nam  meangan, 
'S  gu'n  ùraich  sinn  gealladh 
'Bhi  tairis  gu  buan. 

Hug,  &c. 

ORAN  DO  SHINE  WOODIIOW, 

NlGHEAN    MlNISTEIR    A    BH'  ANN    AN    IlE, 

Le  Deorsa  Caimbeul,  Lighiche. 

Chunnaic  mi'n  òigh  is  bòidlich'  air  thalamh, 

Do  phòg  air  bhlas  meall',  a  chaoin  chagair  mo  chrìdh', 

Dhùrginn  do  phòsadh  le  deòin  gach  caraid, 
Gun  òr,  gun  earras,  cha  ghabhainn  ach  i. 

Tha  mi  fo  ghruaim,  's  cha  dual  dhomh  bhi  maireann, 
Mu'n  sgeula  so  fhuaras  Di-luain  thar  a'  Chaoil, 

Gu'n  do  chaochail  gach  ùis,  's  gach  suairceas  banail, 
'S  gach  suaimhneas,  carantachd,  gean  agus  gaol. 

Ma  thug  thu  rium  cùl,  's  gu  'n  d'  dhiùlt  thu  m'  fhuran, 

'S  mi  giùlan  mulad  le  fulangas  buan, 
Na  'n  deanadh  mo  shùil  an  driùchd  a  chumail, 

A  rùin  cha  chluinnte  mi  tuillidh  ga  d'  luaidh. 

Trèigidh  a'  ghrian  an  iarmailt  buileach, 
Sguiridh  na  sruthain  a  ruith  gus  a'  chuan, 

Mu'n  lughdaich  mo  spèis  do'n  gheug  is  hiraich', 
Ach  's  'eudar  cur  leis,  ma  thug  thu  dhomh  fuath, 

Ach  so  dhuit  mo  làmh  le  càirdeas  tairis, 

'S  le  blàths'  a  mhaireas  ma  bhitheas  mi  beò, 

'S  na  cum  mis'  a  'ghràidh  ga  m'  chràdh  ni  's  fhaide, 

'S  do  ghràdh  ga  m'  mhealladh,  's  nach  fhaigh  mi  ort  còir. 

'S  mi  siubhal  nam  beann,  's  nan  gleann  fo  airtneal 
Bho  dhubhar  an  latha  gu  sgaradh  an  neòil, 

'S  nan  sìninn  mo  thaobh  a  dh'fhaotainn  cadail, 
B'e  fraoch  mo  leaba  's  na  baidealaibh  ceò. 

BEANNACHADH  LEANNAIN, 

Leis  an  Urramach  A.  Stiubhart,  'am  Bun-Lochabar. 

Beannaich  a  Dhia  mo  leannan  gaoil, 

Is  àille  clreach  's  as  eutrom  ceum, 

Beannaich  i  an  tùs  a  h-bige, 

A's  dìon  an  òigh  d'an  tug  mi  spèis  ! 

Beannaich  a  dà  shùil  dhonn,  bhòidheach 

'Rinn  mo  chridhe  'leòn  air  tùs, 

A  cùl  dubh,  bachlach,  cuachach, 

Dà  chaol  mhala  's  gruaidh  mo  rùin  : 

Beannaich  a  h-uchd  's  a  broilleach  fior-gheal, 

Air  an  àille  sìoda  'n  sròl, 

A  gàirdean  rèidh  's  a  caol-mheòir  ealamh 

Air  gach  inneal  's  am  bi  ceòl, 

Beannaich  a  calpa  cruinn  's  a  caol, 

'Siubhal  eutrom  gun  bhi  fann, 

Ceum  nach  froiseadh  dealt  thar  feòirnein, 

Finnealt'  seòlt'  air  ùrlar  danns'; 

'Athair,  'Mhic,  's  a  Spioraid  Naoimh ! 

An  Co-Dhia  'an  Aon  is  àirde  glòir, 

Beannaich  an  rìbhinn  òg  'na  com 

O  mhullach  'cinn  gu  bonn  a  bròig! 

Beannaich  gach  deadh  bheus  a's  buaidh 

Anns  an  d*  fhuair  i  urram  mbr, 

Bàigheil,  banail,  bandaidh,  ciallach, 

Cridhe  farsuinn,  fialaidh,  còir  : 

Ann  an  neo-chiontachd  a  h-òige, 

Ann  am  bòicheadas  a  gnùis, 

'Na  maighdinn,  'na  mnaoi-phòsd'  's  na  màthair, 

Beannaich  gu  bràth  i  'Rìgh  nan  Dùl  1 

Beannaich  ar  mòr  ghaol  d'a  chèile, 

Dean  e  seasmhach,  stèidhte,  buan, 

Greas  an  t-àm  's  an  toir  i  làmh  dhomh, 

*San  goir  mi  bean  mo  ghràidh  ri  m'  luaidh. 

LUINNEAG  ANNA  NIC  EALAIB. 


Is  ann  am  bothan  boclid  a'  bbròin 
A  cliuir  mi  eòlas  ort  an  toiseachj 

A's  thug  mi  thu  gu  tigh  mo  mhàth'r 
'S  an  d'  rinn  mi  d'  àrach  car  tamuill. 

'S  e  do  ghaol-sa,  a  ghaoil, — 

'S  e  do  ghaol-sa  rinn  mo  tharruing; 

'S  e  do  ghràdh-sa,  a  rùin, 

Rinn  mo  dhùsgadh  's  a'  mhadainn. 

Tha  thu  mar  dhubhar  carraig  mhòir 
Am  fearann  sgìth  is  mi  làn  airsneil ; 

'N  uair  a  thionndaidh  riut  mo  shùil 
'S  ann  bha  thu  an  rùn  mo  ghlacadh. 

'S  ann  a  thug  thu  dhomh  do  ghaol 

Fo  dhubhar  craobh  an  aiteil; 
A's  comh-chomunn  do  rùin 

Ann  an  gàradh  nan  ubhall. 

Is  miUse  leam  do  ghaol  na'm  fìon, — 
Seadh  am  fìon,  'nuair  is  treis'  e, 

'S  'n  uair  a  thug  thu  dhomh  do  ghràdh 
'S  ann  a  dh'  fhàilnich  mo  phearsa. 

'S  ann  a  thug  thu  dhomh  do  d'  ghràdh 
Gus  an  d'fhàilnich  mo  phearsa; 

'S  gus  am  b'  èigin  domh  a  ràdh 
"Cum  air  do  làimh  a  charaid" 

'S  ann  a  dh'  èirich  thu  le  buaidh 

As  an  uaigh  suas  le  cabhaig, 
Amhluidh  dhùisgeas  do  shluagh 

Suas  le  buaidh  anns  a'  mhadainn. 


426  ORAIN 


'S  chaidh  thu  suas  air  ionad  àrd 
Dh'  uUach'  àite  do  m'  anam; 

'S  tha  thu  'g  ràdh  gu  'n  tig  thu  ris 
A  choimh-lìonadh  do  gheallaidh. 


FTJADACH  NAN  GAIDHEAL. 

Le  Eanraig  Mac  Illebhain. 

AiR  FoNN. — Lord  Lovat's  March, 

Gur  a  mise  'tha  tùrsach, 
A'  caoidh  cor  na  dùthcha, 
'S  nan  seann  daoine  cùiseil 

Bha  cliùiteach  a's  treun; 
Ilinn  uachdrain  am  fuadach, 
Gu  f  ada  null  thar  chuantan, 
Am  f earann  chaidh  thoirt  uapa, 

'S  thoirt  'suas  do  na  fèidh. 

'S  e  sud  a'  chulaidh-nàire, 
Bhi  faicinn  dhaoine  làidir, 
''Ga  'm  fuadach  thar  sàile 

Mar  bhàrrlach  gun  fheum;" 
'S  am  fonn  a  bha  àluinn, 
Chaidh  'chur  fo  chaoirich  bhàna, 
Tha  feantagach  's  a'  ghàradh 

'S  an  làrach  fo  fheur. 

Far  an  robh  moran  dhaoine, 
Le  'm  mnaithean  a's  le  'n  teaghlaich, 
Cha'n  'eil  ach  caoirich-mhaola 
Ili  fhaotainn  na'n  àit'. 


GHAIDHEALACH.  427 


Cha  'n  fhaicear  air  a'  bhuaile, 
A'  bhanarach  le  'buaraich, 
No  idir  an  crodh  guaill-fhionii, 
'S  am  buachaille  bàn. 

Tha  'n  uiseag  anns  na  spearan, 
A'  seinn  a  luinneig  ghleusda, 
'S  gun  duine  ann  g'a  h-èisdeachd, 

'N  uair  dh'  èireas  i  àrd; 
Cha  till,  cha  till  na  daoine, 
Bha  cridheil  agus  aoibheil, 
Mar  mholl  air  latha  gaoithe, 

Chaidh  'n  sgaoileadh  gu  bràth. 


lOERAM  NA  H-IMRICH  CHUAIN. 

Chaidh  na  rannan  dhrmdhteach  so  a  chur  r'  a  chèile,  bho  chionn  timchioll  air 
dà  bhliadhna  dheug,  leis  an  Urramach  D.  MacRath,  an  sgìreachd  Nis,  ann  an 
Leòdhas,  air  do  àireamh  mhòr  de  'n  choimhthional  aige — agus  'n  am  measg  a' 
chuid  a  b'  urramaiche  de  na  seanairean,  d'  an  robh  mòr  spèis  aige — 'bhi  air  dol 
air  imrich  do  Chanada. 

Chaidh  sinne  gu  tràigh, 
A  choimheadachd  chàich: 
Cha  till  iad  gu  bràth, 

An  taobh  so! 
Long  iaruinn  fo  'm  bonn, — 
A'  sadradh  nan  tonn: 
Tha  feadhainn  am  fonn, 

'S  cuid  tùrsach. 

Clann  bheaga  ri  gàir'; 
Am  mhathair  fo  phràmh; 
Fir  mhor'  ann  an  sàs 

'S  iad  ciùrrta; 

Tras-sliileadh  nan  deur 
Gu  tosdach,  ach  geur; 
A'  sealltainn  'n  an  dèigh, 
Le  cùram. 

lad  fein  'dol  an  iar, 
'S  an  talamh  '  dol  siar; 
Cha  'n  fhaicear  leo  sìon 

Ach  Mùirneaof.* 
Seall !  Mùirneag '  dol  uap' 
'Dol  fodha  's  a'  chuan; 
Fir  a's  mnathaibh  gun  tuar, 

'G  a  h-ionndrainn. 

lonndrainn  eil'  ac'  ma  tà, 
'Toirt  cridh'  goirt  agus  cnàmh, 
Luchd  an  gaoil  a's  an  dàimh, 

'Toirt  cùl  doibh. 
Dh'  f hag  sud  iad  'n  an  dèigh, 
Ni  nach  fagar  's  nach  trèig, 
Comunn  blàth  latha  Dhè 

'S  a'  chùbaid. 

Mu  'n  tric  'chruinnich  an  sluagh, 
A  Shàbaid  's  a  Luain  , 
Le  mor  aire  's  cluas, 

Do  'n  sgeula. 
Leigeam  seachad  an  dàn; 
'S  deanam  ùrnuigh  a  ghnàth, 
Gu'n  ruig  iad  cala  a's  feàrr, 

Na  Quehec/ 

Beir  an  t-soraidh  so  uam, 
Gu  America  Tuath, 
Thun  caoirich  a's  sluagh 

Mo  chùram. 


*  The  hierliest  I^lountain  in  Lewis 

'N  deadh  Bhuachaiir  e  fèin, 
Biodli  rompa  's  'n  an  dèigh, 
Ga  'n  dion  o  gach  beud: — 

Sin  m'  ùrnuigh. 


AM  MARAICHE  'S  A  LEANNAN. 

Le  Mairi  Nic-Ealair. 

Fon:^. — Màiri  hhàn  Bhail-an-eas. 

O,  's  mairg  tha'n  diugh  feadh  garbhlaich, 

'S  ri  falbhan  a  measg  fraoich; 
A's  gaithean  grèin'  gu  h-or-bhuidh' 

A'  dòrtadh  air  gach  taobh; 
Gu'm  b'f hèarr  a  bhi  air  bàrr  nan  tonn 

Air  lòng  nan  cranna  caol ; 
'S  a'  faicinn  nan  sebl  ùra 

E,i  sùgradh  anns  a'  ghaoith 

O,  'fhleasgaich  òig,  gur  gòrach  leam 

Do  chòmhradh  anns  an  uair, 
An  fhraoch-bheinn  ghorm  'g  a  sàmhlachadh 

Ki  gleanntan  glas  a'  chuain  ; 
'S  gur  tric  is  aobhar  caoinidh  leam 

A  h-aon  dh'an  d'thug  mi  luaidh, 
'Bhi  as  mo  shealladh  fad  air  falbh 

Air  bharraibh  garbh  nan  stuadh. 

A  rìbhinn  òg  dh'an  d'thug  mi  gaol, 
B'e  'bhi  ri  d'thaobh  mo  mhiann, 

Bho'n  chiad  là  riabh  thug  mi  dhut  spèis, 
Bu  tu  mo  rèul  's  mo  ghrian, 

Acli  taobh  ri  taobh,  a  luaidh  ri  d'ghaol, 
Tha  m'aigne  'g  aomadh  riabh, 

Gu  marcachd  nan  tonn  dùghorm 
A  dh-aindeoin  dùdlachd  shian. 


O,  leam  bu  mhiann  a  bhi  's  an  luing, 

'S  an  stiùir  a  bhi  na  m'  làimh, 
An  uair  bhios  muir  gu  nuallanach, 

Na  'glinn  's  na  stuadhan  àrd, 
A'  brùchdadh  barra-gheal  fo  a  sròin, 

'S  le  crònan  seach  a  sàil ; 
I  'g  èirigh  eutrom  air  gach  tonn, 

A's  fonn  oirre  ri  gàir'. 


I  'g  èirigh  eutrom  air  an  t-snàmh, 

Mar  eala  bhàn  's  a'  chaol; 
Gach  sgòd  aice  a  mach  gu  'cheann, 

'S  gach  seòl  a'  tarrainn  gaoith'; 
I  'falbh  le  cuinnein  fìadhta 

Thar  tuinn  a  b'fhiadhaich  gaoir, 
Mar  steud-each  cruidheach,  uaibhreach, 

A  thug  mu  'chluas  an  taod. 

A's  ged  a  bhrùchdadh  gaothan  oirnn 

Le  neart  nam  FaoiDeach  fuar 
A's  toirm  na  bagairt'  bàsmhoire 

*Bhi  'm  bàirich  àrd  nan  stuadh, 
Le  murrachd  mhath  a's  cùram, 

Gheibh  an  iùbhrach  ghasd  a'  bhuaidh ; 
'S  thig  fearalachd  a's  mòralachd 

Hi  linn  na  còmhstrìth  cruaidh'. 

'S  an  uair  a  thigeadh  sìochaint, 

'S  a  bhiodh  grian  a'  dèarsadh  caoin 

Gu'm  b'aotrom  'bhi  le  ceòl  a's  sunnd 
'Cur  siùil  ri  slàtan  caol' ; 

'S  an  uair  a  bhiomaid  dìomhanach 
Mo  dhriamlach  thar  a  taobh, 

A's  mi  gu  h-ait  a'  seinn  le  fonn, 
"Mo  nighean  donn,  mo  ghaol." 

"O,  'òigeir  ùir,  nach  èisd  thu  rium, 

Ged  's  mòr  do  spèis  do'n  chuan, 
Cha  mhair  an  òige  daonnan, 

'S  'n  uair  'thig  an  aois  le  gruaim, 
Gur  bochd  an  obair  seann-duine 

'Bhi  mach  feadh  ghreann  nan  stuadh, 
Fo  chathadh  geal  nam  bòc-thonna 

Tre'n  oidhche  reòdhta  fhuar. 

**0,  's  mairg  ri  dorchadas  a's  stoirm, 

'Bhios  air  u'  chladach  leis 
Na  gàirdeanan  'bha  làidir 

Air  fàilneachadh  gun  treis', 
Tigh-soluis  air  an  fhuaradh, 

A's  gaoth  a's  cruaidhe  fead 
Ga  'n  sparradh  chum  an  f  huaraidh, 

'S  an  long  mu'n  cuairt  cha  leig." 

"0,  'ainnir  dhonn,  na  sil  do  dheòir, 

Mu  bhròn  nach  tig  a  chaoidh, 
Tha'n  Tì  a'  riaghladh  air  a'  chuan, 

'Tha  'riaghladh  cluaintean  fraoich; 
A's  ged,  a  luaidh,  a  thriallas  mi 

Gu  oirean  cian  an  t-saoghail, 
Le  Thoil-san  thig  mi  sàbhailte 

Gu  broilleach  blàth  mo  ghaoil. 

A's  ged  is  goirt  an  dealachadh, 
Bidh  'n  coinneachadh  d'a  rèir, 

'S  ar  cridheachan  'an  dealas  ùr 
A'  dlùthachadh  ri  chèil', 

*An  gaol  gun  mheirg,  gun  f hàilneacliadh 

Ach  mar  a  bha  gun  bheud; 
Gach  turus-cuain  'g  a  ùrachadh, 

A  mhùirneaff  a'  chùil  rèidh. 


A'    MHAIGHDEAN    ALUIKN. 

Le  Eanraig  Mac  Illebhain. 
AiR  FoNN. — "Slàn  gun  till  na  Gàidheil  Ghasda* 

Seisd. — Seinnam  duan  a  nis  do  'n  mhaighdinn, 
A  tha  aoibheil,  cridheil,  caoimhneil, 
'S  lionmhor  fear  a'  bheireadh  oighreachd 
Air  son  roinn  do  ghràdh  a'  cridh'. 

Tha  mo  leannan  dreachmhor,  dìreach, 
A's  na  gluasad  socair,  sìobhalt', 
Cha  'n  'eil  maighdean  anns  an  sgìreachd, 
Thig  a  nìos  riut  ann  an  gnìomh. 

'S  ann  fo  sgàile  nam  beann-àrda, 
Dh'  fhàs  an  ribhinn  a  tha  àluinn, 
Labhraidh  i  gu  blasda  'Ghàidhlig, 
'Chainnt  is  feàrr  a  tha  's  an  tìr. 

Dh'fhàs  i  suas  mar  shòbhraig  bhòidhich, 
Modhail,  màlda  mar  an  neòinein, 
Cha  d'  fhuair  amaideachd  na  gòraich 
Aite-còmhnaidh  riamh  na  cridh'. 

Tha  a'  gruaidhean  mar  na  ròsan, 
Gur  e  sud  'rinn  mise  'leònadh, — 
Cha  'n  'eil  'h-aon  anns  an  Roinn-Eòrpa 
Thèid  cho  òrdail  ris  gach  sion. 

Tha  mo  ghaol-sa  cridhei],  ceòlmhor, 
C6  'na  cuideachd  a'  bhiodh  brònach'? 
'N  uair  a  theannas  i  ri  òrain 

Faodaidh  'n  smeòrach  a  bhi  bìth. 

Falt  a'  cinn  na  dhualan  òrdail, 
Dheth,  cha  'n  ioghnadh  i  'bhi  spòrsail, 
Ceum  gu  bràth  nach  dochainn  feòirnein, 
Meòir  is  bòidhche  air  an  sgrìobh'. 

Cha  'n  'eil  maighdean  anns  an  dùthaich, 
Tha  cho  measail  no  cho  cliùiteach, 
'S  iomadh  h-aon  a'  thug  dhuit  ùmhlachd, ' 
A's  a  lùb  dhuit  anns  gach  nì. 

'O  n  a  chuir  mi  fèin  ort  eblas, 
'S  tric  a  bha  sinn  cridheil  cbmhla, 
Ach  tha  mis'  an  diugh  am  ònar 

Dubhach,  brònach,  a's  thu  'm  dhìth. 

'S  ged  a  tha  mi  fad'  air  faontradh, 
Thall  's  a  bhos  air  feadh  an  t-saoghail, 
Air  mo  spèis  dhuit  cha  tig  caochladh, 

Thug  mi  gaol  dhuit  'bhios  gun  chrìch. 


EALAG  CHAMARON. 
Leis  a'  ghreusaiche  Mhor. 

Latha  dhomh-sa  a's  mi  'm  aonar, 

'Smi  siubhal  fraoich  troimh  'n  fhàsach, 

Gu  'n  d'  dhrùidh  an  t-uisg'  air  m'  aodach, 
A's  shaol  leam  a  bhi  bàithte; 


56 

Bha  ghaoth  's  an  t-uisg'  ri  m'  chluais-sa 
Clio  cruaidh  's  nach  cluinninn  stàirnich — 

Ceud  soraidh  slàn  do  'n  ghruagaich 

'Thug  dhomh-s'  gun  ghruaim  an  fhàrdaich. 

'K  uair  ràinig  mise  'n  teaghlach 

Bu  chaoimhneil  rium  bha  Sàra, 
Fhuair  mi  cuid  na  h-oidhch'  ann, 

A's  roinn  dhe  'n  la-'r-na-mhàireach, 
A  h-uile  nì  mar  dhaoimein, 

Gun  fhoighneachd  ciod  a  phàighinn, — 
Ceud  soraidh  slàn  do  'n  mhaighdinn 

A  rinn  mo  leaba  chàradh. 

B'i  sud  an  leaba  chliùiteach, 

Gu  'm  faodadh  Diùc  bhi  pràmh  innt', 
Le  iteagan  a's  dùnnis, 

A's  cùirteaninn  'bha  àluinn, 
Boustairean  a's  cluasagan, 

A's  cuileag  uaine  's  bhàn  orr' ; 
'S  ged  bhiodh  an  reothadh  cruaidh  ann 

Cha  mhòth'chainn  fuachd  gu  bràth  ann. 

'N  uair  bha  mi  òg  's  mi  gòrach, 

'S  mi-sheòltachd  tigh'n  an  àird  dhomh, 
Gu  'n  deanainn-sa  do  phòsadh, 

Gun  toil  no  deòin  do  chàirdean, 
Ach  nis  o  'n  dh'  fhàs  mi  stòlda, 

'S  e  'n  dòchas  tha  'n  am  cheann-sa, 
Gu  'm  b'  anns'  leam  thu  bhi  còmhl'  rium, 

Na  stòras  Tighearna  Ghrannda. 

'S  math  thig  gùn  sioda  dhuit, 

A's  breacan  rìomhach  scàrlaid, 
Làmhan  òr-gheal  rìomhach 


Air  do  mhin-bhasa  bàna, 

An  t-sùil  is  gloine  lionas, 

'S  do  bhian  mar  shneachd  air  chàrna, 
'S  ceud  soraidh  slàn  do  'n  mhaighdinn 

A  rinn  mo  leaba  chàradh. 

'N  uair  thèid  thu  suas  do  'n  Bhràighe, 

Bu  tearc,  a.ghràidh,  dhuit  samhladh; 
A  dheanadh  muighe  's  càbag, 

'S  a  dh'  àrach  laoigh  a's  ghamhna, 
Ged  theirinn-s',  cha  bu  nàir'  e, — 

Ki  annsa  riut  mar  shamhladh, 
Pearsa  dhìreach,  àluinn, 

'S  b'  e  'n  t-àilleagan  's  a'  ghleann  thu. 

'S  ann  an  lonar-Lòchaidh, 

Tha  'n  seòrs'  dhe  'n  bheil  a'  mhaighdean, 
Gillean  laghach,  aoibheil, 

A  fhuair  mi  daonnan  caoimhneil; 
Camaronaich  a'  chruadail, 

Gur  tric  a  chualas  ainm  orr' — 
Ceud  soraidh  slàn  do  'n  mhaighdinn, 

'S  e  's  ainm  dhi  Ealag  Chamaron. 


MOLADH  CHINNTIRE. 

Soiridh  soir  bhuam  gu  Cinntìre, 

Le  caoine,  dilse,  agus  fàilte, 
Gun  àrd  no  ìosal  a  dhearmad, 

Eadar  an  Tairbeart  a's  Abhart. 
Banaltra  Galltachd  a's  Gàilteachd, 

Ged  a  thrèig  i  nis  a  h-àbhaist; 
Bha  drùghadh  gach  tìr'  g'a  h-ionnsaidh, 

'S  cha  dùraig  aon  neach  a  fàgail. 

'S  cùbhraidh  's  gur  fallain  a  fàileadh, 

Ag  èirigh  thar  bhlàthaibh  's  thar  ghèabha, 
Measarradh  a  Samhradh  's  a  Geamhradh, 

Gun  ainiochd  stoirme  no  grèine. 
'S  aobhainn  a  cnoca  's  a  cruacha; 

'S  àiridheach,  buailteach  a  glinne. 
Bbthach,  laogha^h,  meannach,  uanach, 

Gruthach,  bainneach,  uachdrach,  ìmeach. 
Gheibhteadh  prostain  àluinn,  uasal, 

A'  ruagadh  a'  bhruic  uasail,  cheannaird, 
Le  coin  ghrad-charach,  ro-lùthor, 

'G  a  'chur  gu'  dhùbhlan  air  a  charabh. 
Bidh  an  coileach  's  an  tom  gu  sàmhach, 

A's  gadhair  nan  àmhuilt  g'a  'chealgadh; 
A's  gus  an  glacar  anns  an  lìon  e, 

Cha  smuain  e  innleachd  an  t-sealgair. 
A  glinn  a's  binne  dùrdan-shrutha, 

'Sèinn  romh  shrathaibh  fàsach,  fèurach, 
Luibheach,  craobhach,  meadhach,  duilleach, 

Caoirich,  cnodhach,  subhach,  smèurach. 
'S  eala  carach,  binn-ghobach,  òrdail, 

A  sheinneas  an  smebrach  's  an  fheasgar, 
An  uiseag  os  a  cionn  gu  h-uallach, 

An  lòn  's  a'  chuach  ag  cur  beus  leò: 
Cha'n  'eil  fear-ciìiil  's  'a  choille  chùbhraidh 

Nach  seinn  le  dùrachd  a  chò-sheirm. 
Gu  fileant,  ealant,  dìonach,  siùbhlach, 

A'  roinn  na  h-ùine  gu  h-eòlach, 
An  caomh  comh-sheinn  pongail,  òrdail, 

Freagairt  a  mòram  's  a  minim. 
Gu  h-eignidh,  geibnidh,  teibnidh,  ceolmhar, 

Orgain  a's  glòrmhoire  's  a'  chruinne; 
Gu  feart-tarnach,  ceart-tarnach,  ceutach, 

Gun  bhuige,  no  gèire,  no  dith-cuimj      ^ 
A'  stad  's  ag  aideachadh  gu  h-eòlach. 

A'  mealtainn  sòlais  'us  sìocliaint 
A'  freagairt  a  cheile  mu'n  lonbliar, 

'M  bi  'm  breac  's  am  bradan  gu  suilbhir 
Gu  h-iteach,  lannach,  ballach,  bruinne-gheal 

A'  mire  's  a  lèumraich  ri  'n  iorball. 
'S  fochlasach,  biolaireach,  a  fuarain, 

'An  achlais  gach  cluain  a's  gach  tulaich, 
A'  brùchdadh  mar  chriostal  'an  uachdar, 

Na  h-ìocshlaint  fionnoir,  buadhaich,  milis. 
A  maghan  seisneil,  deisneil,  rìoghail, 

'An  lìonmhor  fear-sìolchur  's  an  Earrach; 
'S  an  Fhoghar,  greadhnach,  meadhrach,  uallach, 

Dualach,  sguabach,  cruachach,  torrach. 
A  creagan  truideach,  crotach,  calmnach, 

Mar  bhuachlach,  sgarbhnach,  a  calaidh; 
Gèadhach,  lachach  de  gach  seòrsa, 

Dòbhranach,  rònanach,  ealach. 
Nuallan  a  tonnan  mar  òrgain 

'Teachd  leis  a'  mhonmhur  a's  binne, 
Mar  rolaidh  craicinn  air  a'  chèile, 

Stuaidh  ghlè-gheal  'sgar  na  tuinne. 


MI  M'  SHUIDHE  'M  ONAR. 

Le  Somhairle  Camaron,  rainnach. 
AiR  FoNN. — "  Coire-cheathaich." 

Mi  m'  shuidhe  'm  ònar,  air  tulaich  bhòidhich 
'S  mi  gabhail  òrain,  cha  tèid  e  leam ; 

Mo  chridhe  'n  còmhnaidh  mar  chloich  air  mòintich, 
A's  mòran  seòil  aig  air  dol  gu  grùnnd. 

Gu  grùnnd  cha  tèid  e  gun  fhios  do  'n  Eucaig; 

'S  ma  ni  i  rèite  gur  f heàirrd  a  chùis ; 
'S  mur  tagh  i  fèin  mi,  gur  leis  an  Eug  mi, 

Le  shaighdibh  geura  tigh  'n  orm  às  ùr. 

A  shaighdean  geur'  annam  taobh  ri  chèile, 

A  dh'  fhàg  mi  reubta  's  a  rinn  mo  leòn 
Gur  tùirsach  m'  èislein  gach  latha  'g  èiridh; 

Gur  tric  mo  lèine  co  fliuch  ri  lòn, 
Mar  ghaoith  bho  thuath  a  thig  bhàrr  nan  cuaintean, 

A  dh'fhalbhas  bh'uainne  mar  chi  sibh  ceò, 
'S  e  samhladh  fhuair  mi  de  ghaol  na  gruagaich, 

A  rinn  mo  bhuaireadh  air  iomad  seòl. 

Gu  tràigh  cha  tèid  ij  's  gur  beag  mo  spèis  di, 

Mur  faigh  mi  'n  Eucag  a  's  gile  dreach, 
Do  shliosan  glè-gheal  mar  shneachd  air  gheugaibh; 

'S  gur  tùirsach  m'  èiridh  gun  laidhe  leat. 
Tha  m'  inntinn  cianail,  gach  lath'  'g  a  riabadh, 

'S  mi  'n  tòir  air  d'  iarraidh  le  cogais  cheart. 
Do  nàdur  còmhnard  a  chlaoidh  às  m'  òig  mi; 

'S  cha  b'  e  do  stòras  a  bh'  ann  am  bheachd. 


Stòr  no  f eudail  ged  's  mòr  an  spèis  diu, 

An  diugh  cha  lèir  leam  a  bhi  'g  an  dith; 
A's  stoc  no  àirneis  cha  'n  iad  a  b'  fheàrr  leam; 

'S  cha  bhraid  na  meirl'  air  am  bheil  mi  'n  tì, 
Cha  chrodh  air  bhuailtibh  's  cha  ghreigh  air  fuaran 

A  chuir  am  buaireas  so  ann  am  chrìdh' ; 
Ach  eala  bhuaidheach  's  i  snàmh  nan  cuaintean, 

'S  mo  lion  mu  'n  cuairt  di  g'  a  toirt  gu  tìr. 

'S  ma  's  tusa  an  eala  tha  air  a'  chuan  sin, 

Gur  mise  'n  t-uan  a  tha  air  an  tràigh, 
'S  na  meangain  bhuaidheach  a'  fàs  mu  'n  cuairt  domh, 

Mur  tuit  mi  'm  buair'  air  do  shon,  a  ghràidh; 

Cha  dìblieil  cèille  thug  miad  mo  spèis  duit ; 

'S  ma  ni  thu  rèite  cha  dèigh  dhomh  e. 
On  's  tu  mo  cheud  ghràdh,  's  gu'n  lùb  thu  fèin  ini, 

Gu'm  bi  mi  èibhinn  deth  fad  mo  ràidh. 

Do  chuach-fhalt  bòidheach,  air  dhath  an  neòiuein 

'S  e  fàs  gu  mòthar  'n  a  dl.iialaibh  grinn, 
'N  a  chiabhan  òr-bhuidh  mar  dhìthein  eòrna, 

Gu  bann  do  chòta  bho  chùl  do  chinn, — 
Gu  lùbach,  dualach, — gu  cleacach,  cuachach, 

A's  car  mu  'n  cuairt  anns  gach  fuiltein  mìn, 
'S  e  truiste  suas  ann  an  sìoda  buadhach, 

An  leadan  dualach  nach  dochainn  cìr. 

Do  shlios  mar  chanach,  no  brèid  de  'n  anart, 

No  sneachd  air  barraich,  gun  dol  gu  làr; 
Do  ghruaidh  dhearg  thana  mar  chaoran  meangain, 

Fo  d'  shùil  ghorm,  mheallach,  gun  ghìomh,  gun  sgàth. 
Tha  mais'  a'  d'  aodan  thar  clann  nan  daoine; 

'S  e  dh'  fhàg  mi  daonDan  co  fad  a'  d'  ghràdh; 
Ach  thig  le  d'  ghaol,  's  thoir  e  glaic  an  Aoig  mi, 

Neo  dh'  aindeoin  dliaoine  gum  faigh  mi  bàs. 


'S  ma  chumar  bhuam  thu  le  gnìomh  an  t-sluaigh  sin, 

A  thogas  tuaileas  le  cainnt  am  beòil, 
Tha  càirdean  dìleas  mu  'n  cuairt  os  ìseal, 

A  thogas  mì-thlac,  's  nach  strìochd  do  'n  chòir. 
Luchd  bhreug  a's  thuaileis  do  'n  gnàth  bhi  buaireadh 

Tha  m'  fhuil  air  fuathachadh  riu,  as  m'  fheòil, 
Gum  buin  an  treud  ud  do  Mhamon  dèisneach, 

Le  'n  teangaibh  èisgeil  toirt  beum  do  'n  chòir. 

Tha  naimhdean  fallsail,  fo  sgàile  càirdeis, 

A'  togail  fann-sgeulan  oirnn  le  chèil', 
Luchd  mì-rùin  teanga  a  piocadh  tainge, 

A'  dealbh  an  aimhleis  's  a'  deanamh  bhreug. 

Tha  ceilg  mar  lòn  agus  nimh  ri  òl  daibh, 
A's  e  an  cònaidh  gu  searbh  'n  am  beul. 

Luchd  dhealbh  droch  sgeòil  buinidh  iad  de  dhòruinn, 
'S  an  dream  gu  sònruicht'  bhios  'deanamh  bhreug; 

Ma  chi  sibh  neach  bhios  a'  cur  ri  chèile, 

Mar  phioghaid  threubhaich  's  i  'deanamh  nid 
Bidh  aon  a'  cuartachadh  stigh  le  h-èiginn, 

A's  aon  a'  rèiteachadh  cuairt  an  nidj — 
Ma  thig  gaoth  luaineach  thar  bhàrr  nan  cuaintean, 

A  chuireas  luasgan  air  meòir  a'  phrisj 
Grad  fhalbhaidh  uapa  an  nead  's  a  chuairteag, 

A's  faic  an  truaighe  cia  mbr  a'  nis. 

Mar  sin,  mo  bhanndag,  na  gabh-sa  anntlaohd, 

Ged  their  do  chàirdean  gu'm  bheil  mi  bochd; 
A's  tuig  E-igh  Daibhidh,  's  an  staid  am  b'  àird  e, 

Bha  chrìdh'  gun  àilgheas  mar  neach  gun  toic. 
Cha  d'  fhuair  an  rìgh  sin  ach  beag  toilinntinn 

'S  a'  chathair  rìoghail,  le  mòran  sprochd; 
'S  ma  leugh  thu  m  Bioball  tha  pairt  de  'g  ìnnseadh 

Gu'n  d'  rinn  e  ilseach  mar  dhuine  bochd. 

Bha  mise  a'  m'  òige  car  tamuill  gòrach ; 

Nis  tha  mi  deònach  air  cinntinn  glic ; 
Tha  àm  gu  bròn  agus  àm  gu  sòlas: 

'S  e  'n  dara  seòl  air  'n  do  chaochail  mis. 
Nis  glacam  seòlta  mo  ribheid  cheòlar, 

O'n  tha  mo  shòlas  a  rìs  air  teachd; 
A's  thèid  mi  chòmhnuidh  gu  tulaich  bhoidhich 

'S  bidh  mi  mar  smeòraich  a'  seinn  gu  beachd. 

MO  CHAILIN  DILEAS,  DONN. 
Le  Eachann  Mac  Coinnich,  Ullapool. 

Gu'  m  bu  slàn  a  cliì  mi, 

Mo  chailin  dìleas,  donn; 
Bean  a'  chuailein  rèidh, 

Air  an  deise  dh'èireadh  fonn. 
'S  i  cainnt  do  bheòil  bu  bhinne  leam, 

An  uair  bhiodh  m'  inntinn  trom, 
'S  tu  thogadh  suas  mo  chrìdh' 

'N  uair  a  bhiodh  tu  bruidhinn  rium. 

Gur  muladach  a  ta  mi, 

'S  mi  nochd  air  àird'  a'  chuain — 
'S  neo-shunndach  mo  chadal  domh, 

'S  do  chaidreamh  fada  bhuam; 
Gur  tric  mi  ort  a'  smaointeach; 

As  t-aogais  tha  mi  truagh; 
A's  mar  a  dean  mi  t-fhaotainn 

Cha  bhi  mo  shaoghal  buan. 

Sùil  chorrach  mar  an  dearcag 

Fo  rosg  a  dh'  iadhas  dlùth; 
Gruaidhean  mar  an  caorann, 

Fo  *n  aodann  tha  leam  ciùin. 
Mar  d'  aithris  iad  na  breugan 

Gu'n  d'  thug  mi  fèin  duit  rùn; 
'S  gur  bliadhna  leam  gach  là 

O'n  uair  a  d'fhàg  mi  thu. 

Theireadh  iad  mu  'n  d'  fhalbh  mi, 

Gu  'm  bu  shearbh  leam  dol  a'  d'  chòir; 

Gu  'n  do  chuir  mi  cùl  riut, 

'S  gu'n  dhiùlt  mi  dhuit  mo  phòg. 

Na  cuireadh  sud  ort  cùram, 
A  rùin — na  creid  an  sgieò; 

Tha  t-anail  leam  ni's  cùbhraidh, 
Na'n  drùchd  air  bhàrr  an  fheòir. 

Tacan  mu'n  do  sheòl  sinn, 

Is  ann  a  thòisich  càch 
E.Ì  innseadh  do  mo  chruinneig-sa, 

Nach  tillinn-sa  gu  bràth. 
Na  cuireadh  sud  ort  gruaimein, 

A  luaidh — ma  bhios  mi  slàn — 
Cha  chum  dad  idir  uait  mi, 

Ach  saighead  chruaidh  a'  bhàis. 

Tha  mòran  de  luchd  aimlisg, 

A'  seanaehas  an  droch  sgeòil; 
An  cridheachan  mar  phuinseanf 

Cha  chuimhnich  iad  a'  chòir  j 
Ach  na  creid  an  sgeulaj 

Ma  gheibh  a'  chlèir  oirnn  còir ; 
'S  raa  dh'fhanas  sinn  o  'chèile, 

'Si  'n  èigin  a  bheir  òirnn. 


Tha  'n  t-snaim  a  nise  ceangailte, 

Gu  daingean  agus  teann; 
A's  their  luchd  na  fanaid  rium, 

Nach  'eil  mo  phrothaid  ann:— 
Am  fear  aig  am  bheil  fortan, 

Tha  crois  aige  'n  a  cheann, 
'S  tha  mise  taingeil,  toilichte, 

Ged  tha  mo  sporan  gann. 

MAHBHRANN. 

Do  Pheigi  Nic-Illeathain, 

Le  Seonaid  Nic  Dhomhnuill. 

'S  ann  an  dràst  tlia  'n  sgeul  cràiteach  ri  chluinntinn  's  an  àitej 

Tha  'n  nìgh'nag  is  àiUe  's  is  maisiche  gnùis 
Air  arigheadh  's  a  càradh  an  ciste  chaoil  chlàraidh, 

'S  i  'n  diugh  air  a  fàgail  le'càirdean  's  an  ùir. 

Gur  truagh  leam  an  t-òig-fhear,  chaill  a  mhisneach  ri  'bheò  e, 
Tha  'chridh'  air  a  sgaradh,  gur  dubhach  a  ghnùis; 

A  bhean-bainnse  bhòidheach  le  lic  air  a  còmhdach, 
'N  a  laidhe  's  an  talamh,  's  i  falaicht'  bho  'shùil. 

Bu  chaoimhneil  's  bu  teo-chridheach  leamsa  a  fàilte, — 
A  nìgh'nag  a  b'  àiU',  's  ann  ort  fèin  a  bhiodh  fonn; 

Do  ghruaidhean  mar  scàrlaid,  's  mar  ròs  ann  an  gàradh, 
'S  do  chneas  mar  an  eala  air  bharraibh  nan  tonn! 

Gur  truagh  leam  do  chàirdean,  gu  sonruicht'  do  mhàthair; 

ChaiU  i  'h-aighear  's  an  t-saoghal,  gu  bràth,  a's  a  sunnd; 
'S  gur  tric  i  'g  a'  d'  chaoineadh,  's  gun  thu  aice  ri  fhaotainn, 

'S  cha  'n  èirich  a  crìdh'  ged  tha  tigh'nn  a'  bhliadhn'-ùr 

A  nis  sguir  'g  a  bron,  thu  fèin  a's  a  càirdean, — 

Tha  ise  gu  h-àrd  ann  am  Pàras  nan  dùl; 
'S  tha  sinn  uile  an  dòchas  gu  bheil  i  'n  diugh  pòsda 

Air  ar  Slànaighear  glòrmhor,  's  a  ghnàth  'seinn  a  chHù. 


AM  FAIGH  A'  GHAIDHLIG  BAS? 
Le  Niall  MacLeòid. 

Tha  mòran  sluaigh  a  'm  beachd  an  diugh 

Nach  'eil  ar  cànain  slàn, 
Nach  fhad'  a  chluinnear  fuaim  a  guth, 

Nach  tèid  i  'chaoidh  ni's  feàrr; 

Gu'm  bheil  an  aont'  a  bh'  aic'  air  ruith, 

Nach  tog  i  ceann  gu  bràth; 
'S  a  dh'aindeoin  buaidh  Mhic-'Ille-Dhuibh, 

Gu'm  faigh  a'  Ghàidhlig  bàs. 

Tha  siol  nan  sonn  'g  an  cur  air  chùl, 

'S  am  fearann  'g  a  chur  fàs; 
Tha  fèidh  a's  caoirich  air  gach  stùc 

Mu  'n  robh  na  laoich  a'  tàmh; 
Tha  cinneach  eil'  air  teachd  do'n  ùir, 

'S  ag  èiridh  suas  'n  an  àit', 
'Tha  'toirt  am  bòidean  air  gach  dùil 

Gu  'm  faigh  a'  Ghàidhlig  bàs. 

An  leig  sinn  eachdraidh  chaomh  ar  tìr' 

A  sgrìobadh  de  gach  clàr, 
'S  a'  Ghàidhlig  chòir  a  chur  a  dhìth 

Le  linn  nach  tuig  a  gnàths  1 
A  chànain  aosda,  ghlòirmhor,  bhinn, 

A  dhùisgeadh  fuinn  nam  Bàrd, 
Am  fan  sinn  diomhanach  gun  suim 

A's  daoi  'g  a  cur  gu  bàs  ? 

Dùisg  suas,  a  Ghàidhlig,  's  tog  do  ghuth, 

Na  biodh  ort  geilt  no  sgàth; 
Tha  ciadan  mìle  dìleas  duit 

Nach  diobair  thu  's  a'  bhlàr; 
Cho  fad'  's  a  shiùbhlas  uillt  le  sruth, 

'S  a  bhuaileas  tuinn  air  tràigh, 
Cha  'n  aontaich  iad  a'n  cainnt  no  'n  cruth 

Gu  'n  tèid  do  chur  gu  bàs. 

A'  chainnt  a  dh'fhoillsich  cliù  nam  Fiann 
'S  an  gaisgeadh  dian  's  gach  càs; 

Tha'n  euchdan  iomraiteach  bho  chian 
Ag  àrach  miann  'n  an  àl; 

Na  leòmhainn  threun'  nach  d'thug  le  fiamh 
An  cùlthaobh  riamh  do  nàmh; 

Tha  iomadh  gleann,  a's  cnoc,  a's  sliabh, 
A'  luaidh  air  gnìomh  an  làmh. 

Cha'n  eòl  dhuinn  ceàrn,  an  ear,  no'n  iar, 

No  fonn  mu'n  iadh  an  sàil' 
IsTach  fhaighear  cuid  an  sin  dhe'n  siol 

A'  liadachadh  's  a'  fàs, 
'Tha  'g  altrum  suas,  le  dùrachd  dian, 

Gach  sgialachd  agus  dàn 
A  bhiodh  an  sìnnsearan  a'  snìomh 

'An  tr  nan  sliabh  's  nam  bàgh. 

Ach  's  geàrr  a  bhios  an  ùin'  a'  triall, 

Gu  'm  faic  sinn,  mar  is  àill, 
A'  Ghàidhlig  mùirneach,  mar  ar  miann, 

'An  cathair  inbheich,  àird, 
A'  sgaoileadh  eòlais  agus  ciall 

Bho  'h-ionmhasan  nach  tràigh; 
'S  a'  taisbeineadh  le  neart  a  rian 

Nach  tèid  i  'n  cian  so  bàs. 

'IST  sin  togaidh  i  le  buaidh  a  ceann, 

Le  aoibhneas  ni  i  gàir, 
A  teudan  gleusaidh  i  gu  teann 

Le  cridhe  taingeil,  làn; 
Gu'n  cluinn  mac-talla  feadh  nan  gleann 

Gach  doire  's  allt  'cur  fàilt', 
'S  an  osag  chiùin  air  bhàrr  nam  beann 

A'  giùlan  fuinn  a  dàin. 

Ach  buaidh  us  piseach  air  na  laoich 

'Tha  seasmhach  air  a  sgàth, 
'Chaidh  àrach^ann  an  tìr  an  fhraoich, 

Ge  sgaoilt'  an  diugh  an  àl; 

Ged  chaidh  an  sgapadh  air  gach  taobh, 
Ged  chaochail  iad  an  gnàths, 

Cha'n  fhàs  an  eachdraidh  lag  le  aois, 
'S  cha'n  fhaigh  a'  Ghàidhlig  bàs. 


FAILL  ILL  O  AGUS  HO  EO  EILE. 

(Another  version  of  this  Song  will  hefound  at  Fage  289.) 

Seisd. — Fàill  ill  ò  agus  hò  ro  èile 
Faill  ill  6  agus  hò  ro  èile ; 
Air  fàiU  ill  ò  agus  hò  ro  èile; 
Gur  tùrsach  trom  leam  mo  laidhe  's  m'  èirigh. 

Saoil  sibh  fhèin  nach  mi  'bha  truagh  dhelh, 
Feasgar  foghair  air  achadh  buana; 
A  h-uile  tè  's  a  fear  fhèin  r'a  guallainn, 
'S  mo  leannan  donn-sa  air  bhàrr  nan  cuantan. 
Fàill  ill  6,  etc. 

Shiùbhlainn,  shiùbhlainn,  shiùbhlainn  fhèin  leat, 
Shiùbhlainn  fada  troimh  choill  nan  geug  leat; 
'S  'n  uair  bha  mi  òg  's  mi  air  bheagan  cèille 
Gur  e  do  ghaol-sa  a  rinn  mo  lèireadh. 
Fàill  ill  6,  etc. 

Gheall  mo  mhàthair  fàinne  òir  dhomh; 
Gheall  m'  athair  buaile  bhò  dhomh; 
'S  ged  gheibhinn  sud  's  an  saoghal  mòr  leis 
Gur  mòr  gu  'm  b'  ànnsa  leam  gaol  an  òigeir. 
FàilliUo,  etc. 

'Phiuthar  ghaolaich  dean  gu  rèidh  rium 
Cum  an  crodh  a's  na  laoigh  bho  chèile; 
'     'S  ged  ghabh  mi  'm  poca  's  ged  dh'  iarr  mi'n  dèirce, 
Na  cumaibh  uam-sa  mo  rogha  cèile. 
Fàill  ill  6,  etc. 

'Dè  na'm  faicinn  thu  seach  a'  bhuaile, 
Sgealb,  mi  'n  cuman  a's  thilg  mi  'bhuarach, 
Chuirinn  fhèin  mo  dhà  làmh  mu  'n  cuairt  duit 
'S  cò,  a  ghaoil,  sin  a  chumadh  uam  thu? 
Fàill  ill  ò,  etc. 

Cinnidh  sobhrachan  anns  an  earrach, 
Cinnidh  ùbhlan  air  bhàrr  nam  meangan; 
Bheir  sud  'am  chuimhne-sa  pòg  mo  leannain, 
'S^a^h-uile  tè  dhiubh  air  bhlas  na  meala. 
FàiU  ill  6  etc. 


DH'FHALBH  MO  NIGHEAlSr  CHRUIISrN,  DONN. 

Seisd. — Dh'fhalbh  mo  nighean  chruinn,  donn, 

Uam,  do  'n  lùraidh; 
Dh'fhalbh  mo  nighean  chruinn,  donn, 

Cneas  mar  eal'  air  bhàrr  thonn — ■ 
Och  a's  och !  mo  nighean  donn, 

'A  dh'fhag  mi-shunnd  orm. 

'S  truagh  nach  robh  mi  's  mo  ghaol 

Ann  an  gleann  cùbhraidh  j 
'S  truagh  nach  robh  mi  's  mo  ghaol 
Ri  h-uisg'  ann  's  ri  gaoith ; 
'S  fo  shiieadh  nan  craobh 

Bhitheamaid  sunndach. 

Dh'fhalbh,  &c. 

Nam  biodh  agam-sa  sprèidh, 

Bhithinn  glè  chùirteil, 
Nam  biodh  agamsa  sprèidh 
Feadh  bheann  a's  feadh  slèibh, 
B'  ùr  a  gheibhinn  thu  fèin, 

'S  cha  bu  chèil'  ùmpaidh. 
Dh'fhalbh,  &c. 

-Ged  tlia  thusa  an  tràth-s' 

Ann  an  gleann  lùraidh, 
Ged  tha  thus'  ann  an  tàmh, 
Tha  d'  aigne  fo  phràmh, 
Agus  mise  gun  stàth, 

Le  do  ghràdh  ciùrrte. 

Dh'fhalbh,  &c. 

Beir  mo  shorruidh  le  gràdh 

Uam  do  'n  lùraidh; 
Beir  mo  shorruidh  le  gràdh 
Dh'fhios  na  h-òigh  rinn  mo  chràdh; 
'S  o'n  nach  math  leath'  mar  tha, 

Tha  i  fèin  tùrsach. 

Dh'fhalbh,  &c. 

Cha  'n  *eil  aice  mar  chèil' 

Ach  am  fìor  ùmpaidh, 
Cha'n  'eil  aice  mar  chèiF, 
Ach  sean  bhodach  gun  spèis, 
'S  e  mar  ghearran  o  fhèill — 

Doirbh,  breun,  brùideil! 

Dh'fhalbh,  &c. 


'S  FHEUDAR  DHOMH  BHI  BEO. 

Seisd. — 'S  fheudar  dhomh  bhi  beò, 
Ged  a  robh  thu  'm  dhìth; 

Ciamar  gheibh  mi  'n  smuairein  so 
A'  chumail  dhìom? 

'S  fheudar  dhomh  bhi  beò, 
Ged  a  robh  thu  'm  dhìth. 

'S  m^iladach  a  ta  mi, 
Mach  ri  Dail  na  Oeàrdaich, 
'S  gun  a  ghruagach  làmh  rium, 
Gaol  a's  gràdh  mo  chrìdh*. 
'S  fheudar,  &c. 

'S  i  mo  ghaol  an  aìnnir 
'S  deise  thèid  'na  h-anart 
'S  ioma  Diùc  a's  Baran 
'Ph'fharraideas  cò  ì. 
'S  fheudar,  &c. 

'S  i  mo  ghaol  an  dèideag 
'S  deise  thèid  'na  h-èididh;  . 
'S  coltach  ri  deb-ghrèin  i 
'Nuair  a  dh-èireas  ì. 

'S  fheudar,  &c. 

'S  ann  ort  a  tha  'n  cul-snìomhain 
Nach  feum  cìr  g'a  chìreadh, 
'S  e  mar  theudan  sìoda 

Sìos  mu  chul  do  chinn. 
'S  fheudar,  &c. 

Tha  'n  t-urram  dhuit  air  dannsa 
Anns  gach  còisir  ghreannar; — 
'S  mòr  a  thug  mi  gheall  duit 
Ged  a  mheall  thu  mi. 
'S  fheudar,  &o. 

'S  muladach  a  ta  mi 
Dhol  a  stigh  do  'n  bhàta, 
'Dol  a  null  thar  sàile — 

'S  gu  là  bhràth  cha  till. 
'S  fheudar,  &c. 

Ach  's  e  dh'fhàg  mi  brùite 
'N  ainnir  a  chuir  cùl  riumj 
'N  dèigh  na  rinn  i  'shùgradh 
'S  tùrsach  tha  mo  chrìdh*. 
'S  fheudar,  &c. 


OR  AN, 

Do'n  Urramach  Alasdair  Stiubhard, 

'Am  Bun-Lochabar. 

Le.  F.  D.  Mac  Donell. 

0 !  mosglam-se  le  sunnd  a's  càil 

A's  deachdar  dàn  gu  buadhach  leam, 
Do'n  Fhìr-eun  uasal,  fhoinnidh,  fhial, 

Is  pailte  cial  a's  buadhannan, 
Tha  'm  Bun-Lochabar  nan  damh  donn, 

'S  nam  mac  's  nan  sonn  clis,  fuasgailte, 
Dheth  'n  aitim  rìoghail  sheasmhach,  dhàn', 

Bha  sgaiteach,  dàicheil,  cruadalach. 

'S  tu  'fiùran  fearail,  's  athail  gnùis, 

A's  teinne  lùgh,  's  a's  anamanta, 
A's  guirme  sùil,  's  a's  deirge  gruaidh, 

'S  tu  fallain  snuadhmhor,  geala-mhaiseach ; 
O  shàil  do  bhuinn  gu  gruaig  do  chinn, 

Gur  cuimir,  grinn,  deas,  dealbhach  thu, 
'S  na  'm  faighte  gairm  a  dhìon  a'  chrùin, 

Bu  ghlan  air  thùs  na  h-armailt  thu. 

Ach  's  e  ni  buan  do  mheas  's  do  chliù, 

Na  gibhtean  dlùth  chaidh  dhòrtadh  ort, 
'S  nach  'eil  's  an  àl  so  fear  do  chèill', 

'S  tu  deanamh  fenm  an  còmhnuidh  dheth: 
'S  tu  ubhall  àluinn  's  lionmhor  freumh, 

'S  is  pailte  geuga  mòr-mheasach, 
Gun  bheud,  gun  ghaoid,  ach  reachdmhor,  làn, 

'S  e  bhi  fo  d'  sgàil  tha  sòlasach. 

Gur  diomhair  d'  iùil  a's  d'  fhiosrachd  gheur, 

Mu  chuairt  na  grèin'  tha  deàrrsadh  oirnn, 
'S  cha  'n  'eil  an  cleith  ort  gnè  nan  reul, 

'S  gach  feart  's  na's  lèir  dheth  'n  àireamh  ud, 
Mar  sin  gu'n  dhearbh  thu  meud  do  ghrunnd, 

A's  barrachd  tùir  mar  Chàladair, 
'A  dh'innseas  dhuinn  m'an  tig  gu  crìch, 

Gach  caochladh  sìon  's  mar  thàrlas  e. 

'S  gur  solus  dhuinn  do  bheachdan  fìor 

Mu  ghin  nan  iasg  's  an  àbhaistean, 
Mu  ghnè  nan  eun,  's  gach  bith'  ta  beò, 

'S  mu  bhuadhan  phòr  's  mar  dh'  fhàsas  iad, 
Mu  chinneas  luibhean  a's  an  sgèimh, 

'S  mu  stuthan  mhèin  's  an  gnàthachadh, 
'S  tu  toirt  dhuinn  eòlais  air  gach  maoin, 

A  tha  's  an  t-saoghal  nàdurra. 

A's  tuigseach  dh'  ìnnsear  leatsa  sgeòil, 

Nan  Aoisean  Orach  's  larunnach 
'S  tu  deas  'an  cainnt  na  Grèig'  's  na  Rbimh', 

Cha  bhi  ort  sgleò  'g  an  sgrìobhadh  dhuinn; 
'S  gur  taitneach  'chuirear  leat  'an  cèill, 

Mu  ghaisge  threubh  nam  Fianntaichean, 
A's  nòs  gach  teaghlaich,  fìn',  a's  sluaigh, 

Am  meud,  an  snuadh  's  an  siolachadh. 

Tlia  ort  mar  chliù,  bhi  suairice,  ciùin, 

Neo-uallacli,  mùiiite,  sìobhalta, 
'S  tu  faoilidh,  pàirteach,  iochdmhor,  tlàth, 

A's  pailt  an  gràdh  's  an  sìmplidheachd, 
Ro  thapaidh,  dian,  's  gach  àit'  a's  àm, 

A  sheasamh  bhantrach  's  dhilleachdan, 
Air  cheann  nam  bochd  a'  dion  an  cùis 

'S  deas-chainnteach,  grunndail,  dìleas  thu. 

Gu'm  bheil  do  ghhiasad  'rèir  do  ghairm, 

'S  cha'n  ann  le  foirm  no  cealgaireachd, 
Ach  tlusail,  sèimh,  a's  ceart  'am  beus, 

A'  ruith  do  rèis'  gu  h-arinaichte : 
Gu'n  d'  fhuair  thu  dh'  onoir  le  gach  buaidh, 

Bhi  d'  aobhar  uaiH'  d'  ar  Garbh-chriochan, 
'S  gur  mùirneil  d'  ainm  air  feadh  gach  tir', 

'S  bidh  iomadh  linn  a'  seanachas  ort. 

Gu'n  guidhinn  fhèin  duit  'measg  nan  ceud, 

Fad  shineadh  rè  neo-smuaireanach, 
A'  fàs  'an  toirt,  'an  cuid,  's  an  daoin', 

Ri  fad  do  shaoghail  buannachdail ; 
'S  gu'm  beil  mi  luaidh  ort  le  mòr  mhiann, 

Aig  ceann  gach  mios'  mar  chuairticheas — 
'S  ag  òl  do  shlàinte  le  Mac-Eàild, 

Fear  cridheil,  càirdeil,  uasal  e. 


AN    GILLE    BAN. 

Seisd. — Ma's  ann  gam  mhealladh 
A'  ghaoil  a  bha  thu, 
Ma's  ann  gam  mhealladh, 
As  dèigh  do  ghealladh, 
'S  e  'luaidh  do  mholadh 
Ni  mi  gu  bràth !  - 

Chunnaic  mis'  thu  air  a'  bhuaile, 
Agus  rìbhinn  òg  ri  d'  ghuallainn, 
Saoi]-se  fèin  nach  mi  bha  truagh  dheth, 

'N  uair  rinn  mi  'suas  ris  a'  ghille  bhàn. 
Ma's  ann  gam  mhealladh,  etc. 

Tha  sgeul  ùr  air  tigh  'n  an  dùthaich, 
Gur  sguabach  ùr  a's  feàrr  a  sgùras 
Ach  'n  uair  a  dh'  fhalbhas  an  duilleach  ùr  dhi, 
Cha  dean  i  sgùradh  nis  feàrr  na  càch. 
Ma's  ann  gam  mhealladh,  etc. 

Ged  a  gheibhainn-se  mac  duin'  uisail, 
Agus  mile  'chrodh-laoigh  air  bhuailtibh, 
Gum  b'fheàrr  leam  cadal  an  lagan  uaine, 
Air  leaba  luachrach  le  m'  ghille  bàn. 
Ma's  ann  gam  mhealladh,  &c. 

Rìgh  gur  mise  'tha  gu  tùrsach, 
'On  a  chaill  mi  'n  t-òigear  rùnach, 
'S  tric  na  deoir  a  ruith  a'  m'  shùilean, 
Cha  dean  iad  dùnadh  gu  briste  là. 
Ma's  ann  gam  mhealladh,  etc. 

'Stric  a  bha  thu  ri  mo  ghuallainn, 
Cridheil,  ceblmhor,  an  àm  na  buana, 
Ach  'on  àm  sin  do  ghaol  gu'n  d'fhuai'aich 
'  A's  thug  thu  fuath  dhomh  an  àite  gràidh. 
Ma's  ann  gam  mhealladh,  etc. 

Sud  an  sealladh  'rinn  mo  leònadh, 

'Bhi  ga  d'  fhaicinn-se  Di-dòmhnaich, 

Am  measg  do  chàirdean  a's  do  luchd-eòlais 

'S  cha  b'  fhiach  leat  fheòraich  an  robh  mi  slàn. 
Ma's  ann  gam  mhealladh,  etc. 

Ged  a  gheall  thu  mise  'phòsadh, 

'S  ged  a  dh'  fhàg  thu  'n  diugh  mi  brònach, 

Guidheam  dhuit-se  a  chaoidh  gach  sòlas, 

Cho  math  ri  òg-bhean  a  bheir  dhuit  gràdh. 
Ma's  ann  gam  mhealladh,  etc. 

Thig  a  nis  agus  dùin  mo  shùilean, 

'S  a'  chiste-chaoil  ni  na  saoir  a'  dhùnadh, 

Leag  a  sìos  mi  's  an  anart  dhùbailt', 

Oir  's  ann  's  an  ùir  a  ni  mise  tàmh. 
Ma's  ann  gam  mhealladh,  etc. 


CUMH  A 

Le  Cairistina  Nic  Colla, 

D'a  Mac  Seumas,  'n  uair  a  phos  e  Anna  Nic  ^lllemhaoil  's  i  ^na 
hantraich  le  ceaihrar  chloinne. 

Thoir  mo  shoraidh  thar  sàile 
Dh'  ionnsuidh  Sheumais  do  'n  Gheàrraich 
'S  innis  dha  mar  a  tha  mi  fo  bhròn, 

Mù'n  sgeul  ùr  tha  r'a  ìnnseadh, 
Gu'n  do  dh'  fhàg  thu  an  tìr  so 

Dhol  do  Ghlaschu  nan  stìobull  le  d'  dheòin. 
Mu'n  sgeul  ùr,  etc. 

Leis  an  d'  thug  thu  dhomh  buille 
Nach  robh  soitheamh  dhomh  fhulang, 

'S  nach  do  thoill  mi  cho  duineil  o  d'  dhòrn, 
Leis  an  d'  thug,  etc. 

'N  là  thug  thu  do  chùl  rium, 
'Dh  'f  halbh  le  bàta  na  smùide 

Bha  mo  chridhe-se  brùit'  ann  am  fheòil, 
'N  là  thug  thu,  etc. 

'N  là  a'  plibs  thu  a'  bhantrach 

'S  ann  am  thigh  a  bha  'n  t-an-tlachd 

'S  beag  a  shnnnd  no  cheòl-danns'  bha  nan  cbir, 
'N  là  a  phòs  thu,  etc. 

Bha  do  phiuthar  fo  thrioblaid 
Ach  b'  iad  do  bhràithrean  bu  mhiosa 
Bha  t-athair  a's  mise  f o  bhròn 
Bha  do  phiuthar,  etc. 

Ach  na'm  biodh  tu  mu'n  tràth  so 
Ann  an  cogadh  na  Ban-righ 

Cha  bhiodhmid  idir  cho  cràiteach  air  dòigh, 
Ach  na  'm  biodh,  etc. 

Bhiodh  'ur  sùil  ri  d'  thigh'n  dachaidh 
Ann  an  greadhnachas  fhathasb 

Agus  cèile  bhiodh  maiseach  a'  d'  chòir. 
Bhiodh  'ur  stiil,  etc. 

Ach  o'n  a  rinn  thu  'ur  trèigsinn 
'S  mòr  an  it'  às  ar  sgèith  thu — 

Sgoileir  sgrìobhaidh  a's  leughaidh  bha  còrr. 
Ach  o'n  a  rinn,  etc. 

Ach  gabhaidh  mise  mo  chead  dhiot, 
O'n  nach  fheàirrde  mi  bheag  thu, 

O'n  a  chaill  mi,  gun  teagamh,  ort  cbir. 
Ach  gabhaidh,  etc. 

Ach  fhad  's  a  bhitheas  mi  maireann, 

Bidh  tu  'Sheumais  air  m'  aire 

Le  m'  cheann  liath  dol  gu  talamh  ri  bròn. 


Ach  fhad,  's  a  bhitheas,  etc. 

Nis  guidheam  sonas  do  d'  chèile, 
Ged  is  coma  leam  fhèin  i, 

Agus  soirbheachadh  rèidh  dhuibh  ri  'r  beò. 


456  ORAIN 


AN  GILLE  DONN. 

Seisd. — Och  ho  rò!  'llle  dhuinn, 
'llle  dhuinn  bhòidhich — 
Och  ho  rò !  'llle  dhuinn. 


Gura  mis  'tha  fo  mhulad, 
lan  cular  Righ 
Och  ho  ro !  etc 


Giùlan  cular  Righ  Deorsa. 


Mi  'bhi  'giùlan  a'  ghunna, 
Ann  an  Cuideachd  a*  Chòirneil, 
Och  he  rò !  etc. 

Fhuair  sinn  brdugh  'bhi  ^mà/rsadh 
Gu  sràid  nan  ceum  còmhnard. 
Och  ho  rò!  etc. 

Gu  sràid  nan  ceum  socrach, 
Nach  dochainn  ar  brògan ! 
Och  ho  rò !  etc. 

Luchd  nan  còtaichean  ruadha, 
'Ga'n  cur  suas  'an  deadh  òrdugh. 
Och  ho  ro  !  etc. 

Luchd  nan  cbtaichean-gearra, 
'Ga'n  cur  thairis  do  'n  t-Olaind. 
Och  ho  rò !  etc. 

Gur  h-ann  feasgar  Di-sathum, 
'Thug  sinn  'n  cath  a  bha  deònach. 
Och  ho  rò !  etc. 

B'  ioma  tè  'bha  gun  chèile, 
'N  àm  èirigh  Di-Dòmhnuich  ! 
Och  ho  rò  !  etc. 

Agus  nighean  fir  fearainn, 
'Bha  'na  laidhe  'na  h-ònrachd ! 
Och  ho  ro !  etc. 

*An  dèis  a  cèile  'thoirt  uaipe, 
'S  nach  fuasgaileadh  òr  e. 
Och  ho  ro!  etc. 

E  'na  shìneadh  's  an  luachair, 
'S  'fhuil  mu  'ghuaiUnean  a'  dòrtadh  ! 
Och  ho  ro!  etc. 

Thoir  uam  soiridh  thar  mhonadh, 
Gu  Muile  nam  mòr-bheann. 
Och  ho  ro !  etc. 

Far  an  goireadh  a'  chuthag, 
Anns  gach  bruthach  romh  'n  Bhealtainn. 
Och  ho  ro !  etc. 

Thoir  uam  soiridh  gu  m'  mhàthair, 
'S  gur  h-i  'dh  'àraich  glè  òg  mi. 
Och  ho  ro !  etc. 

Soiridh  eile  gu  m'  phiuthair, 
Tha  i  'm  chumha  gu  brònach. 
Och  ho  ro !  etc. 

A's  an  t-soiridh  s'  gu  m'  leannan : 
Thèid  mi  dhachaidh  ma  's  beò  dhomh ! 
Och  ho  ro !  etc. 


AN  RIBHINN  DONN. 

Le   Aonghas   M ac-an-t-saoir. 

Seisd.-^O  's  rùnach  leam  mo  rìbhinn  donn, 

'S  a'  ghleann  taobh  thall  nam  fuar-bheann; 
'S  an  f heasgar  chiùin  thèid  mi  le  m'  rùn, 
Gu  doire  dlùth  nam  fuaran. 

Mo  sheang  choin-seilg  tha'n  garbhlach  fhiadh, 
S'  mo  chridhe  cian  tha'n  còmhnuidh, 

'S  a'  ghleann  's  an  èisd  mo  Mhàiri  ghrinn 
Ri  ceilear  binn  na  smeòrach. 

O  's  rùnach  leam,  etc. 

Tha  eòin  an  t-slèibh  air  sgèith  mu'n  cuairt, 
'S  cha  dùisg  iad  fuaim  mo  làmhaich, 

A's  mis'  am  pràmh  an  sgàth  nam  bruach, 
'S  mo  smuain  mu'n  ghruagaich  ghràdhaich. 
O  's  rùnach  leam,  etc. 

'S  i  's  aotruim'  ceum  's  is  deàrrsaich'  sùil, 
'S  a  gàir'  tha  ciùin  a's  caoimhneil, 

'S  a  guth  tha  dhòmh-s'  mar  shòlas  ciùil 
'S  mi  falbh  nan  stùchd  's  an  oidhche. 

O  's  rùnach  leam,  etc. 

'S  e  'caoin-fhalt  fàinneach  's  àillidh  sgèimh, 
'S  a  bràighe  's  glè-gheal,  bòidhche, 

Fo  osna  'clèibh  ag  èiridh  sèimh, 
Mar  fhaoilinn  bhàin  air  Lòchaidh. 

O  's  rùnach  leam,  etc. 

A  cridhe  aobhach  's  aotrom  sunnd, 
Mar  mhang  aig  sùrd  an  rèidhlein; 

Ach  caomh  a's  tlàth  mar  bhlàth  fo  dhriùchd, 
Am  maise  chiùin  a'  chèitein, 

O  's  rùnach  leam,  etc. 

Mo  rìbhinn  ghràidh  a's  àillidh  sgiamh 
'S  tu  's  àraidh  beus  's  is  bòidhche, 

'S  a  mhaise  dh'  fhàs  aìr  gràdh  nan  ceud 
Oha  trèig  thu'n  lonar-Lochaidh. 

O  's  rùnach  leam,  etc. 


GHAIDHEALACH.  459 


Ged  gheibhinn  lùchuirt  's  crùn  an  E/ìgh 
A'  d'  iùnnais  dhìobrainn  còir  orr; 

'S  mo  bhean  's  mo  bhan-righ  bheirinn  i 
Gu  tuine  'n  tir  nam  mòr-bheann. 

O  's  rùnach  leam,  etc. 


BRUTHAICHEAN  GHLINN'-BRAOIN. 

L  E     XJlLLEAM     ROS. 

Seisd. — Beir  mo  shoraidh  le  dùrachd, 
Do  ribhinn  nan  dlù-chiabh, 
Ris  an  tric  bha  mi  'sùgradh, 

Ann  am  Brùth'chean  Ghlinn'-Braoin. 

Gur  e  mis'  tha  gu  cianail, 
'S  mi  cho  fad'  uait  am  bliadhna, 
Tha  leann-dubh  air  mo  shiaradh, 
'S  mi  ri  iarguin  do  ghaoil. 

Cha  'n  fheud  mi  bhi  subhach, 
Gur  e  's  beus  domh  bhi  dubhach, 
Cha  dìrich  mi  bruthach, 

Chaidh  mo  shiubhal  an  lugh'd. 

Chaibh  m'astar  am  maillid, 
Bho  nach  faic  mi  mo  leannan; 
'S  ann  a  chleachd  mi  bhi  mar  riut, 
Ann  an  gleannan  a'  chaoil. 

Anns  a'  choill'  am  bi  'n  smùdan 
'S  e  gu  binn  a'  seinn  ciùil  duinn, 
Cuach  a's  smeòrach  ga  'r  dùsgadh, 
'Cur  na  smùid  diubh  le  faoilt'. 

'S  tric  a  bha  mi  's  tu  mireadli, 
Agus  càch  ga  n-ar  sireadh, 
Gus  'm  bu  deònach  leinn  tilleadh, 
Gus  Innis  nan  laogh. 

Sinn  air  fàireadh  na  tulaich, 
'S  mo  làmh  thar  do  mhuineil, 
Sinn  ag  èisdeachd  nan  luinneag, 
Bhiodh  am  mullach  nan  craobh. 

Tha  mise  ga  'ràitinn, 

'S  cha  'n  urrainn  mi  'àicheadh, 

Gur  iomadach  sàruch' 

'Thig  air  àiridh  nach  saoil, 

Gur  mis'  tha  's  a'  champar, 
'S  mi  fo  chìs  anns  an  àm  so, 
Ann  am  prìosan  na  Frainge, 
Fo  ainneart  gach  aon. 

Ann  an  seòmraichean  glaiste,   , 
Gun  cheòl,  a's  gun  mhacnas, 
Gun  òrdugh  à  Sasunn, 

Mo  thoirt  dhachaidh  gu  saor. 

Cha  b'  ionnan  sud  's  m'  àbhaist, 
A'  siubhal  nam  f  àsach, 
'S  a'  dìreadh  nan  àrd-bheann, 
Gabhail  fàth  air  na  laoigh. 

A'  siubhall  nan  stùc-bheann, 
Le  mo  ghunna  nach  diùltadh; 
'S  le  mo  fhlasgaichean  fùdair; 
Air  mo  ghlùn  anns  an  fhraoch. 

FLEASGACH  A'  CHUIL  DUINN. 

Seisd. — A  fhleasgaich  ghrinn,  'fhir  'chùil  duinn, 
'S  truagh  nach  robh  sinn  còmhla; 
A  f hleasgaich  ghrinn,  'fhir  'chùil  dninn. 

'S  truagh  nach  robh  mi  's  m'  eudail 
'N  Gleann-Eite  'bharraich  bhòidhich. 

'S  truagh  nach  robh  mi  còmhla  riut 
An  seòmar  dlùth  nam  bòrda. 

'S  mise  tha  fo  mhulad  dheth 
Air  m'  uilinn,  a's  mi  m'  ònar. 

'CuÌTnlineachadh  do  shùgraidh, 
Lùb  ùr  a'  bhroiUich  bhòidhich. 

'Cuimhneachadh  do  bheadraidh, 
Cha  bheag  a  fhuair  mi  òg  dheth. 

Mu'n  robh  mi  dusan  bliadhna, 

Gu'm  b'e  mo  mhiann  'bhi  còmhl'  riut. 

Marbh'aisg  'an  a'  ghaol  sin 
Nach  fhaodar  'chur  air  fògradh. 

Cha  robh  ann  ach  faoineis, 
'Bha  'n  aorabh  na  cloinn'  òige. 

-    Cha  b'  ann  'an  sgàth  nam  bruachan, 
A  luaidh,  a  fhuair  mi  d'  eòlas. 

Thug  an  gille'  'm  fìreach  air 
A  shireadh  damh  na  cròice. 

Thug  am  bàta  'n  caol  oirre 

'S  cha  robh  mo  ghaol  ga  'seòladh. 

Thug  am  bàta  'n  cuan  oirre 

'S  cha  bhuannaichd  i  'n  dòirlinn. 

Gu  bheil  do  chàirdean  deurach 
'S  gu  bheil  mi  fhèin  ro  bhrònach. 

'S  cinnteach  mi  nach  toilicht'  thu 
Le  d'  fhortan  ged  a  phòs  thu. 


A'  BHEAN-CHOMAINN^. 

Gur  tù  mo  bhean-chomainn,  a  chagair  's  a  ghaoil, 
Bha'n  dùthchas  ud  againn  'bhi  gu  h-aimaideach,  faoin, 
Cha  b'fhada  leam  seachdainn  a  bhi.'n  taice  ri  m'  ghaol;     - 
Gur  mi  nach  iarradh  de  leaba  a  bhi  againn  ach  fraoch. 

Ged  a  tha  mi  'dol  dachaidh  tha  mo  thasgaidh  'am  dhèigh, 

'S  mi  gu'n  aithnicheadh  mo  chruinneag  ann  an  crunneachadh  cheudj 

'Beul  meachair  'ni  mànran,  cùl  fàinneach,  donn,  rèidh, 

Mala  chaol  mar  an  ite  thig  à  sgiath  an  eòin  lèith. 

'M  fìor  thoiseach  an  t-Samhraidh  ghabh  mi  geall  diot  a's  miann; 
B'fheàrr  dhomh-sa  bho'n  àm  sin  nach  do  theann  mi  ris  riamh; 
Aig  a'  mheud  's  thug  mi  'ghaol  duit  gu'n  do  chaochail  mo  nial. 
B'annsa  nochd  'bhi  riut  sìnnte  na  mìle  bo  chiar. 

Meòir  fhada,  chaol,  dìreach,  'dheanadh  sgrìobhadh  le  peann, 
'N  uair  a  chàireadh  tu  sìod'  ort,  chuirinn  fhèin  asad  geall 
JSTach  'eil  anns  an  tìr  so  de  fhìor  chlann  nan  Gàidh'l, 
Na  bhuidhneadh  bonn  gill  ort  ann  an  grinneas  do  làmh. 

'S  ann  'am  bràigh  Innis-Buairidh  'tha  mo  luaidh  de  na  mnài; 
Bean  nan  gorm-shùilean  meallach,  's  a'  bhroillich  ghil  bhàin. 
Ceart  cho  cinnteach  's  tha  'm  bradan  air  an  aigeal  a'  snàmh, 
Thug  mi  gaol  's  cha  ghaol-brèig'  e,  do'n  euchdaig  ghil,  bhàin. 

Cha  d'  thug  thu  dhomh  riasan,  'bhi  'cur  sìos  air  do  chliù, 
Ged  a  bhithinn  ga  d'  iarraidh  bho  d'  bheulthaobh  gu  d'  chùl; 
Bha  thu  sìobhalta  riamh  rium,  bha  do  bhriathran  dhomh  ciùin; 
'S  bidh  mo  chrìdh'  anri  an  tòir  ort,  ged  bhiodh  tu  pòsda  ri  triùir. 

Clia  'n  'eil  bean  aogais  mo  leannain,  'n  diugh  air  faicli'  no  air  feur, 
'Dol  do'n  clilachan  Didònaich,  's  tn  bu  mhòthaire  ceum, 
Troidh  chruinn  am  bròig  chòmhnaird  nach  leònadh  am  feur; 
Deud  snaidhte  ro-bhòidheach,  's  mar  na  ròsan  do  bheul. 

'Dol  Didònaich  do'n  chlachan,  gur  h-e  's  fasan  dhomh  bròn, 
'N  uair  a  chì  mi  mo  leannan,  's  fear  eile  'na  còir, 
'S  ann  a  thèid  iad  orm  seachad  gu  dol  a  steach  do'n  tigh-òsd' 
'S  bidh  esan,  's  gu'm  faod  e,  'sìor-fhaotainn  a  pòig. 

Mi  'bhi  dìreadh  a'  bhruthaich  thàinig  tuisleadh  na  m'  cheum, 
'S  mi  'bhi  'teàrnadh  a'  mhonaidh  's  mo  ghunna  fo  m'  sgèith, 
Tha  m'  inntinn  fo  mhulad,  làn  tuiridh  na  d'  dhèigh, 
'S  nach  iarrainn  de'n  t-saoghal  ach,  a  ghaoil,  'bhi  riut  rèidh. 

'S  mi  'bhi  'gabhail  an  rathaid  's  a  chaoin  mhaduinn  chiùin, 

Tromh  iomall  na  coille  's  fear  na  foill'  air  mo  chùl, 

Leigidh  mise  dhuit  'f  haicinn  mu  choinneamh  do  shùl 

Ma  's  e  's  gu'n  trèig  thu  mo  chomunn  gu'm  bheil  mi  coma  co-dhiùbh. 


AK  T-OIUHEE  OG. 

Seisd.— H6  hì  's  na  hì  iù  o, 
Hò  hì  's  na  hì  iù  o, 
Haor  irì  's  na  hì  iù  o, 

'S  e  mo  rùn  an  t-oighr'  òg. 

Oighr'  big  à  Dùnbheagain, 
Nam  pìoban  's  nam  feadan, 
S  mi  gu'n  deanadh  do  fhreagairt, 
Le  fead  ceami-a'-mheòir. 

'S  e  's  fhasan  do'n  àrmunn, 
'Bhi  'falbh  anns  gach  àite, 
Le  'ghillean  's  le  'bhàta, 

'Bha  àluinn  's  gach  dòigh. 

Cha  bhiodh  orm-sa  bonn  cùraim, 
Ach  thu  fhèin  'bhi  ga  'stiùireadh, 
Ged  a  bhiodh  a'  mhuir  dhùbh-ghorm 
Tigh'nn  dlùth  do'n  t-slait  bheòil. 

Tha  ùbhlan  'ad  ghàradh, 
Agus  peuran  a'  fàs  ann, 
Tha  do  chrodh  air  bhàrr  fàsaich, 
'S  tha  do  bhàta  fo  sheòl. 

'S  ann  aig  gairmeadh  a'  choilich, 
Fhuair  mi  sgeula  na  foill'  ort : 
Chaidh  tu  seachad  an  fhaghail, 
'S  cha  do  thaghail  thu  òirnn. 

Sguiridh  mise  ga  d'  iargainn, 
Bho'n  nach  fhaigh  mi  thu  'm  bliadhna, 
Ach,  so  mo  làmh  nach  mi  'chiad  te 
Thuair  briathran  do  bheòil. 


AN  CIOBAIR  DOISrN. 

Seisd. — 'S  tù  gur  tù  's  gur  tù  'th'air  m'aire, 
'S  tù  gur  tù  's  gur  tù  'th'air  m'aire, 
'S  tu  fhèin,  a  rùin,  gur  tù  'th'air  m'aire, 
'S  tu  mo  chuid-sa  de  dh-fhir  a'  bhaile. 

Nàile,  's  e  mo  cheist  an  cìobair, 
Fear  'chùil  dualaich  nach  cosd  na  cìrean, 
Beul  na  stuaime  fo  bhuaidh  luchd  mì-ruin, 
'S  e  do  ghaol  nach  fhàgadh  shìos  mi. 

Dhiùlt  mi  diùc,  agus  dhiùlt  mi  bàillidh, 
Gheibhainn  tighearn'  agus  fear  no  dhà  dhiùbhj 
'S  e  mo  roghainn  de  na  dh'fhàg  mi, 
Cìobair  donn  nan  caoraich  bhàna. 


aHAIDHEALACH.  465 


'N  oidhche  'bha  sinn  anns  a'  mhonadh, 
'S  e  *bn  bhiadh  dhuinn  bun  an  t-seilich, 
Bàrr  an  fhraoich  air  son  coinnlean  geala, 
'S  na  h-eòin  fhiadhaich  air  son  luchd-faire. 

'N  oidhche  'bha  sinn  ris  na  h-uanaibh, 
Thog  na  mgheanagan  oirnn  mar  thuaileas 
Gu'n  robh  mis'  ann  a'd'  bhreacan  suainte: 
Cha  robh,  a  ghaoil,  O,  gu'm  b'fhada  bhuait  mi! 

Thug  thu  'n  ear  dhiom,  thug  thu  'n  iar  dhiom, 
Thug  thu  'ghealach  gheal  's  a'  ghrian  dhiom, 
Thug  thu  'n  cridhe  a  bh'  ann  am  chliabh  dhiom, 
Cha  mhòr,  a  ghaoil,  nach  tug  's  mo  chiall  dhiom. 

Ged  bu  leamsa  'fhad  's  a  chì  mi, 

Agus  urad  eile  'mhìltean, 

Leiginn  dhiom  a  h-uile  sgrìl  dheth, 

Air  son  'bhi  uair  ann  an  cainnt  a'  chìobair. 

Ged  a  bhithinn-sa  marbh  am  màireach, 
'S  mo  chur  sìos  fo  leacan  bàna, 
Thiginn  beò  agus  gheabhainn  slàinte, 
Ach  an  cìobair  a  chur  làmh  rium. 


TEAGASG  RIGH  ARTAIR. 

Laidh  ag-us  èirich  air  do  làimh  dheis, 

Na  dean  fèisd  ach  sàthj 
Dean  comhairle  le  do  ghaol, 

'S  na  bi  'd  aonar  'n  aghaidh  chàich. 

60 

*S  mairg  a  bhiodh  gun  chomhairleach 
'N  uair  bhiodh  neach  na  'aonar; 

Air  d'  uailse  na  dean  ro-chuimhne, 
Ged  thigeadh  dhuit  a  dheanadh. 

Na  bi  cruaidh  a's  na  bi  bog, 

Na  trèig  do  charaid  air  do  chuid; 

A  mhic-cridhe  na  dean  trod, 
'S  na  ob  e  ma's  èiginn  duit. 

Na  h-ob  sìth  's  na  seachainn  cogadh, 
Na  h-arguin  ann  an  cill  ri  d'  bheòj 

Na  dean  gnìomh  teann  as  do  theangaidh, 
Na  can  foill  's  na  geall  gleò. 

Na  h-aithris  na  chìtear  leat, 

'S  gur  beag  an  diùbhail  'bhi  'd  thosd; 
Eisd  ri  còmhradh  dhaoine  glic, 

Tuig  agus  abair  gu  beag. 

Na  bi  briathrach  an  tigh  an  òil, 
'S  labhair  gu  fòil  ri  sean  fhear; 

Na  abair  nach  tiùbhradh  tu  cbir, 
Na  h-ob  a's  na  h-iarr  onair. 

Na  bi  seilgeach  air  sràid, 

Na  bi  gealtach  's  an  ruaig; 
Na  bi  'd  bharantas  am  brèig, 

Leig  i  gu  fèilidh  bhuait. 

Na  pòs  bean  as  a  sgèimh, 

'S  gun  fhios  dhuit  ciod  è  a  lochd; 

Na  miannaich  i  ged  bhios  i  dearg, 
'S  gur  seirbhe  blas  na  caorunn  chon. 

AlSr  DOMHNULLACH  UERAMACH. 

Seisd. — ^An  Dòmhnullacli  XJrramach 
A  dhìreadh  na  muUaichean, 
Tha  d'  fhòghlum  cho  àrd 

'S  ged  a  dh'  àraicht*  an  Lunainn  thu. 

'S  e  mo  ghaol  an  t-uasal, 

A  dhìreas  moch  na  cruachan; 

A  ghunna  air  a'  ghuallionn, 

'S  gur  luath  a  chuid  chuileinean. 

'S  e  mo  ghràdh  an  t-àrmun, 
A  thug  Dirdaoin  an  tràigh  air, 
Gun  òlainn  do  dheoch-slàinte, 

'S  e  b'  fheàrr  na  bhi  muladach. 

'S  e  mo  ghaol  an  t-uasal 
A  thug  an  raoir  an  cuan  air, 
'S  bidh  ioma  tè  fo  ghruamain 
Mar  buanaich  a  thuras  leis. 

'S  e  mo  ghaol  an  t-òigear, 
Is  deise  'thèid  na  bhòtainn; 
Gur  ioma  caileag  bhbidheach, 

'Bhiodh  deònach  gu  fuireachd  leis, 

Fhir  a*  chualain  shnìomhain, 
Tha  ceangailte  le  sìoda, 
Ma  thèid  thu  do  na  h-Innsean, 
Gur  mise  a  bhios  muladach. 

Fhir  a'  chualain  àluinn, 
Thog  dhomh-sa  diomb  mo  chàirdean; 
An  diugh  ma  rinn  thu  m'  fhàgail 
Cha  'n  fheàirrde  do  thuras  e. 

Sgiobair  air  na  caoiltean, 
Cho  math  'sa  bha  ri  fhaotainn, 
Sàr  chamanaich'  air  raon  thu, 

'S  air  do  thaobh-sa  cha  tiUeadh  i. 

Fhir  a'  bhroiUich  chùbhraidh, 
Tha  d'  anail  mar  na  h-ùbhlan, 
Do  shlios  mar  eala  bhùirn, 

'S  bu  shunndach  gach  turas  leat. 

Fhir  a'  broilìich  shoiUsich, 
Gu  dìreadh  na  staidhre, 
Do  shùilean  mar  na  daoimein, 
Cur  soills'  anns  na  h-uinneagan. 

Fhir  a'  broillich  ghlè-ghil, 
'Choisinn  iomadh  beum  dhomh 
Cia  mar  bhios  mi  rèidh  riut, 
'S  iàd  eucorach  uile  rium? 

Fhir  a'  bhroillich  bhàin-ghil, 
Choisinn  dhomh-se  nàire; 
Ma  rinn  thu  mise  fhàgail, 

Cha  'n  f heàirrde  mo  mhulad  e. 

Sealgair  damh  na  cròice, 
'S  an  lag  am  biodh  an  cebthan, 
'S  a'  choilich-bhuidhe  chrònain, 
'S  an  ròin  an  cois  tuinne,  thu. 

Ma  thèid  thu  nuU  air  fairge, 
Le  crios  nam  balla  meanbh-bhreac, 
Le  claidheamh  a'  chinn  airgid, 
Gu'n  dearbhadh  tu  buillean  leis. 

Ma  thèid  thu  nunn  a  China, 
Gu  'm  bi  na  fir  ga  d*  iondrainn, 
Gu  'n  trèiginnse  mo  dhùthaich, 
A  ghiùlan  a'  ghunna  dhuit. 

Is  e  mo  ghaol  an  ceann-ard, 
Bha  'n  raor  an  tigli  na  bainnse, 
'S  ann  dhomh-se  nach  bu  chall  sud, 
'S  na  bh'ann  a'  toirt  urraim  duit. 

B'  fheàrr  leam  na  crodh  dàra, 
Na  paidhir  each  an  stàbull, 
Gu  'm  faicinn  thu  na  d'  bhàillidh, 
Air  stàtaichean  urramach. 


NACH  MULADACH  DUINE  LEIS  FEIN. 

Seisd. — Ho  rìthil,  o  rothan, 
Ho  rìthil,  o  rèj 
Ho  rìthil,  o  rothan, 
Hìllin  och,  ho  ro  è. 

Nach  muladach,  muladach 

Duine  leis  fèin; 
'S  ionnan  sin  's  mar  tha  mise, 

'S  tric  mi  sileadh  nan  deur. 
Ho  rìthil,  etc. 

'M  faca  tusa  'n  t-òg-uasal 

Chaidh  'suas  a  so  'n  dè; 
Le  gunn'  air  a  ghuallainn, 

'S  e  uallach  'na  cheum. 
Ho  rìthil,  etc. 

'N  uair  a  thigeadh  tu  dhachaidh, 
Chluinnte  farum  do  cheum; 

Bhiodh  do  sheòmraichean  cadail, 
Air  an  lasadh  le  cèir. 

Ho  rìthil,  etc. 

'N  uair  a  rachadh  tu'n  fhireach 
Leat  a  chinneadh  an  t-seilg, 

Bhiodh  na  coin  leat,  's  do  ghillean, 
'S  do  ghunn'  air  dheadh  ghleus. 
Ho  rìthil,  etc. 

Nach  bòidheach  ri  'm  faicinn 

Air  faice  là  fèiU, 
Na  cìobairean  uallach 

A'  cualach  na  sprèidh. 
Ho  rìthil,  etc. 

O !  fhir  a  chòt'  uaine 

Chaidh  a  mach  a  bhuain  an  dè 
Mar  a  tig  thu  leam  dachaidh 

Ni  mi  'n  rathad  leam  fèin. 
Ho  rìthil,  etc. 

Gur  mis'  tha  fo  mhulad, 
'S  ro  dhuilich  a'  d'  dhèigh; 

'S  tric  tha  mi  cho  deurach 

'S  nach  lèir  dhomh  mo  cheum. 
Ho  rìthil,  etc. 

'S  tric  a  bha  sinn  gu  càirdeil 


Fo  Sfifàile  nan 


•'n 


geug, 


Ach  cha  mhò  leat  mi  'm  bliadhn? 
Na  ialtag  nan  speur. 

Ho  rìthil,  etc. 

Ged  a  dh'fhàg  thu  mi  buileach 

'An  dubhar  na  grèin, 
Cinnidh  mise  mar  fhàillein 

Gun  fhàillinn,  làn  sgèamh. 
Ho  rìthil,  etc. 

FASACHADH  NA  GAIDHEALTACHD. 

Le  Aonghas  Mac  Eacharn,  Glaschu. 

AiR  FoNN. — ^'Muile  nam  mor~hheann.^' 

Cha  mliacnas  no  gàir',  tha  'n  dràsd  air  m'  aire, 
G-u'n  iarruinn  mo  chlàrsach  'thàr  am  fagus, 
Cha  chluinnear  mo  dhàn  am  fàrdaich  aighear 
'S  mi  'n  dràsd  gun  chaidreamh  sòlais. 

Marbh'aisg  air  'an  làmh  chuir  sgànradh  fada, 
Thar  monaidh  a's  sàil  fo  shàir  nam  beannaibh; 
Bu  shona  mo  là  an  gràdh  nan  gallan, 
Nach  fàiltich  carrant'  ni's  mò  mi. 

Ehuair  mi  na  làraich  fàsail,  falamh, — 
An  àiridh  's  am  b'  àbhaist  tàmh  a  ghabhail 
Gun  sealgair,  gun  bhàrd,  gun^nàmh  a  bhradain, — 
B'e  fàth  làn-aighear  'bhi  còmhl'  riu, 

'S  na  doireachan  dlùth  'n  robh  sùgradh  's  aighear, 
Cha'n  fhaicear  le  sùil  ach  cùirt  nan  tighean, 
Gun  eilid  air  stuchd,  a's, — crùnadh  m'  airsneil, — 
Luchd-ciùil  nai)a  beannaibh  air  fògar. 

Gach  sruthan  a's  allt'  's  a'  cheann  le  bruthach, — 
Gach  tulaich,  gach  meall,  's  gach  gleann  a'  tuireadh, 
Tha  còisir  nan  crann  gun  rann,  gun  luinneag, 
Bho'n  chaill  iad  buidheann  nan  òran. 

Ach  's  èigin  dhomh  triall,  tha  'ghrian  a'  luidhe, 
'S  a'  g'  èiridh  's  an  iarmailt  fiamh  na  gaillionn', 
Tha  smaointean  ro  chianail  'lionadh  m'  aigne 

'S  mi  'm  bliadhn'  gun  charaid  'ni  m'  fheòraich. 

THA  DUEACHD  MO  OHRIDHE  DHUIT. 

Tha  dùrachd  mo  chridhe  dhuit 

Seach  nighean  tha  fo  'n  ghrèin, 
Ciod  e'n  t-àite  'm  bitheadh  tu 

Nach  bithinn  ort  an  dèigh? 
Gur  binne  leam  do  chòmhradh, 

Na  'n  smeòrach  air  a'  ghèig, 
Gu  'm  b'aite  leam  bhi  d'  phògadh 

An  seòmar  leinn  fèin. 

Thèid  mi  dh'  lonarneis  0  1 
Seachdainn  'o  maireach; 
Thèid  mi  ann  gun  amharus, 

Gu  faidhir  na  Fèill-Andrais; 
Bidh  leann  air  na  tulaichean 

A's  tunnachan  glè  làn  deth, 
'S  gu  dearbh  ged  chosd  e'n  t-òr  dhomh, 
Gu'n  bl  mi  do  dheoch-slàinte. 

Chunnaic  mi  Di-dòmhnuich 

An  ribhinn  òg  's  an  t-searmoin, 
Ga  'm  maith  ga  'n  tig  na  brògan 

Le'm  feòirneinibh  airgid; 
'S  ioma  fleasgach  bbidheach 

A's  ògan  deas  meamnach, 
Tha  'n  làn  dòigh  ri  d'  phòsadh 

'S  nach  gabhadh  òr  an  geall  ort. 

Tha  corp  is  gìl'  nan  eala  ort, 
A'  snàmh  air  bharraibh  thonn, 

'S  cùbhraidh  leam  blas  d'  analach, 
Na  caineal  a's  e  donn ; 

A  ghaoil  na  bi  ga  m'  mliealladb, 
Oir  tha  m'  anam  ort  an  geall, 

Gu'm  b'annse  de  pòg  d'  bhilean 
Na  lonarneis  ud  thall. 

'S  moch  a  ghabh  mi  eòlas 

Air  ainnir  òg  na  fèille, 
Anns  na  bailte  mòra, 

'S  i  fòghlum  na  Beurla; 
Mu'n  d'  fhaod  mi  bhi  làn  eòlach 

Air  bòidhchead  a  h-aodainn, 
Gu'n  d'  lèir  i  mo  chridhe  'uam, 

'S  a  rìs  cha'n  fhaigh  mi  fèin  e. 

Is  ann  am  Baile-'chaolais 

A  tha  mo  ghaol-s'  a  chòmhnuidh; 
Innis  di  nach  faod  mi 

'Bhi  daonnan  am  ònar ; 
Le  mheud  's  a  thug  mi  ghaol  dhuit, 

'S  nach  faod  mi  do  phòsadh, 
Mar  furtaich  thu  le  d'  ghaol  orm, 

'S  e  'n  l-aog  m'  àite  còmhnuidh. 


OEAN  DO  BHATA. 

Le  Aonghas  Mac  Eacharn,  Glaschu. 

AiR  FoNN. — "Mairi  Zaghach." 

Mur  dheàrrsa  reult  na  maidne 

Boimh  na  baideil  dhùmh'l 
Chi  mi  Yenus  mhaiseach 

'Snàmh  's  a  challa  chiùin; 
Buill  dhìreach,  ruighinn,  ghramail, 

Toirt  siùil  gheala  dlùth, 
Ri  sparraibh  sùighte,  fallain, 

Air  nach  f  àilnich  lùth's. 

Do  bhuadban  's  tric  mi  'g  àireamh 

Air  an  tràigh  ri  d'  thaobh, 
Leughar^air  gach  clàr  dhiot 

Grinneas  làmh  nan  saor; 
Sìnnteach,  sniomhach,  lannach, 

Dionach  dannar',  dlùth; 
Giubhas  f ìnealt,  fallain, 

'S  aisnibh  daraich  shùight'. 

'N  am  cur  sheM  ri  d'  chrannaibh, 

'S  t-acair  thoirt  a  grunnd, 
Gillean  bhiodh  'nan  cabhaig, 

Tarruing  bhallaibh  dlùth; 
Gu  muir  ghàbhaidh  teannadh, 

'S  frasan  a'  tigh'n  dùmh'l, 
Na  meallaibh  àrd  cha  bhac  thu, 

'S  làmh  neo-ghealt'  a'd'  stiùir. 

Air  bhàrr  thonna  caor-gheal 

Mach  air  aodann  cuain, 
Frasan  cruaidh  nam  faoileach 

Tigh'n  le  gaoir  o'n  tuath. 
Luinngeis  nan  crann-caola, 

Pasgadh  aodaich  cruaidh,  "^ 

'S  tusa  mar  an  fhaoileig, 

Air  gach  taobh  toirt  buaidh. 

Cha  'n  'eil  eun  's  an  ealtainn 

'N  uair  a's  caise  'n  ruaig, 
'Dh'fhàgas  ann  an  astar 

Tè  nan  lannaibh  ruadh; 
Muir  dhù-ghorm  ga  sgapadh, 

Sruthaibh  bras  fo  d'  chluais, 
Buill  chaineaba  chruaidh  an  glacaibh 

Sgiobadh  gaisgeil,  cruaidh. 

'S  tu  thogadli  fonn  nam  fearaibh, 

'N  am  toirt  fearainn  dlùth, 
A'  dìreadh  thonn  gu  h-eangarr', 

'S  ga  'n  cuir  seach'  na  'n  smùid; 
Bhuait  cha  chluinnte  gearan 

Keo-mhearachdach  do  chùrs', 
H-uile  meall  a  ghleachd  riut 

Chaill  e  'neart  roimh  d'  ghnùis. 

Cha  'n  aithne  dhòmh-sa  d'fheartan 

'Chuir  gu  ceart  an  cèill, 
Do  bhuadhan  a's  do  thapachd 

Tha  gun  stad  am  bheulj 
Gum  a  fad'  thu  'd  uidheam 

Sgiobadh  uUamh  gleust', 
A  sheasas  treubhach,  guinneach, 

'N  uair  'bhios  muir  tiffh'n  breun. 


OEAN   LUADHAIDH. 

Dh'eirich  mi  moch  madainn  Chèitein, 
Seisd. — FaiU  iU  ò  hUl  ù  Ul  ò, 


Hiùrabh  6  ho-rò  èile, 
Faill  iU  6  hiU  ù  iU  ò. 

'S  chuala  mise  sgeul  bha  èibhinn. 

Faill  Ul  o,  etc. 

Gu'n  robh  gaisgich  dheas  air  èirigh. 

FaiU  iU  o,  etc. 

A  chur  beatha  'n  cainnt  na  Fèinne. 

FaUl  Ul  o,  etc. 

Gu  cinnteach  clia  bu  bheag  a  £eum  air. 
Faill  ill  o,  etc. 

Chaidh  iad  cruinn  an  ceann  a  chèile. 
Faill  ill  o,  etc. 

Thuirt  iad  gu'n  robh  chanain  feumail, 
Faill  ill  o,  etc. 

Anns  an  sgoil,  cho  math  ri  Beurla. 

Faill  ill  o,  etc. 

Sud  an  duine  a  rinn  feum  dhuinn. 

Faill  ill  o,  etc. 

Friseal-Mac-an-Tòisich  gleusda. 

Faill  ill  o,  etc. 

Togaibh  luinneag  agus  sèisd  dha. 

Faill  ill  o,  etc. 

Ardaichear  e  gus  na  speuran. 

Faill  iU  o,  etc. 

Leis  na  Gaidheil  's  gach  àite  'n  tèid  e. 
Faill  ill  0,  etc. 


CUACH  MHIC-ILL-ANDRAIS. 

Is  mise  ghabh  an  t-suaineach 

A  cuach  Mhic-Ill-Andrais; 
Gur  iomadh  neach  a  chual  e, 

Gu'n  d'fhuaradh  aig  mo  cheann  i; 
A  liughad  briuthas  uaigneach 

An  d'  fhuair  mi  deoch  a's  dram  as 
S  cha  'n  fhaca  mi  na's  buadh'che 

Na  cuach  Mhic-Ill-Andrais. 

Glinog  mi  mas  a'  gliurraicli, 

'S  chuir  mi  cuireadh  air  an  t-searbhanta ; 
Smaoinich  mi  o'n  clh'fhuirich  mi 

Gu  'm  faighinn  bun  an  t-seanchuis ; 
Dh'  fheòraich  mi  de  's  sloinneadh  dha, 

Ged  cheileadh  iad  de  b'  ainm  dha; 
Thuirt  esan  rium  gu  faoilidh — 

"Cha  bhi  aon  diubh  ort  an  dearmad. 

**  'S  ma  tha  thu  'g  iarraidh  eòlais  orm, 

'S  gu  bheil  thu  feòraich  m'  ainme, 
Gheobh  thu  fìos  mo  shloinnidh 

Le  bhi  uine  bheag  am  sheanchus; 
Is  mi  Mac-na-pòite-  diiibhe 

Bhiodh  na  suidhe  taobh  a'  ghealbhain, 
'S  e  'n  t-eorna  buidhe  b'  athair  dhomh, 

'S  i  'n  atharnach  mo  sheana-mhathair." 

Ma  's  e  gur  tusa  'n  urra  sin, 

Gu  bheil  thu  'd  churaidh  calma ; 
Cha  'n  aithne  dhomh  fear-teaghlaich 

Bheir  barrachd  ort  an  Alba ; 
Gu  cinnteach  's  deagh  fhear-gnothaich  thu, 

'S  bu  chomharaicht'  air  falbh  thu ; 
'S  bu  dannsair  math  le  fidhill  thu 

'S  a'd'  shuidhe  bu  tu  'n  seanachaidh. 

Oidhche  dhomh  air  allaban, 

'S  mi  slaparan  's  a'  mhòintich; 
Onunnacas  fear  's  eallach  air, 

'S  e  teannachadh  a  ròpain; 
Choisich  mi  gu  farasda, 

'S  bu  mhath  leam  bhi  na  chòmhdail, 
Bha  buideal  air  a  chùlaobh, 

'S  e  giùlan  Mhic-an-Tòisich. 

"Ille  's  ann  a  shuidheas  sinn, 

'S  gu'n  teannamaid  ri  seanchus; 
Bheir  mi  fèin  mo  ghealladh  dhuit, 

'S  mo  bheannachd  dhuit  m'  am  falbh  mi; 
Fuasglaidh  mi  do  chuisleanan, 

Gu  furtachadh  do  sheanchuis; 
Bheir  mi  làn  na  slige  dhuit, 

'S  cha  mhisd  thu  e  's  an  anmoch." 


'N  uair  shuidh  sinn  aig  a'  bhuideal, 

Cha  robh  guth  air  luchd-na-bainnse, 
Ged  bhitheach  iad  an  oidhche  sin, 

Gun  choinlean  no  gun  dannsa. 
Righ,  gu'm  b'  olc  an  t-àm  ann, 

An  tiomannan  a'  gheamhraidh; 
'S  'n  uair  theannadh  iad  ri  m'  ghluasad, 

Bu  luath  leam  bha  an  t-àm  ann. 

'N  uair  thòisich  iad  ri  m'  charachadh, 

Bu  ghann  gu'n  deanainn  gluasad; 
Mo  ghlùinean  làn  de  ghearanan 

Le  peirealais  na  tuaineal; 
Cha  deanainn  car  ach  sgrìodalan, 

Le  m'  ìnnean  anns  na  bruachan; 
'JS"  uair  thuit  mi  na  mo  chadal, 

Gu'n  do  lathadh  leis  an  fhuachd  mi. 


Bha  m'  apdach  air  a  shrachdach, 

Agus  m'  aodann  air  a  sgròbadhj 
Mo  ghlùinean  lan  de  ghearanan, 

Le  carrachd  Mhic-an-Tòisich; 
Cha  deanainn  ceum  ach  slaparan, 

'S  mo  chaiseart  ann  am  phòcaid; 
'S  bu  ghann  gu'n  deanainn  aithneachadh, 

Air  aineolaich  no  eòlaich. 

Thacliair  Dòmlinull  Mac-Theàrlaich  orm 

'S  e  buain  eallach  chaorainn; 
Bha  h-uile  sguab  an  ceangal  aig', 

An  taoid  reamhair  ghaoisid; 
Bheirinnse  mo  bharantas, 

Nach  robh  an  eallach  aotrom, 
'S  am  fear  a  rinn  a'  choiseachd, 

'S  e  bha  coltach  ri  fear'daoraich. 


Is  mise  ghabh  an  t-eagal, 

Ged  is  beag  a  bh'  orm  a  chùram, 
'N  uair  smaointich  iad  gu'n  gabhainn  sud, 

De  stuth  a  bh'  air  an  t-saoghal ; 
A'  mheud  's  a  bha  dhe  m'  chudthrom  air, 

'S  ann  thuit  mi  ann  an  gaol  air, 
Cha  ghabhainnse  mar  ailis 

Ged  a  ghabhamaid  an  daorach. 

Is  mise  ghabh  an  t-eagal, 

Cha  bu  lugha  bh'orm  a  chùram; 
Mu'n  dreathain  donn  a'  feadaireachd, 

'S  gu'n  d'  shaoil  leam  gun  robh  triùir  ann 
'N  uair  chunnaic  mi  na  rionnagan, 

'S  a  sheall  mi  air  mo  chùlaobh, 
'S  ann  choltaich  mi  iad  uile, 

Bi  CuchuUainn  's  Dòmhnull  Mac-Crùislig. 


A   CHRUINNEAG  ILEACH. 

Och  mar  tha  mi  's  mi  'nam  aonar ! 
'S  cianail  dh'fhàg  thu  mi  'n  dèigh  do  chòmhraidh, 
Mo  chreach  's  mo  dhìbheil  nach  robh  mi'n  Ile 
'S  mo  chruinneag  dhìleas  a'  dol  a  phòsadh. 


480  ORAIN 


'S  ann  an  dè  fhuair  mi'n  sgeul  a  lèir  mi, 

Mo  leannan  fhèin  's  i  air  bheul  bhi  pbsda, 

'S  ma  thug  thu  gealladh  dh'fhear  eile  'm  dhèigh-sa 

Gu'n  cuir  mi'n  cèill  pàirt  do  d'  eucoir  dhòmh-sa. 

Moch  'sa  mhaduinn  an  àm  dhomh  dùsgadh 

Shil  mo  shùilean  a's  dh'fhàs  mi  brònach, 

Mu'n  sgeul  a  chualas  air  feadh  an  t-saoghail 

Thu  bhi  ga  d'  ghlaodhaich,  a  ghaoil,  Di-dòmhnuich. 

'S  iomadh  moch-thrath  agus  anamoch 
A  rinn  sinn  seanachas  's  a  bha  sinn  còmhla ; 
Sgeul  tha  dearbhta  gu'n  d'  fhàs  thu  searbh  dhiom 
Ged  bha  do  sheanachas  a'  dearbh'  dhomh  dòchais. 

Chuir  mi  ùigh  agus  chuir  mi  sùil  annad 
Feuch  an  dùraichdeadh  tu  mo  phòsadh, 
Bho'n  's  e  fear  ùr  leis  an  d'  rinn  thu  lùbadh, 
'S  e  cridhe  brùite  a  thug  thu  dhòmh-sa. 

Leugh  thu  m'  inntinn  mar  leugh  Delilah, 

Do  bheul  'am  bhrìodal  's  do  chridhe  leòn  mi ; 

S'  inntinn  luaineach  mar  ghaoth  nan  cuantan 

'S  gu'n  dh'earbh  do  ghluasad  mi-shuaireas  dhòmh-sa. 

Cha  chuirinn  sìos  ort  air  son  do  mhì-chliù, 
Tha  Solamh  'g  ìnnseadh  an  ni  tha  sònruicht' 
Bean  's  a'  mhìle  cha  d'fhuair  e  dìleas, 
Ach  leugh  am  Bìòbul  a's  chì  thu'n  còrr  ann. 

Bheirinn  bradan  bhar  an  t-sàile, 

Fiadh  bho  àirde  nam  fuar-bheann  mòra; 

Agus  eala  bho  bhàrr  an  t-slèibhe 

Gu'm  rogha  cèile  fo  'm  sgèith,  's  i  leòinte. 

Cha  'n  'eil  mi  'n  diùmb'  riut  ged  thug  thu  cùl  rium, 
Bho'n  'se  fear  ùr  tha  thu  'n  dùil  ri  phòsadh, 
Na  taobh  ri  ùmpaidh  nach  labhair  ciùin  riut 
Bheir  cridhe  brùite  ann  an  cùil  gun  treòir  dhuit. 

Thug  thu  clioill  ort  's  chad'  rinn  thu  m'  fhoighneachd 
'S  e  fear  gun  chaoimhneas  a  rinn  thu  phòsadh, 
Toil  do  chàirdean  a  thug  'na  dhàil  thu 
'S  na  'n  robh  mi  làmh  ruit  cha  d'  rinn  thu  'n  cbrdadh. 

Thug  thu  'n  àirde  bha  'n  ear  's  an  iar  bhuam, 

Thug  thu  ghrian  bhuam  bliàr  na  mòintich, 

Thug  thu  'n  cridhe  bha  stigh  am  chliabh  bhuam, 

'S  mar  d'  thoir  thu  'n  ciall  bhuam  cha  'n  aobhar  bhrbin 

Mo  cheisd  air  ainnir  na  bileàn  tana 
Do  shlios  mar  eala  's  do  mheall-shuil  bhbidheach, 
Do  dhà  ghruaidh  's  iad  air  dhreach  nan  caoran, 
Do  mhala  chaol  's  i  mar  it'  an  lòn-duibh. 

Tha  mi  so  's  mi  air  lagan  uaigneach, 
A'  caoidh  na  gruagaich  a  rinn  mo  leònadh, 
A  rinn  mo  bhuaireadh  le  meud  a  suairceas 
'S  gu  'n  cunntainn  suarach  te  uasal,  òrdail. 


DUTHAICH   NAN   CRAOBH, 

Seisb. — A  bhi  fàgail  na  dùthcha, 
'S  a  bhi  togail  a  siùil  rith', 
'S  a  bhi  stiùireadh  a  cùrsa 
Gu  dùthaich  nan  craobh. 


Gur  e  mis'  tha  fo  smuairein, 
'S  mi  a'  seòladh  thar  chuantan, 
A's  mi  'g  ionndrainn  nan  duanag 
*S  tric  a  fhuair  mi  'o  m'  ghaol. 

*N  uair  a  bha  mi  le  m'  ghràdh-sa 
Ann  an  dùthaich  nan  àrd-bheann, 
'S  tric  a  dh'  èisd  mi  ri  'mànran 
Fo  sgàile  nan  craobh. 

Di-dòmhnuich  m'  an  d'  fhàg  mi, 
A's  mi  coiseachd  na  sràide, 
Thachair  orm-sa  mo  mhàldag, 
Le  'blàth-shùilean  caoin. 

Their  iad  riut  gu  bheil  mi  òlar, 
Gu  bheil  mi  tric  's  an  tigh-òsda ; 
*S  mi  gu'n  gleidheadh  an  lòn  thu, 
Ri  m'  bheò,  's  cha  b'  ann  faoin. 

Faiceam  long  a'  dol  dachaidh, 
Gu  Albainn  no  Sasunn, 
Sgrìobhaidh  mise  gu  m'  leannan 
Gur  maireann  mo  ghaol. 

Ach  ma  bhitheas  mi  maireann, 

'S  tighinn  sàbhailte  dhachaidh, 

Cha  tèid  mi  tuille  gu  marachd; 

Ni  mi  fanachd  's  na  caoil. 

Thoir  mo  shoraidh  thar  sàile, 
Ceud  soraidh  gu  bràth  'uam, 
Dh'  ionnsaidh  rìbhinn  nam  blàth-shùil,- 
Tè  's  feàrr  leam  's  an  t-saogh'l. 

Ma  ni  thu  'm  pòsadh  m'  an  tig  mi, 
Feuch  gur  feàrr  e  na  mise; 
Na  gabh  pòitear  no  misgear, 
'S  na  gabh  idir  f ear  faoin. 

LEIS  AN   LUEaAINN   O   HI. 

Leis  an  Lurgainn  o  hì 
Leis  an  Lnrgainn  o  liò, 
Beul  an  anmoich  o  hì, 

'S  f heudar  falbh  le  'cuid  seòl. 

An  Cuan  Eirinn  o  hì, 
Muir  ag  èirigh  o  hò, 
'S  cha  bu  lèir  dhuinn  o  hì, 
Nì  fo  'n  ghrèin  ach  na  neòil. 

Seachad  Ile  o  hì, 

'M  beul  na  h-oidhche  o  hò, 

Las  sinn  coinnlean  o  hì, 

'S  chuir  sinn  combaist  air  dòigh. 

Seachad  Aros  o  hì, 
Bha  i  gàbhaidh  o  hò, 
'N  fhairge  làidir  o  hì, 

Suas  gu  bàrr  a'  chroinn-sgòid. 

Thuirt  an  sgiobair  o  hì, 
Hi  chuid  ghillean  o  hò, 
"Glacaibh  misneach  o  hì, 
'S  cuiribh  ree/na  'cuid  seòl. 

Suas  a  h-aodach  o  hi, 
Bi  'croinn  chaola  o  hò, 
'Snàmh  cho  aotrom  o  hì, 
Bis  an  fhaoilinn  air  lòn. 

Suas  a  top-sail  o  hì, 
Deanaibh  deas  i  o  hò  j 
Bheil  e  coltach  o  hì 

Gu'n  tig  dosgainn  na  còir?" 

Fhuair  sinn  fosgladh  o  hi, 
Mu'n  s^em-thoisich  o  hò, 
Fear  ga  taomadh  o  hì, 

'S  gillean  coltach  air  bòrd. 


A  MHNATHA.N  A'  GHLINKE  SO. 

A  mhnathan  a'  ghlinne  so, 
'Ghlinne  so,  'ghlinne  so, 
'Mhnathan  a'  ghlinne  so 
'S  mithich  dhuibh  èiridh. 

'S  mis'  rinn  a'  mhoch-èiridh, 

'Mhcch-èiridh,  'mhoch-èiridh, 

'S  mis'  rinn  a'  mhoch-èiridh, 

Agaibh-s'  bha  feum  air. 

Mharbh  iad  am  buachaille, 
'M  buachaille,  'm  buachaille, 
Mharbh  iad  am  buachaill' 
Bha  'cuallach  na  sjDrèidhe. 

An  crodh  air  an  togail, 
An  crodh  air  an  togail, 
An  crodh  air  an  togail, 
'S  na  fìr  air  an  reubadh. 

'S  lain  dubh,  biorach,  dubh, 
lain  dubh,  biorach,  dubh, 
'S  lain  dubh,  biorach,  dubh, 
'G  iomain  na  sprèidhe. 

'Mhnathan  a'  ghlinne  so, 
'Ghlinne  so,  'ghlinne  so, 
'Mhnathan  a'  ghlinne  so, 
'S  mithich  dhuibh  èiridh. 

^M  ^'BAL"  GAIDHEALACH. 

Leis  a'  Bhard  Mac  Gilleathain. 

Seisd. — Bithibh  aotrom  's  togaibh  fonn, 

Cridheil,  sunndach,  gun  bhi  trom, 
'G  òl  deoch-slàinte  na  bheil  thall 

Ann  an  tìr  nam  beann  's  nan  gleannaibh. 

Fhuair  mi  sgeui  a  tha  leam  binn, 
'Dh'  ùraich  gleus  air  teud  mo  chinn; 
'S  bidh  mi  'nis  a'  dol  g'a  sheinn, 
Ged  tha  mi  's  a'  choill  am  falach, 

Gur  h-e  'n  sgeul  a  fhuair  mi  'n  dràsd, 
'S  a  dhùisg  m'  inntinn  suas  gu  dàn, 
'Blii  ga  m'  iarraidh  'dh'  ionnsuidh  "bhàil" 
'Th'  aig  na  Gàidheil  tùs  an  Earraich. 

'N"  uair  a  thèid  an  comunn  cruinn, 
Bidh  iad  sìobhalta  le  loinn, 
Cliùiteach,  ciallach,  fialaidh,  grinn, 

'S  bheir  iad  caoimhneas  do  dh'  fhear  aineoil. 

']Sr  uair  a  shuidheas  iad  mu  'n  bhòrd, 
Bheir  iad  tacan  air  an  òl, 
'S  fiodhall  theud  bho  'n  gieusda  ceòl, 
'Cur  nan  òganach  nan  deannaibh. 

Cha  bhi  sgrùbaireachd  mu  'n  chlàr 
Ann  an  cuideachd  ghasd'  mo  ghràidh, 
Alj,  am  bheil  an  inntinn  àrd, 

'S  nach  gabh  tàmailt  bho  na  Gàllaibh. 

'N  uair  a  thèid  an  fhiodh'll  na  tàmh, 
Bheir  iad  treis  an  cainnt  nam  bàrd 
'Dhùisgeas  fonn  neo-throm  'nan  càil 
Anns  a'  Ghàidhlig  is  glan  gearradh. 

'Chànain  ghasda,  bhlasda,  bMnn! 
'S  i  'bha  'n  cleachdadh  aig  na  suinn 
Dhearbh  an  gaisge  anns  gach  linn, 

'S  a  bha  cinnteach  'n  àm  'bhi  tarruing. 

Luchd  nam  breacan!  Sud  an  dream 
A  bha  cruadalach  's  gach  àm; 
'S  'n  uair  a  ghluaiseadh  iad  bho  'n  champ, 
Chuirte  'n  ruaig,  's  bu  teann  an  leanachd. 

'S  ann  aca  f  èin  tha  'n  t-èideadh  grinn ! 
Breacan  guaille;  JÈ'èir  na  loinn; 
Osan  geàrr  mu  'n  chalpa  chruinn; 
'S  boineid  ghorm  os  cionn  na  mala. 

Stàilinn  ghlas  mar  ealtuinn  giar 
Chleachdadh  anns  na  baiteil  riamh 
Leis  na  gaisgich  nach  tais  fìamh, 
'S  nach  biodh  riamalach  gu  tarruing. 

Bha  iad  fìrinneach  gun  fhoill 

'N  àm  dol  sìos  a's  pìob  g'a  seinn. — 

Bùisgte  brataichean  ri  croinn 

Aig  na  saigdearaibh  nach  mealladh. 

'S  o'n  a  chinn  sibh  fhèin  o  'n  dream 
Dh'  àraicheadh  fo  sgèith  nam  beann, 
'Bhuannaich  anns  an  Eiphit  geall 
'S  a  chuir  Frangaich  às  an  t-sealladh; 

Ged  tha  sibh  an  tìr  nan  craobh 
Cuimhnichibh  am  beus ;  na  laoich ! 
Leòghamn  bhorb  bu  ghairge  fraoch ; 
'S  iad  nach  aomadh  às  a  charraid. 

Ged  tha  sibh  an  Albainn  ùr, 
Caithibh  an  oidhche  le  sunnd; 
'S  an  deoch-slàinte  thig  air  tùs, 
Olaibh  i  gu  grunnd,  gu  f  earail. 

Olaibh.  air  nà  Gàidheil  threun 
Rachadh  acfhuinneach  air  ghleus, 
'S  a  tha  fuasgailteach  gu  feumj 

Sealgairean  air  fèidh  's  na  beannaibh. 

Soraidh  bhuam  do  'n  t-sluagh  a  nùll 
'S  an  tìr  ìosail  'n  robh  mi  'n  tùs. — 
'S  tric  a  dh'  fheuch  iad  bàt'  fo  shiùil 
'S  iad  ga  stiùireadh  'dh'  ionnsuidh  cala. 

'S  bho  nach  ruig  sinn  orra  'n  dràsd, 
Lìon  bho  grunnd  a'  chuach,  gu  stràic, 
'S  cuir  mu  'n  cuairt  i  nuas  gun  dàil 
Ann  an  onair  àird  nam  fearaibh. 


Y 


AN  TEID  THU  LEAM  A  MHAIRI. 

Le  Mr.  Iain  Munro. 

oran  gaoil  eadar  gaidheal  og  agus  a  leannan. 

AiR  FONN. — ^^Up  and  war  them  a'  Willie." 

Seisd. — An  tèid  thu  leam  a  Mhàiri, 

'S  am  falbh  thu  leam  air  sàile, 

An  tèid  thu  leam  air  bhàrr  nan  tonn, 

Gu  tìr  nan  gleann  's  nan  àrd  bheann. 

Le  d'  chumadh  dhealbhach,  àillidh, 
Mar  dhealradh  reult  na  fàire; 
'S  e  d'  nàdur  ciùin  do  bhàigh  's  do  mhùirn, 
A  leag  mo  rùn  's  mo  ghràdh  ort. 
An  tèid  thu  leam,  &c. 

IsE. — Cha  tèid  mi  leat  a  Ghàidheil, 

Mo  chàirdean  gaoil  cha  'n  fhàg  mi, 
Cha  tèid  mi  null  gu  tìr  nam  beann, 
'S  cha  'n  fhàg  mi  clann  mo  mhàthar. 

Cha  fcèid  iJii  lèat  a  Ghàidheil, 
Mo  dhùth'ch  a  chaoidh  cha  'n  fhàg  mi; 
Gur  bochd  am  fonn,  's  tha  'n  t-aran  gann, 
An  tlr  nan  gleann  's  nan  àrd-bheann. 


Cha  tèid  mi  leat  a  Ghàidheil, 
Cha  'n  'eil  do  thigh  ach  tàireal, 
Bhith'n  fo  sprochd,  nan  robh  mi  bochd, 
An  tìr  nan  cnoc  's  nan  àrd-bheann. 


EsAN. — Tha  tigh  agam  cho  àillidh 

Ris  'n  tigh  's  an  d'fhuair  thu  thàrach, 
Bith  cuan  a's  fonn  ruit  fial  gach  àm 
An  tìr  nan  gleann  's  nan  àrd-bheann, 
An  tèid  thu  leam,  &c. 

Mur  'eil  mòr  chruinneachd  fàs  ann 
An  tìr  nan  gleann  's  nan  àrd-bheann, 
Tha  bàrr  ni's  leòir  a's  fàs  an  fheòir, 
An  tlr  nan  lòn  's  nan  àiridh. 

An  tèid  thu  leam,  &c. 


Tha  agam  sprèidh  le  'n  àiltean, 
'S  mo  mheana'-chrò'  air  na  h-àirdean 
'S  bidh  laoigh  a's  uain  air  raon  a's  cluain, 
'S  gur  taitneach  fuaim  am  bàirich. 
An  tèid  thu  leam,  &c. 


'S  mur  'eil  mo  long  air  sàile 
Gu  saibhreas  dheanamh  'n  àird  dhomh 
Thèid  bàt'  a's  lion,  gach  là  gu  rian 
'S  bi'  agad  iasg  gu  t-àilghios. 

An  tèid  thu  leam,  &c. 

An  tèid  thu  leam  a  ghràdhaig 
An  tèid  thu  leam  air  sàile 
An  tèid  thu  leam  air  bhàrr  nan  tonn 
Gu  tìr  nan  gleann  's  nan  àrd-bheann. 
An  tèid  thu  leam,  &c. 

Bith  agad  èideadh  bhlàth-ghlan, 
A's  breacan  mìn  mu  d'  bhràighe; 
Cha  tèid  thu  mach  gun  ghiUe  *s  each, 
'S  bith  h-uile  neach  riut  càirdeil, 
An  teid  thu  leam,  &c. 

Bith  tu  fallain,  slàinteil, 

Le  gaoith  a  chuain  's  nan  àrd-bheann, 

'S  bith  eòin  na  coill'  's  nan  sliabh  gun  fhoiU, 

Le  òrain  bhinn  'cur  fàilt'  ort. 

An  tèid  thu  leam,  &c. 

Bith  mis'  riut  suilbhar ,  bàigheil, 
Mar  mhaduinn  Shàmhraidh,  bhlàth-gheal, 
Cha  tig  ort  beud  nach  dean  mo  chreuchd, 
'O  n  thug  mi  gaol  thar  càch  dhuit. 
An  tèid  thu  leam,  &c. 

IsE. — Stad  a  nis  a  Ghàidheil, 

Ma  chrìdh',  nio  rùn  's  mo  làmh  dhuit, 
Gu'n  tèid  mi  null  gu  tìr  nam  beann, 
'0  n  choisinn  fonn  do  dhàn  mi. 

OG  UR  A'  CHUIL  BHAN-GHIL. 

Rinn'eadh  an  t-òran  a  leaiias  do  Chaiptin  Cailein  Mac  Illeathain,  fear 

an  Lagain,  le  laìn  Mac  Eacharna,  (am  Pìobaire  Cam),  a  bha  ann 

am  Bogha-mòr  an  Ile. 

Seisd. — O,  gur  maith  leam  gii  'n  d'  thàinig 
Og  ùr  a'  chùil  bhàn-ghil, 
O,  gur  maith  leam  gu  'n  d'  thàinig 
Thu  sàbhailt'  do  'n  tìr. 

O'n  a  thàinig  thu  'n  bhaile 

Cha  'n  fhacas  gruaim  ort  no  smahin, 

Og  ùr  a'  chùil  chlannaich, 

Leam  is  taitneach  do  thìt. 
Tha  do  ghruaidh  mar  an  caoran, 
Sùil  mheallach  a'  d'  aodan, 
Fo  'n  mhala  is  caoile, 

Cha  'n  'eil  t-aogasg  's  an  tìr, 
O,  gur  maith  leam,  etc. 

B'  fheàrr  gu  'm  faicinn  thu  'd  chòirneal, 
B'  fheàrr  gu  'm  faicinn  thu  'm  mòr-chuis, 
B'  fheàrr  gu  'm  faicinn  an  cùirtear 

Bhi  'n  a  Dhiùc  no  'n  a  rìgh, 
Thu  glaodhaich  an  òrdugh 
Na  rèiseamaid  shònruicht', 
Clann  Illeathainn  o  'n  Dreòlainn, 

An  dream  bòidheach  nach  strìochd. 
O,  gur  maith  leam,  etc. 


Gu  'm  bu  chompanach  Diùc  thu, 
'N  àm  suidhe  's  tigh  chùirte, 
'S  'n  àm  siubhal  nan  stùchd-bheann 
Bha  thu  lùghor  gun  sgìos; 

Bu  tu  nàmliaid  an  ruadh-bhuic, 
'S  na  h-èild'  air  an  fhuaran, 
Roimh  d'  fhùdar  's  roimh  d'  luaidhe, 
Cha  bu  luath  mac  na  frìth. 
O,  gur  math  leam.  etc. 

Bu  tu  iasgair  na  h-amhunn 
'N  uair  a  bhiodh  tu  aig  baile, 
Agus  dròbhair  nan  aighean 

Aig  faidhir  an  rìgh ; 
Bu  Tbhòidheach  le  d'  each  thu 
'N  uair  a  bhiodh  tu  g'  a  mharcachd, 
Paidhir  phiostal  a'  d'  achlais, 

'S  cha  bu  ghealtair  thu  fhèin. 
O,  gur  math  leam,  etc. 

O'n  fhuair  thu  nis  cèile, 

Eìgh  gu  'm  meal  thu  dhuit  fhèin  i, 

Air  bheil  maise  na  peucaig 

Ann  an  beusan  's  an  gnìomh, 
'S  beag  an  t-ioghnadh  mar  tha  i, 
'S  ùr  a*  choill  o'n  do  dh'  fhàs  i, 
'S  dosrach,  ùrail,  fo  bhlàth  i, 

'S  bòidheach  fàbhar  Ohloinn  NèiU. 
O,  gur  math  leam,  etc. 


I 


'S   GAISN    GU'N    DIEICH    MI    CHAOIDH. 

Le  Tormaid  Mac  Neachdail,  Scorrabhreac. 

Seisd. — 'S  gann  gu  'n  dìrich  mi  chaoidh, 

Dh'  ionnsuidh  frìthean  a'  mhonaidh, 
'S  gann  gu  'n  dìrich  mi  chaoidh. 

Thàinig  litir  d  Dun-Eideann 
Nach  faodainn  fhèin  nis  dol  do  'n  mhonadh, 
'S  gann,  etc. 

.  Pàdruig  Mòr  an  Ceann-Loch-Aoinard, 
Rinn  e  'n  fhoill  's  cha  d'  rinn  e  buinneig. 
'S  gann,  etc. 

Tha  mo  ghunna  caol  air  meirgeadh, 
Cha  tèid  mi  do  'n  t-sheilg  leis  tuille. 
'S  gann,  etc. 

Thèid  a  chrochadh  air  na  tàirngnean, 
'S  cha  b'  e  sin  leam  'àite  fuireach. 
'S  gann,  etc. 

'S  ioma  latha  sgìth  a  bha  mi, 
'N  àm  shuidhe  leis  's  e  làn,  air  tulaich. 
'S  gann,  etc. 

Gabhail  sealladh  air  na  slèibhtean, 
Far  am  bi  na  fèidh  a'  fuireach, 

'Sgann,  etc. 

Far  am  bi  'n  damh  's  a  chùl  brùite, 
'K  uair  rachainn-sa  le  m'  rùn  air  m'  uilinn. 
'S  gann,  etc. 

'S  tric  a  mharbh  mi  fiadh  nan  stùchd-bheann 
Air  mo  ghkiin  's  mi  lùbadh  m'  uilinn. 
'Sgann,  etc. 

Mar  a  biodh  bràthair  mo  mhàthar, 
Bhiodh  fìadh  nan  àrd-bheann  a's  fuil  air. 
'S  gann,  etc. 

Ach  o'n  dh'  fhàs  an  lagh  cho  làidir, 
'S  f heàrr  bhi  sàbhailt'  o  gach  cunnart. 
'S  gann,  etc. 

Na  'm  biodh  mo  clirodli-laoigh  air  buaile, 
Db'  fbaodainn  luaidli'  a  cliur  à  gunna. 
'S  gann,  etc. 

Acli  a  nis  gur  fheudar  strìochdadh, 
'S  fear  gun  chiall  a  thèid  an  cunnart. 
'S  gann,  etc. 

Fhuair  mi  litir  'o  na  h-uaislean, 
ISTach  fhaodainn  luaidh'  a  chur  à  gunna, 
'S  gann,  etc. 

Bheir  mi  'n  ruaig  so  do  na  h-Innsean 
Feuch  an  dean  mi  fhèin  ann  buinneig. 
'S  gann,  etc. 


Cha  'n  fhaic  Pàdruig  mi  air  fàireadh, 
stàiririch  mo 
'Sgann,  etc. 


'S  cha  chluinn  e  stàiririch  mo  ghunna. 


OEAN  A'  BHUACHAILLE. 

RiNNEADH  an  t-òran  a  leanas  le  Dòmhnull  Siosal,  (Dòmhnull-dubh-a'- 
bheòil-bhinn),  a  bha  'n  a  bhuachaille-monaidh  neart  a  làithean  ann  an 
Gleann  Afaraig,  a'm  bràigh  Srathghlais.  Tha  beinn  mhòr,  chruinn, 
àluinn,  anns  a'  ghleann  do 'n  ainm  a'  '^Chìoch."  Bha  Dòmhnull  ro 
ghaolach  air  a'  Chìoch  's  bhiodh  e  tric  a'  seinn  a  cHù.  Ach  b'fheudar 
dealachadh  rithe.  Dh'  fhalbh  e  fhèin  agus  a  theaghlach,  còmhla  ri 
'chinneadh  's  ri  'chàirdean  'n  uair  a  chaidh  an  sluagh  fhuadach  à  Srath- 
ghlais  anns  a  bhliadhna  1801,  's  chaidh  iad  thairis  gu  Nova  Scotia. 

Mi  'm  shuidhe  air  a'  Gholl-ruidhe, 
'S  m'  inntinn  trom  fo  bhonn  beallaich. 

Seisd. — Seinn,  och  ho  ro,  seinn, 
Seinn,  och  ho  ro,  chailin, 
Seinn,  och  ho  ro,  seinn. 

An  diugli  clia  dìricli  mi  'n  t-àrd-blieann, 
'S  cha  'n  e  thearnadli  bu  niliath  leam. 
Seinn,  etc. 

Tha  leann-dubh  orm  a'  drùghadh, 
'S  uisg'  mo  shùilean  ga  m'  dhalladh. 
Seinn,  etc. 

Chuir  mo  bhanaltrum  cùl  rium, 
Chaill  mi  'n  cupan  'bha  fallain. 
Seinn,  ete. 

Fhuair  na  Frisealaich  cbir  ort, 
'S  chaidh  mis'  f  kògar  le  m'  aindeoin. 
Seinn,  etc. 

Ceithir  bliadhna  's  a  fìchead, 
Bha  mi  sìnt'  air  do  bhainne. 
Seinn,  etc. 

'S  tric  a  bha  mi  gu  h-ual]ach 
Air  do  ghuaUainean  geala. 
Seinn,  etc. 

Air  a'  chreathlaiche  chruadail, 
An  taobh  shuas  dhiot  's  an  Earrach. 
Seinn,  etc. 

'S  fuar  sèideadh  do  shròine, 
'lSr  uair  a  thòisicheas  gaillionn. 
Seinn,  etc. 

Dè  tha  'cur  air  mo  phàisde, 
Rinn  mi  àrach  gun  ainnis. 
Seinn,  etc. 

Gheibh  thu  crìochan  an  Dùnain 
'S  Cnoc-fhinn  's  na  bi  talach. 
Seinn,  etc. 

Cia-mar  riaraicheas  sin  m'  inntinn, 

'S  mi  flièin  cinnteach  nach  mair  e  1 

Seinn,  etc. 


ORAN  DO  THIGHEAENA  LOCHABUIDHE, 

AiR  DHA  BHi  'tighinn  gu  Cuirm  Bhliadhnail  nam  Muileach 

ANN   AN   GlASCHU,    1878. 

Le    Iain    Og   Mac  Phaidein. 

AiR  FoNN. — ^^Faill  ill  oro,fa{ll  ill  o,faill  ill  oro  HIU'^ 

So  cleoch-slàinte  Mhurchaidh  òig, 

Olamaicl  gu  lèir  i,  ,    '  ~ 

'S  i  so  deoch-slàint'  an  t-shàr  clhnin'-uasail, 

Gu  'm  bu  clual  bhi  treubhach. 

So  i  'n  sgeul  a  thog  oirnn  fonn, 

'S  na  paipeirean  g'a  leughadh, 
Tighearn'  òg  Lochabuidhe 

JSTa  cheann-suidhe  air  na  treun  hioich. 

Lìon  a'  chuach  a  nuas  dhuinn  stòp, 

Cha  phòiteireachd  gun  bheus  i, 
Cha  Mhuileach  fear  nach  òladh  i, 

'S  nach  cuir  an  t-òr  'n  a  h-èirig. 

Gur  2fhin  am  frìth  's  an  d'  chinn  an  crann 


» 


A  dh'  fhàs  gun  mheang  gun  bheucl 
An  doire  dlùth  nan  ùr-mheur  stocach, 
Flùrach,  closrach,  geugach. 


air. 


'S  tu  'n  fhior  fhuil  uasal,  dh'  fhàs  gun  truailleadh, 

Dhuit  bu  dual  bhi  treubhacli, 
Bho  cheann  nan  ceudan  bliadhn'  air  ais, 

Gu  'n  chunnt'  am  feachd  's  an  euchdan. 

'N  uair  thogt'  a'  bhratacli  suas  ri  crann, 

Gur  h-ioma  sonn  a  dh'  èireadh. 
IsTa  fir  mhòr  a  thig  o'n  Dreòlainn, 

'S  larl'  Antruim  ii  Eirinn. 

Grur  math  thig  spuir  a's  bòtainn  ùr. 

Mu  'n  troigh  is  lùghor  ceuman, 
Grur  cruidhach,  iallach,  steud  'n  a  fhiamh, 

Nach  tàrr'neadh  srian  aig  fèighich. 

Gur  tric  do  luirg  's  an  liath-dhealt  mhaduinn, 
Feadh  nan  glac  's  na  slèibhtean, 

'S  bhiodh  fuil  air  cròic-dhamh  cabarach 
Mu  'm  faicte  gathan  grèine. 

Gur  lionmhor  uasal  a  dh'  inbh'  àrd 

A  thig  do  'n  tàir  a'd'  èisdeachd, 
Bidh  oighre  Pheigh'n-a'-ghàidheil  ann, 

'S  gur  h-àilleachd  am  measg  cheud  e. 

'S  an  talla  mhòr  's  am  bi  sibh  cruinn 
Gur  binn  leam  srann  nan  teud  ann, 

A's  pìob  le  pong,  a  thogadh  fonn, 
Ged  bhiodhmid  trom  fo  èislein. 


NA  'M  FAIGHINN  GILLE  R'  A  CHEANNACH. 
Le  Ailein  Dughalach. 

Na  'm  faighinn  gille  r'  a  cheannach, 

A  bheireadh  beannachd  gu  Màiri, 
'S  mo  shoraidh  le  caoimhneas 

A  dh'fhios  na  maighdinn  a  chràidli  mi; 
Ged  nach  tug  mi  dhuit  faidhrean, 

Ann  am  f  oill  dhuit  cha  d'  f hàs  mi : 
'S  mar  am  math  leam  thu  fallain. 

Nar  a  meal  mi  mo  slilàinte ! 

Nar  a  meal  mi  mo  cliòta, 

Mar  b'e  mo  dheòin  a  bhi  làmh  riut, 
'S  a  bhi  brìodal  ri  'm  leannan, 

A'n  seòmar  daingean  na  clàraidh, 
An  iuchair  fhaotainn  'am  phòca, 

'S  gun  an  tòir  a  bhi  làmh  ruinn, 
'S  mi  gu'n  deanadh  do  phògadh, 

Gun  fheòraich  de  m'  chàirdean. 

Gun  fheòraich  de  m'  chàirdean, 

'S  fad'  a  dh'  fhalbhainn  a'  d'  choinneabh, 
Far  an  deanainn  riut  còdhail, 

Cha  bhithinn  beò  gun  a  cumail : 
Tha  mo  dhùil  anns  a'  mhaighdinn 

Nach  trèig  do  chaoimhneas  mi  uile; 
'S  mar  do  chaochail  thu  àbhaist, 

Gheibhinn  t'  f hàilt'  agus  t'  f huran. 

'S  e  t'  fhuran  a  lebn  mi, 

'S  a  dh'  fhàg  am  bròn  so  air  m'  aigne, 
A  thromaich  m'  inntinn  fo  èislein, 

Cha  dean  mi  èiridh  an  gradaigj 
Tha  mo  chridhe  neo-shunndach, 

Tha  mi  brùite  fo  m'  aisnean, 
Aig  a'  mheud  's  thug  mi  ghaol  duit, 

'S  nach  fhaod  sinn  'bhi  tachairt. 


Nach  faod  sinn  bhi  tachairt 

An  àite  falaich  no  'n  uaigneas, 
Far  an  deanainn  riut  beadradh, 

A's  tacan  cleasachd  air  uairean; 
Ach  's  e  lagaich  mo  mhisneach, 

Nach  fhaod  mi  tric  'bhi  mu  'n  cuairt  dhuit; 
B'  fheàrr  a  phòg  na  'bhi  falamh, 

Mar  am  faigh  mi  do  bhuanachd. 

Mar  faigli  mi  do  bhuanachd, 

B'  "f heàiT  gii  'm  bnailte  mi  thairis; 
'S  gu  'n  càirte  fo  'n  lic  mi 

Ann  an  ciste'^chaol  dhaingean; 
Mu  ni  thu  mo  thrèigsinn, 

B'  fheàrr  gu'n  eugainn,  's  nach  fanainn, 
Aig  a'  meud  's  thug  mi  'spèis  dhuit, 

Cha  'n  'eil  m'  èibhneas  air  thalamh. 

Cha  'n  'eil  m'  èibhneas  air  thalamh, 

Mur  am  faigh  mi  thu  Mhàiri ! 
Cha  dual  domh  bhi  fallain 

Mu  bhios  mi  f ada  mar  tha  mi ; 
Cha  ghuidhinn  mo  ghalar 

Do  m'  charaid  no  'm  nàmhaid; 
Chaidh  acaid  a'  m'  chridhe, 

'S  cha  dean  lighiche  stàth  dhomh. 

Cha  dean  lighiche  stàth  dhomh, 

Cha  'n  f haigh  mi  plàsda  'ni  leigheas ; 
Tha  mo  thrioblaid  do-thuisfsinn, 

Do  dh'  fhear  nach  d'  fhairich  a  leithid; 
Mur  dean  thusa  rium  fàbhar 

Bidh  mi  cràiteach  fo  dheireas; 
Ach  's  e  'dheanadh  mo  shlàinte, 

Pòg  no  dhà  bho  d'  bheul  milis. 

Beul  milis,  dearg,  daithte, 

Deud  shnaidhte  mar  dhìsnean, 
Sùil  ghorm  is  glan  sealladh 

Fo  'n  chaol  mhal'  aig  an  rìbhinn; 
Tha  cùl  buidhe  mar  òr  ort, 

Is  bòidhche  na  *n  dìthean; 
Blas  na  meal'  air  do  phògan, 

'S  b'e  mo  dheòin  bhi  riut  sinnte, 

Ged  'clium  mi  falacli  an  sgeula 

Tha  mi  'n  dèigli  blio  cKionn  greis  ort, 
Aig  a*  mheud  's  thug  mi  ghaol  duit 

Tha  m*  aodann  air  preasadh : 
Dh'  fhàs  glaise  'n  am  ghruaidhean, 

'S  bochd  a'  bhuaidh  th'  air  an  t-sheirc  sin, 
A  chaochail  mo  shnuadh  dhiom, 

Mar  dhuine  truagh  'thig  à  teasaich. 

Mar  dhuine  truagh  thig  à  teasaich. 

A  bhiodh  fad  ann  am  fiabhras, 
'S  ann  a  dh'  fhàs  mi  mar  fhuathaiche, 

Cho  cruaidh  ris  an  iarunn; 
Ach  bho  thoiseach  ar  sìnnsridh, 

*''S  trì  nith'  thig  gun  iarraidh, 
An  gaol  agus  eagal, 

'S  gun  leth-sgeul  an  t-iadach." 


OnKì^MBHALOON-. 

Thàinig  am  "Baloon"  so  à  Eirinn  bho  cheann  beagan  bhliadhnachan. 
Bha  e  air  uairean  a'  tighinn  cho  dlùth  do'n  ghrunnd  's  gu  'n  d'  rinn  e 
moran  millidh  air  gàraidhean  criche  mu'n  cuairt  do  Phort-EUen. 

Mu  's  fior  am  bàrd  bha  cuid  de  na  seann  daoine  air  an  cuir  thuige 
gu  mòr,  oir  shaoil  iad  gu'm  b'e  olc  a  thaobh  eigin  a  bh'ann,  agus  feumar 
aideachadh  gu'n  robh  aobhar  aca:  Tha  e  gì6  chosmhail  gu'n  robh  cuid 
dhiubh  nach  cuala  riamh  iomradh  air  a  leithid,  gun  tighinn  air  fhaicinn. 

Rinneadh  an  t-oran  aighearach  so  le  GiUeasbuig  Mac  Afifara,  ann- 
an  Ile. 

B'e  sud  a'  bhiiadhna  fhiadhaich,  bha  piantach  do  iomadh  neach, 
A'  bhliadhna  thàin'  an  diabhulj  air  sgiathan  o'n  àirde-deas, 
Shaoil  na  peacaich  iargalta,  'bhliadhn'  ud  gu  'n  robh  iad  leis. 
A's  ghuidh  iad  air  an  Trianaid,  na  Diadhairean  a  bhi  deas. 

Cha  cliualas  ann  am  fàisneachd  na  fàidhean  a  bh'  ann  o  shean, 
Gu'n  robh  sùil  ri  Sàtan,  's  na  h-àiteachan  so  air  leth, 
Ach  's  e  'n  latha  thàinig  e,  chaidh  sinn  o  bhi  air  chleith,      [breith. 
'Sinn  gun  dòigh  air  sàbhaladh — b'  fheàrr  dhuinn  nach  deach'  ar 

B'e  sud  an  latha  muladach,  bha  h-uile  duine  ri  bhi  'n  sàs, 

Cha  robh  ùin'  air  aithreachas,  a  thaobh  nach  d'  amhairc  sinn  air  tràth, 

Cha  robh  'n  creideamh  daingean  againn,  's  cha  robh  math  dhuinn 

dol  'n  a  dhàil ; 
Chà  robh  do  neart  a'n  gin  againn  na  ghleidheadh  mionaid  sinn  o'n 

bhàs. 

Ged  dh'  èireadh  sluagh  Phort-Ellen  's  a'  h-uile  ministeir  a  bh'  ann, 
Chuireadh  esan  crith  orra,  'tigh'n  thar  na  linne  oirnn  a  nall; 
Tha  f  hios  gu  math  nach  b'  urrainn  duinn,  bhi  strìth  ri  cumail  ris  gun 
taing.  [cainnt. 

'S  air  son  sinn  a  bhi  bruidhinn  ris,  cha  tuigeadh  esan  smid  dheth  'r 

Bha  iomadh  cridhe  fannachadh,  an  àm  do'n  Tamhasg  tigh'n  a  nall, 
A.ch  cha  robh  stàth  bhi  gearan  air,  cha'n  f haighte  maitheanas  'san  àm;   i 
Ghlaoidh  sinn  'n  uair  a  mhothaich  sinn  da,  gu'n  robh  'n  donas 

oii'nn  teann; 
"Thàinig  so  mu  dheireadh  oirnn,  'se  lath'  a'  bhreitheanais  ^  th'ann." 

B'e  sud  an  sealladh  anabarrach,  anamoch  'n  uair  luidh  a'  ghrian, 
Connsachadh  a's  argumaid  aig  cailieachan  's  aig  bodaich  liath, 
Mìneachadh  's  a'  dearbhadh,  gach  seanachas  a  bh'  aca  riamh 
Mu  'n  leòghan  bheuchdach,  gharg,  an  sean  ainm  bh'ac'  air  a'  bhiasd. 

Bu  shearbh  dhuinn  am  feasgar  ud,  cha  deanadh  teicheadh  feum 

air  bith, 
H-uile  h-àite  rachamid,  bhiodh  esan  fagus  dhuinn  an  sin, 
'S  ann  bu  ghann  a  sheasamid,  chionn  bha  ar  n-easgaidean  air  chrith, 
'S  sinn  gun  dòigh  gun  leth-sgeul  againn,  ach  bhi  leis  a'  h-uile  gin. 

'N  uair  chunnaic  sinn  an  àird  e,  's  a'  fàs  as  ar  cionn  cho  dùmhl', 
A'  tuiteam  o  na  speuran,  's  a'  deanadh  oirnn  gu  math  dluth; 
Bha  cuid  ag  ràdh  ri  chèile,  "'s  e  so  an  reul  às  an  robh  'n  smùid, 
'S  mar  an  e  's  e  'n  t-àibhistear  e,  's  daoine  caillte  sinn  co-dhiù." 

'S  e  bu  luaithe  na  ghaoith,  an  uair  a  shaoilt'  e  bhi  'n  a  stad, 
'S  ged  a  chìt'  e  tigh'n  gu  talamh,  b'  fhaisg  do'n  ghealaich  e  gun  ag  j 
Fhuair  sinn  an  aon  sealladh  air,  's  gach  àit'  'n  fhearann  so  cho  grad, 
'S  gu  'n  tugadh  iomadh  barail  air,  ach  thng  e'n  car  àsainn  air  fad. 

Thionndaidh  e  anns  gach  cuma,  's  dh'  atharraich  e  dusan  dath, 
Bhiodh  e  uaine,  dearg  a's  buidhe,  lachdunu,  odhar,  dubh  a's  geal, 
Donn  a's  gorm,  ruadh  a's  riabhach,  's  uair  a'  dol  'n  a  stealla  glas, 
Bhiodh  e  uair  cho  mòr  ri  mullan,  's  uair  cho  beag  ri  ubh  eòin-glais. 

Thug  e  Cille-Bhrìd'  air,  's  da-rireadh  cha  b'ann  'n  a  thàmh, 
Tha  sin  mòr  r'a  ìnnseadh,  na  mìorbhuillean  rinn  e  ann, 
Binn  na  daoin'  an  dìchioll,  g'a  mhineachadh  neo-air-thaing. 
Ach  tha  e  fad  r'  a  sgrìobhadh,  's  ro  lìonmhor  r'a  chuir  an  cainnt. 

Bha  e  shios  's  an  Odh'  aca,  seòladh  os  cionn  nan  creag, 
Eadar  Tòrr-na-Mònadh  a's  còrsaichean  Thòrr-a'-Ohneimh ; 
Cha  d'  fhan  cathag  bheò  ann,  na  ròcaideach  nach  do  theich, 
'S  mar  'n  do  theich  na  daoine,  cha  'n  fhaod  sinn  a  bhi  g'a  chleith. 

Ged  nach  d'  rinn  e  cron  oirnn,  ach  gabhail  thairis  os  ar  cionn, 
Cha  mhòr  a  rachadh  fagus  da,  's  an  àm  a  stad  e  air  a  ghrunnd; 
Bha  sinn  ceàrr  am  bitheantas  gus  an  d'  fhuair  sinn  fios  a  chur  a  nunn. 
'S  thug  iad  dhuinn,  na  daoine  laghach,  ainm  's  a  shloinneadh, 
''am  Baloony 


602  ORAIN 


0  R  A  N. 

Leis  an  Lighiche  MacLachainn  nach  maireann. 

Tha  na  siantan  air  caocliladh,  tha'n  saoghal  fo  sprochd, 

Chnir  an  doineann  fhnar,  fhiadhaich  an  ianlaidh  'n  an  tosd; 

Tha  sneachda  trom,  dòmhail  a'  còmhdach  nam  beann, — 

A'  lionadh  nan  glacan,  's  a'  tacadh  nan  allt, 

'S  mise  'feitheamh  an  aisig  aig  carraig  a'  chaoil, 
E-i  smaointean  air  àbhachd  nan  làithean  a  dh'  aom. 

Ann  an  làithean  ar  n-bige  dol  'an  còmhdhail  an  t-sluaigh, 
Cha  sheall  sinn  ach  faoin  air  mar  dh'  aomas  iad  'uainn; 
Cha  tig  e  'n  ar  smaointean  cho  goirid  's  tha  'n  dàil, 
Gus  am  brùchd  oimn  gach  leòn  ni  ar  lùbadh  gu  làr, 
Gun  chùram^  gun  èislein  aig  teumadh  air  taobh 
Air  làithean  a'  snàg  'uainn  gun  àireamh  air  aon. 

'N  uair  a  luidheas  an  aois  oirnn  's  a  dh'  aognas  ar  snuadh, 
Ar  ciabh  'dol  'an  tainead,  agus  smal  air  ar  gruaidh, 
Bi'dh  teugmhail  nan  còmhlan  a'  cbmhradh  gu  truagh, 
Agus  càirdean  ar  n-òige  air  sòmhladh  's  an  uaigh, 
'S  ann  an  sin  bhios  ar  cridhe  làn  mulaid  a's  gaoid, 
Ri  smaointean  air  àbhachd  nan  làithean  a  dh'  aom. 

O !  Ard-Rìgh  na  cruinne,  ceann-uighe  ar  dùil, 

Air  an  t-sneachda  fhliuch,  fhionnar  dhuit  a  lùbas  mi  glùn; 

'S  guidheam  gu'n  òrduich  thu  dhòmh-sa  gu  glic, 

'Bhi  'cuimhneachadh  d'òrduigh  gu  h-ùmhal  's  gu  tric, 

Chum  'n  uair  chrìochnaicheas  m'  astar  ann  an  glacaibh  an  aoig, 
Nach  cuimhnich  thu  m'  fhàilinn  anns  na  làithean  a  dh'  aom. 

'S  ANN  AIR  FEASGAR  DI-CIADAIK 

Le  Murachadh  Mac  Leòid,  an  saighdear  Sgiathanach. 

M  mi  innse  le  fìrinn,  an  nì  rinn  mo  chràdh, 
Nì  bheir  snith.  air  mo  shùilean,  's  a  dhùineas  mo  chàil, 
An  gaol  thug  mi  'n  mhaighdinn  bu  chaoimhneile  gnàth, 
D'  am  b'  ainm  Màiri  Anna,  tha  's  an  anart  a*  cnàmh. 

'S  ann  air  feasgar  Di-ciadain  'n  uair  bha  'ghrian  anns  na  neòil, 
A'  dealradh  gu  sgiamhach  le  sgiathan  mar  òr, 
'Thachair  mise  's  mo  ghràdh  ann  an  gàradh  nan  flùr, 
Is  bha  fàileadh  nan  ùbhlan  gu  cùbhraidh  mar  thùis 

Ilinn  mi  f hoighneachd  do  'n^òg-bhean,  gu  stòlda  's  gu  ciùin, 
"'Ntèid  thu  cbmhl'  rium,  mo  mhàltag  gu  sgàile  an  tùir, 
Far  nach  'eil  nì  gus  ar  còmhdach,  bho  lòinteag  an  driùchd, 
Ach  duilleagan  bòidheach  nan  òganan  ùr." 

"Thèid  mi  leat  roimh  gach  cunnart  air  muir  a's  air  tìr, 
'S  gu  'n  dean  mi  fuachd  fhulang,  gus  do  chumail  gun  dìth, 
'N  uair  a  thèid  thu  do  'n  bhlàr,  bidh  mi  làmh  riut  le  m'  sgèith, 
Chum  do  dhion  o  na  nàimhdean  'n  uair  thàrr'nte  lann  geur." 

'N  uair  thuig  a  h-athair  's  a  màthair  gu'n  robh  Màiri  an  gaol,. 
Rinn  iad  fhoighneachd  gun  dàil  dhi,  co  h-àilleagan  caomh? 
Thuirt  i  riu  gu  'm  bu  ghunnair  e,  o  mhullach  an  t-slèibh, 
No  à  Gàidhealtachd  na  h-Alba,  far  am  marbhte  na  fèidh. 

'N  uair  a  chaal  iad  am  facal,  gu  'n  do  ghlais  iad  i  suas, 

Ann  an  seòmar  a  cadail,  fad  seachdainn  gun  truas; 

Bha  mo  chrìdh'  air  a  bhristeadh,  nach  f  haighinn  bruidhinn  ri  m'  luaidh, 

'Si  gu'm  choimhead  roimh'n  uinneig,  le  snith  air  a  gruaidh. 

Thàinig  litir  gu  'm  ionnsuidh,  air  a  dùnadh  gu  dlùth 

Mi  'ruith  sios  gu  siùbhlach  gu  cùl-thaobh  an  dùin, 

Far  an  robh  carbad  gu  mùirneach,  gus  mo  ghiùlan  gun  dàil, 

Gu  paileis  duin'-uasail,  far  'n  robh  gruagach  mo  ghràidh. 

'IT  uair  a  ràinig  mi  'n  aitreamli,  'bha  mar  slineachda  nam  beann, 
Gu'n  do  sheas  mi  gun  fhacal,  air  stairsneich  an  tranns', 
Gus  an  d'thàinig  fear  ghlas-chinn,  'sna  deòir  a'  frasadh  o  ghruaidh, 
'S  thuirt  e  "'s  tusa  Mhic  Leòid  a  chuir  an  òg-bhean  do  'n  uaigh." 

Thug  e  suas  mi  do  'n  àite  's  an  robh  m'  àilleagan  buan, 
Kinn  a  sùilean  ciùin  dràbhadh,  's  dreach  a'  bhàis  air  a  gruaidh, 
A  bha  cho  dearg  ris  na  ròsan,  's  a  bha  bòidheach  a's  suairc, 
'S  'n  uair  a  rug  mi  air  làimh  oirre,  dh'  fhàg  a  cainnt  i  gu  luath. 

Ach  sheall  i  orm-sa  's  an  aodan,  gu  caomh  mar  a  b'  àbh'ist, 
'N  uair  a  phòg  mi  'bilean  gaoil  bha  mar  chaoran  air  f  às, 
Kinn  a  gruaidhean  ciùin  aomadh,  le  aogas  a'  bhàis, 
'S  gu  'n  d'  dhùin  i  'sùil  shocair,  gun  a  fosgladh  gu  bràth. 


HORO  CHALL  EILLE. 

Seisd. — Horo  hi  hòrinan,  horo  chall  èille, 
Horo  hi  horinan, 

Gur  e  mis'  tha  fo  mhulad, 

Air  an  tullaich  's  mòr  m'  èislein. 
Horo  hi,  etc. 

Chunnaic  mise  mo  leannan, 

'S  cha  do  dh'  aithnich  e  'n  dè  mi. 
Horo.  hi,  etc. 

Chunnaic  mise  mo  luaidh, 

Dol  seachad  buaile  na  sprèidhe. 
Horo  hi,  etc. 

Chunnaic  mis'  e  'n  dè  seachad, 
Air  each  glas  nan  ceum  eutrom. 
Horo  hi,  etc. 

Cha  d'  fliiosraich,  cha  d'  fharraid, 
Cha  do  ghabh  e  dhiom  sgeula. 
Horo  hi,  etc. 

Ach  cha  ruigeadh  e  leas  e, 

Cha  robh  mise  'n  trom  dhèigh  air. 
Horo  hi,  etc. 

'lSr  latha  bha  mi  's  a'  bhàta 

Ghabh  mi  nàire  mu  d'  dhèighinn. 
Horo  hi,  etc. 

'Dol  timchioll  an  rudha, 

Bha  mi  dubhach,  trom,  deurach.  * 

Horo  hi,  etc. 

Gur  ann  shuas  air  an  àiridh, 

'Ghabh  thu,  'ghràidh,  a'  cheud  spèis  dhiom, 
Horo  hi,  etc. 

'S  iad  mo  rùn-se  Clann  Dòmhnuill, 
Sin  an  còmhlan  nach  trèig  mi. 
Horo  hi,  etc. 

Sian  Mhuire  's  an  Dòmhnaich, 

Le  Clann  DòmhnuiU  nan  geur  lann. 
Horo  hi,  etc. 

Fhir  chalpanna  troma, 

Chùl  donna,  cheum  eutrom. 
Horo  hi,  etc. 

Luchd  tharruing  nam  biodag, 
Bho  chriosan  an  fhèilidh. 
Horo  hi,  etc. 

'S  nan  gunnachan  dubha, 

Dheanadh  bruthadh  a's  reubadh. 
Horo  hi.  etc. 

Luclid  nan  claidheamhan  geala, 
Chìte  faileas  ri  grèin  dhiubh. 
Horo  hi,  etc. 

Thug  sibh  mionnan  a'  BhìobuiU, 
Air  Srath  ìosal  Uillt-Eireann. 
Horo  hi,  etc. 

Kach  rachadh  claidheamh  an  cùil 
Gus  an  crùinte  E-ìgh  Seumas. 
Horo  hi,  etc, 


SEUD     NAN     GLEAlSrN. 

Le  Iain  Mac-a'-Chleirich. 

AlR  FoNN. — "Cailein  donn  a  chualain  rèidh" 

Seisd. — Ha  ho  rò  mo  chruinneag  fhèin 

Dh'  f  hag  mi  thu  's  bu  trom  mo  cheum ; 
'S  tha  mi  'n  diugh  air  bheagan  feum 
A'  caoidh  mar  b'  fheudar  dealachadh. 

Shaoil  leam  uair  mi  bhi  cho  treun 
Bi  òg-chraoibh  an  cois  an  t-slèibh, 
Ach  'n  uair  'chuir  mi  cùl  riut  fhèin 
Bha'n  cridhe  treun  a'  fannachadh. 

'S  ioma  uair  am  shuain  an  raoir 
'Chuala  mi  do  dhuanag  aosd', 
Ag  radh:  "a  rìs  gu  gleann  nan  craobh 
O  till  a  ghaoil  's  mi  fadalach." 

Thillinn  fhèin  ri  èigh  an  duain' 
Mar  eala  chaoin  ri  glaodh  a'  chuain; 
Ach  cha'n  fhaodar  leam  a  luaidh 

Ge  mòr  mo  smuain  's  mi  airsneulach. 

'S  ionndrainn  mhor  an  sùgradh  blàth. 
Bho'n  ainnir  chiùin  a  fhuair  mo  ghràdh, 
'S  i  gorm  shuil  chaoin  a  shealladh  tlàth, 
Ag  ìnnseadh  gràidh  nach  d'  aidichear. 

Ged  bheir  smeòrach  ceòl  o'n  chrann, 
'S  uiseag  fòs  o  chèo  nam  beann, 
'S  beag  mo  spèis  diubh  anns  an  àm 

Gun  Sèud  nan  Gleann  bhi  maille  rium. 


C'AITE  'N  CAIDIL  AN  EIBHINK 

Seisd. — C'  àite  'n  caidil  an  rìbhinn  an  nochd, 
O,  c'  àite  'n  caidil  an  rìbhinn? 
Far  an  caidil  luaidh  mo  chrldh' 

O,  's  truagh  nach  robh  mi  fèin  ann ! 

Tha  'ghaoth  a'  sèideadh  oirnn'  o'n  deas, 

'S  tha  mise  deas  gu  seòladh, — 
'S  nan  robh  thu  leam  air  bhàr  nan  stuadh 

A  luaidh  cha  bhithinn  brònach. 

Bha  mi  deas  a's  bha  mi  tuath, 

'S  gu  tric  air  chuairt  's  na  h-Innsean, 

'S  bean-t-aogaisg  riamh  cha  d'  fhuair  mi  ann, 
No  samhladh  do  mo  nìgh'naig. 

'S  ann  ort  fèin  a  dh'  fhàs  a'  ghruag, 
Tha  bachlach,  dualach,  riomhach, 

Fiamh  an  òir  is  bòidhche  snuadh, 
'S  e  dol  na  dhuail  's  na  cìrean. 

Cha  tog  fìodhall,  's  cha  tog  òran, 

'S  cha  tog  ceòl  na  pioba; 
No  nigh'nag  òg,  le  cainnt  a  beòil 

Am  bròn  'tha  'n  diugh  air  m'  ìnntinn. 

'S  e  dli'  iarrainn  riochd  na  h-eala  bhàin 

A  shnàmhas  thar  a'  chaolais, 
A's  rachainn  fèin  troimh  thonnaibh  breun 

A  chur  an  cèill  mo  ghaol  dhuit. 

Tha  nis  gach  nì  a  rèir  mo  dheòin, 

Gach  achfhuinn,  's  seòl  mar  dh'  iarrainn 
'S  gun  mhaille  thèid  mi  air  a  tòn' 


A's  pbsaidh  mi  mo  nigh'nag. 


HA  TJ  EO  MO  NIGH'NAG. 

AiR  FoNN. — ^'An  gille  duhh  cha  trèig  mi." 

Seisd. — Ha  u  rò  mo  nìgh'nag, 

Na  hu  ho  rò  mo  nìgh'nag; 
Mo  nighean  donn  nan  miog-shuil 
Gur  slobhalt'  a'  chailleag  thu. 

Cha'n  fhaic  mi  bean  do  bhòichead 
'S  an  eaglais  air  an  Dònuch 
Troidb  chuimir  'am  broig  chòmhnaird 
Nach  toir  air  feòirnein  carachàdh. 

Cha'n  fhaicer  leam  bean  t-aogaisg 
An  taobh  so  dh'  lonaraora; 
Do  ghruaidhean  dearg  mar  chaorann, 
'S  gu'r  mòr  an  gaol  a  ghabh  mi  ort. 

'S  i  sud  a  mhain  a'  ghruagach 
A  dh'  iarrainn  leam  do'n  bhuaile 
A  bhleodhan  a'  chruidh-ghuaillionn 
'S  a  sheinneadh  duan  gu  h-ealanta. 

Tha  d'  fhalt  gu  bachlach,  dualach, 
Na  chamagan  mu  d'  ghuaiUibh; 
'S  na'm  biodh  mo  chrodh  air  buaile 
Cha  'n  f  huasgladh  f  ear  f  earainn  thu. 

Cha  leig  mi  ceann  air  cluasaig 
JSTach  bi  mi  ort-se  bruadar, 
A'  caracliadh  's  a  gluasad, 

'S  cha  bhì  mi  buan  mur  faigli  mi  thu. 


ORAN  CHLOINN-LACHAINlSr. 

Latha  dhomh.  's  mi  'ri  coill  nan  dearcag 
Feadh  an  fhraoich  ri  taobh  an  aitinn. 

Seisd. — Ocli  o  hì,  hug  òrinn  ochi  o 
Ocli  o  hì,  bug  orinn  6; 
IsTa  huiribh  i  6,  bug  orinn  och  o. 

Feadh  an  f  hraoich  ri  taobh  an  aitinn 
'Buain  nan  cnò  air  bhàrr  gach  slataig. 

'Buain  nan  cnò  air  bhàrr  gach  slataig 
Chualas  f  ùdar  cluais  g'  a  lasadh, 

Chualas  fùdar  cluais  g'  a  lasadh, 

'S  dh'  fhoighnich  mi  co  rinn  a'  chaismeachd. 

Dh'  f hoighnich  mi  c6  rinn  a'  chaismeaclid, 
'S  gur  mi  fèin  nach  ruigeadh  'leas  e, 

'S  gur  mi  fèin  nach  ruigeadh  'leas  e, 
Oigear  uasal  de  Chloinn  Lachainn 

Oigeir  uasal  de  Chloinn  Lachainn, 
Dha  math  an  tig  an  còta  breacain, 

Dha  math  an  tig  an  còta  breacain, 
'S  fèile  cruinn  de'n  bhreacan  daithte, 

Fèile  cruinn  de'n  bhreacan  daithte, 
'S  boineid  dhù-ghorm  anns  an  fhasan, 

Boineid  dhù-ghorm  anns  an  fhasan, 
'S  osain  gheàrr  nach  iarr  an  gartan, 

Osaiii  gheàrr  nacli  iarr  an  gartan, 
Shiùblilainn  leat  'Glileann-laoigh  air  astar, 

Shiùbhlainn  leat  'Ghleann-laoigh  air  astar, 
Mar  sud  agus  dà  thaobh  Loch-Arcaig, 

Mar  sud  agus  dà  thaobh  Loch-Arcaig, 

'S  truagh  a  Eigh  nach  d'fhuaradh  mac  dhuit, 

'S  truagh  a  Kigh  nach  d'fhuaradh  mac  dhuit, 
Coig,  no  sè,  no  eadhon  seachd  dhiubh 

Coig,  no  sè,  no  eadhon  seachd  dhiubh 
'S  dh-bilte  fion  os-cionn  am  baistidh, 

Dh-òilte  fion  os-cionn  am  baistidh, 
Mar  sud  agus  Mac-na-bracha ! 

Mar  sud  agus  Mac-na-bracha ! 
'An  tigh  mòr  an  ùrlair  fharsuing, 

'An  tigh  mòr  an  ùrlair  fharsuing, 

'S  gheibhinn  àit'  dha'n  t-seachdnar  mhacan, 

Gheibhinn  àit'  dha'n  t-seachdnar  mhacan— 
Fear  'na  Dhiùc  dhiubh  's  fear  'na  Mharcus ! 

Fear  'na  Dhiùc  dhiubh  's  fear  'na  Mharcus ! 
Fear  'na  larla  's  fear  na  Chaiptein! 

Fear  'na  larla  's  fear  na  Chaiptein ! 
Fear  na  Cheannard  air  na  Gaisgich ! 

Fear  na  Cheannard  air  na  Gaisgich ! 

'S  fear  na  Sgrìobhadair  am  Peirt  dhiubh! 

HORO   HO   EILEINICH. 

Chall  uillirinn  ì,  chall  nillirinn  6. 
Co  chunna  mi  seachad,  air  an  each  's  e  'n  a  leum,  ì 
Horo  ho  eileinich,  no  chall  èile  horo. 

Tighearn'  òg  Locha-buidhe,  's  a'  bhuidheann  'n  a  dhèigh. 

Chall  uillirinn,  etc. 
'Nuair  a  thèid  thu  do'n  mhunadh,  bidh  do  ghunn'  air  dheadh  ghleus, 

Horo  ho  eileinich,  etc. 

Bidh  do  mhial-choin  air  lothainn,  cuid  dhiubh  romhad  's  a'd'  dhèigh. 

Chall  uillirinn,  etc. 
'N  uair  a  thigeadh  tu  dhachaidh  cha  b'  e  t-£hasan  bhi  breun. 

Horo  ho  eileinich,  etc. 

Bhiodh  do  thigh  an  deadh  uidheam,  aig  an  nighinn  b'fheàrr  beus, 

Chall  uillirinn,  etc. 
Bhiodh  do  sheòmraichean  cadail,  air  an  lasadh  le  cèir. 

Horo  ho  eileinich,  etc. 
Gur  e  mise  bha  uallach,  gus  an  do  bhuanaichd  mi  'm  brèid. 

Chall  uillirinn,  etc. 
'Nuair  a  bha  mi'n  tùs  m'  òige,  aig  Mac  Leòid  ris  an  sprèidh, 

Horo  ho  eileinich,  etc. 

Ach  a  mhic  'Ic  Nèill,  Bharra,  gu  ma  fallain  dhuit  fèin. 

Chall  uillirinn,  etc. 
Ach  ma  chaidh  do  bhàthadh,  bu  tu  nàmhaid  an  fhèidh, 

Horo  ho  eileinich,  etc. 

'S  à'  bhric  air  an  linne,  g'a  shireadh  le  leus, 

Chall  uillirinn,  etc. 
Le  morbha  caol  cumhan,  's  crann  giubhais  'n  a  dhèigh, 

Horo  ho  eileinich,  etc. 

Mìle  marbh'aisg  air  na  fearaibh,  gur  a  carach  am  beus, 

Chall  uillirinn,  etc. 
Bidh  iad  briathrach  a'  tighinn,  's  rùn  an  crìdh'  aca  fèin. 

Horo  ho  eileinich,  etc. 

RUN    NAN    ILEACH. 

Rinneadli  an  t-òran  so  le  Niall  MacN^ill,  air  dha  chluinntinn  gu'n 
robh  lain  F.  Caimbeul,  Ile,  ri  'bhi  aig  Cuirm  bhliadhnail  nan  Ileach 
's  a'  bhliadlina,  1878. 

AiR  Fonn: — ^^A  ho  ro  mo  nighean  donny 

Is  ioma  sian  chaidh  seach  Beinn-Bhàin, 
Is  ioma  tonn  air  tràigh  a  sgàin, 
O'n  dh'  fhàg  thu,  ach  ar  cri  tha  làn 

Le  meud  a'  ghràidh  a  th*  againn  duit. 

Seisd. — Mìle  fàilt'  do  'n  uasal  ghrinn 
O  na  h-Ilich  cridheil  cruinn  ! 
Fàilte  dha  bidh  iad  a'  seinn 

Air  teuda  binn  gu  fileanta. 

Cha  'n  ioghnadh  sinn  bhi  ort  an  tòir, — 
Fiùghran  fòghluimt',  àluinn,  còir, — 
Caoin  mar  anail  na  Beinn-Mhòir 

'S  an  ògmhios  'n  uair  is  tairisich'. 

'S  tu  fèin  gun  cheist  an  Gàidheal  fìor 
A  rinn  cho  ainmeil  sgeòil  ar  tìr; 
'S  tu  thog  a'  Ghàidhlig  suas  gu  dlor 
Is  Goill  a'  sìor  chur  às  dithe. 

'S  tu  mac  an  athar  fhialaidh,  ghrinn, 
Nach  fhaiceadh  deòraidh  bhochd  an  teinn; 
Nach  d'  fhògair  Ilich  às  na  glinn 

A  bha  troimh  linntean  fada  annt'. 

Tha  thu  do  theaghlach  flathail,  àrd; — 

'S  gach  ceàrn  gheibh  Caimbeul  Ile  fàilt'; — 

Do  bhan-tigh'rnan  na  h-Il'  biodh  slàint, 

'S  am  bòich'  's  gach  àit'  air  aideachadh. 

An  coimeas  riamli  clia  robh  's  a'  Ghrèig; 
lad  bòidheach  leis  gach  àgh  nach  trèigj 
Le  nàdur  glan  mar  ghnè  na  lèig 

'S  nach  fhaicear  beud  no  fàileasachd» 

Tha  Ile  bhochd  gach  là  ri  bròn, 
'S  i  cuimhneachadh  air  àm  a  leòin 
'S  an  d'fhàg  sibh  i,  's  nach  ann  d'a  deòin 
Chaidh  sibh  air  fògar  fada  uaith'. 

Ged  tha  i  roinnte  aig  fir  ùr, 

'S  leibhse  a  crìdh',  a  h-ainm,  's  a  cliù; 

'S  tha  ioma  nàistneach  innt'  is  fiù 

A  ghleidheas  dlù  'nan  aigne  sibh. 


'DIKEADH  'SA'  TEARNADH  NAM  BEALAICHEAN. 

Leis  an  Lighiche  Mac  Lachainn  nach  maireann. 
AiR  Fonn: — ^'Fly,  let  us  all  to  the  hridal" 

'Dìreadh  's  a'  tèarnadh  nam  bealaichean, 

Hòro  's  aigeannach  mi, — 
Ged  rachadh  an  saoghal  gu  gearan 

Cha  leig  mise  smal  air  mo  chrìdh'. 

Ag  imeachd  gnn  solus.  gun  soillse, 

Fo  dhubhar  nan  coilltean  le-am  fèin, 
Cha  'n  fhaic  mi  le  doirche  na  h-oidhche 

Ach  dealan  a'  sitheadh  troimh  'n  speur. 

Cluinnidh  mi  'n  fhairge  ri  borbhan, 

'Co-fhreagairt  ri  torman  nan  dos, 
Cluinnidh  mi  braoilich  nan  aimhnean, 

'Co-fhreagairt  ri  raoicich  nan  eas. 

66 

'N  uair  dh'  fhosglas  dorus  nan  speuran  • 
'S  a  bhoillsgeas  an  dealan  o  'n  iar 

Chi  mi  na  neòil  dhubha  'taomadh, 
A's  saoghal  fo  thaosgadh  nan  sian. 

Feuch  a  nis  beithir  na  beucaich 

A.'  srachdadh  nan  speuran  le  fuaim, 

'S  ann  shaoil  leam  'n  uair  chuala  mi  'n  riasladh 
Gu'n  tuiteadh  an  iarmailt  a  nuas. 

Ged  is  uamhasach  dhomhsa  'bhi  'g  imeachd, 
'N  am  aonar  gun  ghealach,  gun  ghrian, 

Tha  m'  aigne  gun  chùram,  gun  eagal, 

'S  mo  chridhe  gun  teagamh,  gun  fhiamh. 

D'  è  'chuireadh  fiamh  orm  's  a'  chunnart — 
Nach  'eil  mi  'an  cuideachd  mo  Dhèl 

Le  cridhe  nach  meataich  fo  àmhghar, 

'S  gun  ghamhlas  do  neach  'tha  fo  'n  ghrèin. 

Ach  chi  mi  sohis  gun  luasgan 

Aig  ìochdar  a'  chruachain  ud  thall, 

Drebis  na  cèir'  ann  an  uinneag, 

'S  e  'deàrrsadh  mar  rionnaig  a  th'  ann. 

O'n  fhuair  mi  reul-iùil  air  an  rathad, 

'S  mi  cinnteach  gu  'n  d'  amais  mi  gleann, 

Thèid  mi  le  sunnd  thar  a'  chaislein, 
Ged  tba  mi  car  airsnealach,  fann. 

Kuigidh  mi  dorus  mo  charaid, 

Gun  chùram,  gun  fharral,  gun  sprochd; 

Bi'dh  esan  le  ioghnadh  a'  farraid, 
"D'  è  chuir  an  rathad  thu  'n  nochd? 

"Ciod  è  'chuir  thu  nall  thar  a'  chreachainn 
Gun  uiread  a's  breacan  g'  a'  d'  dhìon? 

Gach  dàil  anns  na  speuran  'an  aimhreit, 

'S  mòr  m'  eagal  gu'n  d'  chaill  thu  do  chiall." 

Freagraidli  mise  le  spraiclid  e, 
"Ciod  è  sin  an  fharraid  'tlia  ort  1 

Thoir  a  nall  fear  a  leasacha.dh  clèibhe, — 
Cha'n  fhaigh  thu  mo  sgeul  uam  gun  deoch." 

'Sunndach  a  thèid  mi  do  'n  leabaidh, 
'S  a  gheibh  mi  mo  chadal  le  suain; 

Moch-thrà  'n  am  èiridh  's  a'  mhaduinn 
Cha'n  fhaic  iad  mo  mhala  fo  ghruaim. 


MARBHEANN  FOESAIR  CHOIIIE-AN-T-SITH. 

An  raoir  a  bhruadair  mi  'm  chadal, 
Mi  bhi  'm  folach  's  an  luachair, 

'S  a  bhi  cur  mo  làmh  tharad, 

'S  ann  a  dh'fhairich  mi  bhuam  thu, 
'S  a  bhi  cur,  etc. 

Gu'n  d'thug  sud  orm  briosgadh; 
'S  mor  is  misde  mo  shnuadh  e! 
Gu'n  d'thug,  etc. 

'N  uair  nach  d'fhuaras  thu  agam 
A  lùb  ghasda  'n  robh  suairceas. 
'N  uair  nach,  etc. 

B'  òg,  finealta,  deas  thu — • 
Bian  gias  a,ir  do  ghualainn. 

B'  og,  fìnealta,  etc. 

'S  tric  a  chuir  thu  gu  stòras, 
Is  e  còta  'n  daimh  ghruamaich, 
'S  tric  a  chuir,  etc. 

Le  gunna  bheòil  thana, 

Chuireadh  sgainneart  o  luaidhe; 
Le  gunna,  etc. 

Nacli  do  dliiùlt  a  riamli  teine 
Ri  eilid  nam  fuar-bheann; 

Nach  do  dhiùlt,  etc. 

No  ri  damh  a'  chinn  chabraich, 
No  ri  lach  a'  chinn  uaine. 

No  ri  damh,  etc. 

No  ri  fir  eun  a'  chreachainn, 

('S  tu  nach  cleachdadh  dhaibh  suaimhneas!) 
No  ri  fìr  eun,  etc. 

No  sionnach  na  sgàrnaich — 
'S  e  nach  teàrnadh  o  d'  luaidhe. 
No  sionnach,  etc. 

Lùb  ùr  thu  Chloinn-Chaluim, 

'S  gu'm  bu  bharraicht  measg  sluaigh  thu. 
Lùb  ur,  etc. 

Gur  Lochanach  fìor  thu, 

'S  mor  is  miste  'm  Frith  bhuait  thu. 
Gur  Lochanach  etc. 

Laidh  gruaim  air  Mac-Cailein 
'N  uair  a  dh'fhairich  e  uaith  thu. 
Laidh  gruaim,  etc. 

Gur  e  sud  an  sgeul  deurach, 

Gun  a  cheum  aig  a'  bhuachaill'. 
Gur  e  sud,  etc. 

'Gur  e  sud  mo  sgeul  deacair, 

Gu'n  do  thaisg  iad  's  Taobh  Tuath  thu. 
Gur  e  sud,  etc. 

'S  ann  an  Cladh  Chinn-a-ghiùthsaich 
A  rùisg  iad  an  uaigh  dhuit. 

'S  tinn  an  Cladh,  etc. 

'S  truagh  nach  robh  fir  do  dhùthcha 
Ga  do  ghiùlan  air  ghualainn. 

'S  truagh  nach,  etc. 

'S  nach  robh  i  bean  d'fhàrdaich 
'S  a'  ghàirich  m'an  cuairt  duit. 
'S  nach  robh,  etc. 


DO   LEANABH. 

Leis  an  Lighiche  MacLachainn  nach  maireann. 

AiR  FoNN. — "  Tog  dhiot  an  cadal  a  chuilein  's  a  rùin." 

Dean  cadalan  sàmhach  a  chuilein  mo  rùin; 

Dean  cadalan  sàmhach  a  chagair  's  a  rùin. 

C6  dhiultadh  ghràdh  dhuit, 

'S  gur  àillidh  do  ghnùis  ? 

Dean  cadal  a  phàisdein 

Gu  sàmhach,  sèimh,  ciùin, — 

Gu'n  robh  sonas  a's  àgh  leat 

Gu  bràth  anns  gach  cùis. 

Do  shùil  lìonta  ghorm,  mheallach 

'S  tlàth  'sheallas  gach  uair, 

Nis  air  dùnadh  'an  cadal 

Fo  d'  mhalaidh  gun  ghruaim ; 

D'  aghaidh  fhlaitheasach,  shìobhalt' 

A's  mìnealta  snuadh, 

Gun  àrdan,  gun  mhìrun, 

Air  sìneadh  'an  suain. 

Ge  be  'sheallas  gu  faoilidh 
Air  d'aogas  gun  smùr, 
Cha'n  fhaic  e  ach  caomhachd 
Gu  naomhail  'ad  ghnùis; 

Gur  cùbhraidh'  leam  d'anail 
W  am  barrach  's  a'  bhrùchd: 
'S  e  neòinein  do  shamhladh 
Maduinn  shamhraidh  fo  dhruchd. 

Chuir  am  Freasdal  gu  bàigheil 
Gach  àgh  air  do  shnuadh : 
O !  gu  'n  tugadh  e  'd  nàdur 
Co-fhàs  leis  'am  buaidh: 
Gu'm  fàs  thu  gu  banail 
Ciùin,  ceanalta,  suairc', — 
'Tabhairt  aoibhneis  do  d'  mhàthair 
An  dèigh  d'àrach  a  suas. 

O !  guidheam,  a  leinibh, 

Dhuit  'an  deireadh  mo  dhàin, 

Am  Freasdal  'bhi  'd  stiùireadh 

Le  'chùram  gach  là, 

Gus  an  tàmh  thu  gu  sàbhailt' 

'An  cala  nan  gràs, 

'S  do  chàirdean  'g  ad  chbmhlach' 

Le  deòthas,  a's  fàilt'. 


CAILIN  DONN  A'  CHIJALAIISr  REIDH. 

Seisd. — A  chailin  duinn  a'  chuailain  rèidh, 
Ha  ho  ro,  mar  tha  mi  'd  dhèigh, 
A  ghruagach  dhonn  tha  ris  an  sprèigh, 
Bho  'n  thrèig  thu  mi  tha  mulad  orm. 

Gur  e  mise  tha  gu  cianail, 
H-uile  latha  fad  na  bliadhna, 
'S  mi  ri  cuimhneachadh  do  bhriathran, 
Gus  an  d'  liath  am  mulad  mi. 
A  chailin  duinn,  etc. 


QHAIDHEALACH.  519 

'S  e  rud  an  gaol  nacli  faodar  àicheadh, 
Tha  e  ceangailte  ri  nàdur ; 
Faodaidh  mise  sin  a  ràdhtuinn, 
Shàruich  e  gu  buileach  mi. 
A  chailin  duinn,  etc. 

A  chailin  duinn  na  'm  biodh  tu  deònach, 
A's  gu  'n  deanadh  tu  mo  phòsadh. 
B'  fheàrr  leam  thu  air  bheagan  stòrais 
Na  mòran  le  iomadh  tè. 

A  chailin  duinn,  etc. 

O,  gur  math  'thig  sin  do  m'  ghràdh-sa, 
Bròg  dhubh,  dhionach,  bhileach,  shàileachj 
Bibeanan  a's  currachd  àrd 

Air  àilleagan  nan  cruinneagan. 
A  chailin  duinn,  etc. 

Gur  e  mise  tha  gu  brònach, 
Ann  an  so  a'  deanamh  òran, 
'S  eagal  orm  nach  cuir  mi  'n  dòigh, 
Do  bhòichead  a's  do  luraichead. 
A  chailin  duinn,  etc. 


AN  GAIDHEAL  'S  A  LEANNAN. 
Le  TJilleam  Mac  Coinnich,  Ionarneis. 

Seisd. — Thèid  i  'sgu'n  tèid  i  leam, 

Leam-sa  gu  'n  tèid  mo  leannan, 
Thèid  i  's  gu  'n  tèid  i  leam, 

Chionn  's  gu  bheil  gach  gleann  'n  a  fhàsach, 
Thèid  mi  fhèin  's  mo  Mhàiri  thairis. 
Thèid  i,  etc. 

Thèid  i  leam  k  tìr  nam  fraocli-blieann 
O'n  tha  daoin'  air  dol  à  fasan. 
Thèid  i,  etc. 

Seòlaidli  sinn  à  tìr  'ar  dùthchais, 

'Cur  'ar  cùl-tliaobh  ris  na  beannaibh. 
Thèid  i,  etc. 

Thèid  i  leam  a  null  thar  sàile, 

Far  an  dean  an  Gàidheal  beairteas. 
Thèid  i,  etc. 

'S  ged  a  bhiodh  gach  là  'n  a  shàmhradh, 
'Chaoidh  bidh  tìr  nam  beann  air  m'  aire. 
Thèid  i,  etc. 

A's  mu  'n  càirear  anns  an  ùir  sinn, 
'S  i  mo  dhùrachd  tilleadh  dhachaidh. 
Thèid  i,  etc. 

Chum  's  gu  'n  tòrrar  mise  's  m'  annsachd 

'N  tìr  nan  Beann  nan  Gleann  's  nan  Gaisgeach. 
Thèid  i,  etc. 


OCH,  'S  MIS'  THA  CIANAIL,  FAILINNEACH. 

RiNNEADH  an  t-òran  so  le  Gilleasbuig  Mac  Nimhein,  a  mhuinntir 
ChiU-a'-Chomain  a'n  Ile,  air  dha  fìos  fhaotainn  gu  'n  do  chaochail 
Alasdair  a  bhràthair  ann  an  Demerara.  Tha  'n  t-ùghdar  aig  an  àm  so 
'n  a  mhaighstir-sgoil  aig  Scòrraig,  an  Siorramachd  Rois. 

AiR  FoNN. — ^^Màiri  hhàn  Dhail-an-eas.^^ 

Och !  's  mis'  tha  cianail,  f  àilinneach, 

'N  gleann  fàsaich,  fad  air  chùil, 
'S  mi  ri  caoidh  nam  bràithrean, 

Na  h-àiUeagain  gheal,  iìr, 
Tha  fear  a's  fear  gu  m'  fhàgail  dhiubh, 

'S  mo  chridhe  cràiteach,  brùit'. 

A's  eagal  tròm  gam'  shàrachadh, 
Gu  bràth  nach  fhaic  mi  'n  gnùis. 

Eha  còr  a's  fichead  Lliadhna 

O'n  rinn  fear  dhiubh  triall  thar  cuan ; 
Cha  robh  an  Earraghàidheal 

Mac  màthar  a  b'  àillidh  snuadh. 
Bha  cliù  aig  a  luchd-eòlais  air, 

'S  bu  bhrònach  a  bha  'n  sluagh, 
'N  uair  thug  e  chùl  ri  Còrsabal 

Bha  deòir  air  ioma  gruaidh. 

Bu  ghealltanach  an  t*òganach, 

'S  bu  mhòr  a  thuigs'  's  a  chiall, 
Bu  dleasdanach  r'a  mhàthair  e, 

'S  ri  chàirdean  gràdhach,  fial. 
Ard  reusan  's  buaidhean  urramach, 

Air  bhuileachadh  le  Dia, 
'S  cha  'd  fliolaich  e  fo  'n  talamh  iad, 

Chuir  dhachaidh  iad  le  riagh. 

O,  thug  an  long  ud  Alasdair 

Gu  calladh  fada  bh'uainn, 
Far  an  cinn  an  siùcar 

'S  luibh  chiibhraidh  air  gach  cluain ; 
Ocli !  mheall  sud  ioma  Gàidheal, 

Mirage  's  an  fhàsach  chruaidh, 
An  sannd  ga  'n  greas'  gu  bàsachadh, 

'S  a  phhiigh  ga  'n  shigadh  suas. 

Bha  sinn  an  dùil  gu  'm  b'  mhaireann  thu, 

'S  tu  'd  chadal  anns  an  uaigh, 
'S  gu  'm  faicamaid  tighinn  dhachaidh  thu, 

Le  aighear  a's  le  buaidh; 
'S  ann  thug  an  saoghal  car  àsainn; 

Tha  Alasdair  'n  a  shuain 
A'n  cadal  trom  na  h-ùrach, 

'S  cha  dùisg  e  gu  là-luain. 

67 

Clia  V  ioghnadli  crìdli'  do  mhàthar 

Bhi  sgàineadh  le  geur-chràdh, 
'S  gu  tric  ga  lot  às  ùr  e, 

'S  i  tàrsach  'dh'  oidhch'  's  a  là; 
'S  a  h-anam  'g  ràdh  le  dùrachd, 

Co,  'rùin,  bha  dlùth  mu  d'  bhàs] 
Co  'n  làmh  a  thog  a'  chùrtein, 

'S  a  dhùin  an  t-sùil  bha  blàth'? 

Mo  chreach,  's  nfich  fhàic  sinn  tuillidh  thu, 

Gus  'n  cruinnichear  am  Bràth, 
Gus  'n  tèid  an  tromb  a  shèideadh, 

Le  aingeal  treun  gu  h-àrd; 
'S  'n  uair  thèid  na  mairbh  a  dhùsgadh, 

'S  e  m'  ùrnuigh  ris  an  Triath, 
Gu  'm  bi  sinn  uil'  do  'n  chòisridh, 

A  sheinneas  glòir  do  Dhia. 


ORAN  AN  AMADAIN  BHOIDHEICH. 

Tha  cuid  ag  ràdh  gur  e  Dòmhnull  Donn  Mac  fear  Bhoshuntain,  a  rinn 
an  t-òran  so.  Tha  cuid,  mar  an  ceudna,  ag  ràdh  gu  'n  d'rinneadh  e  le 
mac  tuathanaich,  do  mhaighdean  àhiinn  a  bha  'n  a  banaraich  aig 
athair.  A  r^ir  coltais  bha  spdis  mhòr  aige  do  'n  nighein,  agus  'n  uair 
mhothaich  a  mhàthair  dha  so,  cha  robh  i  idir  toilichte.  Air  feasgar 
àraidh  chunnaic  an  t-  seana-bhean  gu  'n  deach  a'  bhanarach  g'a  f ailc- 
eadh;  agus  air  d' a  mac  tighinn  dachaidh  dh'innis  i  dha  gu'in  fac  i 
tunnag  àluinn  air  an  amhuinn.  Gun  tuillidh  a  ràdh,  ghlac  an  giUe  a 
ghnnna,  's  thàr  e  às.  Tha  'n  t-òran  ag  inns'  mar  thachair.  Tha  ainm 
an  òrain  a'  cur  an  c^ill  gu  'n  deach  e  às  a  riaghailt  'n  uair  chunnaic  e 
gu  'n  do  mhàrbh  e  'leannan. 

A  Mhairearad  òg,  's  tu  rinn  mo  leòn, 

Gur  cailin  bhòidheach  lurach  thu, 
Gur  guirm'  do  shìiil  na  maduinn  driùchd 

An  dearc  air  chùl  nan  duilleagan. 

Gur  giiirm'  do  shìiil  na  maduinn  driùchd 
An  dearc  air  chùl  nan  duilleagan; 

Gnr  gil'  thu,  'gliràiclli,  na  'n  sneachda  bàn, 
A'  cur  air  àircl  na  nionaiclhp.an. 

Gur  giì'  thu,  etc. 

Ochòn,  a  E,igh,  mo  nighean  clonn, 
Nach  robh  mi  thall  am  Muille  leat. 

Ochòn,  a  Righ,  etc. 

Gu'm  marbhainn  iasg  a's  sithionn  fhiadh, 
'S  cha  bhiodh  a'  chiall,  oirnn  uireasbhuidh. 

Gu  'm  marbhainn,  etc. 

'S  gu  'm  marbhainn  coileach-dubh  air  geug, 
Mu  'm  biodh  'n  a  èiteadh  ioma  fear. 

'S  gu  'm  marbhainn,  etc. 
'S  an  earbag  bheag  k  bun  a'  phris, 
Ged  's  clis  a  chì  's  a  chluinneas  i. 

'S  an  earbag  bheag,  etc. 
Och,  's  i  mo  mhàthair  rinn  an  call 
'N  uair  chuir  i  shealg  na  tunnaig  mi  ! 

Och,  's  i  mo  mhàthair,  etc. 

'S  'n  uair  a  ràin'  mi  'n  linne  chaoil, 

'S  ann  bha  mo  ghaol  a'  sruthladh  innt'. 

'S  'n  uair  a  ràin',  etc. 
'S  e  'n  gunna  caol  a  rinn  mo  leòn, 
Cha  tèid  e  òirleach  tuillidh  leam. 

'S  e  'n  giinna  caoL,  etc. 

'S  a  thè  rinn  clhòmh-sa  lèine  chaoil, 

Cha  dean  thu,  'ghaoil,  gin  tuiUe  dhomb. 

'N  te  rinn  clòmh-sa,  etc. 
Ged  thèid  mi  suas  do  'n  bhail  ud  shuas 
Cha  bhi  mo  chuairt  ach  diomain  ann. 

Ged  thèid  mi  suas,  etc. 
Air  leabaidh  làir  cha'n  fhaigh  mi  tàmh, 
'S  air  leabaidh  àrd  cha  chuir  iad  mi. 

Air  leabaidli  làir,  etc. 
Mi  'n  diugli  'san  dè  air  cnoc  leam  fhèin 
A'  sileadh  dheur  's  mi  turaman. 

Mi  'n  diugh  'san  dè,  etc. 
O  E,ìgh  nan  dùl  cum  rium  mo  chiall 
Cha  robh  mi  riamh  's  a'  chunnart  so. 

O  Eìgh  nan  dùl,  etc. 
'Sa  Mhairearad  òg  's  tu  rinn  mo  leòn 
'S  tu  dh'fhàg  fo  bhròn  's  fo  mhulad  mi. 


GLEANN-DA-RUADHAIL  A'  BHAERAICH. 

AiR  do  'n  deise  Ghàidhealaich  aig  Uilleam  Mac-Dhun-leibhe,  (am  bàrd 
Ileach)  a  bhi  fàs  lom,  chuir  nighean  òg,  agus  buidhean  de  dhaoin'- 
uaisle  a  mhuinntir  Chòmhail,  an  comhairle  r'a  chèile  agus  dh'aontaich 
iad  deise  ùr  Gàidhealach  a  thoirt  do  'n  bhàrd.  Ann  an  èirig  an  deise, 
fhuair  iad  an  t-òran  a  leanas  o'n  bhàrd.  Cha  robh  e  riamh  roimhe  an 
clò. 

Seisd. — Gleann-da-i'uadhail  a'  bharraich, 

Gleann  an  darraich  's  an  f  hraoich, 
Gleann  a'  choilich  's  a'  bhradain, 

Gleann  an  rainich  's  nan  craobh, 
Gleann  nan  doireachan  uaine, 

Gleann  nam  fuaran  nach  traoigh, 
Tha  lusan  slàint'  air  do  chluaintean; 

Beannachd  buan  a'd  dhà  thaobh. 

A  Chòmhail  chorraich  nan  garbh  shlios, 

Aig  còrsan  ainmeil  nan  seòl, 
Far  am  faicear  an  ràmhachd, 

'S  muir  thar  àirde  nam  bbrd; 
Bu  tric  a  choisich  mi  'n  t-astar 

Air  aonach  fàsach  nam  bò, 
'Tha  eadar  lùban  Ard-ghartan 

A's  suidh  Artuir  Ghlinn-crò. 

Acli  dh'  f  halbh  na  bliadhnachan  thairis, 

'S  gun  ach  faileas  ann  diùbh, 
Cha  'n  fhaicear  sealgair  air  bearradh, 

'S  an  cròcach  maiseach  roimh'n  chù; 
Aig  Cluaidh  fhuaraidh  na  reòta, 

A  chuir  fo  leòn  mi  's  a'  chùil, 
Gus  an  d'  thàinig  na  Còmh'laich, 

Le  sunnd  na  h-òige  's  e  ùr. 


Thàinig  maighdean  a'  Ghlinne, 

Bho  Ruadhail  linneach  nam  bruach, 
Ehuair  mi  fàilte  na  h-òighe, 

Le  duais  a  dh'  fhògair  mo  ghruaim, 
Culaidh  chathach  nan  Gàidheal 

Rèidh,  gun  dàil  a  cuir  suas, 
'S  rinn  mi  siùd  mar  a  b'  àbhaist 

Gun  chuimhn'  air  fàillinn  no  fuachd. 

Tha  geal  's  dubh  air  do  bhòidhche, 

Le  sunnd  na  h-òig'  ort  gun  bheud, 
A's  sèimheachd  maise  do  nàduir 

A'  buan  fhàs  leat  da  rèir, 
Eiridh  tomhas  às  ùr  dheth, 

Gach  bliadhn'  a  chrùnas  do  bheus, 
A's  ruigidh  beannachd  o  'n  bhàrd  thu, 

Gus  an  teirig  Gàidhlig  'n  a  bheul. 

Bha  Mac-Dubh  ann  o  'n  Ghàraidh, 

'S  cha  ghràin  anmoch  a  phòr, 
A  dh'  f hàs  o  fhreumhach  Chloinn-Laomain, 

A  ghleidh  sibh  daonnan  'n  ar  còir, 
Dhion  sibh  Oighre  na  h-Airde, 

Gun  taing  a'n  àrfhaich  nan  spòl, 
Bha  mùgaich  Shasuinn  ga  'n  ruagadh, 

'S  bu  bheag  a  fhuaradh  dhiubh  beò. 


ORAIN 


Blia  Mac-'Ille-bhàin  ■^''  Choir-an-t-sìtli  ann, 

'S  cha  toir  di-chnimhn'  e  nainn, 
Far  an  cruinich  na  bràithrean, 

Gheibh  e  fàilte  mu  'n  cnairt, 
Tha  'n  t-àrclan  cròcach  'n  a  bhrataich, 

A's  trèine  neart  air  a'  cliruaich, 
Am  bogha  ruighinn  g'a  lìibadh, 

'S  earb  ri  stuic  aig  a  luaths'. 

Mac-Gill'-ios'  am  fear  bòidheach, 

Le  ainm  sònruichte  buan, 
Cha  chuir  ùin'  o  bhi  òg  e, 

'S  cha  toir  fòirneart  e  uait, 
Cha  'n  fholaich  linntean  gun  cheann  e, 

'S  cha  bhi  e  fann  ach  a'  fàs, 
A'  sior  sgaoileadh  gun  mhùthadh, 

Maireann  ùr  mar  a  tha. 

Thig  a  Dhùgh'hxich  's  bi  t-àite, 

'S  do  dheoch-slàint'  air  ceann  bùird, 
'S  e  t-fhear  brataich  is  bàrd  dhuit, 

Cha  'n  'eil  ni  's  feàrr  leis  na  thu; 
Tha  'n  ceangal  aosda  so  làidir, 

A  tha  ga  'r  tàladh  gu  dlùth, 
'S  leanaidh  sinne  mar  chàch  dhiubh, 

Air  an  àbhaist  ga  'r  cùl. 


'SBEAG  IS  MO  LEAM-SA  CIOD  A  THEIB  lAD. 

Leis  an  Lighiohe  MacLachainn  nach  maireann. 
Am  FoNN. — "J7ie  Eock  aiid  the  loee  puchle  tow." 

Tha  triallairean  Albainn  ri  aimhreit  an  dràsd', 
Ach  's  beag  is  mò  leam-sa  ciod  a  their  iad; 


*  An  t-uasal  Donnachadh  Mac-'Ille-bliàm,  Ceann-suidhe  *'Comunn 
Gàidhealach  Ghlaschu." 

A'  siùbhal  gacli  dùtlicha,  'g  an  dùsgadh  gii  fearg, — 
Ach  's  beag  is  mò  leam-sa  ciod  a  their  iad : 

Fadadh-cruaidh  air  an  grimidh  suas  anns  na  crannagan, 
Sùil  chlaon  air  gach  taobh  'ghiodhaich  gn  faramach, 

Mur  aontaich  sibh  leinne  bi'dh  sibh  sgrioste  gun  dàilj 
Ach  's  beag  is  mò  leam-sa  ciod  a  their  iad. 

Aig  an  Athair  tha  brath  air  an  aidmheil  a  s  feàrr, 

Ged  is  beag  is  mrj  leam-sa  ciod  a  their  iad ; 
06  'n  t-aon  a  tha  ceart,  no  c6  e  'tha  ceàrr, — 

Ged  's  beag  is  mò  leam-sa,  ciod  a  their  iad: 
'S  ann  their  luchd  aidmheil  ri  'chèile,  ''Cha'n  'eil  stèidh  arin 
a'd'  theagasg, — 

Tha  sgriobtur  's  a'  Bhìobull,  ag  ìnnseadh  gun  teagamh, 
Gur  mise  'tha  ceart,  agus  thusa  'tha  ceàrr;" 

Ach  's  beag  is  mò  leam-sa  ciod  a  their  iad. 

'S  e  m'  athchuing  's  a'  mhaduinn  air  Athair  nan  gràs. — 
Ged  's  beag  is  mò  leam-sa  ciod  a  their  iad,— 


E  chumail  mo  chridhe  gun  smal  air  gu  bràth, 
Ged  's  beag  is  mò  leam-sa  ciod  a  their  iad, — 

Le  seirc  a's  triias,  iochd  do 'n  t-sluagb,  's  a  bhi  gun  uaill 
spioradail, 
Dàilean  brejifc'  a  tha  lo  leòn  fheoraich  'an  trioWaid, 

Ged  theireadh  gach  lear  dhiubh  gu'n  robli  mi  gun  ghràs, 
Gur  beag  is  mò  lcam-sa  ciod  a  their  iad. 

